
Cuvânt înainte 



Practicarea Radiologiei Pediatrice este considerată pe tot mapamondul un gest de temeritate. 
Curajoşii sunt puţini. Marea majoritate a radiologilor, printre care mărturisesc ca mă număr, am 
fugit de Radiologia copilului pentru că este grea, cu răspundere foarte mare şi nelucrativă. Am 
fugit de ea în ciuda faptului că este extrem de frumoasă ca posibilităţi şi satisfacţii profesionale. 
Patologia pediatrică este o patologie dinamică cu rezultate rapide şi lipsită de balastul marilor 
boli cronice şi de uzură. Unii printre care se numără şi Dl.Conf.Stelian Petcu, au cochetat cu 
ea toata viaţa, iar alţii din varii motive fortuite, au rămas să o slujească cu resemnare. 

în România, după dispariţia marilor corifei ai Radiopediatriei morfologice doctorii 
Balaban, Bucşa, Fruchter, Mardare şi a retragerii din activitate a generaţiei consecutive 
doctoriţele Zoie Nicoară, Liliana Enăchescu, Mariana Rădulescu şi alţii, numărul radiologilor 
dedicaţi exclusiv pediatriei a scăzut dramatic, până aproape de dispariţie. 

S-a extins categoria hibridă a radiologilor cu profil de adulţi care practică şi 
Radiopediatria. Instruirea teoretică si practică a acestora este, de multe ori justificat, deficitară 
din lipsa unei motivaţii clare şi din lipsa maeştrilor. 

Dacă peste acest neajuns mai adăugaţi faptul că spitalele de copii au fost cu rare 
execepţii , rezultat al intervenţiei unor entuziaşti solitari, cele mai năpăstuite ca aparatura, 
vă puteţi imagina cam unde suntem. 

Iniţiativa Conf.Stelian Petcu de a scrie o carte de Radioimagistica Pediatrică românească 
pentru români, este un act de patriotism, de curaj şi sper de eficienţă. 

Tratatul pe care am onoarea de a-1 prefaţa este o adevărată mană cerească pentru literatura 
radiologică din România. De ce? Pentru următoarele motive (şi nu numai acestea): 

Abordează problema bazat în principal pe Radiologia standard si Ecografie. Acestea 
rămân metodele esenţiale de explorare, una a toracelui şi oaselor şi cealaltă a abdomenului. 
Acestea sunt totodată si cele mai la îndemână metode de explorare disponibile în România. . 
Cartea este în acest sens citibilă si utilă oricărui radiolog sau pediatru cu standarde profesionale 
de vârf şi chiar oricărui năpăstuit care, cine ştie prin ce cotlon de ţară, încearcă singur să se 
descurce într-o patologie specială. 

Nu insistă asupra detaliilor privitoare la tehnicile imagistice sofisticate (computer 
tomografia si rezonanţa magnetică). Sunt metode de indicaţie limitată, greu abordabile şi cu 
un rezultat de cele mai multe ori sub aşteptări. Sunt examene lungi, laborioase, la care este 
indispensabilă cooperarea copilului sau anestezia (sedarea) lui, cronofage şi cu o calitate a 
imaginilor mult inferioară celor de la adult. Ele trebuiesc păstrate pentru situaţii speciale, cu 



indicaţii stricte şi selectate cu parcimoniozitate. Tânăra generaţie de practicieni are tendinţa de 
a se arunca direct in aceste metode. Cartea de faţă are darul de a-i atenţiona şi a le demonstra 
că pot obţine rezultate similare mai simplu, mai scurt, mai puţin iradiant şi mai ieftin. 

Propovăduieşte abţinerea de la explorarea radiologică . Este un reflex prezent numai 
la radiologii pediatri. Pe lângă reflex, Stelian Petcu mai dispune şi de ample cunoştinţe 
de Radioprotecţie, dobândite într-o împrejurare fortuită din viaţa sa şi anume Teza de 
Doctorat. 

Cartea se citeşte şi se înţelege uşor, autorul fiind o persoană cu experienţa scrisului. 
Iconografia este strict originală şi sugestivă. Tehnologia modernă de prelucrare a imaginilor 
a permis ameliorarea informaţiei originale. 

Personal, recomand cartea şi îi prevăd o viaţă lungă prin accesibilitatea şi adresabilitatea 

ei. 

Realizarea acestei cărţi care însumează peste trei ani de muncă este nu numai un 
succes al lui Stelian Petcu, ci este un punct marcat de comunitatea radiologică din România 
în lupta cu obscurantismul şi lipsa de înţelegere a factorilor de decizie, care nu pot sau nu vor 
să înţeleagă că unui pacient mic i se adresează o Radiologie mare. Aceasta trebuie să dispună 
de cele mai perfecţionate mijloace tehnice şi de cei mai instruiţi specialişti. în sensul celor de 
mai sus consider apariţia cărţii ca un moment de referinţă, o carte bună este rară, iar lucrarea 
de faţă îndeplineşte aceste condiţiuni. 

îmi permit ca în calitatea de Preşedinte al Societăţii de Radiologie şi Imagistică Medicală 
din România şi de fost radiolog pediatru, să-i mulţumesc Dlui Conferenţiar Stelian Petcu şi 
grupului de prestigioşi colaboratori pentru această carte şi să-i asigur de toată gratitudinea 
comunităţii radiologice româneşti. 



Bucureşti, 23 august 2006 



Prof. Dr. Şerban Alexandru Georgescu 

1. METODE DE EXAMINARE 

Bolile aparatului respirator reprezintă una din cauzele cele mai frecvente de îmbolnăviri 
la copil. în condiţiile avalanşei de perfecţionări tehnice şi a introducerii de noi metode de 
investigaţie, examenul radiologie al aparatului respirator începe cu radiografia toracică. 

1.1. Radiografia toracică 

Radiografia toracică este, după examenul clinic, metoda fundamentală de investigare a 
afecţiunilor pulmonare. 

Pe toate radiografiile toracelui trebuie să existe criterii de identificare a copilului: numele, 
vârsta, data, iar în cazurile grave şi ora la care a fost efectuată investigaţia. 

Deşi există criterii de orientare stânga-dreapta, uneori la copil acestea nu se vizualizează, 
aşa încât este necesar să existe imprimat pe film un marker de stânga sau de dreapta. 

1.1.1. Proiecţia (incidenţa) 

La nou născut şi copilul mic radiografia toracică se efectuează în incidenţă AP şi în 
clinostatism. 

După vârsta de 3-4 ani, radiografia toracică se execută în incidenţa PA în ortostatism. Este 
preferată această poziţie deoarece permite o mai bună interpretare a vaselor pulmonare, a 
poziţiei şi conturului diafragmului, a cordului şi vaselor mari. Pe radiografia în clinostatism 
cordul apare mărit în totalitate, iar raportul dintre vasele de la bază şi cele de la vârf este unitar. 
Pe radiografia efectuată în ortostatism raportul este 2:1 datorită acceleraţiei gravitaţionale care 
face ca vasele de la bază să fie mai dilatate. 



/T\ APARATUL 

Fig. nr. 1.1. Radiografie toracică la un copil cu vârsta de 5 ani: a) PA, b) LL stâng. 



Pe o radiografie se poate preciza dacă 
a fost efectuată în PA sau AP chiar dacă 
nu este notat pe film, după dimensiunile 
arcurilor costale. Dacă filmul a fost plasat 
lângă peretele toracic anterior, iar tubul 
poziţionat posterior, deci în incidenţă PA, 
arcurile costale posterioare vor fi mai late 
decât cele anterioare, deoarece sunt situate 
mai departe de film. 

Pe radiografia din PA omoplaţii sunt 
scoşi în afara câmpului pulmonar prin 
rotirea umerilor către înainte. Marginile 
inferioare ale ultimelor vertebre cervicale 
şi ale primelor vertebre dorsale de pe 
radiografia în PA apar nete, deoarece sunt 
tangente la fasciculul de radiaţii X. 

Este ştiut faptul că pe o radiografie PA, 
la copil, aproximativ o treime din câmpul 
pulmonar nu se vizualizează. Mediastinul 

la copil, din cauza hipertrofiei timusului, acoperă o mare parte din regiunea mediană a 
plămânilor. în plus, pe radiografiile în decubit, la nou născut şi copilul mic, mediastinul 
acoperă chiar mai mult de o treime din câmpii pulmonari. 

Incidenţa laterolaterală sau transversală se face pentru a preciza topografia unei leziuni 
sau pentru a vizualiza regiunile situate în faţa sau spatele mediastinului. Deoarece o imagine 
apare cu atât mai clară cu cât este situată mai aproape de film, acesta va fi plasat lângă 
hemitoracele afectat. 

La nou născut, radiografia laterală se obţine prin poziţionarea orizontală a tubului faţă de 
masa de radiografiat pe care copilul este culcat. 




Fig. nr. 1.2. Radiografie toracică AP la un copil cu 
vârsta de 1 an. 



Metode de examinare 

Fig. nr. 1.3. Poziţionarea copilului 
pentru realizarea radiografiei toracice 
în incidenţa AP cu raza laterală 



Fig.nr. 1.4. Repartiţia dozei de iradiere 
în diferite puncte ale câmpului: a) la 
un tub vechi, b) la un tub nou. 

1.1.2. Poziţia 

Poziţia reprezintă situaţia pacientului faţă de film. Copilul poate fi radiografiat în clinostatism 
(culcat) sau în ortostatism (în picioare). La nou născut şi copilul mic, cu care nu putem 
coopera, radiografia toracică se face în clinostatism şi incidenţă AP cu distanţa focar- 
film de 1 m. Fasciculul de radiaţii X se va proiecta perpendicular pe masa de examinare. 

Radiografiile in incidenţa AP se pot realiza şi prin poziţionarea copilului în decubit lateral 
când fasciculul va fi proiectat paralel cu masa de examinare. Deseori, pentru imobilizarea 
copilului este necesară folosirea unui sistem de contenţie realizat din saci cu nisip sau bandă 
adezivă. 

Aşezarea pe masă este foarte importantă deoarece fasciculul de radiaţii X nu este omogen 
pe întreaga suprafaţă expusă. Doza de iradiere este mai mare către catod. Gonadele vor fi 
plasate întotdeauna spre anod unde doza de iradiere este mai mică. 

Aşezarea în mod greşit cu craniul către anod face ca doza de iradiere gonadică să fie mult 
mai mare. Determinând diferenţa dintre doza de iradiere în regiunea anodului şi catodului la 
un tub Rontgen nou am constatat că este de 0,68 mC/kg (0,159 mC/kg faţă de 0,237 mC/kg). 
(1) La tuburile mai vechi diferenţa este şi mai mare. 

Dimensiunile mici ale copilului şi teama de a nu surprinde întreaga arie pulmonară, 
determină tehnicianul radiolog să nu închidă corect diafragmele, ceea ce determină pe de o 
parte accentuarea inomogenităţii fasciculului de radiaţii şi pe de altă parte creşterea suprafeţei 
de iradiere până la nivelul gonadelor. 

în plus, câmpul de expunere mare determină centrarea fasciculului mai caudal şi creşterea 
dozei de iradiere la nivelul gonadelor. 

Radiografia toracică trebuie efectuată în condiţii standard pentru a se putea compara cu cele 
efectuate anterior sau în alte servicii. Distanţa focar-film la radiografia PA în ortostatism este 
de 1,5 m. S-a constatat că la această distanţă mărirea cordului este minimă. 

Tubul de radiaţii trebuie să fie perpendicular pe film deoarece o înclinare doar cu 1° către 

Fig. nr. 1.5. Centrarea şi diafragmarea fasciculului, a) Corectă; 
b) Incorectă, centrarea fascicului mai caudal şi câmpul prea mare. 



gonade poate creşte foarte mult doza de iradiere, iar o înclinare laterală produce înnegrirea 
neuniformă a filmului. Doza gonadică primită în timpul unei radiografii toracice poate fi dublată 
la o înclinare caudală a tubului de doar 5°. (2) 

Pentru vizualizarea vârfurilor pulmonare, claviculele trebuie să se proiecteze cât mai sus. 
Pentru aceasta tubul va fi înclinat cranial cu 50-60°. Poziţia în hiperlordoză se practică pentru 
a vizualiza mai bine lobul mijlociu. Pentru aceasta copilul va fi poziţionat în hiperlordoză, iar 
tubul va fi înclinat caudal cu 50-60°. în această incidenţă afecţiunile lobului mediu sau colecţiile 
închistate în scizura orizontală sunt bine vizualizate. 

Mulţi copii în timpul efectuării radiografiei ridică abdomenul sprijinindu-se pe călcâie şi 
accentuându-şi lordoza. Acelaşi efect îl produce şi ridicarea braţelor pe lângă corp. Hiperlordoză 
duce la modificarea aspectului cordului, care fiind mai departe de film, apare mărit. 

De asemenea, claviculele ridicate împiedică vizualizarea vârfului plămânului. Arcurile costale 
anterioare şi posterioare apar suprapuse. 

La copilul mic, la care radiografiile toracice se fac din AP, trebuie ca braţele să fie situate 
pe lângă corp, iar centrarea să se facă în spaţiul intercostal anterior IV cu distanţa focar-film 
de 1 m, pentru ca prin divergenţa fasciculului de radiaţii X să diminueze efectele produse de 
hiperlordoză. 

O altă manoperă utilă care poate 
evita hiperlordoză este înclinarea 
tubului către caudal, astfel încât să fie 
paralel cu peretele anterior toracic. O 
centrare prea sus face ca vârful inimii 
să se proiecteze sub diafragm. In 
centrările prea joase, vârful inimii este 
ovoid, situat deasupra diafragmului, 
iar arcul mijlociu stâng este concav. 

1.1.3. Rotaţia 

Rotaţia chiar cu câteva grade în 
jurul uneia din cele 3 axe ale corpului 
produce modificări care dacă nu sunt 
cunoscute pot da naştere la interpretări 
eronate. Toracele trebuie să fie paralel 
cu filmul, iar claviculele situate 
simetric. Distanţa de la marginea lor 



Fig. nr. 1.6. Radiografie toracică PA. Opacitate paracardică 
dreaptă care mimează o alveolită. 

anterioară până la linia mediană este egală în dreapta şi în stânga. Rotaţia capului către lateral 
face ca un hemitorace să fie hipertransparent şi cu vascularizaţie mai slab reprezentată. 

1.1.4. Faza respiratorie 

Pe o radiografie corect executată: 

■ claviculele şi marginile anterioare ale coastelor se proiectează simetric; distanţa de 
la marginea anterioară a claviculelor sau coastelor până la linia mediană este egală 
în dreapta şi în stânga; 

■ bifurcaţia traheei (carina) se proiectează peste pediculul vertebral al corpului T4 în 
dreapta; 

■ nu există o diferenţă de aerare între cei doi plămâni; 

■ hemidiafragmele sunt rotunjite, arcul anterior al coastei VI-VII la copilul mare şi 
IV-V la copilul mic interesează diafragmul; 

■ mai puţin de 1/3 din cord se proiectează sub diafragm; 

■ nivelul lichid-aer din stomac indică faptul că radiografia a fost efectuată în 
ortostatism. 

Este de dorit ca radiografia toracică să fie efectuată în inspiraţie profundă. La copilul mic, 
cu care nu se poate încă coopera şi care are frecvenţa respiratorie crescută, acest fapt este mai 
greu de realizat. Folosirea unor timpi de expunere foarte scurţi evită estomparea cinetică dată 
de mişcările respiratorii. Dacă copilul plânge, expunerea se face în ultima parte a inspirului. 
Inspirul profund din timpul plânsului produce hipertransparenţa câmpilor pulmonari. 

Radiografia toracică nu trebuie efectuată 
în inspiraţie forţată. Hiperinflaţia produsă de 
o inspiraţie forţată poate produce reducerea 
diferenţei dintre vasele de la vârf şi de la 
bază şi poate crea impresia unui cord mai 
mic decât este în realitate. 

Una dintre cauzele cele mai frecvente care 
determină plânsul într-o sală de examinare 
radiologică este disconfortul termic. Trebuie 
asigurat confortul termic în încăpere. Caseta 
trebuie întotdeauna încălzită şi acoperită cu Fig nr 17 Poziţionarea copilului pentru realizarea 
un prosop. radiografiei toracice în incidenţa AP. 

Ruloul din bumbac aplicat sub gât şi sub 
picioare (în special la copilul prematur) extinde capul şi corectează hiperlordoza. 

Pe o radiografie în expiraţie se constată: 

■ mai mult de 1/3 din înălţimea cordului se proiectează sub diafragm; 

■ diafragmul este ascensionat şi interesează arcul costal anterior IV-V la copilul mare 
şi III-IV la copilul mic; 

■ transparenţa pulmonară este redusă; 

■ opacitatea cardiacă apare mărită, iar vasele sunt apropiate creând impresia unor 
opacităţi patologice. 

Radiografia în expiraţie se foloseşte însă pentru a aprecia retenţia de aer în obstrucţiile 
bronşice incomplete produse prin mecanism de ventil. 

Pentru a demonstra o retenţie de aer se face o radiografie în inspir şi alta în expir. 

Obstrucţiile bronşice incomplete 
nu permit evacuarea aerului din 
plămân, astfel că: 

■ în expiraţie hemitoracele afec- 
tat apare hipertransparent, iar 
mediastinul este deplasat către 
partea sănătoasă şi hemidia- 
fragmul aplatizat; 

■ în inspiraţie hemitoracele afec- 
tat este mai opac deoarece 
obstacolul bronşic împiedică 
intrarea aerului, iar medias- 
tinul este deplasat spre partea 
în care există obstrucţie. 




1.1.5. Expunerea 



Fig. nr. 1.8. Radiografie toracică în inspir la un copil cu 
vârsta de 3 ani. 



Condiţiile de expunere a radiografiei influenţează în mare măsură calitatea filmului. Un 
film supraexpus este prea negru, iar unul subexpus este prea alb, nepermiţând o interpretare 
corectă a aspectului plămânului. 

Pe un film corect expus trebuie să se vadă net vasele până la 1 cm de peretele toracic, 
trabeculele osoase ale coastelor, pielea, ţesutul celular subcutanat şi muşchii scheletici. Prin 
opacitatea mediastinului trebuie să fie vizibile primele 4-6 vertebre toracale. Atunci când 
coloana se vede şi în jumătatea inferioară a cordului, iar vasele pulmonare nu se pot aprecia, 
radiografia este supraexpusă. 

Diafragmarea este obligatorie astfel încât pe film să apară un chenar marginal. Expunerea 
se face la sfârşitul inspiraţiei, cu un timp de expunere cât mai scurt (0,01 sec). 

Folosirea casetelor din fibră de carbon, a foliilor întăritoare cu pământuri rare cu factor 
de întărire 400 reduc mult doza de iradiere. La copilul mic nu se foloseşte dispozitivul 
Bucky. El este util la copiii 
supraponderali sau după 
vârsta de 5 ani. 




Fig. nr. 1.9. Radiografie 
toracică în expir la un 
copil cu vârsta de 3 ani. 

1.1.6. Radiografia toracoabdominală 

Toracele si abdomenul se radiografiază pe acelaşi film pentru 

■ localizarea sondei nasojejunale, a cateterului 
arterial ombilical şi a cateterului venos 
ombilical; 

■ malformaţii congenitale care interesează atât 
toracele cât şi abdomenul (hernia diafragmatică, 
atrezia esofagiană cu fistulă etc); 

■ primul film al copilului cu detresă respiratorie 
deoarece cauza poate fi la nivelul abdome- 
nului. 

Fasciculul de raze X trebuie centrat la nivelul toracelui, 
centrarea joasă sub diafragm accentuând proiecţia 
lordotică a toracelui. 

Expunerea este adecvată atât pentru torace cât şi 
pentru abdomen numai la nou-născutul mic prematur. 
Nou-născutul la termen necesită o expunere mai lungă 
pentru abdomen, motiv pentru care vor fi efectuate filme 
separate, unul pentru torace şi unul pentru abdomen. 

Dacă este necesară doar localizarea unui cateter, 
detaliile plămânului pot fi sacrificate, iar filmul va fi 
efectuat cu constante pentru abdomen. 




Fig. nr. 1.10. Radiografie la un nou 
născut pentru torace şi abdomen. 



Tabel nr.l. Interpretarea radiografiei toracice 



□ Identificarea pacientului 






- nume, vârstă, sex 






- data efectuării 






□ Tehnica de examinare 






- poziţia 






- proiecţia 






- centrarea 






- expunerea 






□ Semiologie radiologică 






■ Cutia toracică: 


■ Pleura 


■ Hili pulmonari 


- oase 


- unghiuri cardio 


- sediul 


- părţi moi 


şi costodiafragmatice 


- dimensiuni 


- coaste 


- scizuri 


- intensitate 


- stern 

- coloana vertebrală 

- intensitate 


■ Plămân 

- trahee 

- bronhii 


■ Regiunea subdiafragmatică 

- gaze 

- calcificări 


- structură 


- vase pulmonare 


■ Diafragm 
- poziţie 


- transparenta pulmonară 

- interstiţiu 




- formă 






- contur 







1.1.7. Interpretarea radiografiei 

Interpretarea unei radiografii toracice la copil necesită multă experienţă, care se dobândeşte 
în timp, prin compararea diagnosticului radiologie cu alte investigaţii precum şi prin urmărirea 

în timp a bolnavului după tratament. Fiecare examinator are propria sa metoda de interpretare, 
dar există un model de bază care este unanim acceptat. 

Interpretarea radiografiei începe întotdeauna cu urmărirea elementelor ce permit identificarea 
pacientului. Astfel se va verifica numele, vârsta şi data când a fost efectuată investigaţia. 

Deşi există criterii de orientare stânga-dreapta, uneori la copil acestea nu se vizualizează, 
aşa încât este necesar să existe imprimat pe film un marker de stânga sau de dreapta. Pentru 
interpretarea corectă a radiografiilor toracice trebuie ţinut cont şi de posibilitatea apariţiei 
pe imaginea radiologică a unor sumaţii de structuri anatomice care pot conduce la erori 
diagnostice. 

Pe radiografia toracică se vor aprecia apoi condiţiile tehnice. 

□ Expunerea 

Pe un film corect expus trebuie să se vadă net vasele, trabeculele (traveele) osoase ale 
coastelor, pielea, ţesutul celular subcutanat şi muşchii scheletici. Coloana nu trebuie să se 
vadă net prin opacitatea cordului, iar prin opacitatea mediastinului trebuie să fie vizibile 
doar primele IV- VI vertebre toracale. Dacă se vizualizează coloana prin opacitatea cardiacă, 
putem considera radiografia supraexpusă. Vasele pulmonare trebuie să se vadă net cel puţin 
în 1/3 internă a câmpului pulmonar. 

Mişcarea copilului în timpul expunerii duce la apariţia unor contururi fiu ale vaselor, 
diafragmului, coastelor. 

□ Faza respiratorie 

Pe radiografia în decubit dorsal din AP în inspiraţie, deasupra diafragmului trebuie să se 
vadă minim VI arcuri costale anterioare şi VIII posterioare. 
Pe o radiografie expusă în expiraţie: 

■ diafragmul este sus situat, iar deasupra sa se află mai puţin de 6 arcuri costale 
anterioare şi 8 posterioare (peste 8 înseamnă hiperinflaţie). Reducerea în înălţime 
a toracelui produce o aparentă cardiomegalie şi accentuarea circulaţiei în regiunile 
parahilare; 

■ plămânul apare opacifiat, în special la baze; 

■ traheea este mult încurbată către 
dreapta; 

■ expunerea trebuie făcută când distensia 
abdominală este maximă (de notat că 
respiraţia este abdominală la copilul 
mic); 

■ dacă se află pe dispozitiv ventilator, 
expunerea trebuie făcută când acul 
indicator este îndreptat spre inspir. 

□ Rotaţia 

în rotaţia spre dreapta sau stânga: 

■ distanţa de la extremitatea anterioară 
a claviculelor sau coastelor până la 
linia mediană nu este egală în stânga şi 
dreapta. Simetria claviculelor nu este 
întotdeauna un criteriu fidel la copil 
şi din acest motiv aprecierea rotaţiei pig. nr. 1.11. Torace rotat. Radiografie toracică 
trebuie să urmărească şi alte criterii; PA cu uşoară rotaţie spre stânga. 

■ arcurile costale anterioare apar scurtate, iar cele posterioare sunt alungite spre partea 
în care s-a făcut rotaţia; 

■ forma şi dimensiunile cordului sunt modificate; 

■ mediastinul ocupă cea mai mare parte a hemitoracelui spre care s-a făcut rotaţia; 

■ există o diferenţă de transparenţă între cei doi plămâni, hemitoracele situat mai 
departe de film fiind mai transparent; 

■ cauza cea mai frecventă este capul copilului lăsat să stea pe o parte. 

□ Aprecierea lordozei 

Pe o radiografie corect executată, arcurile costale posterioare sunt orientate într-o uşoară 
oblicitate spre lateral şi caudal, iar cele anterioare au un traiect oblic medial şi în jos. 

■ în hiperlordoză arcurile costale posterioare sunt orizontale, iar arcurile anterioare 
sunt orientate medial şi în sus; 

■ arcul costal anterior orientat de jos în sus se proiectează deasupra celui posterior; 

■ vârful cordului este ridicat; 

■ diafragmul sus situat maschează 
porţiunea inferioară a câmpurilor 
pulmonare. 

Hiperlordoză se datorează: 

■ abdomenului proeminent al nou- 
născutului; 

■ braţele copilului atunci când 
sunt situate în extensie deasupra 
capului arcuiesc spatele; 

■ fasciculul centrat prea jos când se 
include şi abdomenul pe acelaşi 
film, produce expunerea oblică 
de jos în sus a toracelui. 

□ Poziţia capului - craniul trebuie 
poziţionat cu faţa către tub. Faţa priveşte 
înainte. întoarcerea capului spre lateral 
accentuează curbura traheii şi produce 
un uşor grad de scolioză. Flectarea capului face ca mandibula să se proiecteze peste vârful 
plămânului. 

□ Examinarea copilului asistat 

In cazul copilului asistat trebuie menţionată poziţia sondelor naso-gastrice şi a cateterelor 
vasculare: 

■ Intubaţia creează o multitudine de complicaţii dintre care unele grave. Sonda poate fi 
plasată necorespunzător, se poate înfunda cu sânge, mucus. Sonda de intubaţie trebuie 
poziţionată la aproximativ 1 cm sub corzile vocale şi la 2 cm deasupra bifurcaţiei 
traheale (3). Extremitatea distală a sondei de intubaţie trebuie să se proiecteze la nivelul 
marginii inferioare a claviculei. Pentru aprecierea poziţiei sondei capul copilului 
trebuie fixat în poziţie neutrală. Orice deplasare a capului (hiperflexie, extensie, 
deplasare laterală) face ca pe radiografie sonda să pară malpoziţionată. Presiunea 
ventilatorie scăzută la nivel pulmonar determină opacifierea difuză pulmonară, fără 
a avea semnificaţia unui prognostic nefavorabil; 





Fig. nr. 1.12. Radiografie toracică AP. Hiperlordoză. 

■ Sonda gastrică trebuie să ajungă în stomac 
şi nu trebuie să depăşească pilonii, vârful 
sondei trebuie să privească spre coloana 
vertebrală; 

■ Sonda duodenală ia forma literei C la 
trecerea joncţiunii duodenojejunale 
deoarece duodenul la copil este mobil, 
tortuos, iar ligamentul Treitz nu este încă 
fixat; 

■ Cateterul ombilical trece prin: artera 
ombilicală, artera iliacă internă, artera 
iliacă comună, aortă; sau prin vena 
ombilicală în vena cavă inferioară. 
Introducerea accidentală în vena portă 
poate duce la apariţia trombozei. 

■ Cateterul venos central se foloseşte 
frecvent pentru asigurarea suportului 
nutriţional; capătul lui distal trebuie 
localizat la nivelul AD. (4) 

Introducerea substanţelor nutritive (de exemplu 
trigliceride) la nivelul arterei pulmonare, poate 
determina leziuni la nivelul parenchimului 
pulmonar. (5) 



Cerat 
arterial 



Fora'Ften 



Vena 
ombilicali 




Fig. nr. 1.13. Schema circulaţiei fetale 

Fig. nr. 1.14. Schema traiectului sondelor 
şi cateterelor mai frecvent folosite. 



Fig. nr. 1.15. Radiografie toracică AP. Cateter la nivelul 
venei cave superioare. Sondă de intubaţie traheală. 



Examinarea abdomenului la copil este obligatorie. Stafilococia pleuro-pulmonară debutează 
cu o distensie abdominală importantă. Uneori colecţiile pleurale subpulmonare (situate între 
baza plămânului şi diafragm) nu pot fi diferenţiate de o ascensionare a diafragmului sau de o 



Metode de examinare 



25 




pneumonie localizată supradiafragmatic. Ecografia evidenţiază diafragmul şi vizualizează zona 
transsonică dată de colecţia lichidiană. 

Examinarea radiografiei se face centripet şi trebuie începută din colţul în care sunt 
înscrise datele de identificare ale copilului, apoi se verifică semnul de stânga sau dreapta. 
Se continuă cu abdomenul, ţesuturile moi extratoracice, os, diafragm, plămân, mediastin. 

întrucât uneori există simptomatologie clinică respiratorie importantă, iar examenul 
radiologie este normal, iar alteori există modificări pulmonare fără să existe o simptomatologie 
clinică evidentă, interpretarea radiografiei trebuie făcută în contextul datelor clinice. Mai 
mult, există aspecte radiologice asemănătoare pentru entităţi clinice diferite. (6) 

Cunoaşterea datelor clinice ale copilului este obligatorie. Unii medici radiologi însă preferă 
să examineze mai întâi filmul şi apoi să compare datele obţinute cu cele clinice. Ei consideră că 
interpretarea aspectului radiologie poate fi influenţată în mod eronat de cunoaşterea prealabilă 
a datelor clinice. Acestea par uneori sugestive pentru diagnostic şi îl susţin cu deosebită 
pregnanţă, încât influenţează interpretarea datelor radiologice. 



1.2. Radiografia toracică de profil 

Nu se face de rutină. 

Este indicată în examinarea: 

■ mediastinului; 

■ adenopatiilor; 

■ metastazelor. 

Spaţiul retrosternal este opac până la 3-4 ani 
datorită timusului. 




Fig. nr.1.18. Poziţionarea copilului pentru 
realizarea radiografiei toracice în incidenţă 
laterală cu raza centrală orizontală. 

La copilul mic se constată uneori o amprentă pe faţa anterioară a traheei dată de către 
artera nenumită; ea dispare la copilul mare. 

Dacă diagnosticul de pneumotorace sau colecţie lichidiană pleurală nu este cert, se face 
radiografie laterală. Pentru a evidenţia un pneumotorace, copilul este aşezat în decubit 
lateral cu partea afectată în sus, iar pentru evidenţierea colecţiei lichidiene este poziţionat în 
decubit lateral cu partea afectată în jos. Ambele pot fi înlocuite sau completate cu o examinare 
ecografică. La nou născut, radiografia laterală se obţine prin poziţionarea orizontală a tubului 
faţă de masa de radiografiat pe care copilul este culcat. 



1.3. Radioscopia 



La copil radioscopia toracică este indicată doar 
în cazurile în care nu se poate face radiografie, 
pentru explorări dinamice sau când se contează pe 
obţinerea unor informaţii utile pentru diagnostic, 
în timpul examenului radioscopic copilul poate fi 
rotat, evitându-se astfel efectul de sumaţie. 

Radioscopia, prin expunerea copilului în 
fasciculul primar de radiaţii într-un interval de 
timp mult mai lung decât la radiografie, produce o 
iradiere mult mai mare. Pe de altă parte, calitatea 
imaginii este mai redusă în radioscopie putând trece 
neobservate unele leziuni. 

Examenul radioscopic trebuie precedat 
întotdeauna de o scurtă anamneză. 

Pulsaţiile unor opacităţi trebuiesc interpretate 
cu prudenţă, deoarece ele pot fi transmise de la 
structurile vasculare din vecinătate. Opacităţile 

vasculare îşi modifică dimensiunile în timpul manevrei Valsalva sau odată cu schimbarea 
poziţiei copilului. Pentru eficientizarea tehnicii şi scăderea implicită a iradierii din timpul 
examinării radioscopice la copilul mic pot fi folosite unele dispozitive speciale de fixare. 




Fig. nr. 1.19. Dispozitiv pentru susţinerea 
copiilor în timpul examenului radioscopic 



1.4. Ecografia 

Ultrasunetele traversează spaţiile intercostale, cartilagiile costale anterioare şi permit o 
bună vizualizare a mediastinului, a inimii, marilor vase, timusului. 
Ecografia pulmonară este indicată în: 

■ depistarea colecţiilor lichidiene mici; 

■ diagnosticarea formaţiunilor situate lângă peretele toracic; 

■ dirijarea puncţiilor; 

■ evidenţierea unor modificări patologice pulmonare mascate de colecţiile pleurale. 

Ecografia precizează: 

■ natura masei examinate: vasculară, tisulară, solidă sau lichidă; 

■ raporturile cu structurile învecinate: crosa aortică, diafragm, cord etc; 

■ structura: omogenă, inomogenă. 

Ultrasunetele nu trec prin spaţiile aeriene pulmonare şi din acest motiv parenchimul 
pulmonar nu poate fi examinat ecografic. Plămânul normal aerat apare ecografic ca o imagine 

hiperecogenă, cu reverberaţie posterioară în 
coadă de cometă; imaginea hiperecogenă fiind 
dată de aerul din alveole. 

Pleura poate fi explorată, între spaţiile 
intercostale apărând ca o linie ecogenă 
continuă. In timpul respiraţiei se poate urmări 
mişcarea foiţelor pleurale care alunecă una pe 
lângă cealaltă. Această mişcare este mai bine 
evidenţiată atunci când există o cantitate mică 
de lichid intrapleural. 



Fig. nr. 1.20. Ecografie folosind ficatul ca 
fereastră ecografică. Diafragm normal. 




Diafragmul se evidenţiază trans abdominal folosind ficatul şi splina ca fereastră ecografică. 
El apare ca o linie puternic ecogenă. De asemenea, în timpul respiraţiei se mai pot urmări şi 
mişcările diafragmului. 

Mediastinul poate fi examinat prin ferestrele ecografice suprasternale, subcostale, 
parasternale cu traductorul înclinat în diverse incidenţe. 

Ecografia este de un real folos în examinarea copiilor care pe radiografie prezintă opacităţi 
lângă peretele toracic. Ecografia permite stabilirea naturii solide sau lichide a formaţiunii. 

Examenul ecografic este deosebit de util şi pentru diagnosticul prenatal al unor afecţiuni 
pulmonare. Astfel, hipoplazia pulmonară apare ecografic ca o masă ecogenă intratoracică. 
Malformaţiile chistice adenomatoide apar ecografic ca imagini complexe cu structură 
inomogenă. Colecţiile pleurale apar ca zone transsonice cu întărire posterioară şi sunt uşor de 
recunoscut. De asemenea, în hernia diafragmatică se evidenţiază zona de discontinuitate. 

1.5. Computer tomografia 

CT este indicat în examinarea copilului atunci când se consideră că toate celelalte metode de 
examinare nu au putut preciza diagnosticul şi beneficiul adus este mai important decât iradierea. 
CT nu poate înlocui radiografia toracică, cele două examinări fiind complementare. 

Indicaţiile cele mai frecvente ale CT la copil sunt: evaluarea maselor pulmonare, a 
complicaţiilor supurative ale pneumoniilor, aprecierea leziunilor posttraumatice, a evoluţiei 
din cadrul fibrozei chistice (mucoviscidoza), a sindromului HIV. 

Protocolul folosit în examinarea şi interpretarea CT toracice la copil va fi adaptat 
particularităţilor legate de vârstă. 

Prima condiţie pentru ca examinarea imagistică a unui copil să fie reuşită, din punct de 
vedere tehnic, este reducerea anxietăţii părinţilor şi copilului. 

Faptul că trebuie administrată substanţă de contrast, că trebuie sedare şi că iradierea este 
mai mare în comparaţie cu radiografia constituie inconveniente importante pentru familie 
şi pentru copil. 

CT spirală reprezintă examinarea standard pentru diagnosticul afecţiunilor aparatului 
respirator. Odată cu introducerea CT spirale a scăzut numărul artefactelor de mişcare. 

Fig. nr. 1.21. Secţiuni toracice axiale CT. a) Cu fereastră de mediastin; b) Cu fereastră de parenchim. 



CT spirală este o variantă de achiziţie volumetrică a CT convenţionale în care, în timpul 
unei apnei prelungite, sistemul tub detectori execută o mişcare de rotaţie continuă în jurul 
pacientului cu o viteză de o rotaţie pe 
secundă, emiţând continuu radiaţii X. 
In acelaşi timp, masa, pe care este aşezat 
pacientul, execută o mişcare continuă 
de translaţie craniocaudală cu viteză 
constantă. Tubul de radiaţii X descrie o 
mişcare elicoidală în jurul toracelui, iar 
achiziţia datelor se face sub forma unui 
volum cilindric compact care poate fi 
ulterior reconstruit. 

CT spirală permite examinarea 
toracelui pe durata unei apnei de 15- 
20 secunde sau chiar mai puţin şi poate 
evita artef actele de mişcare. 

La CT spirală o colimare a secţiunii 
de 5 mm şi o viteză a mesei de 10 mm, 
pitch egal cu 2, duce la un timp de 
scanare de aproximativ 20 secunde şi 
o calitate bună a imaginii. 

Pentru CT spirală la copil uzual se 
foloseşte un pitch de 1,5. 

Fereastra pentru parenchim se 
încadrează între -700, -500/ 1000, 
1500, iar fereastra mediastinală între 
50/350. 



Fig. nr. 1.22. Secţiuni toracice axiale 
CT în fereasră de parenchim pulmonar 
cu rezoluţie înaltă într-un caz cu 
sarcoidoză. 

Kilovoltajul folosit în examinarea pediatrică este de 90, 100 KV iar miliamperajul trebuie 
adaptat greutăţii copilului. Pentru o greutate de 9 Kg se folosesc 40 mA, pentru 18 Kg 50 mA, 
pentru 27 Kg 60 mA, pentru 36 Kg 70 mA, pentru 45 Kg 80 mA. (7) 

Examinarea CT la copil se face în inspiraţie ori de câte ori este posibil, dar scanarea se 
poate derula şi în respiraţie liniştită. Mai mulţi copii prezintă dispnee sau polipnee iar oprirea 
respiraţiei pentru câteva secunde nu este posibilă. 

Artefactele datorită inspiraţiei scad dacă scanarea se face caudo-cranial. Este recomandat 
să se facă o hiperventilare prin 2-3 respiraţii profunde înainte de începerea scanării. (8) 

Cea mai cunoscută capcană în interpretarea imaginilor la copil este dată de imaginea de 
sticlă mată ce poate apare dacă secţiunea nu a fost efectuată la sfârşitul inspiraţiei. Peretele 
posterior al traheei este convex către exterior în inspiraţie şi către interior în expiraţie. 

La copiii care pot să menţină o inspiraţie câteva secunde este bine să se înceapă scanarea 
la sfârşitul inspiraţiei. 

Sedarea poate fi înlocuită la sugari prin alimentarea cu biberonul în timpul examinării. 
La copilul sub 6 luni şi peste 3 ani sedarea este rareori necesară. Sedarea la copil trebuie 
efectuată de medicul anestezist pediatru. 

Rareori un copil poate sta în apnee 20-30 de secunde cât durează scanarea. Mişcarea mesei, 
senzaţia de greaţă care apare uneori după administrarea substanţei de contrast contribuie la 
scurtarea timpului de apnee. Uzual scanarea se face în respiraţie liniştită. 

Substanţele de contrast folosite pentru opacifierea vaselor în CT toracică sunt nonionice. 
Se injectează automat în doză de 1,5 ml/kg cu o rată de administrare de 2 ml/sec şi un delay 
de 20 sec. Injectarea manuală duce la o încărcare a vaselor destul de greu de prevăzut şi nu 
este recomandată la copil. 

CT cu înaltă rezoluţie HRCT (Hight Resolution Computer Tomography) este folosită 
pentru examinarea parenchimului, mai ales în afecţiunile difuze. Efectuarea unor secţiuni cu 
grosimea de 1-2 mm, cu un interval de 10-20 mm între secţiuni şi folosirea unui miliamperaj 
mai redus, 50 mA, face ca doza de iradiere să nu fie foarte mare, iar calitatea imaginilor să 
fie optimă. (9) 

în CT cu înaltă rezoluţie, chiar dacă miliamperajul folosit este mai mare şi doza pe secţiune 
este mai mare, doza pacientului este mai mică datorită distanţei mari dintre secţiuni. 
HRCT permite reconstrucţia imaginilor cu o bună rezoluţie şi contrast a structurilor. 
Interpretarea parenchimul pulmonar înainte de vârsta de 5 ani este dificilă deoarece: 

■ gradientul de densitate între parenchim şi aerul alveolar este puţin favorabil examinării 
(ţesutul parenchimatos fiind bogat în apă); 

■ sunt frecvent întâlnite unele zone de condensare parenchimatoasă datorate decubitului 
sau sedării; 

■ frecvenţa cardiacă crescută face dificilă aprecierea zonelor paracardiace. (10) 

Folosirea CT este uneori indispensabilă în radiologia pediatrică. Iradierea produsă de CT 
este moderată iar beneficiile aduse sunt importante pentru diagnostic. Folosirea unor şorţuri 
plumbate, ce acoperă gonadele, este obligatorie. 

Este necesar ca iradierea copiilor să fie cât mai mică, dar fără a afecta calitatea examinării. 
Kilovoltajul, miliamperajul şi pitch-ul trebuie adaptate dimensiunilor copilului. (11) 

Reducerea Kv la 100 sau chiar 80 Kv, în funcţie de dimensiunile copilului, şi folosirea 
unui miliamperaj minim, dar care permite obţinerea unor imagini de calitate, poate reduce 
doza de iradiere chiar până la 1-2 mSv. 

CT multislice 

Tehnica CT multislice reprezintă o nouă îmbunătăţire a performanţelor CT care: 
reduce timpul de scanare; 
creşte lungimea segmentului scanat; 

reduce grosimea secţiunii permiţând o mai bună reconstrucţie a imaginilor. 

Sistemul standard de tomografie computerizată foloseşte un singur arc sau inel de detectori. 
CT multislice foloseşte două sau mai multe coroane de detectori care sunt expuşi simultan. 

Reducerea timpului de scanare este importantă în examinarea copilului deoarece reduce 
artefactele de mişcare şi permite examinarea celor dispneici sau aflaţi în stare critică după 
un traumatism. 

Timpul scurt de scanare permite o bună apreciere a secţiunilor postcontrast evidenţiind 
captarea în zona afectată şi caracterizarea leziunii. De asemenea permite reducerea volumului 
de substanţă de contrast administrată. 

Distanţa lungă de scanare în aceeaşi unitate de timp este deosebit de utilă în angiografia CT 
permiţând examinarea aortei toracoabdominale, a carotidelor şi a circulaţiei intracraniene. 

Examinarea în secţiuni subţiri permite obţinerea unor imagini aproape izotrope care au aceeaşi 
rezoluţie spaţială în toate direcţiile. CT multislice permite o bună reconstrucţie a imaginilor. 

Doza de iradiere este similară cu cea din CT spiral, dar atunci când sunt necesare secţiuni 
subţiri de o mare calitate, doza de iradiere este mai mare. 

1.6. IRM 

IRM prezintă avantajul contrastului spontan al vaselor şi o bună vizualizare a mediastinului. 
Sincronizarea secţiunilor cu bătăile cardiace evită artefactele de mişcare. 
Se pot realiza secţiuni multiple în orice plan. 

IRM este indicat în examinarea mediastinului, a peretelui toracic, părţilor moi. 

IRM este deosebit de utilă în examinarea prenatală, permiţând o bună apreciere a 
malformaţiilor în această perioadă. De asemenea, aduce date importante de diagnostic în: 
malformaţiile pulmonare, atrezia bronşică, chistul bronhogen, sechestrarea pulmonară, chistul 
adenomatoid etc. 

IRM nu permite deocamdată analiza fină a parenchimului pulmonar. 

Folosirea produşilor paramagnetici permite creşterea contrastului unor structuri al căror 
semnal este puţin diferit faţă de cele învecinate pe examinarea nativă. 

Pentru examinare este necesară imobilizarea pacientului. Copiii cu vârste între 3 luni si 5 
ani necesită sedare. Calitatea informaţiilor de anatomie topografică şi posibilităţile de studiere 
a fluxului sangvin fac din această explorare o tehnică de viitor. 

1.7. Radioprotecţia 

Ţesuturile în creştere ale tânărului sunt sensibile la iradiere. Examinările cu riscuri în 
general şi cele radiologice în special trebuie efectuate doar atunci când sunt indispensabile. 
Ele trebuie înlocuite ori de câte ori este posibil cu metode alternative: ecografia, IRM. 

Radiaţiile ionizante produc modificări la nivel celular prin excitare, ionizare şi formare 
de radicali liberi. Aceste procese induc modificări chimice la nivel molecular, modificări 

genetice care afectează celulele, ţesuturile sau chiar întregul organism. (12) Dozele sub 100 
mSv sunt considerate doze mici de iradiere şi pot produce efecte stocastice, iar probabilitatea 
de apariţie a acestora creşte odată cu doza totală. Dintre metodele de examinare imagistice, 
doar CT produce doze cuprinse între 1 mSv şi 20 mSv. Iradierea din surse naturale este în 
jur de 3 mSv/an. (13) 

Speranţa de viaţă mult mai mare la copil, în comparaţie cu adultul, permite apariţia unor 
leziuni postiradiere. 

La copil ţesuturile sunt repartizate diferit. Astfel, o CT a membrelor inferioare la un 
adult afectează doar măduva galbenă, pe când la copil este afectată şi o cantitate de măduvă 
roşie. 

Proliferarea celulară este mult mai accentuată la copii în perioada de creştere şi din acest 
motiv sensibilitatea la radiaţii este mai mare. Cu cât vârsta este mai mică, cu atât riscul de 
apariţie a unor efecte este mai mare. Expunerea la radiaţii în primii 10 ani are un risc de 
apariţie al unor efecte dăunătoare de 3-4 ori mai mare decât expunerea la 30-40 ani şi de 5-6 
ori mai mare decât expunerea la 50 de ani. Fetele au o sensibilitate mai mare decât băieţii. 

Tiroida şi glanda mamară sunt organe cu o sensibilitate mare în copilărie. Iradierea glandei 
mamare chiar cu 10 mGy înainte de 35 de ani, creşte riscul de cancer mamar cu 14%. (14) 

Dozele de iradiere trebuie adaptate dimensiunilor copilului, iar volumul iradiat trebuie 
să fie cât mai mic. 

Orice examinare radioimagistică creează anxietate atât copilului cât şi părinţilor. Reducerea 
anxietăţii creează premisele unei examinări reuşite. Pentru aceasta este necesar să se explice 
părinţilor că examinarea este utilă, iar beneficiul este mult mai mare în comparaţie cu riscul. 
Timpul scurt de pregătire al aparaturii înaintea expunerii reduce mult anxietatea copilului şi 
părinţilor. 

Dozele folosite în diagnosticul imagistic nu prezintă riscuri. Până acum nu există o dovadă 
certă că dozele de radiaţii X folosite în radiologia convenţională sau CT ar produce un efect 
asupra corpului uman. Este însă posibil să existe efecte care nu au fost încă depistate. 

Deocamdată este unanim acceptat principiul ALARA (As Low As Reasonably Achievable) 
şi anume folosirea „celei mai mici doze posibile" care să permită obţinerea unei imagini de 
calitate, dar care să nu producă efecte nedorite. (15) 

ICRP (International Committee of Radiation Protection) presupune că există un risc chiar 
pentru dozele foarte mici, dar susţine că riscul este neglijabil. (16) 

Dar numind un risc "neglijabil" în loc de "foarte mic", este un fel de a spune că trebuie 
ignorat, iar ignorarea unui risc cunoscut necesită justificări. 

ICRP a propus un nivel de excludere de 0,01 mSv/an, mai puţin de 1/100 din doza anuală 
efectivă provenită din surse naturale. "Dacă doza efectivă pentru majoritatea persoanelor 
expuse este sub 0,01 mSv/an, atunci riscul este neglijabil şi se poate considera că protecţia 
este optimă, fără a mai fi necesare alte reglementări". (16) 

ICRP încearcă să introducă conceptul de "prag minim", sugerând că reducerea riscului 
individual sub acest nivel nu este viabilă economic. Având în vedere problemele etice 
implicate, trebuie oferite argumente solide în favoarea aplicării propunerii ICRP în locul 
politicii care ia în calcul riscul total. 

1.7.1. Argumentele ICRP pentru introducerea unui prag minim sunt: 

■ nu au fost demonstrare efecte după expunerile medicale; 

■ estimările apariţiei efectelor s-au făcut prin extrapolare liniară, la supravieţuitorii 
bombardamentelor nucleare (efectele cresc odată cu doza). Această metodă este cea 

mai conservatoare, dar nu cea mai corectă; 

■ există o doză de expunere prag de 5 cGy sub care nu au fost descrise niciodată efecte; 
Dozele sub acest nivel ar trebui excluse din sistemul de protecţie; 

■ doza de iradiere nu este măsurată, ci calculată; 

■ efectele sunt apreciate statistic - "statistical life"; 

■ se pune problema suportabilităţii costurilor necesare pentru radioprotecţie; 

■ este foarte importantă păstrarea încrederii publice în autoritatea profesională a 
medicului radiolog şi în autorităţile care reglementează protecţia la radiaţii. 

1.7.2. Argumente împotriva introducerii unui prag de excludere a radioprotecţiei: 

Riscurile naturale pot fi mult mai mari decât se bănuieşte. 

■ un risc insignifiant sau neglijabil nu este neapărat acceptabil. Un risc acceptabil nu 
este neapărat neglijabil; (17) 

■ problema "riscurilor multiple". Există numeroase riscuri pentru sănătate şi un risc 
în plus nu este de dorit; 

■ teoria discriminării victimelor nedetectabile susţine că pot exista efecte care nu pot 
fi identificate cu metodele actuale; 

■ efectul hormesis: dozele mici produc efecte de stimulare şi nu de distrugere 
celulară; 

■ efectele deterministice (certe) apar la doze foarte mari, imposibil de atins în 
diagnosticul radiologie. 

1.7.3. Cât de puţin este destul de puţin? 

UNSCEAR (United Nations Scientific Committee on the Effects of Atomic Radiation) a 
analizat sursele de iradiere a populaţiei globului şi dozele de radiaţii medii anuale provenite 
din toate sursele naturale şi artificiale de iradiere: 

■ doza de iradiere medie efectivă anuală este de 2,809 mSv 

■ iradierea medicală în scop diagnostic = 0,4 mSv 

■ fondul natural radioactiv = 2,4 mSv (18) 

Reducerea iradierii medicale prin mijloace administrative ar putea afecta calitatea actului 
medical. 

Este totuşi necesar un prag minim sub care se poate considera că doza de iradiere este 
neglijabilă şi poate fi încadrată între celelalte riscuri cotidiene ale civilizaţiei. 

Argumentarea că riscurile sunt mici, comparativ cu cele datorate fondului natural, nu 
poate fi o justificare pentru riscurile adiţionale. 

O posibilă soluţie privind reglementarea riscurilor mici ar fi să ne asigurăm că valoarea 
aşteptată a efectelor nocive (cuantificată prin doza colectivă) să fie menţinută mică. 

Probabilitatea apariţiei unor efecte produse de iradierea în scop diagnostic este practic nulă. 

1.7.4. Cancerul radioindus 

Iradierea este considerată un carcinogen natural, dar nu toate ţesuturile sunt sensibile la 
această acţiune. Expunerea la doze mici ocazionale este mai puţin nocivă decât expunerea la 
doze mici constante deoarece permite repararea posibilelor leziuni. Sensibilitatea la radiaţii 
depinde de cantitatea totală de ADN din celule. 

Iradierea pare a fi responsabilă de inducţia, promoţia şi progresia procesului de 
oncogeneză. Factorul major de iniţiere a oncogenezei este considerat a fi pierderea funcţiei 
genei supresoare tumorale. Iradierea alterează răspunsul proliferativ al celulei şi conduce 
la progresia neoplazică. (19) 

Există zone cu iradiere telurică crescută, în care nu s-au constatat efecte importante ale 
acestei iradieri. Această adaptare este rezultatul unor mecanisme complexe de "apărare" 
împotriva efectelor radiaţiilor. 

Cel mai important răspuns adaptativ la expunerea de radiaţii a fost observat în cazul 
limfocitelor umane. Se pare că efectul adaptativ este legat de capacitatea crescută de reparaţie 
a ADN-ului. A fost observată întârzierea ciclului celular în condiţii de doze relativ ridicate 
(peste 200mGy). Această întârziere permite repararea distrugerii celulare, înaintea începerii 
unui nou ciclu celular. 

1.7.5. Optimizarea protecţiei 

Pentru a reduce şi mai mult contribuţia iradierii în scop diagnostic la doza efectivă anuală, 
se recomandă: 

■ aplicarea constrângerilor dozei prin justificarea examinării; 

■ optimizarea protecţiei şi folosirea dozelor de referinţă ca reper al calităţii protecţiei 
radiologice. 

Ţinând cont de riscul biologic crescut al iradierii copilului, este necesar ca fiecare examinare 
radiologică să fie justificată şi realizată cu cea mai mică doză de iradiere posibilă. 

Orice indicaţie de examinare a unui copil trebuie efectuată în colaborare cu medicul pediatru. 
Rezultatul radiologie trebuie interpretat în contextul datelor clinice. Un rezultat care nu confirmă 
o supoziţie clinică este la fel de util ca un diagnostic confirmat. 

Una dintre problemele importante ale radiologiei pediatrice este utilizarea nejustificată 
a examinărilor radiologice. De exemplu: controalele radiologice repetate ale pneumoniilor 
inter stiţiale, cunoscut fiind faptul că aspectul radiologie persistă mai multe săptămâni după 
vindecarea clinică. 

Medicul pediatru trebuie informat asupra posibilităţilor fiecărei metode de examinare în cazul 
dat, pentru a putea decide dacă procedura de diagnostic este utilă pacientului. Nu trebuie creată 
o dependenţă a diagnosticului clinic de diagnosticul imagistic. Nu este întotdeauna necesară 
o susţinere cu imagini a diagnosticului clinic. 

Medicul radiolog trebuie să evite toate modalităţile de examinare care duc la repetări inutile 
şi să folosească toate elementele tehnice care permit obţinerea unor imagini de calitate, cu o doză 
de iradiere minimă. Folosirea la CT a unui miliamperaj mai mic duce la reducerea semnificativă 
a dozei cu obţinerea unor imagini de aceeaşi calitate. 

Stabilirea unor doze de referinţă în radiodiagnostic, care să nu fie depăşite în examinările 
curente, este o necesitate. Măsurarea dozei de iradiere în timpul fiecărei proceduri, stabilirea 
unor protocoale standard de examinare pot duce la identificarea dozelor mari care apar 
accidental şi la evitarea lor. 

Este obligatorie o inspecţie de rutină a aparatului, efectuată periodic de către firma de service, 
pentru a fi sigur că aparatura funcţionează în continuare la parametrii optimi. 

Este necesară o preocupare continuă a întregului personal din secţia de radiodiagnostic 
pentru reducerea dozei de iradiere, prin adaptarea procedurii de examinare la particularităţile 
fiecărui copil în parte. 

Factorii tehnici pot contribui mult la reducerea dozei de iradiere. 

Filtrarea mai mare a fasciculului prin adăugarea unui filtru suplimentar de cupru de 0,2 
mm la aparatele folosite în radiologia pediatrică ar reduce iradierea copiilor. (20) 

□ Colimarea fasciculului de radiaţii la dimensiunile copilului reduce suprafaţa de corp 
expusă, creşte calitatea imaginii şi reduce radiaţia de împrăştiere. Există o diafragmare automată 

în funcţie de mărimea filmului care de cele mai multe ori este mai mare decât dimensiunile 
copilului. Este necesară folosirea diafragmării manuale. 

Folosirea grilelor antidifuzoare care absorb fotonii împrăştiaţi creşte calitatea imaginii, 
dar necesită mărirea elementelor de expunere şi implicit a dozei de iradiere. In radiologia 
pediatrică ele pot fi folosite doar atunci când diametrul segmentului de examinat are peste 
12-16 cm. în aceste cazuri, folosirea grilei reduce cu până la 40% energia absorbită de corp. 
(21) 

Radiologul trebuie să aleagă grilele cu raport cât mai mic pentru a reduce miliamperajul 
şi doza de iradiere. O grilă cu raport 8:1 reduce miliamperajul cu 20% în comparaţie cu o 
grilă cu raport 12:1. 

□ La copilul mic radiografiile se efectuează fără grilă. 

Folosire unor casete din fibre de carbon şi a unor ecrane întăritoare din pământuri rare cu 
viteză ridicată 400-800 cresc calitatea imaginii şi reduc mult doza de iradiere. Folosirea unor 
ecrane întăritoare cu viteză 400 în locul celei de 200 reduce doza la piele cu până la 50%. 

Folosirea imaginilor digitale scade mult doza de iradiere prin postprocesarea imaginilor 
şi evitarea repetărilor inutile şi, în plus, ajută la arhivarea acestora. 

□ Imobilizarea este o problemă specifică pediatriei. Copiii trebuie făcuţi să coopereze prin 
diferite metode verbale sau nonverbale, metode care se perfecţionează odată cu acumularea 
experienţei profesionale. Folosindu-se dispozitive de susţinere, saci cu nisip, benzi adezive 
etc. aceste iradieri inutile pot fi evitate. 

Dozele de iradiere variază în limite extrem de largi în funcţie de tipul aparatului, expunere, 
timpul efectiv de iradiere etc. 

Folosirea radiografiei care are un timp de expunere scurt şi evitarea radioscopiei scade de 
asemenea iradierea copilului. Atunci când radioscopia nu poate fi înlocuită printr-o altă metodă 
este preferabilă radioscopia pulsată, în locul celei continue, deoarece permite reducerea dozei 
de expunere cu 50-90% pentru aceeaşi calitate a imaginii. (22) 

□ Folosirea echipamentului de protecţie este obligatorie la fiecare examinare. 
Protecţia gonadelor este dificilă la copil, dar limitarea câmpului şi poziţionarea copilului 

în procubit face ca acestea să primească un fascicul atenuat. Aplicarea unor şorţuri plumbate 
ce acoperă gonadele este obligatorie. Protecţia gonadică nu înlocuieşte colimarea fasciculului 
şi trebuie aplicată numai atunci când nu afectează diagnosticul. Plasarea incorectă a şorţurilor 
de protecţie duce la repetări inutile şi la creşterea dozei de iradiere. (23) 

O protecţie în plus pentru cristalin, tiroidă, sâni se poate obţine prin folosirea incidenţei 
PA în loc de AP deoarece doza la ieşire este mai mică decât cea de la intrare. 

□ Evitarea examinărilor de rutină ar reduce mult iradierea populaţiei. 

Din păcate în ţara noastră încă se mai efectuează microradiofotografie, radiografie sau 
radioscopie toracică la copiii care vor intra într-o colectivitate. Numărul extrem de redus de 
cazuri noi de boală depistate prin aceste examinări nu justifică iradierea produsă unui grup de 
populaţie cu sensibilitate crescută la radiaţii. 

De asemenea este necesar ca personalul care însoţeşte copii să nu stea în camera de 
examinare în timpul expunerii. 

In unele servicii se apelează la părinţi sau la personalul sanitar pentru imobilizarea copilului 
în timpul expunerii. Acest fapt nu este recomandat deoarece chiar dacă dozele de iradiere sunt 
mici, prin repetare ele pot atinge valori care depăşesc limitele admisibile. Nici o persoană nu 
trebuie să rămână în sala de radiografii în timpul expunerii. Doza primită la nivelul mâinilor 

care imobilizează copilul şi care sunt de obicei în fasciculul primar de radiaţii este egală cu 
cea a pacientului. 

Echivalentul dozei absorbite la nivelul măduvei sternale de persoanele care imobilizează 
copilul în timpul efectuării unei radiografii şi care nu poartă şorţ de protecţie este de aproximativ 
0,0033 mSv. Aceeaşi doză este primită la nivelul regiunilor care nu sunt acoperite. Sub acest 
şorţ doza nu este practic detectabilă. în timpul examenului radioscopic, personalul care susţine 
copilul are mâinile în fasciculul primar de radiaţii, iar restul corpului în zona de aproximativ 
0,00258 mC/kg (10 mR/oră) sau chiar mai mult, atunci când stau mai aproape de raza centrală 
a fasciculului. (1) 

Pentru a evita iradierea inutilă a personalului care imobilizează copiii în timpul examinării 
radiografice este necesară folosirea mijloacelor de contenţie care ar trebui să devină un 
echipament auxiliar obligatoriu, în orice serviciu de radiologie pediatrică. 

1.7.6. Iradierea fătului 

Iradierea embrionului provoacă o considerabilă anxietate şi determină un număr nejustificat 
de mare de indicaţii şi cereri de avorturi, deşi riscul de apariţie a unor efecte este foarte mic. 

Efectele iradierii depind de momentul expunerii şi de doza absorbită. 

Ovocitul din foliculii de Graaf este mult mai sensibil la radiaţiile X în metafaza I şi II, care 
au loc cu 6-7 săptămâni înainte de ovulaţie, iar iradierea în această perioadă duce la creşterea 
ratei mutaţiilor. Spermatozoidul este de cinci ori mai sensibil la radiaţii decât ovulul. 

Este necesară o preocupare medicală sporită pentru menţinerea la un nivel minim a 
expunerii gonadelor. 

Radiosensibilitatea embrionului este maximă în primele zile postconcepţie. în primele 
3 săptămâni după concepţie, înainte de nidaţie se aplică regula totul sau nimic, adică fie 
leziunea este majoră şi se produce avort spontan, fie leziunea se repară fidel şi se dezvoltă 
normal. După a treia săptămână de la concepţie, în perioada organogenezei, iradierea poate 
produce malformaţii. Aceste efecte au caracter deterministic. După 26 săptămâni creşte riscul 
naşterilor premature şi al mortalităţii infantile. 

Dozele mai mari de 100 mSv, care sunt practic imposibil de atins din iradierea medicală, 
pot produce malformaţii şi necesită avort terapeutic. 

Este posibil ca expunerea la radiaţii să conducă la efecte stocastice, inclusiv inducerea 
cancerului la copiii născuţi vii. Aceste efecte au caracter deterministic, doza prag la om, 
evaluată prin experimente pe animale, fiind de lOOmSv. 

Efectele asupra SNC sunt datorate: 

■ vulnerabilităţii celulelor nervoase nediferenţiate; 

■ incapacităţii de refacere a neuronilor. 

Efectele produse de iradiere asupra cogniţiei şi inteligenţei (conform studiului efectuat pe 
1541 supravieţuitori ai bombardamentelor din Japonia) arată următoarele: 

■ copiii expuşi "in utero" cu doze de 1 Gy, în intervalul 8-15 săptămâni, au prezentat 
o reducere a coeficientului de inteligenţă (IQ) cu 25-30 de puncte, efectul fiind 
proporţional cu valoarea dozei; 

■ s-a constat că, la doze de 1 Sv, numărul copiilor sever înapoiaţi mintal creşte cu până 
la 40 %; 

Acest studiu asupra supravieţuitorilor bombardamentelor din cel de al doilea război 
mondial este şi astăzi de referinţă pentru efectele iradierii asupra omului şi sunt aplicate 
neselectiv şi asupra iradierii medicale. 

în timpul sarcinii se pot efectua fără riscuri: 

■ radiografie dentară; 

■ radiografie de craniu, extremităţi; 

■ radiografie toracică, inclusiv mamografie; 

■ CT cranian, torace, extremităţi. 

ICRP recomandă ca doza fetală să nu depăşească 0,5 mSv/lună, oricare ar fi luna de 
sarcină. 

Riscul acceptabil pentru embrion şi făt, în conformitate cu legislaţia în vigoare din ţara 
noastră, impune limitarea dozei efective care provine din toate sursele, cu excepţia iradierii 
medicale, la 0,5 mSv/lună. 

Toate examinările imagistice trebuie justificate; beneficiul trebuie să fie mai mare decât 
riscul. 

Orice întârziere a ciclului trebuie considerată ca fiind datorată unei sarcini, până la proba 
contrarie. 

Gravidele (personal medical) pot lucra atât timp cât doza fetală este sub 1 mGy pe toată 
durata sarcinii. 

Gravidele trebuie informate despre tipul şi gravitatea efectelor produse de expunerea la 
radiaţii: 

■ microcefalie; 

■ retard mintal; 

■ întârzieri ale creşterii; 

■ alte defecte ale SNC. 

1.7.7. Iradierea unei sarcini necunoscute. 

Dacă iradierea a fost efectuată înainte ca sarcina să fie cunoscută, trebuie calculată 
doza primită de făt. Calculul dozimetric este complex dar poate fi înlocuit printr-unul 
aproximativ. 

Această doză a fost aproximată la 0,5 mSv în cazul folosirii ecranelor cu pământuri rare 
şi la 2 mSv pentru ecranele standard, în cazul în care uterul s-a aflat în fasciculul primar de 
iradiere iar incidenţa a fost AP. în cazul incidenţelor LL doza estimată este în jur de 6 mSv. 

în cazul în care uterul a fost la distanţă (radiografia pulmonară, craniu, membre etc.) doza 
fetală este de câteva zecimi de mSv. (24) 

Ţinând cont de faptul că iradierea naturală este în jur de 1 mSv, iradierile sub 2 mSv 
trebuie considerate ca doze neglijabile. Reamintim că la copil o radiografie pulmonară induce 
aproximativ 2 mSv. 

La o doză care depăşeşte 50 mSv, care se poate obţine doar din examinări multiple în 
fascicul direct (CT cu secţiuni fine, radiografie bazin, urografie, bariu pasaj), din prudenţă 
trebuie recomandat avortul deşi dozele sub 100 mSv nu provoacă leziuni. 

La o sarcină în primele 10 săptămâni, chiar şi la o doză de 15 mSv nu este recomandat 
avortul. 

Radiologul trebuie să manifeste maximă prudenţă în examinarea femeilor în perioada de 
fertilitate. 

1.7.8. Iradierea unei sarcini cunoscute 

Atunci când iradierea unei femei gravide este necesară şi examinarea nu poate fi înlocuită 
prin alte metode, trebuie folosite toate mijloacele de protecţie şi de reducere la minim a 
dozei. 

Indicaţia trebuie să fie absolut necesară. Numărul de expuneri trebuie redus la minim. 
Colimarea fasciculului trebuie redusă doar la zona de interes. Radioscopia este interzisă. 
Incidenţa fasciculului trebuie să fie PA pentru a reduce doza pentru făt. Examinarea CT 
trebuie să cuprindă un număr cât mai mic de secţiuni. 

Dacă o radiografie de bazin pentru pelvimetrie poate fi evitată, o radiografie în caz de 
traumatism este absolut necesară, iar beneficiile sunt mult mai mari decât riscurile. 

2. ANATOMIE RADIOLOGICĂ 



2.1. Scheletul toracic 

Dimensiunile şi configuraţia toracelui variază mult de la naştere până la perioada de adult. 
La nou născut toracele este aproape sferic, însă pe măsură ce copilul creşte are loc o alungire 
mult mai exprimată a diametrului craniocaudal faţă de cel anteroposterior. 

La copil treimea externă a diafragmei este situată mai sus. Ea se proiectează pe radiografia 
în PA peste arcul costal posterior VII-IX, spre deosebire de copilul mare şi adult unde atinge 
arcul X-XI într-o inspiraţie normală. Dacă radiografia este efectuată în AP şi cu braţele 
ridicate are loc o accentuare a lordozei şi o ridicare mai pronunţată a porţiunii anterioare a 
diafragmului care se va proiecta la nivelul arcului posterior V-VI. De asemeni, arcurile costale 
anterioare se vor proiecta peste cele posterioare, timusul va apare mărit, claviculele ridicate. 
In această situaţie doar o mică porţiune din câmpul pulmonar mai este vizibilă. Este necesar 
ca radiografiile să fie efectuate cu braţele pe lângă corp sau, atunci când acestea sunt ridicate 
să se încline tubul astfel încât să se reducă la maximum efectele hiperlordozei. 

De un real folos este aprecierea apariţiei nucleilor secundari de osificare. 

Prezenţa nucleului secundar de creştere al extremităţii proximale a humerusului nu se 
întâlneşte la copiii prematuri. El apare în 82% din cazuri în săptămâna 42. Acest nucleu nu 
se osifică înainte de săptămâna 36 de viaţă intrauterină. 

Măsurarea lungimii coloanei dorsale de la marginea superioară Tl până la cea inferioară 
TI 2 este un alt criteriu de apreciere a vârstei gestaţionale. Coloana dorsală are la naştere în 
peste 90% din cazuri lungimea de 9-10 cm. Dimensiuni mai mari se remarcă la copiii născuţi 
din mame diabetice, iar mai mici sugerează o retardare a creşterii intrauterine. 

Pe radiografia în PA coloana prezintă o linie transparentă mediană datorată defectului 
fiziologic de fuziune al procesului spinos. Fuziunea are loc între 3 şi 5 ani. 



Fig. nr. 2.1. a) Radiografie toracică PA; b) Detaliu. 
Linie transparentă mediană. Hipertrofie de timus. 

I I 

Fig. nr. 2.2. Nuclei epifizari humerali proximal. Linie transparentă mediană. 
Tabel nr.2. Vârsta apariţiei nucleilor secundari de osificare ai articulaţiei scapulohumerale 



Nucleu de osificare 


Data a\ 


oariţiei 


Băieţi 


Fete 


Capul numeral 


5 luni 


4 luni 


Coracoidă 


6 luni 


5 luni 


Acromion 


12 ani 


11 ani 



2.2. Părţile moi 

Examinarea părţilor moi este utilă în primul rând pentru aprecierea calităţii radiografiei. 
Pe o radiografie corect executată părţile moi sunt bine vizualizate. Uneori la copil pot apărea 
factori de eroare datoraţi acestora. Astfel: 

■ pliurile cutanate la nou-născuţi dau opacităţi liniare ce pot fi confundate cu un 
pneumotorace; 

■ opacitatea mamară în perioada prepubertară, asimetrică, cu contur fiu, ar putea fi 
confundată cu o condensare alveolară. 

2.3. Diafragmul 

La nou-născut hemidiafragmul stâng este mai sus situat decât cel drept, datorită distensiei 
camerei de aer a stomacului. In jurul vârstei de 1 an cele două hemidiafragme sunt situate la 
acelaşi nivel apoi cel drept apare mai sus cu 1-3 cm. 

La nou născut şi copilul mic diafragmul este situat la nivelul arcului costal anterior IV- 
V şi posterior V-VI. Unghiurile costodiafragmatice sunt largi şi puţin adânci. Convexitatea 
diafragmului este puţin exprimată. 

După vârsta de 5 ani diafragma se proiectează în dreptul arcului anterior VI-VII şi posterior 
VII-IX. Pe radiografiile efectuate în clinostatism diafragmul este mai sus situat cu aproximativ 
două arcuri costale. 

2.4. Plămânul 
2.4.1. Scizurile 

Forma şi dimensiunile scizurilor şi lobilor pulmonari sunt variabile. Frecvent se descriu 
scizuri incomplete sau cu traiect modificat. 

Scizura oblică apare ca o linie fină opacă, simetrică şi poate fi evidenţiată mai bine 
pe radiografiile în LL. Ea porneşte de la vertebra a V-a toracală, este tangentă la marginea 
posterioară a hilului şi se îndreaptă oblic către diafragm. Extremitatea sa inferioară se opreşte la 
nivelul diafragmului la 1-3 cm înapoia peretului toracic anterior. Traiectul său este întrucâtva 
asemănător cu cel al coastei a Vl-a. 

Pe radiografia în incidenţă PA scizura oblică nu se evidenţiază decât rareori, când o anumită 
porţiune a sa este tangentă la fasciculul de radiaţii. Uneori există o linie opacă numită scizură 
verticală care apare pe radiografia din PA ca o opacitate liniară verticală ce coboară din 
mijlocul câmpului pulmonar mijlociu către diafragm care este de fapt jumătatea inferioară a 
scizurii oblice. (1) 

Scizura orizontală dreaptă este bine vizibilă atât pe radiografia în incidenţă PA cât şi în 
LL. In PA apare ca o linie opacă, fină, orizontală ce porneşte din hil către peretele toracic. Ea 
se proiectează în dreptul arcului costal posterior V-VI. Extremitatea laterală uneori coboară 
către diafragm. Scizura orizontală poate avea o abatere de 10° faţă de orizontală, fără să fie 
patologică. 

Uneori scizura orizontală are forma literei S. In această situaţie pe radiografia în incidenţă PA 
scizura apare formată din două linii fine opace. Acest fapt se datorează proiecţiei radiologice. 
Cele două bucle ale literei S devin tangente la fasciculul de radiaţii X şi dau o imagine 
radiologică independentă una de cealaltă. Pe radiografia în incidenţă LL scizura orizontală 
porneşte de la unirea treimii superioare cu cele două treimi inferioare ale scizurii oblice, 
aproximativ de la marginea posterioară a hilului şi merge anterior către peretele toracic. 
In incidenţă LL scizura mică are un traiect orizontal şi se opreşte la aproximativ 1-2 cm în 
spatele sternului. 




Fig. nr. 2.3. Radiografie toracică AP. Scizura orizontală Fig. nr. 2.4. Radiografie toracică în inci- 
dreaptă. denţa LL drept. Scizurile pulmonare. 

La aproximativ 0,7% din populaţie se descrie scizura lobului venei azigos. Denumirea ei 
este improprie deoarece nu există un lob azigos. Scizura lobului venei azigos este o varietate 
anatomică. în viaţa intrauterină vena azigos este situată paramediastinal în dreapta. în timpul 



dezvoltării ea se deplasează medial şi 
ajunge în mediastin. In unele cazuri 
nu are loc această deplasare iar vena 
apasă asupra vârfului plămânului în 
care se înfundă şi este înconjurată de 
foiţele parietale. în realitate nu este 
vorba despre o segmentare completă, 
ci de o porţiune de parenchim situat 
între această scizură poziţionată lateral 
şi mediastin situat medial. Această 
anomalie poate fi familială. La necropsie 
incidenţa scizurii lobului venei azigos 
ar fi de 1%, dar radiografie se găseşte 
doar la 0,4% din cazuri. (2) 




Fig. nr. 2.5. Radiografie toracică PA detaliu. Scizura 
lobului venei azigos. 



Fig. nr. 2.6. Secţiune toracică 
axială CT. Scizura oblică stângă: 
linie fină densă, parahilară cu 
traiect orizontal. 




Radiologie se constată o opacitate liniară oblică de sus în jos, din afară înăuntru, care la 
extremitatea inferioară prezintă o opacitate ovalară bine delimitată, dată de vena azigos. La 
copilul mic este mai greu vizibilă deoarece este acoperită de opacitatea timică. La copilul 
mare aspectul radiologie este destul de caracteristic, dar opacifierea lobului azigos poate 
ridica problema unei mase paratraheale, însă simptomatologia clinică sau CT precizează 
diagnosticul. 

Se mai descriu unele scizuri supranumerare (accesorii) mai rar întâlnite ca scizura ce separă 
lingula de restul lobului inferior stâng şi care sunt anomalii de segmentare a parenchimului 

pulmonar. Se mai menţionează scizuri care separă segmentele mediale de cele laterale ale 
lobului inferior drept. La copil aceste scizuri sunt rar vizualizate. 

Uneori scizurile sunt incomplete şi permit difuziunea unui proces inflamator sau ventilaţiei 
colaterale dintr-un lob în altul. Datorită acestui tip de ventilaţie unele compresiuni bronşice 
centrale nu produc atelectazie. (3) 

CT scizurile apar fie ca linii dense fine, fie ca zone avasculare pe 1-3 secţiuni contigue. 

2.4.2. Hilul pulmonar 

Hilul este o opacitate formată de arterele şi venele pulmonare cu o contribuţie minoră a 
bronşiilor, limfaticelor, nervilor. 

Radiologie hilul apare ca o zonă opacă, paramediastinal bilateral, bine delimitată către 
câmpul pulmonar, care se proiectează în dreptul corpului vertebral T5-T6. Dimensiunile şi 
intensitatea opacităţii hilare sunt egale în dreapta şi stânga; înălţimea hilului variază între 1 
cm la o lună şi 2-3 cm la 15 ani. 

Hilul stâng este mai sus situat decât cel drept cu 1-2 cm, el fiind parţial mascat de opacitatea 
cordului. Aceasta se datorează traiectului oblic al arterei pulmonare stângi care trece dedesubtul 
bronşiei lobare superioare stângi. 

Situarea mai joasă a hilului drept se datorează oblicităţii mai accentuate a arterei şi bronşiei 
pulmonare drepte faţă de cea stângă. Prin opacitatea hilului în mod normal se pot distinge 
componentele sale, vase, bronşii şi se pot măsura. 

Vasele apar ca opacităţi sub formă de bandă bine delimitate, iar bronşiile primare se 
vizualizează ca benzi transparente mărginite de două linii opace paralele care sunt date de 
pereţii acestora. 

Bronşia pentru lobul superior este de obicei radiografiată în axul longitudinal, fiind situată 
superior şi lateral faţă de hil şi apare ca o zonă transparentă rotundă, mărginită de un inel 
opac. Lângă bronhie se află artera lobului superior care apare ca o opacitate rotundă, bine 
delimitată. 

Hilul poate suferi modificări de dimensiuni şi de reorientare a unora dintre componentele 
sale, prin apariţia unor opacităţi patologice. 

Diminuarea dimensiunilor hilului la copil se întâlneşte mai frecvent în hipoplazia de arteră 
pulmonară sau când debitul său este scăzut. 

Mărirea hilului se datorează cel mai adesea creşterii debitului şi mai rar presiunii în arterele 
pulmonare. Mărirea hilului de cauză tumorală este întâlnită la copil. 

Deplasările hilului sunt întotdeauna patologice. Atelectaziile produc atracţie, iar bulele 
emfizematoase amprentarea şi dislocarea elementelor hilare. 

2.4.3. Căile aeriene 

Traheea apare radiologie ca o bandă transparentă verticală care se proiectează peste 
marginea dreaptă a coloanei, de la C4 la D5, unde se bifurcă. Banda transparentă este bine 
delimitată de două linii opace paralele, date de pereţii traheei. Grosimea lor nu depăşeşte 3-4 
mm. La copil uneori bifurcaţia are loc la D3. Carina la copil se proiectează peste pediculul 
vascular drept. Cunoaşterea localizării carinei este importantă pentru aprecierea poziţionării 
sondei de intubaţie. Extremitatea distală a sondei de intubaţie nu trebuie să depăşească 
marginea inferioară a claviculei. 

Diametrul traheei la copil este egal cu cel al arterei pulmonare drepte. La nou născut 
şi copilul mic traheea este destul de moale. Datorită lungimii mai mari în comparaţie cu 
toracele, a raporturilor cu aorta şi mobilităţii mari pe care o are şi care scade pe măsură ce 

copilul creşte, traheea prezintă o convexitate 
anterioară şi către dreapta în porţiunea sa 
inferioară. Aceasta se accentuează în expiraţie 
sau la întoarcerea capului către dreapta. 
Acest aspect radiologie al traheei nu trebuie 
considerat patologic. 

Traheea la nou născut se proiectează în 
jumătatea dreaptă a coloanei, peste pediculii 
vertrebrali până la nivelul corpului D3 unde 
se bifurcă. 



Fig. nr. 2.7. Radiografie toracică AP. Deviaţia 
normală a traheei spre dreapta. 



Toate deviaţiile si modificările aspectului traheei sunt patologice: 

■ traheea mediană: posibil dublu arc aortic; 

■ traheea deviată la stânga: - aortă pe dreapta; 

- compresiune extrinsecă; 

■ îngustarea localizată: - inel vasculoligamentar; 

- sechelă după intubaţie; 

■ îngustarea diametrului orientează diagnosticul spre traheomalacie 

■ orice amprentă este patologică şi este dată de o 
compresiune extrinsecă, cu excepţia celei date 
de artera nenumită pe faţa anterioară a traheei 
la copilul mic. (4) 

Bronşiile primare se desprind din trahee în dreptul 
vertebrei D3-D5, sunt vizibile pe orice radiografie şi 
trebuie urmărite până la bifurcaţie. La copil unghiul 
dintre trahee şi bronşie este egal în dreapta şi stânga. După 
vârsta de 15 ani bronşia stângă devine mai orizontală 
decât cea dreaptă cu 15-20°. Unghiul interbronşic, care 
în mod uzual are 70-80°, creşte în expiraţie sau în unele 
procese patologice. 





Fig. nr. 2.8. Radiografie toracică 
PA. Bronşiile normale. 

In cazul în care bronşia este radiografiată în axul transversal ea apare ca o bandă transparentă, 
bine delimitată de două linii opace. Acest aspect este bine vizibil la nivelul bronşiilor primare 
şi lobare de aceea el trebuie căutat în hil şi regiunea perihilară. 

Atunci când bronşia este radiografiată în axul longitudinal apare ca o zonă transparentă, 
rotundă, mărginită de un perete inelar fin opac. 

Foarte rar pot fi surprinse şi ramuri segmentare. Acestea sunt 
evidenţiate mai frecvent în incindenţa ortorontgenogradă. 

De la trahee până la bronşiolele respiratorii există aproximativ 
23 diviziuni. 

CT standard vizualizează bronşii care au diametrul de până la 
3 mm deci de ordinul 4. 

CT cu înaltă rezoluţie cu o colimare a secţiunii de 1-2 mm 
permite vizualizarea bronşiilor până la 1-2 mm, deci de ordinul 
8. (5) 

Bronşiile intralobulare în mod normal nu sunt vizibile. 
Prezenţa lor la periferia plămânului la distanţă de 2 cm faţă de 
peretele toracic este patologică şi poate fi dată fie de dilatarea 
lumenului fie de îngroşarea pereţilor. Umplerea lumenului cu un 
material endobronşic produce imaginea de „arbore înmugurit" şi 
semnifică afectarea bronşiolelor centrolobulare (bronşiolită acută, 
tuberculoză diseminată etc.) (6) 



Fig. nr. 2.9. Radiografie 
toracică PA detaliu. Arteră 
şi bronşie radiografiate în 
axul longitudinal (ortoront- 
genograd). 



2.4.4. Parenchimul pulmonar 

Parenchimul pulmonar, datorită aerului din alveole, apare 
radiologie ca o zonă transparentă cuprinsă între peretele toracic şi 
mediastin. La copil, datorită dimensiunilor reduse ale diametrului 
AP al toracelui, al conţinutului mare de apă şi a densităţii reduse 

a peretelui toracic, transparenţa pulmonară este mai mare decât la adult. Contrastul între 
zona transparentă şi celelalte compartimente intrapulmonare este destul de redus datorită 
conţinutului mare de apă al acestora. Transparenţa pulmonară are aceeaşi intensitate în 
dreapta şi în stânga. 

Pe radiografia toracică în PA se văd bine câmpurile pulmonare, dar nu se pot evidenţia 
regiunile situate între stern şi mediastin şi cele din spatele cordului. Pentru vizualizarea 
acestora este necesară o radiografie din incidenţa LL. Intensitatea transparenţei în spaţiul 
retrosternal şi retrocardiac este asemănătoare. 

Transparenţa pulmonară este străbătută 
de o reţea de linii opace, date în principal de 
vasele pulmonare. 

în primele ore după naştere poate persista o 
cantitate mică de lichid rezidual intrapulmonar . 
Radiologie plămânul poate prezenta opacităţi 
difuze care nu trebuie considerate patologice 
în primele 4 ore de viaţă. Dacă nu dispar în 
primele două zile de viaţă se suspectează mai 
întâi: boala membranelor hialine, aspiraţia 
meconială sau pneumonia neonatală. 

începând cu a doua lună de viaţă plămânul 
copilului mic devine mai transparent. 

La nou născut şi copilul mic bronhograma 
aerică este vizibilă în mod normal în treimea 
internă a câmpilor pulmonari şi trebuie 
considerată patologică doar când este vizibilă 
la periferie. 

Fig. nr. 2.10. Schema arborelui bronşie. Lobului 
pulmonar. 

CT cu înaltă rezoluţie reuşeşte să identifice lobului secundar care conţine aproximativ 12 
acini, are un diametru de 10-20 mm, este înconjurat de septe conjunctive şi are în centru o 
bronşiolă şi arteriolă. (7) In mod normal peretele lobulului nu se vede CT. 

Ţesutul interstiţial este localizat: 

• peribronhovascular (la nivelul hililor); 

• perilobular; 

• perialveolar; 

• subpleural. 

Interstiţiul pulmonar însoţeşte bronşiile şi vasele până în centrul lobulului şi constituie 
interstiţiul central sau axial. In septele care susţin alveolele există ţesut conjunctiv interstiţial 
şi este denumit interstiţiul septal sau intralobular. De asemenea, la periferia lobulului există 

ţesut conjunctiv interstiţial şi constituie 
interstiţiul periferic sau interlobular. 

Interstiţiul interlobular nu se vede în 
mod normal CT. îngroşarea sa provoacă 
apariţia unor linii fine denumite linii 
septale care apar ca linii frânte creând 
un aspect poligonal geometric. (8) 

Aceste linii permit aprecierea: 

■ centrului lobului în care pot 

apărea noduli (aşa cum se 0 . n T u , , , 

^ v * Fig. nr. 2.12. Lobului secundar 

întâmplă în bronşiolită); 

■ periferiei lobului unde de asemenea pot apărea noduli perilobulari (ca în sarcoidoză). 

îngroşarea ţesutului interstiţial poate avea cauze diverse: 

■ inflamaţia, ca în pneumoniile interstiţiale; 

■ edemul interstiţial datorită stazei venoase; 

■ invadarea, ca în limfangita metastatică; 

■ proliferarea de ţesut anormal sau proliferarea celulară, ca în fibroza interstiţială, 
granuloame. 

Aspectul CT al îngroşării ţesutului interstiţial poate fi de: 

■ sticlă mată care indică o afectare predominantă a segmentului perialveolar; 

■ opacităţi nodulare, miliare, sub 3 mm în diametru, care se întâlnesc mai ales în 
tuberculoză miliară, histiocitoză, hemosideroză pulmonară secundară, candidoze; 

■ opacităţi nodulare cavitare care se întâlnesc în tuberculoză, embol septic, infecţii 
fungice, granulomatoză Wegener; 

■ opacităţi liniare care indică o afectare a ţesutului interstiţial pot fi: 

D îngroşarea septelor interlobulare când apar ca linii opace de 1-2 cm lungime 
care pornesc de la pleură spre parenchim sau au aspect reticular. Se întâlnesc 
în fibroză pulmonară idiopatică, boli de colagen, displazii; 

D linii subpleurale care apar ca opacităţi liniare curbe de 2-10 mm paralele cu 
suprafaţa pleurei. Sunt întâlnite mai ales în fibroza pulmonară; 

■ opacităţi reticulare formate din linii opace îngroşate care se intersectează formând o 
reţea şi care indică o afectare predominantă a ţesutului interstiţial peri şi interlobular aşa 
cum se întâmplă în fibroza pulmonară primitivă Hamman-Rich sau histiocitoză; 

■ fibroză tip „fagure de miere" care este stadiul ultim al distrucţiei pulmonare din 
fibroza idiopatică. 

Densitatea parenchimului pulmonar în inspiraţie este de 800-900 UH. în expiraţie este cu 
150 UH mai mare. Deoarece copilul este examinat în clinostatism densitatea este mai mare 
cu ±10-20 UH în partea posterioară. (9) 

2.4.5. Circulaţia pulmonară 

Aprecierea circulaţiei pulmonare are o importanţă deosebită în diagnosticul afecţiunilor 
cordului. Pentru aceasta este necesară o radiografie în incidenţă PA şi una în LL în ortostatism. 
La nou născut şi copilul mic radiografiile se efectuează în clinostatism. Pe cât este posibil 
expunerea trebuie să se facă în inspiraţie, radiografiile efectuate în expiraţie pot crea confuzii 
datorită lărgirii cordului şi conturului imprecis delimitat al vaselor. De asemenea se pot 
preta la interpretări eronate radiografiile efectuate în hiperlordoză. Pe aceste radiografii artera 
pulmonară este lărgită. Pentru a evita hiperlordoză, ce apare mai ales la radiografiile efectuate 

în clinostatism, trebuie ca mâinile copilului să stea pe lângă corp iar centrarea filmului să se 
facă în spaţiul intercostal anterior IV. 

Radiologie se vizualizează circulaţia funcţională pulmonară reprezentată de artera 
pulmonară şi ramurile ei. Circulaţia nutritivă formată de arterele şi venele bronşice nu se 
vizualizează în mod normal. 

Circulaţia pulmonară la nou născut poate fi apreciată doar în regiunea hilară şi 
perihilară. 

■ diametrul arterei pulmonare drepte la intersecţia sa cu vena lobului superior drept 
este egală cu diametrul traheei deasupra amprentei aortice; 

■ diametrul arterei pulmonare drepte variază cu vârsta: 



Tabelul nr. 3. Valorile diametrului mediu al arterei 
pulmonare drepte 



Vârsta 


Diametrul mediu al arterei 


(ani) 


pulmonare drepte (mm) 


0-1 


4 


1-2 


5 


2-4 


7 


4-6 


8 


6-8 


9 


8-10 


10 


10-12 


11 


12-14 


12 


14-16 


14 


Peste 16 


15 



Fig. nr. 2.13. Radiografie toracică PA. Măsurarea 
diametrului arterei pulmonare drepte. 




Artera pulmonară stângă este practic continuarea trunchiului arterei pulmonare după 
bifurcare şi merge în sus şi posterior, apoi se îndreaptă către stânga şi ajunge în hil unde 
trece deasupra bronşiei stângi. Datorită traiectului ascendent al arterei, hilul stâng este mai 
sus situat decât cel drept cu aproximativ 1-2 cm. Datorită orientării sale, artera pulmonară 
stângă este bine vizibilă pe radiografia în LL. 

Radiologie în cele două treimi externe ale câmpurilor pulmonare nu se poate face o distincţie 
netă între artere şi vene. In regiunea centrală însă orientarea venelor 
şi arterelor este diferită. Astfel, în jumătatea inferioară a plămânului 
venele au un traiect mai orizontal, pe când arterele sunt mai verticale. 
In lobul superior, atunci când există două vase unul lângă celălalt, 
cel intern este artera. Venele pulmonare se formează prin unirea a 2-3 
ramuri subţiri iar trunchiul format creşte în mod brusc în diametru. 
Unghiul de dihotomizare al arterelor este ascuţit, regulat, pe când 
al venelor este variabil, mai frecvent obtuz. 

Venele lobului superior apar ca linii opace oblice de sus în jos 
şi din afară înăuntru în spaţiul I-III intercostal. Diametrul lor nu 
depăşeşte 2 mm. (10) 

în hilul drept între trunchiul comun pentru lobul mijlociu şi 
inferior şi venele lobului superior se formează un unghi numit Fig. nr. 2.14. Ungiul hilar 

unghiul hilar. El este în mod normal ascuţit. Atunci când venele se dilată, aşa cum se întâmplă 
în hipertensiunea venoasă pulmonară, acest unghi devine obtuz sau poate chiar să dispară. In 
formele severe de insuficienţă cardiacă se produce o importantă dilatare a venelor pulmonare, 
iar marginea externă a hilului devine convexă. 

Vascularizaţia pulmonară este identică pe cele două câmpuri pulmonare. Aspectul radiologie 
al vaselor este mult mai bine vizibil în inspiraţie. 

Măsurarea diametrului arterelor pulmonare la nivelul hilului este deosebit de utilă în 
diagnosticul afecţiunilor cordului. în dreapta măsurarea se face mai uşor decât în stânga datorită 
traiectului oblic posterior al vasului. Diferenţa dintre diametrul arterei pulmonare dreapte şi 
stângi nu depăşeşte 1-2 mm. Măsurătoarea se face în dreapta la nivelul trunchiului comun 
pentru lobul mediu şi inferior, iar în stânga după bifurcaţie la nivelul ramurii inferioare. 

Raportul între dimensiunea arterei şi bronşiei pulmonare adiacente este unitar atât la 
nivelul hilului cât şi la periferie. Diametrul extern al arterei este egal cu diametrul intern al 
bronşiei. 

Dimensiunile vaselor pulmonare diferă în funcţie de poziţia în care s-a făcut radiografia. 
Atunci când copilul este în ortostatism vasele de la bază sunt mai groase de 2-3 ori decât cele 
de la vârf. Raportul dintre vasele de la vârf şi cele de la bază la copil este în mod obişnuit 1:2. 
Când radiografia este efectuată în clinostatism vasele de la vârf şi de la bază sunt egale. Acest 
fapt se datorează acceleraţiei gravitaţionale care face ca în ortostatism presiunea hidrostatică 
în capilare să fie mai mare la bază decât presiunea alveolară. Aceasta din urmă este egală pe 
întreaga arie pulmonară, pe când cea hidrostatică creşte cu 1 mmHg de la vârf spre baze pentru 
fiecare centimetru de înălţime. 

Vasele bronşice nu se văd radiologie. Anatomia lor este destul de variabilă. Pornesc de pe 
faţa ventrală a aortei descendente în dreptul vertebrei T 4 -T 6 . In stânga se află două ramuri, iar în 
dreapta una. Ele intră în hil acompaniind bronşiile. Venele se drenează în cele pulmonare. 

Dilatarea arterelor bronşice se manifestă radiologie prin apariţia unor noduli cu dimensiuni 
mici în jurul hililor. In regiunea perihilară apar opacităţi liniare fine cu lungime de câţiva 
milimetri. Rareori dilatarea arterelor bronşice produce amprente pe esofag. Lărgirea arterelor 
bronşice este întâlnită în bronşiectazie sau în cardiopatiile congenitale cianogene. 

3. AFECŢIUNI NEONATALE 



3.1. Dezvoltarea plămânului 

3.1.1. Perioada embrionară 

Plămânul se dezvoltă din endodermul unei pungi ventrale a intestinului fetal. Perioada 
embrionară începe din ziua 26 şi continuă până în săptămâna 6. 

Un grup de celule epiteliale formează un tub care se divide apoi în două ramuri ce vor fi 
bronşiile primare. Procesul de diviziune celulară continuă, cele două ramuri se alungesc şi 
se separă de esofagul precursor prin creştere către lateral şi pătrund în mezoderm cu care 
formează septul traheobronşic. în ziua 30-32 mugurele pulmonar se divide în dreapta în 3 
ramuri, iar în stânga în două. Aceste ramuri vor deveni bronşii lobare. 

Circulaţia pulmonară se dezvoltă din al Vl-lea arc aortic către sfârşitul perioadei embrionare 
şi penetrează mezenchimul. 

3.1.2. Perioada pseudoglandulară 

în timpul acestei perioade (săptămâna 6-16) căile aeriene cresc în dimensiuni, se ramifică 
până la nivelul bronşiolelor terminale. De asemenea, ele se acoperă cu un epiteliu cuboidal 
înalt. La sfârşitul săptămânii a 16-a de gestaţie, arborele bronşic este format până la nivelul 
bronşiolei terminale inclusiv. Următoarele generaţii de bronşii se vor dezvolta mai târziu. (1) 
Cartilagiile şi vasele limfatice se dezvoltă începând din a zecea săptămână. 

Glandele mucoase şi cartilagiile apar după săptămâna a 12-a de gestaţie. 

Bronşiile continuă să se dezvolte în generaţii succesive, iar cilii apar după săptămâna a 
13-a şi se dezvoltă progresiv spre periferie. 

Vasele pulmonare continuă să se dezvolte alături de arborele bronşic şi fuzionează cu 
canalele arteriale care se dezvoltă în mezenchim. Artera pulmonară ia naştere din al Vl-lea 
arc aortic stâng, iar cel drept dispare parţial. Rămâne însă porţiunea sa dorsală din care se 
formează duetul arterial ce leagă direct artera pulmonară cu aorta. 

3.1.3. Perioada canaliculară 

în această perioadă numită şi faza acinară, care este cuprinsă între săptămâna 16 şi 28, 
căile aeriene continuă să se dezvolte şi să se acopere cu un epiteliu cuboidal. Multiple duete 
alveolare pornesc din bronhiolele respiratorii. Duetele alveolare sunt tapetate cu celule 
alveolare (pneumocite) de tip II care sunt capabile să secrete surfactant. Pneumocitele de tip 
I derivă din cele de tip II. 

Pneumocitele de tip II au un diametru mai mare de 10 fim şi au ca principal rol producerea 
de surfactant pulmonar. Aceste celule conţin nişte incluziuni granulare osmofilice în care se 
înmagazinează surfactanctul pulmonar ce are rol în împiedicarea colabării alveolelor în timpul 
respiraţiei prin creşterea tensiunii superficiale. Mici cantităţi de surfactant au fost depistate 
încă din săptămâna 23-24, dar o cantitate apreciabilă apare după săptămâna a 30-a. (2) 

Plămânul şi căile respiratorii sunt pline cu lichid secretat de pneumocitele de tip I. Cantitatea 
de lichid pulmonar se măreşte progresiv şi ajunge la naştere la 30 ml/kg. După naştere acest 
lichid este înlocuit cu aer care constituie capacitatea reziduală funcţională a plămânului. 

Spre sfârşitul acestei faze, între săptămâna 24-28, sacii distali primitivi (alveolele primitive) 
încep să se formeze prin procesul denumit septare primară. 

Capilarele pulmonare se dezvoltă de asemenea în jurul ultimelor generaţii de bronşiole 
respiratorii şi duete alveolare. Vasele preacinare (artere şi vene) urmează dezvoltarea căilor 
aeriene intraacinar până la nivelul alveolelor. (3) 

îngroşarea progresivă a interstiţiului pulmonar permite schimbul de gaze odată cu 
dezvoltarea capilarelor şi a celulelor alveolare de tip I. 

3.1.4. Perioada saculară 

Faza saculară, săptămâna 28-34, este caracterizată prin creşterea numărului de saci 
terminali, reducerea grosimii interstiţiului, proliferarea patului capilar şi prin dezvoltarea 
primelor alveole adevărate prin septare secundară în jurul săptămânii 32 de sarcină. 

3.1.5. Perioada alveolară 

Faza alveolară se extinde până în săptămâna 36, dar continuă şi în primele 18 luni după 
naştere, dar cu o intensitate mai mare în primele 5-6 luni. (4) 

La nou născutul la termen alveolele au un perete format dintr-un strat de celule aşezat pe 
membrana bazală şi pe endoteliul capilar permiţând schimbul de gaze. 

După naştere, în primii doi ani de viaţă tunica musculară a arterelor se dezvoltă şi ajunge 
până la nivelul arteriolelor ce însoţesc bronşiolele respiratorii. Intre doi şi zece ani tunica 
musculară se formează şi la nivelul arteriolelor duetelor alveolare. La adult artere cu tunică 
musculară sau parţial musculară se găsesc până aproape la nivelul alveolelor. 

La naştere plămânul nu este complet dezvoltat, numărul alveolelor fiind de 50- 150 milioane. 
Alveolele se dezvoltă după naştere din sacii alveolari. Din cei aproximativ 20-50 milioane 
de saci alveolari se vor dezvolta până la vârsta de 8 ani, 300 milioane alveole. Multiplicarea 
alveolelor continuă până la vârsta de 8 ani, iar ca dimensiuni continuă să crească o dată cu 
toracele până la vârsta adultă. (5) 

Suprafaţa alveolară care are la naştere 4 m 2 va fi de 12,2 m 2 la 1 an şi de 75 m 2 la adult. Acinul 
pulmonar măsoară 1-2 mm la naştere şi ajunge la 6-10 mm în jurul vârstei de 12 ani. (6) 

O multitudine de factori influenţează creşterea şi dezvoltarea plămânului atât în viaţa 
fetală cât şi după naştere astfel încât numărul şi dimensiunile alveolelor variază în limite 
foarte largi. 

Creşterea şi dezvoltarea plămânului este un proces continuu din primele momente de viaţă 
fetală şi până la adult, dar cursul firesc poate fi modificat cu efecte profunde asupra structurii 
şi funcţiei plămânului. 

Plămânul copilului şi patologia sa sunt diferite faţă de cele ale adultului. Dimensiunile mici 
ale căilor aeriene periferice fac ca o cantitate mică de edem al peretelui, un mic dop de mucus 
sau puroi să producă efecte obstructive importante care dau atelectazie sau hiperinflaţie. 

Ventilaţia colaterală prin porii Kohn şi canalele Lambert este puţin eficientă la copil datorită 
dezvoltării insuficiente a acestora, a dimensiunilor mici ale alveolelor şi unor septe groase 
de ţesut conjunctiv. 

în arborele bronşic există multe glande secretante de mucus. Traheea şi bronşiile primare 
sunt uşor de comprimat. In consecinţă orice exudat inflamator în arborele bronşic produce 
retenţie de aer localizată sau generalizată şi/sau zone de atelectazie. In plus se produce 
infiltrat şi edem peribronşic, vizibil radiologie prin îngroşarea inelului bronşic în secţiunile 
longitudinale şi apariţia imaginii de linii paralele în cea transversală. Această îngroşare 
peribronşică este tranzitorie în inflamaţii, dar este persistentă în mucoviscidoză şi astmul 
bronşic. 

Nou născutul are o patologie distinctă, iar la copil predomină patologia inflamatorie, 
malformativă, corpii străini. Rareori o malformaţie nu este depistată în copilărie. 

Perturbarea procesului de adaptare la viaţa extrauterină sau malformaţiile congenitale 
constituie cauzele cele mai frecvente ale îmbolnăvirilor în perioada neonatală. 

3.2. Adaptarea la viaţa extrauterină 

în viaţa intrauterină plămânul este doar parţial expandat. El conţine un volum de lichid de 
20-30 ml/kg, care diferă de lichidul amniotic. în timpul expulziei, toracele este comprimat, 
presiunea intratoracică creşte până la aproximativ 50 cm/H 2 0 şi o parte din lichid se elimină. 
Aproximativ două treimi din lichidul pulmonar este absorbit prin capilarele limfatice 
pulmonare. Copiii născuţi prin secţiune cezariană, care nu elimină o parte de lichid în timpul 
travaliului, rămân în primele ore după naştere cu o cantitate mai mare din lichid în plămân, 
ceea ce le poate crea dificultăţi de adaptare postnatală. 

După expulzie, mişcările respiratorii se instalează în aproximativ 20 secunde. Declanşarea 
primelor mişcări respiratorii este indusă de hipoxia şi acidoza secundare travaliului şi 
întreruperii circulaţiei feto-placentare odată cu secţionarea cordonului ombilical. O serie de 
factori tactili şi termici contribie la apariţia primelor mişcări respiratorii. Asupra plămânilor 
acţionează presiuni între -40 şi +80 cm H20. în vederea adaptării la viaţa extrauterină, după 
naştere secreţia lichidului pulmonar încetează cu câteva ore înainte de naştere, iar eliberarea 
surfactantului din pneumocitele de tip II vor permite ca la 30-40 minute de la naştere să 
se formeze capacitatea funcţională respiratorie reziduală, aproximativ 30 ml/kg, şi volumul 
curent respirator. 

La naştere numărul alveolelor este de 40 până la 100 de milioane ceea ce reprezintă 
aproximativ 10-30% din numărul de alveole ale adultului. (7) 

Odată cu apariţia alveolelor volumul şi suprafaţa internă a plămânului cresc exponenţial. 
Numărul de alveole raportat la diferite vârste gestaţionale este destul de diferit, ceea ce explică 
supravieţuirea unor prematuri. 

Folosirea oxigenoterapiei încetineşte procesul de formare al alveolelor şi duce la apariţia 
unor alveole largi şi cu structură modificată. în timpul expiraţiei are loc reducerea suprafeţei 
alveolare, dar conform legii lui La Place creşte tensiunea superficială ceea ce duce la colabarea 
plămânului. Pentru a o împiedica, plămânul uman secretă o substanţă de natură fosfolipidică 
numită surfactant care scade tensiunea superficială. 

O serie de factori contribuie la scăderea producţiei de surfactant. Cei mai importanţi sunt 
asfixia la naştere şi prematuritatea. De asemenea, hipoxia, acidoza, hipotermia, meconiul 
încăile respiratorii, contribuie la scăderea cantităţii de surfactant. 

Odată cu prima respiraţie are loc o scădere importantă a rezistenţelor vasculare pulmonare 
şi o creştere a fluxului sanguin pulmonar. Rezistenţa vasculară sistemică creşte ca rezultat 
al eliminării placentei. 

în perioada fetală există o suprasolicitare a ventriculului drept, datorită rezistenţelor 
vasculare pulmonare foarte mari. Odată cu secţionarea cordonului ombilical şi deschiderea 
circulaţiei pulmonare, presiunile din circulaţia pulmonară scad concomitent cu creşterea 
presiunilor în circulaţia sistemică şi se produce închiderea şunturilor fetale. Astfel foramen 
ovale se închide funcţional. După câteva minute de la naştere fluxul sanguin prin canalul 
arterial devine bidirecţional câteva ore, iar apoi se inversează şi curge stânga, dreapta de la aortă 
către artera pulmonară. Canalul arterial mai rămâne funcţional 24-48 de ore, când aproximativ 
30-50% din debitul ventriculului stâng se reîntoarce în circulaţia pulmonară. Circulaţia prin 
canalul arterial persistă mai mult timp la copiii prematuri şi la cei cu asfixie acută la naştere. 
Datorită volumului mare de sânge care se reîntoarce din plămân în atriul stâng acesta se 

destinde şi are loc o închidere funcţională a comunicării interatriale. închiderea anatomică 
are loc câteva luni mai târziu, dar s-au descris cazuri de foramen ovale patent la adult fără să 
existe simptomatologie clinică. La închiderea foramen ovale contribuie şi scăderea fluxului 
prin vena portă şi vena cavă inferioară după întreruperea circulaţiei ombilicale. 

3.3. Detresa respiratorie neonatală 

După naştere, o dată cu primele respiraţii, se produce aerarea plămânului. Detresa 
respiratorie este cea mai frecventă cauză de morbiditate la nou-născut şi este produsă în mai 
mult de jumătate din cazuri de cauze pulmonare. Apare mult mai frecvent la prematuri sau 
la copiii cu greutate mică la naştere. (8) 

Naşterea la termen are loc în săptămânile 37-41. Naşterea prematură are loc înainte de 
săptămâna 37 (259 zile). Sarcina este considerată suprapurtată după săptămâna 41. Prematurii 
sunt consideraţi copiii născuţi înainte de săptămâna 37 şi cu greutate mai mică de 2500 g. 
Perioada neonatală este considerată prima lună de viaţă. (9) 

Simptomele clinice apar de la naştere sau în primele 12 ore după naştere. 

Anatomopatologic plămânul este necompliant, atelectatic, interstiţiul pulmonar mult 
accentuat, iar căile aeriene terminale dilatate şi acoperite cu membrane hialine. Boala 
membranelor hialine este doar una din cauzele sindromului detresei respiratorii şi se datorează 
absenţei surfactantului. 

Cauzele detresei respiratorii neonatale sunt prezente în tabelul nr. 1 

Explorarea imagistică debutează cu o radiografie toraco-abdominală. 

Semnul radiologie cel mai constant întâlnit în 90% din cazuri este aspectul reticulonodular 
al plămânului. Nodulii sunt cauzaţi de atelectaziile acinare. Hipoaeraţia face ca transparenţa 
pulmonară să fie mult redusă, cu bronhograma aerică pozitivă. Bronhograma se datorează 
atelectaziilor care înconjoară bronşiile dilatate. 

Dilataţiile bronşice pot duce la emfizem interstiţial. 

Dacă radiografia la 6 ore este normală 
se poate infirma diagnosticul de detresă 
respiratorie. 

în formele moderate opacităţile 
granulare şi hipertransparenţa pulmonară 
persistă 3-5 zile. Dispariţia lor se face de 
la periferie spre hil şi de la vârfuri către 
baze. In formele severe are loc o opacifiere 
progresivă, difuză bilateral. Opacitatea se 
datorează atelectaziilor acinare, edemului 
interstiţial şi alveolar peste care se pot 
suprapune hemoragii pulmonare. 

Formele severe duc de obicei la deces 
în primele 72 de ore. 

Chiar şi pe filmele bune, din punct de 
vedere tehnic, interpretarea radiografiei 
unui nou născut cu insuficienţă respiratorie 
reprezintă una dintre problemele cele mai Fig. nr. 3.1. Detresa respiratorie. Radiografie toracică 
dificile din radiografia pediatrică. PA la un nou născut de 48 ore. Plămân cu aspect 

reticulonodular. Fractură claviculă dreaptă. 

Tabelul nr. 1. Cauzele detresei respiratorii neonatale. 



Pulmonare 


- tahipneea tranzitorie, retenţia de lichid intrapulmonar 

- imaturitatea pulmonară 

- hipoplazia pulmonară 

- boala membranelor hialine şi complicaţiile ei: emfizemul 
interstiţial, pneumomediastinul, pneumotoracele, embolia 
gazoasă, hemoragia pulmonară, displazia bronhopulmonară 

- sindromul Wilson - Mikity 

- aspiraţia amnotică meconială 

- pneumonia congenitală 

- emfizemul lobar 

- atelectazia 

- limfangiectazia 

- hernia şi eventraţia diafragmatică 

- paralizia diafragmatică 

- traheomalacia 


Pleurale 


- chilotoracele 

- empiemul 

- hemotoracele 


Digestive 


- fistula traheo-esofagiană 

- atrezia esofagiană 

- refluxul gastro-esofagian 

- masă abdominală 

- obstrucţia, perforaţia intestinală 

- ascita 


ORL 

(nazofaringe- 
laringe) 


- hemangiomul 

- micrognaţia 

- higromul chistic 

- sindromul Connrad 

- laringomalacia 


Scheletale 


- distrofia toracică asfixiantă 

- osteogeneza imperfectă 

- acondroplazia 

- miopatii 

- hipofosfatazemia 

- displazia tanatoforă 


Tumorale 


- chistul bronhogenic 

- malformaţia chistică adenomatoidă 

- teratomul 

- neuroblastomul 

- chistul neurenteric 


Nervoase 


- hemoragia intracraniană 

- tumori 

- meningita 


Metabolice 
şi alte cauze 


- septicemia 

- acidoza 

- insuficienţa renală 

- anemia, policitemia 

- hipoglicemia 


Cardiace - 
vasculare 


- persistenţa circulaţiei fetale 

Mulţi copii sunt asistaţi prin ventilaţie mecanică şi plămânul poate apare hipertransparent 
în inspiraţie datorită unei presiuni a aerului uşor crescută. 

In cazurile în care copilul plânge, iar radiografia se efectuează în inspiraţia ce urmează 
expirului prelungit, plămânul va apare de asemeni hipertransparent. 

In interpretarea radiografiilor trebuie ţinut cont şi de faptul că rezistenţa crescută în 
circulaţia pulmonară fetală scade treptat, iar pe filmele expuse în primele ore sau zile după 
naştere aspectul va fi asemănător cu cel întâlnit în hipertensiunea pulmonară. Vasele dilatate, 
bine vizibile la nou născut, constituie un aspect radiologie normal. 

Unele aspecte radiologice caracteristice la copilul mare trebuie interpretate cu prudenţă 
la nou născut. Astfel bronhograma aerică la nou născut poate fi prezentă şi în mod normal. 
Aspectul granitat al plămânului poate fi rezultatul sumaţiei unor zone de colaps alveolar cu 
contribuţia retenţiei de lichid pulmonar neabsorbit pe cale limfatică. (10) 

De asemenea, bronhograma aerică poate fi confundată la nou născut şi cu zone de emfizem 
interstiţial. Acestea pot comprima vasele din jur şi şunta sângele prin foramen ovale sau 
canalul arterial contribuind astfel la creşterea hipoxiei. 

în citirea radiografiei trebuie ţinut cont de toate examinările de laborator efectuate şi nici 
una dintre ele nu trebuie absolutizată deoarece, atunci, pe radiografie vedem ceea ce vrem 
să vedem şi nu ceea ce este. în radiologia pediatrică nu trebuie începută lectura unui film cu 
ideea preconcepută a existenţei unei boli grave ci mai degrabă invers. Chiar dacă radiografia 
toracică a unui nou născut nu permite întotdeauna precizarea unui diagnostic ea constituie 
un ghid pentru urmărirea evoluţiei ulterioare a copilului. 

Pe radiografie trebuie apreciată poziţia cateterului ombilical, a sondei digestive, a canulei 
de intubaţie. Este necesară precizarea poziţiei diafragmului şi mediastinului, urmărindu-se 
apoi scheletul toracic, transparenţa pulmonară, vascularizaţia. La nivelul abdomenului se 
urmăreşte pneumatizarea fiziologică sau apariţia unor colecţii de aer patologic. 

Ecografia precizează existenţa hemoragiilor intraventriculare cerebrale, a afecţiunilor 
cordului, poziţia şi integritatea diafragmului, a sediului şi morfologiei organelor parenchimatoase 
abdominale. Atunci când opacitatea este situată lângă peretele toracic, ecografia precizează 
natura lichidiană sau solidă a acestuia. 

Examinarea nou născutului prin CT sau IRM este rareori indicată. 

Indiferent de patologia iniţială, pe parcursul evoluţiei unei detrese respiratorii ventilate 
pot apare complicaţii legate de durata ventilaţiei, presiunilor utilizate şi gradul de 
prematuritate. 

3.4. Tulburări ventilatorii neonatale 

Tulburările ventilatorii constituie cauza cea mai frecventă a insuficienţei respiratorii 
neonatale. Tulburările de ventilaţie pot produce complicaţii mecanice ca de exemplu: 
pneumotoracele sau probleme circulatorii (persistenţa circulaţiei fetale). Aceste procese pot 
coexista şi produc modificări complexe. 

3.4.1. Tahipneea tranzitorie (retenţia de lichid intrapulmonar; plămânul umed) 

La prematuri sau la copiii născuţi prin cezariană o parte din lichidul pulmonar nu se elimină 
la naştere sau se resoarbe lent şi constituie o cauză de detresă respiratorie tranzitorie. 

Tahipneea acută tranzitorie a nou născutului durează câteva zile şi produce scăderea fluxului 
sanguin pulmonar, hipoxie şi hipercapnie pulmonară şi menţinerea dechisă a sunturilor 
fetale. La rândul ei hipoxia produce vasoconstricţie. Dacă durata hipoxiei este mai mare 

apare o creştere a permeabilităţii membranei 
alveolocapilare cu apariţia unui transudat 
alveolar. De asemenea, apare edem interstiţial 
datorită diminuării drenajului limfatic. 

Aspectul radiologie este destul de caracteristic. 
La început apare hiperinflaţie pulmonară 
cu diafragme aplatizate, mărirea spaţiului 
retrosternal şi retrocardiac care o deosebesc de 
boala membranelor hialine în care se constată 
hipotransparenţă pulmonară, opacităţi liniare cu 
aspect reticulonodular granular şi bronhogramă 
aerică. Vascularizaţia pulmonară este accentuată. 
Se constată cardiomegalie moderată. 

Fig. nr. 3.2. Retenţie de lichid intra- 
pulmonar. Radiografie toracică AP. 




Uneori boala debutează cu un aspect de infiltrat asemănător cu cel întâlnit în afectările 
interstiţiului care dispare destul de repede în timp. 

La aproape toate cazurile se constată edem pulmonar interstiţial simetric. Se poate observa 
o îngroşare a scizurilor, iar la un sfert din cazuri şi mici colecţii pleurale. 

Tahipneea acută tranzitorie a nou născutului se întâlneşte mai frecvent la copiii născuţi 
prin secţiune cezariană şi este posibil să fie datorată unei capacităţi funcţionale reziduale 
pulmonare mai reduse. (11) 

Deşi aspectul radiologie este nespecific, simptomatologia nu foarte exprimată, dispariţia 
semnelor clinice şi radiologice în primele două zile de viaţă ajută diagnosticul diferenţial 
cu boala membranelor hialine, pneumonia neonatală, aspiraţia meconială sau insuficienţa 
cardiacă congestivă. 

Dispariţia modificărilor radiologice începe la 10-12 ore de viaţă, iar opacităţile sunt înlocuite 
de un aspect reticulonodular ce mimează aspectul din boala membranelor hialine. Modificările 
radiologice dispar în 48-72, de ore dar hiperaeraţia persistă încă 4-5 zile. 

în cazurile în care simptomatologia nu cedează se impune efectuarea ecografiei cerebrale, 
cardiace sau chiar a CT toracice pentru a depista cauza care produce tahipneea. 

3.4.2. Boala membranelor hialine 

Una dintre cauzele sindromului de insuficienţă respiratorie la copil este boala membranelor 
hialine. Aceasta apare la copii prematuri sau născuţi din mame cu diabet zaharat şi se 
datorează deficienţei cantitative sau calitative a surfactantului pulmonar secretat de celulele 
alveolare de tip II. Mai este denumită boala deficitului de surfactant. Pe lângă imaturitatea 
pulmonară, asfixia la naştere şi hipotermia acţionează de asemeni ca factori favorizanţi. 

Surfactantul pulmonar este o substanţă fosfolipidică ce tapetează alveolele, reduce forţele 
de suprafaţă şi menţine destinse alveolele în cursul ciclului respirator. 

Pneumocitele de tip II secretă şi stochează surfactantul în nişte lamele, începând din 
spătămânile 22-23 d gestaţie şi îl eliberează la nivelul alveolelor după săptămâna 35 de 
sarcină. 

Surfactantul pulmonar este sintetizat 
în plămânul fetal din săptămâna a 24-a 
de gestaţie, dar el este produs în cantitate 
semnificativ mai mare după săptămâna 
30-32. 

în lipsa surfactantului se produce 
atelectazie, inflamaţie, necroză epitelială 
rezultând membrane hialine care conţin 
fibrină şi detritusuri celulare. Lipsa 
surfactantului pulmonar poate favoriza şi 
închiderea bronhiolelor în expiraţie şi pot 
apare zone de emfizem obstructiv. 

Anatomopatologic aspectul macrosco- 
pic este de plămân neaerat, iar microsco- 
pic se evidenţiază membranele hialine 
formate dintr-un material amorf care 
tapetează peretele alveolelor şi căile 
aeriene periferice. Se mai descriu zone de 
atelectazie, necroze ale pneumocitelor de 
tip II şi congestie vasculară. 

Insuficienta dezvoltare a musculaturii 
respiratorii şi slaba complianţă a peretelui 
toracic reduc capacitatea de adaptare 
a copilului la disfuncţia respiratorie şi 
cresc efortul respirator. Din această cauză 
primele semne clinice ale bolii apar la 1-3 
ore după naştere iar perioada de stare este 
cuprinsă între 2-72 ore. Perioada finală 
cuprinsă între 12-22 de ore duce fie la exit, 
fie la vindecarea cu sau fără sechele. 

Radiologie modificările se constată 
imediat după naştere, iar un aspect 
radiologie normal la 6 ore poate exclude 
diagnosticul. 

Triada caracteristică bolii membranelor 
hialine este: 

■ hipoaeraţia; 

■ opacităţi simetrice cu aspect 
reticulonodular; 

■ bronhogramă aerică. 

Se evidenţiază lipsa de aerare a 
plămânului care apare hipotransparent 
sau cu aspect de "sticlă mată" şi cu 
bronhogramă aerică pozitivă pe bronşiile 
primare şi segmentare. Semnele radiologice 
apar în primele ore după naştere şi se 
agravează după 12-24 ore de viaţă. 

Fig. nr. 3.3. Boala membranelor hialine. Radiografie 
toracică AP. Hipoaeraţie. Opacităţi simetrice cu aspect 
reticulo-nodular. 



Fig. nr. 3.4. Boala mebranelor hialine. Radiografie 
toracică AP. Opacifiere simetrică a ambilor plămâni 
cu bronhogramă aerică. 



Fig. nr. 3.5. Boala membranelor hialine. Radiografie 
toracică AP. Opacifiere simetrică a ambilor plămâni 
cu bronhogramă aerică. Pneumotorace. 

Datorită colapsului alveolelor care cuprinde grupuri mici de alveole, plămânul apare la 
început cu aspect reticulonodular. Apoi, pe măsura progresiunii bolii, opacitatea creşte în 
intensitate şi dimensiuni cuprinzând întreg plămânul. Opacităţile sunt simetrice, pornesc de la 
vârf şi coboară spre bază. Opacităţile asimetrice se datorează mai ales sondei traheale plasate 
necorespunzător. O dată cu apariţia tratamentului cu surfactant sintetic, după tratament 
opacităţile granulare pot dispărea, iar opacităţile mari pot fi asimetrice. 

Bronhograma aerică rămâne bine vizibilă doar pe bronşiile primare. Se constată o scădere 
a volumului pulmonar. 

în fazele avansate ale bolii apar opacităţi masive care cuprind zone mari pulmonare ce 
şterg conturul cordului sau diafragmului. 

Uneori, din cauza ventilaţiei mecanice, pot să apară zone de hipertransparenţă alternând 
cu zone opace. Frecvent se constată pneumotorace. 

Edemul pulmonar complică tabloul radiologie. El apare datorită alterării permeabilităţii 
membranei alveolocapilare şi persistenţei duetului arterial. 

în formele medii modificările radiologice încep să regreseze de la sfârşitul primei săptămâni 
de viaţă. 

Ecografic plămânul are ecogenitate crescută, datorită sumaţiilor pereţilor alveolari colabaţi. 

CT cu înaltă rezoluţie nu prezintă semne specifice dar este utilă pentru confirmarea apariţiei 
displaziei bronhopulmonare întâlnită la mai mult de 50% din cazuri. (13) 

După tratament cu surfactant sintetic unii copii se vindecă, iar la 2-3 săptămâni după 
remisiunea clinică dispar şi semnele radiologice. 

3.4.3. Sindromul de aspiraţie meconială 

Aspiraţia unor cantităţi mici de lichid amniotic, meconiu sau sânge la nivel pulmonar 
este relativ inofensivă, dacă nu depăşeşte ramurile mari bronşice şi dacă măsurile de toaletă 
postnatală la nivelul căilor aeriene sunt corespunzătoare. 

Meconiul poate fi aspirat înainte sau în timpul naşterii. Sindromul aspiraţiei meconiale se 
întâlneşte mult mai frecvent la copiii născuţi la termen sau în sarcinile suprapurtate. 

Aspectul clinic şi radiologie depinde de dimensiunile aspiratului. Când acesta are dimensiuni 
mari şi obstrucţia are loc la nivelul traheei sau bronşiilor primare, copilul prezintă asfixie 
acută. Atunci când dimensiunile aspiratului sunt mici el ajunge către periferie producând 
obstrucţii segmentare sau lobulare. 

în plus, meconiul este iritant pentru parenchimul pulmonar şi produce bronho-spasm 
şi pneumonie chimică şi inactivarea 
surfactantului. (14) 

Radiologie remarcăm hiperinflaţie, 
de obicei bilaterală şi zone opace difuz 
delimitate, răspândite uniform în câmpii 
pulmonari. Uneori meconiul produce 
o obstrucţie incompletă prin mecanism 
cu ventil ducând la apariţia unor zone 
de hiperinflaţie localizată în teritoriul 
obstruat. Alteori obstrucţia este completă 
apărând zone de atelectazie. 

Fig. nr. 3.6. Sindrom de aspiraţie meconială. 
Radiografie toracică AP. Hiperinflaţie 
bilaterală. Opacitate omogenă în lobul 
superior drept. 

Fig. nr. 3.7. Sindrom de aspiraţie meconială Radiografie Fig. nr. 3.8. Sindrom de aspiraţie meconială 
toracică AP. Hiperinflaţie în dreapta. Atelectazie plămân Radiografie toracică AP. Atelectazie lob 
stâng. superior drept. Aspect reticulonodular. 

Hiperinflaţie. 

Cazurile severe din punct de vedere clinic prezintă radiologie pe un fond de hiperinflaţie 
opacităţi difuze cu structură omogenă. Uneori apar semne radiologice de edem pulmonar. 

Pneumotoracele sau pneumomediastinul, emfizemul interstiţial sunt complicaţii 
frecvente şi prin efectul lor hipoxic conduc la vasoconstricţie arterială pulmonară cu 
hipertensiune pulmonară, şunt dreapta-stânga la nivelul duetului arterial şi persistenţa 
circulaţiei fetale. (15) 

Radiografia este utilă şi pentru aprecierea poziţiei sondei de intubaţie endotraheală. 

Recuperarea după aspiraţia meconială se produce treptat, lent, iar hiperinflaţia, infiltrarea 
nodulară şi opacităţile cu aspect reticular pot persista mai multe zile sau chiar săptămâni. 

3.4.4. Aspiraţia de lichid amniotic 



Aspiraţia de lichid amniotic produce, de asemenea, 
asfixia acută sau insuficienţă respiratorie cronică la 
copil. 

Se întâlneşte mai ales la copii noi născuţi prin 
secţiune cezariană, dar poate apare şi în cursul 
naşterii normale. 

Radiografia executată în primele ore după naştere 
evidenţiază hiperinflaţie generalizată, cardiomegalie, 
semne de edem pulmonar interstiţial. De asemenea, 
acolo unde aerul a fost înlocuit din alveole cu lichid 



Fig. nr. 3.9. Aspiraţie lichid amniotic. Radiografie 
toracică AP. Opacifiere pulmonară dreaptă. Hiperinflaţie 
generalizată. Cardiomegalie. 

apar opacităţi pulmonare. Uneori apar obstrucţii incomplete care dau zone de retenţie de aer 
localizate. 

Starea clinică şi aspectul radiologie se modifică de la o oră la alta. Majoritatea copiilor se 
vindecă fără sechele. 

3.4.5. Emfizemul interstiţial spontan localizat 

Emfizemul interstiţial aparent spontan, persistent, ca o arie pseudochistică localizată, de 
obicei unilaterală. 

Histologic se constată aer interstiţial şi vase limfatice dilatate care conţin aer. 
Emfizemul interstiţial este frecvent întâlnit şi la copii intubaţi. 

Radiologie se observă linii transparente sau zone mici transparente, situate oriunde în 
plămân. Uneori iradiază spre hil; pot fi focale sau difuze; mai frecvent afectează un singur 
lob: cel superior stâng. Modificările radiologice sunt tranzitorii. 

Nu sunt necesare alte investigaţii imagistice. In cazurile în care se efectuează pentru 
alte cauze CT evidenţiază aer care înconjoară arterele pulmonare sau densităţi punctiforme 
înconjurate de aer. 

3.4.6. Chistele subpleurale idiopatice 

La nou născuţii la termen s-a constatat apariţia unor chiste subpleurale bazale care 
regresează spontan. 

3.4.7. Complicaţiile terapiei intensive neonatale 

Suportul ventilator, realizat prin intubaţie endo-traheală şi ventilaţie mecanică sau prin 
mască facială asigură o presiune pozitivă continuă sau intermitentă la nivelul căilor aeriene 
şi a crescut considerabil rata supravieţuirii mai ales în cazul sindromului detresei respiratorii 
şi prematurităţii, dar produce şi unele complicaţii: 

■ emfizem interstiţial pulmonar; 

■ pneumotorace; 

■ pneumomediastin; 

■ embolie gazoasă; 

■ boala de ventilaţie şi sindromul Wilson - Mikity; 

■ displazia bronhopulmonară (boală cronică pulmonară); 

■ sechele tardive ale afecţiunilor pulmonare neonatale. 

3.4.7.1. Emfizemul pulmonar interstiţial 

Este rezultatul unei ventilaţii pulmonare cu presiuni prea mari. Rupturile alveolare, datorate 
unei hiperpresiuni de insuflaţie, permit aerului să pătrundă în interstiţiu şi limfatice. (16) 

Uneori emfizemul interstiţial a fost întâlnit şi la copiii neventilaţi. (17) 

Iniţial procesul este localizat, dar se extinde rapid de-a lungul septelor conjunctive şi 
axelor bronho vasculare. 

Radiologie apar fie numeroase zone mici transparente, fie linii transparente de-a lungul 
septelor bronhovasculare care merg de la hil spre periferie. 

Uneori aerul se colectează şi apar chiste aerice mari în parenchim sau subpleural, care 
se pot rupe şi dau pneumotorace fără retracţia plămânului. Aerul care migrează spre hil dă 
pneumomediastin în care se constată o linie transparentă în jurul cordului. Pe radiografia din 
LL se vizualizează aerul situat substernal. 

Timusul este înconjurat de aer şi apare ridicat, iar lobii săi se îndepărtează. în formele 
grave apare şi pneumopericard. 

Volumul plămânului afectat este crescut, iar mediastinul este deplasat. 
Dacă sunt afectaţi ambii plămâni se pot produce compresiuni asupra venelor pulmonare 
cu tulburări ale întoarcerii venoase spre cord. 



3.4.7.2. Pneumotoracele 

La nou născut cauza cea mai frecventă a 
pneumotoracelui este ventilaţia mecanică 
sau aspirativă. 

La nou născut aspectul radiologie 
al pneumotoracelui este diferit faţă de 
adult. Datorită aderenţei mari a pleurei de 
parenchim rareori se întâlneşte retracţia 
plămânului către hil, aşa cum se întâlneşte 
la adolescenţi şi adulţi, pneumotoracele 
fiind limitat, cu dimensiuni reduse. 

Fig. nr. 3.10. Radiografie toracică AP. 
Pneumotorace la nivelul vârfului plămâ- 
nului drept. 




3.4.7.3. Pneumomediastinul 

Aerul de la nivel interstiţial poate ajunge prin fasciile peribronhovasculare în hil şi 
mediastin, cel mai frecvent acumulându-se anterior. 

In multe cazuri pneumomediastinul este mic şi nu are semnificaţie clinică. 

în forma medie, radiologie apare o transparenţă mediană în jurul cordului, bine delimitată 
lateral de pleură. Persistenţa ligamentului sternopericardic reţine aerul în mediastinul anterior 
şi împiedică difuzia sa în ţesutul celular subcutanat de la nivelul gâtului. 

Aerul înconjoară timusul, care devine mai bine vizibil. Uneori cei doi lobi timici se 
îndepărtează luând aspect de „pânză de corabie". Pe radiografia LL timusul este bine vizibil, 
apare ca opacitate în formă de limbă de clopot în mediastinul antero-superior. 

In pneumotorace aerul nu înconjoară timusul. Pe radiografia în decubit, aerul din 
pneumotorace se ridică în porţiunea cea mai înaltă a spaţiului pleural, pe când în 
pneumomediastin rămâne localizat central. 

în pneumomediastinul masiv aerul se extinde în spatele cordului în mediastinul posterior 
până la diafragm. 

Radiologie, uneori, evidenţierea pneumomediastinului poate fi dificilă. Aerul localizat la 
nivelul mediastinului inferior subpulmonar, între opacitatea cardiacă şi diafragm, face ca 
linia conturului diafragmatic să fie continuă „semnul diafragmei continue". în mod normal 
porţiunile mediale ale celor două diafragme nu se identifică distinct radiologie. 

3.4.7.4. Embolia gazoasă 

Este o complicaţie rară, dar deseori fatală a emfizemului pulmonar interstiţial, 
pneumomediastinului şi pneumotoracelui. 

Aerul pătrunde în arborele circulator şi poate fi vizualizat în cavităţile cardiace sau vase. 

3.4.7.5. Boala de ventilaţie şi sindromul Wilson - Mikity 

Sindromul a fost descris iniţial ca o dismaturitate pulmonară. Ulterior s-a constatat că 
aceleaşi aspecte clinice radiologice şi anatomopatologice se întâlnesc şi la copiii trataţi 
cu oxigenoterapie şi ventilaţie artificială. După aproximativ o săptămână de la naştere se 
instalează o distensie toracică cu formarea unor bule transparente, în special la baze. Apare 
atelectazie în bandă, ceea ce denotă tulburări de ventilaţie. Acelaşi aspect a fost întâlnit şi 
la prematurii cu greutate mică la naştere (sub 1500 grame) care nu au fost ventilaţi, dar au 
primit oxigenoterapie. Acesta este adevăratul sindrom Wilson-Mikity. (18) 

Iniţial câmpurile pulmonare sunt bine ventilate, apoi, o dată cu instalarea detresei 
respiratorii, capătă un aspect reticular grosier, în „fagure de miere", datorat unor zone de 
atelectazie alveolară şi hiperaeraţie. 

Aspectul radiologie dispare progresiv în câteva luni dacă copilul supravieţuieşte. 

In unele cazuri apar complicaţii ireversibile la nivelul sistemului nervos central. 

3.4.7.6. Displazia bronhopulmonară (boala cronică pulmonară) 

Displazia bronhopulmonară este o boală cronică ce afectează copiii prematuri care 
supravieţuiesc terapiei intensive neonatale şi la care se utilizează oxigen cu concentraţie 
mare şi ventilaţie mecanică. 

Termenul de "displazie bronhopulmonară" a fost folosit pentru prima dată de Nortway în 
1967, pentru a descrie o boală ce urmează după o insuficienţă respiratorie neonatală tratată 
prin ventilaţie mecanică sau oxigenoterapie. Denumirea de boală cronică pulmonară pare 
mai adecvată decât cea de displazie bronhopulmonară. (10) 

Barotraumele produse de ventilaţia mecanică şi modificările tisulare locale induse de 
concentraţia crescută a oxigenului par să fie factorii etiologici cei mai importanţi care 
acţionează pe un plămân imatur. 

Factorul determinant în etiologia displaziei bronhopulmonare este prematuritatea. Este 
o corelaţie pozitivă între incidenţa bolii şi gradul prematurităţii. Studii recente sugerează 
că anomaliile de dezvoltare a vascularizaţiei pulmonare contribuie direct la anomalii ale 
alveolelor la copiii prematuri. (19) 

Toxicitatea oxigenului şi ventilaţia mecanică agresivă sunt principalii factori ai formei 
clasice de displazie bronhopulmonară. Astăzi, prin folosirea corticoterapiei antenatale, a 
surfactantului exogen, a monoxidului de azot, a apărut o formă diferită de boală, moderată 
din punct de vedere clinic şi la care imaturitatea şi factorul inflamator sunt pe primul loc. 
(20) 

S-a constatat că există cazuri de prematuri cu o inflamaţie minoră care evoluează spre 
displazie bronhopulmonară. Este posibil ca aceşti copii să fie expuşi în urma unei corioamniotite 
maternale sau să contacteze o infecţie respiratorie postnatală precoce. (21) 

Este posibil şi ca factorul genetic să crească susceptibilitatea unui copil supus unei agresiuni 
pulmonare. Este cunoscută predominanţa apariţiei bolii la băieţi. (22) 

Histologic se descrie o metaplazie difuză a epiteliului bronhial şi bronşiolar, zone de 
emfizem şi chiar fibroză interstiţială. 

Radiologie în fazele iniţiale remarcăm opacităţi omogene bilaterale sau opacităţi în lobii 
superiori cu hiperinflaţie la baze. Alteori se constată hiperinflaţie difuză, diafragme aplatizate, 
bombarea sternului, creşterea spaţiului retrosternal şi retrocardiac. Uneori, pe acest fond apar 
zone chistice sau opacităţi întinse datorate unor zone de atelectazie. Frecvent se observăm 
opacităţi liniare ce pornesc din hil către periferie. Este posibil ca acestea să fie date de 
parenchimul pulmonar colabat de zone de emfizem bulos adiacente. Aspectul radiologie este 

Fig.nr. 3.11.Displaziebronhopulmonară Fig. nr. 3.12. Displazie bronhopulmonară. Radiografie 

Radiografie toracică. AP. Hiperinflaţie toracică AP. Opacităţi cu intensitate redusă în lobii 

difuză. Opacităţi liniare care pornesc din superiori cu hiperinflaţie la bază. 
hil către periferie. Câteva transparenţe 
chistice. 



destul de complex atunci când se suprapun infecţii sau când apare edem pulmonar secundar 
insuficienţei cardiace. 

Descrierea radiologică clasică în patru stadii este astăzi rar întâlnită. 

Mortalitatea în displazia bronhopulmonară este mare (aproximativ 40%). Vindecările se 
produc cu sechele: hiperaeraţie, chiste, opacităţi liniare care dispar după vârsta de 3-5 ani. Deşi 
aspectul radiologie se modifică, persistă tulburările funcţionale care duc la infecţii pulmonare 
repetate cu consecinţele lor. (23) 

CT evidenţiază scăderea densităţii pulmonare sau atenuare în mozaic, opacităţi liniare cu 
aspect reticular, distorsiuni ale arhitecturii plămânului, zone de atelectazie, air-traping,reducerea 
diametrului bronşic cu micşorarea raportului arteră bronşie, linii septale situate mai ales 
subpleural, opacităţi subpleurale triunghiulare date mai probabil de atelectazii. (24) 

Bronşiectazia a fost rareori descrisă. 

3.4.7.7. Sechele tardive ale afecţiunilor pulmonare neonatale 

Copiii care supravieţuiesc în urma prematurităţii şi a sindromului detresei respiratorii pot 
prezenta rareori modificări radiologice tardive; ele constau din opacităţi liniare ce reprezintă 
zone de fibroză. 

Copiii cu displazie bronhopulmonară pot prezenta tardiv opacităţi liniare, asociate mai rar 
cu arii de hiperinflaţie şi distorsionarea arhitecturii normale bronhovasculare. (25) 

Modificările radiologice dispar sau se atenuează odată cu creşterea. Diametrul anteroposterior 
al toracelui la copiii cu displazie bronhopulmonară neonatală este scăzut în copilărie, dar în 
adolescenţă are loc o recuperare a creşterii. 

Deşi modificările radiologice tardive sunt minime, modificările funcţionale pot persista şi 
favorizează infecţiile repetate cu toate consecinţele lor. 

3.5. Modificările circulaţiei în perioada neonatală 

Nou născuţii cu probleme circulatorii prezintă sindromul insuficienţei respiratorii. Şunturile 
stânga-dreapta importante sau obstrucţia în întoarcerea venoasă se pot manifesta la câteva 
zile după naştere. Formele medii însă se manifestă clinic câteva luni mai târziu. 

Copiii care prezintă persistenţa circulaţiei fetale sau persistenţa canalului arterial mai 
ales, dacă sunt prematuri prezintă insuficienţă respiratorie şi greu se poate face un diagnostic 
diferenţial între o boală pulmonară sau o cardiopatie congenitală cianogenă. 

3.5.1. Persistenţa circulaţiei fetale 



Fătul are o rezistenţă vasculară pulmo-nară crescută ceea 
ce produce o „hipertensiune pulmonară fiziologică". După 
naştere are loc o scădere importantă a rezistenţei în circulaţia 
pulmonară. 

La copiii care prezintă asfixie în timpul naşterii schimbările 
în circulaţia fetală se produc doar parţial. Hipoxia produce 
vasoconstricţie şi creşterea presiunii arteriale pulmonare. In 
plus, după naştere, datorită hipercapneei şi acidozei, are loc 
o vasoconstricţie arteriolară ce creşte şi mai mult rezistenţa 
vasculară. In aceste cazuri duetul arterial rămâne deschis şi 
se produce un şunt dreapta - stânga la fel ca şi în viaţa fetală 
şi în aceste cazuri se vorbeşte de persistenţa circulaţiei fetale, 
iar clinic apare detresă respiratorie şi cianoză. 

Fig. nr. 3.13. Persitenţa circulaţiei fetale. Radiografie toraco- 
abdominală AP la un prematur cu vârsta de 28 săptămâni 
şi greutate de 1000 g. Oligemie. Hipertransparenţă. Aspect 
reticulonodular. Cardiomegalie cu vârful inimii ridicat. 




Uneori, histologic înzâlnim o insuficientă formare a capilarelor alveolare care nu vin în 
contact cu epiteliul alveolar, intestin gros, ???????. (26) 

Radiologie se constată oligemie, hipertransparenţă şi creşterea cavităţilor drepte. Aspectul 
radiologie este greu de deosebit de o cardiopatie cianogenă majoră, ca transpoziţia de mari vase. 
Hipoxia prelungită produce alterări ale celulelor alveolare şi scade cantitatea de surfactant 
pulmonar, ceea ce favorizează apariţia unor zone de colaps alveolar. Radiologie pe un fond 
de hipertransparenţă apar opacităţi difuz delimitate. (27) 

Tabloul radiologie este complex atunci când persistenţa circulaţiei fetale se datorează o 
aspiraţie de lichid amniotic sau meconiu. 

Ecocardiografia este de un real folos în aceste cazuri infirmând afecţiunea cardiacă. 

3.5.2. Persistenţa canalului arterial 

Persistenţa canalului arterial este destul de rar întâlnită la copiii născuţi la termen. Peste 
40% din copiii prematuri cu greutate la naştere în jur de 1 kg şi 20% din cei cu greutate între 
1-1,5 kg prezintă o persistenţă a canalului arterial. (28) 

Semnele clinice apar în primele 3-4 zile după naştere şi se accentuează pe măsură ce 
rezistenţa în circulaţia pulmonară scade. Peste câteva zile şuntul stânga dreapta creşte şi apare 
edemul pulmonar interstiţial şi scăderea complianţei pulmonare, ceea ce duce la creşterea 
efortului ventilator. Excesul de lichid contribuie la menţinerea deschisă a canalului arterial, 

suprasolicitarea cordului drept antrenează hepatomegalie. 

Radiologie se relevă cardiomegalie şi hiperemie pulmonară. Vasele pulmonare apar dilatate, 
merg până la peretele toracic, transparenţa pulmonară este redusă. 

Ecografia confirmă diagnosticul şi exclude alte leziuni cardiace. 



3.6. Pneumoniile neonatale 



Pneumonia neonatală reprezintă aproximativ 10% din 
neonatală. Pneumoniile pot fi bacteriene, virale sau 
fungice. Ele sunt achiziţionate fie intrauterin, fie în 
timpul travaliului din flora vaginală, fie după naştere. 
Cel mai frecvent întâlnite sunt formele bacteriene 
date de streptococul nonhemolitic, stafilococul aureu, 
Esherichia coli, Chlamidia trahomatis. (29) 

Factorii predispozanţi sunt prematuritatea, asfixia 
la naştere, ruperea precoce a membranelor. 

Aspectul radiologie nu este caracteristic. El se 
aseamănă destul de mult cu cel al bolii membranelor 
hialine. (30) 



Fig. nr. 3.14. Pneumonie neonatală. Radiografie toracică 
AP. Opacitate cu caractere alveolare cu bronhogramă 
aerică în lobul superior şi paracardiac în dreapta. Aspect 
reticulonodular al ambilor plămâni. Cord în limite 
normale. 

Frecvent se evidenţiază un aspect reticulonodular cu bronhogramă aerică pozitivă. 
Volumul pulmonar este normal sau creşte uşor la copiii cu pneumonie. Spre deosebire de 
boala membranelor hialine, în pneumonie aspectul reticulonodular este asimetric. In plus 
apar mici colecţii lichidiene care sunt rar întâlnite în boala membranelor hialine. Cele două 
afecţiuni pot coexista. Rareori pneumonia apare radiologie, la nou născut, ca opacitate lobară 
sau segmentară. Nu sunt necesare alte metode de investigaţie imagistică. 

4. MALFORMAŢII PULMONARE 



Anomaliile de dezvoltare pulmonară depind de momentul apariţiei (vârsta gestaţională), 
de tipul şi severitatea mecanismelor de producere (traumatisme, ischemii, infecţii etc). 

întreruperea dezvoltării bronşice sau arteriale pot conduce la agenezie pulmonară totală, 
lobară sau segmentară. Cu cât oprirea în dezvoltare se produce mai tardiv cu atât leziunile 
se vor localiza mai distal. 

Anomaliile „localizate" pot conduce la dezvoltări anormale ale arborelui bronşic şi 
parenchimului distal (de ex: stenoze bronşice, chiste bronhogenice etc). 

în unele cazuri poate apare întreruperea dezvoltării unor ramuri arteriale pulmonare, 
aportul sangvin necesar dezvoltării arborelui bronşic provenind din ramuri ale vascularizaţiei 
arteriale sistemice. O dată cu dezvoltarea caudală a aortei primitive, originea aortică a acestor 
vase se va deplasa şi ea distal proiectându-se în final la nivelul regiunii toracale inferioare sau 
abdominale superioare. Aceste artere aberante se vor diferenţia de arterele bronşice normale, 
în cele mai multe cazuri, se va produce o dezvoltare deficitară a arborelui traheo-bronşic în 
zonele corespunzătoare vascularizaţiei aberante. 

4.1. Stenoza traheală 

Este îngustarea localizată sau difuză a traheei. La aproximativ 50% din cazuri stenoza este 
focală, la 30% este generalizată, iar la 20% are formă de pâlnie. (1) Radiografia are tendinţa 
de a supraestima întinderea şi gradul stenozei. O radiografie în inspir şi alta în expir permit 
aprecierea gradului stenozei. 

Extinderea stenozei şi anatomia paratraheală se pot aprecia mai bine pe secţiuni CT 
multislice sau IRM care permit reconstrucţia imaginilor. 

4.2. Traheomalacia 

Traheomalacia este un termen care indică o îngustare anormală a traheei. în prezent 



există tendinţa de a folosi termenul de traheomalacie 
atât pentru îngustările de calibru în expiraţie secundar 
alterărilor cartilajului cât şi pentru compresiile extrinseci 
din partea altor organe. (2) 

Traheomalacia este o modificare structurală a pereţilor 
cartilaginoşi ai traheei care îşi pierd rigiditatea şi pot fi 
uşor comprimaţi. 

în traheomalacia primară există o imaturitate a 
cartilajului traheal. în formele secundare boala se datorează 
degenerescenţei cartilaginoase secundară intubaţiilor, 
infecţiilor, traumatismelor sau compresiunii din partea 
altor structuri. (3) 

Fig. nr. 4.1. Radiografie toracică LL în expiraţie. 
Traheomalacie. Diametrul anteroposterior al traheei 
apare uşor îngustat. 

în timpul expiraţiei se produce un colaps al lumenului traheal cu obstrucţie de tip expirator. 
(4) Simptomele sunt asemănătoare astmului. 

Examinarea imagistică are rolul de a preciza îngustarea anormală a calibrului şi eventual 
cauza care îl produce. 

Radiografie traheea are pereţi paraleli. Există o uşoară aplatizare a peretelui posterior în 
porţiunea membranară. 

în traheomalacie modificarea de lumen se produce intratoracic şi constă în scăderea 
diametrului în expiraţie şi modificarea formei. îngustarea poate fi localizată sau difuză. 

CT este metoda cea mai potrivită pentru diagnostic, evidenţiind modificările de lumen, 
dar trebuie folosită doar în cazuri bine selectate. Scăderea diametrului în expiraţie cu mai 
mult de 50% pledează pentru traheomalacie. (5) 

în mod normal, în expiraţie are loc o reducere a diametrului traheei cu 10 -30 %. 

Reconstrucţiile tridimensionale permit evidenţierea îngustării lumenului şi etiologia sa. 



4.3. Agenezia pulmonară 

Agenezia pulmonară înseamnă lipsa de dezvoltare a bronşiei, arterei şi a parenchimului 
unui plămân sau lob. 

Agenezia pulmonară poate fi bilaterală, când nu este compatibilă cu viaţa, sau unilaterală. 
Uneori se remarcă şi agenezii lobare. Se asociază frecvent cu alte malformaţii congenitale 
cardiovasculare sau ale scheletului toracic (scolioză, asimetrii toracice). (6) 

Radiologie scheletul toracic în partea afectată este hipoplazic, iar plămânul este opac. 
Mediastinul, cordul, diafragmul nu pot fi individualizate, ele fiind deplasate şi înglobate în 
opacitate. Plămânul contralateral se dezvoltă compensator şi de obicei herniază către partea 
afectată. 

CT evidenţiază absenţa parenchimului, a arborelui bronşic, a vaselor pulmonare. Examinările 
pentru precizarea diagnosticului se fac cât mai târziu posibil în funcţie de simptomatologia 
clinică a fiecărui caz în parte. în mod uzual se tratează afecţiunea acută care a atras atenţia 
asupra sa, apoi, după ameliorarea simptomatologiei clinice se urmăreşte bolnavul în timp. 



4.4. Hipoplazia pulmonară 

Hipoplazia pulmonară reprezintă scăde- 
rea numărului de acini şi bronşii într-un 
anumit teritoriu şi/sau de reducerea dimen- 
siunilor acestora. Leziunea s-ar datora unei 
combinaţii între reducerea dimensiunilor şi 
a numărului bronşiilor şi sacilor alveolari. 
(7) 

Histologic se observă scăderea numă- 
rului de alveole, bronşiole periferice şi 

Fig nr. 4.2. Hipoplazie pulmonară stângă 
formă medie. Radiografie toracică PA. 
Hemitoracele stâng cu dimensiuni uşor 
reduse. Mediastinul deplasat către stânga. 

de artere pulmonare mici care au tunica 
musculară hipertrofică. In formele uşoare 
aspectul histologic este normal, dar 
plămânul are dimensiuni mai reduse. 

Hipoplazia pulmonară poate fi 
primară, idiopatică, sau secundară unui 
oligohidroamnios sau unei compresiuni a 
plămânului de către o hernie diafragmatică. 



Fig. nr. 4.3. Hipoplazie plămân stâng, formă 
severă. Radiografie toracică PA. Hemitoracele 
stâng cu dimensiuni reduse. Opacitate a 
întregului hemitorace stâng care atrage 
mediastinul. Hiperinflaţie în dreapta. 





Fig. nr. 4.4. Hipoplazie pulmonară stângă. 

a) Radiografie toracică AP. Nou născut 
de 3 săptămâni. Hemitoracele stâng cu 
dimensiuni reduse. Deplasarea mediastinului 
către stânga. Hiperinflaţie compensatorie în 
dreapta. 

b) Acelaşi caz la vârsta de 1 an. Radiografie 
toracică PA. c) CT torace secţiune axială- 
transversă în fereastra de parenchim 
pulmonar. Bronşia primară stângă cu aspect 
hipoplazie. Atragerea mediastinului către 
stânga. 

Sarcinile însoţite de pierderi cronice de lichid amniotic în cantităţi mici duc la oligohidroamnios 
care limitează expansiunea plămânului. (8) 

Copiii cu hipoplazie pulmonară bilaterală prezintă simptomatologie clinică imediat după 
naştere şi adesea decedează în primele luni de viaţă. 

Aspectul radiologie în formele medii este asemănător cu cel întâlnit în persistenţa circulaţiei 
fetale. Plămânul este hipertransparent, iar vasele pulmonare sunt bine vizibile. Toracele are 
dimensiuni reduse. 

Hipoplazia unilaterală este mai frecvent întâlnită. De regulă se asociază cu alte malformaţii 
ale coloanei sau cordului. Au fost descrise mai multe cazuri în aceeaşi familie. (9) 

Copiii pot fi asimptomatici sau pot prezenta frecvent infecţii respiratorii acute. Ruperea 
prematură a membranelor constituie un important factor care contribuie la apariţia hipoplaziei 
pulmonare. (10) 

Radiologie se constată o opacitate a întregului hemitorace, cu intensitate redusă, cu 
caractere retractile. Hilul este mic. Adesea, prin opacitate pe radiografiile ceva mai dure 
se poate măsura artera pulmonară. Aceasta are dimensiuni reduse în comparaţie cu vârsta 
copilului. In cazul în care pe radiografiile standard nu se vizualizează artera pulmonară, CT 
sau arteriografia pot ajuta diagnosticul. 

Cordul este atras către opacitate, iar marginea sa nu se poate identifica datorită unei opacităţi 
cu structură inomogenă, difuz delimitată dată de un ţesut areolar extrapulmonar situat de-a 
lungul marginii cordului între pleura parietală situată posterior şi peretele toracic anterior. 
Acest ţesut areolar ia locul lobului hipoplazie şi se întinde între stern şi diafragm. 

Hemitoracele afectat este mai mic, iar cel contralateral prezintă hipertrofie compensatorie 
şi hiperinflaţie. Deplasarea mediastinului se accentuează în inspiraţie. 

Hiplopazia unilaterală trebuie diferenţiată de atelectazia obstructivă. Dar aceasta are 
simptomatologie clinică şi debut relativ brusc. Opacitatea prezintă caractere retractile marcate, 
iar scheletul toracic este normal dezvoltat. 

CT evidenţiază hipoplazia bronşică, deplasarea mediastinului către partea afectată, 
hiperinflaţie în plămânul contralateral. 



4.5. Sindromul venolobar congenital 

(Scimitar Syndrome, sindromul plămânului hipogenetic) 

Este un sindrom malformativ în care un retur venos pulmonar aberant parţial este însoţit de 
hipoplazie pulmonară. Se asociază cu alte malformaţii vasculare, toracice, diafragmatice. 

In formele obişnuite drenajul venos pulmonar anormal parţial se face către vena cavă 
inferioară sau atriul drept. 

în forma completă se constată anomalii de drenaj ale plămânului drept sau a unui lob, 
hipoplazia arterei pulmonare, anomalii ale sistemului arterial al lobului inferior drept care 
provine din aorta abdominală, dextroversia inimii. (11) 

în forma infantilă există un important şunt între artera aberantă pentru lobul inferior drept 
şi aorta subdiafragmatică. 

în forma adultului debitul şuntului este redus. (12) 

Aspectul clinic depinde de gradul şuntului. La mai mult de 40% din cazuri depistarea este 
întâmplătoare pe o radiografie toracică. 
Radiologie se constată: 

■ hemitorace mic; 

■ opacitate situată peste marginea dreaptă a cordului (la fel ca în orice agenezie 
pulmonară); 

■ opacitate retrosternală pe radiografia LL. 

Alteori se constată opacifierea întregului plămân drept care apare mai mic şi este însoţit de 
o deplasare a mediastinului către dreapta. Conturul drept al cordului nu se poate vizualiza. 

Semnul paloşului este dat de ramurile venoase care sunt destul de pronunţate şi se pot 
vizualiza pe radiografia standard ca opacităţi liniare bine delimitate, încurbate ca un paloş 
care urmează marginea dreaptă a cordului şi drenează sângele venos pulmonar spre vena 
cavă inferioară sau atriul drept. Sunt oblice de sus în jos şi din afară înăuntru având formă 
de paloş ("scimitar"). 

Ecografia evidenţiază intrarea venei aberante în vena cavă inferioară. 

CT se constată un plămîn hipoplazic cu anomalii ale bronşiilor ca diverticuli, bronşectazii. 
De asemenea se constată anomalii venoase, mai frecvent întâlnită este existenţa unei singure 
vene de drenaj pentru întreg plămânul drept situată inferior, paralelă cu marginea dreaptă a 
cordului care se varsă în vena cavă inferioară. (13) 

IRM evidenţiază în secţiuni axiale vena anormală care se uneşte cu vena cavă inferioară. 

4.6. Chiste pulmonare 

Chistele pulmonare pot fi congenitale sau câştigate (secundare unei infecţii pulmonare cu 
stafilococ sau Klebsiella ce apar mai ales la copiii cu deficienţe imunitare). 

4.6.1. Chistul bronhogen 

Chistul bronhogen face parte din categoria chistelor de duplicaţie: chistul bronhogen, 
chistul enteric, chistul neuroenteric. 

Chistul bronhogenic derivă dintr-un mugure ventral anormal al arborelui traheobronşic 
care nu reuşeşte diferenţierea alveolară între ziua 26-40 de dezvoltare intrauterină. 

Dacă mugurele aberant se detaşează precoce de arborele traheobronşic va apărea un chist 
bronhogen mediastinal, iar dacă se detaşează tardiv, apare un chist intraparenchimatos. 
Chistele bronhogene sunt pulmonare în mai mult de 70% din cazuri şi mediastinale în 
30%. (14) 

Chistul pulmonar conţine aer, dar poate conţine şi lichid, fiind de obicei unic, cu dimensiuni 
variate, situate mai ales în treimea medie a câmpului pulmonar. Peretele chistului bronhogen 




Fig. nr. 4.5. Chiste aerice pulmonare. Radiografie toracică PA şi LL drept. Imagini transparente, 
bine delimitate de o fină linie opacă. 

Fig. nr. 4.6. Chist lichidian pulmonar, a) Radiografie 
toracică PA. Opacitate rotundă, bine delimitată, cu 
structură omogenă, situată în câmpul pulmonar 
mijlociu drept, b) Ecografie toracică. Imagine 
transonică cu întărire posterioară 



este tapetat cu un epiteliu de tip bronşic secretant ceea ce explică conţinutul său lichidian. 
Chistul bronhogen nu se asociază cu anomalii vertebrale spre deosebire de cel medistinal 
care le însoţeşte frecvent. 

Radiologie chistele care conţin aer apar ca zone transparente rotunde, bine delimitate de o 
linie fină opacă dată de peretele chistului. Chistele care conţin lichid apar radiologie ca zone 
opace, ovalare, bine delimitate, cu structură omogenă, intensitate hidrică şi nu comprimă 
ţesuturile din jur. 

Uneori chistele pulmonare pot comunica cu arborele traheobronşic şi apar ca imagini 
hidroaerice. 

Frecvent chistele pulmonare se suprainfectează şi pot fi mascate de opacitatea dată de 
pneumonie sau pot apare imagini hidroaerice. După episoade inflamatorii repetate în pereţii 
chistelor apar calcifieri. 

Chistele pulmonare multiple formând 
plămânul polichistic. 

Radiologie se observă multiple aspecte 
chistice dând plămânului aspect de "fagure 
de miere". 

CT se constată o imagine hipodensă bine 
delimitată. Atunci când chistele conţin 
mucus densitatea lor este mai mare decât 
a apei. (15) 

Densitatea chistelor bronhogene variază 
în limite destul de largi, între 0 şi 120 UH, 
datorită conţinutului bogat în proteine. Nu 
captează contrast. Fig. nr. 4.7. Plămân polichistic. Radiografie toraci- 

că PA. în stânga se vizualizează multiple zone 
transparente bine delimitate de linii fine opace. 

Examinarea CT este necesară doar în cazurile în care chistele se suprainfectează şi nu 
reacţionează prompt la tratament. 

IRM aspectul semnalului este variabil în funcţie de conţinut care poate fi proteinaceu. 
Peretele este imperceptibil. Chistul bronhogen apare ca hiposemnal în Tl în secvenţele SE 
(spin eco) şi ca hipersemnal în T2, în secvenţa STIR (short Tl - inversion-recovery). 

4.6.2. Chistul adenomatoid congenital 

Chistul adenomatoid este datorat unei opriri în dezvoltarea bronşiilor cu dilataţia chistică 
a parenchimului pulmonar imatur, situat în aval, tributar bronşiei afectate. El comunică cu 
arborele respirator prin canale anormale ceea ce explică aerarea progresivă după naştere. (16) 

Chistul adenomatoid congenital reprezintă o masă cu structură chistică. Leziunea chistică 
este înconjurată de o masă adenomatoidă. 

Anatomopatologic în mai mult de 75% 
din cazuri apar chiste cu dimensiuni de 2- 
10 cm, iar în 40% chiste mici multiple. în 
restul cazurilor aspectul macroscopic este 
de masă solidă, iar microscopic se constată 
multiple chiste. 

Chistele adenomatoide sunt clasifi- 
cate în două categorii: macrochistice 
cu diametrul mai mare de 5mm şi 
microchistice sub 5 mm care apar ca mase 
solide. (17) 

Aspectul radiologie depinde de 
dimensiunea şi conţinutul chistelor. Atunci 
când există o masă solidă multichistică, 
radiologie se constată imagini mixte ce 
ocupă un întreg hemitorace. Uneori chistele 
rămân pline cu lichid şi nu conţin aer, iar Fi g- nr - 4 - 8 - chist adenomatoid congenital, formă 
radiologie apar opacităţi bine delimitate niacrochistică. Radiografie toracică AP. 
cu intensitate hidrică. 

Uneori predomină imaginile transparente, alteori cele opace. Rareori se constată în chiste 
nivele hidroaerice. Aspectul radiologie poate mima uneori o hernie diafragmatică, însă o 
radiografie abdominală sau un bariu pasaj tranşează diagnosticul. 

Zonele chistice produc compresiuni pulmonare şi dau insuficienţă respiratorie la nou 
născut. 

Ecografia este utilă pentru analizarea imaginilor opace situate lângă peretele toracic 
deoarece poate preciza natura lor lichidiană. Prenatal ecografia evidenţiază o masă ecogenă 
pulmonară. 

CT, în funcţie conţinutul chistelor, evidenţiază fie imagini chistice, fie mase cu structură 
mixtă solidă şi chistică, fie mase solide. Peretele chistic şi componentele solide au o captare 
a contrastului variabilă. 

CT evidenţiază extinderea leziunilor, starea parenchimului restant, deplasarea mediastinului 
şi comprimarea parenchimului de către masa chistică. CT este folosită mai ales preoperator 
pentru că permite o mai bună caracterizare a formaţiunii şi a parenchimului adiacent. 

IRM este folosit pentru diagnosticul prenatal şi evidenţiază o masă cu hipersemnal în T2. 
Tratamentul este chirurgical şi trebuie efectuat cât mai târziu cu putiinţă. Vârsta optimă este 
în jur de 6-9 ani. 

4.7. Emfizemul lobar congenital 

Emfizemul lobar congenital este o distensie aerică a unui lob care comprimă ţesuturile din 
jur şi care produce insuficienţă respiratorie. 

In cazurile în care compresiunea ţesuturilor din jur nu este importantă poate rămâne 
asimptomatic. Cel mai frecvent afectat este lobul superior stâng, apoi lobul mijlociu şi superior 
drept. (18) 

Cauza emfizemului lobar congenital poate fi o deficienţă a cartilajului bronşial sau a 
ţesutului elastic. Uneori boala este secundară unei compresiuni extrinseci a vaselor care 
se dilată şi comprimă bronhiile lobare. Prin mecanism de ventil expirator are loc distensia 
segmentului tributar bronşiei parţial obstruate. 



Fig. nr. 4.9. Emfizem lobar conge- 
nital. Radiografie toracică PA. Zona 
hipertransparentă în jumătatea 
inferioară a hemitoracelui stâng 
care aplatizeazează diafragmul şi 
deplasează mediastinul spre dreapta. 




Radiologie se constată o zonă transparentă, cu dimensiuni mari, care comprimă diafragmul 
ce apare aplatizat. Lobul afectat deplasează mediastinul şi de obicei herniază prin spaţiul 
retrosternal. 

în primele săptămâni de viaţă, lobul afectat este plin cu lichid şi apare opac. Apoi are loc 
o resorbţie a lichidului rămânând un aspect reticulat. Aspectul clasic de hipertransparenţă la 
nivelul unui lob prin care se văd vasele pulmonare este întâlnit după vârsta de 1 an. 

La copiii mici plămânul contralateral poate fi opac datorită compresiunii (atelectazie prin 
compresiune) şi nu trebuie confundat cu un proces patologic. 

La copiii fără simptomatologie clinică s-a constatat uneori resorbţia spontană a 
emfizemului. 

Diagnosticul diferenţial trebuie făcut cu un pneumotorace, dar acesta nu produce o herniere 
atât de importantă a plămânului şi nici o aplatizare atât de marcată a diafragmei. în plus, prin 
transparenţa pneumotoracelui nu se văd vase aşa cum se întâmplă în emfizemul lobar. 

în emfizemul lobar congenital, care cuprinde lobul superior, nu se constată vase la nivelul 
vârfului. 

Afectarea lobului mijlociu drept comprimă lobul superior care prezintă atelectazie de 
compresiune. 

Emfizemul lobar congenital trebuie diferenţiat de chistele pulmonare unice care de regulă 
au dimensiuni mai reduse, cu peretele ceva mai gros şi nu comprimă ţesuturile din jur. 

CT evidenţiază o zonă hipodensă cu vascularizaţie redusă. Spaţiile aeriene sunt largi în 
comparaţie cu parenchimul sănătos, iar vasele au o atenuare redusă. (19) 

Mediastinul este deplasat către partea sănătoasă. 

4.8. Fibroza chistică pulmonară 



Fibroza chistică pulmonară este o boală autosomal recesivă caracterizată printr-o secreţie 
exocrină vâscoasă care explică patologia pulmonară şi digestivă. 

Autorii anglosaxoni denumesc boala fibroză chistică iar cei francofoni mucoviscidoză. 

Frecvenţa ei variază între un caz la 17000 de naşteri în SUA şi un caz la 2600 de naşteri în 
Italia sau 2500 în Anglia. Mai afectate sunt aparatul digestiv şi respirator, boala cuprinzând 
şi glandele exocrine. (20) 

Diagnosticul se poate face prenatal în săptămâna 16-18 de gestaţie prin amniocenteză 
folosind un test cu acid dezoxiribonucleic. Se pare că gena responsabilă de producerea fibrozei 
chistice se află pe braţul lung al cromozomului cu numărul 7. 

Boala debutează de obicei prin infecţii respiratorii. Acestea sunt favorizate de hipersecreţia 
de mucus care, atunci când este vâscos, produce obstrucţii bronşice şi infecţii. 

Anatomopatologic se constată dilataţia şi hipertrofia glandelor mucoase bronşice şi 
metaplazia epiteliului bronşiilor. Aceste modificări duc la apariţia unor dopuri de mucus în 
căile aeriene periferice şi la apariţia infecţiilor pulmonare. Obstrucţia şi infecţia vor produce 
distrugeri ale peretelui bronşic cu apariţia ulterioară a bronşectaziei. Aceasta la rândul ei este 
însoţită de infecţii recurente ce duc la fibroză pulmonară cu obstrucţie respiratorie cronică 
şi insuficienţă respiratorie, iar în final la cord pulmonar. 

Manifestările respiratorii apar la copilul mare. în primele stadii ale bolii aspectul radiologie 
poate fi normal sau poate prezenta: uşoară hiperinflaţie generalizată sau focală, opacităţi liniare 
parahilare, îngroşarea pereţilor bronşici. Din cauza secreţiei bronşice foarte vâscoase activitatea 
cililor este ineficientă. Se formează dopuri de mucus care produc obstrucţii bronşice cu 
consecinţele lor. 

Obstrucţiile incomplete antrenează un emfizem difuz cu retenţie aerică prin împiedicarea 
evacuării aerului în expir, iar cele complete, zone de atelectazie. 
Radiologie observăm: 

■ semnele distensiei cutiei toracice (diafragme aplatizate, spaţii intercostale lărgite, 
stern proeminent, torace cifotic) şi ale retenţiei de aer (hipertransparenţă, spaţiul 
retrocardiac şi retrosternal apar 
crescute pe radiografia laterală); 

■ obstrucţiile complete care dau 
atelectazie; 

■ pereţii bronşici îngroşaţi; radiolo- 
gie când bronşia este radiografiată 
în secţiune transversală inelul 
bronşic apare îngroşat, iar în 
secţiune longitudinală apare 
sub forma a două benzi paralele 
îngroşate; 

■ frecvent apar bronşectazii, bron- 
şiile dilatate putând fi pline cu 
lichid, aer sau ambele când apar 
nivele hidroaerice; 

■ în zonele slab aerate se dezvoltă 
abcese şi supuraţii bronşice, care 
necesită rezecţie chirurgicală. Fig nr 4 w Fibroză Mistică pulmonară. Radiografie 
Ele apar ca opacităţi difuze cu toracică PA. Interstiţiul pulmonar mult accentuat, 
structură inomogenă; multiple zone chistice, hiperinflaţie compensatorie. 

hili proeminenţi, fie datorită adeno- 
patiilor, fie arterelor pulmonare mari, 
datorită hipertensiunii arteriale pulmo- 
nare; 

adenopatiile hilare care dispar după 
tratament antiinfecţios; 



Fig. nr. 4.11. Fibroză chistică pulmonară 
severă. Radiografie toracică PA. Sondă 
de intubaţie. Multiple opacităţi liniare 
cu traiecte variate în ambii câmpi 
pulmonari. Câteva imagini chistice. 
Opacitate supradiafragmatic în dreapta cu 
bronhogramă pozitivă. 





Fig. nr. 4.12. Fibroză chistică pulmonară 
formă medie. 

a) Radiografie toracică PA. Hiperinflaţie. 
Multiple opacităţi liniare care pornesc din 
hil către periferie. 

b) CT de torace. Secţiune axială. 
Interstiţiul pulmonar accentuat. Câteva 
zone de emfizem pulmonar subpleural. 



apariţia semnelor (radiologice) de 
hipertensiune pulmonară ce are un 
prognostic nefavorabil, deoarece se 
instalează cordul pulmonar cronic; 
opacitatea cordului nu pare mărită 
în comparaţie cu cea a câmpilor 
pulmonari hiperaeraţi, dar trunchiul 
pulmonarei este bombat; 
sinusurile paranazale sunt bine 
dezvoltate, apar opacifiate precoce. 
Sinusurile frontale sunt uzual 
hipoplazice. Sinusurile sfenoidal, 
etmoidal şi maxilar apar complet 
opacifiate. Nu se constată semne de 
distrucţie osoasă. 

Fig. nr. 4.13. Fibroză chistică pulmonară. 
CT de torace, secţiune axială. îngroşarea 
pereţilor bronşici. Interstiţiu pulmonar 
accentuat. Aspect în mozaic. Câteva zone de 
enfizem. Supuraţie a lobului superior drept. 
Pneumopatie alveolară paramediastinală 
superioară stângă. 

■ transparenţa sinusurilor constituie un semn de excludere a mucoviscidozei. Polipoza 
nazală este frecventă; 

■ o complicaţie frecventă o constituie şi apariţia pneumotoracelui, secundar unei rupturi 
în pleură a unei bule de emfizem. Majoritatea pneumotoracelor sunt compresive, 
necesitând aspiraţie. 

CT cu înaltă rezoluţie permite o mai bună evaluare a modificărilor morfologice şi a extensiei 
bolii. CT cu înaltă rezoluţie evidenţiază îngroşarea precoce a pereţilor bronşici, a interstiţiului 
peribronşic, retenţie de mucus ce poate duce la atelectazii, perfuzie în mozaic ce arată afectarea 
căilor aeriene mici, existenţa bronşectaziei, a zonelor de emfizem. (21) 

Uneori, datorită secreţiilor din bronşiile centrolobulare remarcăm opacităţi în formă de 
Y sau V, aspect de arbore înmugurit. Bronşiile dilatate cu artera alături apar ca un inel cu 
pecete. 

Diagnosticul diferenţial se face cu boala cililor imobili în care se constată în 50% din 
cazuri situs inversus (sindromul Kartagener). Aspectul radiologie este asemănător cu cel al 
mucoviscidozei, dar testul clorurii de sodiu este negativ. în mucoviscidoză concentraţia de 
clorură de sodiu în transpiraţie este mult crescută. De asemenea, creşterea tripsinogenului 
seric pledează pentru mucoviscidoză. 

4.9. Sechestraţia pulmonară 

Sechestraţia pulmonară este o zonă de parenchim pulmonar nefuncţional, cauzată 
de o anomalie congenitală de dezvoltare ce constă într-o lipsă de conectare la arborele 
traheobronşic şi arterele pulmonare. Vascularizaţia sa arterială este de tip sistemic 
prin ramuri din aorta descendentă. Segmentul pulmonar afectat este nefuncţional şi 
displazic. 

Sechestraţie înseamnă separare. Un mugure supranumerar ia naştere din intestinul primitiv 
în aval de mugurele traheobronşic şi îşi conservă vascularizaţia sistemică. în cursul migrării 
sale caudale, mugurele traheobronşic normal îl înconjoară şi se va dezvolta o sechestrare 
intrapulmonară. Dacă mugurele supranumerar apare mai târziu, el rămâne separat de plămân 
şi apare sechestrare extrapulmonară. 

Ţesutul pulmonar patologic poate fi situat în parenchimul pulmonar normal, când vorbim 
de sechestraţie intralobară sau în afara câmpurilor pulmonare, în poziţie ectopică, extralobară, 
cel mai adesea deasupra diafragmului având propria sa pleură. (22) 

în sechestraţia intralobară: 

■ drenajul venos se face prin venele pulmonare; 

■ deoarece segmentul sechestrat nu are comunicare cu sistemul bronşic, el apare ca o 
opacitate rotundă, omogenă, destul de mare, uneori triunghiulară, cel mai frecvent 
situată bazai posterior în stânga; 

■ uneori suferă o transformare chistică. 

Sechestraţia extralobară: 

■ cel mai frecvent situată deasupra diafragmului; 

■ drenajul venos se face prin venele sistemice spre vena cavă inferioară sau vena 
portă. 

Clinic, sechestrarea pulmonară este asimptomatică şi în cele mai multe cazuri se depistează 
prin apariţia infecţiilor. 

Aspectul radiologie depinde de gradul de 
aerare şi de prezenţa unor infecţii pulmonare. 
In marea majoritatea a cazurilor sechestrarea 
pulmonară apare radiologie ca opacitate ovalară 
cu intensitate redusă. Atunci când conţine aer 
poate apare un aspect chistic. 

Diagnosticul de sechestraţie pulmonară 
se poate pune prin ecografie antenatală care 
evidenţiază în plămân o imagine triunghiulară 
hiperecogenă bazală mai frecvent în stânga, 
juxtadiafragmatic. (23) 

Radiologie, după naştere, sechestraţia 
intralobară ridică problema unui focar 
pneumonie recidivant bazai, iar cea extralobară 
a unui mase mediastinale. 

CT aspectul depinde de gradul de aerare al 
segmentului afectat. In cazurile în care există 
o comunicare cu restul parenchimului de 
obicei se suprainfectează are loc un proces de 
necroză ce se transformă într-o zonă chistică. 
în jurul zonei sechestrate se constată o arie 
de hiperinflaţie sau emfizem. Sechestraţia 
extralobară, în general, nu comunică cu bronşia 
şi apare ca o masă cu densitate hidrică sau de 
ţesuturi moi. Postcontrast artera anormală şi 
masa se încarcă imediat după opacifierea aortei 
sugerând diagnosticul. (24) 

IRM este folosită pentru a identifica 
ramurile arteriale aortice care irigă segmentul 
sechestrat. Vasul nutritiv apare ca o bandă 
lipsită de semnal în Tl în secvenţele spin 
eco şi ca hipersemnal în secvenţele eco de 
gradient. Zona de parenchim afectată are un 
semnal intermediar sau hipersemnal. Prenatal 
sechestraţia apare în hipersemnal T2. 



Fig. nr. 4.14. Sechestraţie pulmonară. Radiografie 
toracică 

a) incidenţă AP, 

b) incidenţă OAD, 

c) incidenţă LL dreaptă. 

Opacitate ovalară, bine delimitată, omogenă, 
situată supradiafragmatic bazai posterior în 
dreapta. 

4.10. Bronşectazia 

Bronşectazie înseamnă o dilatare ireversibilă a arborelui bronşic. Ea poate fi congenitală 
sau câştigată în urma unor infecţii persistente ce distrug musculatura şi ţesutul elastic al 
peretelui bronşic. Poate fi localizată sau difuză. Dischinezii ale mişcărilor cililor pot însoţi 
de asemenea bronşectazia. 

Dischinezii ale motilităţii ciliare apar frecvent secundar unor infecţii virale sau bacteriene, 
dar revin după tratament antiinfecţios. Copiii cu modificări ale funcţionalităţii cililor au 
în perioada neonatală insuficienţă respiratorie cronică, din care mai târziu se va dezvolta 
bronşectazia. 

Forma cea mai cunoscută de bronşectazie congenitală este sindromul Kartagener (sinuzită, 
dextrocardie, bronşectazie) şi se datorează unui defect embrionar de dezvoltare a inelelor 
cartilaginoase. Sindromul deficienţei imunitare, în special hipogamaglobulimenia, se asociază 
frecvent cu infecţii recurente şi bronşectazie. Bronşectazia produce o obstrucţie cronică a 
arborelui bronşic. 

Anatomopatologic bronşectazia se clasifică în trei categorii: 

■ bronşectazia cilindrică se prezintă ca o dilatare moderată, cu perete neregulat, a unei 
porţiuni a arborelui bronşic. Obstrucţia produsă de acest tip de bronşectazie nu este 
în general, mare. Ea este considerată reversibilă, dilatări asemănătoare fiind descrise, 
şi în bronşita cronică. Bronşectazia cilindrică se mai numeşte şi pseudobronşectazie 
deoarece poate dispare după tratamentul cauzei care a produs-o; 

■ bronşectazia varicoasă în care dilataţia arborelui bronşic este mai importantă. Sunt 
prinse în special ramurile segmentare şi subsegmentare. Peretele bronşic este îngroşat 
neregulat. Unele ramuri bronşice se termină în fund de sac. Numărul ramurilor bronşice 
este redus. Acest tip de bronşectazie produce obstrucţie cronică permanentă; 

■ bronşectazia saciformă (chistică). Arborele bronşic prezintă o dilatare progresivă spre 
periferie unde se termină printr-o dilataţie saciformă. Distanţa de la pleură până la 
bronşa dilatată este de obicei mică. Unele ramuri bronşice sunt obstruate. Numărul 
de ramuri bronşice este redus. Bronşectazia chistică este, de obicei, congenitală, fiind 
considerată o formă a plămânului polichistic în care ţesutul alveolar normal nu se 
dezvoltă. 

Bronşectazia poate fi localizată sau generalizată. Este situată, de obicei, în lobii inferiori. Forma 
care însoţeşte fibroza chistică pulmonară 
afectează mai ales lobii superiori. 

Pe radiografia standard în incidenţa PA 
se remarcăm: 

■ opacităţi liniare care mărginesc 
benzi transparente atunci când 
bronşia conţine aer. în cazurile în 
care se acumulează lichid apar benzi 
opace destul de bine delimitate care, 
în unele cazuri, se ramifică. Aceste 
benzi situate mai ales bazai trebuie 
deosebite de vase; 

Fig. nr. 4.15. Bronşectazie. Radiografie tora- 
cică PA. Benzi opace paralele reprezentând 
pereţii bronşici îngroşaţi şi lumenul bronşic 
dilatat situate bazai bilateral. 

■ bronşii dilatate, radiografiate ortorotgenograd, apar 
ca noduli opaci atunci când conţin lichid sau ca zone 
rotunde transparente, mărginite de un inel opac cu 
peretele gros neregulat când sunt pline cu aer. în 
cazurile în care dilataţia bronşică este doar parţial 
umplută de lichid, radiologie se constată imagine 
hidroaerică; 



Fig. nr. 4.16. Bronşectazie. 

a) Radiografie PA detaliu. Benzi opace paralele. Opacităţi 
de sumaţie 

b) Bronhografie. Dilataţii sacciforme ale arborelui bronşic 
în lobul mijlociu şi inferior drept 

c) Secţiunea axială toracică CT. Zone cu conţinut aeric, 
bine delimitate, datorate unor dilataţii bronşice. 



■ în condiţiile unor multiple dilataţii 
chistice apare aspect de fagure. In 
aceste cazuri datorită pierderii de 
volum pulmonar prin înlocuirea cu 
dilataţii chistice, radiologie se constată 
dilatarea trunchiului arterei pulmonare, 
ca urmare a unei hipertensiuni 
pulmonare; 

■ în bronşectazie, când o parte a circulaţiei 
funcţionale este afectată se deschid 
anastomoze între circulaţia bronşică şi 
sistemică ce fac să crească presiunea în 
circulaţia pulmonară. Această creştere 
a presiunii este responsabilă de apariţia 
hemoragiilor intrapulmonare, iar 
radiologie apar semne ale dezvoltării 
circulaţiei bronşice. Deoarece aceste 
anastomoze se fac între arterele bronşice 
şi vasele pulmonare se produce practic 
un şunt stânga-dreapta, ceea ce poate 
duce la mărirea cavităţilor stângi ale 
inimii; 

■ suprainfecţiile frecvent întâlnite în 
bronşectazie duc la apariţia unor 
opacităţi întinse cu structură inomo- 
genă, difuz conturate; 

CT a înlocuit bronhografia în diagnos- 
ticarea bronşectaziei şi evidenţiază gradul 
dilatării, extinderea, starea peretelui 
bronşic. 

Fig. nr. 4.17. Bronşectazie. a) Radiografie PA. Opacităţi pulmonare liniare paralele datorate unor 
bronşii cu perete îngroşat. Nivel hidroaeric în lobul superior drept, b), c), d) Secţiuni toracice 
axiale CT. Dilataţii bronşice sacciforme în jumătatea dorsală a plămânului drept. 



Criteriul uzual pentru diagnosticul de 
bronşectazie este creşterea diametrului 
intern al bronşiei mai mult de o dată şi 
jumătate faţă de vasul aferent. (25) 

întrucât s-a constatat o mare varietate 
a acestui raport este întotdeauna 
necesară şi existenţa altor criterii ca: 

■ îngroşarea peretelui bronşic; 

■ modificarea formei conice a 
lumenului bronşic; 

■ persistenţa aceluiaşi diametru 
ca şi la bronşia din care derivă 
pe o distanţă mai mare de 2 cm 
poate fi considerat un semn 
de bronşectazie. Diametrul 
bronşiilor în mod normal 
scade de la bronşia primară 
spre periferie; 

■ vizualizarea bronşiilor în 
spaţiul subpleural sau lângă 
pleura mediastinală. 

Uneori mai întâlnim atelectazii şi/ 
sau perfuzie în mozaic ceea ce arată o 
afectare a bronşiilor mici. 

In examinarea bronşiilor CT cu 

înaltă rezoluţie, folosind un nivel al ferestrei de 700 UH şi o lărgime de 1000 UH, se obţine 
o imagine optimă. Folosirea unei ferestre prea înguste poate produce o îngroşare artificială 
a îngroşării peretelui. 

Deoarece bronşia este însoţită de artera pulmonară în secţiunile axiale apare imaginea de 
„inel cu pecete". 

în formele varicoase dilataţiile bronşice apar ca un şirag de perle. Peretele bronşic apare 
îngroşat, neregulat. CT apreciază extinderea afecţiunii, starea parenchimului adiacent. 

în bronşectazia chistică CT evidenţiază dilataţiile chistice care au aspect de ciorchine 
de strugure. Nivelele hidroaerice care se formează frecvent în bronşectazie sunt bine 
evidenţiate. 

în bronşectazia cilindrică atunci când planul de secţiune este paralel cu bronşia pereţii 
acesteia apar ca linii paralele imitând şinele de tren. 

Bronşectazia cilindrică se recunoaşte uşor atunci când bronşia este perpendiculară pe 
planul de secţiune. Peretele bronşiei apare ca un inel opac, cu perete gros, al cărui diametru 
este mai mare decât al arterei omoloage. Peretele gros indică un edem al mucoasei sau o 
componentă inflamatorie. (26) 

Atunci când bronşiile sunt pline cu mucus apar ca structuri liniare cu densitate de ţesut 
moale situate subpleural cu lungime de 5-10 mm care se termină cu o mică dilataţie, aspect 
asemănător copacului înmugurit. Alteori structurile liniare au forma literei V sau Y. 

în cazurile în care bronşia conţine lichid, 
aspectul poate fi confundat cu un nodul 
pulmonar. Efectuarea de secţiuni cu bolnavul 
în altă poziţie mobilizează lichidul şi permite 
evidenţierea lumenului bronşic. 

Trebuie ţinut cont şi de distribuţia 
vascularizaţiei pulmonare deoarece în zonele 
cu oligemie se poate pune un diagnostic fals 
pozitiv, iar în cele cu vasodilataţie se poate 
omite diagnosticul de bronşectazie. De 
asemenea, hipertensiunea pulmonară conduce 
frecvent la rezultate fals negative. 

Vasele pulmonare pot avea uneori dublu 
contur datorită pulsaţiilor sau mişcărilor 
respiratorii care pot mima bronşectazia. 

Examenul CT are o senzitivitate şi o 
specificitate destul de mare, apreciată de mulţi 
autori, între 84-97% pentru senzitivitate şi 82- 
93% pentru specificitate. (27) 

Bronhografia este o metodă prin care se 
precizează diagnosticul şi extensia bolii, dar 
care este din ce în ce mai puţin folosită, locul 
ei fiind luat de CT. Practic ea este utilizată 
doar în unele cazuri preoperator. 

Fig. nr. 4.18. Bronhografie. Bronşectazie. 
Importantă dilatare a arborelui bronşic în 
plămânul stâng. 

Bronhografia este o metodă de examinare care comportă unele riscuri la copil, chiar şi atunci 
când se respectă o pregătire corespunzătoare înaintea examinării, când se folosesc substanţe 
hidrosolubile şi intubări cu introducerea selectivă a sondei strict în teritoriul afectat. (29) 

în bronşectazia cilindrică bronhografia evidenţiază o uşoară dilatare a arborelui bronşic 
care prezintă perete neted. 

în formele varicoase se observă dilatări, distorsiuni, constricţii ale peretelui care apare 
neregulat. în formele chistice, substanţele de contrast se mulează pe peretele bronşic şi 
evidenţiază importante dilatări ce se termină în cavităţi chistice. 

Prognosticul bronşectaziei depinde de asocierea altor boli şi de posibilităţile de apărare 
ale organismului împotriva infecţiei. 



4.11. Sindromul Marfan 



Sindromul Marfan este caracterizat prin: arahnodactilie, laxitate ligamentară articulară, 
malformaţii valvulare, anevrism aortic, miopie. (30) 
Manifestările pulmonare sunt: 

■ pneumotoracele spontan; 

■ emfizemul pulmonar; 

■ boala chistică pulmonară; 

■ susceptibilitata crescută a tractului 
respirator la infecţii. 

Indexul metacarpian 

Este raportul dintre lungimea şi lăţimea celui 
de-al doilea metacarp. 

Are valori cuprinse între 7 şi 9,9. Este mai mare 
la fete. Valori peste 8 la băieţi şi peste 9 la fete 
sugerează sindromul Marfan. 



Fig. nr. 4.19. Sindrom Marfan. Radiografie toracică 
PA. Torace alungit. Coaste subţiri. Hipertransparenţă 
pulmonară. 

5. SCHELETUL TORACIC 



5.1. Sternul 



Nucleii secundari de osificare ai sternului apar după vârsta de 5-6 luni. La nivelul 
manubriului nucleul de osificare este de obicei unic. Corpul sternului se dezvoltă din 3-4 
grupuri de câte doi nuclei pentru fiecare sternebră. Aceştia cu timpul se unesc între ei, iar 
apoi cu cei din sternebrele adiacente. 

Pe radiografiile din PA opacitatea sternului nu se vede datorită suprapunerii peste coloană 
şi mediastin. Uneori se văd marginile laterale ale manubriului sternal ca două linii opace 
paravertebrale. Cea din stânga poate mima o lărgire a butonului aortic, iar cea din dreapta 
o formaţiune mediastinală. în incidenţă oblică sau laterală sternul este bine vizibil în 
totalitate. 

Anomaliile de dezvoltare ale sternului sunt rar întâlnite şi se asociază cu malformaţii 
cardiace. Astfel defectul de sept ventricular se asociază cu agenezie sternală, torace în carenă, 
sau fuzionare prematură a centrilor de osificare. In defectul se sept atrial şi sindromul Marfan 
se întâlneşte frecvent toracele în "pâlnie". Centrii secundari de osificare dubli sunt menţionaţi 
în sindromul Down. (1) 

Tabelul 1. Datele de apariţie a centrilor 
secundari de osificare ai sternului. 



Centre 
de osificare 


Vârsta 
de apariţie 


Manubriul 


6 luni 


Sternebră I 


7 luni 


Sternebră II 


8 luni 


Strenebra III 


1 an 


Sternebră IV 


5-6 ani 


Apendicele xifoid 


7-14 ani 



Fig. nr. 5.1. Radiografii toracice LL. a) La un 
copil cu vârsta de 8 luni. b) 6 ani. Sternebre 
cu aspect normal. 




5.2. Coastele 

Coastele sunt bine vizibile pe radiografia standard. Pe o radiografie corect executată se 
evidenţiază trabeculele osoase, iar conturul este net delimitat. Coastele prezintă uneori eroziuni 
sau amprente pe marginea superioară sau inferioară, uni sau bilateral. 

Eroziuni pe marginea superioară a coastelor apar în sindromul Marfan, artrita reumatoidă, 
neurofibromatoze, hiperparatiroidism. 

Eroziuni pe marginea inferioară dau tumorile neurogene şi coarctaţia de aortă. In aceasta 
creşte presiunea sângelui în arterele mamare interne şi intercostale, excepţie făcând primele 
două artere intercostale care pornesc din porţiunea proximală a trunchiului costocervical. 
Ultimele arcuri costale nu sunt amprentate decât în afectarea aortei abdominale. Coarctaţia 
preductală nu produce eroziuni costale. (2) 

Eroziuni pe marginea inferioară a 
coastelor unilateral mai apar în stenoze ale 
arterei subclaviculare sau în coarctaţia de 
aortă ce cuprinde şi artera subclaviculară 
stângă. Bilateral, eroziuni ale marginii 
inferioare a coastelor mai pot fi întâlnite 
în aortite, obstrucţii ale venelor cave, 
şunturi între arterele intercostale şi artera 
pulmonară sau în bolile care produc 
oligemie pulmonară ca tetralogie Fallot, 
atrezie de arteră pulmonară, trunchi arterial 
etc. 

□ Anomalii congenitale ale coastelor ca 
hipoplazii, arc bifid, punţi intercostale, apar 
destul de frecvent şi nu ridică probleme de 
diagnostic diferenţial. 

Excepţie face doar spina ventoza care nu 
trebuie confundată cu un arc anterior bifid. 
Spina ventoza este o formă particulară de 
tuberculoză osoasă care se caracterizează 
prin osteoliză centrală şi reacţie periostală 
periferică ce duce la îngroşarea coastei. 

■ Coasta cervicală are o incidenţă de 
1-2%, dar foarte rar se manifestă clinic în 
copilărie. In sindromul Down se întâlnesc 
doar 11 perechi de coaste. (3) 

Coasta I poate fi hipoplazică. La aceste 
cazuri ea se aseamănă cu o coastă cervicală 
care este în mod uzual hipoplazică. 
Coasta I porneşte de la Tl ce are procesele 
transversale orientate cranian iar coasta 
cervicală de la C7 ce are procesele 
transversale înclinate caudal. 

■ Osteoscleroza la nivelul coastelor 
se întâlneşte în boli ca osteopetroza, 
mielofibroza, metastaze etc. In talasemie 
se constată o accentuare a desenului 
trabecular. Trabeculele osoase sunt 
îngroşate, au intensitate crescută dar sunt 
rare dând osului aspect de osteoporoză de 
tip hipertrofie. Coastele par mai late şi mai 
înalte, mai ales la nivelul arcului posterior. 
Lărgirea extremităţii anterioare a coastelor 
se întâlneşte în rahitism, sindromul Hurler 
etc. 






Fig. nr. 5.2. Radiografie toracică PA. Punţi interosoase 
între arcurile costale posterioare VI - VII, în stânga 





Fig. nr. 5.3. Radiografie toracică PA, detaliu. Coastă 
cervicală în dreapta. 




Fig. nr. 5.4. Osteopetroză. Osteo- 
scleroză importantă a platourilor 
corpilor vertebrali. 

Fig. nr. 5.5. Talasemie. Radiografie toracică PA 
Osteoporoză cronică de tip hipertrofie. 





Fig. nr. 5.6. Radiografie toracică PA, detaliu. 
Coasta III în stânga prezintă arc anterior 
bifid. 



Fig. nr. 5.7. Spina ventoza. Radiografie 
toracică PA detaliu. La nivelul arcului 
anterior al coastei I în dreapta se constată 
o zonă de osteoliză centrală înconjurată de 
o importantă reacţie periostală. 



5.3. Ţesuturile moi 

Leziunile ţesuturilor moi parascheletale pot mima afecţiuni pulmonare. 

Artefactele date de părul împletit în cosiţe, îmbrăcăminte, sunt uşor de recunoscut şi nu 
apar dacă se respectă tehnica de examinare. De obicei, opacitatea dată de ele se extinde şi în 
afara toracelui. 

Leziuni cutanate ca nevi pigmentări sau lipoame, neurofibromatoză dau opacităţi care 
uneori se proiectează peste aria pulmonară. Examinarea clinică a copilului poate evita cu 
uşurinţă astfel de erori. 

Opacitatea dată de glandele mamare este în perioada de formare a acestora asimetrică şi 
poate mima o afecţiune pulmonară. 

Absenţa congenitală a muşchiului pectoral mare însoţită de sindactilie şi anomalii ale 
coastelor se întâlneşte în sindromul Poland. 

Radiologie se constată zone de hipertransparenţă pulmonară însă fără alte modificări. 
Examinarea clinică a copilului este obligatorie înainte de efectuarea unei radiografii toracice. 

Emfizemul subcutanat, întâlnit mai frecvent posttraumatic sau iatrogen, poate mima 
afecţiuni pulmonare care produc zone transparente, dar anamneză şi examenul clinic al 
copilului precizează diagnosticul. 



88 



Aparatul respirator 



5.4. Forma toracelui 

Forma toracelui se poate modifica 
în totalitate fie datorită unor afecţiuni 
câştigate, fie datorită unor afecţiuni 
congenitale ale scheletului. 

Toracele de tip emfizematos este mărit 
atât anteroposterior cât şi laterolateral. 

Pe radiografia din faţă pereţii laterali ai 
toracelui apar ca două paranteze, arcurile 
costale posterioare sunt orizontalizate, 
iar cele anterioare par mai verticale, mai 
ales în jumătatea inferioară. Diafragmul 
este aplatizat, jos situat. Plămânul este 
hipertransparent iar unghiurile cardio şi 
costodiafragmatice sunt mărite, cordul este 
în contact cu diafragmul pe o suprafaţă 
mult mai mică şi pare suspendat, "cord 
în picătură". 

Pe radiografiile în incidenţă LL sternul proemină anterior, coloana dorsală are cifoza 
accentuată, diametrul AP al toracelui este mărit, lordoza coloanei cervicale şi lombare este 
mai exprimată, spaţiul retrosternal şi retrocardiac sunt mărite. 

Toracele în pâlnie (pectus escavatum) apare datorită unei depresiuni a jumătăţii inferioare 
a sternului care produce o micşorare a diametrului anteroposterior al toracelui. Arcurile costale 
posterioare sunt orizontale, iar cele anterioare sunt înclinate inferior. In formele severe se 
constată comprimări şi deplasări ale organelor adiacente. Toracele în pâlnie se asociază cu 
alte malformaţii. 

Radiografie pe lângă deformarea sternului se remarcăm şi deplasarea cordului către 
stânga, proeminenţa arterei pulmonare pe conturul stâng şi creşterea indicelui cardiotoracic. 




Fig. nr. 5.8. Radiografie toracică PA. Emfizem subcutanat 
laterotoracic si laterocervical. Pneumotorace. 




Fig. nr. 5.9. Pectus escavatum. Radiografie toracică: a) în incidenţă PA, b) în incidenţă LL drept. 

în prezenţa unor sufluri sistolice, care 
ridică suspiciunea unei cardiopatii 
congenitale, este necesară efectuarea şi 
a unei radiografii din incidenţă LL care 
evidenţiază depresiunea sternală, precizând 
diagnosticul. Uneori, deplasarea cordului 
către stânga face ca structurile paraspinale 
drepte să apară mai proeminente şi mai 
opace ridicând problema unor opacităţi 
patologice. Conturul drept al cordului nu 
se vizualizează datorită acestor opacităţi. 
Deprimarea toracelui deplasează cordul 
către stânga şi înlocuieşte parenchimul 
pulmonar adiacent marginii drepte a 
cordului. Inima este în acelaşi timp rotată şi 
mimează o cardiomegalie sau o configuraţie 
mitrală. Atriul stâng este situat imediat 




posterior faţă de stern şi poate fi afectat Fig. nr. 5.10. Pectus escavatum sever. Radiografie 
în timpul intervenţiei chirurgicale sau al toracică PA. Torace de tip emfizematos. Deplasarea 
traumatismelor. mediastinului către stânga. 

Pe radiografia laterală se poate identifica gradul depresiei, sternul fiind situat mai posterior 
decât arcurile costale anterioare. Indicele Haller de apreciere a gradului depresiei este raportul 
dintre diametrul transversal şi cel sagital al toracelui. Un raport mai mare de 3,2 recomandă 
intervenţia chirurgicală. (4) 

Astăzi se practică o intervenţie minim invazivă prin tehnica NUS care constă în introducerea 
unei bare metalice în formă de T transversal, anterior faţă de stern şi coaste pentru inversarea 
curburii sternului. (5) Radiografia este necesară pentru urmărirea efectului terapeutic sau a 
complicaţiilor (deplasarea barei, colecţiile pleurale, pneumotoracele etc.) 

Formele medii sunt asimptomatice, dar cele severe se însoţesc de insuficienţă respiratorie 
cronică şi chiar de hipertensiune pulmonară. Aceste cazuri necesită corecţie chirurgicală. (6) 




Fig. nr. 5.11. Torace de tip emfizematos. Radiografie toracică PA şi LL stâng. 

ST 

Fig. nr. 5.13. Torace în carenă. Radiografie 
toracică în incidenţă LL stâng. 

CT este utilă în cazurile severe deoarece reconstrucţia 3D a imaginilor permite o mai bună 
apreciere a raporturilor scheletului cu aparatul cardiovascular şi a gradului de compresiune 
al căilor aeriene şi plămânului. Examinarea CT este necesară pre şi postoperator pentru a 
preciza beneficiile funcţionale ale intervenţiei chirurgicale. (7) 

Toracele plat este o varietate anatomică ce se caracterizează prin reducerea diametrului 
antero-posterior. Sternul nu este deformat, dar cifoza dorsală este mult redusă şi din această 
cauză se mai numeşte "spate drept". (8) 

Diametrul transversal al toracelui este mărit. Cordul este uşor deplasat spre stânga şi deseori 
se constată sufluri sistolice ce se amplifică în expiraţie datorită compresiunii anteroposterioare 
a cordului. 

Pe radiografia din incidenţă LL sternul şi coloana sunt paralele, iar diametrul anteroposterior 
este mult mai mic decât cel transversal. 

Toracele în carenă se datorează protruziei anterioare a sternului şi cartilagiilor condrocostale. 
Este posibil să fie o consecinţă a fuzionării premature a nucleilor de osificare a sternului şi 
este frecvent însoţit de malformaţii cardiace. (9) 

Poate fi întâlnit de la naştere ca o malformaţie congenitală sau poate apare secundar unor 
forme severe de rahitism. 

Toracele cifoscoliotic. Tulburările de statică produc deformări importante ale toracelui. Pe 
radiografia în incidenţă PA un hemitorace este opac, cu dimensiuni reduse, iar celălalt este 
hipertransparent şi cu dimensiuni mai mari. Coastele sunt verticalizate, spaţiile intercostale 
sunt într-o parte apropiate iar în cealaltă îndepărtate. 

Pe radiografia din LL spaţiul retrosternal şi retrocardiac au dimensiuni şi transparenţe 
diferite. Sternul este proeminent, hiperlordoza lombară accentuată. (10) 

Toracele rahitic este redus ca volum în totalitate. Cartilagiile condrocostale sunt deplasate 
către interior, producând două şanţuri oblice simetrice submamare Harrison. Aceste şanţuri 
corespund locului de inserţie al diafragmului. Extremitatea anterioară a coastei este mărită 
ca volum, în formă de cupă, datorită unei reacţii periostale marginale (mătănii costale). 




Fig. nr. 5.12. Torace cifoscoliotic. 
Radiografie toracică PA. 

Fig. nr. 5.14. Boala Morquio. 
Radiografii: 

a) Incidenţa PA 

b) Incidenţa LL drept. 
Corpi vertebrali cu aspect 
de treaptă, accentuarea 
cifozei, evazarea bazei 
toracelui. 



Diametrele toracelui la bază sunt mult mai mari faţă de vârf. Toracele apare evazat. Uneori, 
în rahitism, constatăm torace în carenă sau pâlnie. 

Toracele în displazii. Alături de alte anomalii la nivelul toracelui întâlnim deformări ale 
coastelor, sternului, coloanei. 

In distrofia asfixiantă toracică ce se caracterizează prin torace mic, hipoplazia aripilor iliace, 
membre scurte şi displazii renale, extremitatea anterioară a coastelor este lărgită. Clinic se constată 
insuficienţă respiratorie cronică, deoarece există şi un grad de hipoplazie pulmonară. 

Alte displazii în care se întâlnesc modificări toracice sunt: osteogeneza imperfectă, 
acondroplazia, hipofosfatazia, displazia condroectodermală. în aceste boli anomaliile cutiei 
toracice sunt variabile, dar în formele severe se produc uneori decese prin insuficienţă respiratorie 
cronică. Asocierea cu alte afecţiuni, mai ales renale, duce la deces în primul an de viaţă. Cei 
care supravieţuiesc au frecvente infecţii pulmonare şi în final ajung la cord pulmonar. 

6. DIAFRAGMA 



Diafragma formează podeaua toracelui, iar afecţiunile sale produc modificări respiratorii la 
copil. Are o structură fibromusculară şi radiologie se vede doar atunci când este înconjurată 
de aerul pulmonar deasupra şi de pneumoperitoneu dedesubt. 

Radiologie prin diafragmă se denumeşte limita superioară a opacităţii abdominale superioare 
date de ficat, colon, stomac, splină, peste care se mulează muşchiul diafragma. 

Pe radiografia în incidenţa PA diafragma se prezintă ca o opacitate cu structură omogenă, 
bine delimitată în partea superioară către plămân. Conturul diafragmei este format din două 
linii curbe continue de o parte şi de alta a cordului. La contactul cu inima conturul diafragmei 
nu se poate urmări. Uneori conturul diafragmei este format din mai multe arcuri ce pot fi 
consecinţa unor contracţii independente ale diferitelor bandelete musculare ce o compun. 

în condiţii de pneumoperitoneu diafragma apare ca opacitate liniară cu grosime de 2-3 
mm. 

Pe radiografiile efectuate în incidenţa PA, în ortostatism, la copilul mic diafragma se 
proiectează în dreptul arcului costal posterior V-VI sau anterior IV-V. După vârsta de 5-7 
ani diafragma este mai coborâtă, ajungând 
la adolescent în dreptul arcului posterior 
VII-IX sau anterior VI-VII. Pe radiografiile 
efectuate în clinostatism diafragma este 
mai sus situată cu aproximativ două arcuri 
costale. 

în primele luni de viaţă hemidiafragma 
stângă este mai sus situată decât cea dreptă 
şi aceasta probabil datorită distensiei 
camerei de aer a stomacului. Apoi, treptat, 
hemidiafragma dreaptă ascensionează, 
iar cea stângă coboară; în jurul vârstei de 
un an cele două sunt la acelaşi nivel. La 
copilul preşcolar hemidiafragma dreaptă 
este net mai sus situată decât cea stângă 
cu aproximativ 1,5 cm. 

Convexitatea diafragmei este puţin 
exprimată la copil. Unghiurile costodia- 
fragmatice nu sunt foarte adânci, iar la nou 
născut sunt aproape obtuze. Pentru a mă- 
sura convexitatea diafragmei se trasează 
o linie între porţiunea cea mai declivă a 
sinusului costo şi cardiodiafragmatic, apoi 
se ridică o perpendiculară pe această linie în 
porţiunea cea mai înaltă a hemidiafragmei. 
Lungimea acestei perpendiculare este în 
mod uzual în jur de 1,5 cm. Diafragma este 

considerată aplatizată atunci când această _ _ ^. r ~ ^ j. r. , . ~~ . .-, 

^ . Fig. nr. 6.2. Diafragma Radiografie toracica m incidenţa 

distanţă este mai mică. LL. Un an. Unghiul costodiafragmatic anterior este 

obtuz. 





Fig. nr. 6.1. Determinarea convexităţii diafragmei, a) 
în incidenţa PA b) în incidenţa laterolateral. 

Fig. nr. 6.3. Diafragmă 
Radiografie toracică PA. 



cu contur policiclic. 



Pe radiografia în incidenţa LL cele două 
hemidiafragme se proiectează una peste 
cealaltă. Ele sunt în contact cu peretele 
toracic anterior în dreptul celui de-al VI- 
lea spaţiu intercostal, iar cu cel posterior la 
nivelul celei de a XII-a perechi de coaste. 
Hemidiafragma dreaptă este mai sus situată 
decât cea stângă cu 2-3 cm. Cea stângă este 
în contact cu cordul şi în această regiune este 
imprecis delimitată. Hemidiafragmul drept 
este net conturat şi poate fi urmărit de la 
coloană până la stern. 

Vena cavă inferioară este bine vizibilă 
deasupra hemidiafragmei drepte; camera 
de aer a stomacului este în contact cu 
hemidiafragma stângă. 

Distanţa între camera de aer a stomacului 
şi conturul superior al diafragmei este de 5-8 
mm. Creşterea acestei distanţe poate apare 
în colecţii lichidiene subpulmonare, abcese 
subfrenice, tumori ale diafragmei, stomacului etc. 

Pe radiografia în incidenţă LL se pot urmări unghiurile costodiafragmatice posterior şi 
anterior. La copilul mic unghiul anterior este obtuz, el devenind ascuţit abia după 5-7 ani, 
pe când unghiul posterior este ascuţit de la naştere. 

Examenul radioscopic evidenţiază mai bine mişcările diafragmei. Asincronismul lor este 
mai bine vizibil în LL, când cele două diafragme se mişcă în paralel. Amplitudinea maximă 
a mişcării este în partea posterioară a diafragmului. In cea anterioară amplitudinea mişcării 
este mai redusă, fiind în mod uzual doar două treimi din cea posterioară. (1) 

Ecografia este o metodă deosebit de utilă pentru investigarea afecţiunilor diafragmului. 
Se folosesc ca ferestre ecografice organele parenchimatoase abdominale, ficatul şi splina. 
Colecţia lichidiană pleurală poate fi folosită, 
de asemeni, ca fereastră ecografică. Diafragma 
apare ca o linie hiperecogenă continuă între 
plămân şi ficat sau splină. De multe ori 
diafragma apare ca o linie triplă. Prima linie 
este interfaţa ficat - diafragmă, a doua este 
interfaţa diafragmă - plămân, iar a treia este 
un artefact în oglindă datorită primei interfeţe 
care se proiectează supradiafragmatic. 

Uneori se observă hipertrofia unor 
fascicule musculare care pătrund în suprafaţa 
ficatului mimând leziuni ale parenchimului 
hepatic. 

Examenul CT evidenţiază cu uşurinţă 
diafragma deoarece este situat între 
grăsimea subdiafragmatică şi aerul pulmonar 
supradiafragmatic . 

Fig. nr. 6.4. Ecografie. Diafragm. Aspect normal. 

6.1. Ascensionarea diafragmei 



Diafragma poate fi situată mai sus, în funcţie 
urma creşterii presiunii abdominale ca în 
distensia ileală secundară unei obstrucţii, 
ileus paralitic, ascită, megacolon etc, 
diafragma este mai sus situată. în retenţiile 
importante de aer, aşa cum se întâmplă în 
astm, emfizem bulos etc. diafragma este 
aplatizată şi situată mai jos. Aceste deplasări 
constituie un semn de diagnostic. 



Fig. nr. 6.5. Ascensionare a hemidiafragmului 
stâng prin aerocolie 



de unele cauze de vecinătate. Astfel, în 





Fig. nr. 6.6. Ascensionare parţială a hemidia- 
framului drept. Radiografie toracică a) AP, 
b) LL drept. Opacitate ovalară în contact cu 
diafragma cu intensitate medie şi structură 
omogenă. Unghiul format de opacitate cu 
diafragmul este obtuz. 



Fig. nr. 6.7. Radiografie toracică în condiţii 
de pneumoperitoneu în incidenţa PA. Se 
constată o ascensionare parţială a hemidia- 
fragmei drepte. 

De asemenea, se pot întâlni ridicări unilaterale ale unei hemidiafragme ca în distensiile gastrice, 
hepato sau splenomegalie, aerocolie, atelectazie etc. Nici aceste deplasări nu sunt patologice, ele 
constituind o reacţie la procesul de vecinătate. Interpoziţia colonului situat între ficat şi diafragm 
(sindrom Chilaiditi) este o varietate anatomică ce duce la ascensionarea hemidiafragm drepte. El 
nu trebuie confundat cu pneumoperitoneul. 

Ascensionări parţiale patologice se întâlnesc la copilul mare şi apar datorită tracţiunii unor 
cordoane fibroase ce apar secundar unor procese patologice vindecate prin cicatrizare. 

Se mai pot evidenţia ascensionări parţiale ale unor fascicule musculare care, dacă sunt 
însoţite de organele abdominale, se pot prezenta radiologie ca opacităţi bine delimitate către 
parenchimul pulmonar. Este greu de precizat pe radiografiile standard dacă opacităţile aparţin 
parenchimului pulmonar sau diafragmei. In aceste cazuri metoda de examinare de primă 
intenţie este ecografia. 

Tabel nr. 8.1. Cauzele ascensionării diafragmei 



Cauze unilaterale 


Cauze bilaterale 


A. Congenitale 


- eventraţie 

- varietăţi anatomice: 
sindrom Chilaiditi 


1. Factori tehnici 


- radiografie 

în clinostatism 

- radiografie în expiraţie 


B. Câştigate 


- infecţii 

- posttraumatic 

- postoperator 

- diabet zaharat 

- tumori 

- idiopatică 


2. Cauze pulmonare 


- reducerea elasticităţii 
pulmonare ca în alveolită 
fibrozantă 


1. Paralizia 
nervului frenic 




2. Osoase 


- scolioză 


3. Cauze 


- obezitate 




- fracturi costale 


subdiafragmatice 


- ascită 




- hiperostoză corticală 
infantilă 




- eventraţie 

- tumori masive abdominale 


3. Pulmonare 


- atelectazie 

- hipoplazie 

- pneumonectomie 






4.Pleurale 


- colecţie lichidiană 
subpulmonară 

- pleurezie 

- îngroşare pleurală 






5.Subdiafragmatice 


- hepato sau spleno- megalie 

- distensia stomacului sau 
colonului 

- abces subfrenic 







Ecografia evidenţiază conturul integru al diafragmei şi structura organului abdominal care 
urmează relaxarea diafragmei. De obicei, ficatul prezintă boseluri pe contur care pătrund în 
aceste relaxări sau care se formează prin împingere. (2) Aceste boseluri nu sunt patologice şi 
sunt uşor evidenţiate ecografic. 



6.2. Mişcările diafragmei 

Amplitudinea mişcărilor diafragmei este variabilă (3-6 cm), dar nu mai mică de 1,5 cm. 

Aprecierea mişcărilor diafragmei se face pe o radiografie în inspiraţie şi pe una în expiraţie 
sau radioscopic. Diafragma coboară în inspiraţie şi urcă în expiraţie. 

Mişcarea hemidiafragmelor este mai uşor de urmărit la examenul radioscopic în incidenţa 
laterolaterală când cele două se mişcă în paralel. 

Amplitudinea mişcărilor diafragmei este mai mare în jumătatea posterioară. 

Cauzele paraliziei nervului frenic sunt multiple. Ele pot fi congenitale sau câştigate, 
unilaterale sau bilaterale. 

Poate apare ca urmare a unui accident obstetrical ce produce alungirea plexului brahial de 
aceeaşi parte cu lezarea nervului frenic, a cărui rădăcină este la C4. Prezenţa unei paralizii 
de nerv frenic, în absenţa accidentului obstetrical, sugerează o hernie diafragmatică. Este de 
obicei asociată cu paralizia plexului brahial de aceeaşi parte. Hemidiafragma dreaptă este 
mai frecvent afectată. 

Radiologie, în paralizia nervului frenic, diafragma este mai sus situată. In inspiraţie 
mişcarea sa este diminuată sau absentă. Uneori apar mişcări paradoxale ce pot fi evidenţiate 
prin examen radioscopic. Hemidiafragma paralizată urcă în inspiraţie şi coboară în expiraţie. 
Mediastinul este deplasat în expiraţie spre partea sănătoasă. 



6.3. Herniile diafragmatice 



6.3.1. Hernia diafragmatică congenitală 

La embrion cavitatea toracică şi abdominală comunică larg. în cavitatea celomică primitivă, 
între săptămâna a 4-a şi a 12-a de sarcină, se formează diafragma prin fuziunea septului 
transversal (viitorul centru frenic) care se dezvoltă din anterior spre posterior, cu o proliferare 
mezenchimatoasă posterioară: pilierii Uskow. De o parte şi cealaltă a centrului frenic există 
o comunicare largă prin canalele pleuroperitoneale care se vor închide ulterior prin formarea 
pleurei şi peritoneului. 

închiderea canalelor pleuroperitoneale are loc în săptămâna a 8-a, mai întâi în dreapta şi 
apoi în stânga, ceea ce explică frecvenţa mai mare a herniei în partea stângă. 

Cele două foiţe, pleura şi peritoneul, iniţial lipite sunt separate de migraţia şi dezvoltarea 
elementelor musculare care au origine parietală. Pilierii diafragmatici provin din mezoesofag. 

Herniile posterolaterale prin orificiul Bochdaleck se datorează unui defect de fuziune între 
septul transversal şi membrana pleuroperitoneală. 

Herniile retrosternale prin foramen Morgani 
se datorează unui defect de fuziune a septului 
transversal cu peretele anterior. 

Dacă închiderea canalelor pleuroperitoneale se 
produce cu întârziere, organele digestive, care se 
formează în această perioadă, nu sunt limitate în 
ascensiunea lor şi ajung în torace. Se formează astfel 

0 hernie fără sac, numită hernie embrionară. 

Hernia diafragmatică poate apare şi în timpul 
dezvoltării fetale, în momentul în care diafragma 
nu este muscularizată. în aceste cazuri diafragma 
apare sub forma unui sac fibros destins de presiunea 
abdominală, ce conţine organele abdominale 
subjacente. Vorbim în acest caz despre hernia cu 
sac (hernia fetală sau eventraţie). 

Eventraţia poate cuprinde întreg diafragmul sau 

poate fi doar parţială. Când cuprinde o hemidifragmă „ 0 _ ^ , . ,. £ 

1 r i i Fig. nr - 6.8. Eventraţia nemidiarragmei 
este mai frecventăm stânga, iar când este parţială este gtângi Tranzit baritat Organele 

localizată mai ales în porţiunea anteromediană. abdominale urmează hemidiafragmul care 

este situat mult mai sus. 

Viscerele care herniază sunt: epiplonul, intestinul subţire, colonul, ficatul, splina, foarte 
rar rinichiul. 

Hernia diafragmatică se poate depista antenatal prin ecografie fetală. 
Herniile diafragmatice congenitale pot fi de la început simptomatice sau pot fi depistate 
întâmplător. 

Radiologie în herniile fetale (eventraţiile) largi se constată o ascensionare importantă 
a diafragmului urmată de organele abdominale cu mobilitate crescută (stomac, intestin). 
Deasupra organelor abdominale apare imaginea clară a diafragmei ca o linie opacă, continuă. 
Mişcările diafragmei sunt extrem de reduse sau lipsesc. 

Eventraţiile parţiale apar ca opacităţi semicirculare omogene cu baza pe diafragm. Sunt 
mai frecvent întâlnite în porţiunea anterioară a hemidiafragmei drepte. Aceste opacităţi sunt 
mai exprimate în inspiraţie profundă când diafragma normală din jur coboară, iar porţiunea 
patologică rămâne la acelaşi nivel. (3) 

In herniile embrionare nou născutul prezintă detresă respiratorie, iar pe radiografia toraco- 
abdominală se constată opacifierea unghiului cardiofrenic, cu devierea mediastinului spre 
partea opusă. 

Pe măsură ce tractul digestiv se umple cu aer opacitatea prezintă numeroase arii transparente 
bine delimitate de linii opace, policiclice, datorate gazelor din intestinul subţire şi stomac 
sau colon. 

La nou născut sonda gastrică se opreşte la nivelul joncţiunii esogastrice şi este deviată în 
partea opusă herniei. Vârful cateterului ombilical este deviat spre hernie. (4) 

Odată cu creşterea, devierea contralaterală a mediastinului este tot mai mare. Plămânul 
prezintă atelectazie prin compresiune. 

Organele parenchimatoase herniate (splina, ficat, rinichi) pot fi bine evidenţiate ecografic. 

La nivel abdomenului se constată puţine gaze. Intestinele sunt malrotate şi malfixate. In 
cazul hernierii colonului se evidenţiază haustrele caracteristice. Zonele transparente din 
torace se continuă peste opacitatea diafragmei în abdomen. 

Cea mai importantă complicaţie este hipoplazia pulmonară care cauzează acidoză ce 
favorizează persistenţa circulaţiei fetale. 

în cazul în care diagnosticul nu este cert, se introduc printr-o sondă nazo-gastrică aer 
sau sulfat de bariu care vor mula peretele intestinal. Pe radiografia efectuată la 6-8 ore se va 
evidenţia traiectul intestinului subţire, iar pe cea la 24 de ore, cel al intestinului gros. 

Ecografia sau CT diferenţiază cu uşurinţă o eventraţie parţială de o formaţiune tumorală 
sau chistică pleurală, mediastinală sau pericardică. (5) 

Examenul ecografic prenatal evidenţiază o masă cu structură mixtă la nivelul unui 
hemitorace, deplasarea cordului, absenţa camerei de aer în poziţie normală. 

CT nu este necesară pentru diagnosticul herniei diafragmatice dar atunci când se face pentru 
alte cauze sau pentru aprecierea maselor chistice pulmonare evidenţiază ansele intestinale 
în torace. 

IRM evidenţiază prezenţa anselor intestinale sau a altor organe abdominale în torace, 
scăderea volumului pulmonar, deplasarea structurilor cardiace. (6) 

Diagnosticul diferenţial între o eventraţie şi paralizia unei hemidiafragme este destul de 
dificil. Zona eventrată în inspiraţie rămâne pe loc sau schiţează o uşoară coborâre, pe când 
în paralizie diafragma prezintă mişcări paradoxale, adică urcă în inspiraţie şi coboară în 
expiraţie. 

Diagnosticul diferenţial cu chistul adenomatoid congenital este dificil. Acesta apare ca o 
masă multichistică, uneori cu nivele hidroaerice. Nu îşi modifică aspectul odată cu poziţia 
aşa cum se poate întâmpla în cazul herniilor. 

6.3.2. Hernia prin orificiul Bochdalek 

Herniile diafragmatice prin orificiul Bochdalek se datorează persistenţei sau închiderii 
incomplete a canalului pleuroperitoneal. Hernia se produce prin hemidiafragmul stâng în 
80% din cazuri şi se însoţeşte de ascensionarea stomacului, intestinului subţire şi gros, iar 
uneori şi de alte organe abdominale. 

La jumătate din cazurile cu hernie diafragmatică congenitală rinichiul se află în torace, dar funcţia 
renală este bună. (7) Ecografia sau urografia vor preciza sediul şi funcţionalitatea rinichiului. 

Hernierea conţinutului abdominal în torace este însoţită de dezvoltarea insuficientă a 
plămânului care apare hipoplazic. Severitatea hipoplaziei depinde de volumul organelor 
herniate. Uneori, în herniile importante, are loc deplasarea mediastinului către partea 
contralaterală şi afectarea ambilor plămâni. De obicei aceste cazuri sunt însoţite şi de alte 
malformaţii. (8) 

Intervenţia chirurgicală pentru închiderea orificiului herniar nu suprimă întotdeauna 
întreaga simptomatologie clinică. Un uşor grad de insuficienţă respiratorie va persista deoarece 
reexpansiunea plămânului comprimat se face în timp. In plus, prin închiderea orificiului 
creşte presiunea abdominală ceea ce face ca diafragma să fie în totalitate mai sus situată. 

De asemenea, poate exista concomitent un grad de hipertensiune pulmonară, prin persistenţa 
canalului arterial sau a defectului de sept atrial. 






Fig. nr. 6.9. Hernie prin orificiul Bochdalek. a) în incidenţa 
PA se constată haustraţiile colonului care trec din abdomen 
prin orificiul Bochdalek al diafragmei în torace. b) în 
incidenţa laterolateral drept la 24 de ore după ingerarea 
bariului se confirmă diagnosticul de hernie diafragmatică. 




6.3.3. Hernia prin orificiul Morgani (spaţiul Larey) 

Hernia prin orificiul Morgani se datorează unei insuficiente fuziuni între elementele 
fibrotendinoase ale părţii sternale şi costale ale diafragmului. Foramen Morgani sau spaţiul 
Larey este o zonă triunghiulară plină cu grăsime acoperită de pleură deasupra şi de peritoneu 
dedesubt. 

în herniile prin spaţiul Larey peritoneul şi o parte din conţinutul abdominal pătrunde în 
torace. Herniile congenitale se datorează probabil insuficientei muscularizări a acestei zone. 
(9) La copil boala se depistează în perioada neonatală prin apariţia simptomelor respiratorii. 

Hernia este mai frecvent situată 
în dreapta, deoarece pericardul 
şi cordul acoperă partea stângă a 
defectului. 

Examenul radiologie standard 
evidenţiază, în regiunea retroster- 
nală, fie o zonă opacă, dacă 
herniază ficatul, fie zone aerice, 
când organul ascensionat este 
intestinul. Examinarea cu sub- 
stanţă de contrast este utilă în 
hernierile intestinului şi preci- 
zează diagnosticul. 



Fig. nr. 6.10. Hernie prin orificiul 
Morgani. Irigoscopia a) în inci- 




denţa AP; b) în incidenţa LL 

evidenţiază hernierea colonului prin spaţiul retrosternal. 

6.3.4. Hernia prin orificiul esofagian este mai rar congenitală şi va fi tratată la afecţiunile 
tubului digestiv. 

6.3.5. Herniile posttraumatice 

Herniile posttraumatice la copil se produc foarte rar şi apar în acele locuri în care există o 
musculatură mai slabă. Ele apar în timp, sunt mici şi de obicei de la început simptomatice. 

Ecografia prin evidenţierea orificiului diafragmatic precizează diagnosticul. 

Examenul baritat prin urmărirea tranzitului intestinal vizualizează la 6 sau 24 de ore 
intestinul subţire sau colonul situat în torace. 

7. INFLAMAŢII PULMONARE 



Inflamaţiile aparatului respirator reprezintă una din cauzele cele mai frecvente de îmbolnăviri 
la copil. Examenul radiologie trebuie să precizeze diagnosticul, sediul şi extinderea procesului, 
apariţia complicaţiilor şi evoluţia sub tratament. 

La copilul înainte de 7 ani, 90% din pneumonii sunt virale, iar la cel de vârstă şcolară 30% 
din cazuri sunt date de Mycoplasma pneumoniae. 

Examenul radiologie precizează diagnosticul de pneumonie, dar nu poate preciza cu 
certitudine etiologia. Există totuşi unele semne radiologice care apar mai frecvent când 
inflamaţia este cauzată de un anumit germen. Examenul radiologie în contextul datelor 
clinice poate incrimina un germen, fără a avea însă pretenţia rigurozităţii unui diagnostic 
bacteriologic. 

Aspectul radiologie al pneumoniei variază în funcţie de vârstă. La copilul mic, datorită 
dimensiunilor reduse ale căilor aeriene periferice şi a faptului că acestea sunt uşor comprimabile, 
apare mult mai repede obstrucţia, ceea ce duce la hiperaeraţie generalizată în obstrucţiile 
incomplete sau la atelectazie în cele complete. 

Rezistenţa în calea trecerii aerului într-un tub este invers proporţională cu raza la cub. 
îngustarea bronhiolelor, chiar minimă, favorizează retenţia de aer intrapulmonară. în plus, 
la nou născut şi sugar numărul de alveole şi bronşii este de 10 ori mai mic decât la adult, iar 
suprafaţa respiratorie de 20 de ori mai redusă. Aceste cifre reprezintă ritmul creşterii de la 
nou născut la adult. Reducerea suprafeţei de schimburi respiratorii printr-un proces patologic 
se însoţeşte de hiperaeraţie compensatorie în teritoriul indemn. 

Deoarece porii Kohn şi canalele Lambert sunt puţin dezvoltate nu se produce o ventilaţie 
colaterală corespunzătoare. Aspectul radiologie al plămânului este de obicei inomogen, zone 
hipertransparente alternând cu zone opace datorate fie atelectaziei, fie înlocuirii aerului cu 
exudat. Este posibil ca majoritatea zonelor opace să fie date mai probabil de atelectazie decât 
de acumularea de lichid. Pentru aceasta ar pleda modificarea destul de rapidă a aspectului 
radiologie, chiar şi în decursul a câtorva ore. Dezobstruarea unei bronşii, în urma resorbţiei 
edemului peretelui, urmată de reexpansiunea parenchimului se poate face într-un interval 
de timp mult mai scurt decât dispariţia exudatului alveolar. 

Abundenţa glandelor mucoase face ca inflamaţia să producă o îngroşare a peretelui bronşic. 
Acest semn este mai bine vizibil în infecţiile respiratorii joase. 

La copilul mic aceste trei semne radiologice, hiperaeraţia generalizată, structura inomogenă 
a opacităţilor şi îngroşarea peretelui bronşic, se întâlnesc atât în inflamaţiile virale cât şi în 
cele bacteriene. 

Inflamaţiile respiratorii afectează mai întâi epiteliul şi glandele mucoase bronşice. De aici 
inflamaţia străbate membrana bazală şi trece în spaţiul peribronşic. 

Anatomopatologic peretele bronşic prezintă edem şi infiltraţie cu leucocite mononucleare. 
Acest aspect anatomopatologic caracterizează bronşita acută. Inflamaţia coboară la nivelul 
bronşiolelor şi în acest caz se vorbeşte de bronşiolită. Apoi procesul inflamator cuprinde şi 
septele interlobulare. 

Nu există o corelaţie perfectă între aspectul anatomopatologic şi cel radiologie deoarece 
peste modificările morfologice descrise se suprapun cele funcţionale. în plus, peste inflamaţia 
virală se poate suprapune una bacteriană ce modifică şi mai mult aspectul radiologie. 

Pe un teren imunodeprimat apar infecţii cu germeni oportunişti ca pneumocystis carinii 
şi micoze. 

Pneumoniile pot lăsa sechele: 

■ atelectazie; 

■ bronşectazie; 

■ plămânul hipertransparent unilateral (sindromul Mac Leod sau sindromul Swyer- 
James); 

■ varicela produce uneori calcifieri pulmonare în parenchim. (1) 

Examenul CT are indicaţii exacte în diagnosticul inflamaţiilor pulmonare la copil. Datorită 
posibilităţilor sale de a depista modificări discrete ale densităţii, CT permite vizualizarea 
precoce a opacităţilor difuze din pneumonia cu pneumocystis carinii care nu se pot evidenţia 
net pe radiografia standard datorită intensităţii lor reduse. De asemeni în cazul opacităţilor 
masive CT permite depistarea precoce a zonelor cavitare. Diagnosticul diferenţial între 
abcesul pulmonar şi empiemul pleural se poate face tot prin CT. Nodulii limfatici hilari sau 
mediastinali, constituie indicaţii ale examinării CT. Diagnosticarea aspergilozei pulmonare 
se poate face cu uşurinţă prin CT care evidenţiază zona opacă inelară, ghemul fungic şi zona 
aerică ce îl înconjoară. 

Datorită iradierii destul de ridicate şi a cuprinderii în fasciculul primar de radiaţii a unor 
organe cu radiosensibilitate mare, CT la copil, în inflamaţiile pulmonare, trebuie indicată cu 
prudenţă. 

7.1. Bronşitele 

7.1.1. Bronşitele acute 

Sunt inflamaţia arborelui bronşic proximal. Apar mai frecvent la copilul mare. 
Radiologie 

■ peretele bronşic îngroşat este evidenţiat radiologie prin opacităţi liniare paralele cu 
aspect de şină, mai ales la bază, când bronşia este prinsă în secţiune transversală şi 
de inel cu perete îngroşat în secţiune longitudinală; 

■ opacitatea hilară are dimensiuni şi intensitate crescută; 

■ conturul vaselor este difuz delimitat; 

■ hiperinflaţia poate fi uneori singurul semn radiologie; 

■ opacităţi focale cu contur fiu situate perihilar; 

■ atelectazie în bandă. 

Uneori pe radiografia toracică nu apar modificări. 

7.1.2. Bronşiolita acută 

Bronşiolita acută este o infecţie la nivelul bronşiolelor cauzată în peste 70% din cazuri 
de virusul sinciţial respirator, dar şi de alte virusuri ca: parainfluenţa, adenovirusuri. Este 
întâlnită mai frecvent în primul an de viaţă. 

Infecţia provoacă modificarea arhitecturii locale, edem submucos, necroză celulară. 
Creşterea secreţiei de mucus şi detritusuri celulare duc la obstrucţie bronşică. Diametrul 
bronşiolelor este cuprins între 75 şi 300 /xm. Obstrucţia completă produce mici focare de 
atelectazie. Obstrucţiile incomplete contribuie la apariţia hiperinflaţiei care este bilaterală, la 
modificarea raportului ventilaţie-perfuzie. Aceste semne sunt asemănătoare cu cele întâlnite 
în displazia bronhopulmonară. 

Radiologie întâlnim o importantă accentuare a interstiţiului pulmonar şi hiperinflaţie: 

■ multiple opacităţi liniare, simetrice, care pornesc din hil spre periferie; 

■ opacitatea hilară are dimensiuni şi intensitate crescută. Acest aspect este mai bine 



evidenţiat pe incidenţele laterale; 
porţiunea centrală a plămânului 
apare pătată, iar cea periferică 
transparentă; 

hipertransparenţa pulmonară este 
mai bine apreciată pe radiografia 
din LL 

distensia cutiei toracice: 

- creşterea diametrului antero- 
posterior al toracelui; 

- stern proeminent; 

- creşterea spaţiului retrocardiac 
şi retrosternal; 

- aplatizarea diafragmelor; 

- deasupra diafragmului se află 




Fig. nr. 7.1. Bronşiolită acută. Radiografie toracică PA. 



mai mult de 8 arcuri costale 
anterioare şi 9 posterioare; 

■ îngroşarea peretelui bronşic se manifestă radiologie prin apariţia unor cordoane opace 
care pornesc din hil către periferie. Dacă bronşia este radiografiată ortorontgenograd 
apare un inel opac cu perete gros neregulat; 

■ vasele pulmonare sunt difuz conturate datorită edemului peribronhovascular. 

Uneori apar mici focare de atelectazie datorită obstrucţiei bronşice care apar ca opacităţi 
triunghiulare difuz conturate. Aceste opacităţi au o mare variabilitate în timp. Ele îşi modifică 
sediul, forma, dimensiunile, chiar în decursul a câtorva ore. Interpretarea greşită a atelectaziei 
ca focar de pneumonie este una dintre cele mai frecvente erori în radiologia pediatrică. 

Se mai constată adenopatii hilare care nu au o semnificaţie alarmantă aşa cum se întâmplă 
la adult. 

Alteori există o discrepanţă între aspectul radiologie cu modificări puţine şi starea clinică 
gravă cu insuficienţă respiratorie, polipnee, cianoză. (2) 

CT cu înaltă rezoluţie, deşi nu este necesară pentru diagnostic, evidenţiază: 

■ mici noduli centrolobulari de la care pleacă linii dense care reprezintă fie peretele 
bronşic îngroşat, fie bronşiolele dilatate pline cu puroi, mucus, sau ţesut de granulaţie. 
Acest aspect este asemănător unui copac înmugurit; 

■ hilul proeminent şi imprecis delimitat se continuă cu densităţi liniare către 
periferie; 

■ în unele cazuri se constată arii de condensare pulmonară sau aspect de sticlă mată; 

■ uneori apar adenopatii hilare. 

După bronşiolită apar mai frecvent episoade de wheezing. Aceşti copii rămân cu o labilitate 
bronşică, ceea ce favorizează îmbolnăvirile ulterioare. (3) 

7.1.3. Bronşiolită obliterantă cronică 

Bronşiolită obliterantă cronică este o obstrucţie cronică a căilor respiratorii periferice, 
secundare unei fibroze ale pereţilor acestora. Bronşiolită obliterantă poate urma după o formă 
severă de bronşiolită acută sau poate continua boala cronică pulmonară din perioada neonatală. 
(4) 

Bronşiolita obliterantă apare după o bronşiolită acută care produce tulburări de creştere 
pulmonară la nivel bronşiolar sau distal. Există şi alte cauze care produc bronşiolita obliterantă: 
rujeolă, infecţii cu adenovirus. (5) 

Radiologie se constată hiperaeraţie pulmonară. Transparenţa pulmonară este crescută, 
diafragmul apare situat mai jos şi aplatizat, spaţiile retrosternale şi retrocardiace sunt mărite, 
iar toracele prezintă coaste orizontalizate şi spaţii intercostale lărgite. Pe acest fond apar 
opacităţi liniare în regiunea hilară şi perihilară cu contur neregulat care se termină uneori 
cu o mică dilataţie. De asemeni se constată semne de edem interstiţial. Vasele pulmonare au 
contur imprecis delimitat. Opacitatea hilară are dimensiuni şi intensitate crescută. Peretele 
bronşic este îngroşat. Radiografiată în axul lung bronşia apare ca o opacitate inelară cu perete 
gros neregulat. Când, peste aceste modificări, apare şi insuficienţa cardiacă se constată 
semne de hipertensiune venoasă pulmonară. în timp se instalează hipertensiunea arterială 
pulmonară. 

CT cu înaltă rezoluţie evidenţiază perfuzie în mozaic. Uneori se constată bronşectazie 
centrală sau periferică. (6) 

7.2. Pneumoniile bacteriene 

Afectează alveolele sau acinii pulmonari şi progresează centrifug ocupând un segment 
sau un lob. 

Sunt mai puţin frecvente decât cele virale (5% din cazuri). Germenii cei mai frecvent 
întâlniţi sunt: 

■ la sugar: streptococul; 

■ între 3 luni şi 5 ani: haemophilus şi mai rar pneumococul; 

■ peste 5 ani: pneumococul. 

Virusurile afectează rareori peretele alveolar, cu câteva excepţii: rujeola, adeno virusurile. 

Modificarea morfologică cea mai importantă este apariţia exudatului alveolar care înlocuieşte 
aerul din alveole şi este responsabil de apariţia pe radiografie a unei opacităţi. 

Pentru un diagnostic cert de pneumonie este necesară o radiografie PA şi LL deoarece multe 
pneumonii sunt situate retrocardiac şi nu pot fi vizualizate într-o singură incidenţă. 

Radiologie pneumoniile bacteriene se caracterizează prin apariţia unei opacităţi cu 
intensitate hidrică, difuz conturată, cu dimensiuni variate nodulare, segmentare, lobare. 
Uneori poat cuprinde un întreg plămân. Atunci când opacitatea ajunge până la scizură este 
bine delimitată. Forma opacităţii este ovalară când dimensiunile sunt mici şi triunghiulară 
în afectările segmentare sau lobare. Structura opacităţii în perioada de stare este omogenă. în 
stadiul iniţial sau atunci când începe resorbţia structura este inomogenă. Prezenţa unui grup 
de alveole normal aerate în interiorul unei opacităţi se numeşte alveologramă. 

Un semn de diagnostic foarte important este bronhograma aerică. Ea apare ca o bandă 
transparentă bine delimitată situată în interiorul opacităţii. Prezenţa bronhogramei aerice 
indică faptul că bronşia este liberă. 

Uneori se constată unele semne de acompaniament ca: îngroşarea pleurei, adenopatiile, 
colecţie pleurală sau hiperinflaţia compensatorie. 

îngroşarea pleurei poate fi mascată de opacitate, dar ea devine vizibilă în stadiul de 
resorbţie. 

Frecvent se remarcă o minimă colecţie pleurală parapneumonică în sinusul costodiafragmatic. 
Atunci când simptomatologia clinică nu se remite sub tratament trebuie diferenţiat un simplu 
transsudat de empiemul pleural. 

Adenopatiile sunt mai bine vizibile pe radiografiile în LL, deoarece în PA pot fi mascate 
de opacitatea mediastinală. 

Atunci când opacitatea pneumonică are dimensiuni mari se constată hiperinflaţie 
compensatorie. 

Când opacitatea vine în contact cu peretele toracic, ecografia pune în evidenţă structura 
parenchimului străbătută de vase şi bronşii. (7) 

Pneumoniile bacteriene au uneori formă rotundă, bine delimitată, situată, mai frecvent, 
în segmentul superior al lobului inferior cu aspect pseudotumoral. Acest tip este întâlnit 
în jurul vârstei de 8 ani şi este dat de streptococus pneumonie. Un sfert din cazuri prezintă 
bronhogramă aerică. Opacităţile dispar după tratament cu antibiotice. Pot fi confundate cu o 
masă mediastinală posterioară (neuroblastom). După vârsta de 8 ani, pneumoniile rotunde sunt 
rar întâlnite datorită dezvoltării circulaţiei colaterale prin porii Kohn sau canalele Lambert şi 
sugerează fie o etiologie atipică (fungi), fie o rezistenţă imunitară deficitară. (8) 

Anumite aspecte ar putea evoca tipul etiologic: 

■ imaginea escavată: stafilococ, Klebsiela sau tuberculoză; 

■ creşterea în volum a segmentului afectat: Klebsiela. 

□ Modificări radiologice specifice afectării fiecărui lob 

Lobul superior drept. Afectarea în 

totalitate a lobului superior drept dă o 

opacitate triunghiulară bine delimitată 

inferior de scizura orizontală dreaptă. 

în peste 80% din cazurile de pneumonie 

a lobului superior drept se constată 

bronhogramă aerică pozitivă. Pneumonia 

lobului superior drept se însoţeşte uneori 

şi de un uşor grad de atelectazie. în această 

situaţie se evidenţiază o opacitate cu 

bronhogramă aerică ce atrage uşor scizura 

orizontală. Aceasta apare ca o linie curbă 

cu concavitatea în jos, mai sus situată. 

Oblicitatea ei este mai mare de 10° faţă 

de orizontală. Pe radiografiile efectuate ^. _ 0 XT . i ~ „ -iu 

° Fig. nr. 7.2. Nou născut, o luna. Pneumonie lob 

succesiv, la interval de 2-3 zile, se poate superior drept . Radiografie toracică AP 
constata că atelectazia dispare odată cu 
introducerea în tratament a mucoliticelor care 
accelerează dezobstrucţia bronşică. 

Acest aspect radiologie are o deosebită importanţă 
clinică şi trebuie menţionat pe buletinul radiologie 
deoarece atrage atenţia asupra introducerii în 
tratament a unei noi clase de substanţe. 

Afectarea segmentului anteroinferior produce 
o opacitate aproximativ dreptunghiulară, bine 

Fig. nr. 7.3. Segmentită. Radiografie toracică LL drept. 
Se observă o opacitate cu structură omogenă bine 
delimitată inferior de scizura orizontală dreaptă şi 
difuz delimitată superior cuprinzând segmentul 3 al 
lobului superior drept. 

Fig. nr. 7.4. Pneumonie a lobului mijlociu drept. 
Radiografie toracică PA. Opacitate cu structură omogenă, 
intensitate hidrică net şi liniar delimitată superior. 



delimitată inferior, care şterge conturul 
aortei ascendente. Ea poate fi confundată 
cu o pneumonie perihilară, dar radiografia 
în LL precizează sediul suprascizural al 
opacităţii. 

Localizarea procesului inflamator la 
nivelul segmentului posterosuperior sau 
al vârfului trebuie să atragă atenţia şi 
asupra unei tuberculoze pulmonare. 

Lobul mijlociu drept. Pneumonia 
lobului mijlociu drept pe radiografia în 
PA dă o opacitate bine delimitată superior, 
de scizură care şterge conturul drept 
al cordului în dreptul atriului drept. Pe 
radiografia din LL se observă o opacitate 
triunghiulară, bine delimitată superior de 
scizura orizontală şi inferior de scizura 
oblică. Are formă triunghiulară cu vârful 
în hil iar baza anteroinferior pe diafragm 
şi peretele toracic anterior. 

Lobul inferior drept. Pneumoniile 
lobului inferior drept pot debuta uneori 
înşelător prin dureri abdominale. 
Diagnosticul pneumoniilor situate 
retrocardiac este greu de făcut pe radiografia 
din PA. In cazul radiografiilor supraexpuse 
prin imaginea cordului paravertebral se 
poate evidenţia o opacitate cu caractere 
alveolare. Radiografia din incidenţa LL 
este obligatorie deoarece precizează 
sediul retrocardiac şi caracterul alveolar 
al opacităţii. 

Localizarea în celelalte segmente 
ale lobului inferior produce ştergerea 
conturului hemidiafragmului drept. 

Diagnosticul de pneumonie cu localizare 
în lobul inferior drept trebuie făcut cu prudenţă, atunci când expunerea nu a fost făcută în 
inspiraţie profundă. Uneori vasele nu se îndepărtează suficient unele de altele şi dau impresia 
unei opacităţi situate în unghiul cardiofrenic drept care dispare însă pe o radiografie în 
inspiraţie profundă. Atunci când opacitatea este traversată de opacităţi liniare, mai probabil 
nu este vorba de o pneumonie. 

Pe radiografiile cu uşoară rotaţie, uneori vasele perihilare pot mima o opacitate ce nu 
trebuie confundată cu o opacitate pneumonică. 

Lobul superior stâng. Pneumoniile lobului superior stâng sunt rareori totale. Mai frecvent 
apar segmentite. 

Afectarea segmentului anterior apare radiologie ca o opacitate perihilară difuz conturată. 
Pe radiografia din incidenţă LL opacitatea apare bine delimitată posterior de scizura oblică 
şi difuz delimitată anterior. 

Inflamaţia segmentului apical se vede mai bine pe radiografia din PA la care apare o 




Fig. nr. 7.5. Pneumonie de lob superior şi inferior drept. 
Opacitate cu structură omogenă a lobului superior şi 
inferior care nu modifică ţesuturile din jur. 

Fig. nr. 7.6. Segmentită în lingula. Radiografie toracică a) în incidenţa PA; b) în incidenţa LL stâng. 
Opacitate cu structură inomogenă parahilar stâng care pe radiografia din incidenţa LL se proiectează 
în segmentul 6. 



opacitate în regiunea vârfului, cu contur difuz inferior, care şterge butonul aortic. Nu trebuie 
confundată cu hipertrofia de timus care este bine delimitată, cu structură omogenă şi nu are 
bronhograma aerică. 

Lobul inferior stâng. Pneumonia lobului inferior stâng apare ca o opacitate în jumătatea 
inferioară a hemitoracelui stâng şi produce ştergerea conturului ventriculului stâng, a aortei 
descendente şi a diafragmei. 

Afectarea parenchimului retrocardiac 
apare ca o opacitate destul de bine 
delimitată care se sumează peste imaginea 
cordului. Opacitatea cordului în această 
regiune vizibilă pe radiografiile mai dure 
este mult mai mare în comparaţie cu cea 
a segmentului suprajacent. 

Radiografia în incidenţă LL permite 
localizarea pneumoniei datorită faptului 
că opacitatea şterge conturul diafragmei 
în treimea sa posterioară. 

Ecografia. în pneumonii înlocuirea 
aerului din alveole cu lichid, descuamarea 
celulară transformă structura areolară 
într-o structură solidă sau semilichidă 
ceea ce favorizează o bună transmitere a 
ultrasunetelor. 

Ecografia poate identifica bronhograma aerică ce apare ca o linie hiperecogenă în interiorul 
unui focar de condensare şi este echivalentul liniei transparente de pe radiografie. 

în faza de resorbţie a pneumoniei în interiorul focarului solid apar imagini punctiforme 
hiperecogene date de reapariţia aerului în alveole. în plus, examinarea Doppler permite 




Fig. nr. 7.7. Pneumonie totală stângă. Opacitatea 
plămânului stâng care nu modifică ţesuturile din jur. 

Fig. nr. 7.8. Pneumonie supradiafragmatică 
stângă. 16 ani. 

a) Radiografie toracică PA detaliu. Opaci- 
tate supradiafragmatică stângă cu diametrul 
de aproximativ 5 cm, difuz delimitată. 

b) Ecografie în modul B. Imagine ecogenă 
parenchimatoasă supradiafragmatică. 

c) Ecografia Doppler color evidenţiază 
vase în interiorul zonei ecogene date de 
pneumonie. 



identificarea vaselor. Bronhograma şi alveolograma, identificarea vaselor nu sunt întâlnite 
în tumori. (7) 

Vascularizaţia în interiorul focarelor de consolidare poate fi urmărită prin examinarea 
Doppler şi poate fi normală sau redusă. Uneori formele cu vascularizaţie redusă sunt însoţite 
şi de arii necrotice care au structură inomogenă. 

CT este rareori necesară în diagnosticul pneumoniilor la copil. 

Aspectul tipic este de consolidare focală sau extinsă cu bronhogramă aerică pozitivă. 

Pneumoniile lobare sunt caracterizate printr-o infiltrare a unui lob bine delimitată de 
scizură. S-au mai descris arii cu aspect de sticlă mată, noduli centrolobulari. 

în bronhopneumonie se constată multiple focare de consolidare peribronşiale care cuprind 
mai multe teritorii cu tendinţă la confluare cuprinzând segmente sau chiar lobi. 

în pneumoniile atipice date de Mycoplasma pneumoniae, care debutează ca o bronşiolită 
şi evoluează spre bronhopneumonie, aspectul CT este dominat de noduli centrolobulari, 
semne de obstrucţie cu air trapping, perfuzie în mozaic, opacitate în sticlă mată sau zone de 
consolidare cu distribuţie lobulară. (9) 

La copil, frecvent la 1-2 ani după pneumonia cu Mycoplasma, se constată semne de 
obstrucţie aerică în ariile afectate iniţial. 

In pneumoniile interstiţiale CT evidenţiază arii de parenchim cu atenuare heterogenă şi 
arbore bronşic cu aspect de copac înmugurit, îngroşarea septelor interlobulare. In formele severe 
se constată şi focare de consolidare peribronşială datorate edemului alveolar şi hemoragiilor 
inflamatorii. (10) 

CT este importantă în cazul pneumoniilor recurente în evaluarea cazurilor în care 
simptomatologia persistă sau se agravează sub tratament în aprecierea colecţiilor parapneumonice 
sau a complicaţiilor supurative. (11) 

In cazul pneumoniilor rotunde CT evidenţiază o masă rotundă cu bronhogramă pozitivă, 
care respectă anatomia lobară şi nu depăşeşte scizura. Postcontrast se constată o încărcare 
moderată, iar vasele pulmonare străbat leziunea. 

O colecţie parapneumonică poate fi un simplu transsudat sau empiem. 

CT evidenţiază într-un empiem: 

■ îngroşarea pleurei; 

■ îngroşarea şi creşterea atenuării ţesutului subcostal extrapleural; 

■ edem al peretelui toracic; 

■ încărcare postcontrast a pleurei parietale. 

în diagnosticul diferenţial al empi- 
emului faţă de un transsudat, ecografia 
permite evidenţierea în empiem a unei 
structuri lichidiene în care se constată 
imagini hiperecogene date de puroi, 
septe, compartimentări. în transsudat 
avem o imagine transonică, omogenă cu 
întărire posterioară. Ecografia este utilă în 
ghidarea puncţiilor evacuatorii a colecţiilor 
închistate. 

Diferenţierea unui simplu transsudat 
de un empiem este foarte importantă 
pentru atitudinea terapeutică. CT nu 
reuşeşte evidenţierea septelor, dar 
măsoară densitatea colecţiei, evidenţiază 
cloazonările lichidiene şi modificările 
parenchimului, poziţia tubului de drenaj. 

Complicaţiile parenchimatoase sunt 
reprezentate de: 

■ abcesul pulmonar care reprezintă 
o supuraţie localizată. CT în fazele iniţiale evidenţiază o zonă hipodensă centrală în 
interiorul unui focar de consolidare, lipsa de vizualizare a bronhogramei, lipsa de 
captare a contrastului. în fazele avansate apare o cavitate plină cu lichid sau cu un 
nivel lichid-aer al cărui perete gros captează substanţa de contrast; (12) 

■ fistula bronhopulmonară este identificată CT ca o comunicare directă între o bronşie 
şi pleură; 

■ supuraţia pulmonară apare ca o consolidare a unui lob sau plămân cu multiple 
zone cavitare pline cu lichid, aer sau nivele hidroaerice care nu captează contrast la 
periferie. 

Se constată modificarea arhitecturii pulmonare, scăderea captării contrastului în zona 
afectată, dispariţia limitei nete dintre pleură şi parenchim. 




Fig. nr. 7.9. Colecţie parapneumonică. Ecografie 
Transsudat. Imagine transonică omogenă în sinusul 
costodiafragmatic. 

7.3. Bronhopneumonia sau pneumonia lobulară 

Este o inflamaţie pulmonară bronhocentrică, multifocală, ce afectează lobulii pulmonari. 
Apare mai frecvent la copiii cu o rezistenţă scăzută la infecţii şi poate fi dată de o multitudine 
de germeni gram pozitivi sau negativi. 

Radiologie se constată multiple opacităţi cu intensitate redusă, dimensiuni micronodulare, 
difuz delimitate, răspândite în ambii câmpi pulmonari. Nu se constată bronhograma aerică. 
Pentru evidenţierea acestor opacităţi este necesar ca radiografia să nu fie dură. 




Fig. nr. 7.10. Bronhopneumonie. a) Multiple opacităţi nodulare răspândite în ambii câmpi pulmonari, 
b) Bronhopneumonie pseudolobară. Opacităşi micronodulare care confluează în segmentul apical stâng. 



Opacităţile la început sunt micronodulare, dar prin coalescenţă cresc în dimensiuni şi 
cuprind segmente sau chiar lobi. Când au dimensiuni mari structura lor este inomogenă. Atunci 
când este opacifiat un lob, iar în restul parenchimului se constată opacităţi micronodulare, 
se foloseşte termenul de bronhopneumonie pseudolobară. O caracteristică a opacităţilor din 
bronhopneumonie este modificarea dimensiunii şi formei lor în timp. Pe radiografiile efectuate 
la interval de câteva ore, atunci când starea clinică o impune, se constată aspecte radiologice 
diferite atât ca localizare cât şi ca aspect al opacităţilor. 



7.4. Abcesul pulmonar 

Abcesul pulmonar este o colecţie de 
puroi în interiorul unei zone de necroză a 
plămânului. După eliminarea prin bronşie 
a ţesutului necrozat se formează o cavitate 
ce conţine aer. Zona de necroză apare în 
interiorul unui proces de alveolită, iar 
peretele abcesului este gros în faza acută. 

Fig. nr . 7 . 1 1 . Radiografie toracică PA. Opacitate 
masivă a lobului superior stâng cu multiple 
zone transparente, difuz delimitate. 

în urma tratamentului, pe măsură ce 
abcesul se vindecă, resorbţia începe de la 
periferie, iar peretele devine din ce în ce 
mai subţire. 

Radiologie se constată o zonă 
transparentă în interiorul unei opacităţi. 
Marginile zonei transparente sunt 
anfractuoase. Dacă zona transparentă este 
mică ea poate fi mascată de opacitate. Când 
cavitatea conţine lichid, radiologie apare 
o imagine hidroaerică. Nivelul de lichid 
se modifică odată cu poziţia pacientului. 
Uneori întâlnim o colecţie lichidiană sau 




adenopatii regionale. Fig. nr. 7.12. Abces pulmonar. Radiografie toracică 

PA. Imagine hidroaerică cu perete gros. 




Fig. nr. 7.13. Abces pulmonar în evoluţie, a) Radiografie toracică PA. Opacitate cu structură inomogenă 
situată în segmentul II al lobului superior drept, b, c) Secţiuni toracice axiale CT. Zonă de condensare 
pulmonară cu structură inomogenă cu câteva imagini aerice proiectate central. d) Radiografie toracică 
PA după vomică. Imagine hidroaerică cu perete gros. 

Abcesul pulmonar nu trebuie confundat cu pneumatocelul. Abcesul are perete gros cu 
contur difuz la exterior şi anfractuos în interior, spre deosebire de pneumatocel care are un 
perete fin. în faza de resorbţie este destul de greu de diferenţiat radiologie un pneumatocel 
de abcesul pulmonar, dar examenul clinic şi de laborator ajută diagnosticul. 

CT abcesul apare ca o masă hipodensă central în interiorul unei condensări pneumonice. 
După contrast se constată o încărcare periferică în jurul hipodensităţii centrale. 

în pneumoniile necrozate date de bacili gram negativi, anaerobi, streptococ, stafilococ 
aureu se constată multiple microabcese. Atunci când abcesul comunică cu o bronşie cavitatea 
centrală conţine aer. Abcesul se diferenţiază de pneumatocel pentru că are peretele gros. 
(13) 

Majoritatea abceselor pulmonare sunt secundare unei septicemii. Puţine sunt cazurile în 
care pneumonia este urmată de abces. 

Abcesul pulmonar trebuie diferenţiat şi de un chist pulmonar suprainfectat. Radiologie 
peretele chistului este bine delimitat spre interior. Chiar şi în cazurile în care există nivel 
orizontal de lichid şi în jurul chistului un proces de alveolită peretele este mai subţire decât 
în cazul unui abces. 

Abcesul pulmonar poate fi unic. Când există mai multe abcese se vorbeşte de supuraţie sau 
gangrenă pulmonară. Mai frecvent termenul de gangrenă se foloseşte pentru multiple abcese 
mici care cuprind porţiuni mari de plămâni (segmente, lobi). 

7.5. Supuraţia pulmonară 

Supuraţia pulmonară apare radiologie ca o opacitate masivă, difuză, cu structură inomogenă, 
cu multiple imagini hidroaerice, cu dimensiuni mici. Frecvent se însoţeşte de pleurezie. 

CT se constată o zonă mare de consolidare, difuz delimitată, cu structură inomogenă, 
uneori cu nivele hidroaerice. Zona afectată nu captează contrast. Frecvent apar adenopatii 
hilare sau mediastinale şi colecţii pleurale. 




Fig. nr. 7.14. Supuraţie pulmonară. Radiografie toracică AP şi LL. Opacitate inomogenă a lobului 
inferior drept cu nivele hidroaerice. 

Mortalitatea prin abcese şi supuraţii pulmonare este încă 
mare 5-15%. (14) Prognosticul este rezervat în cazurile în 
care abcesul apare pe organisme debilitate prin boli cronice 
sau deficienţe imunitare. In cazurile în care abcesul apare 
pe o bronşectazie sau când distrugerile parenchimatoase 
sunt mari poate evolua spre cronicizare. 



Fig. nr. 7.15. Supuraţie pulmonară. Radiografie toracică PA. 
Detaliu. Supradiafragmatic în dreapta, opacitate cu structură 
inomogenă cu câteva nivele hidroarerice. 




7.6. Pneumonia interstiţială 



Pneumonia interstiţială este dată de virusuri şi urmează, de obicei, unei rinofaringite. 
Radiologie: 

■ afectează ambii plămâni; 

■ tabloul radiologie este dominat de hiperinflaţie în focare sau generalizată; 

■ interstiţiul peribronhovascular îngroşat se traduce radiologie prin multiple opacităţi 
liniare care merg către periferie, ajungând până la peretele toracic. Aceste cordoane 
opace se întâlnesc şi în mantaua pulmonară. La intersecţia lor apar opacităţi de 
sumaţie. Ele dispar pe radiografiile în inspiraţie profundă, datorită îndepărtării 
cordoanelor opace. 

■ transparenţa pulmonară este diminuată, datorită sumaţiei liniilor opace; 

■ prin intersecţia acestor linii 
plămânul are un aspect reticular 
sau reticulonodular; 

■ conturul vaselor şi bronşiilor 
este difuz delimitat prin apariţia 
edemului peribronhovascular; 

■ dimensiunile şi intensitatea opaci- 
tăţii hilare sunt mărite. Conturul 
hilului este imprecis delimitat; 

■ uneori se constată tulburări 
de ventilaţie tranzitorie, iar 
radiografie o alternanţă de arii 
de hiperinflaţie şi atelectazie; 

Fig. nr. 7.16. Pneumonie interstiţială. 
Hiperinflaţie. Multiple cordoane opace 
care pornesc din hil şi merg până în 
mantaua pulmonară. Opacitatea hilară are 
dimensiuni şi intensitate crescută. 

■ în pneumonia interstiţială se mai descriu adenopatii hilare care apar ca opacităţi 
nodulare bine delimitate; 

■ rareori întâlnim mici colecţii lichidiene sau pneumotorace. 

Modificările radiologice persistă săptămâni sau chiar luni după o vindecare clinică. 

La unii copii se constată frecvente pusee de pneumonie interstiţială după care apare 
bronşectazie sau bronşiolită cronică obliterantă. Ei au o reactivitate bronşică modificată ceea 
ce îi predispune la frecvente bronşiolite ce pot fi urmate de astm bronşic. 

Pneumonia virotică nu necesită examinare CT. In cazurile în care boala există iar examinarea 
se face pentru o altă afecţiune, se constată hil mărit de volum, interstiţiu pulmonar accentuat, 
opacităţi cu aspect de sticlă mată, adenopatii hilare. 

7.7. Pneumonia mixtă 

Infecţiile virale care se grefează pe un organism debilitat adesea interferă cu o infecţie 
bacteriană. Aceste suprainfecţii se datorează faptului că virusurile produc modificări ale 
cililor, întârzie mobilizarea leucocitelor, favorizează aderenţa unor bacterii şi împreună cu 
acestea distrug fagocitele. 

Radiologie pe un fond de interstiţiu accentuat apar opacităţi cu caractere alveolare. Ele sunt 
nesistematizate, au forme şi dimensiuni variate. Odată cu apariţia procesului de condensare se 
observă hiperinflaţie compensatorie importantă mai ales în regiunea vârfurilor şi la baze. 



7.8. Pneumonii cu aspect radiologie specific în funcţie de etiologie 
7.8.1. Stafilococia pleuropulmonară 

Stafilococul aureu este un germen gram pozitiv cu o mare putere necrozantă. El produce o 
pneumonie cu evoluţie rapidă, progresivă, apărând mai ales la copiii debilitaţi în jurul vârstei 
de 1 an. Debutul bolii este de obicei bronhopneumonic. 



Fig. nr. 7.17. Stafilococie 
pleuro-pulmonară. Radiografie 
toracică PA. Se constată 3 
opacităţi macronodulare 
bine delimitate de un inel 
fin transparent. Imagine de 
"noduli sechestraţi". 

Fig. nr. 7.18. Stafilococie pleuropulmonară. Radiografie toracică PA a) La debut. Opacitate cu caractere 
alveolare în segmentul extern al lobului superior drept. îngroşare pleurală; b) După trei zile. Apar 
pneumatocele. 



Radiologie 

La debut semnele radiologice sunt puţin alarmante: 

• importantă distensie abdominală (aerocolie, aeroilie); 

• câteva mici focare alveolare discrete, nodulare, bine delimitate, înconjurate de o linie 
fină transparentă. Acest aspect se mai numeşte "nodul sechestrat". Nu este prezentă 
bronhogramă aerică. 

Alteori boala debutează cu opacităţi alveolare cu dimensiuni variate,însoţite de îngroşare 
pleurală. 

îngroşarea pleurală este unul dintre cele mai constante semne radiologice întâlnite în 
stafilococia pleuropulmonară.Ea apare ca o bandă opacă lângă peretele toracic, bine delimitată 
către parenchim. 




Fig. nr. 7.19. Stafilococie pleuropulmonară în evoluţie, a) Radiografie toracică PA. Opacitate a întregului 
plămân drept cu câteva pneumatocele. b) Acelaşi caz după 5 zile. 

La mai mult de două treimi din cazuri 
se întâlneşte colecţie lichidiană pleurală 
sau empiem. Colecţia lichidiană este 
importantă şi uneori se poate închista. 

Ecografia este utilă pentru indicarea 
locului de aspiraţie. 



Fig. nr. 7.20. Stafilococie pleuropulmonară. 
Opacitate cu structură inomogenă a 
plămânului drept. Ingroşare pleurală. 
Hiperinflaţie compensatorie importantă în 
stânga. 





Fig. nr. 7.21. Stafilococie pleuropulmonară. Hidropneumotorace. a) Radiografie în ortostatism. 
b) Radiografie în clinostatism. 



în infecţiile cu stafilococ, datorită proprietăţilor necrozante ale acestuia, apar frecvent cavităţi 
numite pneumatocele. Radiologie ele apar ca zone transparente destul de bine delimitate, cu 
perete subţire în interiorul unor opacităţi dată de procesul inflamator alveolar. Sunt compresive 
şi cresc rapid în dimensiuni. Numărul şi mărimea pneumatocelelor variază în timp, cresc rapid 
în dimensiuni, ocupând o suprafaţă mare din aria pulmonară şi domină tabloul radiologie. 
Pneumatocelele sunt compresive şi se pot rupe în pleură, dând hidropneumotorace sau 
piopneumotorace. 

Pneumatocelul este de obicei multiplu, regresează după tratament, dar uneori persistă şi 
apare ca o imagine chistică. în mai mult de 60% dintre cazurile cu stafilococie pleuropulmonară 
se semnalează pneumatocele. 

Procesul inflamator pătrunde uneori şi în interiorul pneumatocelelor şi atunci aspectul 
radiologie este de imagine hidroaerică. Cantitatea de lichid este mică. Pneumatocelul, care 
conţine şi un nivel de lichid, trebuie diferenţiat de abcesul pulmonar. De obicei, abcesul 

apare radiologie ca o imagine hidroaerică 
unică, cu perete gros neregulat, pe când 
pneumatocelul este multiplu şi apare ca 
o imagine transparentă bine delimitată 
într-o opacitate. Chiar dacă are un nivel 
de lichid pneumatocelul dispare în câteva 
zile după tratament. 



Fig. nr. 7.22. Stafilococie pleuropulmonară. 
Pneumatocele. în interiorul opacităţii 
ce cuprinde întreg hemitoracele stâng 
se constată două zone transparente bine 
delimitate. 




CT evidenţiază în interiorul unei zone de consolidare o imagine chistică cu perete subţire 
care nu captează contrast. In practica clinică însă CT este rareori necesară, radiografia standard 
precizând diagnosticul. 

Stafilococia pleuropulmonară este însoţită de un meteorism important. în ciuda aspectului 
radiologie impresionant şi a stării clinice grave mortalitatea prin stafilococie pleuropulmonară 
a scăzut. 

Vindecarea se face în câteva luni prin restitutio ad integrum. Rareori se constată chiste 
secundare pneumatocelelor. 

7.8.2. Pneumonia dată de Klebsiella 

Infecţiile cu Klebsiella pneumoniae sunt mai rar întâlnite, dar cu forme clinice grave. 
Cazurile netratate evoluează spre septicemie. 

Radiologie se constată o opacitate cu structură omogenă bine delimitată, situată de obicei 
în segmentul extern al lobului superior drept. în câteva zile apare o cavitate sau mai multe 
ce cresc în dimensiuni şi înlocuiesc opacitatea. Rareori apare pneumotorace. în mod uzual 
vindecarea se face prin restitutio ad integrum. 




Fig. nr. 7.23. Pneumonie cu Klebsilla. a) Radiografie toracică PA. Opacitate inomogenă bine delimitată în 
cele două treimi superioare ale hemitoracelui drept, b) Acelaşi caz după 2 săptămâni de tratament. 

7.8.3. Pneumonia cu Bordetella pertussis 

Bordetella (Hemophilus) pertussis este un germene gram negativ care produce tuşea 
convulsivă. 

Datorită imunizărilor repetate în ţara 
noastră se întâlneşte mai rar sau cu forme 
clinice atenuate. Cu toate acestea uneori 
se constată cazuri severe. 

Aspectul radiologie este caracteristic: 
cordoane opace multiple hilare şi perihilare 
dând aspect de "inimă" în flăcări. Frecvent 
seconstatăopacitatetriunghiularăînsinusul 
cardiodiafragmatic drept dată, probabil 
de un focar de atelectazie. Hiperinflaţia 
se întâlneşte în toate cazurile. Uneori se 
constată adenopatii hilare. Deoarece tuşea 
convulsivă apare la cazuri cu imunitate 
redusă se constată suprainfecţii şi cu alţi 
germeni. Rareori apare pneumomediastin 
sau pneumotorace. 

Modificările radiologice persistă câteva 
săptămâni după încetarea acceselor de 
tuse. Tardiv după vindecare s-au descris 
cazuri de bronşectazie. O consecinţă pe 

termen lung, după o infecţie cu Bordetella pertusis este scăderea rezistenţei la infecţii. La 
aproximativ 20% din copiii care au prezentat tuse convulsivă apar pneumonii. Germenii mai 
frecvent incriminaţi sunt: pneumococul, stafilococul şi Hemophilus influenzae. 





Fig. nr. 7.24. Pneumonia cu Bordetella pertussis. 
Radiografie toracicăîn incidenţa PA. Interstiţiul 
pulmonar accentuat în regiunea hilară şi perihilară. 
Aspect de inimă "în flăcări". 



7.8.4. Pneumonia din rujeolă 

Deşi rar întâlnită prin aspectul ei se pretează la erori de diagnostic. In perioada de stare 
a bolii opacitatea hilară are dimensiuni şi intensitate crescută. Apar opacităţi cu caractere 
alveolare care pot cuprinde un segment sau un lob. De asemenea pot apare unul sau mai 
mulţi noduli pulmonari destul de bine delimitaţi care persistă mult timp (uneori chiar şi 2 
ani) după dispariţia simptomatologiei clinice. Aceşti noduli pot fi interpretaţi în mod eronat 
ca neoplasm pulmonar. (15) 

în mod frecvent în rujeolă se întâlnesc 
adenopatii hilare şi colecţii lichidiene. 



Fig. nr. 7.25. Pneumonia din rujeolă. 
Opacitate rotundă, bine delimitată, 
parahilar în dreapta. 



118 



Aparatul respirator 



7.8.5. Pneumonia cu Pneumocystis carini 

Pneumocystis carini este un protozoar cu o perioadă de incubaţie de 30-60 zile. Studii 
mai recente încadrează Pneumocystis carini în categoria fungilor. Boala apare endemic în 
colectivităţi şi mai frecvent la copiii peste 1 an care prezintă deficienţe imunitare. 

Anatomopatologic se constată inflamaţie alveolară descuamativă importantă, iar în spaţiile 
alveolare mase parazitare. Trofozoizii şi chistele parazitare sunt vizibile prin coloranţi 
speciali. 

Aspectul radiologie: 

la copilul mic: 

■ hiperinflaţie compensatorie; 

■ infiltrat difuz reticulonodular, cu aspect de „sticlă mată"; 

■ vasele pulmonare nu mai sunt vizibile; 

■ bronhograma aerică este accentuată. 




Fig. nr. 7.26. Pneumonie cu pneumocystis Fig. nr. 7.27. Pneumonie cu pneumocystis carini. 
carini. Opacitate cu intensitate redusă structură Hipotransparenţa ambilor plămâni. Multiple 
granitată. Aspect de "sticlă mată". Bronhograma opacităţi micronodulare diseminate cu tendinţă 
aerică. la confluare în lobul superior drept. Hiperinflaţie 

compensatorie la baze. 

la copilul mare: 

■ opacifiere hilară şi perihilară care creşte treptat în intensitate şi dimensiuni; 

■ în final se produce opacifierea a ambilor câmpi pulmonari; 

■ bronhogramă bine vizibilă; 

■ hiperinflaţie compensatorie la baze şi la vârf; 

■ frecvent adenopatii hilare; 

■ uneori colecţii lichidiene; 

■ rareori apare pneumotorace şi pneumomediastin. 

CT cu înaltă rezoluţie evidenţiază imagine în sticlă mată, imagine în mozaic, îngroşarea 
septelor interlobulare, noduli pulmonari şi imagini chistice. Chistele sunt de obicei multiple 
şi apar mai frecvent în lobii superiori. 

7.9. Parazitoze pulmonare 
□ Chistul hidatic 

Chistul hidatic este dat de infestarea cu echinococcus granulosus. Chistul se dezvoltă în 
plămân. 

Radiologie se constată opacitate rotundă sau ovalară cu dimensiuni variate, intensitate 
hidrică, structură omogenă, contururi bine delimitate. De obicei, chistul hidatic este situat 
în jumătăţile inferioare ale plămânului. Poate fi unic sau multiplu. La mai mult de un sfert 
din cazuri este multiplu, recidivând după intervenţia chirurgicală. 




Fig. nr. 7.28. Chiste hidatice pulmonare. Radiografie toracică PA şi LL drept. în hemitoracele drept 
se constată două opacităţi macronodulare, rotunde, bine delimitate, cu structură omogenă, la nivelul 
lobului superior şi inferior drept. 



Chistul hidatic este uşor deformabil. 
El îşi modifică dimensiunile cu respiraţia, 
scăzând în inspiraţie şi crescând în 
expiraţie. Dacă este în contact cu peretele 
toracic, mediastinul sau un vas mare, în 
zona respectivă apare aplatizat. 

Chistul hidatic se poate rupe şi 
conţinutul său se elimină prin bronşie. 
în această situaţie radiologie se constată 
un nivel hidroaeric iar membrana internă 
endochistul se decolează şi pluteşte în 
lichid. 

Fig. nr. 7.29. Chist hidatic parţial evacuat. 
Semnul "membranei plutitoare". Imagine 
hidroaerică. Nivel orizontal cu aspect 
ondulat. 




120 



Aparatul respirator 



Radiologie nivelul de lichid este 
ondulat, iar acest aspect radiologie este 
cunoscut sub denumirea de semnul 
"membranei plutitoare". 

Ruperea chistului în cavitatea pleurală 
produce hidropneumotorace. Frecvent, 
după evacuarea conţinutului, în căile 
aeriene apar suprainfecţii. Uneori chistul 
prezintă calcifieri. Chistele neoperate cresc 
în dimensiuni şi produc compresiuni ale 
ţesuturilor din jur. 

Aspectul CT depinde de stadiul de 
dezvoltare al chistului care poate fi 
unilocular sau un chist complex cu Fig . nr . 7 .30. Chist hidatic pulmonar. Secţiune axială 
celule fiice. Pe imaginile precontrast CT. Imagine chistică cu perete propriu, gros, net 
chistul hidatic apare ca o masă chistică, trasat 
ovalară, bine delimitată, cu densitate 

fluidă. Celulele fiice apar ca structuri septate în interiorul chistului mamă sau ca imagini 
multiloculare. Densitatea conţinutului chistic este de cele mai multe ori fluidă dar poate fi 
mare în jur de 45 UH datorită nisipului hidatic. Densitatea celulelor fiice este aceeaşi ca şi a 
chistului mamă. Uneori peretele chistului prezintă calcifieri. 

Postcontrast perichistul captează contrast şi permite identificarea membranei chistice şi 
a stratului germinativ. 

Captarea contrastului la nivelul peretelui şi septelor permite diagnosticul diferenţial cu 
chistele obişnuite care nu captează contrast. 




7.10. Micozele pulmonare 

Infecţiile fungice apar la copiii cu deficienţe imunitare sau la cei care au fost trataţi timp 
îndelungat cu antibiotice. De asemenea, se întâlnesc şi la copii cu neutropenie. Cel mai frecvent 
întâlnite sunt infecţiile cu Candida albicans sau cu Aspergillus. 

7.10.1 Penumonia cu Candida albicans. 

Infecţia cu Candida albicans începe în cavitatea bucală, trahee, dar se răspândeşte apoi în 
plămân, putând afecta uneori şi peretele toracic. 

Anatomopatologic modificările se aseamănă cu cele din tuberculoză. Se constată un focar 
de infecţie primară, leziuni perifocale, apoi necroză tisulară după care urmează vindecarea 
prin apariţia unui ţesut de fibroză şi chiar calcifieri. (16) 

Radiologie se constată zone opace de obicei bilaterale, în care se pot observa frecvent 
zone chistice. Boala poate progresa, din aproape în aproape, cuprinzând şi coastele unde 
produce zone de osteoliză difuze, întinse, imprecis delimitate. în cazurile severe întâlnim 
opacifierea unui întreg lob. în timp ce unele opacităţi dispar apar altele, iar între ele se află 
zone transparente cu hiperinflaţie. 

în pneumonia fungică apar fie opacităţi cu caractere alveolare, fie opacităţi mici nodulare 
din care, histologic, se poate evidenţia candida. Aceşti noduli însă sunt destul de greu de 
evidenţiat radiologie datorită dimensiunilor reduse ale copiilor şi a calităţii radiografiilor care 
dat fiind starea clinică gravă, se fac la pat cu aparate portabile. 

CT apare un infiltrat difuz sau nodular care este înconjurat de un halou cu aspect de sticlă 
mată. Rareori se constată colecţii pleurale sau cavităţi. (17) 

7.10.2. Aspergiloza pulmonară 

Aspergiloza pulmonară este foarte rar întâlnită la copil. Aspergillus fumigatus grefat în 
plămânul uman produce modificări variate, în funcţie de competenţa imunitară a gazdei. (18) 

Aspergiloza bronhopulmonară alergică se poate manifesta prin astm bronşic. Radiologie 
se remarcă semne de retenţie de aer şi producere patologică de mucus, ce se manifestă prin 
apariţia de opacităţi variate pe un fond de hipertransparenţă. 

Unii bolnavi prezintă opacităţi segmentare sau lobare care abcedează. Aspergillus fumigatus 
însoţeşte frecvent tuberculoza şi uneori este greu de precizat dacă infecţia este primară sau 
secundară. Aspergiloza se întâlneşte la copiii cu modificări imunitare importante. (19) 

Aspergilomul pulmonar este un ghem fungic în interiorul unei cavităţi, de obicei preformate 
tuberculoase sau chistice. 

Radiologie depistăm o opacitate cu intensitate redusă în interiorul unei cavităţi. Uneori 
aerul din interiorul cavităţii are formă de semilună. Ghemul fungic este mobil. Alteori infecţia 
fungică provoacă doar îngroşarea unui perete al cavităţii. 

Aspergiloza invazivă apare la copiii cu incompetenţă imunitară sau trataţi cu antibiotice, 
imunodepresive sau corticosteroizi. Fungii pătrund în vase, le obstruează producând infarct 
şi pneumonie necrozantă. 

Radiologie se manifestă prin opacităţi masive care abcedează dând un aspect de gangrenă 
pulmonară. 

CT evidenţiază zone de consolidare segmentară înconjurate de imagini cu aspect de sticlă 
mată sau imagini nodulare înconjurate de un halou datorat hemoragiei pulmonare. (20) 

In mai mult de jumătate din cazuri apar cavităţi datorate unor mici zone de infarct. Aerul 
din cavitate are formă de semilună fiind situat între zona de infarct, care se retractă, şi 
parenchimul adiacent. 

7. 1 1. Forme rare de pneumonie 

7.11.1. Pneumonia de aspiraţie 

Pneumonia de aspiraţie rezultă prin pătrunderea anormală în plămân a unor secreţii 
endogene sau substanţe exogene prin căile aerice. 

Pătrunderea anormală în căile respiratorii a unor secreţii interne se poate datora unor 
deficite neurologice sau unor boli esofagiene precum hernia hiatală, refluxul gastroesofagian, 
cardiospasmul. (21) De asemenea, starea de comă, diminuarea reflexului de tuse sau 
compromiterea închiderii glotice favorizează aspirarea. 

Pneumonia de aspiraţie se datorează apariţiei unei reacţii inflamatorii independentă de 
infecţia bacteriană. Substanţele cel mai frecvent întâlnite sunt hidrocarburile volatile, alcoolul, 
uleiul mineral. Cea mai cunoscută pneumonie chimică este însă cea secundară aspirării de 
acid gastric. Este cunoscută sub numele de sindrom Mendelson, după numele celui care a 
descris-o în 1846. 

7.11.2. Pneumonia chimică datorată aspirării acute de acid gastric 

Lichidul gastric datorită pH-ului său scăzut provoacă edem pulmonar, hemoragie 
peribronşică, degenerarea epiteliului bronşic şi obstrucţie. 

Radiologie apar semne de edem pulmonar acut: opacităţi hilare şi perihilare cu intensitate 

hidrică, difuz delimitate, cu tendinţă la confluare. Modificările apar rapid la 1-2 ore după 
aspirare. Dimensiunile cordului sunt normale. Resorbţia opacităţilor începe după ziua a 3- 
a şi durează 2-3 săptămâni. Se poate vindeca prin restitutio ad integrum sau prin formarea 
unor mici zone de fibroză. 

Aspiraţia cronică de salivă sau de alimente lichide sau semisolide se întâlneşte la copiii 
care prezintă anomalii congenitale sau necoordonarea procesului de înghiţire. Copiii prezintă 
episodic wheezing, infecţii respiratorii şi hiperinflaţie pulmonară. 

Aspectul radiologie depinde de frecvenţa şi volumul aspiratului. Examinarea plămânului din 
PA evidenţiază hiperinflaţie, opacităţi liniare date de peretele bronşic îngroşat, iar atunci când 
se suprapune o infecţie apar opacităţi difuz delimitate, segmentare sau lobare. Pe radiografia 
din LL, retenţia de aer face ca spaţiul retrosternal şi retrocardiac să fie hipertransparente cu 
dimensiuni crescute. Diafragmul este aplatizat. 

Aspiraţia intermitentă este evidenţiată printr-o examinare baritată urmărind trecerea 
substanţei de contrast în trahee sau reflux gastroesofagian, hernie hiatală, esofagită de 
reflux. 

7.11.3. Pneumonia acută prin inhalarea unor substanţe aromatice 

între substanţele mai frecvent inhalate la copil în mod accidental se numără şi hidrocarburile 
aromatice. Datorită vâscozităţii şi tensiunii superficiale scăzute aceasta scapă pe lângă 
epiglotă, în timpul înghiţirii, în trahee. După absorbţia în tubul digestiv, ele se elimină prin 
patul capilar pulmonar şi în această fază produc modificări ale capilarelor pulmonare. (22) 

Substanţele aromatice produc 
inflamaţii, necroze bronşice şibronşiolare, 
edem peribronşic, bronhopneumonii. 

Radiologie se constată modificări mai 
exprimate în segmentele posterioare ale 
lobilor superiori şi inferiori. Apare edem 
interstiţial şi opacităţi alveolare nodulare, 
difuz delimitate. Leziunile sunt, de obicei, 
simetrice. 

Modificările radiologice apar după 
6-12 ore. Dacă în primele 24 de ore nu 
apar modificări radiologice înseamnă că 
aspiraţia nu a fost importantă. Resorbţia 
începe după 3-4 zile cu posibilitatea 
apariţiei unor pneumatocele în zonele 
cu necroze importante. Fig. nr. 7.31. Intoxicaţie acută cu substanţe aromatice. 

Interstiţiul pulmonar accentuat, câteva opacităţi 
micronodulare în câmpul pulmonar drept. Edem 
interstiţial. 

7.11.4. Pneumonia cauzată de inhalarea de fum 

Simptomatologia clinică şi aspectul radiologie depind atât de durata şi severitatea expunerii cât 
şi de substanţele toxice sau cantitatea de monoxid de carbon prezente în fum. In căile respiratorii 
superioare fumul produce o reacţie inflamatorie, iar la nivelul celor distale bronhospasm şi 
bronşiolită obliterantă. La nivel alveolar se produce edem şi chiar hemoragie. (23) 

Radiologie se constată edem interstiţial 
şi alveolar manifestat prin vase şi 
bronhii cu contur fiu. Opacitatea hilară 
are dimensiuni şi intensitate crescută. 
Modificările radiologice apar după 48 
de ore de la inhalare. In cazurile severe 
apare insuficienţa respiratorie şi apar 
suprainfecţii. 



Fig. nr. 7.32. Intoxicaţie acută cu fum. 
Interstiţiul pulmonar accentuat. Edem 
interstiţial şi alveolar. 




7.11.5. Pneumonia din infecţiile cu HIV (Human Immunodeficiency Virus) 

Infecţiile cu HIV devin în ultimul timp tot mai numeroase, fiind întâlnite la peste 10% din 
copiii cu deficienţe imunitare primare. Datorită transmisiei pe verticală de la mamă la făt, 
copiii reprezintă 2% din cazurile de infecţii cu HIV, iar debutul clinic este precoce. (24) 

La copii infectaţi cu HIV se întâlnesc frecvent infecţii bacteriene virale sau cu germeni 
oportunişti mai ales pneumocystis carini. 

Limfocitele şi macrofagele infectate cu HIV îşi pierd puterea lor chimiotactică. Astfel 
capacitatea de apărare a organismului scade şi apar infecţii. Frecvenţa inflamaţiilor pulmonare 
la copiii cu HIV este de 45-60%. 

Infecţiile oportuniste sunt date fie de protozoare ca pneumocystis carini, toxoplasma 
gondi, fie de virusuri ca Micobacterium avium, Epstein Bar, Varicela zoster, citomegalo virus, 
Legionella pneumophila, Salmonela, fie de micoze ca cryptococus neoformans, candida 
albicans, aspergilus. 

Infecţiile non oportuniste sunt date de germeni obişnuiţi: streptococus pneumoniae, 
stafilococ aureu, Klebsiella etc. 

La 60-80% din pacienţii infectaţi 
cu HIV se constată şi o infecţie cu 
pneumocystis carini. (25) Aceasta 
constituie uneori prima manifestare 
clinică a bolii şi de cele mai multe ori 
constituie cauza de deces. Din acest 
motiv se propune tratament profilactic 
precoce după prima infecţie. 

Chistele ajunse în plămân 
prin aerosoli produc un răspuns 
inflamator cu o importantă proliferare 
a limfocitelor şi macrofagelor în 
interstiţiu şi a pneumocitelor de 
tip II la nivelul epiteliului alveolar. 

Fig. nr. 7.33. Infecţie cu HIV şi pneumocystis carini. 
Radiografie toracică PA. Opacitate cu intensitate redusă 
şi aspect de "sticlă mată". Bronhogramă aerică pozitivă. 

Fig. nr. 7.34. Pneumonie interstiţială limfoidă. Radiografie în incidente PA şi LL. Interstiţiul 
pulmonar accentuat. Unele bronşii cu perete îngroşat. Hiperinflaţie. 



De asemenea, se constată un exudat alveolar ce conţine un material proteic în care se depistează 
şi chiste de pneumocystis carini. 

Aspectul radiologie este de infiltrat interstiţial care se extinde rapid. Apar opacităţi fine 
liniare ce pornesc din hil către periferie şi provoacă o hipotransparenţă pulmonară. 

Apariţia exudatului alveolar provoacă opacităţi reticulare nodulare cu aspect de "sticlă 
mată". Bronhograma aerică este pozitivă. Acest aspect este mai bine vizibil pe CT. Uneori pe 
radiografia standard aspectul este normal, dar CT evidenţiază numeroase zone hiperdense 
datorate infiltratelor celulare. în infecţiile cu HIV, CT evidenţiază fibroză interstiţială care 
nu se întâlneşte în infecţiile cu pneumocystis carini obişnuite. La copil au mai fost descrise 
chiste aerice adesea asociate cu pneumotorace sau pneumomediastin. (26) 

In infecţiile cu HIV s-a descris o pneumonie interstiţială limfoidă caracterizată printr- 
o proliferare a limfocitelor, plasmocitelor, histiocitelor, care formează uneori foliculi 
limfoizi în jurul vaselor. Infiltraţia cuprinde spaţiul peribronhovascular şi septele 
interalveolare. (27) 

Radiologie apare un aspect reticulonodular dând plămânului un aspect "granitat", asemănător 
cu cel întâlnit în pneumonia cu pneumocystis carini. Hilii pulmonari au dimensiuni şi 
intensitate crescută, bronhograma aerică este pozitivă. Uneori apar şi opacităţi cu caractere 
alveolare. 

CT evidenţiază atenuarea în sticlă mată, zone de condensare, noduli centrolobulari sau 
peribronşiolari, mici chiste cu perete fin, adenopatii. Aceşti copii ar fi afectaţi de o combinaţie 
de pneumocystis carini, sarcom Kaposi şi o formă virulentă de virus Epstein. Aspectul radiologie 
este un infiltrat nodular difuz pulmonar şi adenopatii bilaterale. (28) 

Mărirea în dimensiuni şi apariţia unor chiste timice reprezintă o altă manifestare a infiltrării 
limfocitare. Ecografic timusul este mărit în volum şi prezintă câteva chiste. Conţinutul chistelor 
are o atenuare redusă CT şi hiposemnal în T2 la examinarea IRM. 

Mărirea cordului cu aspect radiografie de cardiomiopatie dilatativă este adesea asociată 
cu colecţii pleurale. (29) 

Patologia tumorală întâlnită în SIDA cuprinde sarcomul Kaposi, mai rar limfoame non 
Hodgkiniene. 

Sarcomul Kaposi este frecvent întâlnit la copiii cu SIDA. El apare la mai mult de 20% 
dintre copiii cu leziuni cutanate. Etiologia sa nu este cunoscută. Angiosarcomul Kaposi se 
manifestă anatomopatologic prin infiltrate liniare sau nodulare. 

Radiografia standard, dar mai ales CT evidenţiază opacităţi liniare cu intensitate redusă la 
început, difuz delimitate, care pornesc de la periferie către hil şi au tendinţă la coalescenţă 
când formează opacităţi mari cu structură omogenă. Alteori sarcomul Kaposi se manifestă prin 
apariţia unor opacităţi difuz delimitate cu diametrul de 1-3 cm, situate perihilar şi asociate 
cu noduli similari subpleurali. 

Un alt aspect radiologie este îngroşarea peretelui traheei în porţiunea sa distală, a bronhiilor 
primare şi lobare. în stadiile finale se constată adenopatii importante şi colecţii pleurale. 

7.11.6. Reacţii alergice pulmonare 

O multitudine de boli se manifestă prin eozinofilie şi modificări pulmonare. Cea mai 
cunoscută este sindromul Loffler sau eozinofilia benignă care este o reacţie alergică ce se 
caracterizează prin infiltrate pulmonare, creşterea eozinofiliei şi simptomatologie clinică 
moderată. 

Modificările radiologice au dimensiuni reduse, sunt schimbătoare şi tranzitorii. 

Se constată opacităţi situate de obicei periferic cu intensitate redusă. Aceste opacităţi sunt 
asimetrice şi îşi modifică aspectul chiar în cursul aceleiaşi zile. Pot apare opacităţi miliare, 
ce mimează tuberculoza, dar sunt localizate la un segment sau lob. Alteori apar opacităţi 
nodulare asemănătoare metastazelor sau bronhopneumoniilor. (30) Caracterul tranzitoriu al 
aspectului radiologie şi simptomatologia clinică precizează diagnosticul. 

CT cu înaltă rezoluţie evidenţiază imagini cu aspect de sticlă mată sau nodulare şi arii 
hipodense situate în zonele mijlocii şi bazale. 

Nodulii pulmonari au dimensiuni mici sub 5 mm apar bilateral, au contur difuz şi sunt 
distribuiţi peribronşiolar, centrolobular. Ariile hipodense sunt datorate air-traping-ului şi 
arată afectarea căilor aeriene mici. (31) 

Eozinofilia cronică pulmonară are acelaşi aspect radiologie ca şi sindromul Loffler, dar 
persistă mai mult timp. Opacităţile pulmonare pot dispare după tratarea cauzei care le-a 
produs. 

CT evidenţiază semne de fibroză pulmonară care respectă bazele. 

In apariţia eozinofiliei cronice pulmonare sunt incriminate infestările parazitare, o serie 
de medicamente (nitrofurantoin, penicilina, sulfamide etc), infecţiile cu fungi (în special 
aspergilus fumigatus). 

Copiii netrataţi dezvoltă tardiv zone de fibroză pulmonară. 

7.12. Complicaţiile pneumoniilor 

în cele mai multe cazuri pneumoniile se vindecă prin restituţio ad integrum. Rareori se 
constată mici zone de fibroză, calcifieri, mici focare de atelectazie, bronşectazie, plămân 
hipertransparent unilateral. 

□ Bronşectazia 

Infecţiile pulmonare atât cele virale cât şi cele bacteriene constituie cea mai frecventă 
cauză a bronşectaziei la copil (vezi capitolul Bronşectazia). 

□ Plămânul hipertransparent unilateral 

Cunoscut şi sub denumirea de sindrom Mac Leod sau sindromul Swyer-James este definit 
radiologie ca o hipertransparenţă unilaterală asociată cu diminuarea dimensiunilor şi numărului 
vaselor pulmonare şi absenţa opacifierii bronşiilor periferice la bronhografie. 

Infecţiile produc bronşiolite obliterante care se vindecă prin fibroză şi produc obstrucţie 
bronşică cu retenţie de aer. 

Radiografia toracică evidenţiază un hemitorace hipertransparent (mai rar un lob 
hipertransparent). Numărul şi dimensiunile vaselor pulmonare este redus. Radiografia în 
expiraţie evidenţiază air-trapping. 

Timpul scurs între infecţia pulmonară şi apariţia plămânului hipertansparent este cuprins 
între 7 şi 30 luni. 

Bronhografia evidenţiază o bronşectazie cilindrică moderată cu oprirea substanţei de 
contrast la nivelul ramurilor de gradul 4-5, cu aspect de „arbore fără frunze". 

Angiografia evidenţiază diminuarea circulaţiei în plămânul afectat. 

CT plămânul afectat este hipodens cu vascularizaţie gracilă, redusă numeric, perfuzie în 
mozaic, bronşectazii. în plămânul hipertransparent se constată air-traping. 

7.13. Tuberculoza pulmonară 
7.13.1. Complexul primar 

Primul contact cu bacilul Koch (Mycobacterium tuberculosis) are loc de obicei în copilărie, 
când germenele pătrunde în plămân pe cale aerogenă. Contaminarea fetală prin sângele matern 
sau prin aspirarea de lichid amniotic infectat este extrem de rar întâlnită. Ocazional bacilul 
Koch poate pătrunde şi pe cale digestivă prin lapte sau mâncare infectată. Ajuns la nivel 
alveolar provoacă un proces inflamator exudativ localizat cu dimensiuni variate. 

Focarul pulmonar constituit reprezintă afectul primar tuberculos sau şancrul de inoculare. 
De aici germenul se răspândeşte pe cale limfatică spre prima staţie ganglionară determinând 
şi aici o inflamaţie exudativă. Astfel apare limfangita şi adenopatia tuberculoasă. Complexul 
lezional format din afectul primar, limfangita şi adenopatia regională este cunoscut sub numele 
de complexul primar tuberculos Ranke. De la nivelul ganglionilor bacilul trece în canalul 
toracic şi de aici prin vena subclaviculară stângă în circulaţie. La o treime din bolnavi se 
constată şi afectarea pleurei care se manifestă prin îngroşare şi minimă colecţie lichidiană. 

Complexul primar tuberculos devine vizibil radiologie după o perioadă de incubaţie de 
3-10 săptămâni de la aspirarea bacilului odată cu pozitivarea testului la tuberculină. Apariţia 
complexului primar reflectă conversia de la starea de insensibilitate faţă de bacilul Koch şi 
proteinele sale, la posibilitatea de a reacţiona cu acesta. Odată cu apariţia acestei posibilităţi 
reacţia faţă de bacilul Koch se intensifică, procesul exudativ creşte în dimensiuni şi intensitate 
devenind vizibil radiologie. 

Examenul radiologie are un important rol în detectarea bolii, în precizarea localizării, a 
extinderii, a stării de activitate. Pentru precizarea diagnosticului trebuie întotdeauna efectuată 
pe lângă radiografia standard şi o incidenţă LL, deoarece la copilul mic o treime din câmpii 
pulmonari nu sunt vizibili pe radiografia din incidenţa PA. Cunoaşterea localizării are o 
deosebită importanţă. Tuberculoza trebuie căutată mai ales în regiunile superioare şi dorsale 
ale plămânului. Localizările în jurul hilului pot fi mascate de acesta pe radiografiile din PA 
şi de aceea este important să efectuăm şi o radiografie din LL sau din incidenţe oblice. 

CT evidenţiază afectarea parenchimului care apare ca o arie de condensare omogenă, ce 
cuprinde de obicei un segment şi adenopatie satelită. Afectarea ganglionară este întârziată în 
83-95% în tuberculoza primară la copil. (32) 

CT este utilă şi în determinarea extinderii bolii şi a complicaţiilor. 

CT cu înaltă rezoluţie evidenţiază în diseminarea tuberculozei: noduli centrolobulari sau 
îngroşarea septelor interlobulare. 

Formele particulare de tuberculoză sub raportul localizării şi extinderii trebuie interpretate 
cu prudenţă. La copiii diabetici se constată localizări la bază, ceea ce este puţin obişnuit 
pentru tuberculoză. Uneori apar forme de tip pneumonie extinse sau de tip bronhopneumonic 
greu de diagnosticat etiologic. (33) Observarea în timp a bolnavului sub tratament precizează 
diagnosticul. Coexistenţa unei infecţii mixte cu alte bacterii sau fungi complică tabloul 
radiologie şi necesită mult discernământ şi prudenţă în afirmarea unui diagnostic etiologic. 

7.13.1.1. Afectul primar 

Afectul primar este un focar de alveolită exudativă şi apare radiologie ca o opacitate cu 
intensitate redusă. El are dimensiuni variate, cuprinse între 1 mm şi dimensiunile unui 
segment sau lob. Forma opacităţii este rotundă sau policiclică, cu contur difuz şters şi structură 
omogenă. De obicei radiologie se depistează un singur focar, dar uneori la necropsie se 
depistează încă 2-6 focare, pe lângă cel vizibil radiografie. (28) 




Fig. nr. 7.35. Complex primar: a) radiografie toracică în incidenţă PA. b) detaliu. Opacitate cu intensitate 
redusă laterotoracic în dreapta. Benzi opace situate între hil şi opacitate. Adenopatie hilară. 



în timp, imaginea radiologică a afectului primar urmează dinamica oricărui proces exudativ. 
Astfel poate să se resoarbă şi să se vindece prin restitutio ad integrum sau se cazeifică şi se 
fibrozează lăsând o cicatrice ce apare radiologie ca o opacitate liniară sau stelară cu intensitate 
medie. După 1-2 ani se poate calcifia formând aşa numitul focar Ghon. La scurt timp după 
apariţia afectului primar germenul se răspândeşte pe cale limfatică spre ganglionii regionali. 
Această diseminare se produce la copiii cu stare de nutriţie necorespunzătoare sau cu rezistenţă 
redusă. 

7.13.1.2. Limfangita tuberculoasă 

Limfangita tuberculoasă constituie al doilea element al complexului primar şi apare datorită 
inflamaţiei vaselor limfatice prin care bacilul Koch este drenat de la afectul primar spre 
ganglion. 

Radiologie se constată apariţia unor benzi opace cu intensitate redusă, contur difuz 
delimitat sau chiar mici noduli dispuşi liniar cu aspect în "şirag de perle". Imaginea radiologică 
a limfangitei poate persista o bună perioadă de timp. Rareori persistă câteva cordoane 
fibroase. 



7.13.1.3. Adenopatia satelită 

Adenopatia satelită este rezultatul hipertrofiei ganglionare datorată procesului inflamator. 
Adenopatia corespunde teritoriului de drenaj limfatic şi este responsabilă de evoluţia ulterioară 
a bolii. Afectarea ganglionară este întâlnită într-un procent mult mai ridicat faţă de adult, de 
până la 96%. Adenopatiile sunt mai frecvente la copilul mic. (34) 

Radiologie adenopatia apare ca o opacitate ovalară bine delimitată, unilaterală, cu intensitate 
medie şi dimensiuni reduse (1-2 cm). Mai frecvent adenopatiile apar hilar şi paratraheal drept 
şi mai rar subcarinar. Adenopatiile sunt mai bine evidenţiate de radiografiile LL sau CT. 

O radiografie pulmonară normală nu exclude o adenopatie. De aceea în prezenţa contactului 
cu un bolnav cu tuberculoză sau în prezenţa unei simptomatologii sugestive, dacă radiografia 
pulmonară este normală, se efectuează o radiografie LL sau CT mai ales la copiii sub 2 ani 
care pot dezvolta o meningită specifică. Dacă ganglionul are dimensiuni normale dar centrul 
hipodens, se ridică problema unui focar de tuberculoză în parenchim. In cazul prinderii mai 
multor grupuri ganglionare, opacitatea are contur policiclic. Uneori nu se vizualizează afectul 
primar datorită dimensiunilor sale mici şi intensităţii reduse, ci doar adenopatia. Adenopatiile 
hilare importante pot produce uneori compresiuni pe bronhii ducând la obstrucţii parţiale 
sau complete. Obstrucţiile incomplete dau hiperinflaţie şi retenţie de aer, iar cele complete 
atelectazie. 

Evoluţia complexului primar este de obicei benignă. Componentele sale se resorb treptat 
şi se fibrozează, iar ulterior se calcifică. 

Datorită unei stări de hipersensibilitate a organismului faţă de toxina bacilului Koch apare 
un aspect de primoinfecţie extensivă inflamatorie. Ea se caracterizează prin apariţia unor 
leziuni care nu au semnificaţia de complicaţie şi au o evoluţie benignă. 

CT cu achiziţie spirală poate evidenţia un nodul parenchimatos şi adenopatia hilară sau 
paratraheală care în unele cazuri poate fi compresivă. Adenopatiile au dimensiuni de 15- 
20 mm, sunt omogene atât pe examinarea 
nativă cât şi pe cea posteontrast. 

Adenopatiile mari au structură mai 
heterogenă, cu o hipodensitate centrală, 
cu încărcare periferică posteontrast. 
Hipodensitatea centrală este specifică 
tuberculozei. 



Fig. nr. 7.36. Secţiune axială toracică 
CT. Adenopatii mari (posibilă necroză) 
cu hipodensitate centrală, paratraheale 
superioare drepte. 

Leziunea secundară cea mai frecvent întâlnită este congestia perifocală numită şi 
epituberculoză 

Congestia perifocală are ca substrat morfologic o alveolită exudativă sau un proces de 
atelectazie spastică. Radiologie în jurul afectului primar apare o opacitate cu intensitate redusă, 
contur şters, care face ca dimensiunile sale să crească de câteva ori. De cele mai multe ori focarul 
primar nu mai poate fi evidenţiat, el având acelaşi indice de absorbţie ca şi congestia perifocală. 
Uneori congestia perifocală prinde un segment sau un lob. Starea clinică nemodificată, 
evoluţia benignă sugerează diagnosticul. Acest aspect radiologie trebuie cunoscut pentru a nu 
fi interpretat ca evoluţie nefavorabilă. De 
asemeni, scăderea bruscă în dimensiuni nu 
trebuie să ne inducă iluzia unei vindecări 
pentru că focarul cazeos poate rămâne pe 
loc şi se poate ulterior excava. 

Congestia perifocală periganglionară 
apare ca o opacitate cu intensitate redusă 
care înglobează adenopatiile redând un 
aspect pseudotumoral. 

O altă leziune secundară benignă este 
şi pleurezia serofibrinoasă. în lichidul de 
puncţie nu se evidenţiază bacilul Koch 
ceea ce pledează pentru faptul că pleurezia 
se datorează stării de hipersensibilitate a 
organismului. Dispare la scurt timp după 
apariţie. Pleurezia poate fi considerată mai 
degrabă ca o componentă a tuberculozei primare, decât ca o complicaţie. Când este în cantitate 
mare poate masca celelalte leziuni. Fluctuaţiile cantitative de lichid pleural sunt concomitente 
cu leziunile perifocale. (35) 

Uneori după vindecarea bolii rămâne o îngroşare pleurală minimă, sechelară. 

CT evidenţiază afectarea parenchimului care apare ca o arie de condensare omogenă ce 
cuprinde un segment şi adenopatia satelită. Afectarea ganglionară este întâlnită în 83-95% 
din tuberculoza primară la copil. (34) 

CT este utilă şi în determinarea extinderii bolii şi a complicaţiilor. 

CT cu înaltă rezoluţie evidenţiază în diseminarea tuberculozei noduli centrolobulari sau 
structuri lineare ramificate. 




Fig. nr. 7.37. Congestie perifocală. Adenopatii hilare 
în dreapta. 



7.13.1.4. Complicaţiile complexului 
primar 

în evoluţia sa, complexul primar poate 
da complicaţii prin extensie la ţesuturile 
adiacente (bronşie, parenchim, pleură), 
sau poate disemina în organism prin 
pătrunderea în vasele sanguine limfatice. 



Fig. nr. 7.38. Adenopatie hilară dreaptă. 
Opacifierea lobului mijlociu drept într-o 
comunicare adenobronşică. 

7.13.1.4.1. Complicaţiile bronşice 

Fistula adenobronşică este o comunicare între un ganglion cazeificat şi o bronşie. Deşi 
este considerată o complicaţie, această fistulă este un mod de evoluţie, de eliminare a unei 
mase de cazeum. După eliminarea cazeumului fistula se închide şi se cicatrizează. 

□ Atelectazia 

Atelectazia este o complicaţie mai rar întâlnită şi se datorează formării unui ţesut de 
granulaţie care obstruează o bronşie. în teritoriul distal obstrucţiei apare o opacitate cu 
structură omogenă, cuprinde un segment sau un lob şi atrage ţesuturile din jur. Opacitatea 
dispare odată cu repermeabilizarea bronşiei. 

Uneori, datorită mobilizării unor mase mari de cazeum se pot produce atelectazii mici 
lobulare. Ele apar ca opacităţi nodulare cu contur policiclic, cu dimensiuni variate de la 
2-3 mm la 1-2 cm şi dispar în câteva zile după repermeabilizarea bronşiolelor. Atunci când 
obstrucţia este incompletă şi se produce un mecanism de ventil expirator în teritoriul adiacent 
apare hiperinflaţie. 

Radiologie se constată hipertransparenţă difuză ce deplasează elementele anatomice 
învecinate. 

Caverna ganglionară apare în mod excepţional la copil. 

7.13.1.4.2. Complicaţiile parenchimatoase 

Complicaţiile complexului primar care afectează parenchimul sunt date de extinderea 
procesului inflamator sau de cazeificarea uneia din componentele sale şi apariţia cavernelor. 

□ Congestia perifocală 

Congestia perifocală se datorează extinderii procesului inflamator şi poate apare ca o 
segmentită sau lobită. Evoluează fără simptomatologie clinică evidentă. 

Anatomopatologic se constată exudat alveolar, edem al peretelui, lichid intraalveolar în 
care se găsesc leucocite, celule epiteliale alveolare descuamate şi câţiva bacili Koch. Uneori 
în focarul exudativ se găsesc zone necrotice. 

Radiologie apar opacităţi cu caractere alveolare care le măresc pe cele preexistente. 
Diagnosticul se pune prin urmărirea în timp a bolnavului. 

□ Pneumonia eazeoasă 

Pneumonia eazeoasă este o complicaţie majoră a tuberculozei la copil şi se datorează 
rezistenţei scăzute a organismului acestuia. Apare prin suprainfectarea cu bacilul Koch a 
unei zone de congestie perifocală. 



Aspectul radiologie este de opacitate cu 
intensitate mică la început, care cuprinde 
de obicei un lob. în timp, intensitatea 
opacităţii creşte, structura devine 
inomogenă iar conturul este bine delimitat 
de scizură. După un interval de timp de 
câteva săptămâni în interiorul opacităţii 
apar zone transparente cu contur difuz şi 
dimensiuni variate realizând un aspect 

Fig. nr. 7.39. Segmentită eazeoasă. 
Adenopatii hilare. 

asemănător cu "miezul de pâine", mult mai 
bine evidenţiată CT. 

Substratul anatomopatologic al acestei 
transparenţe este ulceraţia care are tendinţă 
de extindere. Ulterior ulceraţiile cresc în 
dimensiuni şi confluează producând caverne. 
In urma tratamentului procesul de condensare 
pulmonară dispare, iar cavernele rămân şi îşi 
urmează dinamica obişnuită. 

Fig. nr. 7.40. Secţiune axială CT. Pneumonie 
cazeoasă. Imagine în miez de pâine în regiunea 
apicală pulmonară superioară dreaptă 



□ Caverna primară 

Caverna primară, destul de rar întâlnită la copil, este o 
complicaţie gravă, fiind urmată de obicei de diseminări şi de 
extinderea procesului. 

Caverna primară apare fie pe afectul primar, fie pe adenopatia 
satelită şi apare radiologie ca o zonă transparentă sau ca o 
imagine hidroaerică înconjurată de un perete gros, destul de 
bine delimitat la exterior, cu evoluţie lentă. Cavernele specifice 
au o cantitate mică de lichid şi sunt localizate în segmentele 
posterioare ale lobilor superiori sau în cele apicale ale lobilor 
inferiori. Peretele cavernei este gros şi neregulat în abcesele 
recente şi apoi, pe măsură ce boala se vindecă, ele devin din 
ce în ce mai subţiri. După apariţia cavernei frecvent apar noi 
focare exudative. 

CT evidenţiază mai bine decât radiografia standard cavităţile 
din tuberculoză care sunt de obicei multiple şi apar în arii de 
condensare. Iniţial cavităţile au perete gros neregulat dar pe 
măsură ce se vindecă, peretele devine tot mai subţire. 




Fig. nr. 7.41. Cavernă bacilară. 




Fig. nr. 7.42. Secţiuni toracice axiale CT a şi b. Cavernă într-o zonă de condesare pulmonară. Zonă de 
consolidare difuz delimitată, structura inomogenă, bronhogramă pozitivă şi cavernă degajată în lobul 
superior pulmonar drept 

7.13.1.4.3. Diseminări 



Diseminarea infecţiei cu bacilul Koch se face pe cale bronhogenă, hematogenă sau limfatică. 
Diseminările bronhogene apar atunci când un focar cazeos a fost eliminat printr-o bronşie. 
Acest tip de diseminare la copil se produce mai ales după apariţia fistulelor adenobronşice, 
când bacilul Koch este vehiculat către bronşiile distale. Diseminarea bronhogenă poate apare 
ca un focar de condensare de tip pneumonie sau ca o bronhopneumonie. 

Pneumonia bacilară este asemănătoare celei nespecifice şi apare mai rar la copil. 

□ Bronhopneumonia difuză tuberculoasă apare la copiii cu rezistenţă scăzută la infecţii. 
Radiologie se vizualizează opacităţi cu dimensiuni de 2-5 mm diseminate în ambii câmpi 
pulmonari, mai ales în regiunile mijlocii. Intensitatea opacităţii este mai mare în centru şi 
descreşte spre periferie. Structura opacităţilor este neomogenă. Vârfurile şi bazele sunt de 
obicei respectate. Frecvent sunt şi adenopatii hilare. Dimensiunile şi intensitatea opacităţii 
hilare sunt crescute. 

Acest tip de diseminare se produce 
când fistula apare la nivelul unei bronşii 
mari, iar bacilul Koch diseminează în 
ambii plămâni. Atunci când fistulizarea 
are loc într-o bronşie mică se produce 
bronhopneumonie pseudolobară. 

Aspectul radiologie este asemănător 
celui descris la bronhopneumonie difuză, 
dar este localizat într-un singur lob. La 
copiii mici, bronhopneumonia poate lua 
o formă miliară. După tratament, nodulii 
bronhopneumonici se resorb sau se 
fibrozează şi se calcifică. 

CT cu înaltă rezoluţie detectează 
diseminarea tuberculozei prin evidenţierea 
unor noduli centrolobulari de 2-4 mm şi a 
unor structuri liniare centrolobulare sau a 
imaginii de arbore înmugurit. Frecvent se 
constată colecţie pleurală. 





Fig. nr. 7.43. Bronhopneumonia pseudolobară. 
Radiografie toracică AP. Multiple opacităţi miliare 
diseminate în ambii câmpi pulmonari. Opacitate 
omogenă a lobului superior drept. 



□ Diseminarea limfatică 

Vehicularea germenilor se face de la focarul parenchimatos către staţia ganglionară afectată. 
Radiologie aspectul la copil nu este caracteristic. Se constată cordoane opace difuz delimitate 
ce pornesc de la focarul parenchimatos către hil, care se datorează inflamaţiei vaselor limfatice. 
Mai apar mici opacităţi în jurul acestor cordoane, dar ele sunt mai greu vizibile la copil şi se 
pierd între focarele de diseminare bronhogenă sau hematogenă. 

□ Diseminările hematogene 

Diseminarea hematogenă se produce prin deschiderea într-un vas a unui focar cazeos. 
Prin deschiderea în vasele limfatice se ajunge prin canalul toracic tot în torentul circulator. 
Diseminările hematogene sunt generalizate sau localizate. 

Diseminarea hematogenă generalizată produce granulia sau bronhopneumonia miliară 
tuberculoasă. însămânţarea se produce şi în alte organe ca: rinichi, creier, testicul etc. sau în 
seroase cum sunt meningele, peritoneul, pleura. Granulia bacilară apare radiologie la început 

Fig. nr. 7.44. Bronhopneumonie miliară tuberculoasă. Radiografie toracică 
în incidenţă PA. Multiple opacităţi miliare diseminate în ambii câmpi 
pulmonari. 



sub forma unor opacităţi miliare, situate periferic în mantaua pulmonară. Interstiţiul pulmonar 
este accentuat. Ulterior intensitatea opacităţilor creşte, conturul lor devine net, aspectul 
plămânului este granitat. Opacităţile sunt situate simetric, dar afectează mai ales vârfurile, 
fiind din ce în ce mai puţine de la vârf spre baze. Frecvent se constată colecţii pleurale. Sub 
tratament, opacităţile pulmonare dispar sau se fibrozează şi apoi se pot calcifia. 

Diseminarea hematogenă localizată se datorează descărcării în circulaţie a unui număr 
redus de germeni la un copil cu rezistenţă destul de bună. 

Radiologie cele mai cunoscute diseminări paucibacilare localizate sunt îngroşările pleurale 
ale vârfurilor şi nodulii apicali. 

îngroşările pleurale se datorează de fapt unei diseminări în ţesutul conjunctiv subpleural şi 
în interstiţiul din vecinătate cu formarea unei fibroze pleuroseptale. (36) Radiologie se constată 
opacităţi sub formă de bandă la nivelul vârfului cu contur net, care trimite unele prelungiri 
fine spre parenchimul pulmonar. In timp, acest proces se fibrozează, atrage ţesuturile din jur 
sau poate produce bule de emfizem care nu trebuiesc confundate cu cavernele. 

Nodulii apieali Simon, Aschoff Puhl, sunt complicaţii postprimare şi se datoresc diseminării 
în regiunea vârfului sau subclavicular. Radiologie opacităţile au intensitate redusă bine 
delimitate. Pot fi unice sau multiple, uni sau bilaterale, iar uneori se pot calcifia. 

7.13.2. Tuberculoza secundară (Ftizia) 

Infiltratul precoce poate lua naştere din nodulii apicali Simon. în jurul lor se constată 
apariţia unei opacităţi inelare cu intensitate redusă, contur difuz şi tendinţă la extindere. Dacă 
nodulii Simon sunt calcifiaţi, intensitatea opacităţii lor se reduce progresiv, se fragmentează 
şi ulterior sunt înglobaţi în opacitate fără să mai poată fi identificaţi în interiorul acestuia. 
Acest aspect radiologie se numeşte infiltrat nodular apical. 

Alteori infiltratul precoce apare subclavicular şi 
este numit infiltrat rotund subclavicular Asman. 

Radiologie apare ca o opacitate rotundă cu intensitate 
mică, structură omogenă, contur difuz, diametrul de 
1-2 cm. 

Uneori infiltratul precoce apare ca un proces de 
alveolită exudativă, cuprinzând un segment sau chiar 
două. Opacitatea este situată periferic ,mai ales în 
mantaua pulmonară are structură inomogenă şi este 
destul de greu de sesizat pe radiografie la copil. Acest 
aspect radiologie este cunoscut sub denumirea de 
infiltrat nebulos periferic Raedeker. Infiltratul 
precoce, indiferent sub ce formă apare, poate să se 
vindece sub tratament prin restitutio ad integrum 
sau poate lăsa o mică zonă de fibroză. Resorbţia 
începe uneori din centru, realizând un fals aspect 
de cavernă care se recunoaşte prin faptul că are un 
contur intern şters şi dispare în câteva zile. Alteori 
infiltratul precoce se încapsulează şi se transformă 
în tuberculom. 

Radiologie apare ca opacitate rotundă bine delimitată, cu structură omogenă care, cu timpul, 
se poate calcifia. In cazurile în care rezistenţa organismului este scăzută infiltratul precoce 
se lichefiază şi se elimină printr-o bronşie realizând un aspect de cavernă. 

Radiologie caverna apare ca o imagine hidroaerică înconjurată de o opacitate inelară, cu un 
perete gros de câţiva milimetri. După apariţia cavernei frecvent apar şi alte focare exudative la 
distanţă, prin diseminare bronhogenă sau hematogenă. Evoluţia infiltratului precoce depinde 
de reactivitatea organismului şi de tratamentul aplicat. In formele cu evoluţie nefavorabilă, 
focarele cazeoase devin exudative sau se încapsulează ducând la ftizie cronică evolutivă. In 
majoritatea cazurilor însă tuberculoza secundară se vindecă prin restitutio ad integrum sau 
prin zone minime de fibroză pulmonară. 

Orice copil cu opacitate alveolară, însoţită de adenopatie sau pleurezie, trebuie suspectat 
de tuberculoză, mai ales dacă debutul bolii nu este acut. 




Fig. nr. 7,45. Infiltrat rotund subclavicular 
Asman. Opacitate rotundă, cu intensitate 
redusă, subclavicular în dreapta. 

8. OBSTRUCŢIA CĂILOR AERIENE 



Obstrucţia unei bronşii poate să crească sau să reducă volumul de aer din teritoriul afectat 
în funcţie de tipul procesului patologic şi de sediul lui. Obstrucţia completă duce la atelectazie 
,pe când cea incompletă duce la retenţie de aer (air trapping). 

8.1. Atelectazia 

Atelectazie înseamnă reducerea cantităţii de aer dintr-un teritoriu pulmonar, urmată de 
diminuarea volumului acestuia. Termenul de colaps este sinonim cu atelectazia şi este folosit 
mai ales pentru atelectazia prin compresiune produsă de pleurezie, pneumotorace etc. 

Anectazie înseamnă insuficienta expansiune a parenchimului pulmonar la nou născut şi 
nu trebuie confundată cu atelectazia. 

După obstrucţia bronşică totală presiunea aerului alveolar în teritoriul tributar scade 
şi volumul alveolar se reduce. Pe măsură ce aerul se resoarbe în sistemul circulator, 
colabarea alveolelor se accentuează. Acest tip de atelectazie se mai numeşte obstructivă sau 
resorbtivă. 

Diagnosticarea precoce a unei obstrucţii bronşice este deosebit de importantă pentru 
aplicarea de urgenţă a tratamentului adecvat. 

în afara obstrucţiei bronşice, atelectazia se mai poate produce şi prin compresiunea extrinsecă 
a plămânului. Acest tip de atelectazie se mai numeşte extrinsecă sau de compresiune. 

Alte cauze de atelectazie la copil mai rar întâlnite sunt: cicatricile datorită fibrozării ţesutului 
pulmonar (atelectazia cicatriceală), alterări ale calităţii sau volumului surfactantului pulmonar 
(atelectazia adezivă) sau prin mecanism reflex (atelectazia lamelară). 

8.1.1. Atelectazia obstructivă (resorbtivă) 

Radiologie atelectazia obstructivă apare ca o opacitate cu caractere retractile. In cazul 
afectării unui lob se disting semne lobare şi extralobare. 
Semne lobare directe 

Lobul afectat prezintă o opacitate cu dimensiuni variate în funcţie de: 

■ timpul scurs de la obstrucţie; 

■ prezenţa unei afecţiuni pulmonare sau pleurale preexistente; 

■ volumul de aer sau de lichid din teritoriul afectat; 

■ posibilitatea circulaţiei colaterale a aerului; 

■ gradul obstrucţiei; 

■ sediul şi dimensiunea bronşei. 

Opacitatea va avea dimensiuni mai mari în cazul existenţei unei pahipleurite sau a unei 
fibrozări parenchimatoase, secundare unor procese patologice mai vechi, vindecate prin fibroză 
locală care nu permit retracţia. Dimensiunile vor fi din ce în ce mai mici pe măsură ce timpul 
scurs de la obstrucţie este mai mare, iar obstacolul nu a fost îndepărtat şi de asemenea în 
cazul existenţei unei posibilităţi de ventilare prin căi colaterale. 

La început, opacitatea are intensitatea unui voal. Pe măsură ce volumul de aer scade sau 
este înlocuit cu lichid intensitatea opacităţii creşte. La creşterea intensităţii contribuie şi 
vasoconstricţia locală secundară hipoxiei. 

Un semn important de diagnostic în fazele incipiente, când intensitatea opacităţii este 
redusă iar pierderea de volum nu este mare, este diminuarea unghiurilor de dihotomizare 
ale vaselor în teritoriul afectat, în comparaţie cu parenchimul indemn. 

Forma opacităţii este aproximativ triunghiulară cu vârful către hil şi baza către peretele 
toracic. In fazele incipiente opacitatea pare suspendată de hil prin vase şi bronhii. 

Structura opacităţii este omogenă. Nu se constată bronhograma aerică în atelectazia 
resorbtivă, dar este frecvent întâlnită în cea prin compresiune sau adezivă. Conturul opacităţii 
este bine delimitat dacă acesta ajunge până la scizură. 

Semne extralobare (indirecte) Datorită reducerii volumului pulmonar, în teritoriul afectat 
are loc o deplasare a ţesuturilor din jur spre leziune. Deplasarea este cu atât mai mare cu cât 
timpul trecut de la obstrucţie este mai lung. 

Ridicarea hemidiafragmului este mai evidentă în atelectaziile lobilor inferiori, dar se 
întâlneşte şi în afectările celor superiori. Atragerea scizurilor, traheii, hilului, cordului, 
reducerea spaţiilor intercostale este întâlnită în toate atelectaziile mai vechi. 

Lobul adiacent celui afectat este hipertransparent datorită unui uşor grad de hiperinflaţie 
compensatorie. în acest lob numărul de vase pe unitatea de suprafaţă este mai redus, iar 
unghiul de dihotomizare este mai mare. Hiperinflaţia compensatorie trebuie deosebită de cea 
obstructivă care nu se modifică în expir. 

Aspectul CT al atelectaziei este de arie cu densitate crescută faţă de parenchimul din jur cu 
structură omogenă, ce atrage ţesuturile din jur. Scizurile atrase apar concave către parenchim, 
vasele au unghiuri de dihotomizare reduse, hiperinflaţie compensatorie. 

Postcontrast se constată o captare omogenă. (1) 

Ecografia. Atunci când aerul din alveole dispare, transmisia ultrasunetelor este bună, iar 
plămînul are un aspect ecografic asemănător ficatului sau splinei. 

în atelectazie plămânul ecografic are un aspect parenchimatos cu multiple puncte 
hiperecogene datorate aerului restant alveolar şi structuri liniare datorate bronşiilor care pot 




Fig. nr. 8.1. Atelectazie. Ecografie. Fig. nr. 8.2. Ecografie. Pleurezie. Atelectazie prin 
Plămânul apare ecogen cu bronhogramă compresiune. Imagine transonică datorată colecţiei 
ecografică lichidiană lichidiene pleurale. Plămânul atelectaziat apare ecogen 

cu multiple benzi hiperecogene cu întărire posterioară. 

Fig. nr. 8.3. Atelectazie lob superior drept. Radiografie toracică în incidenţa a) PA; b) LL. 



fi hipercogene atunci cînd conţin aer sau hipoecogene atunci când conţin lichid. Prin analogie 
cu aspectul radiografie aceste structuri liniare au fost denumite bronhogramă ecografică. 

In atelectazie, unde are loc o reducere a volumului pulmonar, bronşiile care conţin aer 
apar aglomerate şi au un traseu paralel. Acest aspect este mai bine evidenţiat în atelectazia 
prin compresiune. (2 ). 

□ Atelectazia lobului superior drept 

Atelectazia lobului superior drept pe radiografia în PA produce radiologie o opacitate 
cu structură omogenă, intensitate medie bine delimitată inferior de scizura orizontală care 
apare concavă inferior şi este situată mai sus. In mod obişnuit, scizura orizontală este situată 
la nivelul arcului anterior al coastei a IV-a. In atelectazie ea pivotează în jurul hilului. Pe 
radiografia din PA porţiunea laterală a scizurii urcă spre apex. In LL se constată ascensionarea 
jumătăţii anterioare a scizurii. Traheea este deplasată către dreapta, hilul drept este ridicat. 
In atelectaziile mai vechi artera şi bronhia pulmonară dreaptă sunt mai orizontalizate. 

Hemidiafragmul drept este normal sau uşor ridicat. Coastele apar normale. 

Pe radiografia în PA atelectazia poate fi confundată cu o hipertrofie unilaterală de timus 
sau cu o lărgire a mediastinului. 



Hipertrofia unilaterală de timus apare 
însă ca o opacitate bine delimitată inferior 
de o linie dreaptă, pe când în atelectazie 
marginea inferioară este concavă. 
Opacitatea dată de atelectazie nu se 
modifică cu respiraţia, pe când cea din 
hipertrofia de timus scade în inspiraţie şi 
creşte în expiraţie. 



Fig. nr. 8,4, Hipertrofie timus. Radigrafie 
toracică AP. 

□ Atelectazia lobului superior stâng. 

Opacitatea dată de atelectazia lobului superior stâng nu este o imagine în oglindă a celui 
drept. Pe radiografia din PA se constată o opacitate în jurul hilului care cuprinde cele două 
treimi superioare ale plămânului stâng. Hilul este ridicat, iar artera şi bronşia pulmonară 
stângă sunt mai orizontalizate. 

în lobul inferior stâng se observă hiperinflaţie. Pe radiografiile din LL se constată o bandă 
opacă paralelă cu peretele toracic anterior, bine delimitată posterior de scizura oblică stângă, 
în atelectaziile vechi se poate constata şi ridicarea hemidiafragmului stâng. 

La copiii cu cardiomegalie a fost descrisă o formă de atelectazie asemănătoare cu cea din 
lobul superior drept. Deplasarea spre stânga a cordului comprimă bronşia lobului superior şi 
parenchimul producând opacifierea jumătăţii superioare a hemitoracelui stâng. (3) 

□ Atelectazia lobului mijlociu drept. 

Frecvent întâlnită la copii, atelectazia lobului mijlociu drept este relativ uşor de diagnosticat 
radiologie datorită vizualizării scizurii orizontale drepte. 

în mod uzual pe radiografia în PA scizura orizontală dreaptă poate avea o înclinare de 
10° către vârf sau către bază, dar ea rămâne întotdeauna dreaptă. Pe radiografiile efectuate 
în hiperlordoză poate exista un uşor grad de încurbare a scizurii orizontale cu o uşoară 
convexitate către vârf. în atelectazie scizura apare ca o linie curbă cu concavitatea în jos. în 
cazurile în care pierderea de volum este mai importantă în segmentul lateral scizura orizontală 
are o oblicitate mai marcată pe radiografia în PA. 

Pe radiografia din LL ambele scizuri apar deplasate una către cealaltă, fiind concave. Scizura 
orizontală este deplasată inferior, iar cea oblică superior. 

Deplasarea scizurilor este cel mai important semn de atelectazie, opacitatea, produsă de 
pierderea de volum pulmonar are la început o intensitate redusă şi destul de greu de evidenţiat 
radiologie. în plus, pe radiografia din PA aceasta este greu de diferenţiat de opacitatea 
hilului, iar din LL este mascată de cord. în cazurile în care pierderea de volum pulmonar 




Fig. nr. 8.5. Radiografie toracică: a) în incidenţă PA, b) în laterolateral drept. Atelectazie lob mijlociu 
drept. Opacitate cu structură omogenă şi caractere retractile. 

Fig. nr. 8.6. Atelectazie lob mediu. Radiografie toracică în incidenţă AP şi LL drept. 



este importantă, atelectazia apare pe radiografia în PA ca o opacitate triunghiulară cu vârful 
în hil şi baza pe peretele toracic, având intensitate medie, bine delimitată în sus şi structură 
omogenă. Opacitatea şterge marginea dreaptă a cordului (semnul siluetei). 

Pe radiografiile în hiperlordoză opacitatea are intensitate mai mare şi este mai uşor de 
evidenţiat. In această incidenţă forma opacităţii este tot triunghiulară, dar baza este situată pe 
marginea dreaptă a cordului, iar vârful către peretele toracic; contururile sunt bine delimitate. 
Semnele extralobare de atelectazie în cazul lobului mijlociu sunt mai reduse din cauza 
volumului mic al acestuia. 

Atelectazia lobului mijlociu trebuie diferenţiată de colecţia lichidiană în scizura orizontală 
care dă tot opacitate, dar cu contururi convexe. 

Termenul "sindrom de lob mijlociu" se referă la o atelectazie persistentă dată fie de o 
stenoză, fie de o compresie bronşică extrinsecă. La copil cauza cea mai frecventă a atelectaziei 
cronice o constituie corpii străini radiotransparenţi urmată de adenopatiile peribronşice. 

□ Atelectazia lobului inferior drept sau stâng 

Atelectazia lobilor inferiori are aspect radiologie asemănător în stânga şi în dreapta, pierderea 
de volum pulmonar ducând la deplasarea jumătăţii inferioare a scizurii oblice posterior către 
sinusul costodiafragmatic. 

Atelectazia lobului inferior drept pe radiografia din PA dă o opacitate situată supradiafragmatic 
drept, difuz delimitată, care voalează conturul hemidiafragmului. In LL opacitatea este situată 
posterior având structură omogenă şi fiind bine delimitată anterior către scizura oblică ce 
apare deplasată posterior. Scizura orizontală nu este modificată, dar în cazurile severe poate 
fi convexă în sus datorită hiperinflaţiei compensatorii a lobului mijlociu. Hemidiafragmul 
drept apare şters în dreptul opacităţii. 

Atelectazia lobului inferior stâng pe radiografia din PA se evidenţiază mai greu, mai ales pe 
radiografiile uşor subexpuse. In cazurile în care se suspicionează o atelectazie a lobului inferior 
stâng, o radiografie oblic anterior stâng permite evidenţierea opacităţii. Atelectazia lobului 
inferior stâng apare ca o opacitate triunghiulară bine delimitată extern către parenchimul 

pulmonar care se vede prin imaginea cordului şi şterge conturul hemidiafragmului stâng în 
porţiunea sa medială. 

Un semn ajutător în atelectazia lobului inferior stâng pe radiografia din PA este apariţia 
unor opacităţi nodulare în jurul conturului stâng al cordului. Aceste opacităţi apar datorită 
redistribuirii fluxului sangvin pulmonar şi/sau rotaţiei unora dintre vase radiografiate 
ortor ontgenogr ad . 

Un alt semn ajutător ar fi reducerea dimensiunilor hilare datorită atragerii în jos a unora 
dintre componentele sale. 

In atelectaziile vechi intensitatea opacităţii creşte. Are loc atragerea mediastinului, a 
diafragmului, a hilului. Apare hiperinflaţia compensatorie în lobul superior stâng sau chiar 
în plămânul drept. 

□ Atelectazia unui întreg plămân 

La copil atelectazia unui întreg plămân constituie una din cauzele cele mai frecvente de 
opacifiere a unui hemitorace. Cauza obstrucţiei 
o constituie de obicei corpii străini. 

Radiologie avem o opacitate cu intensitate 
medie, care cuprinde un întreg hemitorace 
şi atrage ţesuturile din jur. Se evidenţiază 
o importantă deviere, către partea afectată 
a traheei, a cordului. De asemenea, apare 
hernierea plămânului contralateral atât anterior 
(retrosternal) cât şi posterior (în recesul azigo - 
esofagian). Hemidiafragmul în partea afectată 
este ridicat, iar cel contralateral coborât 
datorită hiperinflaţiei compensatorii. 

Fig. nr. 8.9. Atelectazia plămânului drept. 
Radiografie toracică PA, detaliu. 

Atelectazia unui întreg plămân trebuie diferenţiată de alte cauze ale opacifierii unui 
hemitorace în totalitate. Astfel, pneumonia, destul de frecvent întâlnită la nou născut şi 
copilul mic, produce radiologie tot o opacitate a întregului hemitorace, dar are bronhogramă 
aerică şi nu produce atragerea ţesuturilor din jur. 

□ Atelectazia rotundă 

CT se constată o masă densă rotundă, sau triunghiulară situată mai frecvent în lobul 
inferior, lângă peretele toracic, care se încarcă omogen posteontrast. Diagnosticul se pune 
prin evidenţierea semnelor indirecte de pierdere de volum pulmonar: deplasarea vaselor şi 
bronşiilor adiacente care iau aspect de coadă de cometă. (4) 

8.1.2. Atelectazia prin compresiune (pasivă) 

Apare lângă procese patologice benigne care comprimă parenchimul pulmonar. Se întâlneşte 
mai ales în lobii inferiori acompaniind colecţiile pleurale, pneumotoracele. 

Radiologie apare ca o opacitate de formă semilunară, cu intensitate maximă subpleural şi 
din ce în ce mai redusă către parenchim; ea dispare odată cu cauza care a generat-o. Atelectazia 
prin compresiune face ca dimensiunile pleureziei să pară mai mari decât sunt în realitate. 

8.1.3. Atelectazia cicatriceală 



Atelectazia cicatriceală se datorează 
atragerii parenchimului pulmonar de către 
zone de fibroză, secundare unor procese 
patologice mai vechi, şi se întâlneşte doar 
la copilul mare sau adolescent. 

Radiologie, lângă o opacitate cu 
intensitate mare, datorată fibrozei, se 
constată o voalare cu dimensiuni şi 
intensitate mai redusă. 

CT evidenţiază o imagine hiperdensă 
care atrage vasele din jur 

8.1.4. Atelectazia lamelară 
(subsegmentară) 

Atelectazia lamelară este o formă 
particulară care se datorează obstruării 
bronşiolelor subsegmentare. Atelectazia 
lamelară se mai numeşte linia Fleischner 
şi apare în procese patologice de vecinătate 
ca: peritonite, abces subfrenic, intervenţii 
chirurgicale pe abdomen, embolie 
pulmonară etc. 

Radiologie întâlnim o opacitate liniară 
lungă de 3-4 cm şi groasă de 3-4 mm, 



Fig. nr. 8.11. Radiografie toracică PA. 
Atelectazie lamelară. 

situată supradiafragmatic, uşor concavă în jos. Datorită formei sale mai este denumită discoidă 
sau plată. Atelectazia lamelară dispare odată cu cauza care a produs-o sau după o inspiraţie 
sau expiraţie profundă. Acest fapt pledează pentru producerea sa prin mecanism reflex. 



8.2. Hiperinflaţia obstructivă 



Obstrucţia incompletă a unei bronşii se poate datora unui mecanism cu ventil. în inspiraţie 
aerul pătrunde în plămâni, iar în expiraţie iese parţial sau nu iese deloc. Cauza cea mai 
frecventă a obstrucţiei incomplete o constituie inflamaţiile care prin îngroşarea peretelui şi/sau 
dopuri de puroi sau mucus produc o blocare incompletă a ieşirii aerului din plămâni. 

Cauzele hiperinflaţiei obstructive sunt intriseci sau extrinseci. Intre cele intrinseci: corpii 
străini, stenozele bronşice, adenomul bronşic, dopurile de mucus sau de puroi sunt mai frecvent 
întâlnite. Cauzele extrinseci care produc obstrucţie bronşică precum adenopatiile, neoplasmele 
(limfoamele), inflamaţiile (tuberculoza), chistul bronhogen, anomaliile cardiovasculare sunt 
întâlnite mai rar. 

Hiperinflaţia obstructivă dată de 
infecţii este generalizată în infecţiile virale 
şi localizată în cele bacteriene. Infecţiile 
respiratorii virale produc obstrucţii în 
evacuarea aerului din plămân producând 
air trapping sau atelectazie. 

Inflamaţia peretelui bronşic duce la 
îngroşarea acestuia şi la obstrucţii parietale 
care produc retenţie de aer. (5) 

Radiologie toracele apare dilatat, 
cu diafragme aplatizate, unghiurile 
cardiofrenice şi costodiafragmatice mărite, 
hipertransparenţă pulmonară. 

Infecţiile bacteriene, prin obstrucţiile 
produse, duc la dilatări ale unor grupuri 
alveolare cu ruperea pereţilor acestora şi 
formarea unor cavităţi (bule, pneumatocel) 
care comprimă ţesutul pulmonar din jur 
dând atelectazie compresivă. 





Fig. nr. 8.12. Radiografie toracică PA. Hipertransparenţă 
generalizată şi interstiţiul pulmonar accentuat într-un 
caz cu pneumonie interstiţială. 



8.3. Plămânul hipertransparent unilateral 
(sindromul Swyer-James-Mac Leod) 

Sindromul Swyer-James-Mac Leod se datorează mai probabil unei bronşiolite obliterante 
ce apare în primii ani de viaţă şi care apoi se cronicizează. 

Radiologie se constată hipertransparenţă unui hemitorace; hilul are dimensiuni reduse, 
iar artera pulmonară din partea afectată prezintă dimensiuni mai mici decât ar trebui pentru 
vârsta respectivă. Vascularizaţia pulmonară apare redusă. Dimensiunile hemitoracelui sunt 
normale, dar uneori pot fi reduse. Se constată retenţie de aer în expiraţie. Pe radiografia 
PA în expir un hemitorace rămâne hipertransparent, mediastinul se deplasează către partea 
sănătoasă, hemidiafragmul rămâne coborât. 

Apariţia unui hemitorace hipertransparent se poate datora unor cauze multiple. O rotaţie 
a pacientului către dreapta sau stânga cu doar câteva grade sau un film centrat incorect face 
ca un hemitorace să apară hipertransparent. 

Absenţa congenitală a muşchiului pectoral produce radiologie acelaşi efect. Emfizemul bulos 
unilateral, pneumotoracele, hiperinflaţia compensatorie, obstrucţia parţială prin mecanism de 
ventil a uneia din bronşiile primare duc la apariţia hipertransparenţei unui hemitorace. (6) 

CT evidenţiază artera pulmonară cu dimensiuni reduse, circulaţia periferică săracă şi, 
uneori, semne de bronşectazie. 

Arteriografia vizualizează artera pulmonară hipoplazică cu ramuri subţiri gracile. 
Scintigrafia cu perfuzie confirmă hipoperfuzia în comparaţie cu partea sănătoasă, iar 
scintigrafia ventilatorie retenţia de aer. 

8.4. Deficienţa de alfa-l-antitripsină 

La copil deficienţa de alfa-l-antitripsină este cauza unui emfizem panlobular. 
Radiografie şi CT se constată hiperinflaţie, zone de emfizem, bule cu perete subţire, 
vascularizaţie periferică atenuată. 

Boala afectează lobii inferiori, dar, de obicei, este generalizată. 

8.5. Astmul bronşic 

Astmul bronşic este definit de către American Thoracic Society ca o creştere a sensibilităţii 
căilor aeriene la stimuli variaţi, manifestată prin obstrucţie difuză, reversibilă spontan sau 
după tratament. 

Diagnosticul astmului bronşic se face pe baza examenului clinic ce evidenţiază o boală 
recurentă caracterizată prin dispnee, tuse, wheezing. Prevalenţa astmului bronşic în ţara 
noastră este între 4,5 si 5,5%. 

Astmul bronşic afectează mai ales sexul masculin înainte de 7 ani. Raportul băieţi-fete 
este de 2/1. După această vârstă raportul devine unitar. Băieţii au în general forme mai severe 
de boală. (7) 

Fiziopatologic, obstrucţia căilor aeriene este însoţită sau favorizată de o hipersecreţie de 
mucus şi de inflamaţia epiteliului bronşic. Pereţii bronşici sunt îngroşaţi. Stratul muscular 
neted care la copilul sănătos are un rol protector, împiedicând pătrunderea în alveole a unor 
substanţe din atmosferă, bacterii sau virusuri, la copilul astmatic prin contracţie prelungită 
produce obstrucţie. Pe lângă sensibilitatea crescută la diverşi stimuli, la producerea obstrucţiei 
contribuie şi secreţia în exces de mucus precum şi edemul peretelui bronşic. 

Examinarea imagistică în astmul bronşic este rareori necesară. Ea este indicată atunci când 
răspunsul la tratament nu este cel aşteptat, există suspiciune de pneumonie sau de apariţie 
a altor complicaţii ca atelectazie, pneumotorace, pneumoperitoneu. (8) 

Examenul radiologie în astmul bronşic apreciază stadiul bolii, complicaţiile sale sau 
depistează alte cauze de wheezing. 

Radiologie se constată: 

■ retenţie de aer 

■ distensia cutiei toracice, aplatizarea diafragmelor 

■ modificări ale circulaţiei pulmonare. 

■ în fazele incipiente sau la pacienţii care au crize intermitente se poate constata aspect 
radiologie normal. De asemenea, între crize toracele poate fi normal; 

■ retenţia de aer este întâlnită întotdeauna 
în timpul crizelor, dar în cazurile severe 
persistă şi între crize şi se manifestă 
prin hipertransparenţă pulmonară 
datorată unei obstrucţii respiratorii 
cronice şi apare la mai mult de 80% 
dintre copii; 

■ distensia cutiei toracice: diametrele 
cutiei toracice sunt crescute, spaţiul 
retrosternal şi retrocardiac sunt lărgite, 
coastele sunt orizontalizate. în timpul 
crizelor muşchii intercostali sunt 
deplasaţi către exterior; 

■ diafragmele sunt mai jos situate şi 
aplatizate; 

■ vasele pulmonare hilare sunt mai 
groase, în timp ce vasele periferice sunt 
normale sau îngustate. Această lărgire 
s-ar putea datora unei hipertensiuni 
pulmonare tranzitorii ce apare în Fig. nr. 8.13. Astmbronşic. Radiografie toracică PA. Torace 
timpul stării astmatice şi se remite de tip emfizematos. Hipertransparenţă pulmonară, 
între crize; (9) 

■ în astmul bronşic, mai ales în cazurile vechi, se constată o îngroşare a peretelui bronşic. 
Radiologie se observă opacităţi liniare ce pornesc din hil către periferie şi mărginesc benzi 
transparente. In cazurile în care bronşia este radiografiată ortorontgenograd lângă opacitatea 
rotundă dată de vase se constată un inel opac, cu perete îngroşat, neregulat. Conturul 
cordului este intersectat de linii opace care îi dau un aspect "zburlit" "shaggy heart". 

CT este rareori necesară în examinarea astmului bronşic. Ea se efectuează mai ales la copii 
care prezintă complicaţii sau pentru identificarea altor cauze de wheezing. CT evidenţiază 
îngroşarea pereţilor bronşici care poate fi întâlnită şi în afara crizelor, îngustarea sau dilatarea 
arborelui bronşic, hiperinflaţie, perfuzie în mozaic datorită retenţiei de aer şi oligemiei. Uneori 
se constată opacităţi centrolobulare. CT este metoda cea mai potrivită pentru identificarea 
bronşectaziei. 

Complicţiile astmului bronşic la copil sunt favorizate de dimensiunile reduse care duc 
uşor la îngustări şi obstrucţii în timpul crizelor. 

Complicaţiile cele mai frecvent întâlnite în astmul bronşic sunt infecţiile pulmonare. Ele 
se manifestă radiologie prin apariţia pe un fond de hipertransparenţă a unor opacităţi cu 
caractere alveolare. 

O altă complicaţie destul de frecvent întâlnită la copil este atelectazia, datorită probabil 
unor dopuri de mucus. Atelectazia în astmul bronşic afectează mai ales ramurile bronşice mici 
şi este tranzitorie. (10) Radiologie apare ca o opacitate cu caractere retractile. O complicaţie 
mai rar întâlnită este pneumotoracele sau pneumomediastinul care se datorează rupturii unor 
grupuri alveolare, dilatate, situate subpleural în timpul unei expiraţii forţate. 

O complicaţie redutabilă este bronşectazia care favorizează apariţia crizelor, a 
suprainfecţiilor. 

Examenul radiologie are un rol deosebit în precizarea diagnosticului altor boli care 
produc wheezing. între acestea menţionăm: corpii străini, bronşiolitele, fibrozele pulmonare, 

compresiile traheobronşice date de adenopatii, tumori etc. Examenul radiologie baritat exclude 
o hernie hiatală sau un reflux gastroesofagian care, de asemenea, pot produce wheezing. 



8.6. Corpii străini 

Corpii străini traheobronşici produc obstrucţie acută sau cronică şi constituie una din 
cauzele de insuficienţă respiratorie la copil. Corpii străini apar mai frecvent între 6 luni şi 5 
ani cu o incidenţă maximă între 1-3 ani. Sunt mai frecvent întâlniţi în bronşia dreaptă. 

Corpii străini radioopaci sunt mai uşor evidenţiaţi radiologie datorită conturului pus în 
evidenţă de aerul care îi înconjoară pe când cei radio transparenţi se intuiesc prin semne 
radiologice indirecte de obstrucţie. 

Corpii străini radiotransparenţi sunt vizualizaţi radiologie doar în aproximativ 10% din 
cazuri. Materialele vegetale datorită proprietăţilor lor higroscopice îşi măresc dimensiunile 
şi produc obstrucţie. Deoarece sunt radiotransparente se vizualizează mai greu, iar celuloza 
pe care o conţin produce iritaţie locală favorizând suprainfecţiile. 



Aspectul radiologie depinde de mărimea 
corpului străin şi diametrul bronşiei în 
care ajunge. Corpii străini mari care se 
opresc în trahee dau asfixie acută. Corpii 
străini mici dau fie obstrucţie completă, fie 
incompletă prin mecanism de ventil. 

Obstrucţia bronşică completă se 
manifestă radiologie prin atelectazie. 



Fig. nr. 8.14. Atelectazie plămân stâng 
datorată unui corp străin radiotransparent. 
Hiperinflaţie în plămânul drept. 




Fig. nr. 8.15. Radiografie 
toracică în incidenţa PA. 
Corp străin radioopac care 
obstmează bronşia lobului 
mijlociu drept. Se constată 
opacitate cu caractere 
retractile a lobului mijlociu 
drept. 

Obstrucţia incompletă, datorită 
mecanismului de „supapă" va produce 
hiperinflaţie. Ea este bine vizualizată pe 
radiografia pulmonară în expiraţie. Pe 
radiografia în inspir aspectul radiologie 
este normal. In expiraţie plămânul sau 
lobul afectat rămân hipertransparente şi 
împing ţesuturile din jur. 

Vasele pulmonare apar mai subţiri, 
probabil datorită unei vasoconstricţii 
reflexe. 

La copiii la care nu se pot realiza 
radiografii în expir, se indică o radiografie 
în decubit lateral cu partea afectată în sus. 
Se constată hipertransparenţă în teritoriul 
adiacent bronşiei afectate. (11) 

Radiografia pulmonară laterală 
efectuată în decubit cu partea afectată 
în sus confirmă retenţia de aer chiar 
dacă pe radiografia din PA în expiraţie 
hiperinflaţia nu este netă. Radioscopia 
toracică confirmă deplasarea către partea 
sănătoasă a mediastinului în expiraţie 
şi reducerea excursiei diafragmatice în 
partea afectată. Diafragmul pare imobil, 
fixat în inspiraţie. 

In cazurile în care obstrucţia nu este 
mare şi pe radiografia în expiraţie nu apare 
o hipertransparenţă netă este necesară 
efectuarea CT. 

CT poate detecta un corp străin 
radiotransparent prin diferenţa de 
densitate dintre aceasta şi parenchimul 



Fig. nr. 8.17. Corp străin radiotransparent intra- 
bronşic: a) Pe radiografia toracică în inspiraţie se 
vizualizează o opacitate cu intensitate redusă în 
hemitoracele stâng, b) Radiografia toracică în expiraţie 
evidenţiază hipertransparenţă hemitoracelui stâng. 

pulmonar înconjurător, reacţia tisulară din jurul acestuia, complicaţiile produse: air-traping 
atelectazie, pneumonie. (12) 

O colimare de 3-5 mm şi reconstrucţia imaginilor este deosebit de utilă. Folosirea unui 
miliamperaj scăzut 33-50 mAs face ca doza de iradiere să fie mai redusă. 

Corpii străini cu dimensiuni mici care pătrund în ramurile de gradul III pot să nu se 
manifeste decât prin pneumonii repetate, care recidivează în acelaşi teritoriu. Din această 
cauză o pneumonie, care apare periodic în acelaşi segment, trebuie să ridice şi problema 
unui corp străin. 

Scintigrafia pulmonară evidenţiază în aceste cazuri absenţa ventilaţiei şi hipoperfuzie în 
segmentul afectat. 

Dacă există suspiciunea clinică de corp străin, iar radiografia toracică este normală există 
posibilitatea să nu fi fost inhalat în arborele traheobronşic şi atunci trebuie căutat ORL sau 
în tubul digestiv. Dacă totuşi a fost inhalat este necesară o radioscopie toracică care poate 
evidenţia o retenţie de aer asimetrică în cazul unui obstacol bronşic sau simetrică, atunci 
când corpul străin este situat în trahee. (13) 

Orice copil sub 3 ani, care este suspectat de corpi străini şi la care apare o pneumonie, 
trebuie în continuare investigat. La un copil suspect de corpi străini, orice semn radiologie 
asociat cu air trapping sugerează prezenţa acestuia. 

Dacă corpul străin nu este extras în primele zile se instalează un proces inflamator care prin 
edemul şi secreţiile produse contribuie la obstrucţia completă a bronşiei şi apariţia semnelor 
de atelectazie. Frecvent datorită absenţei ventilaţiei şi hipoperfuziei inflamaţia se extinde 
complicând tabloul radiologie ducând la abces pulmonar. Rareori poate apare pneumotorace, 
pneumomediastin sau mai târziu bronşectazii în amonte de stenoză sau fistule. Din păcate 
uneori poate apare asfixie fatală. 

9. CIRCULAŢIA PULMONARĂ 



Aprecierea corectă a modificărilor circulaţiei pulmonare necesită o radiografie în ortostatism 
din PA în inspiraţie şi experienţă în interpretarea radiografică a afecţiunilor cordului la copil. 
Fără o corelare a datelor clinice, ecografice, radiologice, uneori şi ale cateterismului cardiac 
nu se poate ajunge la un diagnostic corect. 

Deoarece o radiografie toracică normală nu poate exclude o cardiopatie severă există 
tendinţa de a minimaliza rolul acesteia în precizarea diagnosticului afecţiunilor cardiace, 
într-adevăr, valoarea radiografiei toracice variază foarte mult de la cazurile în care se poate 
preciza corect diagnosticul la altele în care aspectul radiologie este normal, dar copilul prezintă 
o cardiopatie severă. Cu toate acestea nu se poate face abstracţie de radiografia toracică pentru 
interpretarea circulaţiei pulmonare. 

Circulaţia pulmonară poate prezenta modificări ale perfuziei sau ale rezistenţei vasculare, 
precum şi afectări ale circulaţiei bronşice. 

Perfuzia pulmonară poate fi mărită şi atunci se vorbeşte de hiperemie sau poate fi redusă, 
şi se numeşte oligemie. 

Creşterea rezistenţei în circulaţia pulmonară poate afecta sectorul venos sau arterial. 

împiedicarea întoarcerii sângelui din venele pulmonare în atriul stâng sau insuficienţa 
ventriculului stâng din diferite cauze produc hipertensiune pulmonară venoasă. Creşterea 
rezistenţei arteriolare periferice produce hipertensiune pulmonară arterială. Uneori are 
loc creşterea rezistenţei atât în sectorul venos cât şi în cel arterial şi atunci se vorbeşte de 
hipertensiune pulmonară mixtă. 

9.1. Hiperemia 

Cauza cea mai frecventă a hiperemiei o constituie şunturile stânga-dreapta. Se consideră 
că evidenţierea pe o radiografie pulmonară a hiperemiei se face cu certitudine atunci când 
raportul dintre fluxul pulmonar şi cel sistemic este de 2:1. 

Creşterea perfuziei se manifestă radiologie prin dilatarea arterelor şi venelor pe toată 
aria pulmonară. Vasele pulmonare sunt bine vizibile până la periferie, chiar şi în mantaua 
pulmonară. Măsurarea diametrului transversal al vaselor este utilă, evidenţiind valori 
crescute faţă de cele normale pentru vârsta 
respectivă. La copil în hiperemie arterele 
pulmonare au diametrul transversal mai 
mare decât traheea. 

Are loc, de asemenea, o egalizare a 
dimensiunilor vaselor de la vârf şi de la 
bază pe radiografia în ortostatism. 



Fig. nr. 9.1. Hiperemie 1 luna. Radiografie 
toracică AP. Dilatare importantă a vaselor 
pulmonare. Opacitate hilară cu dimensiuni 
cresute . Hiperinflaţie . Cardiomegalie . 
Fracturi arcuri costale posterioare VII- 
VIII. 

Fig nr. 9.2. Hiperemie 12 ani. Radiografie toracică PA. 
Vasele pulmonare vizibile până la periferie. Opacitate 
hilară cu dimensiuni crescute. Trunchiul pulmonarei 
mult bombat. Hipertrofie biventriculară. 



Opacitatea hilară are dimensiuni şi 
intensitate crescută. Conturul extern 
al hilului este bine delimitat, iar prin 
opacitatea sa se disting vasele şi bronşia 
primară. 

Uneori, în regiunea hilară şi perihilară, 
se constată vase radiografiate ortorontge- 
nograd care apar ca opacităţi rotunde, 
destul de bine delimitate. Ele se mai 
numesc pastile vasculare. în situaţia în 
care lângă arteră se vizualizează şi bronşia 
raportul arteră-bronşie este supraunitar, 
diametrul extern al vasului fiind mai mare 
decât diametrul intern al bronşiei. 

Şunturile stânga-dreapta determină şi 
un uşor grad de hipertensiune pulmonară 
ce se manifestă prin edem interstiţial 
sau chiar alveolar. Când există edem 
interstiţial peribronhovascular inelul 
bronşic apare îngroşat, imprecis delimitat. 
Transparenţa pulmonară este scăzută, iar 
conturul vaselor este difuz. Poate exista 
edem subpleural care este mai bine vizibil 
pe o radiografie în decubit lateral, unde 
apare ca o linie opacă fină lângă peretele 
toracic. Uneori există mici colecţii 
lichidiene intrascizurale. Cutia toracică 
apare destinsă, iar diafragmele sunt mai 
jos situate. In cazurile în care există edem 
interstiţial şi în septele interlobulare 
radiologie se văd benzile Kerley. Frecvent 
se constată şi zone de hipertransparenţă fie 
supradiafragmatic laterotoracic, fie la vârf 
datorită hiperinflaţiei compensatorii. 

Apariţia unor pastile vasculare 
supradiafragmatic sau în spaţiul intercostal 
IX-X este un semn important de diagnostic. 
(1) Ele sunt vase mult dilatate, radiografiate 
în axul lung. 

Uneori hiperemia, care în cele mai 
multe cazuri este simetrică, poate fi mai 
exprimată într-o parte. Aşa se întâmplă în 

defectul de sept ventricular în care dilatarea vaselor este mai exprimată în lobul superior 
drept. 

De asemeni, în stenozele sau hipoplaziile unilaterale de arteră pulmonară creşterea perfuziei 
se face numai în partea contralaterală, iar în şunturile între o arteră pulmonară şi aortă 
hiperemia este situată de aceeaşi parte. 





Fig. nr. 9.3. Circulaţie pulmonară inegală. Radiografie 
toracică PA. Hiperemie in plămânul stâng. Circulaţie 
pulmonară normală în dreapta. Canal arterial aortă- 
arteră pulmonară stăngă. 

Creşterea perfuziei pulmonare are loc în două grupuri de cardiopatii: 

■ în cele necianogene cu şunt stânga-dreapta, defectul de sept atrial, persistenţa de 
canal arterial, şi defectul de sept ventricular etc. 

■ în cardiopatii cianogene care produc obstrucţie în circulaţia pulmonară sau amestecarea 
sângelui, ca transpoziţia marilor vase, drenaj venos pulmonar anormal, ventricul unic 
etc. 



9.2. Oligemia 

Aprecierea scăderii perfuziei pulmonare se poate 
face pe o radiografie bine executată din punct de 
vedere tehnic. O radiografie supraexpusă poate 
masca oligemia. 

Radiologie se constată o reducere în dimensiuni a 
vaselor pulmonare. Opacitatea hilară are dimensiuni 
şi intensitate redusă. Diametrul transversal al 
arterei pulmonare este mai mic decât al traheei. 
Pe radiografia din LL se remarcă mult mai bine 
dimensiunile reduse ale hilului şi ale vaselor 
segmentare sau lobulare. Raportul arteră - bronşie 
este subunitar. Vasele se opresc la distanţă mare 
de peretele toracic şi transparenţa pulmonară este 
crescută. Diametrele cutiei toracice sunt de asemeni 
mărite, iar diafragmul este aplatizat. Este posibil ca 
transparenţa pulmonară crescută să fie dată şi de o 
hiperinflaţie produsă pe seama creşterii volumului 
respirator curent şi a accelerării frecvenţei 
respiraţiilor, secundare hipoxiei. 

In interpretarea unei radiografii toracice la un 
copil suspectat de oligemie trebuie să se ţină cont 
şi de faptul că la nou născut plămânul este încă 
hipoperfuzat, probabil datorită faptului că arteriolele 
pulmonare postnatal se dilată progresiv. (2) 

Deoarece s-au descris cazuri de stenoze pulmonare importante la care aspectul radiologie 
al circulaţiei pulmonare părea normal, este mai bine ca, în prezenţa unui copil cu cianoză 
centrală şi vascularizaţie pulmonară radiologie normală, să efectuăm o scintigrafie cu perfuzie 
care evidenţiază hipoperfuzia pulmonară. 

La copilul mai mare sau când hipoxia este severă are loc dezvoltarea circulaţiei colaterale 
pulmonare prin arterele bronşice. în această situaţie are loc modificarea aspectului circulaţiei. 
Se constată în regiunea perihilară apariţia unor opacităţi liniare cu aspect reticulonodular şi 
a unor opacităţi rotunde destul de bine delimitate, date de arterele bronşice dilatate. 

9.3. Hipertensiunea venoasă pulmonară 

Hipertensiunea venoasă pulmonară este cauzată de creşterea rezistenţei în faţa circulaţiei 
venoase pulmonare sau de reducerea complianţei ventriculului stâng. Insuficienţa ventriculară 
stângă este cauza cea mai frecventă a hipertensiunii venoase la copil. 




Fig. nr. 9.4. Oligemie. Radiografie 
toracică PA. Stenoză pulmonară severă. 
Arteră pulmonară dreaptă cu dimensiuni 
reduse. Raport arteră bronşie subunitar. 
Hipertransparenţă pulmonară. Trunchiul 
pulmonarei mult bombat. Hipertrofie 
ventricul drept. 

Radiologie în stadiile incipiente ale hipertensiunii venoase pulmonare, când presiunea 
capilară depăşeşte 10 mm Hg, are loc o redistribuire a fluxului sanguin către vârf. Aspectul 
şi severitatea modificărilor radiologice depind de gradul şi durata obstrucţiei fluxului venos. 
La început, prin descreşterea fluxului în vasele lobilor inferiori şi creşterea în cei superiori, 
pe radiografia toracică în PA în ortostatism vasele de la vârf şi de la bază vor fi egale. 

Datorită dilatării venelor lobului superior unghiul hilar devine obtuz. Unghiul hilar 
este format din ramura comună pentru lobul mediu şi inferior al arterei pulmonare şi din 
venele lobului superior. Artera pulmonară dreaptă este acoperită de aceste vene în jumătatea 
superioară a hilului. Marginea laterală a hilului, în mod normal concavă, devine dreaptă şi 
apoi convexă. Aceste semne radiologice sunt importante pentru diagnosticarea hipertensiunii 
venoase pulmonare şi sunt considerate semne vasculare. Celelalte modificări radiologice se 
datorează afectării spaţiilor extravasculare şi apar ceva mai târziu. Există un interval de timp, 
uneori destul de mare, între creşterea presiunii venoase şi apariţia semnelor extravasculare, 
probabil datorită adaptării organismului la noile condiţii impuse. 

In stadiul II de hipertensiune venoasă pulmonară redistribuirea fluxului sanguin către 
vârf este şi mai evidentă, vasele de la vârf fiind mai groase decât cele de la bază. Unghiul 
hilar este obtuz sau chiar dispare. Opacitatea hilară are dimensiuni şi intensitate crescută, 
iar componentele sale nu se pot individualiza. Conturul extern al hilului este imprecis 
delimitat. 



Fig. nr. 9.5. Unghiul 
hilar: a) normal; b) c) d) 
hipertensiune venoasă 
pulmonară stadiile I, II 
şi III. 




Atunci când presiunea în capilarele 
pulmonare depăşeşte 15-20 mm Hg apare 
edemul interstiţial peribronhovascular şi 
interlobular. (3) 

Acumularea de lichid în spaţiul 
interstiţial peribronhovascular se manifestă 
radiologie prin vase cu contur fiu imprecis 
delimitat. Vasele dilatate prinse în axul lor 
longitudinal în regiunea perihilară apar ca 
opacităţi rotunde bine delimitate şi sunt 
numite pastile vasculare. Inelul bronşic în 
incidenţă ortorontgenogradă este îngroşat, 
cu contur difuz delimitat. 

Fig. nr. 9.6. Hipertensiune venoasă pulmo- 
nară stadiu II. Radiografie toracică PA. 
Redistribuirea fluxului sanguin către vârf. 
Unghi hilar dispărut. Opacitate hilară cu 
dimensiuni crescute. Benzi Kerley de tip B. 

Fig. nr. 9.7. Benzi Kerley tip A. Radiografie toracică PA. Multiple 
linii fine opace formând o reţea în regiunea perihilară. Foiţele 
scizurii orizontale apar ca două linii opace uşor îngroşate 
datorită edemului pleural. 



Fig. nr. 9.8. Benzi Kerley tip B. 
Radiografie toracică PA, detaliu. Linii 
opace orizontale supradiafragmatic 
drept. 



Edemul interstiţial în septele interlobulare apare sub forma benzilor opace Kerley. 

La copil benzile Kerley de tip A sunt mai vizibile decât cele de tip B. Ele apar ca opacităţi 
liniare lungi de 2-6 cm în regiunea perihilară unde formează prin sumaţie o reţea cu aspect 
reticulonodular. Benzile Kerley de tip A sunt bine vizibile pe radiografia în LL unde se 
constată opacităţi liniare cu contur difuz în regiunea centrală a plămânului, mai bine vizibile 
retrosternal. 

Liniile Kerley de tip B sunt vizibile la nivelul bazelor pulmonare, supradiafragmatic, unde 
apar ca opacităţi liniare perpendiculare pe peretele toracic în număr de 2-3 cu lungime de 2-3 
cm şi grosime de 2-3 mm. Pe radiografia 
în incidenţă LL se proiectează anterior 
formând un unghi drept cu peretele 
toracic. 

Liniile Kerley de tip C apar paracardiac 
în regiunea inferioară ca opacităţi liniare 
ce formează o reţea. Nu se cunoaşte cu 
exactitate mecanismul de producere a 
benzilor Kerley de tip C, ele putând fi 



Fig. nr. 9.9. Hemosideroza. Radiografie 
toracică PA. Multiple opacităţi 
micronodulare cu intensitate medie şi mare 
răspândite în ambi câmpi pulmonari. 




154 



Aparatul respirator 




produse prin sumaţia benzilor Kerley de tip B. Benzile Kerley în mod obişnuit dispar după 
scăderea presiunii venoase pulmonare. 

Depunerea de hemosiderină în septele interlobulare poate în timp să favorizeze depunerea 
de calciu şi să apară ca opacităţi micronodulare cu intensitate mare bine delimitate. Acest 
aspect radiologie este cunoscut sub numele de hemosideroză. 

Hipertensiunea venoasă pulmonară severă, stadiul III se manifestă radiologie prin apariţia 
edemului alveolar, când presiunea capilară depăşeşte 25 mm Hg. Edemul alveolar se manifestă 
radiologie prin opacităţi cu dimensiuni 
milimetrice, la început difuz conturate, cu 
intensitate redusă dar care, în lipsa unui 
tratament adecvat sau eficient, pot conflua 
crescând în dimensiuni 

în formele severe de edem alveolar 
radiologie se constată opacităţi perihilare 
masive, difuz delimitate bilateral, cu 
aspect de "aripi de fluture". Uneori datorită 
poziţiei în decubit lateral drept, opacitatea 
este mai accentuată în această parte. 

Copiii preferă această poziţie pentru 

că dă senzaţia subiectivă de confort. 

Decubitul lateral stâng pare să le modifice 

amplitudinea pulsaţiilor cardiace. In 

plus s-a demonstrat scintigrafic faptul că 

în decubit lateral ventilaţia şi perfuzia _ _ t t* ■ i 

5 3 ^ Fig. nr. 9.10. Hipertensiune venoasa pulmonara severa, 

sunt mai accentuate în plămânul situat 

deasupra. (4) 

Uneori se constată o discrepanţă între starea clinică destul de bună şi aspectul radiologie 
impresionant. 

în toate cazurile în care se constată semne radiologice pulmonare de hipertensiune venoasă 
apar şi modificări din partea cordului. Dacă acestea lipsesc atunci edemul pulmonar are o 
altă cauză, noncardiogenă. 

CT nu este necesar pentru diagnostic, dar atunci când se efectuează pentru altă cauză 
constată: 

■ îngroşarea septelor interlobulare; 

■ îngroşarea pereţilor bronşici şi a interfeţelor bronhovasculare; 

■ aspect reticular fin al plămânului; 

■ apariţia unei linii subpleurale, datorate obstrucţiei limfaticelor de către edemul 
interstiţial; 

■ în formele moderate de edem pulmonar se constată şi unele opacităţi centrolobulare 
mici, datorate arterei centrolobulare proeminente şi îngroşării interstiţiului 
perivascular. (5) 

Edemul alveolar poate apare în forme focale mai difuze de creştere a densităţii parenchimului 
cu aspecte foarte variate, care merg de la aspect de sticlă mată până la cel de opacitate extinsă, 
în funcţie de severitatea bolii. în spaţiul subpleural, vasele devin bine vizibile. 

Uneori se constată creşterea difuză a densităţii parenchimului, iar bronşiile sunt bine 
vizibile ca linii hipodense - „semnul bronşiilor negre". 

Frecvent se constată colecţii pleurale. 

9.4. Hipertensiunea arterială pulmonară 



Hipertensiunea arterială pulmonară este 
definită ca o creştere a presiunii arteriale 
medii peste 20 mm Hg şi a presiunii 
sistolice peste 30 mm Hg. 

Creşterea presiunii arteriale pulmonare 
se întâlneşte în toate şunturile stânga 
dreapta şi chiar în şunturile bidirecţionale. 
Acest tip de hipertensiune se mai numeşte 
hiperchinetică. 

Creşterea presiunii sângelui în arterele 
pulmonare poate să se datoreze şi unei 
vasoconstricţii prelungite aşa cum se 
întâmplă în persistenţa circulaţiei fetale 
sau obliterarea arteriolelor pulmonare 
secundară fibrozei chistice pulmonare, 
reacţie Eisenmenger, diferite arterite etc. 

Hipertensiunea arterială pulmonară 
poate fi secundară hipertensiunii venoase 
întâlnite la copil în malformaţii cardiace 
congenitale sau câştigate, cardiomiopatie 
obstructivă etc. (6) 

Semnul radiologie cel mai important este 
dilatarea arterelor pulmonare în regiunea 
centrală pulmonară în contrast cu cele 
periferice care apar îngustate, subţiri şi se 
opresc la distanţă mare de peretele toracic. 
Mantaua pulmonară Felix este largă, iar 
câmpul pulmonar este hipertransparent. 
Diafragmele sunt aplatizate. 




r 




Fig. nr. 9.11. Hipertensiune pulmonară arterială 8 
ani. a) Radiografie toracică PA. Raport arteră bronşie 
supraunitar. Diametrul arterei pulmonare drepte 
mărit. Hili cu dimensiuni crescute prin care se 
disting vasele. Pastile vasculare. Trunchiul arterei 
pulmonare bombat. Hipertrofie biventriculară. 
b) Radiografie toracică PA, detaliu. 



Fig nr. 9.12. Sindrom Eisenmenger. Radiografie 
toracică PA. 

în hipertensiunea arterială hiperchinetică secundară şunturilor stânga-dreapta în câmpul 
pulmonar mijlociu se constată un număr mare de vase pulmonare dilatate. Discrepanţa dintre 
vasele hilare dilatate şi cele din câmpul pulmonar mijlociu nu este atât de netă. 

Pe măsură însă ce se produc modificări structurale la nivelul pereţilor arteriolari (reacţia 
Eisenmenger) vasele periferice devin din ce în ce mai subţiri, iar cele centrale din ce în ce 
mai groase, dimensiunile cordului reducându-se. 

9.5. Edemul pulmonar 

Organizarea structurală a plămânului este perfect adaptată funcţiilor sale. Septul alveolar 
reprezintă o barieră între aerul alveolar şi sângele din capilare. Septul este format din fibre 
de ţesut conjunctiv care au pe faţa alveolară un strat de celule epiteliale. Membrana bazală 
a capilarelor este acoperită de un strat de celule endoteliale. în anumite porţiuni cele două 
membrane bazale sunt unite. Aceste zone sunt destinate probabil schimbului de gaze. între 
cele două membrane bazale se află ţesut conjunctiv, o cantitate mică de lichid şi proteine. 
Acest spaţiu interstiţial serveşte ca rezervă pentru excesul de lichid. El conţine vase limfatice 
care drenează lichidul din spaţiul extrapulmonar cu care se continuă. 

Evolutiv în edemul pulmonar lichidul se acumulează în spaţiul interstiţial, apoi în 
peretele alveolar şi în spaţiile aeriene. în faza interstiţială lichidul este distribuit în jurul 
vaselor, bronşiolelor, în septele interlobulare. în faza alveolară, care apare când volumul 
lichidului creşte, are loc o îngroşare a pereţilor alveolari. în final lichidul ocupă spaţiile 
aeriene alveolare. 

Fluxul de lichid depinde de relaţia dintre presiunea hidrostatică din spaţiul endo şi 
perivascular şi de presiunea osmotică a plasmei şi a spaţiului extravascular. De asemeni, 
permeabilitatea membranei alveolocapilare influenţează fluxul de lichid. în condiţii normale 
o cantitate de ultrafiltrat plasmatic străbate membrana alveolocapilară şi trece în spaţiul 
interstiţial. De aici trece în spaţiile peribronhovasculare sau prin capilarele limfatice în spaţiile 
extrapulmonare şi în circulaţia sistemică. 

Modificarea permeabilităţii membranei alveolocapilare sau a echilibrului dintre presiunea 
hidrostatică sau osmotică a spaţiului intra şi extravascular duce la apariţia edemului 
pulmonar. 

Cauza cea mai frecventă a edemului pulmonar o constituie insuficienţa ventriculară stângă 
sau stenoza mitrală ce produce retrograd o creştere a presiunii venoase şi apoi o mărire a 
presiunii sângelui în capilarele pulmonare. Acest tip de edem pulmonar, rezultat prin creşterea 
presiunii hidrostatice, se numeşte cardiogen sau hidrostatic. 

Atunci când presiunea la nivel capilar este normală şi edemul apare secundar unor tulburări 
ale permeabilităţii membranei capilare se vorbeşte de edem pulmonar noncardiogen. 

9.5.1. Edemul pulmonar cardiogen 

Radiologie se constată: 

■ îngroşarea septelor interlobulare; 

■ îngroşarea pereţilor bronşici şi a interfeţelor bronhovasculare; 

■ aspect reticular fin al plămânului; 

■ apariţia unei linii subpleurale datorate obstrucţiei limfaticelor de către edemul 
interstiţial; 

■ în formele moderate de edem pulmonar se constată şi apariţia unor opacităţi 
centrolobulare proeminente şi îngroşarea interstiţului perivascular. 



Circulaţia pulmonară 



157 



Edemul pulmonar cardiogen se datorează frecvent insuficienţei ventriculare stângi sau 
obstrucţionării întoarcerii venoase în atriul stâng. Cauze mai rar întâlnite sunt creşterea 
presiunii lichidului cefalorahidian, hiperhidratare parenterală etc. 

în evoluţia edemului pulmonar se disting trei stadii: 

■ redistribuirea vascularizaţiei pulmonare; 

■ edem interstiţial peribronhovascular; 

■ edem alveolar (situat în septele interlobulare, iar apoi în stadiul final în spaţiile 
aeriene); 

■ Redistribuirea vascularizaţiei pulmonare are loc atunci când presiunea în capilarele 
pulmonare se dublează. In mod normal este mai mică de 10 mm Hg. In poziţie ortostatică 
datorită presiunii exercitate de acceleraţia gravitaţională vasele de la bază sunt mai 
groase decât cele de la vârf. Odată cu creşterea presiunii venoase are loc o vasoconstricţie 
reflexă şi o redistribuire a sângelui către vasele de la vârf. Prin această redistribuire 
vasele de la vârf vor fi mai groase decât cele de la bază. La copilul mic aceste semn este 
mai greu de identificat deoarece majoritatea radiografiilor se fac în clinostatism. 

Edemul interstiţial peribronhovascular apare atunci când presiunea capilară pulmonară 
depăşeşte 20-25 mm Hg şi ţesutul interstiţial peribronşic şi perivascular este îngroşat. 

Edemul alveolar apare atunci când presiunea capilară depăşeşte 25 mm Hg şi mecanismele 
de compensare sunt ineficiente. Anatomopatologic se manifestă prin acumulare de lichid în 
septele interlobulare şi/sau în spaţiile aeriene. 

Edemul alveolar produce îngroşarea septelor interlobulare care se vizualizează radiologie 
sub forma liniilor Kerley. 

Acumularea de lichid în septele interlobulare este însoţită şi de mici colecţii pleurale. 
Radiologie se constată lângă peretele toracic o bandă opacă fină, bine delimitată lângă 
parenchim. Frecvent scizurile sunt îngroşate şi devin bine vizibile mai ales pe radiografia în 
incidenţa LL. 

Radiologie, pe lângă semnele descrise 
anterior se constată şi apariţia unor 
opacităţi micronodulare cu intensitate 
redusă, difuz delimitate, cu tendinţă 
la confluare. Aceste opacităţi au mare 
variabilitate în timp, dacă la început se 
constată mici opacităţi acinare dispersate, 
prin confluare pot deveni întinse cu 
bronhogramă aerică. 

Uneori edemul pulmonar apare ca 
opacitate masivă hilară şi perihilară 
bilaterală simetrică "în aripi de fluture", 
destul de bine delimitată către parenchimul 
pulmonar cu structură omogenă. Periferia 
plămânului este hipertransparentă. 
Acest aspect radiologie este însoţit de 
simptomatologie clinică gravă. Adesea 
opacitatea perihilară nu este simetrică, 
fiind mai accentuată într-o parte, probabil 
datorită poziţiei copilului care dată fiind 
starea clinică gravă stă imobilizat mai mult 
timp în decubit lateral. 




Fig. nr. 9.13. Edem pulmonar. Radiografie toracică 
PA. Opacitate masivă perihilară bilateral în "aripi de 
fluture". 

Aspectul radiologie al edemului pulmonar produs prin hipervolemie, aşa cum se întâmplă 
în afecţiunile renale, sau a celui produs prin creşterea presiunii lichidului cefalorahidian, 
secundară traumatismelor craniene este diferit de cel al edemului produs prin afecţiuni 
cardiace deoarece apar şi unele modificări ale permeabilităţii membranei alveolocapilare. 

Radiologie se văd opacităţi difuze cu dimensiuni variate localizate atât central cât şi la 
periferie. Noile opacităţi se adaugă peste cele descrise anterior şi dau un aspect complex 
imaginii radiologice. Aceste cazuri trebuiesc interpretate cu prudenţă în contextul datelor 
clinice. 

CT edemul pulmonar alveolar apare ca zone focale sau difuze de creştere a densităţii 
parenchimului cu aspecte foarte variate, care merg de la aspecte de sticlă mată până la cel de 
opacitate extinsă, în funcţie de severitatea bolii. Bronşiile sunt bine vizibile ca linii hipodense 
„semnul bronşiilor negre". în spaţiul subpleural vasele sunt bine vizibile. Colecţii pleurale 
apar frecvent. (7) 

9.5.2. Edemul pulmonar noncardiogen 

Edemul pulmonar noncardiogen se datorează alterării permeabilităţii membranei capilare, 
în spaţiul interstiţial şi în alveole se poate constata, în funcţie de cauza care produce edemul, 
sânge, un lichid bogat în proteine, detritusuri celulare etc. 



Tabelul nr. 12.1 Cauzele edemului pulmonar 



Edem pulmonar cardiogen 


Edem pulmonar noncardiogen 


Creşterea presiunii hidrostatice. 


Creşterea permeabilităţii capilare 


- afecţiuni cardiace 

- obstrucţia venelor pulmonare 

- creşterea presiunii lichidului 
cefalorahidian 

- hiperhidratare parenterală 


- glomerulonefrită acută 

- creşterea presiunii lichidului 
cefalorahidian (posttraumatic, tumori 
celebrale) 

- reexpansiune bruscă a parenchimului 
după o comprimare mai îndelungată 
(pneumotorace, colecţie pleurală) 

- administrarea intravenoasă de substanţe 
de contrast 

- reacţii posttransfuzionale şi post 
medicamentoase 

- pneumonia de aspiraţie Mendelson 

- inhalarea de fum sau lichid 



în formele severe de boală apare insuficienţă respiratorie acută. în primele 12 ore aspectul 
radiologie este normal, apoi după 24 de ore se evidenţiază opacităţi difuz delimitate şi cu 
dimensiuni variate în ambii plămâni. Opacităţile din edemul pulmonar noncardiogen se 
localizează la periferie, iar după 3-4 zile au caractere net alveolare cu structură inomogenă 
şi tendinţă la confluare, cuprinzând zone mari de plămân. în cazurile de vindecare, 
opacitatea devine reticulară, persistând cordoane opace datorită fibrozei interstiţiale şi 
alveolare. (8) 

Cordul apare normal şi nu se constată redistribuirea circulaţiei către vârf. Vasele perihilare 
au contur net şi în plus există o altă boală cunoscută ce se încadrează printre cauzele ce pot 
produce edem pulmonar noncardiogen. 

în formele uşoare de boală se percepe doar o ştergere a conturului vaselor sau opacităţi 
nodulare cu intensitate redusă şi scăderea transparenţei pulmonare. Radiologul trebuie să 

Fig. nr. 9.14. Edem pulmonar 
noncardiogen într-un caz de 
intoxicaţie acută cu petrol. 
Radiografie toracică PA. 




caute cu atenţie zone mici de edem interstiţial pentru că ele pot atrage atenţia asupra alterării 
permeabilităţii membranei alveolocapilare. 

în multe cazuri există unele semne radiologice distinctive care permit diferenţierea 
edemului pulmonar cardiogen de cel produs prin modificarea permeabilităţii membranei 
alveolocapilare. 

în edemul capilar noncardiogen nu se constată redistribuirea circulaţiei pulmonare către 
vârfuri, acestea păstrându-şi dimensiunile şi distribuţia normală. Opacităţile cu caracter 
alveolar în edemul cardiogen sunt situate central şi au structură omogenă, pe când în cel 
noncardiogen sunt localizate periferic şi au structură inomogenă. De asemeni, în edemul 
pulmonar cardiogen hilul pulmonar apare lărgit cu intensitate crescută, iar vasele abia se 
disting, pe când în cel noncardiogen hilul nu prezintă modificări. Cordul este mărit în edemul 
cardiogen şi normal în majoritatea formelor de edem noncardiogen. 

Cooperarea dintre radiolog şi clinician poate preciza forma de edem pulmonar şi optimiza 
strategia terapeutică. 

10. AFECŢIUNILE PLEUREI 



Pleura este o membrană seroasă care acoperă suprafaţa internă a toracelui şi pe cea externă 
a plămânului. 

Este formată din două foiţe: una viscerală şi una parietală. Pleura viscerală este aderentă 
de plămân, iar cea parietală de diafragm, mediastin, peretele toracelui. La nivelul hilului cele 
două foiţe formează un pliu care merge inferior şi formează ligamentul plămânului. Pleura 
viscerală pătrunde între lobii pulmonari în scizuri. Intre foiţele pleurale se află un spaţiu care 
conţine câţiva mililitri de lichid. 

Plămânul are tendinţa naturală de a se colaba către hil. Acestei tendinţe i se opun forţele 
de expansiune. Foiţele pleurale şi lichidul dintre ele menţin echilibrul între diferitele forţe 
elastice ale plămânului şi peretele toracic. Atunci când între foiţele pleurale pătrunde aer sau 
lichid forţele de expansiune pulmonară diminuă şi plămânul tinde să se colabeze către hil. 

Radiologie pleura normală se vede doar când este situată tangenţial faţă de radiaţiile X şi 
apare ca o linie opacă subţire fină. In mod patologic pleura se vizualizează când este îngroşată, 
sau când între foiţele ei se află aer sau lichid. Prezenţa aerului între foiţele pleurale se numeşte 
pneumotorace, iar acumularea de lichid se denumeşte prin adăugarea prefixului hemo, pio, 
hidro etc. la cuvântul torace. Atunci când nu se cunoaşte etiologia lichidului pleural se 
foloseşte expresia "colecţie pleurală". 



10.1. Pneumotoracele 



Aerul pătrunde în spaţiul pleural fie prin foiţa viscerală, datorită unor afecţiuni pulmonare 
sau bronşice, fie prin cea parietală, datorită puncţiilor exploratorii, traumatismelor etc. Uneori 
nu se depistează cauza pneumotoracelui şi este considerat "spontan". Este posibil totuşi să 
existe mici bule de emfizem situate subpleural care se deschid în pleură. 

La nou născut cauza cea mai frecventă a pneumotoracelui este ventilaţia mecanică. 
Examenul imagistic precizează diagnosticul, etiologia, apreciază gravitatea şi evoluţia sub 
tratament. 

Diagnosticul pneumotoracelui se 



face prin radiografie pulmonară. în 
ortostatism aerul se acumulează către 
apex, iar când radiografia se efectuează 
cu copilul în clinostatism aerul se 
acumulează anterior retrosternal, în 
unghiurile costodiafragmatice anterioare, 
subpulmonar sau în scizuri. 



Fig. nr. 10.1. Pneumotorace în stânga. 
Radiografie toracică PA. Transparenţă 
apicală şi laterotoracică stânga, cu structură 
omogenă şi fără vase. Bandă transparentă 
lângă conturul stâng al cordului. 
Plămânul stâng prezintă atelectazie de 
compresiune. 

Radiologie semnul de certitudine este prezenţa unei transparenţe cu structură omogenă, 
fără vase, situată între peretele toracic şi plămân, care este colabat către hil şi bine delimitat 
de foiţa viscerală a pleurei. Aceasta (foiţa viscerală), aflându-se între două zone transparente, 
apare ca o linie fină opacă. 

Atunci când cantitatea de aer este mică pe radiografia în PA în ortostatism aerul se localizează 
la nivelul vârfului. Dacă diagnosticul nu este cert o radiografie în expiraţie sau cu bolnavul culcat 
pe partea sănătoasă sunt utile. Pe radiografia efectuată în decubit lateral pe partea sănătoasă 
aerul chiar în cantităţi mici apare ca o linie fină transparentă lângă peretele toracic. 

Pe radiografiile în expiraţie plămânul sănătos este mai transparent decât cel afectat. Pe 
măsură ce creşte cantitatea de aer între foiţele pleurale colabarea plămânului se accentuează 
şi el devine tot mai opac. 

La nou născut şi la sugar aspectul radiologie al pneumotoracelui este diferit faţă de adult. 
Datorită aderenţei mari a pleurei de parenchim rareori se întâlneşte retracţia plămânului către 
hil, aşa cum se întâlneşte la adolescenţi şi adulţi. 

La copilul mic şi în cazurile grave, 
când nu se poate face radiografie decât în 
clinostatism, trebuie ţinut cont de faptul 
că aerul se acumulează anterior şi medial 
între mediastin şi plămân, unde apare 
ca o bandă transparentă ce nu trebuie 
confundată cu un pneumomediastin. 

Alteori, pneumotoracele se localizează 
anterior deplasând posterior plămânul, 
fiind una din cauzele hemitoracelui 
hipertransparent. In aceste cazuri se 
efectuează o radiografie LL cu raza 
orizontală pentru a determina gradul 
de tensiune în vederea decomprimării. 
Radiologie se constată hipertransparenţa 
hemitoracelui afectat, diafragmul este mai 
jos situat, sinusul costodiafragmatic apare 
mărit. Intre cord şi diafragm se constată o 
fină linie transparentă. 

Uneori pneumotoracele este situat 
doar într-o zonă limitată a spaţiului 
pleural. în aceste condiţii el trebuie 
diferenţiat de alte cauze care produc zone 
hipertransparente. 

Nu se poate afirma diagnosticul de 
pneumotorace atunci când: 

■ unghiul costodiafragmatic este 
ascuţit; 

■ când există ţesut pulmonar la 
periferie; 

■ când zona transparentă este 
intersectată de vase. (1) 





Fig. nr. 10.2. Pneumotorace în dreapta. Radiografie 
toracică AP. Transparenţă supradiafragmatică şi 
laterotoracică dreaptă, cu structură omogenă şi fără 
vase. Atelectazie prin compresiune. 





Fig. nr. 10.3. Pneumotorace. Radiogrfie toracică PA. 
Aderenţe pleurale. 

Pliul cutanat axilar anterior dă uneori o opacitate liniară, paralelă cu peretele toracic, care 
nu trebuie confundată cu pneumotoracele. 

Atunci când pneumotoracele apare pe o pleură care prezintă aderenţe acestea sunt bine 
vizibile ca linii opace între foiţa viscerală şi parietală. 



Tabel nr. 12.2 Cauzele hemitoracelui hipertransparent. 



Artefacte 


- tub asimetric în cupolă 

- grilă descentrată 

- poziţionare incorectă a copilului 


Parietale 


- atrofie de masă musculară 

- torace scoliotic 


Pleurale 


- pneumotorace 


Parenchimatose 


Hipertrasparenţă unilaterală cu airtraping pe radiografia în expiraţie 

- corp străin (obstrucţie incompletă) 

- atrezie bronşică 

- compresiune bronşică extrinsecă 

- emfizem lobar gigant 

Hipertransparenţă unilaterală fără airtraping 

- sindrom Mac Leod 

- agenezie/hipoplazie de arteră pulmonară 

- hiperinflaţie compensatorie 



□ Pneumotoracele compresiv. 

Presiunea în spaţiul pleural este subatmosferică şi variază în limite foarte mici în timpul 
respiraţiei. în pneumotorace dacă persistă comunicarea cu exteriorul presiunea este pozitivă. 
In acele forme în care pneumotoracele se formează prin perforarea pleurei viscerale este posibil 
să apară un mecanism de supapă cu ventil şi presiunea aerului să crească mult. In această 
situaţie pneumotoracele devine compresiv. 





Fig. nr. 10.4. Pneumotorace compresiv. Radiografie toracică PA şi LL. 
Pneumotorace stâng voluminos, sub tensiune, împingând mediastinul spre 
partea dreaptă. 

De asemenea, dacă plămânul nu permite 
o colabare suficientă presiunea aerului între 
foiţele pleurale creşte şi are loc o deplasare 
a mediastinului către plămânul sănătos 
cu comprimarea acestuia. Se mai constată 
aplatizarea diafragmului, lărgirea spaţiilor 
intercostale. 

în cele mai multe cazuri pneumotoracele 
este sub tensiune şi este compresiv, împingând 
mediastinul spre partea opusă, aplatizând 
diafragmul şi necesită decomprimare. 
Plasarea cateterului de drenaj se face sub 
control radioscopic. 

Ecografia, deşi oferă doar indicii indirecte, 
este utilă diagnosticului mai ales în urgenţe. 
Ecografia se indică în cazurile în care 
pneumotoracle este mic sau nu se vizualizează 
radiografie. (2) 

Se foloseşte ca fereastră spaţiul intercostal anterior şi se constată lipsa liniei pleurale şi a 
ecourilor de reverberaţie obişnuite datorate aerului din alveole. 

CT pneumotoracele apare ca o zonă hipodensă, aerică, situată de obicei anterior. CT se 
efectuează sistematic doar la copii politraumatizaţi sau la cei care urmează să fie ventilaţi, 
deoarece un mic pneumotorace poate creşte după intubaţie din cauza presiunilor de ventilaţie 
ridicate şi trebuie întotdeauna drenat pentru a nu deveni compresiv. 




Fig. nr. 10.5. Pneumotorax drept. CT de torace în 
fereastră de parenchim pulmonar. Zonă hipodensă, 
aerică antero-laterală dreaptă situată între peretele 
toracic şi foiţa viscerală a pleurei. 



10.2. Colecţiile pleurale 

Acumularea de lichid între foiţele pleurale este denumită convenţional colecţie lichidiană. 
In mod normal între foiţele pleurale se află aproximativ 5 ml lichid, produs de pleura parietală 
şi absorbit de cea viscerală prin capilarele limfatice. Acesta are un conţinut redus de proteine 
1,8 g%. (3) Lichidul acumulat patologic între foiţele pleurale poate fi exudat, transsudat, 
sânge, chil etc. 

Transsudatul conţine o cantitate redusă de proteine mai puţin de 3 g/dl, o celularitate 
mică sub 300 /mm 3 , este de obicei bilateral. întâlnit mai ales în insuficienţa cardiacă apare 
mai întâi în dreapta iar apoi bilateral şi în hipoproteinemii secundare sindromului nefrotic, 
anemii severe, ciroză hepatică etc. 

Exudatul apare în inflamaţiile pleurale. Colecţiile purulente mai sunt denumite empiem 
pleural. 

Diferenţierea certă între transsudat şi exudat o face doar analiza lichidului extras prin 
puncţie. în stadiul exudativ lichidul conţine proteine peste 3 g/dl, o celularitate mai mare 
de 300/mm 3 , glucoză > 40 mg/dl (2,2, mmol/1) pH > 7,2. 

în stadiul fibrinopurulent lichidul este gros, pH< 7, glucoza < 40 mg/dl. în acest 
stadiu, datorită depozitării fibrinei pe suprafaţa pleurală, apar septele care dau o imagine 
multiloculară. 

în stadiul cronic empiemul este însoţit de îngroşare pleurală, limitarea mişcărilor. 
Hemotoracele înseamnă acumulare de sânge între foiţele pleurale şi apare mai ales 
posttraumatic. Rareori se întâlneşte în hemofilie. 

Chilotoracele înseamnă acumularea de 
chil între foiţele pleurale şi se întâlneşte după 
lezarea sau obstrucţia vaselor limfatice toracice 
mari. 

Radiologie nu se poate face un diagnostic 
etiologic, lichidul pleural apărând ca o opacitate 
cu intensitate hidrică ce se localizează în 
porţiunile declive. Pe radiografia toracică PA 
în ortostatism lichidul pleural se localizează 
în porţiunea posterioară a unghiului 
costovertebral. 

Cantitatea minimă de lichid care se poate 
detecta radiologie este de 10-15 ml prin 
efectuarea unei radiografii în decubit lateral 
pe partea afectată. Această examinare nu este 
recomandată fiind preferată ecografia. (4) 

Ecografia evidenţiază deasupra diafragmului 
o zonă transsonică bine delimitată, către 
parenchim, de foiţa pleurală viscerală. Deoarece 
plămânul conţine aer nu se constată întărire 
posterioară ci imagini hiperecogene cu întărire 
posterioară în coadă de cometă. 

□ Colecţia lichidiană în cantitate mică apare ca o bandă opacă cu intensitate hidrică 
situată între peretele toracic şi parenchimul pulmonar. Atunci când se suspicionează o colecţie 
lichidiană mică o ecografie este deosebit de utilă şi în acelaşi timp inofensivă pentru copil. 

Pe radiografia în incidenţă PA în ortostatism colecţia lichidiană este localizată în regiunile 
declive subpulmonar între diafragm şi plămân, în sinusul costodiafragmatic. In dreapta punctul 
cel mai înalt al convexităţii hemidiafragmului se deplasează lateral. Unghiul costodiafragmatic 
nu mai este ascuţit ci devine obtuz. în stânga, atunci când distanţa dintre camera de aer a 
stomacului şi hemidiafragm este mai mare de 1,5 cm, se poate suspiciona o colecţie lichidiană 
în cantitate mică situată subpulmonar. 

Pe măsură ce colecţia lichidiană creşte, sinusul costodiafragmatic devine opac. Odată 
cu acumularea a 100-200 ml lichid diafragmul nu mai poate fi identificat fiind mascat de 
opacitatea dată de pleurezie a cărei limită superioară urcă pe peretele toracic, iar unghiul 
format de laturile sale este obtuz. 

La copilul mic, la care radiografia nu se poate face numai în decubit, diagnosticul este dificil 
deoarece lichidul se colectează posterior şi nu are o linie tangentă la radiaţiile X. Colecţia dă 
o opacitate cu intensitate redusă care nu şterge vasele dar care poate face să apară indistinct 
o mică porţiune din diafragm, o linie paravertebrală mediastinală. Uneori lichidul urcă spre 
vârful plămânului care apare opac. Deoarece sensibilitatea radiografiei în decubit este în jur 
de 70% este recomandat ca ori de câte ori se suspicionează o colecţie lichidiană expunerea 
să se efectueze în ortostatism. 

□ Colecţia lichidiană în cantitate medie dă opacitate în sinusul costodiafragmatic şi 
deasupra diafragmului cu structură omogenă şi intensitate hidrică. Marginea superioară a 
colecţiei este concavă şi urcă pe peretele toracic, capătul său lateral fiind situat mai sus decât 
cel medial. Pe radiografia din LL concavitatea este situată cranial şi anterior. 




Fig. nr. 10.6. Ecografie toracică folosind ca 
fereastră spaţiul intercostal. Supradiafragmatic 
se constată o zonă transsonică bine delimitată. 
Pleurezie în cantitate mică. 

Fig. nr. 10.7. Colecţie lichidiană în cantitate medie în 
dreapta. Radiografie toracică PA. Opacitate omogenă 
cu intensitate hidrică concavă în sus. Atelectazie 
de compresiune. Minima deplasare a cordului spre 
stânga 



Fig. nr. 10.8. Colecţie lichidiană în cantitate 
mare. Radiografie toracică PA. Opacitate 
masivă omogenă cu intesitate hidrică 
situată în hemitoracele stâng, care împinge 
mediastinul spre dreapta. 



Datorită colabării parenchimului pulmonar din vecinătate se produce atelectazie de 
compresiune. între opacitatea cu intensitate hidrică dată de colecţia lichidiană şi transparenţa 
pulmonară dată de aerul din alveole se află o zonă opacă cu intensitate din ce în ce mai 
redusă de la lichid către plămân. Această opacitate creează impresia unei colecţii lichidiene 
mai mari decât este în realitate. 

Dacă starea clinică sau alte condiţii nu permit efectuarea de radiografii în ortostatism 
atunci pe cea în clinostatism va apare o opacitate cu intensitate redusă pe întreg hemitoracele, 
deoarece lichidul se dispune decliv deci dorsal. Prin opacitate se disting vasele pulmonare. 
Deoarece prin capilaritate lichidul urcă pe peretele toracic lateral către anterior pe radiografie 
mai apare o bandă opacă laterotoracică cu intensitate medie 

□ Colecţia lichidiană în cantitate 
mare produce o opacitate masivă a 
hemitoracelui cu intensitate hidrică 
şi structură omogenă ce împinge 
mediastinul către partea opusă. Pe 
radiografiile în ortostatism se poate 
constata aplatizarea diafragmului, iar 
în stânga chiar şi a camerei de aer a 
stomacului care apare deprimată şi 
uşor deplasată medial. 

Colecţiile lichidiene în cantitate mare 
sunt uşor de diagnosticat radiologie şi 
cu greu pot fi confundate cu alte cauze 
care produc opacifierea unui întreg 
hemitorace ca pneumoniile, atelecta- 
ziile, ageneziile pulmonare etc. Fig. nr. 10.9. Radiografie toracică AP. Colecţie lichidiană 

lamelară. Pneumatocel. Stafilococie pleuropulmonară 

Fig. nr. 10.10. Colecţie lichidiană subpulmonară. 
Radiografie toracică PA. Hemidiafragmul drept este 
mai sus situat, iar vârful convexităţii sale este deplasat 
lateral. 



Uneori, colecţia lichidiană pulmonară 
are un aspect atipic. Astfel, colecţiile 
lamelare se localizează între peretele 
toracic şi plămân şi apar ca benzi opace 
lângă peretele toracic, bine delimitate către 
parenchimul pulmonar. Ele apar mai ales 
în infecţiile cu stafilococ aureu. 

Alteori, colecţia lichidiană este situată 
între diafragm şi plămân şi nu urcă decât 
foarte puţin pe peretele toracic, fiind 
denumită subpulmonară. 

Radiologie diafragmul pare mai sus 
situat, iar vârful convexităţii sale deplasat 
lateral. Atunci când este situată în stânga 
distanţa dintre camera de aer a stomacului 
şi plămân creşte peste 1,5 cm. Intensitatea 
opacităţii hemidiafragmului este mai mare 
decât cea din partea opusă. Pe radiografia 

în incidenţă LL unghiul costodiafragmatic posterior este obtuz. 

O radiografie pulmonară cu bolnavul culcat pe partea afectată confirmă diagnosticul de 
colecţie pleurală prin apariţia unei benzi opace situate între plămân şi peretele toracic, dar 
este preferată ecografia. 

Ecografia poate detecta cantităţi mici de lichid. Această metodă a înlocuit practic radiografia 
în decubit lateral pentru depistarea colecţiilor mici. Deasupra diafragmei se constată o zonă 
transsonică, cu structură omogenă bine delimitată de parenchim printr-o linie hiperecogenă 
netă dată de pleura viscerală şi parenchimul colabat. Colecţia lichidiană se mişcă odată cu 
diafragmul în timpul respiraţiei. 

în colecţiile purulente în zona trassonică se mai constată unele ecouri date de detritusurile 
celulare. 

Parenchimul colabat apare ca o imagine hiperecogenă care se mişcă odată cu respiraţia şi 
este însoţit de artefacte în coadă de cometă. (5) 

Ecografic pot fi depistate şi îngroşările pleurale sau apariţia septelor între foiţele 
pleurale. 

Ecografia are un rol esenţial în ghidarea locului de puncţie. 

CT poate preciza cu exactitate sediul şi cantitatea colecţiei lichidiene, dar iradierea mare 
produsă nu justifică la copil examinarea. Diagnosticul de pleurezie se face în marea majoritatea 
a cazurilor prin examinare radiografică standard şi ecografie. 

□ Empiemul pleural 

Reprezintă ultimul stadiu evolutiv, cronic, al unei pleurezii netratate sau care nu răspunde 
la tratament. Un empiem pleural trece printr-un stadiu exudativ, fibrinopurulent şi de 
organizare. 

In acest ultim stadiu între foiţele pleurale apar aderenţe. La nivelul scizurilor aderenţele apar 
între foiţele viscerale, iar la nivelului peretelui toracic între foiţa parietală şi cea viscerală. 

Colecţiile lichidiene închistate urmează, de obicei, unei pleurezii purulente. 

Ecografia evidenţiază o imagine transsonică în care se constată frecvent ecouri datorate 
detritusurilor celulare. Se pot vizualiza aderenţele dintre foiţele pleurale, care apar ca linii 
ecogene subţiri, ce delimitează spaţii transsonice. (6) 

Ecografia permite cu exactitate stabilirea 
locului pentru puncţia pleurală. 

Radiologie pleurezia purulentă 
închistată localizată pe peretele toracic 
apare ca o opacitate ovalară bine delimitată 
către parenchimul pulmonar cu structură 
omogenă. Unghiul pe care îl face marginea 
opacităţii cu peretele toracic este obtuz. 
Uneori se constată închistări multiple 
supraetajate. 

închistarea în scizura orizontală se 
întâlneşte mai frecvent în insuficienţa 
cardiacă. In cazurile în care colecţia este 
mică pe radiografia din incidenţă PA 
se constată o opacitate difuz delimitată 
cu intensitate redusă. în laterolateral se 
constată o opacitate bine delimitată, cu 
structură omogenă situată între foiţele 
pleurale. 

închistarea în scizura longitudinală 

este mai greu de evidenţiat în jumătatea 
sa inferioară datorită suprapunerii peste 
opacitatea cordului. Pe radiografia din PA 
colecţia lichidiană apare ca o opacitate 
triunghiulară situată posterior faţă de 
cord. Marginea colecţiei se vizualizează 
prin opacitatea cordului (semnul siluetei), 
în incidenţa LL se evidenţiază o opacitate 
biconvexă, bine delimitată, cu structură 
omogenă. 




Fig. nr. 10.13 Colecţie lichidiană închistată în scizura longitudinală dreaptă. Radiografie toracică PA 
şi LL stâng. 




Fig. nr. 10.11. Ecografie toracică. Empiem pleural. 




Fig. nr. 10.12. Pleurezie închistată în scizura 
orizontală. Radiografie toracică PA. Banda opacă 
orizontală ce se întinde hilar şi perihilar drept înspre 
peretele laterotoracic. 

CT permite cu acurateţe diagnosticul 
de pleurezie, iar prin aprecierea densităţii 
poate preciza etiologia. Astfel: un 
hemotorace recent apare hiperdens; un 
chilotorace apare hipodens; un exudat sau 
un transsudat apare cu densitate hidrică. 

Diferenţierea unui exudat de un 
transsudat se face prin injectarea substanţei 
de contrast şi efectuarea de secţiuni tardive 
la 60 de secunde. în exudat se constată o 
captare a contrastului de către pleură care 
apare îngroşată. (7) 

Empiemul pleural are: 

■ o formă lenticulară; 

■ unghiurile de racordare la perete 
obtuze; 

■ un perete intern regulat; 

■ deplasează parenchimul adiacent 
de care se delimitează printr-o 
linie netă. 

CT permite diferenţierea empiemului de un abces pulmonar periferic. 
Abcesul pulmonar are: 

■ o formă rotundă; 

■ unghiuri de racordare ascuţite; 

■ perete gros; 

■ contururi difuze. 

CT poate, de asemenea, diferenţia o colecţie pleurală de una peritoneală prin efectuare de 
secţiuni fine şi reconstrucţie în plan frontal sau sagital. 

CT poate preciza cu exactitate sediul şi cantitatea colecţiei lichidiene, dar iradierea mare 
produsă nu justifică la copil examinarea. Diagnosticul de pleurezie se face în marea majoritatea 
a cazurilor prin examinarea radiologică standard şi ecografie. 



Fig. nr. 10.14. Pleurezie stângă. Secţiune axială toracică 
CT. Colecţie lichidiană importantă în marea cavitate 
pleurală stângă, colaps pasiv al parenchimului pulmonar 
adiacent, bascularea mediastinului spre stânga. 



10.3. Hidropneumotorace 



Acumularea de lichid şi aer între foiţele 
pleurale se numeşte hidropneumotorace. 
Pe radiografiile efectuate în ortostatism 
lichidul situat decliv se prezintă ca o 
opacitate cu structură omogenă bine 
delimitată superior de o zonă transparentă, 
în care nu se constată vase pulmonare. 
Plămânul colabat către hil apare opac, 
datorită atelectaziei prin compresiune. 
Foiţa viscerală pleurală delimitează net 
către peretele toracic plămânul atelectatic 
şi se vizualizează ca o linie fină opacă, iar 




cea parietală apare ca o bandă opacă lângă Rgr. nr. 10.15. Hidropneumotorace stâng. Radiografie 
peretele toracic. toracică PA, detaliu. Imagine hidroaerică în stânga 

Fig. nr. 10.16. Hidropneurotorace compresiv 



Nivelul orizontal al lichidului îşi modifică sediul în funcţie de poziţia bolnavului. 
Mediastinul este deplasat către hemitoracele opus. 

10.4. îngroşarea pleurală 

Inflamaţiile pleurei, pleuritele se manifestă radiologie la început prin îngroşare pleurală. 
Radiologie se constată o opacitate sub formă de bandă bine delimitată către parenchimul 
pulmonar cu lăţime de câţiva milimetrii. Atunci când inflamaţia se produce la nivelul scizurilor 
se vorbeşte de scizurită. 

Frecvent inflamaţia la nivelul pleurei este însoţită de producerea de exudat şi atunci apare 
pleurezia. 




Fig. nr. 10.17. Scizurită şi periscizurită. Radiografie toracică PA şi LL drept. Opacitate sub formă de 
bandă, omogenă, difuz delimitată către parenchimul pulmonar la nivul scizurii orizontale. 

Fig. nr. 10.18. Pahipleurită laterotoracică dreaptă, a) aspect radiografie b) aspect ecografic. 



După vindecarea inflamaţiilor pleurale uneori persistenţă unele îngroşări pleurale, ce apar mai 
frecvent la nivelul scizurilor sau sinusurilor costodiafragmatice. Radiologie sinusul costodifragmatic 
nu mai apare ascuţit, ci obtuz, aspectul radiologie mimând o minimă colecţie lichidiană, dar 
ecografia sau radiografia, cu copilul culcat pe partea afectată, precizează diagnosticul. 

Ecografic se constată o îngroşare a foiţelor pleurale. Reamintim imaginea „în oglindă" care 
este un artefact datorat reflexiei totale a ultrasunetelor atunci când întâlnesc pleura sub un 
anumit unghi şi apare ca o duplicare a structurilor pleurale proiectate peste plămân. Acelaşi 
aspect se întâlneşte la diafragm. 

Pe radiografia în decubit lateral nu apar benzi opace lângă peretele toracic, aşa cum apare 
în pleurezii. 

Radioscopic diafragma nu coboară în porţiunea sa cea mai laterală, ci este fixată pe peretele 
toracic. In timpul inspiraţiei unghiul costodiafragmatic devine obtuz, iar în expiraţie ascuţit. 
Radioscopic mişcarea diafragmului este asemănătoare cu cea a unei "balamale". In mod normal 
în timpul respiraţiei unghiul costodiafragmatic rămâne ascuţit. 

îngroşarea unilaterală a pleurei este întâlnită la copil posttraumatic sau secundar pleureziilor. 
De asemenea, după vindecarea hemotoracelui sau după empiemul pleural se constată frecvent 
îngroşări pleurale. 

11. TUMORI PULMONARE 



11.1. Tumori pulmonare benigne 

Tumorile benigne pulmonare sunt foarte rare la copil. Mai frecvent se întâlnesc hamartoame, 
hemangioame. 

Radiologie tumorile pulmonare benigne apar ca opacităţi cu dimensiuni nodulare cu 
structură omogenă, bine delimitate, care cresc încet şi nu invadează ţesuturile din jur. Uneori 
au dimensiuni mari şi produc compresiuni ale ţesuturilor adiacente. 

Tumorile benigne trebuiesc diferenţiate de malformaţii vasculare, sechestraţie pulmonară, 
pseudotumori inflamatorii. 

□ Hamartomul 

Hamartomul este o masă de ţesut asemănătoare organului afectat, dar cu structură 
dezorganizată care cuprinde şi alte ţesuturi. Hamartomul este descoperit întâmplător pe 
radiografie. 

Diagnosticul se pune CT care evidenţiază o masă de ţesut moale conţinând grăsime şi 
calcifieri punctiforme sau conglomerate. (1) 




Fig. nr. 11.1. Hamartom pulmonar. Radiografii toracice PA şi LL. Opacitate rotundă, în segmentul 
10 al lobului inferior drept, bine delimitată, cu structură mai inomogenă cu calcifieri. 



□ Papiloamele 

Papiloamele sunt tumori benigne mai frecvent întâlnite în regiunea laringotraheală. Este 
posibil să fie date de infecţiile cu papiloma virus. Aproximativ 1% se întâlnesc şi la nivelul 
bronhoalveolar. (2) 

Radiografie şi CT apar ca mici noduli pulmonari cu densitate de ţesut moale. Odată cu 
creşterea în dimensiuni pot deveni cavitari. Mai frecvent apar ca mase intraluminale bronşice. 
Combinaţia nodul intrabronşic cu nodul pulmonar este tipică pentru papilomatoză. 

1 1.2. Tumori pulmonare maligne 

Tumorile pulmonare maligne primare sunt foarte rar întâlnite la copil, marea majoritatea 
a cazurilor fiind metastaze. 

Dintre tumorile maligne primare au fost descrise în literatură doar câteva cazuri de 
adenoame bronşice, sarcoame, blastoame şi carcinoame bronhogene. (3) în cazurile descrise 
s-au constatat radiologie opacităţi masive cu contur invadant şi structură omogenă. Timpul 
scurs de la debutul clinic până la deces a fost destul de scurt. 

Alteori tumorile pulmonare primare apar ca opacităţi nodulare care cresc rapid în 
dimensiuni, timpul de dedublare fiind de doar câteva săptămâni sau luni. Uneori în chistele 
pulmonare solitare se constată un nodul malign. (4) 

□ Blastomul pleuropulmonar 

Blastomul pulmonar sau pleuropulmonar este o tumoră malignă agresivă ce apare de obicei 
la copilul mic înainte de 5 ani. Derivă din blastemul primitiv şi poate fi chistică, solidă sau 
mixtă. Uneori se constată noduli în interiorul unor chiste cum ar fi chistul bronhogen sau 
chistul adenomatoid congenital. (5) 

Localizarea blastomului pulmonar este intratoracică şi porneşte din parenchim sau pleură 
şi invadează mediastinul, diafragmul. 

Radiologie se constată o opacitate cu dimensiuni mari care deplasează mediastinul. Uneori, 
structura este inomogenă prezentând în interior un aspect chistic. Frecvent se găseşte colecţie 
pleurală. Nu invadează peretele toracic. 

Ecografic se constată o masă solidă heterogenă şi colecţie pleurală. 

CT aspectul este de masă cu structură mixtă predominând fie aspectul chistic, fie cel solid. 
Uzual observăm o masă heterogenă care porneşte din pleură sau parenchim şi care invadează 
mediastinul, diafragmul sau vasele. Foarte rar prinde peretele toracic şi nodulii limfatici. Tipic 
este unilaterală. Frecvent se constată colecţie pleurală. (6) 

Metastazele apar în creier, oase, ficat. 

□ Adenomul bronşic 

Adenomul bronşic este cea mai comună tumoare bronşică şi este localizată în 80% din 
cazuri în bronşiile mari, având un grad de malignitate redus. 

Aspectul radiologie depinde de localizare. Adenoamele periferice apar ca opacităţi 
nodulare. Cele localizate central pe bronşiile mari pot mima un corp străin deoarece produc 
air trapping, atelectazii, infecţii recurente, abces. 

CT confirmă prezenţa unei mase intrabronşice care se încarcă posteontrast, precizează 
extensia extrabronşică şi consecinţele obstrucţiei. 

□ Metastaze pulmonare 

O multitudine de tumori dau metastaze pulmonare, dar la copil un tropism ridicat pentru 
plămân au: tumora Wilms, sarcomul osteogenic, rabdomiosarcomul. Acestea sunt unice sau 
mai frecvent multiple şi debutează ca mici noduli pulmonari ce cresc rapid în dimensiuni. 

Radiologie metastazele apar ca opacităţi nodulare cu intensitate medie, destul de bine 
delimitate la început, dar cresc rapid în dimensiuni, conturul lor devenind invadant cu 
numeroase prelungiri. Sunt localizate oriunde în câmpul pulmonar, dar trebuie căutate mai 
ales periferic, subpleural. 

CT este metoda cea mai sensibilă în depistarea şi caracterizarea metastazelor la copil. 
Uzual apar sub formă de noduli periferici sau subpleurali, bine delimitaţi care se încarcă 
posteontrast. 

Fig. nr. 11.4. Metastaze pulmonare de nefroblastom. Fig. nr. 11.5. Metastaze de osteosarcom. CT de 
CT de torace. Noduli pulmonari localizaţi în lobii torace. Multiple imagini nodulare bilaterale cu 
superiori. calcefieri. Colecţie pleurală în cantitate medie 

în dreapta. 



Există metastaze care au unele caractere particulare. Astfel cele produse de osteosarcoame 
prezintă calcifieri care sunt mai bine vizibile CT decât pe radiografia standard. Metastazele 
date de osteosarcom produc frecvent pneumotorace. 

Unele metastaze sunt cavitare şi au fost descrise în tumoarea Wilms, boala Hodgkin şi în 
osteosarcoame. 

Metastazele din tumorile tiroidiene apar ca mici opacităţi micronodulare multiple, situate 
bilateral. (7) 

□ Leucemia dă frecvent modificări pulmonare. 

Radiologie se constată un infiltrat interstiţial difuz sau chiar opacităţi micronodulare 
bilateral. Infiltratul leucemie evoluează rapid, creşte în intensitate ducând la apariţia unor 
opacităţi masive. In leucemie frecvent apar suprainfecţii care, prin opacităţile de tip alveolar 
produse, modifică tabloul radiologie. (8) 

Fig. nr. 11.6. Radiografie toracică PA. 
Interstiţiul pulmonar accentuat. Opacităţi 
masive cu caractere alveolare într-un caz 
cu leucemie limfoidă. 



11.3. Pseudotumorile inflamatorii 

Pseudotumorile inflamatorii numite şi granuloame cu celule plasmocitare sunt procese 
reparative inflamatorii care conţin plasmocite mature şi apar mai probabil ca sechele după 
pneumonii. (9) 

Sunt întâlnite întâmplător radiografie şi apar ca mase solitare bine delimitate, cu diametrul 
de la 1 cm la 4-5 cm, situate mai ales în lobii inferiori. Conţin calcifieri sau zone cavitare. 
Uneori sunt localizate intrabronşic producând air trapping, atelectazie. Aspectul imagistic 
nu este patognomonic. 

CT apar ca mase solide bine delimitate cu atenuare eterogenă. Postcontrast se constată o 
captare moderată. In 25% din cazuri se constată calcifieri. Rareori apar adenopatii, colecţii 
pleurale, atelectazii. Uneori apar ca mase mediastinale care înglobează sau îngustează bronşia 
şi comprimă vasele adiacente. (10) 

IRM în Tl apar ca mase cu semnal intermediar, heterogen, iar în T2 au hipersemnal. IRM 
este util în aprecierea invaziei vasculare. 

12. BOLI INTERSTIŢIALE ŞI ALTE AFECŢIUNI PULMONARE 



Bolile interstiţiale difuze reprezintă un grup de afecţiuni heterogen care produc modificarea 
schimbului de gaze şi disfuncţie ventilatorie restrictivă. 

12.1. Pneumonia interstiţială idiopatică 

Reprezintă un sindrom caracterizat prin insuficienţă respiratorie şi hipoxemie. Histologic 
este clasificată în pneumonie interstiţială cu celule gigante, descuamativă şi limfocitară. 

Radiologie se constată interstiţiul pulmonar accentuat mai ales în regiunea perihilară şi 
spre baze, bilateral. Modificările radiologice sunt uneori minime, deşi starea clinică este gravă. 
Fibroza progresivă duce la apariţia unui aspect reticulonodular în „fagure de miere". 

CT cu înaltă rezoluţie confirmă aspectul reticulonodular al interstiţiului care, uneori, 
prezintă şi arii de condensare. 

Se mai constată arii cu imagine de sticlă mată situate mai ales subpleural, îngroşarea 
septelor interlobulare şi intralobulare, imagine în fagure. Uneori apar chiste subpleural în 
lobul superior, în apropierea imaginilor de sticlă mată. (1) 

12.2. Histiocitoza 

La debut este adesea asimptomatică, existând o disociere clinico-radiologică. Atunci când 
debutul este sub vârsta de 10 ani boala are tendinţă la regresie spontană. La copilul mare 
aspectul este asemănător adultului. (2) 

în fazele iniţiale pe radiografia toracică se decelează opacităţi alveolare distribuite perihilar 
sau cu aspect de „sticlă mată". 

în fazele avansate apare un sindrom interstiţial reticular, micronodular sau reticulonodular, 
care, în general, respectă vârfurile pulmonare şi teritoriul pulmonar din vecinătatea recesurilor 
costodiafragmatice. 

CT cu înaltă rezoluţie detectează micronoduli peribronşici şi peribronşiolari. Aceşti noduli 
se transformă în chiste cu perete gros la început, apoi subţire. 

Chistele pulmonare situate subpleural pot provoca pneumotorace. 

Chistele pot avea perete gros sau subţire în funcţie de faza evolutivă, formă rotundă sau 
neregulată. Forma neregulată se poate datora fuziunii unor chiste. 

Leziunile respectă sinusurile costodiafragmatice fiind situate la nivelul vârfurilor sau în 
zona mijlocie. 

La copil, boala poate evolua în câteva luni cu distrugerea parenchimului pulmonar (1) 
La copii, histiocitoza evoluează rar spre fibroză pulmonară extinsă (aspect în fagure de 
miere). 

Adenopatiile sunt rar întâlnite. 

în cazul aspectului de fibroză pulmonară diagnosticul diferenţial se va face cu: fibroza 
pulmonară idiopatică, hemosideroza, pneumopatii imuno-alergice sau de altă etiologie. 
Pneumotoracele poate fi întâlnit în toate stadiile bolii. 

12.3. Sarcoidoza 

Este o boală granulomatoasă sistemică cu etiologie necunoscută. 

Apare între 3 şi 17 ani mai frecvent după 9 ani, fiind o afecţiune rară în copilărie. Atunci 
când boala apare la copilul mare este asemănătoare adultului cu afectarea plămânului şi 
adenopatii. 

La copilul mic aspectul este diferit. Se constată un sindrom cu erupţii cutanate, uveite 
şi artrite. Afectarea pulmonară este rară. Diagnosticul poate fi confundat cu artrita cronică 
juvenilă. 






Fig. nr. 12.1. Sarcoidoză cu manifestări 
pulmonare în evoluţie, a, b) Radiografie 
toracică PA si LL, 8 ani. Multiple 
adenopatii hilar bilateral, c) Radiografie 
toracică PA, acelaşi caz la 17 ani. 
Adenopatii hilare bilateral. Interstiţiul 
pulmonar accentuat. 



Adenopatiile sunt prezente la aproape toţi copiii în momentul diagnosticului şi sunt 
bilaterale. Adenopatiile paratraheale şi hilare sunt mai frecvente la copil. Adenopatia 
paratraheală unilaterală dreaptă asociată cu adenopatii hilare bilaterale este neobişnuită la 
copil. 

Afectarea parenchimului este asemănătoare adultului atât ca aspect cât şi ca frecvenţă. Se 
constată o accentuare a interstiţiului cu aspect reticulonodular. Uneori apar opacităţi miliare 



Boli interstiţiale şi alte afecţiuni pulmonare 



177 




sau acinare şi leziuni fibrotice. Aspectul 
uzual este de interstiţiu accentuat cu 
aspect reticulonodular neregulat. 

Granulomul pleural poate duce la 
apariţia pneumotoracelui spontan şi a 
emfizemului mediastinal 

Colecţiile pleurale sunt rar întâlnite. 

CT cu înaltă rezoluţie evidenţiază 
granuloamele de sarcoidoză care 
sunt situate în jurul limfaticelor, 
tecilor peribronhovasculare, septelor 
interalveolare şi pleurale. Granuloamele 
apar ca imagini nodulare de 2-10 mm cu 
margini neregulate situate în parenchim 
sau pe pleură, la nivelul scizurilor. 
Uneori nodulii confluează sau pot deveni 
cavitari. 

Apariţia f ibrozei pulmonare se manifestă 
prin: 

- imaginea de „sticlă mată"; 

- apariţia liniilor septale; 

- deplasarea posterioară a bronşiei 
lobului superior afectat ceea 
ce indică pierdere de volum 
pulmonar; 

- chiste sau bule de emfizem; 

- imagine în fagure. (3) 



12.4. Hemosideroza pulmonară 
idiopatică 

Este o afecţiune rară, cu etiologie 
necunoscută care clinic evoluează cu 
hemoptizii frecvente. La copil este mai 
frecventă înainte de 3 ani şi afectează în 
mod egal ambele sexe. 

Hemoragiile pulmonare sunt urmate de 
descompunerea hemoglobinei şi depunerea 
hemosiderinei în septele alveolare, urmată 



Fig. nr. 12.3. Hemosideroză primară, a) 
Radiografie toracică PA în faza acuta. 
Opacităţi granulare difuze. Aspect 
reticulonodular. b) Radiografie toracică PA 
în faza subacută. Mici opacităţi granulare 
hilar şi perihilar bilateral. 




Fig. nr. 12.2. Sarcoidoză. Secţiune axială CT 
subcarinară. Desen interstiţial accentuat cu 
micronoduli, cu aspect confluent în lobul inferior 
stâng 

de apariţia fibrozei pulmonare. Aspectul radiologie debutează cu apariţia unor opacităţi mici, 
fine, granulare difuze. Apoi apar opacităţi liniare, reticulare. Rareori apar colecţii pleurale. 

în faza acută HCRT evidenţiază aspect de „sticlă mată" sau focare de consolidare. 

In formele subacute se constată multiplii noduli de dimensiuni egale. 

In formele cronice apar multiplii noduli cu aceleaşi dimensiuni răspândiţi în ambii câmpi 
pulmonari şi îngroşarea septelor interlobulare. (4) 



12.5. Boli de depozit pulmonare 

□ Boala Niemann Pick 

Este o afecţiune a metabolismului lipidic caracterizată printr-o deficienţă în producerea de 
sfingomielinază care duce la depozitarea anormală de sfingomielină în plămân, ficat, creier, 
măduva osoasă. 

Radiologie se constată interstiţiul pulmonar accentuat cu aspect reticulonodular şi noduli 
cu dimensiuni mici datoraţi acumulării de celule „spumoase" în plămâni. 

□ Boala Gaucher 

Este o deficienţă a beta - glucozidiazei care metabolizează glucosilceramida. 

Boala Gaucher se datorează acumulării în exces a glucosilceramidei în ţesutul interstiţial 
alveolar, ţesutul endotelial hepatic, splenic, oase, creier. 

Radiologie apar opacităţi miliare sau aspect reticulonodular. Uneori se constată leziuni 
osteolitice ale coastelor. 



12.6. Proteinoza alveolară 

Este o boală rar întâlnită şi se caracterizează prin depunerea intraalveolară a unui 
material lipoproteic PAS pozitiv ce produce tulburări de transport a gazelor şi o inflamaţie 
a interstiţiului. 

Au fost descrise două forme: 

■ una congenitală, foarte 



rară, datorată unui defect 
autosomal recesiv în care 
se constată o deficienţă a 
surfactantului care debutează 
în perioada neonatală cu 
insuficienţă respiratorie 
şi care, radiografie ,este 
asemănătoare bolii membra- 
nelor hialine. 



Fig. nr. 12.4. Proteinoză alveolară. Pe 
radiografia în incidenţă PA se constată: 
torace de tip emfizematos, multiple 
opacităţi micronodulare în ambii 
câmpi pulmonari, hipertransparenţă 
compensatorie la vârf. Cord în limite 
normale. 

Cauza acestei boli pare să fie un defect de metabolism lipidic şi o anomalie de producere 
şi metabolism a surfactantului. Materialul proteic se formează prin ingerarea 
surfactantului de către macrofage, care apoi se dezintegrează intraalveolar; (5) 

■ Alta care debutează mai târziu, după câteva luni sau câţiva ani, şi care se manifestă 
prin infecţii respiratorii recurente sau insuficienţă respiratorie. 

Copiii cu proteinoză alveolară prezintă uneori deficienţe imunitare, limfopenie, aplazie 
timică. 

Macroscopic plămânul nu este uniform afectat. Se constată noduli cu dimensiuni de la 
câţiva milimetri la 2 cm sau chiar mai mult. 

Radiologie în funcţie de faza evolutivă a bolii se constată la început accentuarea interstiţiului 
pulmonar, iar apoi multiple opacităţi liniare fine, difuze în regiunea perihilară. Peste acestea 
se suprapun opacităţi miliare sau nodulare care dau plămânului un aspect granitat. Aceste 
opacităţi au tendinţă la confluare, luând uneori aspect de aripi de fluture. In timp apare 
hipertransparenţa generalizată, iar uneori imagini chistice datorate probabil dilatării spaţiilor 
aeriene terminale. (6) 

Toracele este mult mărit în dimensiuni mai ales în jumătatea superioară. Diafragmele sunt 
aplatizate. Silueta cordului este normală. 

Se diferenţiază trei tipuri de aspecte radiologice: 

1. reticulonodulare; 

2. opacităţi miliare; 

3. opacităţi nodulare cu tendinţă la confluare şi apariţia de focare de condensare; (7) 
frecvent se constată suprainfecţii. 

CT evidenţiază un aspect reticular al plămânului, peste care se suprapun arii normale 
alternând cu zone cu densitate crescută. Acest aspect radiologie a fost denumit „crazy paving 
patern". 

Uneori apar linii septale sau opacităţi cu aspecte variate alternând de la cel de sticlă mată 
până la cel de consolidare extinsă, bine delimitată, înconjurată de parenchim normal. (8) 

Boala poate fi staţionară o perioadă lungă de timp, iar apoi progresează rapid. O mică parte 
din cazuri se remit spontan sau se vindecă prin fibroză pulmonară. 

Proteinoză alveolară a fost întâlnită în limfoame, leucemie şi sindromul deficienţei 
imunitare. 

13. TRAUMATISME TORACICE 



Spectrul leziunilor toracice posttraumatice la copil include contuzia, laceraţia, 
pneumotoracele sau hemotoracele, fracturi costale sau de claviculă. 

Contuzia pulmonară este o leziune focală parenchimatoasă care constă din hemoragie şi 
edem în spaţiile alveolare şi interstiţiale ca rezultat al afectării pulmonare în traumatismele 
toracice. Contuziile apar lângă locul de impact în apropierea fracturilor costale sau în partea 
opusă acestora. Fracturile costale la copil apar mai puţin frecvent decât la adult datorită 
elasticităţii toracelui şi sunt situate la nivelul arcurilor posterioare. (1) 




Fig. nr. 13.1 Traumatism toracic în evoluţie. Contuzie pulmonară a) Radiografie toracică PA. Opacitate 
difuz delimitată situată în jumătatea inferioară a hemitoracelui stâng. Hidropneumotorace. Emfizem 
subcutanat, b) Radiografia toracică PA după 10 zile evidenţiază reducerea semnificativă a leziunilor. 



Radiologie modificările apar în primele 4-6 ore după traumatism şi dispar în următoarele 
3-8 zile. Contuzia pulmonară apare ca o opacitate difuz delimitată cu structură mai inomogenă 
adiacentă coastelor sau corpilor vertebrali. Radiografia pulmonară are o sensibilitate destul 
de scăzută în identificarea contuziilor toracice. (2) 



CT nu se efectuează de rutină în 
evaluarea traumatismelor toracice 
neinvazive, însă se foloseşte pentru 
a identifica leziunile aortei sau ale 
organelor abdominale. CT se remarcă fie 
arii de consolidare localizate periferic, 
fie zone cu aspect de sticlă mată. Uneori 
se pot constata acumulări lichidiene cu 



Fig. nr. 13.2. Traumatismtoracic. Emfizem 
subcutanat. Pneumotorace. Tub de 
drenaj. 




Traumatisme toracice 

Fig. nr. 13.3. Pneumopericard. Radiografie toracică PA şi LL. 



aspect semilunar, iar în cazurile severe 
opacităţi multiple, masive, confluente. în 
trumatismele toracice aria de consolidare 
situată periferic este separată de peretele 
toracic de o linie transparentă subpleurală 
de 1-2 mm care neîntâlnită în alte afecţiuni 
ca atelectazie sau pneumonie. 

Identificarea contuziilor pulmonare 
este importantă în prognosticul copiilor 
traumatizaţi. (3) 

Laceraţia pulmonară reprezintă 
o ruptură în parenchimul pulmonar, 
secundară unui traumatism toracic. 

Radiologie se constată fie o opacitate 
destul de bine delimitată în parenchim, 
fie un pneumatocel, fie ambele. Laceraţiile 
pot fi unice sau multiple, ovale sau sferice, 
uni sau multiloculare, măsurând 2-14 cm., 
localizate de obicei la locul de impact 
maxim al traumatimsului. 

CT evidenţiază într-o zonă de consolidare 
constitue un factor de gravitate şi apar de re, 



Fig. nr. 13.4. Traumatism toracic. Radiografie toracică 
AP. Emfizem subcutanat în stânga. Fracturi ale 
arcurilor costale posterioare VII, VIII, IX e linia axilară 
posterioară. Voalare cu structură mai inomogenă a 
plămânului stâng. Hemidiafragmul stâng mai sus 
situat. 

cavităţi sau nivele hidroaerice. Prezenţa acestora 
gulă în traumatismele severe. 

• metode de examinare 

• timusul 

• mase mediastinale 



Mediastinul este definit ca un spaţiu extrapleural situat între cele două cavităţi pleurale. 
El este delimitat lateral de pleura mediastinală, inferior de diafragm, iar superior de orificiul 
superior al toracelui. 

Examinarea imagistică a mediastinului începe cu radiografia toracică. Lărgirea mediastinală 
sau apariţia unor mase în mediastinul anterior şi mijlociu sunt mai bine caracterizate prin 
examinarea CT. Pentru masele situate în mediastinul posterior IRM este metoda cea mai 
potrivită de examinare deoarece permite şi aprecierea măduvei. Ecografia este folosită pentru 
examinarea vaselor mari situate în mediastin şi pentru caracterizarea maselor situate lângă 
peretele toracic. 



1.1. Radiografia toracică 

Contururile mediastinului sunt reprezentate practic de marginile cordului şi ale marilor 
vase. 

Radiografia toracică confirmă existenţa unei mase mediastinale şi reuşeşte localizarea sa 
topografică în compartimentul anterior, mijlociu sau posterior. 

Semnul siluetei permite precizarea topografiei unei leziuni pe radiografia standard înaintea 
efectuării CT. 

1.1.1. Compartimentele radiologice ale mediastinului 

împărţirea clasică pe compartimente a mediastinului este mai puţin folosită. S-a propus 
o împărţire a mediastinului care poate fi folosită atât pe radiografia standard cât şi pe CT, 
trasându-se nişte linii imaginare care nu au un corespondent anatomic. (1) 



1. METODE DE EXAMINARE 



Metode de examinare 

Pe o radiografie laterală se duce o 
linie la nivelul marginilor anterioare ale 
corpilor vertebrali şi o linie care coboară 
de la marginea posterioară a manubriului 
sternal până la diafragm, paralelă cu 
prima. 

Posterior faţă de linia care trece pe 
marginea anterioară a corpilor vertebrali 
se află mediastinul posterior. Anterior 
faţă de linia care porneşte din manubriul 
sternal se află mediastinul anterior. între 
cele două repere se află mediastinul 
mijlociu. 

Pe o secţiune CT axială prin bifurcaţia 




Fig. nr. 1.1. Compartimentele mediastinului 



bronşică cele două planuri sunt trasate similar. 

Aceste compartimente sunt arbitrare şi nu corespund unor planuri anatomice. Dacă o 
tumoră mediastinală cuprinde unul sau două compartimente, epicentrul ei este considerat 
locul anatomic de origine. Formaţiunile din mediastinul posterior sunt situate în şanţurile 
paravertebrale. 

□ Mediastinul anterior 

Conţine: timusul, nodulii limfatici, arterele pulmonare, aorta ascendentă, nervii frenici, 
porţiunea substernală a glandei tiroide. Masele cel mai frecvent întâlnite în mediastinul 
anterior sunt teratoamele urmate de higroame, tumori timice, tiroidiene. Hiperplazia timică 
constituie cea mai comună pseudotumoră din mediastinul anterior. (2) 

□ Mediastinul mijlociu 

Conţine porţiunea posterioară a inimii, arcul aortic, originea vaselor brahiocefalice, arterele 
pulmonare, traheea şi bronşiile mari, noduli limfatici, nervii vagi, venele cave, vena azygos 
şi esofagul. 

Patologia mediastinului mijlociu este legată de adenopatii, malformaţii ce au ca origine 
intestinul primitiv. 

□ Mediastinul posterior 

Conţine canalul limfatic toracic, aorta descendentă, vena azygos şi hemiazygos, nervii 
spinali, lanţurile simpatice paravertebrale. 

La copil, în mediastinul posterior, tumorile neurogene sunt cel mai frecvent întâlnite. 

1.1.2. Liniile mediastinului 

La nou născut şi copilul mic se văd bine liniile mediastinale posterioare produse de 
reflectarea pleurei. Se văd mai bine când sunt tangente la fasciculul de radiaţii X, pe filmele 
supraexpuse şi în cazurile în care esofagul conţine aer. 

Linia pleurală stângă trece peste aortă este mai bine vizibilă în 1/3 inferioară şi nu trebuie 
confundată cu o colecţie pleurală. Această linie este deplasată de neuroblastoame sau limfoame 
care se extind spre plămân. 

Liniile mediastinale poartă numele structurii anatomice care o formează: de exemplu linia 
paraaortică, paravertebrală etc. 

Deformarea, deplasarea sau dispariţia lor atrag atenţia asupra unei modificări patologice 
în mediastin. 

Mediastinul 




Fig. nr. 1.2. Schema liniilor medistinale:l. linia subclaviculară 2. linia de reflectare posterioară a pleurei. 
3. trunchi brahiocefalic- paravenos superior drept 4. linia para-azygos 5. linia mediastinală anterioară 
6. linia paraaortică 7. paravertebrală dreaptă şi stângă 8. vena cavă inferioară. 9. linia paraesofagiană. 



Părţile moi paravertebrale au aceeaşi lăţime ca şi cea a pediculului vertebral. O dimensiune 
mai mare este patologică. 

O atelectazie de lob mijlociu drept şterge arcul inferior drept al cordului. O atelectazie de 
lob inferior drept şterge linia paravertebrală dreaptă şi linia paraazygoesofagiană. 

Atunci când o linie mediastinală bombează este vorba de o formaţiune mediastinală. La 
copil cel mai frecvent se constată adenopatii ce deplasează lateral liniile mediastinale. Astfel, 
adenopatiile laterotraheale lărgesc mediastinul superior, care are contur policiclic, adenopatiile 
subcarinare deplasează recesul azygoesofagian etc. 

Atelectaziile datorate obstrucţiei unei bronşii primare (la copil mai frecvent prin corpii 
străini) produc o importantă retracţie pulmonară şi duc la deplasarea liniilor mediastinale 
înspre partea afectată, cu hernierea prin spaţiile mediastinale anterioare sau posterioare a 
plămânului sănătos. (3) 

Deplasarea liniilor mediastinale are loc şi datorită distensiei spaţiilor aeriene. Un emfizem 
congenital produce o puternică deplasare a 



liniilor mediastinale. 



1.2. Ecografia 

Mediastinul poate fi examinat ecografic 
supraclavicular, suprasternal, parasternal sau 
subcostal. 



Fig. nr. 1.3. Teratom, 16 ani. Ecografia prin 
spaţiul II intercostal drept evidenţiază o 
formaţine parenchimatoasă situată în 
mediastinul anterior, care prezintă o zonă 
centrală cu ecogenitate crescută. 




Metode de examinare 

Porţiunea iniţială a aortei este bine examinată folosind ca fereastră ecografică spaţiul 
parasternal stâng, iar aorta ascendentă spaţiul supraclavicular. Crosa aortei şi cele trei mari 
trunchiuri arteriale pot fi evidenţiate aplicând traductorul suprasternal, iar aorta descendentă 
situată posterior de cavităţile cardiace în incidenţa subcostală. Se examinează traiectul, 
diametrul, peretele, fluxul sanguin. 

Ecografic se pot examina adenopatiile paratraheale care apar ca mase tisulare ovalare ce 
pot deplasa traheea şi uneori pot da detresă respiratorie. 

Ecografia este utilă atunci când masa tumorală este situată lângă peretele toracic şi există 
fereastră ecografică. 

Ecografia precizează natura solidă sau lichidă a leziunii, dar nu poate aprecia extinderea, 
invadarea celorlalte organe învecinate, prezenţa adenopatiilor. In examinarea timusului 
ecografia poate preciza structura, dimensiunile, evitând uneori examinarea CT. 



1.3. CT mediastin 

CT spirală este metoda de examinare cu cele mai bune performanţe în investigarea 
afecţiunilor mediastinului. 

Se efectuează în respiraţie liniştită şi durează 10-15 secunde. Grosimea secţiunii este 10 
mm ,dar atunci când trebuie examinate leziuni mici sau sunt asociate afecţiuni ale căilor 
respiratorii, grosimea secţiunii scade la 5 mm. Un pitch de 2 este de dorit pentru a scădea timpul 
de scanare. Uzual în examinarea mediastinului pitch-ul este 1,5. Intervalul de reconstrucţie 
are aceeaşi grosime (sau mai mare) ca şi cea a secţiunii. (4) 

Secţiunile fără substanţă de contrast se fac pentru examinarea unor mase detectabile pe 
radiografia toracică, dar, în majoritatea cazurilor, este necesară administrarea contrastului. în 
mod uzual, la copil se injectează 90 ml cu un debit de 2 ml/s. 

Postcontrast apar hipervasculare: ţesutul tiroidian ectopic, paraganglioamele, adenoamele 
paratiroide. 




Fig. nr. 1.4. Secţiune axială CT la nivelul orificiului 
toracic. Se evidenţiază: traheea (T), esofagul (E), 
artera carotidă comună dreaptă (ACCD), artera 
carotidă comună stângă (ACCS), venabrahiocefalică 
dreaptă (VBCD), trunchiul brahiocefalic stâng 
(TBCS), artera subclaviculară dreaptă (ASCD), 
artera subclaviculară stângă (ASS). 




Fig. nr. 1 . 5 . Secţiune axială CT la nivelul trunchiului 
brahiocefalic stâng. Se evidenţiază: vena 
brahiocefalică stângă (VBCS), artera brahiocefalică 
dreaptă (ABCD), vena brahiocefalică dreaptă (VBCD), 
artera carotidă comună stângă (ACCS), artera 
subclaviculară stângă (ASS), trahee (T). 

Mediastinul 





Fig. nr. 1.6. Secţiune axială CT la nivelul arcului 
aortic. Se evidenţiază: arcul aortic (AA), vena cavă 
superioară (VCS), traheea (T), esofagul (E). 



Fig. nr. 1.7. Secţiune axială CT la nivelul 
arcului venei azigos şi ferestrei aortopulmonare. 
Se evidenţiază: aorta ascendentă (A), aorta 
descendentă (D), vena cavă superioară (VCS), 
vena azigos (AZ), traheea (T), esofagul (E). 





Fig. nr. 1.8. Secţiune axială CT la nivelul 
trunchiului pulmonarei şi arterei pulmonare 
drepte. Se evidenţiază: trunchiul pulmonarei (TP), 
artera pulmonară dreaptă (APD), aorta ascendentă 
(A), aorta descendentă (D), vena cavă superioară 
(VCS). 



Fig. nr. 1.9. Secţiune axială CT la nivelul 
arterei pulmonare stângi. Se evidenţiază: artera 
pulmonară stângă (APS), aorta ascendentă (A), 
aorta descendentă (D), vena cavă superioară 
(VCS), recesul azigoesofagian (RAZE), bifurcaţia 
traheii (T). 



Focare de necroză intratumorale se constată în limfoame şi tumora cu celule 
germinative. 

Leziuni chistice care nu captează contrast (au o diferenţă de atenuare pre şi postcontrast 
mai mică de 10 UH) se întâlnesc în chistele pleuropericardice, bronhogene, enterice. 

Secţiunile prin mediastin trebuie efectuate la nivelul orificiului toracic, venei brahiocefalice 
stângi, arcului aortic, arcului azigos şi ferestrei aortopulmonare, arterei pulmonare stângi, 
arterei pulmonare drepte, atriului stâng, patru camere, trei camere. 

Recesul azigoesofagian variază cu vârsta. Asfel, sub vârsta de 6 ani apare convex, între 6 
şi 12 ani apare drept sau convex, iar după 12 ani este concav. Acest aspect este datorat venei 
azigos sau esofagului care sunt situate în acest reces. 



Metode de examinare 

Fig. nr. 1.10. Secţiune axială CT la nivelul celor 
3 camere. Se evidenţiază: atriul drept (AD), 
ventriculul drept (VD), ventriculul stâng (VS), 
aorta descendentă (D). 



1.4. IRM 




Fig. nr. 1.11. Secţiune axială CT la nivelul celor 
4 camere. Se evidenţiază: atriul stâng (AS), atriul 
drept (AD), ventriculul drept (VD), ventriculul 
stâng (VS), aorta descendentă (D). 



IRM la copil este folosită complementar examinării computer tomografice. Mediastinul se 
examinează în secvenţele ecou de spin în ponderaţie Tl şi T2. Utilizarea tehnicilor cu două 
ecouri simetrice, în secvenţe ponderate Tl, permit diferenţierea semnalelor emise de fluxul 
sanguin de cele parietale (invadare, tromboză). 

Pentru diminuarea artefactelor datorate bătăilor cardiace, achiziţiile se realizează prin 
sincronizare cardiacă ce permit analizarea leziunilor situate în proximitatea cordului şi vaselor 
mari. 

Cele mai utile incidenţe folosite sunt cele axiale. Acestea pot fi completate de secţiuni 
frontale necesare pentru optimizarea vizualizării ferestrei aorto-pulmonare şi a regiunii 
subcarinare. Secvenţele sagitale sau frontale în ponderaţie T2 sunt utile pentru aprecierea 
invaziei peretelului toracic. 

Folosirea produşilor de contrast este benefică în aprecierea compoziţiei parenchimatoase sau 
chistice a maselor mediastinale examinate. Totuşi, utilizarea produşilor de contrast prezintă şi 
unele incoveniente în special în ceea ce priveşte diferenţierea de structurile anatomice învecinate, 
cunoscut fiind că masele mediastinale cu structură parenchimatoasa vor prezenta postinjectare 
un hipersemnal similar semnalului nativ al structurilor grăsoase ce le înconjură. 

Pentru aprecierea invaziei pericardului şi cordului tehnicile IRM se dovedesc a fi mai 
performante decât cele computer tomografice. Nu acelaşi lucru se poate spune despre leziunile 
calcificate care sunt mult mai corect apreciate de examinările CT. 

IRM este mai performant decât CT în analiza raporturilor tumorilor mediastinale cu canalul 
rahidian şi măduva, în detectarea eventualelor invazii sau compresiuni medulare. O altă 
indicaţie a IRM este reprezentată de aprecierea invaziei peretelui toracic de către masele 
mediastinale lipomatoase voluminoase situate în mediastinul anterior. 

IRM este foarte util la pacienţii cu limfom pentru precizarea naturii fibroase sau tumorale 
a maselor reziduale postterapie. Astfel, prezenţa unei mase cu hiposemnal în secvenţele 
ponderate Tl şi T2 este în favoarea unei remanieri postterapeutice fibroase cicatriciale, în 
timp ce o masă cu hiposemnal T2 este nespecifică, fiind imposibil de precizat dacă este o 
leziune reziduală tumorală sau o inflamaţie a ţesutului fibros posterapeutic. In acest caz 
scintigrafia cu Galiu este mai performantă datorită fixării selective a radiotrasorului doar la 
nivelul tumorii, dar nu şi la nivelul fibrozei. 



2. TIMUSUL 



Este situat în mediastinul anterosuperior, înaintea marilor vase şi a cordului. 

La naştere, opacitatea timusului este uşor identificabilă în mediastinul anterosuperior, dar 
nu poate fi delimitată de cea a vaselor mari peste care se sumează. Pe radiografia în PA timusul 
lărgeşte mediastinul, are contur bine delimitat şi structură omogenă. Absenţa sa sugerează 
o deficienţă a limfocitelor T. După primele 24-48 ore, probabil datorită stresului, are loc o 
regresie a opacităţii timice. Aceasta reapare la sfârşitul primei luni de viaţă. 

Timusul situat în mediastinul anterior este bine vizibil pe radiografia din LL în spaţiul 
retrosternal care la copilul mic apare opac. 




Fig. nr. 2.1. Timus normal 2 luni. Radiografie toracică AP şi LL stâng. 



Timusul creşte în dimensiuni în copilărie atingând greutatea maximă 30-40 g la pubertate, 
apoi involuează progresiv. Cu toate acestea raportul între volumul timusului şi volumul cutiei 
toracice este mai mare în primii doi ani de viaţă. Hipertrofia timică este întâlnită în proporţie 
de 80% din cazuri la băieţi. 

După vârsta de 5 ani, la mai puţin de 2% dintre copii, timusul mai poate fi identificat pe 
o radiografie toracică. (5) 

La nou născut opacitatea timusului suferă o mărire geometrică, datorată situaţiei anatomice 
în mediastinul anterior şi radiografiei în AP şi decubit. 

Timusul dă o opacitate hidrică, cu structură omogenă, cu dimensiuni variabile (uzual se 
întinde de la manubriul sternal până în dreptul cartilajului condrocostal IV), unilaterală sau 
bilaterală. Prin opacitatea timusului se vad vasele. Conturul timusului este ondulat datorită 
amprentelor costale - semnul valului. Timusul nu produce compresiuni asupra căilor aeriene 
sau vaselor. 



Fig. nr. 2.2. Schema aspectului radiologie al timusului la 
copil. 

1. Dezvoltare unilaterală dreaptă sau stângă, forma 
triunghiulară, alungită 

2. Forma triunghiulară în pânză de corabie, datorită 
insinuării în mica scizură 

3. Timus absent 

4. Dezvoltare unilaterală 

5. Formă sferică bilaterală 

6. Imagine cardio - timică 

7. Formă triunghiulară bilaterală, detaşată de cord, cu 
contururi ondulate (semnul valului) 

8. Lărgirea mediastinului superior (timus înalt) 



Fig. nr. 2.3. Hipertrofie lob drept 
timus, 5 luni. a) Radiografie toracică 
AP. Opacitate la nivelul vârfului 
pulmonar drept, triunghiulară, 
omogenă b, c) Pneumomediastin. 
Radiografii AP şi LL evidenţiază 
lobii timici. Hipertrofie lob drept. 
Lob stâng cu aspect normal. 

Fig. nr. 2.4. Hipertrofie timus. Radiografie toracică AP şi LL stâng. Mediastin superior lărgit bilateral 
mimând un aspect de cifră 8. Diagnostic diferenţial cu returul venos anormal. Opacitate în lobul 
superior şi mijlociu drept, cu bronhogramă pozitivă - pneumonie. 




Fig. nr. 2.5. Imagine cardiotimică. Radiografie toracică, a) în incidenţă PA. b) în condiţii de 
pneumomediastin. Lobul timic stâng hipertrofiat se suprapune pe conturul stâng al cordului mimând 
o cardiomegalie. 



Forma şi dimensiunile opacităţii timice variază destul de mult. 

Poziţia corpului şi faza respiratorie pot să modifice mult dimensiunile opacităţii timice. 
Ele scad în ortostatism şi în inspiraţie. De asemenea, după o perioadă de stres sau tratament 
cu cortizon dimensiunile timice se reduc. 

Rotaţia şi poziţia lordotică a toracelui cresc dimensiunile opacităţii timice. 

Timusul histologic normal este pliabil, nu produce compresiunea sau deplasarea ţesuturilor 
adiacente. 

Există localizări ectopice cervicale, 
mediastinale posterioare. In aceste situaţii 
CT este deosebit de utilă, precizând forma 
şi densitatea timusului. (6) 

Timusul se poate insinua în scizura 
orizontală dreaptă şi radiologie dă imaginea 
în pânză de corabie. 

Absenţa opacităţii timice (agenezia 
timică) evocă fie o rubeolă congenitală, 
fie un deficit imunitar. 



Fig. nr. 2.6. Timus normal, aspecte radiologice: 
a) în pânza de corabie, b) în coloană, c) formă 
sferică bilateral. 




Opacitatea timusului poate mima o formaţiune mediastinală pulmonară sau poate crea 
impresia unei cardiomegalii. Interpretarea datelor radiologice în contextul clinic previne 
multe erori de diagnostic. De asemenea, o radiografie mai dură sau o ecografie pot fi deosebit 
de utile. 

Ecografic timusul este bine vizibil la 
copilul mic, unde apare ca o structură 
parenchimatoasă omogenă, cu ecogenitate 
mai mică decât a ficatului sau splinei 
şi prin care se pot identifica unele linii 
hiperecogene, datorate traveelor fibroase, 
sau puncte ecogene. (7) 



Fig. nr. 2.7. Ecografie timus. Structură 
parenchimatoasă situată în mediastinul 
anterior. 

Dimensiunile timusului (dimensiunea 
cea mai mare perpendiculară pe axul lung) 
scad cu vârsta de la 1,5 +/- 0,46 cm înainte 
de 10 ani, la 1,05 +/- 0,36 cm între 10 şi 
20 ani. (8) 

Examenul CT precizează dimensiunile, 
forma şi densitatea timusului. 

• timusul are structură omogenă, cu 
densitate asemănătoare muşchilor 
cutiei toracice, formă patrulateră, 
cu margini laterale uşor convexe 
sau drepte. Cu rare excepţii, lobul 
stâng este mai mare decât cel 
drept. 

• nu prezintă calcifieri sau zone cu 
atenuare redusă 

• rareori are prelungiri în medias- 
tinul mijlociu sau posterior. 

• după pubertate timusul are formă 
triunghiulară cu margini concave 
sau drepte. Structura sa devine 
mai inomogenă datorită infiltrării 
grăsoase. 

La examenul IRM: 

• intensitatea semnalului la copilul 
mic este ceva mai mare decât a 
muşchiului în Tl, şi ceva mai 
mică sau egală cu a acestuia în 
T2 în secvenţele cu suprimarea 
semnalului grăsimii. După 
pubertate intensitatea semnalului 
creşte în Tl datorită infiltrării 
grăsoase. 



Fig. nr. 2.9. Timus normal. Secţiuni CT: 
a) precontrast, b) postcontrast. Structură 
tisulară, cu margini convexe prezentând 
aceeaşi atenuare ca şi musculatura, fără 
captare semnificativă postcontrast. 




Fig. nr. 2.8. Agenezie timus. Radiografie toracică AP. 

3. MASE MEDIASTINALE 



înaintea vârstei de doi ani tumorile simptomatice sunt cel mai adesea benigne, iar după 
vârsta de 2 ani sunt mai frecvent maligne. 

Localizarea masei mediastinale este un element de orientare diagnostică. 
La copil predomină hiperplazia de timus şi trei grupe de tumori: 

■ de origine nervoasă, malignă în unul din două cazuri (50%) 

■ disembrioame, maligne: 2 din 10 cazuri (20%) 

■ localizarea mediastinală a limfoamelor şi leucemiilor, mai frecvente după vârsta de 
7 ani. 

Simptomatologia clinică poate orienta diagnosticul: 

■ deficit imunitar + masă mediastinală, pledează pentru limfom sau timom 

■ pubertate precoce + masă mediastinală, este frecvent întâlnită în teratoame secretante 
benigne sau maligne. 

■ un nivel crescut de alfalfetoproteina, pledează pentru teratom. 

Vârsta de apariţie: 

■ înainte de 2 ani: 

- chist bronhogenic; 

- neuroblastom; 

- limfangiom; 

- teratom; 

- mai rar duplicaţii sau tumoră mezenchimatoasă. 

■ peste 7 ani: 

- limfom şi leucemii. 

□ Elemente radiologice de orientare 
Calcifieri: 

■ punctiforme multiple, asociate cu o masă mediastinală posterioară specifice unei 
tumori nervoase (cel mai frecvent neuroblastom); 

■ neregulate, asociate cu mase anterioare (teratoame); 

■ nodulare de tip flebolit specifice pentru limfangioame. 

Leziuni osoase şi mase posterioare 

■ tumorile nervoase de la nivelul mediastinului posterior pot produce: impresiune 
pediculară, lărgirea găurii de conjugare, eroziuni costale, creşterea concavităţii 
marginii posterioare a corpului vertebral. 

Colecţii pleurale: 

■ asocierea: colecţia pleurală + masă mediastinală anterioară + adenopatii în mediastinul 
mijlociu, este evocatoare pentru: limfomul nonHodgkin, boala Hodgkin sau leucemia 
acută limfoblastică 

■ asocierea: colecţie pleurală + masă mediastinală, este posibilă în: TBC, limfangioame, 
tumori maligne (teratoame) şi excepţională în caz de mase mediastinale ce comprimă 
sau invadează venele pulmonare. 

3.1 Mase situate în mediastinul anterior 
3.1.1. Teratoamele 

Teratoamele provin din celulele germinative primordiale şi din acest motiv sunt 
denumite şi tumori cu celule germinative, ele cuprind: teratoamele, teratocarcinoamele, 
coriocarcinoamele. 

Teratoamele conţin ţesuturi moi, grăsime, calcifieri. 

Radiologie apar ca opacităţi rotunde, bine delimitate, uneori cu dimensiuni mari ce comprimă 
plămânul, cu câteva calcifieri neregulate care reprezintă os, cartilagiu calcificat sau dinţi. 




Fig. nr. 3.1. Teratom. Radiografie toracică a) AP si b) LL stâng. Opacitate voluminoasă, rotundă, 
cu structură inomogenă cu calcifieri situată în jumătatea inferioară a hemitoracelui stâng, care 
deplasează mediastinul către dreapta. 




Fig. nr. 3.2. Teratom. Ecografie. a) Modul B. Formaţine parenchimatoasă situată în mediastinul 
anterior care prezintă o zonă centrală cu ecogenitate crescută, b) Doppler. Formaţiunea nu prezintă 
semnal vascular 

Fig. nr. 3.3. Teratom. Radiografie toracică 
a) AP si b) LL la o pacientă cu vârsta de 
16 ani. Opacitate situată în mediastinul 
anterior, bine delimitată, cu structura 
omogenă, c) Secţiune axială toracică 
CT. Formaţiune cu structură mixtă, 
conţinând ţesuturi moi şi grăsime. 



Teratoamele produc deplasarea posterioară sau laterală a traheei, esofagului şi astfel pot 
fi diferenţiate de hipertrofia timusului care nu produce deplasarea elementelor anatomice 
adiacente. 

Uneori teratoamele se localizează intrapericardic producând o boselură pe conturul 
cordului, iar alteori colecţie pericardică. 

CT şi IRM precizează natura heterogenă a tumorii. 

CT teratoamele au un coeficient de atenuare foarte redus, datorită conţinutului mare de 
grăsime, şi pot fi considerate teratoame grăsoase benigne. 

O tumoră cu structură mixtă care conţine grăsime, lichid, calcificări şi osificări are toate 
şansele să fie teratom. Prezenţa osificărilor cu corticală şi os spongios sunt patognomonice 
pentru teratom. (9) 

Aproximativ 10% din teratoame sunt maligne. Aspectul lor CT este predominant 
parenchimatos, uneori cu conţinut de grăsime şi calcifieri. Postcontrast se constată o captare 
inomogenă. (10) 

IRM teratoamele apar ca mase heterogene, intensitatea semnalului variind în funcţie de 
componentele tumorii (grăsime, lichid). Lichidul are un semnal cu intensitate egală sau 
mai mică decât al muşchiului în Tl, dar dacă conţine sânge sau proteine poate apare ca 
hipersemnal. Lichidul uzual apare mai hiperintens decât grăsimea în T2 şi pe secvenţele cu 
suprimarea grăsimii. Grăsimea are hipersemnal atât în Tl cât şi în T2, dar lipseşte semnalul 
pe secvenţele "fat suppressed". Calcifierile apar ca hiposemnal în toate secvenţele. 

Fiind situate în mediastinul anterior pot fi evaluate şi ecografic. 

Ecografia poate detecta inomogenitatea şi unele componente ale tumorii cum ar fi sferulele 
de grăsime, din interiorul chistelor, atunci când teratomul are formă chistică. Examinarea 
Doppler evidenţiază o formaţiune hipovascularizată. 

2.2.2. Chistul pleuropericardic 

Este o anomalie de segmentare a sacului celomic primitiv. Se prezintă o masă chistică 
localizată anterior în 92% din cazuri, în dreapta în 70% şi posterior în 8%. II găsim situat în 
unghiul cardiofrenic drept în mediastinul anterior. (11) 

în cazul în care comunică cu pericardul în decubit îi pot scădea dimensiunile. 

Pe radiografia toracică se constată o opacitate hidrică bine delimitată, omogenă, situată 
în mediastinul anterior în contact cu cordul şi sternul. Nu este pulsatilă. Nu creşte în 
dimensiuni. 

Ecografia este utilă mai ales pentru precizarea naturii lichidiene a masei. 

CT aspectul este de imagine hipodensă, lichidiană, ovalară, bine delimitată. 

Diagnosticul diferenţial se face cu acumularea de grăsime pericardică, ce are densitate 
negativă CT, şi cu herniile diafragmatice retroxifoidiene prin hiatusul Larrey, care au un 
aspect caracteristic de imagini mixte hidroaerice. 




Fig. nr. 3.4. Chist pleuropericardic. Radiografie toracică PA si LL drept. Opacitate 
paracardiacă dreaptă, rotundă, bine delimitată, cu structură omogenă care pe radiografia 
în incidenţă LL se proiectează în mediastinul anterior. 

Fig. nr. 3.5. Timom. Secţiuni toracice axiale CT. Masă tisulară, cu structură inomogenă, cu câteva 
imagini hipodense placată pe aorta ascendentă şi trunchiul pulmonarei cu efect de masă asupra acestor 
structuri, ce sunt basculate spre dorsal . Colecţie pleurală dreaptă. 



2.2.3. Timomul 

Apare la copilul mare şi este depistat, mai frecvent, incidental. Majoritatea timoamelor 
sunt benigne şi foarte rar se asociază cu miastenia gravis. 

Radiologie se constată o opacitate cu intensitate hidrică, structură omogenă, care lărgeşte 
mediastinul superior. Uneori nu se vizualizează pe radiografia standard, fiind necesară 
examinarea CT. 

Timomul produce comprimarea sau deformarea traheei. 

CT evidenţiază o masă parenchimatoasă în mediastinul anterior care în 20-30% din cazuri 
prezintă calcifieri. (12) Uneori apar arii chistice datorate necrozelor sau hemoragiilor. 

IRM aspectul este variabil. Adesea în T 2 apare un semnal heterogen. 

Timoamele maligne sunt rar întâlnite la copii. Asocierea unei mase mediastinale cu 
metastaze pleurale pledează pentru timom malign. (13) 




Fig. nr. 3.6. Timom. a), b) Secţiuni CT torace posteontrast. Masă voluminoasă situată retrosternal, 
anterior faţă de vasele mari, cu structură inomogenă. 

3.1.4. Timolipomul 

Este o tumoră rar întâlnită la copil. 

Anatomopatologic tumora conţine grăsime matură, septe şi ţesut timic. Apare mai ales în 
a doua decadă şi este depistată întâmplător pe radiografia standard. 

Radiologie se evidenţiază o opacitate cu dimensiuni mari care se extinde caudal spre 
diafragm, putând mima, uneori, o cardiomegalie. 

CT se constată o masă heterogenă conţinând grăsime, ţesuturi moi. Timolipomul nu produce 
comprimarea sau invadarea structurilor adiacente. (8) 

Ecografia este utilă în precizarea naturii parenchimatoase a formaţiunii, structurii omogene 
şi a raporturilor cu ţesuturile învecinate. 




Fig. nr. 3.7. Timolipom. a) Secţiune CT torace posteontrast. Masă hipodensă neiodofilă, voluminoasă, 
care deplasează structurile adiacente fără a le invada, situată în mediastinul anterior, b) Ecografie. 
Formaţiune parenchimatoasă cu structură omogenă. 

3.1.5. Limfomul timic 

Timusul poate fi infiltrat difuz în limfoame. 

Radiografie se constată o lărgire a mediastinului anterosuperior, cu margini convexe sau 
polilobate. 

Ecografic timusul apare mărit, cu 
structură omogenă, bine delimitat. 
In examinarea Doppler se observă 
hipervascularizaţie. 

CT şi IRM infiltrarea timusului duce 
la mărirea în volum, cu margini convexe 
sau polilobate. Infiltrarea poate fi difuză 
sau poate afecta un lob. Uneori apar 
calcifieri. Acestea sunt mai frecvente 
posterapeutic. Posteontrast se constată o 
încărcare redusă. (14) 

Rareori limfomul timic are componentă 
chistică, datorită necrozelor ischemice 
secundare. Frecvent se depistează 
pleurezie şi adenopatii. După tratament, 
dimensiunile timusului se reduc. Masele Fi §« nr ' 3 ' 8 ' Limf o m - Secţiuni toracice axiale CT a) 

Adenopatie în loja Barety, hiperplazie timică. 

de fibroză rămân la aceleaşi 
dimensiuni sau scad, pe când 
masele tumorale cresc. 

IRM masele de fibroză au 
un hiposemnal asemănător 
muşchilor în Tl şi T2 în 
secvenţele cu suprimarea 
grăsimii, în timp ce masele 
tumorale restante au hiposemnal 
în T2. Creşterea intensităţii 
semnalului nu este specifică 
tumorilor, putând fi întâlnită şi 
în infecţii, hemoragii, necroze şi 
în ţesutul fibrotic imatur. 




Fig. nr. 3.8. Limfom non Hodgkin. Secţiune toracică axială.CT. Masă 
3.1.6. Hiperplazia timică parenchimatoasă care înglobază şi deplasează vasele. 

La copil se constată 
hiperplazie timică reactivă secundară întreruperii tratamentului cu corticosteroizi. In timpul 
tratamentului are loc o depleţie limfocitară a porţiunii corticale a timusului. După câteva 
luni de la oprirea tratamentului se produce o o repopulare limfocitară şi o creştere în volum 
a timusului. 

Are loc o mărire difuză a timusului cu păstrarea formei, a atenuării CT şi a intensităţii 
semnalului IRM. în timp se reduce treptat dimensiunile. 

Alte cauze ale hipertrofiei timusului sunt leucemia, histiocitoza, miastenia gravis (mult 
mai rar decât la adult), hipertiroidism. Timusul poate fi sediul unor hemoragii difuze. 




Fig. nr. 3.9. Hiperplazie timică. Secţiuni CT postcontrast. Timus cu dimensiuni crescute, cu aspect 
pseudotumoral, structură omogenă. 



3.1.7. Chistele timice 

Chistele timice sunt, de cele mai multe ori, congenitale şi se datorează persistenţei duetului 
timofaringeal. Rareori sunt câştigate şi apar posttraumatic. Alteori se datorează histiocitozei 
sau infecţiei cu HIV. (15) 

Ecografic apar ca imagini transsonice, cu perete fin. CT apar ca imagini hipodense omogene, 
cu densitate hidrică. 

Fig. nr. 3.10. Chiste timice. Secţiuni toracice axiale CT. a) Precontrast, b) Postcontrast. Hipertofia 
timusului cu câteva imagini cu densitate hidrică. 



IRM dau hiposemnal în TI şi hipersemnal în T2. 
3.1.8. Guşa ectopică 

Este foarte rar întâlnită la copil ca un ţesut tiroidian, separat de glandă printr-un ţesut 
uneori vascularizat. 

Scintigrafic se constată fixarea intensă a iodului radioactiv. Uneori guşa ectopică nu fixează 
radiofarmaceuticul. Scintigrafia trebuie efectuată înaintea CT, din cauza perturbării produse 
de administrarea de iod. 

CT evidenţiază o masă ectopică în care uneori se poate găsi un adenom hipodens sau chiar 
calcifieri. CT este necesar şi pentru a preciza existenţa tiroidei normale preoperator. în plus, 
uneori, guşa plonjantă se poate situa retrosternal unde este vizualizată cel mai bine CT. 



3.2 Mase situate în mediastinul 
mijlociu 

3.2.1 Adenopatiile 

Adenopatiile sunt fie inflamatorii, fie 
datorate unor afectări maligne primitive sau 
secundare. 

Radiologie se constată opacităţi nodulare 
rotunde, ovalare, bine delimitate, cu struc- 
tură omogenă. 



Fig. nr. 3.11. Boala Hodgkin. Radiografie 
toracică PA. Adenopatii voluminoase în hilul 
pulmonar drept. 

Fig. nr. 3.12. Adenopatii. a) în mediaş tinul antero-superior, b) pretraheal. 

CT este metoda de elecţie pentru identificarea adenopatiilor. O adenopatie apare ca o masă 
nodulară cu densitate de ţesut moale şi este considerată patologică când diametrul ei, cel mai 
mic, depăşeşte 1 centimetru. 

Mai mult de 50% din adenopatii pot avea sediul în mediastinul anterior. 

în funcţie de sediu, adenopatiile pot fi evocatoare pentru un diagnostic. 

Adenopatiile hilare bilateral şi laterotraheal drept pledează pentru o sarcoidoză mai ales 
dacă şi interstiţiul pulmonar este accentuat. 

în histoplasmoză adenopatiile sunt localizate mai ales hilar, paratraheal drept, 
subcarinar. 

în boala Hodgkin, adenopatiile sunt situate mai ales în mediastinul anterior şi sunt însoţite 
de afectarea timusului care este mărit în volum, iar uneori prezintă chiste. 

în cancerul pulmonar, adenopatiile au sediul în teritoriul de drenaj limfatic. Plămânul 
drept se drenează în grupul laterotraheal drept, cu un releu subcarinar pentru lobul mijlociu 
şi inferior. Lobul superior stâng se drenează în grupul laterotraheal stâng şi laterotraheal 




Fig. nr. 3.13. Adenopatii cu necroză centrală într-un caz cu tuberculoză pulmonară. Secţiuni toracice 
axiale CT a) precontrast, b) postcontrast 

drept. Lobul inferior stâng, după un 
releu subcarinar, se drenează în grupul 
laterotraheal drept şi foarte rar în stânga. 

în tuberculoză, adenopatiile sunt 
localizate paratraheal în dreapta sau 
traheobronşic şi au în mod uzual o 
necroză centrală. Aceasta este întâlnită şi 
în metastaze, sau alte infecţii şi foarte rar 
în limfoame. 

Metastazele teratocarcinomului 
testicular sunt adesea necrozate. 

Adenopatii cu calcifieri se întâlnesc în 
metastazele din osteosarcom, carcinom 
tiroidian, limfoamele tratate, infecţia cu 
pneumocistis carini la copiii cu HIV. 

IRM adenopatiile au un semnal cu intensitate mai mare decât a muşchilor, dar mai mică decât 
a grăsimii atât în Tl cât şi în T2. 

Una dintre insuficienţele imagisticii este că nu poate aprecia decât dimensiunea ganglionilor 
fără să poată identifica etiologia adenopatiei. Uneori un ganglion mare poate fi inflamator, 
iar unul mic tumoral. 

Tomografia cu emisie de pozitroni (PET scan) analizează activitatea metabolică a unui 
ganglion şi poate preciza dacă este sau nu tumoral, ştiut fiind faptul că neoplaziile au un 
turnover metabolic crescut. 

3.2.2. Chistul bronhogen 

Este cea mai frecventă formă de chist întâlnită la copil. Chistul bronhogen este derivat 
dintr-un mugur anormal al esofagului primitiv sau al arborelui traheobronşic care nu are 
diferenţiere alveolară. Acest mugure se detaşează precoce de arborele traheobronşic în cazul 
chistelor mediastinale şi tardiv în cazul celor intraparenchimatoase. 

Uneori este situat în parenchimul pulmonar şi poate fi aerat sau poate conţine lichid. Este 
localizat mai frecvent în mediastinul mijlociu, în jurul bifurcaţiei bronşice sau în plămân, 
laterotraheal, subcarinar sau în hil. Poate fi situat ectopic în mediastinul anterior sau posterior, 
în plămân, în peretele esofagian sau chiar subdiafragmatic. (16) 

Chistele bronhogenice nu se asociază cu malformaţii vertebrale, aşa cum se întâmplă cu 
cele enterice. 

Anatomopatologic este o cavitate cu dimensiuni variabile, tapetată cu un epiteliu bronşic, şi 
conţine un lichid seromucos cu densitate 
variabilă. 

Chistul bronhogen are un perete de 
tip bronşic secretant, ceea ce explică 
conţinutul lichidian. 

Clinic chistele bronhogene sunt 
asimptomatice, dar uneori pot deveni 
compresive. Cele situate subcarinar sau 
în hil pot produce compresie asupra 
structurilor adiacente sau chiar emfizem 
obstructiv. 

Fig. nr. 3.14. Secţiune CT. Chist 
bronhogen. 




Fig. nr. 9. 26. Metastaze pulmonare calcifiate având ca 
punct de plecare un osteosarcom. Zonă de condensare 
cu bronhogramă pozitivă, în lobul superior stâng. 

Radiologie apare ca o opacitate ovalară, uneori polilobată, bine delimitată cu structură 
omogenă, intensitate hidrică. Este situat în mediastinul mijlociu, mai ales în dreapta. 
Rareori chistul bronhogenic este multiplu. 

Uneori poate exista o comunicare cu arborele traheobronşic, iar radiologie poate apare o 
imagine hidroaerică. Alteori poate apare fenomenul de supapă, iar radiologie imaginea de 
chist sub tensiune. 

La copilul mare pot exista calcifieri în perete, secundare, probabil, suprainfecţiilor. 

Ecografia evidenţiază conţinutul lichidian al formaţiunii atunci când aceasta este situată 
aproape de peretele toracic. 

CT în funcţie de densitatea lichidului conţinut chistul bronhogen poate fi hipo, izo sau 
hiperdens. Conţinutul său are o densitate variabilă de la 0 la 120 UH. Chistele bronhogene 
apar hiperdense spontan datorită unui conţinut crescut de cristale de oxalat sau carbonat de 
calciu sau a unui material proteinaceu. Uneori chistul bronhogen prezintă un nivel lichid- 
lichid sau aer-lichid când există o comunicare cu arborele bronşic. (17) 

Postcontrast se constată un inel vascular periferic care înconjoară o masă hipodensă 
centrală. 

IRM în Tl semnalul este variabil în funcţie de conţinutul chistului mucoid, hemoragie, 
bogat în proteine. în T2 apare hipersemnal, mai mult sau mai puţin intens, uneori cu nivel 
lichid-lichid. 

3.2.3 Chistul enteric 

Chistul enteric datorat unei duplicaţii gastrointestinale este denumit şi de duplicaţie sau 
nemoenteric. Este localizat în perete sau lângă peretele digestiv şi este format dintr-un perete 
muscular tapetat cu mucoasă din altă porţiune a tubului digestiv. Uzual este solitar. 

Cauza acestor chiste se pare a fi o insuficientă recanalizare a intestinului fetal în perioada 
separării sale de tubul neuroenteric. în favoarea acestei ipoteze pledează existenţa unor 
conexiuni fibroase ale chistului cu canalul spinal şi asocierea uneori cu anomalii de segmentaţie 
a corpilor vertebrali. 

Mucoasa digestivă captează Techneţiu 99 m, scintigrafia fiind o examinare utilă în 
diagnosticul acestor chiste. 

Aspectul radiologie este asemănător 
cu cel al chistului bronhogenic, dar este 
în general mai mare şi este localizat mai 
frecvent în mediastinul posterior. Se 
asociază cu malformaţii vertebrale. 

Unele chiste enterice au localizare 
în mediastinul mijlociu lângă esofag şi 
apar radiografie ca opacităţi rotunde, 
care deplasează esofagul sau structurile 
adiacente. 

Examinarea baritată evidenţiază 
o compresiune extrinsecă asupra 
esofagului. 

Chistele enterice sunt mai bine 
caracterizate CT unde apar ca mase 
hipodense bine delimitate care nu 
captează contrast. 




Fig. nr. 3.15. Chist enteric. Secţiune CT de torace. 
Formaţiune cu onţinut fluid delimitat de un perete 
propriu, fin 

3.2.4 Limfoamele 

Limfoamele constituie cauza cea mai frecventă de mase mediastinale anterioare la copil, 
limfoamele Hodgkin întâlnindu-se de 3-4 ori mai frecvent comparativ cu cele nonHodgkin. 

3.2.4.1 Limfomul nonHodgkin 

Limfoamele nonHodgkin apar mai frecvent între 7 şi 11 ani, predominând la băieţi într-un 
un raport de 3:1. 

Anatomopatologic se descriu limfoamele nonHodkin: limfoblastice, nediferenţiate non 
Burkitt, nediferenţiate Burkitt, cu histiocite sau cu celule mari. 

Există o bună corelaţie între tipul histologic şi locul de apariţie. Astfel, limfoamele 
nediferenţiate Burkitt sau non Burkitt uzual debutează în abdomen, mai ales în regiunea 
ileocecală. Atunci când apar în mediastin se localizează predominant în cel mijlociu. 
Histiocitoza apare rar în mediastin. 




r 




Fig. nr. 3.16. Limfom non Hodgkin. Secţiuni CT de torace înainte şi după tratament. 



Limfoamele non Hodgkin sunt în mai mult de 70% din cazuri diseminate în momentul 
depistării. 

Aspectul radiologie este de opacitate nodulară, bine delimitată, de intensitate hidrică, 
structură omogenă, unică sau polilobată. Uneori se constată multipli noduli pulmonari care 
pot deveni cavitari. Frecvent se asociază cu sindrom interstiţial, pneumonie interstiţială 
limfocitară, datorită împiedicării drenajului limfatic. La nivelul pleurei se constată colecţii 
lichidiene, noduli pleurali solitari. 

CT şi IRM demonstrează un număr mic de 
noduli limfatici sau mai mulţi conglomeraţi 
când nu se mai poate identifica fiecare 
individual. 



Fig. nr. 3.17. Limfom nonHodgkin. CT 
abdominal. Hepatomegalie. Splină cu 
structură inomogenă prezentând două arii 
spontan hipodense, cu aspect de leziuni 
ischemice. Pleurezie bazală stângă. 

CT este metoda de elecţie pentru examinarea adenopatiilor şi pentru selectarea volumului 
ţintă pentru iradiere. Secţiunile CT postcontrast demonstrează o captarea inomogenă, aspect 
vizualizat în special postterapeutic prin apariţia unor arii de necroză. 

La copil limfoamele nonHodgkin sunt extraganglionare cuprinzând splina, ficatul, rinichiul, 
tractul gastrointestinal producând mase hipodense parenchimatoase sau infiltrări difuze. 

Trebuie menţionată similaritatea imagistică între leucemia limfocitară acută şi limfomul 
non Hodgkin. (18) 

IRM nu are modificări caracteristice în limfomul nonHodgkin. 

3.2.4.2. Limfoamele Hodgkin 

Apare mai rar în copilărie, de obicei debutează în adolescenţă. Frecvent, debutul este cu 
adenopatie cervicală, urmat de adenopatie toracică, paraaortică sau cu afectare splenică. 

In boala Hodgkin la copil, mediastinul este afectat circa 95% din cazuri la nivelul nodulilor 
paraaortici în timp ce în limfoamele nonHodgkin compartimentul mediastinal este afectat la 
numai jumătate din pacienţi. [8] 

în ceea priveşte compartimentul ganglionar abdominal boala Hodgkin afectează preponderent 
nodulii din jurul trunchiului celiac şi mai rar pe cei mezenterici, aşa cum se întâmplă în 
limfoamele nonHodgkin. 

Toracic sunt afectaţi ganglionii limfatici prevasculari, paratraheali, hilari, subcarinari, 
posteriori şi din unghiul cardiofrenic. 

Afectarea parenchimului pulmonar este rară, dar pot apare multipli noduli sau zone 
de consolidare. Uneori apar colecţii pleurale. In fazele avansate apar compresiuni asupra 
organelor învecinate. 

Stadializare 

Stadiul I - un singur grup de adenopatii; 

Stadiul II - două grupuri de adenopatii de aceeaşi parte a diafragmului; 
Stadiul III - afectare sub şi supra diafragmatică; 
Stadiul IV - localizări extrapulmonare: 
A asimptomatice; 

B simptomatice (20% febră, transpiraţii nocturne, pierdere în 
greutate 10%). 




Fig. nr. 3.18. Limfom Hodgkin. Secţiune CT Fig. nr. 3.19. Limfom Hodgkin. Secţiune CT 

nativă. Adenopatii în compartimentul mediastinal de torace postcontrast. Voluminoasă masă 

anterior, în spaţiul lateroaortic şi la nivelul lojei paramediastinală dreapta în contact dorsal cu vena 

Barety. Colecţie lichidiană în cantitate medie în pulmonară inferioară, 
cavitatea pleurală dreaptă. 

CT se constată mase mediastinale cu margini neregulate, atenuare heterogenă care comprimă 
structurile adiacente, iar captarea este mai inomogenă. 

Comprimarea sau invadarea căilor aeriene şi a venei cave au un prognostic rezervat. 

3.3 Mase situate în mediastinul posterior 

în 60% din cazuri tumorile mediastinului posterior au originea în sistemul nervos, au 
dimensiuni mari şi se extind în mediastinul mijlociu. Cele care au originea în regiunea gâtului 
se extind în torace. 

3.3.1 Neuroblastomul 

Neuroblastomul este tumora cel mai frecvent întâlnită în mediastinul posterior şi apare 
înainte de 2 ani. Are o malignitate ridicată. Clinic, în funcţie de localizare neuroblastoamele, 
se manifestă prin insuficienţă respiratorie sau sindrom Claude Bernard Horner. (19) 

Radiografia toracică poate depista formaţiunea în mediastinul posterior care apare ca o 
opacitate paravertebrală, bine delimitată care conţine uneori calcifieri granulare sau neregulate. 
Alteori produce eroziuni vertebrale, lărgeşte spaţiul intercostal şi produce eroziuni costale. 
Invadează pediculul vertebral şi lărgeşte gaura de conjugare. 

Metastazarea se produce în ficat şi os. 

Menţionăm faptul că la copil în spaţiul paravertebral stâng există în mod normal o uşoară 
lărgire a ţesuturilor moi paravertebrale. Acest aspect nu este întâlnit în dreapta. Neuroblastomul 
se întâlneşte mai frecvent în dreapta. (20) 

Ecografia este utilă deoarece precizează natura parenchimatoasă a formaţiunii care în 
examinarea Doppler color apare hipervascularizată. 

CT şi IRM confirmă localizarea, stadiul şi permit o bună caracterizare a masei. 
Identificarea calcifierilor, care se întâlnesc în mai mult de 50% din cazuri, pledează pentru 
neuroblastom. 

CT evidenţiază o masă fuziformă situată în şanţul costovertebral şi are o încărcare redusă 
postcontrast. 




Fig. nr. 3.20. Neuroblastom. Radiografie AP şi LL stâng. Opacitate paravertebrală stângă, ovalară, 
voluminoasă situată în mediastinul postero-inferior. 

Fig. nr. 3.21. Neuroblastom. Ecografie. a) Bidimensională b) Doppler. Formaţiune 
parenchimantoasă supradiafragmatică hipervascularizată. 





Fig. nr. 3.22. Neuroblastom. Radiografie AP si LL drept. Opacitate paravertebrală dreaptă, ovalară, 
situată în mediastinul postero-superior. 



în mai mult de 85% din cazuri se constată calcifieri. 

Uneori se constată mase heterogene datorită necrozelor şi hemoragiilor. Aproximativ 10% 
din cazuri se dezvoltă intrarahidian străbat gaura de conjugare, ce apare lărgită şi se dezvoltă 
în şanţul costovertebral. (21) 

Tumorile care au ca punct de plecare rădăcina nervilor au, de obicei, formă sferică şi sunt 
situate la unirea corpului vertebral cu coasta şi au o încărcare moderată postcontrast. Frecvent 
aceste tumori invadează canalul rahidian. 

Tumorile care au ca punct de plecare lanţurile simpatice difuzează spre abdomen prin 
hiatusul aortic sau esofagian sau prin invazie directă. (22) 

IRM este metoda de elecţie pentru aprecierea extinderii intrarahidiene a tumorii. 
Neuroblastomul apare ca un hiposemnal în Tl şi ca un hipersemnal în T 2 datorită conţinutului 
mare de grăsime. Structura este adesea inomogenă şi se încarcă postcontrast. 




Fig. nr. 3.23. Neuroblastom. Secţiune axială CT. Masă Fig. nr. 3.24. Neuroblastom. Secţiune CT 
densă situată în şanţul costovertebral drept. postcontrast tardiv, în procubit. Masă tumorală 

situată în şanţul costovertebral drept, cu 
structură inomogenă, invazivă cu osteoliză de 
arc costal posterior şi extensie extracanalară 
epidurală. 




Fig. nr. 3.25. Neuroblastom. Secţiune IRM a) axial Tl b) coronal T2. Formaţiune ce prezintă hipersemnal 
situată în şanţul costovertebral drept. 



3.3.2. Meningocelul 

Este o tumoare rar întâlnită în copilărie. 

Se dezvoltă în continuarea sacului durai. Traversează gaura de conjugare şi se dezvoltă în 
mediastinul posterior. 

CT evidenţiază conţinutul lichidian identic cu LCR. 

IRM în ponderaţia T2 evidenţiază formaţiunea care apare ca un hipersemnal identic 
cu lichidul cefalorahidian. Pe o secţiune sagitală în T2 se poate identifica comunicarea 
meningocelului cu sacul durai. 

metode de examinare 
particularităţile cordului 
la copil 

cardiopatii congenitale 



1. METODE DE EXAMINARE 



Metoda de primă intenţie în examinarea cordului la copil este ecografia, urmată de 
radiografia toracică. In practica medicală, de cele mai multe ori examinarea începe cu 
radiografia toracică. 



1.1. Radiografia toracică 

1.1.1. Particularităţile cordului la copil 

După naştere, cordul şi circulaţia fetală suferă o serie de modificări ajungând în câţiva ani 
la o configuraţie asemănătoare cu cea a adultului. 

In viaţa intrauterină rezistenţa pulmonară este mare, peretele vaselor este gros, presiunea 
în arterele pulmonare este crescută, iar ventriculul drept este hipertrofiat. 

Circulaţia neonatală are o serie de particularităţi: 

■ odată cu prima respiraţie, vasoconstricţia pulmonară diminuă, scăzând rezistenţa 
pulmonară; fluxul pulmonar şi saturaţia în oxigen creşte; 

■ datorită eliminării placentei, rezistenţa vasculară sistemică creşte; 

■ ventriculul drept şi stâng vor lucra în serie; 

■ la câteva minute după naştere fluxul prin duetul arterial este direcţionat stânga 
dreapta şi va rămâne funcţional 24-48 ore; 

■ fluxul prin duetul venos încetează odată cu ligaturarea ombilicului, iar debitul 
fluxului prin vena portă şi vena cavă inferioară scade; 

■ întoarcerea venoasă pulmonară creşte, presiunea din AS creşte, debitul venei cave 
scade, împreună favorizând închiderea funcţională a ferestrei ovale. 

Modificări importante se produc şi în zilele următoare: 

■ fereastra ovală se închide treptat până în perioada de adult; există cazuri în care 
fereastra ovală rămâne parţial deschisă, fără simptomatologie clinică evidentă; 

■ anumite condiţii care duc la creşterea presiunii în atriul drept sau stâng pot deschide 
fereastra ovală ducând la apariţia şunturilor; 

■ în mod obişnuit canalul arterial se închide la aproximativ 18 ore după naştere. La nou 
născuţii la termen canalul arterial se contractă şi este anatomic închis prin tromboză 
în aproximativ 2 săptămâni de la naştere, apoi se fibrozează treptat. Procesul de 
închidere este întârziat la prematuri şi la copiii cu hipoxemie. 

Radiografie, la nou născut şi copilul mic: 

■ cordul este globulos, iar incizurile dintre arcuri nu se pot individualiza; 

■ nu există golful inimii ca la adult înainte de vârsta de 5 ani; 

■ uneori trunchiul arterei pulmonare este bombat, în special la fete; 

■ discreta rotaţie către stânga datorită dimensiunilor ventriculului şi atriului drept 
simulează mărirea cordului. La nou născut ventriculii sunt aproximativ egali în 
dimensiuni, artera pulmonară şi aorta de asemenea; 

■ opacitatea timusului acoperă vasele mari de la baza inimii lărgind astfel mediastinul 
superior, sau se proiectează pe ambele contururi ale cordului, aspect care se numeşte 
imagine cardiotimică. 

La copilul mic cordul suferă variaţii fiziologice în dimensiuni. Astfel, după o expiraţie 
prelungită, aşa cum se întâmplă în timpul plânsului sau în tuşea convulsivă, inima este 
mărită şi plămânii apar opaci. Forma cordului este relativ constantă în timpul primelor 6 luni. 
Creşterea rapidă a ventriculului stâng în primul an de viaţă împinge ventriculul drept către 
dreapta, diafragmul începe să coboare, iar cordul se roteşte de la stânga către dreapta trecând 
din poziţia transversală (orizontală) în poziţia oblică. Acest proces continuă lent în timpul 
celui de-al doilea an, opacitatea cardiacă apărând ceva mai mică. Intre 3 şi 5 ani cordul are o 
poziţie oblică (intermediară), vârful coboară către diafragm; arcul II stâng este rectiliniu sau 
chiar bombat. Pediculul vascular se îngustează, iar toracele creşte în înălţime. 

■ la copilul mic opacitatea cordului ocupă 2/3 din hemidiafragmul stâng şi 1/2 din 
cel drept. La copilul mare şi la adult inima ocupă 1/3 din hemidiafragmul drept şi 
jumătate din cel stâng; 

■ în jurul vârstei de 5 ani apare butonul aortic şi opacitatea venei cave superioare; 

■ creşterea inimii între 5 şi 7 ani duce la îngustarea opacităţii cardiace, iar segmentele 
care formează contururile cordului pot fi destul de bine diferenţiate; 

■ coborârea diafragmului şi alungirea inimii permite o bună separare a opacităţii vasculare 
de cea a cordului şi apariţia golfului inimii. Datorită rotaţiei către dreapta, cordul are o 
orientare mai verticală, vârful inimii apare mai coborât, atriul drept este deplasat mai 
către dreapta, opacitatea cordului se îngustează şi se apropie de poziţia mediană; 

■ în incidenţă PA opacitatea cardiovasculară poate fi: verticală, oblică, orizontală 
(transversală). Tipul cardiac depinde de forma toracelui, astfel: în toracele cu diametrul 
AP mic întâlnim tipul vertical, iar în toracele cu diametrul anteroposterior larg, tipul 
oblic. 

La copilul mic se întâlneşte tipul transversal, cordul fiind globulos, diametrul său transversal 
apărând mult mai mare comparativ cu cel al toracelui. Aceste dimensiuni în parte reale, 
în parte aparente, se datorează ficatului mare al copilului, camerei de aer voluminoase a 
stomacului şi poziţiei înalte a diafragmului. 

Tipul respirator la copil este diafragmatic, coastele fiind orizontale. După 6 luni coastele 
coboară treptat devenind oblice, până la 11 ani când ajung la aspectul adultului. 

La 10-11 ani rotaţia inimii către dreapta este completă ajungându-se la o poziţie asemănătoare 
adultului. 

1.1.2. Indicele cardiotoracic 

Indicele cardiotoracic este raportul dintre diametrul transvers maxim al cordului şi diametrul 
transvers maxim al toracelui. Datorită multiplilor factori de care depinde: faza respiratorie, 
poziţia diafragmului, starea de distensie abdominală etc, are o valoare orientativă. 



Tabel nr.l. Indicele cardio-toracic 



Vârsta 


Indice 
cardio-toracic 


1 zi - 1 an 


0,65 


1- 3 ani 


0,60 


3-5 ani 


0,55 


5-10 ani 


0,50 


10 -15 ani 


0,45 



Indicele cardiotoracic are o mai mare variabilitate decât la adult, limita sa superioară fiind 
0,65. 

Cordul este considerat mare: 

■ dacă indicele cardiotoracic depăşeşte limita superioară pentru perioada de 
vârstă 

■ dacă pe radiografia laterală se micşorează spaţiul 
retrocardiac sau se depăşeşte linia verticală care 
coboară pe diafragm de la vârful carinei. (1) 

în cazul suspiciunii unei cardiopatii congenitale este 
necesară o radiografie laterală şi control ecografic. 

Tehnica radiografică influenţează aspectul cordului: 

■ o radiografie rotată modifică forma cordului şi 
transparenţa pulmonară, iar plămânul spre care se 
face rotaţia este mai transparent, ridicând problema 
unui sindrom Mc Leod, unei oligemii unilaterale 
etc; 

Fig. nr. 1.3. Cord normal. Linia verticală care coboară din vârful 
carinei nu intersectează cordul. 

Fig. nr. 1.4. Cord normal. Radiografie toracică. Expunere în a) expiraţie, b) inspiraţie. 



■ hiperlordoza sau centrarea prea joasă produce ridicarea vârfului inimii; 

■ efectuarea radiografiei în inspiraţie incompletă face să apară o lărgire a opacităţii 
cordului, fapt care ridică problema unei cardiopatii congenitale şi implicit va supune 
copilul la examinări inutile; 

Orice radiografie toracică trebuie comparată cu cele realizate anterior şi cu examenul 
ecografic. O cardiomegalie apare întotdeauna atât pe imaginea în PA cât şi pe cea din 
lateral. 

1.1.3. Modificări ale cavităţilor cardiace 
□ Mărirea atriului stâng 

Pe radiografia din PA la copil, marginea dreaptă a AS se vede prin opacitatea cardiacă şi 
apare ca o linie paralelă cu conturul drept al cordului. Atunci când AS este mărit, această 

linie este mai jos situată, mai oblică şi mai bombată, formând un dublu contur concentric. 
Uneori, când mărirea AS este importantă, se constată dublu contur excentric. 

Pe radiografia din LL stâng, AS mărit deplasează posterior bronşia primară stângă. 

□ Mărirea atriului drept 

Radiologie, pe imaginea în PA, se constată o bombare a arcului inferior drept al cordului 
care se extinde cranial spre artera pulmonară dreaptă. 

□ Mărirea ventriculului stâng 

Dilatarea VS produce o rotaţie antiorară şi deplasarea către stânga şi în jos a vârfului inimii. 
Arcul inferior stâng este mai convex, arcul II stâng concav, iar butonul aortic este şters. 

Pe incidenţa LL stâng arcul inferior proemină posterior către coloană, îngustând spaţiul 
retrocardiac. 

Hipertrofia de VS produce o uşoară rotunjire şi deplasare către stânga a vârfului inimii. In 
cazurile în care mărirea VS se produce prin hipertrofie nu are loc coborârea vârfului inimii, 
aşa cum se întâmplă în cazul dilatării. Arcul II stâng este concav. 

Mărirea prin hipertrofie a VS este destul de greu de deosebit radiologie de hipertrofia VD 
sau de dilatarea ambilor ventriculi. Corelarea aspectului radiografie cu cel ecografic este 
deosebit de utilă. 




Fig. nr. 1.6. Dilatare ventricul stâng. Radiografie Fig. nr. 1.7. Hipertrofie ventricul stâng. Radiografie 

toracică PA. Vârful inimii coborât şi deplasat toracică PA. Copil cu vârsta de 5 ani. Vârful inimii 

lateral. Arc inferior stâng convex, arc II stâng deplasat către stânga, rotunjit. Arcul II stâng 

concav. Buton aortic şters. concav. 



□ Mărirea ventriculului drept 

Atunci când VD se dilată, cordul se roteşte în sensul acelor de ceasornic, vârful inimii se 
deplasează spre stânga şi în sus, iar arcul inferior stâng se aplatizează. In cazurile de hipertrofie 
lărgirea opacităţii cardiace este mai puţin pronunţată, însă vârful inimii apare ridicat, rotunjit 
şi deplasat lateral. (2) 

Fig. nr. 1.8. Dilatare ventricul drept. Radiografie 
toracică PA. Copil cu vârsta de 6 ani.Vârful inimii 
deplasat lateral, uşor ridicat. Arcul II stâng concav. 
Oligemie. 



Fig. nr. 1.9. Hipetrofie ventricul drept. Radiografie 
toracică PA. Cord cu vârful rotunjit, deplasat 
lateral, uşor ridicat. Trunchiul pulmonarei 
bombat. Oligemie. 



Fig. nr. 1.10. Radiografie toracică PA. Dilatare 
biventriculară. 



1.1.4. Situsul cardiac 




Situsul cardiac descrie tipul organizării anatomice visceroatriale, poziţia organelor 
asimetrice faţă de planul sagital sau faţă de linia mediană, respectiv poziţia stânga dreapta a 
inimii faţă de organele nepereche : ficat, splină, intestin, sau faţă de plămâni. 

Tubul cardiac primitiv suferă un proces de îndoire şi face o curbură, fie către dreapta 
(D-loop), fie (mai rar) către stânga (L-loop), însoţită de inversarea poziţionării ventriculilor. 

Atunci când curbarea se face în aceeaşi parte cu AD şi ficatul se numeşte concordantă, 
iar cordul va fi normal, în timp ce îndoirea către stânga L-loop se numeşte discordantă şi va 
produce transpoziţie corectată de mari vase. 

Curbarea către dreapta, D-loop, nu este însoţită de inversarea ventriculilor, în timp ce 
curbarea către stânga L-loop este urmată de inversare ventriculară. 

în situs solitus, curbarea are loc fie către dreapta, şi aspectul cordului este concordant 
(cordul este normal), fie are loc către stânga şi aspectul cordului este discordant, apărând 
transpoziţie corectată de mari vase. 

în situs inversus, D-loop este discordant în timp ce L-loop este concordant. 
Transpoziţia de mari vase corectată apare cu D sau L-loop discordant. 

□ Situs solitus. Situs inversus. Izomerism drept. Izomerism stâng 

Situs solitus este situaţia normală în care plămânul cu trei lobi, atriul venos şi ficatul sunt 
situate în dreapta, iar plămânul cu doi lobi, atriul arterial, stomacul şi splina sunt situate în 
stânga. 

Deoarece AD corespunde întotdeauna situsului bronşic, aprecierea pe radiografie a acestora 
este importantă. Bronşia stângă este mai lungă de 1,5 ori decât cea dreaptă, este mai orizontală 
şi este în raport cu AS. (3) 

în situs solitus: 

■ AD este situat de aceeaşi parte cu ficatul; primeşte sânge din vena cavă inferioară; 
este situat de partea opusă camerei de aer a stomacului; 

■ AS este situat de partea opusă ficatului. 

Practic, identificarea situsului visceroatrial se face pe radiografie, ecografie sau IRM. 
Identificarea atriului drept permite aprecierea situsului cardiac. 

Atunci când cavitatea cu aspect morfologic de atriu drept este situată în dreapta, putem 
vorbi de situs solitus (aspect normal). 

Atunci când atriul cu aspect morfologic drept este situat în stânga se vorbeşte de situs 
inversus, iar când se constată atriu morfologic drept bilateral, de izomerism drept. 

Atunci când se constată atriu morfologic stâng bilateral se vorbeşte de izomerism stâng. 

Situsul cardiac nu este definit în funcţie de ventricule, ci de atrii. 

Poziţia ventriculilor este definită în funcţie de rotaţia din timpul dezvoltării intrauterine 
prin termenii D-loop sau L-loop. 

în perioada embrionară tubul cardiac se pliază spre dreapta, D-loop, astfel încât ventriculul 
drept ajunge la dreapta şi anterior faţă de ventriculul stâng. Atunci când curbarea se face spre 
stânga, L-loop, ventriculul drept se va situa la stânga ventriculului stâng. 




Fig. nr. 1.11. Situsul cardiac, a) Situs solitus. b) Situs inversus; c) Situs ambiguu 
Izomerism drept. Asplenie. d) Situs ambiguu. Izomerism stâng. Polisplenie. 

Fig. nr. 1.12. Aspectul traheii în: situs solitus, situs inversus, izomerism drept, izomerism stâng. 

□ Situs inversus 

în situs inversus total există o imagine în oglindă în care plămânul cu trei lobi, ficatul şi 
atriul venos sunt situate în stânga, iar plămânul cu doi lobi, stomacul, splina şi atriul arterial 
sunt situate în dreapta. 

In situs inversus izolat viscerele toracice sunt inversate, iar cele abdominale sunt în poziţie 
normală de situs solitus. In aceste cazuri incidenţa cardiopatiilor congenitale este ridicată. 

□ Situs ambiguu sau incert este o situaţie neobişnuită în care organele asimetrice tind să 
fie simetrice. 

Situs ambiguu poate fi bilateral ca în partea dreaptă (izomerism drept), în care: 

■ ambii plămâni au două scizuri; 

■ bronşiile primare sunt simetrice şi au morfologia celei drepte; 

■ ambii plămâni au trei lobi; 

■ ambele atrii au morfologia AD; 

■ vena cavă şi aorta sunt situate în aceeaşi parte; 

■ ficatul şi stomacul sunt situate pe linia mediană; 

■ splina este absentă. 

Situs ambiguu poate fi bilateral ca în partea stângă (izomerism stâng), în care: 

■ ambii plămâni au o singură scizură; 

■ atriile au morfologia AS; 

■ bronşiile sunt simetrice şi au morfologia celei stângi; 

■ vena azigos continuă vena cavă inferioară, venele hepatice se conectează direct în 
atriu; 

■ vena cavă superioară poate fi bilaterală sau se poate conecta în sinusul coronar; 

■ ficatul este situat median; 

■ există polisplenie. 

Copiii cu asplenie au frecvent cardiopatii congenitale cu scăderea vascularizaţiei - oligemie, 
iar cei cu polisplenie au cardiopatii complexe cu hiperemie. 

1.1.5. Poziţia cordului 

□ Dextrocardia. Dextroversia. Mezoversia. 

Dextrocardie înseamnă cord situat în hemitoracele drept cu vârful orientat spre dreapta. 
Dextrocardia se poate asocia cu situs solitus, cu situs inversus, sau poate fi însoţit de alte 
malformaţii. 

In dextrocardia cu situs inversus apare "imaginea în oglindă", în care vârful inimii este 
orientat spre dreapta, AS şi VS formează conturul drept al cordului, iar AD şi VD pe cel stâng. 
Raporturile dintre cavităţi sunt normale. Există un situs inversus şi al celorlalte organe astfel, 
încât camera de aer a stomacului apare în dreapta, opacitatea ficatului în stânga. 

în dextroversie are loc o rotaţie 
exagerată a cordului de la stânga spre 
dreapta astfel încât AD şi VD, datorită 
excesului de rotaţie, vor fi situate posterior, 
dar rămân în dreapta, iar AS şi VS anterior, 
formând conturul stâng al cordului. Poate 
exista sau nu un situs inversus al celorlalte 
organe, dar frecvent apar alte cardiopatii 
congenitale. 

în mezoversie sau mezocardie are loc 
o rotaţie incompletă a inimii către dreapta, 
astfel încât vârful inimii este orientat 
anterior. 

In aceste cazuri se asociază frecvent polisplenie sau numeroase alte anomalii viscerale. 
Ecografia permite caracterizarea anomaliilor intracardiace, conectarea anormală a vaselor. 

□ Determinarea conexiunilor între segmentele cardiace. 

Ecografia identifică conexiunea venoatrială: venele pulmonare se varsă în atriul stâng, 
iar venele cave în atriul drept. 

Conexiunea atrioventriculară poate fi: 

■ concordantă, atunci când atriul morfologic drept este conectat cu ventriculul 
morfologic drept; 

■ discordantă, atunci când atriul morfologic drept este conectat cu ventriculul morfologic 
stâng; 

■ ambiguă, când există o valvă atrioventriculară unică. 

Conexiunea atrioventriculară poate fi prin valvă normală, imperforată, atrezică, comună, 
displazică, hipoplazică, stenotică. 

Conexiunea ventriculoarterială prin valvele sigmoide aortice sau pulmonare (3 cuspe, 3 
comisuri, inel fibros) poate fi: 

■ concordantă, când AP iese din VD, iar aorta din VS; 

■ discordantă când AP porneşte din VS, iar aorta din VD; 

■ cu cale dublă de ieşire; 

■ cu cale unică de ieşire, ca în atrezia de valve aortice sau pulmonare; 

Raportul vaselor mari cu ventriculii poate fi definit: 

■ în raport cu septul interventricular: atunci când există un defect de sept, iar vasul 
este situat călare pe sept, se consideră că acesta ia naştere din ventriculul deasupra 
căruia se află mai mult de 50% din diametrul său; 

■ în funcţie de orientarea spaţială a vaselor mari şi anatomia infundibulară: 

- D-malpoziţie, când valva aortică este situată anterior şi la dreapta valvei pulmonare, 
iar infundibulul sub aortă, aşa cum se întâlneşte în transpoziţia de vase mari; 

- L-malpoziţie, când valva aortică este situată anterior şi la stânga valvei pulmonare, 
iar infundibulul subaortic, ca în transpoziţia de mari vase corectată. 

- A-malpoziţie, când infundibulul este situat subaortic sau bilateral, ca în transpoziţia 
de mari vase. 

IRM permite determinarea situsului visceroatrial şi a malpoziţiilor cardiace. IRM permite 
identificarea morfologică a ventriculilor şi conexiunea lor cu vasele mari. IRM poate identifica 
raporturile arterelor pulmonare cu bronşiile primitive, raporturile aortei descendente cu VCI 
şi localizarea ficatului. 

1.1.6. Aspectul radiologie al vaselor mari 
□ Aorta 

La copilul mic aorta este mai greu de identificat datorită opacităţii timusului. 
Butonul aortic nu se vizualizează decât după vârsta de 5 ani. 

Incidenţa de elecţie pentru examinarea aortei toracice este oblic anterior stâng, în care se 
vizualizează aorta ascendentă, crosa şi aorta descendentă. Aorta apare ca o bandă opacă cu 
intensitate redusă. 

în incidenţa PA se examinează butonul 
aortic şi se măsoară diametrul arterei prin 
metoda Kreutzfuchs cu esofag baritat. 

Măsurarea se face la nivelul impresiunii 
aortice pe esofag şi este reprezentată 
de distanţa dintre marginea stângă a 
esofagului baritat şi marginea externă a 
butonului aortic. 



Fig. nr. 1.14. Metoda Kreutzfuchs. Radio- 
grafie toracică PA cu esofag baritat. 
Aprecierea diametrului butonului aortic 
prin opacifierea esofagului. 



Fig. nr. 1.15. Determinarea dia- 
metrului aortei şi a ramurei 
comune pentru lobul mediu şi 
inferior al arterei pulmonare. 




Distanţa de la marginea superioară a butonului aortic până la marginea inferioară a claviculei 
are următoarele valori: o lună-1 an = 0,5 cm; peste 1 an = 1 cm. 

Alungirea aortei micşorează această distanţă. Dilatarea aortei face ca arcul superior drept 
să fie convex către câmpul pulmonar stâng. 

La copilul mic este importantă identificarea aortei care este situată în stânga liniei mediane. 
Situarea în dreapta ridică problema unui inel vascular sau a unei cardiopatii congenitale. 

□ Artera pulmonară 

In incidenţa PA trunchiul arterei pulmonare formează arcul II stâng al cordului. 

La copilul mic, în mod normal, acest arc este rectiliniu sau uşor bombat, datorită faptului 
că artera pulmonară are aproximativ acelaşi diametru ca şi aorta. 

Ramura comună pentru lobul mijlociu şi inferior al arterei pulmonare drepte este bine 
vizibilă în hilul drept. 

Diametrul ramurii comune al arterei pulmonare drepte variază în medie de la 4 mm la 0-1 
an până la 12 mm la 12 -14 ani. 

Trunchiul arterei pulmonare se mai apreciază şi în incidenţă OAD unde este situat între 
arcul aortei şi al ventriculului drept, pe conturul anterior. 

1.2. Ecografia 

Ecografia este metoda cea mai importantă de examinare a cordului, permiţând aprecieri 
morfologice şi funcţionale.Ecografia trebuie să precizeze situsul visceroatrial, loop-ul ventricular 
(D-loop, L-loop), analiza morfologică a segmentelor, analiza conexiunii atrioventriculare şi 
ventriculoarteriale, anomaliile de întoarcere (şunturi, obstrucţii) şi a consecinţelor lor. 

1.2.1. Particularităţi ale ecocardiografiei la copil. 

în ecocardiografia pediatrică se folosesc sonde de 3-3,5 MHz, iar la nou născuţi de 5-7 
MHz. 

Examinarea la copil trebuie să înceapă cu secţiunea subcostală în care se vizualizează cel 
mai bine majoritatea structurilor. 

Incidenţa subcostală este cea mai potrivită pentru aprecierea cavităţilor drepte, frecvent 
afectate în cardiopatiile congenitale. în plus, în această incidenţă, se poate identifica situsul 
atrial, etapă importantă în diagnosticul cardiopatiilor congenitale. 

în incidenţele parasternale se văd bine cavităţile stângi; cele drepte situate imediat substernal 
necesită focalizarea scurtă a fasciculului pentru a fi bine evidenţiate. 

Incidenţa apexiană este dificil de realizat din cauza dimensiunilor sondei, mai ales la nou 
născuţi. 

La copil incidenţele suprasternale sau subclaviculare permit vizualizarea (spre deosebire 
de adult) a cavităţilor cardiace, a marilor vase şi a ramurilor lor. 

Ecografia cardiacă prin abord transtoracic reprezintă metoda cea mai potrivită pentru 
diagnostic. Abordul transesofagian este mai performant, dar necesită sedare şi este mai rar 
folosit în pediatrie. 

O examinare completă cuprinde examinarea bidimensională în modul B, unidimensională 
în modul M şi Doppler color, pulsat, continuu. 

1.2.2. Ecografia bidimensională (2D) permite examinarea cordului în două dimensiuni în 
timp real, oferind o secţiune anatomică a inimii în mişcare. 

Cordul este scanat în cele trei planuri ortogonale urmărindu-se axul lung - secţiune 
longitudinală, axul scurt - secţiune transversală şi secţiunea în 4 camere. 

Traductorul poate fi plasat parasternal în stânga, apical, subxifoidian (subcostal), 
suprasternal. 

1.2.2.1 Incidenţa parasternală stângă 

□ Secţiunea în axul lung, longitudinală se 

intercostal stâng, lateral faţă de stern, înclinând 
In această secţiune se vizualizează: 

■ ventriculul stâng; 

■ valvele mitrale: cea anterioară în 
continuarea peretelui posterior al 
aortei şi cea posterioară în continuarea 
peretelui posterior al AS; 

■ septul interventricular în continuarea 
peretelui anterior al aortei; 

■ camera de intrare a VD; 

■ aorta cu cele două valve sigmoide 
aortice. 



foloseşte aplicând traductorul în spaţiul 4 
traductorul între apex şi baza aortei. 





\ A0 

\ AS 


pp 





Fig. nr. 1.16. Ecografie cord. Secţiune parasternală 
stângă longitudinală. 




Fig. nr. 1.17. Secţiune în axul lung, 2 cavităţi stângi. 



□ Secţiunea în axul scurt transversal se obţine folosind ca fereastră ecografică tot spaţiul 4 
parasternal stâng, dar cu traductorul rotat cu 90 grade în sens orar. Prin înclinarea traductorului 




Fig. nr. 1.18. Secţiune axul scurt, transaortică. 

de la bază spre apex se pot obţine secţiuni care trec prin valvele aortice, mitrale şi muşchii 
papilari (transaortice, transmitrale şi trans ventriculare). 

Secţiunea transaortică permite evidenţierea camerei de ieşire a VD care este situat anterior 
faţă de aortă şi care are la stânga valva tricuspidă şi la dreapta valva pulmonară. Atriul stâng 
este situat posterior faţă de aortă şi este separat prin septul interatrial de atriul drept. 

In secţiune transsternală la nou născut se pot analiza valvele mitrale şi orificiul mitral. 

în secţiune transventriculară se vizualizează VS şi cei doi pilieri ai valvei mitrale. 

1.2.2.2. Incidenţa apicală 

Traductorul este plasat la nivelul şocului apexian cu fasciculul orientat în lungul axului 
longitudinal al cordului, deci orientat spre umărul drept. Se poate examina cordul în secţiunea 
patru cavităţi şi în secţiunea două cavităţi stângi. 

□ Secţiunea patru camere permite vizualizarea celor doi ventriculi separaţi de septul 
interventricular, iar posterior a celor două atrii separate prin septul interatrial. 

Apexul este situat în partea superioară a imaginii, iar, prin convenţie, cavităţile stângi sunt 
în partea dreaptă a imaginii, iar cele drepte, în stânga. 




Fig. nr. 1.19. Secţiune apicală 4 camere. 



VS are formă rotunjită. Peretele său lateral se îndepărtează în diastolă şi se apropie în 
sistolă de septul interventricular. 

VD are formă triunghiulară, este mai mic decât cel stâng. Peretele lateral este mai subţire 
decât al VS. VD are o cameră de admisie (de umplere) şi un infundibul. 

Valvele mitrale sunt situate mai posterior cu 3-5 mm faţă de cele tricuspide. 

Septul interatrial prezintă în zona foramen ovale o ecogenitate scăzută sau chiar lacunară. 
Uneori se pot individualiza venele pulmonare care se varsă în AS. 

Angulând tranductorul spre anterior se poate vizualiza valva aortei şi aorta (apical 5 
camere). 

□ Secţiunea două camere stângi 

Prin rotirea traductorului cu 30 grade în sens orar se poate identifica VS în porţiunea 
superioară a imaginii şi AS posterior. Această secţiune permite explorarea peretelui anterior 
şi inferior al VS 

Fig. nr. 1.20. Secţiune apicală 2 camere 



1.2.2.3. Incidenţa subxifoidiană (subcostală) 

Plasarea traductorului în epigastru sub apendicele xifoid este utilă atunci când fereastra 
toracică est deficitară. 

In incidenţa subxifoidiană se poate examina cordul în secţiune longitudinală 4 camere. 




Fig. nr. 1.21. Secţiune subcostală ax scurt transaortic. 




Fig. nr. 1.22. Secţiune subcostală (VS, Ao) 

Această incidenţă este deosebit de utilă la copil deoarece permite o bună vizualizare a 
septului interatrial. In această secţiune nu apare imaginea falsă hipoecogenă sau lacunară 
întâlnită în incidenţă apicală. 

în secţiune transversală se pot efectua secţiuni în axul scurt la nivelul marilor vase, 
transmitrale, trans ventriculare. 




Fig. nr. 1.23. Secţiune subcostală transatrială ax scurt 




Fig. nr. 1.24. Secţiune suprasternală ax scurt. 




Fig. nr. 1.25. Secţiune suprasternală ax lung. 

1.2.2.4. Incidenţa suprasternală 

Permite vizualizarea aortei ascendente, a crosei şi a trunchiurilor sale. La copilul mic, în 
această incidenţă, se pot identifica şi cavităţile cardiace. 

1.2.3. Ecografia monodimensională TM 

Ecografia monodimensională TM permite o înregistrare grafică a mişcărilor unor structuri 
cardiace străbătute de un fascicul îngust în funcţie de timp (Time-Motion: TM), în timp real. 
în pediatrie este folosită numai pentru diagnosticul malformaţiilor. 

Graficul înregistrării ecografice unidimensionale are două coordonate: o scară orizontală 
de timp pe care este marcată viteza de înregistrare (uzual 25 sau 50 mm pe secundă) şi o scară 
verticală de profunzime formată din puncte între care distanţa este de 10 mm. 

Ecografia monodimensională este folosită pentru analiza mişcărilor valvulare sau ale 
pereţilor ventriculului stâng. 

Ecografia monodimensională permite efectuarea unor măsurători ale cavităţilor, pereţilor 
septului, ale cineticii valvulare. Măsurătorile se fac în telediastolă la debutul undei Q sau în 
telesistolă. Dimensiunile obţinute au o valoare orientativă şi trebuie interpretate în contextul 
celorlalte date clinice, a vârstei şi datelor antropometrice ale copilului. 

Diametrul aortei se măsoară la nivelul sigmoidelor în telesistolă. 

Atriul stâng se măsoară în telesistolă ventriculară incluzând şi peretele posterior al 
aortei. 

Ventriculul stâng se măsoară în telesistolă şi telediastolă, la nivelul inserţiei muşchilor 
papilari. La nou născut dimensiunile VS descresc rapid sub cordaje şi, din acest motiv, 
măsurarea se face la extremitatea valvei mitrale. 

Pentru aprecierea diametrului septului şi peretelui posterior este necesară o imagine pe care 
să se poată identifica endocardul. Aspectul trabeculat al VD şi prezenţa cordajelor tricuspidiene 
împiedică uneori identificarea endocardului septal drept. Cordajele mitrale de ordinul 3 dau 
multiple ecouri înaintea endocardului peretelui posterior. Măsurarea peretelui se face de la 
linia anterioară până înaintea liniei posterioare. 

Măsurarea diametrului VD se face la nivelul corpului ventricular la copilul mare şi la 
nivelul valvelor atrioventriculare la nou născut. Grosimea peretelui se măsoară la nivelul 
peretelui anterior. 

Valva mitrală este bine examinată când sunt înregistrate cele două foiţe. Se poate aprecia 
amplitudinea de deschidere. 

Dimensiunile cavităţilor cordului la copil depind de vârstă, greutate, suprafaţă corporală. 
Valorile sunt diferite la nou născut, copilul mic şi copilul mare. 

Tabel nr.2. Dimensiunile ecografice (în centimetri) ale structurilor cardiace 





Nou născut 


Copil mic 


Copil mare 


VD 


0,2-0,5 


0,3-1,5 


0,4-1,7 


VS 


1,2-2,3 


1,3-3,2 


2,4-5,2 


AS 


0,5-1 


0,7-2,4 


1,7-3 


Sept, perete post. 


0,2-0,4 


0,4-0,6 


0,5-0,8 


Aorta 


0,7-1,2 


0,7-1,5 


1,3-2,7 

1.2.4. Ecografia Doppler 

Permite obţinerea de informaţii despre fluxurile intracardiace. Sunt utilizate două sisteme 
Doppler: pulsat şi continuu. Doppler color este o formă de Doppler pulsat codificat color. 

□ în sistemul Doppler pulsat cristalul piezoelectric este unic, emite şi recepţionează 
alternativ ultrasunete. Ultrasunetele sunt emise discontinuu cu o anumită frecvenţă de repetiţie 
a impulsului PRF. Această frecvenţă poate fi joasă LPRF sau înaltă HPRF. 

Sistemul cel mai folosit este Doppler pulsat cu frecvenţă joasă, dar are inconvenientul că 
nu poate măsura vitezele sanguine mai mari de 1-1,5 m/s, iar localizarea fluxului este mai 
puţin precisă. 

□ în sistemul Doppler continuu se folosesc două cristale piezoelectrice, unul pentru emisie 
şi altul pentru recepţia ultrasunetelor. Emisia se face în mod continuu. Sistemul poate măsura 
toate vitezele sanguine, dar cu preţul apariţiei unei „ambiguităţi de profunzime" (absenţa 
rezoluţiei spaţiale) 

în sistemul Doppler continuu spectrul este plin deoarece sunt măsurate toate vitezele, pe 
când în Doppler pulsat unda spectrală delimitează un spaţiu liber în interior. 

□ în sistemul Doppler color, semnalele recepţionate sunt codificate color printr-un sistem 
informatizat în funcţie de direcţia, viteza şi gradul de organizare a fluxului. 

Fluxurile laminare care se apropie de traductor apar colorate în roşu, iar cele care se 
îndepărtează, în albastru. 

Fluxurile turbulente apar colorate în verde. Atunci când un flux turbulent se apropie de 
traductor, el apare colorat în portocaliu (amestec de roşu şi verde), iar când se îndepărtează 
apare predominant turcoaz (amestec de albastru şi verde). 

Pentru vitezele mai mari de 1 m/s şi în cazul Doppler color care este un Doppler pulsat 
codificat color, apare fenomenul de aliasing ce se manifestă prin amestecul culorilor. 

Sistemul Doppler color permite analiza în timp real a fluxurilor cardiace care apar suprapuse 
peste imaginea bidimensională. 

1.3. IRM 

IRM este o metodă de investigaţie noninvazivă, permite examinarea cordului şi vaselor mari 
datorită contrastului spontan existent între structurile cardiovasculare şi sângele circulant. 

După 1984, IRM se impune încet ca un examen de a doua intenţie (4). Este tot mai frecvent 
folosit în evaluarea: 

■ fluxului intracardiac şi a marilor vase; 

■ anatomiei în cardiopatiile congenitale şi mai ales a conexiunilor venoase; 

■ aspectului morfologic al atriilor şi ventriculilor pentru aprecierea situsului cardiac; 

■ relaţiei cavităţilor cu marile vase; 

Secvenţele utilizate în examinarea cordului sunt în ecou de spin şi în ecou de gradient. 

Pe secvenţele ecou de spin sângele este lipsit de semnal şi apare negru, iar pe secvenţele în 
ecou de gradient are hipersemnal şi apare alb. De cele mai multe ori este necesară administrarea 
de substanţă de contrast. 

Secvenţele în ecou de gradient sunt sincronizate cu înregistrarea EKG şi permit obţinerea 
de imagini ponderate în TI, T2 sau în densităţi de protoni. Secvenţele în ecou de gradient 

permit studierea fluxului sanguin şi a cineticii cordului. Imaginile obţinute sunt asemănătoare 
cu cele angiografice. De asemenea, se pot măsura debitul şi volumul sanguin ale fluxurilor, 
fracţia de ejecţie ventriculară şi cinetica pereţilor cardiaci. 

Sincronizarea (gating) secvenţei de achiziţie cu unda R de pe EKG, unde unda R declanşează 
achiziţia semnalului, evită artefactele de mişcare ale cordului. 

Sincronizarea cardiacă permite o achiziţie selectivă a datelor în timpul ciclului cardiac şi 
reducerea artefactelor de mişcare, reducerea artefactelor de fază legate de mişcările pulsatile 
ale vaselor. 

Folosind rotaţia electronică a câmpurilor magnetice se pot efectua secţiuni în orice plan 
al toracelui. 

Reconstrucţiile de tip angiografic MIP, „maximum intensity projection", sau tridimensionale 
de suprafaţă, „shaded surface", permit analizarea anatomiei complexe a cordului. 

Reconstrucţia MIP oferă o imagine de tip angiografic a structurilor vaselor. Obţinerea 
imaginilor se face prin proiectarea pixelilor cu intensitate maximă pe un plan în funcţie de 
un ax dat. 

Reconstrucţia 3D de suprafaţă permit o imagine spaţială în relief a structurilor vasculare. Ele 
se obţin prin definirea unui nivel de densitate numit valoare prag. Valorile sub pragul ales sunt 
eliminate din imagine, iar cele situate deasupra vor fi reprezentate cu aceeaşi tonalitate. 

Indicaţii. Anatomie secţională. 

IRM este indicată în primul rând în examinarea malformaţiilor congenitale ale inimii şi 
vaselor mari. IRM aduce date de diagnostic decisive în malformaţiile complexe în care există 
anomalii de situs sau de conectare a vaselor pulmonare sau sistemice. IRM este tot mai mult 
folosită în examinarea prenatală pentru diagnosticul cardiopatiilor congenitale. IRM a redus 
numărul examinărilor invazive preoperatorii în cardiopatiile congenitale. (5) 

IRM este deosebit de utilă în diagnosticul afecţiunilor aortei. Secvenţa angiografiei IRM cea 
mai folosită este eco gradient 3D după injectarea de gadolinium. Reconstrucţia cu „maximum 
intensity projection" şi „shaded surface" permite evidenţierea detaliilor anatomice. 

In coarctaţia de aortă IRM precizează tipul, lungimea zonei stenozate, circulaţia colaterală 
şi oferă date funcţionale permiţând măsurarea gradientului presional. 

La pacienţii cu transpoziţie de vase mari IRM evidenţiază direct emergenţa aortei din VD 
şi a arterei pulmonare din VS. 

IRM permite aprecierea miocardului care prezintă un semnal cu intensitate medie. în 
cardiomiopatia hipertrofică, IRM este cea mai bună metodă de evaluare a miocardului. 

IRM este utilizată în funcţie de tabloul clinic atât pre cât şi postoperator, mai ales pentru 
a aprecia morfologic cavităţile cardiace şi marile vase, cât şi pentru a analiza direcţia şi 
amplitudinea fluxului sângelui intracardiac şi la nivelul vaselor mari. Este de asemenea util 
în urmărirea postoperatorie a şunturilor. (6) 

Sângele din interiorul cavităţilor cardiace nu prezintă semnal iar suprafaţa endotelială este 
net delimitată. Uneori se vizualizează muşchii papilari şi cordajele tendinoase. 

IRM permite identificarea fiecărei cavităţi şi diagnosticarea anomaliilor de situs. VS apare 
ca o cavitate cu perete neted cu formă elipsoidală, iar orificiul atrioventricular este situat 
la distanţă de apex. VD apare ca o cavitate triunghiulară, cu peretele intern trabeculat, iar 
valva atrioventriculară este situată aproape de apex. în plus, prezintă în interior bandeleta 
moderatoare. 

Atriul stâng are formă patrulateră şi este situat posterior faţă de aortă şi anterior faţă de 
corpii vertebrali. Pe peretele posterior al AS se vizualizează orificiile de deschidere ale venelor 
pulmonare. 

Fig. nr. 1.26. a, b) Secţiuni coronale IRM. Se 
evidenţiază: atriul stâng (AS), atriul drept (AD), 
ventriculul stâng (VS), ventriculul drept (VD), 
aorta (Ao), trunchiul pulmonarei (TP), vena 
cavă inferioară (VCI), vena cavă superioară 
(VCS). c) Secţiune IRM: axul lung 




Fig. nr. 1.27. Secţiune axială oblică IRM la nivelul 
celor 4 camere. Se evidenţiază: atriul stâng 
(AS), atriul drept (AD), ventriculul stâng (VS), 
ventriculul drept (VD). 




Fig. nr. 1.28. Secţiune axială oblică IRM la nivelul 
emergenţei aortei. Se evidenţiază: atriul stâng 
(AS), atriul drept (AD), ventriculul stâng (VS), 
ventriculul drept (VD), aorta (Ao). 

Fig. nr. 1.29. Secţiune axială IRM. Se evidenţiază: Fig. nr. 1.30. Secţiune axială IRM la nivelul celor 

atriul drept (AD), ventriculul stâng (VS), ventriculul 4 camere. Se evidenţiază: atriul stâng (AS), atriul 

drept (VD), aortă (Ao), vena cavă inferioară (VCI), drept (AD), ventriculul stâng (VS), ventriculul 

ficatul (F). drept (VD). 



Pericardul apare ca o imagine liniară de intensitate scăzută ce separă miocardul de grăsimea 
epicardiacă. Grosimea pericardului depinde de cantitatea de lichid seros existent între foiţele 
pericardului şi de foiţa sa fibroasă. 

Septul interatrial fiind subţire are un semnal redus în regiunea fosei ovale, iar cel 
interventricular fiind mai gros este mai bine evidenţiat. 

IRM permite explorarea lumenului vascular fără substanţă de contrast şi în secţiuni multiple 
pe care se evidenţiază în întregime vasul şi raporturile lui. Fluxul sagvin încetinit generează 
semnal şi este greu de diferenţiat de un tromb. 

Limite. La copii dispneici apar artefacte de mişcare, iar la cei cu tulburări de ritm imaginile 
obţinute nu sunt de bună calitate. 

La copii operaţi în cazurile în care s-au implantat materiale cu proprietăţi feromagnetice, 
examinarea IRM este contraindicată. 



1.4. CT 

Este utilă în examinarea vaselor mari mai ales în cazul copiilor care nu pot beneficia de 
IRM din cauza unor dispozitive implantate anterior. 

CT are o rezoluţie mai bună decât IRM, iar timpul de examinare este mai scurt. 

Angiografia CT permite reconstrucţia 3D a imaginilor şi este deosebit de utilă în examenul 
aortei, ramurilor arterelor pulmonare, emboliilor pulmonare. 

CT expune copiii la o iradiere destul de mare şi necesită substanţă de contrast. Cordul 
nu poate fi examinat CT datorită artefactelor de mişcare sau metalice date de implantele 
anterioare (clipsuri, spirale etc.) 



2. CARDIOPATII CONGENITALE 



Afecţiunile cardiace ale nou născutului şi copilului mic sunt în cea mai mare parte 
congenitale. 

Stabilirea diagnosticului de cardiopatie congenitală în timpul sarcinii este posibilă în 
aproximativ 80% din cazuri. 

Depistarea antenatală a cardiopatiilor congenitale permite informarea corectă a părinţilor 
şi luarea deciziilor adecvate. Astfel, diagnosticul intrauterin al unor malformaţii cardiace 
grave cum ar fi hipoplazia inimii stângi, atrezia aortică, ventriculul unic etc. va conduce fie 
la întreruperea sarcinii fie la adoptarea unei atitudini terapeutice corespunzătoare pentru 
ameliorarea prognosticului. 

Diagnosticul prenatal al afecţiunilor congenitale cardiace a crescut responsabilitatea 
medicului examinator care trebuie să informeze părinţii asupra gravităţii afecţiunii, dar a 
ridicat în acelaşi timp probleme de etică şi deontologie. (7) 

2.1. Metode de examinare 

Cardiopatiile congenitale la copil pot fi diagnosticate prin ecografie fetală. 
După naştere ele sunt depistate prin examenul clinic sau prin radiografie toracică şi 
ecografie. 

Angiocardiografia IRM este folosită tot mai frecvent în imagistica pediatrică deoarece oferă 
date morfologice şi funcţionale, nu foloseşte radiaţii X, este noninvazivă. CT şi angiografia 
sunt utilizate în cazuri speciale. 

La un copil suspectat de cardiopatie congenitală trebuie efectuată o radiografie toracică 
în incidenţă PA şi profil, tranzit baritat esofagian, ecografie cu examinare Doppler, iar atunci 
când diagnosticul nu este cert se va apela la IRM, angiografie sau cateterism cardiac. (8) 

Angiocardiografia şi cateterismul cardiac se realizează în serviciile de cardiologie. 

2.1.1. Examenul clinic. 

Examenul clinic are o importanţă capitală în diagnosticul cardiopatiilor congenitale la 
copil. 

Copii prezintă insuficienţă cardiacă congestivă şi/ sau cianoză. 
Vârsta la care apar semnele clinice ajută diagnosticul. 
Semnele insuficienţei cardiace apărute: 

■ imediat după naştere sunt date, probabil, de: 

- hipoplazia inimii stângi; 

- coarctaţia sau stenoza aortică severă; 

- retur venos pulmonar anormal cu obstrucţie; 

- fistule arteriovenoase largi. 

■ între o săptămână şi o lună insuficienţa cardiacă poate fi dată de: 

- transpoziţia necorectată de mari vase; 

- cardiomiopatii; 

- şunturi largi stânga dreapta; 

- anomalii de origine ale arterelor coronare. 

■ după o lună se manifestă clinic: 

- şuntul stânga dreapta; 

- trunchiul arterial comun; 

- retur venos pulmonar anormal fără obstrucţie; 

- cord triatrial. 

□ Cianoza 

Atunci când cianoza apare în prima săptămână, ea se poate datora: 

■ transpoziţiei de mari vase; 

■ hipoplaziei inimii stângi; 

■ atreziei de arteră pulmonară; 

■ atreziei de valvă tricuspidă; 

■ bolii Ebstein; 

■ retur venos pulmonar anormal. 

■ între o săptămână şi o lună, cianoza apare în: 

- tetralogia Fallot; 

- atrezia de tricuspidă; 

- trunchiul arterial comun. 

■ după o lună cianoza apare în: 

- tetralogia Fallot; 

- boala Eisenmenger. 

Rolul examenului imagistic este de a preciza diagnosticul. 
2.1.2. Radiografia toracică 

Radiologia convenţională nu este de neglijat în diagnosticul cardiopatiilor congenitale 
deoarece permite aprecierea conturului şi dimensiunilor cordului şi a vascularizaţiei 
pulmonare. 

Radiografia pulmonară permite afirmarea diagnosticului în cardiopatiile tipice ca stenoza 
valvelor pulmonare, tetralogia Fallot, coarctaţia de aortă, comunicarea interatrială. 

Radiografia permite aprecierea situsului cardiac. De asemeni permite diagnosticul diferenţial 
între o cardiomegalie adevărată şi una dată de o deformaţie toracică (pectus escavatus, spate 
drept cu deplasare laterală stângă a cordului), hipertrofie de timus. 

Indicele cardiotoracic, deşi are o valoare relativă, poate fi folosit la acelaşi copil pentru 
aprecierea evoluţiei cardiomegaliei. Indicele cardiotoracic poate fi considerat patologic dacă 
depăşeşte 0,65 până la o lună, 0,60 până la 2 ani, 0,55 între 2 ani şi 12 ani, şi 0,50 peste 12 
ani. întotdeauna trebuie interpretat în contextul celorlalte semne radiologice şi clinice. 

Radiografia toracică PA este de cele mai multe ori suficientă pentru a suspiciona o cardiopatie 
congenitală. 

Radiografia laterală este necesară pentru a confirma o cardiopatie. Aceasta trebuie 
evidenţiată atât pe radiografia AP sau PA cât şi pe radiografia LL. 

Examinarea esofagului cu bariu este necesară când se suspicionează o anomalie 
vasculară. 

Tehnica radiologică are o importanţă deosebită în diagnosticul cardiopatiilor congenitale. 
Ideal la nou născut şi copilul mic o radiografie trebuie efectuată în ortostatism din AP prin 
expunere la sfârşitul inspirului cu 60-70 kV, ecrane întăritoare rapide. La copilul foarte mic 
şi la cei cu stare clinică gravă se practică o expunere în AP în clinostatism. 

Radiografia digitală, prin posibilitatea postprocesării, creşte calitatea actului diagnostic 
şi scade iradierea prin evitarea repetărilor inutile. 

O radiografie în PA în ortostatism se poate efectua doar la copilul mare. 

în interpretarea radiografiei trebuie ţinut cont de condiţiile tehnice de efectuare. 

O radiografie supraexpusă mimează o hipertransparenţă şi o vizualizare redusă a vaselor 
pulmonare, ridicând suspiciunea unei oligemii. O radiografie subexpusă poate da impresia 
unei hiperemii. 

O radiografie chiar uşor rotată poate face ca un contur al cordului să pară proeminent, 
anormal. 

□ Anomalii asociate cardiopatiilor congenitale 

■ Modificări osoase 

Unele modificări osoase sunt congenitale, altele sunt dobândite. Fuziunea prematură a 
sternebrelor asociată cu torace în carenă este frecvent asociată cu cardiopatiile congenitale 
cianogene cu cardiomegalie importantă. Uneori sternul este scurt. 

Frecvent se constată scolioză. Alteori se constată hipoplazia radiusului. 

Hemitoracele stâng este mai dezvoltat decât cel drept. 

Şunturile stânga-dreapta importante, antrenează o deformare a toracelui cu depresiune 
submamară şi proeminenţa anterioară a porţiunii superioare a plastronului sternocostal. 

Eroziunile arcurilor costale posterioare IV- VII sunt simptomatice (evocatoare) pentru o 
circulaţie arterială colaterală la nivelul peretelui toracic, sunt vizibille după vârsta de 5 ani 
şi apar în coarctaţia de aortă, în atrezia pulmonară cu defect de sept ventricular, tetralogia 
Fallot avansată etc. 

■ Modificări ale transparenţei pulmonare 
Modificări localizate 

Datorită compresiei exercitate de vase sau cord apar zone de hiperinflaţie ori atelectazie. 
Atelectazia lobului inferior este frecvent întâlnită în mărirea cavităţilor stângi. 

Hiperinflaţie generalizată 

Este întâlnită la aproape toţi copiii cu cardiopatie congenitală, fie că acestea sunt cu creşterea 
ori cu diminuarea fluxului pulmonar. 

Hiperinflaţia este un fenomen compensator datorat hiperpneei care încearcă să compenseze 
hipoxemia. 

Distensia arterelor şi venelor pulmonare duce la scăderea complianţei pulmonare şi ca 
urmare la retenţia de aer. 

■ Modificările circulaţiei pulmonare în cardiopatiile congenitale 

în cardiopatiile congenitale modificările circulaţiei pulmonare pot fi datorate unui debit 
crescut sau unor obstrucţii în calea curgerii normale a fluxului sanguin. 

în cazul unui debit crescut, cavităţile cardiace suferă un proces predominant de dilatare, 
pe când în cazul unei obstrucţii predomină hipertrofia. 

Circulaţia pulmonară în cardiopatiile congenitale poate avea modificări de debit şi de 
presiune. 

Modificările de debit sunt: 

- hiperemie (hipervascularizaţie sau debit crescut sau pletoră); 

- oligemie (hipovascularizaţie sau debit scăzut). 

Modificările de presiune sunt: 

- hipertensiune venoasă postcapilară, denumită şi hipervascularizaţie pulmonară prin 
obstacol postcapilar; 

- hipertensiunea arterială pulmonară. 

♦ Hiperemia 

Cauza cea mai frecventă a hiperemiei este: şuntul stânga - dreapta fără stenoză pulmonară. 
Radiografie creşterea perfuziei se manifestă prin: 

■ dilatarea arterelor şi venelor pe toată aria pulmonară; 

■ la copil diametrul arterei pulmonare este mai mare decât cel al traheei; 

■ opacitatea hilară are dimensiuni şi intensitate crescute dar conturul extern este bine 
delimitat iar prin opacitatea sa se disting vasele şi bronşia primară; 

■ vasele dilatate şi radiografiate ortorontgenograd apar ca apacităţi rotunde numite 
pastile vasculare; 

■ raport arteră-bronşie supraunitar. 

♦ Oligemia sau scăderea vascularizaţiei pulmonare este secundară diminuării fluxului 
pulmonar datorat unei stenoze, hipoplazii sau coarctaţii de arteră pulmonară. Oligemia mai 
este întâlnită în boala Ebstein, tetralogia Fallot etc. 

Radiologie se constată: 

■ reducerea în dimensiuni a vaselor pulmonare; 

■ diametrul arterei pulmonare este mai mic decât al traheei; 

■ raportul arteră / bronşie este subunitar; 

■ vasele se opresc la distanţă de peretele toracic; 

■ opacitatea hilară are dimensiuni şi intensitate redusă; 

■ mantaua pulmonară este largă; 

■ transparenţa pulmonară este 
crescută; 

■ cordul prezintă mărirea cavităţilor 
drepte, bombarea trunchiului 
arterei pulmonare. 

în cardiopatiile congenitale la copil 
oligemia poate fi asimetrică sau poate fi 
întâlnită doar într-un singur plămân. 



Fig. nr. 2.1. Oligemie. 2.1. Radiografie 
toracică PA. Hipertrofie de ventricul drept. 
Aorta este situată pe dreapta. 



♦ Hipertensiunea venoasă pulmonară 

Radiografie se constată redistribuirea fluxului sanguin către vârfuri, dilatarea venelor 
pulmonare şi edem interstiţial. 

■ venele pulmonare sunt dilatate şi au contur imprecis delimitat. Modificările sunt 
mai pronunţate în regiunea hilară şi perihilară; 

■ venele de la vârful plămânului sunt mai groase decât cele de la bază pe radiografia 
în ortostatism; 

■ opacitatea hilară are dimensiuni şi intensitate crescută. Conturul hilului este imprecis 
delimitat şi devine convex. Prin opacitatea hilului nu se mai disting vasele şi bronşiile. 
în regiunea perihilară apar vase dilatate -„pastile vasculare"; 

■ în formele medii sau severe se constată edem interstiţial cronic care se manifestă 
prin apariţia benzilor Kerley; 

■ în cazurile severe apare edem alveolar şi pleural; 

■ cordul prezintă cardiomegalie cu predominenţa 
măririi cavităţilor stângi; 

■ în perioada de nou născut hipertensiunea venoasă 
poate produce un aspect granular sau reticular, 
mimând afecţiuni pulmonare. 

Hipertensiunea venoasă pulmonară este uneori mai greu 
de diferenţiat de hiperemie. In hiperemie plămânul are 
hiperinflaţie, iar vasele dilatate se văd bine prin opacitatea 
diafragmului. In hipertensiunea venoasă plămânul este mai 
rigid, tinzând să aibă o reducere în volum, iar în zonele 
inferioare vasele sunt contractate pe când la vârf sunt 
dilatate. 

Cauzele cele mai frecvente de hipertensiune venoasă 
la copil sunt: hipoplazia de ventricul stâng, returul venos 
pulmonar anormal, stenoza mitrală congenitală, stenoza sau 
insuficienţa aortică, coarctaţia de aortă etc. 

♦ Hipertensiunea arterială pulmonară la copil este 
asociată cu şuntul stânga - dreapta vechi sau cu alte 
leziuni. Şuntul stânga - dreapta produce creşterea debitului, 

plămânul reacţionează într-o primă fază prin vasoconstricţia arteriolelor periferice rezultând o 
hipertensiune pulmonară tranzitorie, iar apoi prin hipertrofia mediei ducând la hipertensiune 
pulmonară permanentă. 
Radiologie se constată: 

■ dilatare a arterelor pulmonare şi a ramurilor hilare şi perihilare; 

■ diminuarea vascularizaţiei periferice; 

■ vasele pulmonare au aspect amputat, se opresc brusc în regiunea perihilară; 

■ conturul vaselor pulmonare este net; 

■ transparenţa pulmonară este crescută; 

■ hilii pulmonari au dimensiuni crescute, iar la radioscopie prezintă pulsaţii 
sistolice; 

■ cordul prezintă uzual cardiomegalie cu predominenţa măririi cavităţilor drepte. 

♦ Circulaţia pulmonară inegală 

Un semn adjuvant în diagnosticul 
cardiopatiilor congenitale este inegalitatea 
circulaţiei pulmonare. Astfel, în tetralogia 
Fallot, oligemia este mai evidentă în 



Fig. nr. 2.2. Edem pulmonar la un 
nou născut cu hipoplazia inimii 
stângi. 



Fig. nr. 2.3. Circulaţie pulmonară inegală. 
Radiografie toracică PA. Artera pulmonară 
stângă are diametrul mai mare în comparaţie 
cu cea stângă, vasele pulmonare în stânga 
sunt mai numeroase şi mai groase decât în 
dreapta. 

plămânul stâng, iar în persistenţa canalului arterial poate fi afectat oricare plămân sau poate 
fi afectat mai ales un lob. 

In stenoza valvulară pulmonară fluxul sanguin intră preferenţial în artera pulmonară stângă, 
care este mai dilatată, în plămânul stâng circulaţia pulmonară fiind mai accentuată, iar în cel 
drept normală sau oligemică. (9) 

în plus, afectarea vaselor pulmonare, emboliile, malformaţiile arteriovenoase fac circulaţia 
pulmonară să fie inegală. 

2.1.3. Ecografia 

Ecografia joacă un rol major atât în diagnosticul antenatal cât şi postnatal al cardiopatiilor 
congenitale. Pe lângă informaţiile morfologice, datorită introducerii tehnicii Doppler, ecografia 
aduce date hemodinamice asupra fluxului de sânge cardiac sau vascular şi vizualizează 
sediul, direcţia, viteza fluxului şi dacă acesta este sau nu turbulent. De asemeni permite 
evidenţierea foiţelor valvulare şi a jetului de sânge după stenozele orificiilor. Ecografia 
permite identificarea cavităţilor cardiace, şunturilor intracardiace, a stenozelor valvulare şi 
a consecinţelor acestora. 

Identificarea cavităţilor cardiace. 

Atriile se identifică după aspectul morfologic şi după conexiunile venoase. 
Vena cavă inferioară: 

■ se drenează în mod normal în atriul 
morfologic drept posteroinferior; 

■ este ovoidă, nepulsatilă ; 

■ este situată uşor anterior faţă de 
aortă; 

■ este bine vizibilă în incidenţa 
subcostală în axul scurt. 



Fig. nr. 2.4. Atriu unic. Secţiune subcostală. 




Fig. nr. 2.5. Atriu drept. Secţiune subcostală. 
Fig. nr. 2.6. Secţiune subcostală la nivelul atriilor. 

VC superioară se conectează cu atriul morfologic drept în zona posterosuperioară fiind 
bine evidenţiată în incidenţele subcostală, suprasternală, parasternală dreaptă. Uneori poate 
fi dublă. 

Venele pulmonare se drenează în atriul 
stâng, în zona sa posterioară, şi se evidenţiază 
în secţiunea apical 4 camere, subcostală, 
suprasternală. 

Atriul morfologic drept se identifică 
după aspectul său morfologic prin: valva 
lui Eustachio, limbul fosei ovale, creasta 
terminală, vărsarea sinusului coronarian. 
Urechiuşa atriului drept are bază largă de 
implantare, este mai scurtă decât cea stângă 
şi cu aspect piramidal. 

Atriul morfologic stâng se identifică după Fig. nr. 2.7. Atriu drept. Sinus coronar, 

valva fosei ovale, după urechiuşa stângă care 

are baza îngustă de implantare, este mai lungă decât cea dreaptă şi are aspect digitiform. 

Atriul unic este un aspect funcţional în care nu se identifică septul interatrial; pereţii au 
morfologie de atriu stâng şi drept. Este întâlnit în canalul atrio ventricular. 

Ventriculii se identifică după: 

■ poziţie 

■ formă 

■ grosimea peretelui 

■ dimensiuni 

■ aspectul celor trei componente: camera de primire, porţiunea trabeculară, camera 
de ejecţie. 

Ventriculii pot fi identificaţi în incidenţele parasternal ax scurt, apical 4 camere, subcostal 
4 camere, ax lung, ax scurt. 

Ventriculul morfologic drept normal este situat anterior şi la dreapta, având formă 
triunghiulară în secţiunea longitudinală şi semilunară în secţiunea transversală. 







Fig. nr. 2.8. Ventriculii. Secţiune parasternal ax 
scurt. 



Fig. nr. 2.9. Secţiune apical 4 camere. Ventricul 
unic. Tip ventricul stâng cu dublă cale de intrare. 

Pereţii săi au grosimea mai mică decât 
ai VS. Este conectat cu atriul drept prin 
valva tricuspidă. 

Valva tricuspidă are 3 foiţe, 3 comisuri, 
3 muşchi papilari, dintre care cel 
anterior este cel mai bine dezvoltat, are 
numeroase inserţii de cordaje pe septul 
interventricular. Valva tricuspidă se inseră 
mai jos decât valva mitrală cu 3-5 mm. 

VD are bandă moderatoare şi trabeculaţii 
grosiere. Calea de ejecţie este un conduct 
muscular numit infundibul sau conus, 
care separă valva tricuspidă de valva 
pulmonară. 

Ventriculul morfologic stâng normal 
este situat posterior şi în stânga. în secţiune 
longitudinală are formă elipsoidală iar 
în secţiune transversală este circular. 
Grosimea peretelui său este mai mare 
decât a ventriculului drept. Este conectat 
cu atriul prin valva mitrală. 

Valva mitrală are două foiţe, două 
comisuri, doi muşchi papilari, nu prezintă 
inserţie de cordaje tendinoase pe septul 
interventricular şi este situată mai sus faţă 
de valva tricuspidă. 

VS nu prezintă bandă moderatoare şi 
are trabeculaţii fine. Calea de ejecţie a VS 
este reprezentată de zona dintre septul 




interventricular şi valva mitrală, fără Fig nr 2 n Secţiune parasterna i ă în axui scurt 
interpoziţie musculară. transventriculară 

Există o continuitate directă fibroasă 
între valva mitrală şi valva aortică. 

Ventriculul hipoplazic îşi păstrează caracteristicile morfologice, dar are dimensiuni mult 
mai mici, pereţii cu grosime mai redusă. 

Ventriculul comun: septul interventricular este practic absent. 

Ventriculul cu morfologie nedeterminată este adevăratul ventricul unic în care nu se poate 
determina morfologia. 

Ventriculul unic. Se vorbeşte de ventricul unic atunci când există un singur ventricul 
din punct de vedere funcţional. Termenul de ventricul unic le poate include pe cele de mai 
sus. 

Vasele mari se identifică după orientare şi modul în care se ramifică. 

Artera pulmonară se bifurcă în Y întotdeauna, chiar şi atunci când este hipoplazică. 

Aorta formează un arc şi după un traiect mai lung dă primele ramuri la nivelul crosei. Din 
porţiunea ascendentă pornesc arterele coronare. 

Normal, vasele mari se intersectează după origine: artera pulmonară este situată la origine 
anterior, iar aorta posterior. Valva pulmonară este situată anterior, superior faţă de valva 
aortică. 

în caz de transpoziţie de vase mari cele două vase sunt paralele, aorta fiind situată anterior 
faţă de artera pulmonară, indiferent de tipul de transpoziţie simplă sau corectată. 

Arcul aortic poate fi stâng, dacă primul vas, la nivelul arcului aortic, este trunchiul brahiocefalic 
care merge spre dreapta iar aorta descendentă traversează bronşia principală stângă. 

Arcul aortic poate fi drept dacă primul vas la nivelul arcului este trunchiul brahiocefalic 
care merge spre stânga. 

Trunchiul arterial comun este un vas unic ce porneşte de la nivelul inimii şi dă în porţiunea 
ascendentă coronarele şi arterele pulmonare apoi formează arcul aortic din care pleacă vasele 
gâtului şi membrelor superioare. 

Şunturile pot fi prezente la unul sau mai multe nivele, iar ecografia trebuie să precizeze 
existenţa, localizarea, dimensiunea, direcţia şuntului, aspectul marginilor orificiilor. 

Primul semn care atrage atenţia asupra existenţei unui şunt este o cavitate mărită. Cavităţile 
care primesc sângele ce trece prin şunt sunt mărite. 

Şunturile semnificative hemodinamic produc mărire de cavităţi. Şunturile mari pot fi 
vizualizate în examinarea 2D unde apar ca întrerupere a continuităţii septelor. 

Şunturile mici nu se pot vizualiza direct şi necesită examen Doppler color, pulsat, continuu, 
care evidenţiază un flux anormal. 

Structurile cardiace fiind tridimensionale necesită examinare în incidenţe multiple pentru 
a surprinde şunturile mici. Examinarea Doppler permite identificarea gradientului de presiune 
prin defect prin măsurarea diferenţei de presiune între cavităţile între care există şunt. 

Şuntul poate fi : 

■ restrictiv, atunci când există gradient de presiune prin defect, în cazul şunturilor 
mici sau moderate 

■ nerestrictiv, atunci când nu există presiune prin defect, în cazul şunturilor mari. 

Ecografia evidenţiază obstrucţiile: prezenţa, localizarea şi severitatea lor. Prin ecografia 
Doppler se poate determina gradientul prin aria stenozată. 

Ecografia este esenţială în diagnosticul prenatal al cardiopatiilor congenitale. 

La nou născutul cu cianoză şi detresă cardiorespiratorie ecografia trebuie să precizeze sau 
să infirme existenţa unei cardiopatii congenitale şi tipul ei. 

în absenţa cardiopatiei, simptomatologia poate fi dată de o infecţie pulmonară, de 
persistenţa circulaţiei pulmonare fetale etc. 

în prezenţa unei cardiopatii trebuie precizat dacă: 

1. este vorba de o hipoplazie a inimii stângi care are prognostic rezervat 

2. este vorba de cardiopatii ce necesită cateterism sau intervenţie chirurgicală precoce 
ca: 

■ transpoziţia de mari vase care necesită manoperă Rashkind; 

■ atrezia pulmonară cu sept intact sau deschis care necesită tratament cu 
prostaglandine pentru menţinerea deschisă a canalului arterial, pentru a amâna 
un scurt interval de timp intervenţia chirurgicală 

■ întreruperea arcului aortic, coarctaţia strânsă, stenozele aortice, necesită investigaţie 
IRM şi dilatarea stenozei sau intervenţie chirurgicală 

Unele cardiopatii nu necesită tratament chirurgical de urgenţă, dar trebuie monitorizate 
comunicările interventriculare, canalul arterial, canalul atrioventricular, tetralogia Fallot, 
stenoza pulmonară. 

Ecografia are unele limite. Câmpul de vizualizare este limitat şi dependent de operator. La 
copiii cu deformaţii toracice sau la cei operaţi, care prezintă sternotomie mediană, rezultatul 
este uneori suboptimal. Fereastra ecografică este defectuoasă. 

2.2. Clasificarea cardiopatiilor congenitale 

Există multiple clasificări ale cardiopatiilor congenitale, dar cea mai utilizată în prezent 
este cea propusă de Moss şi Adams în 1996. 

■ Comunicare anormală între circulaţia sistemică şi pulmonară 

■ Anomalii ale tractului de ieşire din ventriculul stâng 

■ Anomalii ale tractului de ieşire din ventriculul drept 

■ Anomalii ale valvelor atrioventriculare 

■ Originea anormală ale marilor vase şi a arterelor coronare 

■ Anomalii de întoarcere a circulaţiei venoase pulmonare 

2.2.1. Comunicare anormală între circulaţia sistemică 
şi cea pulmonară (şunt stânga - dreapta) 

Toate cardiopatiile congenitale cu şunt stânga - dreapta au în comun: 

■ proeminenţa trunchiului arterei pulmonare pe conturul stâng 

■ artera pulmonară dilatată 

■ hiperemie 

■ mărirea cavităţilor cordului în funcţie de locul şuntului. 
2.2.1.1. Defectul de sept atrial 

Defect de sept atrial (DSA) înseamnă comunicare anormală între cele două atrii. în viaţa 
intrauterină cele două atrii comunică între ele printr-un orificiu numit fosa ovală, care se 
închide funcţional şi apoi anatomic în primele săptămâni după naştere. 

DSA are: ■ două forme principale: de tip ostium secundum şi tip ostium primum 
■ două forme mai rar întâlnite: de tip sinus venos şi tip sinus coronar. 

DSA de tip ostium secundum este cel mai frecvent întâlnit şi se datorează unui exces de 
resorbţie sau printr-o deficienţă de creştere a septum primum care în mod normal acoperă 
şi închide fosa ovală. Septum primum este situat între lipsa de sept (defect) şi valvele 
atrioventriculare. Pot exista mai multe defecte, septul interatrial fiind fenestrat. 

DSA de tip ostium primum se datorează unei anomalii a mugurului endocardic primitiv ceea 
ce duce la un defect de formare a septului interatrial în porţiunea sa inferioară, în apropierea 
valvelor atrioventriculare, intrând în categoria defectelor de tip canal atrio ventricular. 

în DSA de tip sinus venos orificiul de comunicare este situat posterior faţă de fosa ovală 
în apropierea orificiului VCS sau VCI şi se asociază cu retur venos parţial anormal. 

In DSA de tip sinus coronar orificiul este situat posteroinferior în apropierea sinusului 
coronar, lângă deschiderea VCI. 

Hemodinamica 

Persistenţa după naştere a comunicării prin foramen ovale duce la creşterea volumului 
sanguin în atriul drept atât în sistolă cât şi în diastolă. Din acest motiv AD şi VD vor fi 
lărgite. 

Aorta este îngustă deoarece volumul de sânge care circulă prin ea este mai redus. 

La nou născut unde presiunea din AD şi AS este aproximativ egală nu se produce un şunt 
stânga dreapta semnificativ. Odată cu scăderea rezistenţei în circulaţia pulmonară debitul 
şuntului creşte. 

Debitul şuntului depinde şi de mărimea orificiului interatrial. 

Şunturile mici sunt depistate întâmplător în perioada de adult. Şunturile cu debit mare 
dau simptomatologie clinică din copilărie. 

Debitul şimtuliii scade pe măsură ce se 
dezvoltă hipertensiune pulmonară. 

Radiologie aspectul este asemănător în 
toate cazurile de defect de sept atrial. 

Circulaţia pulmonară prezintă semne 
de hiperemie cu atât mai importante cu 
cât debitul şuntului este mai larg. 

Arterele pulmonare au diametrul mai 
mare decât al traheei. Venele pulmonare 
perihilare sunt dilatate. 



Fig. nr. 2.12. DSA. 1 an şi 6 luni. Radiografie 
toracică PA. Cord global mărit cu 
predominenţa cavităţilor drepte. Hiperemie. 
Trunchiul pulmonarei bombat. 

Fig. nr. 2 . 1 3 . DSA. 8 ani. a) Radiografie 
toracică PA. Butonul aortic nu se 
vizualizează. Trunchiul pulmonarei 
bombat. Mărirea moderată a AD şi 
VD. Hiperemie. Artera pulmonară 
dreaptă 10 mm. b) Radiografie 
toracică LL. Reducerea spaţiului 
retrosternal prin hipertrofie de AD şi 
VD. c) Radiografie LL postoperator. 
Dispozitiv de tip Amplatz. 

Opacităţile hilare au dimensiuni şi intensitate crescută, dar prin ele se pot identifica vasele 
pulmonare dilatate. 

Cordul prezintă atriul drept şi ventriculul drept dilatate. La copilul mic, uneori, se 
constată o uşoară dilatare a AS ce se manifestă ca dublu contur concentric. Trunchiul arterei 
pulmonare este dilatat. Aorta are dimensiuni normale sau reduse. Modificările cordului sunt 
bine evidenţiate pe radiografia laterală. 

Radiografia este utilă şi pentru evidenţiera dispozitivului Amplatz folosit pentru închiderea 
orificiului interatrial. 

Diagnosticul DSA se pune prin ecografie şi radiografie toracică şi nu necesită alte investigaţii 
înaintea intervenţiei chirurgicale. 

Ecografia evidenţiază defectul, lipsa 
de continuitate a septului (dimensiuni, 
formă, localizare) şi anomaliile asociate. 
De asemeni, evidenţiază dimensiunile 
cavităţilor (atriul drept şi ventriculul drept 
dilatate, artera pulmonară dilatată, mişcare 
paradoxală a septului interventricular 
atunci când QP/QS > 1,5). Defectul este mai 
bine evidenţiat în secţiunea apical patru 
camere sau în secţiunile subcostale. 

Ecografia Doppler color vizualizează un 
flux interatrial anormal. Volumul şuntului 
se apreciază prin raportul dintre debitul 
pulmonar(QP) şi debitul sistemic(QS): 
QP/QS. 

Un raport mai mic de 1,5 nu are 
consecinţe hemodinamice importante. 
Debitele mari duc la instalarea 
hipertensiunii pulmonare. In cazurile 
în care raportul debit pulmonar / debit 
sistemic este mai mare de 1,5, este indicată 
intervenţia chirurgicală. (10) Examinarea 
Doppler color permite evidenţierea 
direcţiei şuntului. 

Vârsta optimă pentru intervenţie este 4- 
5 ani. Copii cu şunturi mici, cu diametrul 
sub 4 mm şi fără simptomatologie clinică 
nu necesită intervenţie chirurgicală. 

IRM permite vizualizarea defectelor de 
sept interatrial indiferent de localizarea 
acestora. Este utilă mai ales în cazul defectelor de tip sinus venos situat la joncţiunea septului 
cu VCS care sunt mai greu de evidenţiat ecografic. (11) 

în formele de tip ostium secundum trebuie ţinut cont de subţierea normală a septului 
interatrial care apare pe o singură secţiune în plan axial şi poate fi confundată cu un defect 
de sept de tip ostium secundum. Leziunea apare întotdeauna pe mai multe secţiuni, iar 
grosimea septului este mai mare pe marginea defectului, aspect care nu este întâlnit în cazul 
artefactelor. 



Fig. nr. 2.14. Defect de sept atrial de tip ostium 
primum. Secţiune subcostală 




Fig. nr. 2.15. Defect de sept atrial de tip ostium 
secundum. Secţiune subcostală. 

2.2.1.2. Defectul de sept ventricular 

Defectul de sept ventriculat (DSV) este cea mai frecventă anomalie cardiacă congenitală. 
Apare fie izolată fie în asociere cu alte malformaţii. 

Septul interventricular are o porţiune mică membranoasă şi una mai mare musculară. 
Porţiunea musculară separă calea de intrare, vârful şi calea de ieşire dintre cei doi ventriculi. 
Porţiunea membranoasă este situată la locul în care valvele mitrală, tricuspidă şi aortică au 
o continuitate fibroasă. DSV poate fi înalt (membranos) sau jos (muscular). 

DSV situat în porţiunea membranoasă mai este denumit şi perimembranos deoarece 
defectul are de cele mai multe ori extensii spre septul muscular: fie posterior spre calea de 
intrare, fie anterior spre calea aortică, fie spre porţiunea trabeculară. Rareori defectul are 
marginile integral fibroase. Este cea mai frecventă formă de DSV, fiind întâlnită în aproximativ 
80% din cazuri şi este situat aproape de valva aortei. (12) 

DSV subarterial numit şi supracristal este situat dedesubtul valvelor aortice şi pulmonare. 
Se asociază cu insuficienţă aortică. 

DSV muscular are margini strict musculare şi poate fi situat în septul infundibular, în cel 
de admisie sau în cel trabecular. Poate fi unic sau multiplu. 

Atunci când defectul este mic sau muscular se poate închide spontan, fenomen care nu se 
întâmplă în cazul defectelor mari, a celor subarteriale sau de tip malaligneament. 

Hemodinamica. 

Debitul sanguin stânga dreapta depinde de dimensiunile orificiului şi de rezistenţa vasculară 
pulmonară. 

Există DSV cu şunt mic restrictiv, în care defectul are dimensiuni reduse de 0,5 cm 2 /m 2 şi 
în care raportul QP/QS<1,5. în aceste cazuri VD este normal. Aceste defecte se închid sau se 
reduc în dimensiuni în primii 10 ani de viaţă. 

în cazul DSV cu şunt moderat defectul este de 0,5-1 cm 2 /m 2 , iar raportul QP/QS < 1,5. 
VD este mărit şi în timp se poate dezvolta hipertensiune pulmonară şi boală vasculară 
pulmonară. 

în DSV cu şunt mare cu defect larg mai mare de 1 cm 2 /m 2 se constată apariţia precoce a 
hipertensiunii pulmonare şi a insuficienţei cardiace. (13) 

Defectul poate fi considerat larg dacă diametrul său este egal cu cel aortic. 

Radiologie 

în şunturile cu debit mic modificările radiologice sunt puţin exprimate. Hiperemia devine 
evidentă când raportul dintre fluxul pulmonar şi cel sistemic este de 2:1. 

în şunturile cu debit mediu se întâlneşte hiperemie, AS mărit, hipertrofie biventriculară. 

în formele medii de DSV la copil cordul este mărit mai ales prin dilatarea cavităţilor stângi. 
Mărirea AS este evidentă pe radiografia de faţă prin apariţia dublului contur concentric şi 
orizontalizarea bronşiei stângi. Vârful inimii este rotunjit şi deplasat lateral. Pe radiografia din 
incidenţă laterală se constată proeminenţa arcului posterosuperior şi orizontalizarea bronşiei 
stângi, iar perpendiculara coborâtă de la bifurcaţia bronşică pe diafragm intersectează cordul 
ceea ce confirmă cardiomegalia. 

Aorta este mai mică decât în mod normal. Trunchiul arterei pulmonare este situat în 
poziţie înaltă, mimând butonul aortic. 

Semnele de hipertensiune pulmonară se instalează după vârsta de 2-3 ani. 

în şunturile largi, în care diametrul orificiului este egal cu cel aortic, se ajunge la 
hipertensiune pulmonară după 6-12 luni de viaţă, iar circulaţia pulmonară la periferie devine 
săracă. Cordul prezintă o dilatare moderată cu mărirea ambilor ventriculi. 

în şunturile largi sau chiar în cele moderate se constată hiperinflaţie datorită complianţei 
anormale a plămânului sau comprimării arborelui bronşic de către vasele pulmonare dilatate. 

Fig. nr. 2.16. DSV 2 luni. Radiografie toracică 
AP. Importantă hiperemie. Cord global mărit 
cu predominanţa cavităţilor stângi. 




Fig. nr. 2.17. DSV 11 luni. Radiografie toracică AP. 
Trunchiul pulmonarei mult bombat. Hipertrofie 
biventriculară. Hiperemie. 



Apariţia sindromului Eisenmenger 
duce la apariţia semnelor de 
hipertensiune pulmonară severă cu 
artere pulmonare dilatate, cu hili mari, 
cu vase pulmonare care se întrerup brusc 
în regiunea perihilară ("vase amputate"), 
hipertransparenţă pulmonară, mantaua 
pulmonară largă. Cordul este global mărit 
,cu predominenţa cavităţilor drepte, cu 
trunchiul pulmonarei bombat. 

Ecografia evidenţiază lipsa de 
continuitate a septului interventricular, 
iar prin metoda Doppler color vizualizează 
fluxul anormal. Metoda trebuie să 
precizeze dimensiunile şi numărul 
defectelor, relaţia cu valvele, aspectul 
marginilor, malalinierea şi anomaliile 
asociate. Ecografia power Doppler permite 
cuantificarea şunturilor. Atunci când 
dimensiunile orificiului sunt egale cu cele 
ale aortei, şuntul este considerat mare, iar 
când reprezintă o treime din acesta este 

considerat mic. Comunicările mici sunt mai bine evidenţiate cu ecografia Dopller color. In 
şunturile mici se poate evidenţia gradientul de presiune dintre cei doi ventriculi şi raportul 
QP/QS. Atunci când acesta este mai mare de 1,5 este necesară intervenţia chirurgicală. 

Fluxul poate fi turbulent sau nu. Ecografia evidenţiază încărcarea de volum a cavităţilor 
stângi care prezintă hiperkinezie. VS este dilatat. VD este dilatat şi hipertrofiat, AS şi AP 




Fig. nr. 2.18. DSV. 7 ani. Radiografie toracică PA. Buton 
aortic şters. Bombarea trunchiului arterei pulmonare 
care are o poziţie înaltă. Hipertrofie biventriculară. AS 
mărit produce dublu contur concentric şi orizontalizarea 
bronşiei stângi. Hiperemie. 

sunt dilatate. Devierea anterioară sau 
posterioară a septului infundibular poate 
produce stenoză pulmonară sau aortică 
subvalvulară. 

IRM defectele de sept interventriculare 
mari sunt uşor de identificat în secţiunile 
axiale. De asemenea se pot evidenţia 
consecinţele lor hemodinamice. 

Septul interventricular care în mod 
normal este convex către VD devine 
rectiliniu sau concav atunci când presiunea 
în VD este crescută. 

IRM măsoară simultan fluxul în aortă 
şi AP permiţând aprecierea volumului 
şuntului stânga dreapta şi a raportului 
între fluxul pulmonar şi sistemic QP/QS. 

CT nu se foloseşte în mod uzual pentru 
diagnostic la copil, ci doar în cazurile în 
care există compresiune bronşică. 



Fig. nr. 2.19. DSV . 11 ani. a) Radiografie 
toracică PA. Bombarea exprimată a 
trunchiului arterei pulmonare. Hipertrofie 
biventriculară. Hipertensiune pulmonară 
de tip arterial, b) Radiografie toracică LL. 
Spaţiul retrocardiac dispărut, datorită 
dilatării VS. Spaţiul retrosternal îngustat 
prin dilatare de AD şi VD. 




Fig. nr. 2.20. Defect de sept ventricular 
subaortic. Secţiune parasternală ax lung. 



Fig. nr. 2.21. DSV perimembranos. DSV muscular 

Fig. nr. 2.23. Defecte de sept ventricular muscular 
mic în zona medie a septului. 



Fig. nr. 2.22. Defecte de sept ventricular muscular 
mic în zona medie a septului. 

Cateterismul cardiac se foloseşte astăzi doar în unele cazuri preoperator, pentru a determina 
gradul hipertensiunii pulmonare sau prezenţa defectelor multiple. 

2.2.1.3. Canalul atrioventricular 

Este o comunicare între inima stângă şi dreaptă, atât la nivel interatrial tip ostium primum, 
cât şi interventricular la nivelul septului membranos şi septului de admisie. Se asociază cu 
anomalii ale valvelor atrio ventriculare. 

Se datorează unor tulburări ale dezvoltării mugurilor endocardici din care se formează 
valvele atrioventriculare şi segmentele septelor interatrial şi interventricular adiacente. 

Există forme parţiale cu defect de sept atrial de tip ostium primum asociat cu o despicătură 
(cleft) a valvei mitrale. 

în forma completă există DSA de tip ostium primum, DSV posterior şi o valvă unică 
comună atrio ventriculară. Hemodinamic, comunicarea interatrială, interventriculară precum 
şi între VS şi AD fac să existe un debit 
pulmonar crescut, cu o suprasolicitare a 
ambilor ventriculi care duce la insuficienţă 
cardiacă şi hipertensiune pulmonară. 

Mortalitatea în copilărie este foarte mare 
dacă nu se intervine chirurgical. (14) 

Radiologie. 

Se evidenţiază hiperemie cu hili foarte 
mari, artere mult dilatate. 

Cordul este global mărit cu predomi- 
nanţa cavităţilor drepte. 

Fig. nr. 2.24. C.A.V.C. Schmit 1 an 6 luni. 
Radiografie toracică PA. Cardiomegalie cu 
hipertrofie biventriculară. AD, AS mărite. 
Hiperemie. 

în formele mai puţin severe, evoluţia 
este asemănătoare cu a DSA asociat cu 
insuficienţă mitrală, în care semnele 
de hiperemie şi mărirea AD şi VD este 
importantă, iar VS este mărit. în plus 
se constată şi semne de hipertensiune 
venoasă. 

Ecografia precizează tipul complet 
sau parţial evidenţiază defectul de sept 
atrial de tip ostium primum, defectul 
de sept interventricular înalt, o valvă 
atrioventriculară unică. Ecografia 
evidenţiază deplasarea anterosuperioară 




şi alungirea aortei cu îngustarea căii de Fig nr 2 25 Canal atrioventricu i ar comun comp i et . 
ejecţie a VS, şi permite aprecierea dilatării Secţiune apical 4 camere, 
cavităţilor cordului şi AP, obstrucţia căii 
de ejecţie a VS ("goose neck"). 

Ecografia Doppler color apreciază şuntul, severitatea insuficienţei mitrale şi tricuspide, 
obstrucţia căii de ejecţie a VS, apariţia hipertensiunii pulmonare. 

3.2.2.1.4. Persistenţa canalului arterial 

Comunicarea dintre aortă şi pulmonară este normală în viaţa fetală. Persistenţa canalului 
arterial după naştere duce la formarea unui şunt stânga-dreapta care încarcă circulaţia 
pulmonară şi inima stângă. 

închiderea canalului arterial depinde de un ţesut contracţii specializat ce se dezvoltă în 
ultimul trimestru de sarcină. La copiii născuţi la termen canalului arterial se închide după 
două săptămâni de la naştere, pe când la prematuri închiderea se produce după trei luni de 
la naştere. 




Fig. nr. 2.26. Persistenţă de canal arterial. 4 luni. Fig. nr. 2.27. Persistenţă de canal arterial. 4 ani 
Radiografie toracică AP. Cord global mărit. Pedicul şi 6 luni. Radiografie toracică AP. Hipertensiune 
vascular larg. Hiperemie. pulmonară. Trunchiul pulmonarei bombat. 

Dilatare ventricul drept. 

în viaţa intrauterină canalul arterial este menţinut deschis prin acţiunea prostaglandinelor 
care inhibă contracţia musculaturii netede peritubulare. Indometacinul (inhibitor al sintezei 
prostaglandinelor) poate fi administrat pentru închiderea canalului la copiii prematuri. 

Hemodinamic, ca orice şunt stânga-dreapta, PCA duce la creşterea debitului pulmonar, la 
creşterea întoarcerii venoase în inima stângă şi la dilatarea cavităţilor stângi. La nou născutul 
la termen, printr-un canal scurt şi îngust şi împotriva unei rezistenţe pulmonare crescute în 
perioada neonatală, debitul şuntului este redus sau moderat în cele mai multe cazuri. Uneori 
însă debitul şuntului este mare cu consecinţe hemodinamice importante. (15) 

Radiologie, PCA este întâlnită frecvent la prematuri ca parte a sindromului de persistenţă 
a circulaţiei fetale. De asemeni poate însoţi alte cardiopatii precum: hipoplazia inimii stângi, 
transpoziţia de mari vase, coarctaţia preductală de aortă, atrezia pulmonară, care sunt boli 
duet dependente. Prematurii care prezintă aceste cardiopatii nu supravieţuiesc fără canalul 
arterial deschis, administrându-li-se prostaglandine E2 până la intervenţia chirurgicală. 

La prematuri, la care hipoxia pulmonară este frecvent întâlnită, canalul arterial rămâne 
deschis ducând la apariţia şuntului stânga-dreapta care duce la insuficienţă cardiacă. 

Radiologie se constată mărirea globală a cordului şi semne de hipertensiune venoasă. 
Pediculul vascular este larg. 

La nou - născutul la termen: 

Şunturile cu debit mic nu dau simptomatologie clinică şi nici semne radiologice sau 
ecografice şi pot să nu fie depistate în copilărie. 

Un şunt cu debit moderat este de obicei depistat între 2-5 luni, în cursul unei infecţii 
respiratorii. 

Radiologie se constată hiperemie AS şi VS dilatat. Aorta este normală, dar uneori este lărgită. 
Atunci când diagnosticul se pune tardiv sau în cazurile neoperate apare hipertensiune 
pulmonară. (16) 

Şunturile cu debit mare se prezintă la consultaţie de obicei cu insuficienţă cardiacă 
Radiologie prezintă hiperemie, dilatare biventriculară şi de AS. Sub butonul aortic se constată 
o mică proeminenţă pe contur datorată originii canalului arterial. 

La copiii mari butonul aortic poate fi dilatat. 

Ecografia, folosind ca fereastră ecografică spaţiul suprasternal sau parasternal stâng, 
evidenţiază comunicarea prin canal între aortă şi artera pulmonară. Cu metoda Doppler 
color se poate aprecia dimensiunea şi 
direcţia şuntului şi se poate vizualiza 
fluxul turbulent anormal sistolicodiastolic 
în artera pulmonară. Ecografia permite 
cuantificarea şuntului prin raportul QP/ 
QS, dar indiferent de valoarea sa, se indică 
corecţia intervenţională sau chirurgicală, 
în şunturile largi se pot evidenţia cavităţile 
mărite ale AS şi VS. Doppler pulsat arată un 
flux inversat diastolic în aorta descendentă 
şi abdominală şi accelerarea fluxului prin 
zona îngustă a duetului. (17) 

Inversarea fluxului în diastolă duce la 
hipoperfuzie intestinală sau renală şi la 
apariţia de enterocolite necrozante sau 
disfuncţii renale. 

Fig. nr. 2.28. Canal aterial permeabil cu şunt stânga 
dreapta. Examinare Doppler parasternal ax scurt la 
nivelul vaselor mari. 

IRM evidenţiază duetul în secţiunile sagitale şi oblice, permite reconstrucţii tridimensionale, 
apreciază funcţia VD în cazurile apariţiei sindromului Eisenmenger. 

Cateterismul cardiac este rareori necesar pentru diagnostic, fiind utilizat doar în cazul 
închiderii percutane cu dispozitive. 

CT este utilă pentru aprecierea dimensiunilor duetului înaintea introducerii dispozitivului 
de închidere. 

Dacă duetul nu se închide după tratament cu prostaglandine E2 sau indometacin este 
indicată ocluderea, fie prin ligaturare, fie prin introducerea de dispozitive de tip Amplatz, 
Rashkind, Ivalon în cazul duetelor largi, cu diametrul mai mare de 4 mm, fie de dispozitive 
tip "coil" Gianturco, în cazul celor sub 4 mm. 

2.2.2 Anomalii ale tr actului de ieşire din ventriculul stâng 

2.2.2.1. Stenoza aortică congenitală. 

în funcţie de sediu, stenoza poate fi: 
valvulară, supravalvulară şi subvalvulară. 

• Stenoza aortică valvulară 
congenitală. 

Este dată de îngustarea orificiului 
Valsalva şi a dezvoltării anormale a 
cuspelor. Există tipuri cu hipoplazie şi fără 
hipoplazie de inel aortic. Valvele aortice 
semilunare sunt îngroşate, rigide, unite, 
alcătuind o cupolă cu concavitatea spre 
lumenul aortic şi un orificiu central. 

• Stenoza aortică supravalvulară 
congenitală. 

Este dată de îngustarea aortei distal 
de sinusul Valsalva. Uneori îngustarea 
este localizată la joncţiunea sinusului 
Valsalva cu aorta ascendentă. Alteori este 
o îngustare mai întinsă, putând cuprinde 
aorta până la originea subclaviei stângi. 

• Stenoza aortică subvalvulară 
congenitală. 

Este dată de îngustarea căii de ieşire a 
VS prin structuri fibroase sau musculare 
situate sub nivelul valvei aortice. 

Stenoza aortică valvulară afectează 
băieţii într-un raport de 3:1 faţă de fete; 
uneori se asociază cu sindrom Turner. La 
10% din copii, pe lângă stenoză se constată 
şi insuficienţă valvulară. (18) 




Fig. nr. 2.29. Stenoza aortică. 5 ani. Radiografie 
toracică PA. Arcul II stâng concav. Butonul aortic 
dilatat. Hipertrofie de ventricul stâng. 

Fig. nr. 2.30. Stenoza aortică. 13 ani. Radiografie 
toracică PA. Arcul II stâng concav. Butonul aortic 
dilatat. Hipertrofie de ventricul stâng. 

Radiografie în perioada neonatală şi la copilul mic 
aspectul radiologie poate fi normal sau se constată 
hipertensiune venoasă iar cordul prezintă hipertrofie 
de ventricul stâng. 

La copilul mare cu un grad mediu al stenozei 
circulaţia pulmonară poate fi normală dar VS este uşor 
hipertrofiat. Arcul II stâng concav, vârful inimii este 
rotunjit şi deplasat spre stânga şi inferior. 

Fluxul crescut sanguin excentric şi turbulent prin 
valvă produce dilataţie poststenotică a aortei. Butonul 
aortic este proeminent, dilatarea poststenotică poate fi 
absentă în stenozele sub sau supravalvulare. 

Ecografia evidenţiază grosimea şi mobilitatea 
valvelor, dimensiunea orificiului valvular. Ecografia 
permite măsurarea dimensiunilor cavităţii ventriculare, 
a grosimii pereţilor şi contractilităţii acestora. In forma 
supravalvulară ecografia vizualizează îngustarea 
aortei. 

Ecografia Doppler măsoară viteza 
fluxului sanguin prin orificiul stenozat şi 
gradientul de presiune transvalvulară şi 
aria valvulară. 

IRM permite: aprecierea funcţiei 
ventriculare, a severităţii stenozei; 
evaluarea fluxului, a valvelor; modificarea 
dimensiunii ventriculului şi a grosimii 
peretelui. 




Fig. nr. 2.31. Coarctaţie de aortă, schemă. 
Aspect de cifră 3. Eroziuni costale. 

Fig. nr. 2.32. Stenoză aortică supravalvulară. Secţiune 
parasternală în axul lung. 



2.2.2.2 Coarctaţia de aortă 

Coarctaţia de aortă este o zonă de 
îngustare a lumenului aortic. In funcţie 
de localizare şi întindere se disting două 
tipuri: 

■ preductală sau infantilă, care 
constă dintr-un lung segment 
îngustat situat proximal faţă de 
joncţiunea cu canalul arterial, uneori între acesta şi artera subclavie stângă. Frecvent 
se asociază cu alte anomalii ca DSV, persistenţă de canal arterial. 

■ juxtaductală sau de tip adult istmică, în care zona îngustată este scurtă şi discretă fiind 
localizată distal faţă de joncţiunea cu artera subclavie stângă şi canalul arterial. 

Hemodinamic în forma preductală sau istmică pe lângă încărcarea VS, frecvent există şi 
un DSV cu şunt stânga dreapta. Are loc o încărcare atât a inimii stângi cât şi drepte ceea ce 
duce la cardiomegalie cu hipertensiune venoasă precoce. 

Circulaţia colaterală se dezvoltă treptat prin artera subclavie, arterele mamare interne, 
arterele intercostale şi cele din jurul scapulei, în forma de tip adult. în forma de tip infantil, 
fluxul sanguin vine în aorta descendentă prin canalul arterial. 

Fig. nr. 2.33. Coarctaţie de aortă. 12 ani a) Radiografie toracică PA. Hipertrofie VS: vârful inimii rotunjit 
şi deplasat către stânga. Aspect de cifră 3. Hipertensiune venosă. Eroziuni costale, b) Detaliu. Eroziuni 
costale. 



FM 

Fig. nr. 2.34. Coarctaţie de aortă. 6 ani a) Radiografie toracică PA. Hipertrofie VS: vârful inimii 
rotunjit şi deplasat către stânga. Aspect de cifră 3. Hipertensiune venosă. b) Aortografie incidenţă 
O AS. Importantă stenoză aortică la nivelul regiunii istmice. 

Radiologie în forma preductală infantilă cordul este ovalar global mărit şi însoţit de 
hipertensiune venoasă. 

La copilul mare cu formă medie de boală, circulaţia pulmonară poate fi normală iar cordul 
prezintă hipertrofie de VS moderată. Marginea stângă a cordului este rotunjită. Aorta dilatată 
face ca arcul superior drept să fie alungit şi convex. 

Aorta poate fi normală sau poate prezenta o dilatare pre şi poststenotică apărând încă o 
proeminenţă sub butonul aortic ceea ce duce la apariţia cifrei 3 în porţiunea superioară a 
conturului stâng. Dilatarea prestenotică se datorează arterei subclavii şi aortei, iar incizura 
este dată de zona stenozată. 

Fig. nr. 2.35. Coarctaţie de aortă. 16 ani. Aortografie. Stenoză 
a regiunii juxtaductale cu dezvoltarea circulaţiei colaterale 
între arterele mamare interne, subscapulare şi intercostale. 
Aorta ascendentă uşor dilatată. Eroziuni costale III, IV, V, 
VI bilateral. Hipertrofie ventricul stâng. 



Uneori aorta pre şi poststenotică este 
hipoplazică. Alteori, datorită dilatării arterei 
subclavii stângi ce apare unită cu butonul 
aortic, mediastinul superior are marginile 
laterale paralele "în formă de şemineu". 

La examinarea baritată esofagul prezintă 
două amprente, una dată de aortă şi baza 
arterei subclaviei stângi şi cealaltă dată de 
dilatarea poststenotică, aspect asemănat cu 
cifra 3 inversată sau cu litera E. 

Eroziunile costale datorate pulsaţiilor 
arterelor intercostale sunt mai evidente la 
coastele IV-X, nu apar înainte de vârsta de 5 
ani şi regresează după intervenţia chirurgicală. 
Uneori apar eroziuni asociate retrosternale, 
datorate pulsaţiilor arterei mamare interne. 

Eroziunile de pe marginea inferioară a 
coastelormaipotfidatedefistulelearteriovenoase 
ale peretelui toracic, neurofibromatoza cu 
localizare pe nervii intercostali, poliomielita, 
anastomoza Blalock-Taussig. Rareori eroziunile 
costale se mai pot întâlni şi în alte cardiopatii 
congenitale ca tetralogia Fallot, atrezia de arteră 
pulmonară, boala Ebstein. (19) 




Fig. nr. 2.36. Coarctaţie de tip adult. Secţiune 
parasagitală angio-RM: reconstrucţie MIP. 
Stenoză preductală; circulaţie colaterală în 
peretele toracic. 

Fig. nr. 2.37. Coarctaţie de aortă istimică. 
a) Secţiune suprasternală. b) Examinare 
Doppler suprasternal. Flux turbulent în 
zona istmică. 

Ecografia evidenţiază locul şi întinderea zonei îngustate la nivelul ismului aortic, imediat 
sub emergenţa subclaviei stângi, dilatarea sau hipertrofia VS, dimensiunea arcului aortic, 
poziţia arterei subclavii, starea canalului arterial. Examinarea Doppler permite evidenţierea 
unui flux turbulent cu velocitate crescută, flux turbulent în colaterale, aprecierea fluxului 
prin zona stenozată şi calcularea gradientului transstenotic. (20). 

IRM este metoda cu cea mai mare fiabilitate în diagnosticul coarctaţiei şi permite aprecierea 
sediului, întinderii, dilataţiei prestenotice, a circulaţiei colaterale. 

Pe secţiunile orientate în OAS se evidenţiază aorta ascendentă, crosa şi porţiunea proximală 
a descendentei. IRM vizualizează exact zona stenozată, calculul gradientului presional la 
nivelul coarctaţiei şi amploarea circulaţiei colaterale prin măsurarea fluxului sangvin în 
porţiunea distală a aortei toracice. 

2.2.2.3. Pseudocoarctaţia de aortă 

Este o dolihoaortă în care arcul aortic este tortuos dilatat, răsucit iar pe radiografia toracică 
poate mima coarctaţia. în pseudocoarctaţie butonul aortic este mai sus situat, cifra 3 este bine 
demarcată. VS este normal. CT, IRM, angiografia precizează cu uşurinţă diagnosticul. 

2.2.2.4. Hipoplazia inimii stângi 

Cuprinde o varietate de leziuni care au în comun un grad de hipoplazie al unor segmente 
ale inimii stângi. 

In cele mai severe cazuri se constată o atrezie sau stenoză strânsă a valvelor aortice şi 
mitrale iar AS, VS şi aorta ascendentă sunt hipoplazice. 

In alte cazuri întâlnim atrezie de valve aortice cu VS hipoplazie, dar cu AS normal sau 
mărit. Se consideră că închiderea prematură a foramen ovale ar fi o condiţie pentru producerea 
acestei leziuni. (21) 




Fig. nr. 2.38. Hipoplazia inimii stângi. La Fig. nr. 2.39. Hipoplazia inimii stângi. Secţiune apical 
un nou născut. Cardiomegalie. îngustarea 4 camere. Ventricul stâng hipoplazie. Atrezie valvă 
mediastinului superior prin atrofie de mitrală. Comunicare interatrială. 
timus. Hipertensiune venoasă cu edem 
pulmonar. 

Hemodinamic se constată reducerea fluxului către circulaţia sistemică şi şunturi stânga- 
dreapta cu debit mare prin DSA şi PCA. VD şi AP vor fi mult lărgite. Sângele ajunge în circulaţia 
sistemică, din artera pulmonară în aortă, prin canalul arterial. 

Radiologie după naştere la una două zile se constată hipertensiune venoasă şi cardiomegalie. 
Cordul este oval, datorită dilatării AD şi VD. 

Aorta este mică şi greu de identificat pe radiografia toracică. 

Circulaţia pulmonară prezintă hipertensiune venoasă dar în unele cazuri aspectul 
plămânului este reticular prin dilatarea venelor mici pulmonare şi limfaticelor. Frecvent se 
relevă hiperinflaţie şi îngustarea mediastinului prin atrofie timică. 

Ecografia evidenţiază dimensiunile reduse ale ventriculului stâng care are un perete gros, 
hipoplazia inelului valvular mitral şi aortic, hipoplazia aortei ascendente care are un diametru 
de doar 5-7 mm. Cavităţile drepte şi AP apar dilatate. Ecografia vizualizează duetul arterial 
şi defectul de sept atrial. 

Ecografia Doppler color identifică şuntul prin defectul de sept atrial, regurgitarea 
tricuspidiană, fluxul aortic. 

Diagnosticarea prin ecografie fetală este foarte importantă ţinând cont de imposibilitatea 
actuală a unei corecţii eficiente, de mortalitatea ridicată în perioada neonatală, dar în acelaşi 
timp ridică numeroase probleme de etică medicală şi familiale legate de întreruperea cursului 
sarcinii în aceste cazuri. Prenatal se evidenţiază flux retrograd în aorta ascendentă care are un 
calibru redus, oprirea creşterii VS, care devine manifestă între săptămâna 18-22 de sarcină. 

IRM permite: 

■ determinări funcţionale în vederea stabilirii oprtunităţii intervenţiei de tip Fontan 
(crearea unui şunt între apendicele AD şi AP dreaptă); 

■ determinarea volumului ventricular pentru aprecierea fezabilităţii reparării 
biventriculare; 

■ măsurarea fluxului prin aortă, defectul de sept atrial, persistenţa de canal arterial. 
2.2.3. Anomalii ale tr actului de ieşire din ventriculul drept 



2.2.3.1. Stenoza de arteră pulmonară 

Stenoza de AP poate fi subvalvulară 
(infundibulară) , valvulară sau supravalvulară. 
Poate fi izolată sau poate face parte dintr-o 
anomalie complexă. 

în aproximativ 10% din cazuri stenoza 
de AP apare izolată. Valvele sunt îngroşate 
şi parţial fuzionate. In unele cazuri inelul 
valvular este mic iar valvele sunt displazice. 
Valvele nu se închid şi în sistolă formează un 
dom cu o mică deschizătură în vârf. 

Radiologie: circulaţia pulmonară prezintă 
oligemie. In unele cazuri în care stenoza este 
largă, circulaţia pulmonară poate fi normală, 
în alte cazuri circulaţia pulmonară este 
asimetrică, fiind mai oligemică în dreapta. 

Trunchiul pulmonar şi artera pulmonară 
stângă sunt dilatate deoarece fluxul sanguin la 
nivelul trunchiului pulmonar este turbulent 
şi se transmite şi în artera pulmonară stângă. 
AD şi VD sunt mărite. 




Fig. nr. 2.40. Stenoza pulmonară severă. Radiografie 
toracică PA. Importantă bombare a trunchiului 
arterei pulmonare. Vârful inimii apare rotunjit si 
uşor ascensionat datorită hipertrofiei ventriculului 
drept. 

Ecografic valvele apar îngroşate, displazice, cu mişcări de amplitudine redusă în sistolă. 
Comisurile valvulare apar unite, valvele au aspect de dom. AD şi VD sunt dilatate. Trunchiul 
pulmonarei apare dilatat poststenotic. 
Ecografia Doppler evidenţiază viteza 
crescută a fluxului sanguin poststenotic 
şi permite aprecierea gradientului de 
presiune, transvalvular. 



Fig. nr. 2.41. Stenoză pulmonară valvulară. 
Secţiune parasternal ax scurt la nivelul 
vaselor mari. Vlava pulmonară îngroşată 
în dom. Dilatare poststenotică a arterei 
pulmonare. 





Fig. nr. 2.42. Stenoză pulmonară 
valvulară. Examinare Doppler continuu 
din parasternal ax scurt la nivelul 
vaselor mari. Gradientul presional prin 
valva pulmonară stenotică. 



'■1 



2.2.3.2. Atrezia de arteră pulmonară 

Este o afecţiune rară cu un grad de mortalitate ridicat. 

în atrezia de arteră pulmonară valva pulmonară de obicei displazică, însoţită de cele mai 
multe ori cu hipoplazie de VD şi de valvă tricuspidă produce obstrucţia totală a căii de ieşire 
a VD, supravieţuirea fiind condiţionată de prezenţa foramen ovale şi de PCA. 

Valva pulmonară este neperforată, iar fluxul sanghin pulmonar este asigurat prin PCA. 

Atrezia arterei pulmonare este însoţită de defect de sept ventricular sau septul interventricular 
poate fi intact. 

2.2.3.3. Atrezia de arteră pulmonară cu defect de sept ventricular 

Este o variantă de tetralogie Fallot în care infundibulul este complet obstruat. Arterele 
pulmonare sunt fie absente, fie hipoplazice. Aorta este călare pe un DSV larg, ceea ce face 
ca ambii ventriculi să fie hipertrofiaţi. Fluxul sanguin din ambii ventriculi trece în aortă iar 

o parte este derivat prin canalul arterial, 
prin vasele colaterale arterelor bronşice 
sau alte colaterale aortopulmonare. Aceste 
colaterale drenează sângele spre arterele 
lobulare sau segmentare ale plămânului. 
(22) 

Radiografie plămânul prezintă oligemie 
sau o circulaţie dezorganizată datorită 
dezvoltării vaselor colaterale care suplinesc 
absenţa arterelor pulmonare. 

Cordul este global mărit prin dilatare 
biventriculară. Trunchiul pulmonarei este 
inaparent, golful inimii este adâncit. Aorta 
este largă, iar în 30% din cazuri este situată 
pe dreapta. 

Ecografia evidenţiază DSV, aorta călare, 
absenţa vaselor pulmonare şi originea 
unora dintre vasele colaterale aortopulmo- 
nare. 

2.2.3.4. Atrezia de arteră pulmonară 
cu sept interventricular intact 

In atrezia de arteră pulmonară valvele 
pulmonare sunt sudate, arterele pulmonare 
dreapta şi stângă sunt normal dezvoltate şi 
fluxul sanguin ajunge la ele prin canalul 
arterial. în cele mai multe cazuri valvele 
tricuspide au dimensiuni reduse, iar 
cavitatea VD este mică. 

Radiografie plămânul prezintă oligemie 
iar cordul este mare datorită lărgirii 
AD şi VS. Frecvent aorta este situată pe 
dreapta. 

Ecografia evidenţiază atrezia de valve 
pulmonare, starea valvelor tricuspide, 
dimensiunile atriilor şi ventriculilor, 
persistenţa canalului arterial. 




Fig. nr. 2.43. Atrezia valvei pulmonare a şi b. Exami- 
nare Doppler parasternal ax scurt. Artera pulmonară 
hipoplazică. Septul interventricular intact. Flux 
pulmonar dependent de persistenţa canalului 
arterial. 




2.2.3.5. Tetralogia Fallot 

Este cea mai frecventă cardiopatie congenitală cianogenă cuprinde: stenoză infundibulară 
de arteră pulmonară, defect de sept ventricular, aorta călare peste septul interventricular, 
hipertrofie de VD. 

Deplasarea anterioară a porţiunii infundibulare a septului interventricular creează stenoză 
infundibulară de arteră pulmonară şi un larg DSV. Datorită stenozei pulmonare VD se 
hipertrofiază. 

Stenoza de arteră pulmonară poate fi valvulară, la nivelul trunchiului sau chiar pe vasele 
periferice. 

Dimensiunile şi poziţia aortei sunt variabile, în 20-30% din cazuri aorta este situată pe 
dreapta. 

Aspectul radiologie depinde de condi- 
ţiile hemodianmice. 

■ circulaţia pulmonară prezintă 
oligemie sau mai rar este 
normală. In cazurile în care 
stenoza de arteră pulmonară este 
moderată se constată hiperemie. 
în tetralogia Fallot circulaţia 
pulmonară este inegală. Frecvent 
artera pulmonară stângă este 
hipoplazică sau absentă. 

■ cordul are dimensiuni normale, 
dar are modificări de cavităţi. 
Atunci când cordul are dimensiuni 
mari există posibilitatea asocierii 
cu alte anomalii ca DSA, absenţa 
valvelor pulmonare. 

■ infundibulul şi trunchiul arterei 
pulmonare sunt hipodezvoltate, 
iar arcul II stâng este aplatizat sau 
concav. 

■ VD hipertrofiat face ca vârful inimii să fie uşor deplasat lateral şi ridicat, dând aspectul 
de" inimă în sabot". 

■ atriul drept este uşor dilatat. 

■ aorta ascendentă este dilatată, iar în 25% din cazuri este situată pe dreapta. Butonul 
aortic este aplatizat, linia paraaortică este situată pe dreapta. In evoluţie, datorată 
rotaţiei către dreapta a cordului secundară hipertrofiei VD, aorta devine mediană. 




Fig. nr. 2.45. Tetralogie Fallot. Radiografie toracică AP. a) Preoparator. Hipermie. Cord global mărit cu 
predominenţa cavităţilor drepte, b) Postoperator. Normalizarea circulaţiei pulmonare. 




Fig. nr. 2.44. Tetralogie Fallot. Radiografie toracică 
AP. Traheea deplasată spre stânga de butonul aortic 
în dreapta. Golful inimii mult adâncit. Vârful inimii 
ridicat, rotunjit: „cord în sabot". Linia paraaortică în 
dreapta. Oligemie 

Ecografia evidenţiază o aortă largă 
situată călare peste un defect de sept 
ventricular, stenoză infundibulară a AP, 
hipertrofie de VD. 

Examinarea Doppler apreciază dimen- 
siunile şi direcţia şuntului prin DSV, 
gradientul de ieşire al fluxului din VD. 

IRM evidenţiază în Tl pe secvenţele 

axiale stenoza pulmonară; postoperator 

şuntul Blalock-Taussig (între artera 

subclavie şi artera pulmonară) iar în T2 

volumul ventriculilor, fracţia de ejecţie. 

Secvenţele postinjectare de gadoliniu 

evidenţiază anatomia arterei pulmonare 

şi a colateralelor aortopulmonare. IRM 

permite aprecierea funcţiei VD (fracţia de 

ejecţie) şi regurgitarea pulmonară. (23) 

CT multislice permite diagnosticarea ^ o ^ t + 1 • u n i c + 1 

^ ° Fig. nr. 2.46. Tetralogie Fallot. Secţiune parasternal 

preoperatorie a anomaliilor de coronare ax limg DSV mare su baortic. Aorta călare pe septul 
asociate, iar postoperator aprecierea interventricular. VD hipertrofiat, 
funcţiei VD la cazurile care au 
contraindicaţii pentru IRM. CT este mai 
puţin afectată de artefactele metalice decât 
IRM. 



Fig. nr. 2.47. Tetralogie Fallot. Secţiune 
subcostală ax lung. Sept infundibular deviat 
anterior în calea de ejecţie a VD producând 
stenoză subvalvulară de arteră pulmonară 
şi defect de sept ventricular. 




2.2.4. Anomalii congenitale ale valvei mitrale 
□ Stenoza mitrală congenitală 

Stenoza mitrală congenitală poate fi dată de afectarea foiţelor valvei mitrale, cordajelor 
sau muşchilor papilari. Este o entitate rară şi poate apare sub diferite forme: hipoplazia 
inelului mitral, fuziunea comisurilor, orificiu mitral dublu, scurtarea şi îngroşarea cordajelor 
tendinoase, valvă mitrală în paraşută în care toate cordajele sunt ataşate unui singur muşchi 
papilar. (24) în mod normal cele două foiţe valvulare sunt ataşate prin cordaje tendinoase 
la doi muşchi papilari. Uneori se constată mai multe foiţe valvulare şi obstrucţia tractului 
de intrare şi de ieşire al VS, aspect denumit complex Shone. Atrezia de valvă şi hipoplazia 
ventriculului stâng fac parte din hipoplazia inimii stângi. 

Forma izolată este rar întâlnită, însă asocierea cu coarctaţia de aortă şi stenoza valvulară 
aortică congenitală este mai frecvent constatată. 

Hemodinamic, la făt stenoza sau chiar 
atrezia valvei mitrale nu are consecinţe 
funcţionale importante deoarece întoar- 
cerea venoasă în AS este redusă, iar 
circulaţia colaterală prin duetul arterial va 
suplimenta circulaţia sistemică. 

După naştere stenoza mitrală severă 
netratată are o mortalitate ridicată. Obstruc- 
ţia fluxului sanguin la nivelul valvei mitrale 
produce creşterea presiunii în atriul stâng 
şi apoi în venele pulmonare. în timp apare 
hipertensiunea pulmonară. 

Clinic copii cu stenoză mitrală severă 
prezintă detresă respiratorie imediat după 
naştere dacă nu există o comunicare 
interatrială largă care să decomprime atriul 
stâng. Existenţa acesteia produce hiperemie 
şi scade debitul cardiac. 

Copiii cu stenoză moderată pot să nu 
prezinte simptomatologie sau pot să 
manifeste semne respiratorii: tahipnee, 
tuse, infecţii pulmonare. 

La copilul mare stenoza mitrală se 
manifestă clinic asemănător adultului. 



Radiologie în formele medii dilatarea 
atriului stâng apare ca dublu contur 
concentric. Pe radiografia din lateral, 
atriul stâng amprentează şi orizontalizează 
bronhia primară stângă. Urechiuşa 
stângă produce o bombare a arcului II 
stâng. Circulaţia pulmonară prezintă 
hipertensiune venoasă. 

Ecografia este cea mai importantă 
metodă de diagnostic în stenoza mitrală 
deoarece furnizează date anatomice şi 
hemodinamice. 

Ecografia vizualizează morfologia 
foiţelor valvulare, apreciază motilitatea 
lor şi permite măsurarea diametrului 
orificiului valvular. Ecografic pot fi 
apreciate diametrul AS şi existenţa 
trombilor intracavitari. De asemenea, 
ecografia permite aprecierea gradienţilor 
de presiune transorificiali şi măsurarea 
presiunii sistolice în VD. 



Fig. nr. 2.48. Stenoza mitrală. Radiografie toracică PA. 
AS mărit: dublu contur concentric. Orizontalizarea 
bronşiei primare stângi. Arcul II stâng bombat. 
Hipertensiune venoasă. 




Fig. nr. 2.49. Stenoza mitrală. Radiografie toracică PA. 3 
ani. AS mărit: dublu contur excentric. Orizontalizarea 
bronşiei primare stângi. Arcul II stâng rectiliniu. 
Hipertensiune venoasă. 

Fig. nr. 2.50. Stenoză mitrală. Orificiu mitral dublu. Ecografie bidimensională, a) Secţiune longitudinală, 
b) transversală. 

2.2.5. Anomalii congenitale ale valvei tricuspide 
2.2.5.1. Atrezia valvei tricuspide 

Atrezia valvei tricuspide este o malformaţie care produce o lipsă de comunicare între AD 
şi VD iar supravieţuirea nu este posibilă în absenţa şunturilor. 

■ există o formă de atrezie tricuspidiană cu sept ventricular intact care este însoţită 
de VD hipoplazic, stenoză de AP, în care circulaţia pulmonară se face prin duetul 
arterial. In aceste cazuri se constată oligemie. 

■ există o altă formă mai rar întâlnită de atrezie tricuspidă cu defect de sept ventricular 
larg în care se constată hiperemie. Această formă este însoţită de transpoziţie de mari 
vase. 

In funcţie de poziţia vaselor mari, există forme cu vase normopuse şi cu transpoziţie de 
vase mari. Mărimea DSV poate fi mare, moderată şi mică, cu producerea de stenoză de arteră 
pulmonară sau de aortă şi cu instalarea precoce a hipertensiunii pulmonare. 

Hemodinamic, se constată o: 

■ forma comună care prezintă oligemie şi hipoplazie VD 

■ forma mai rar întâlnită care prezintă hiperemie şi DSV larg. 



în atrezia de valvă tricuspidă există 
întotdeuna şi un şunt dreapta-stânga 
interatrial pentru a scădea presiunea în 
AD şi unul sau mai multe şunturi stânga- 
dreapta. 



Fig. nr. 2.51. Atrezie tricuspidă. DSA. DSV 
larg. Radiografie toracică AP. Cardiomegalie. 
Hiperemie. 

Fig. nr. 2.52. Atrezie de valvă tricuspidă. Secţiune 
apical 4 camere. VD hipoplazic. Comunicare 
interatrială. Stenoză de arteră pulmonară. 



Radiografie se constată: 

■ fie oligemie, cord cu dimensiuni 
aparent normale dar cu un VD 
hipoplazic 

■ fie hiperemie şi cardiomegalie 

Aorta este uneori situată pe dreapta. 

Ecografia poate preciza diagnosticul 
prenatal sau postnatal. Ea evidenţiază lipsa 
comunicării AD cu VD datorită atreziei de 
valvă tricuspidă. Precizează dimensiunile 
VD, evidenţiază defectul de sept ventricular 
şi atrial, anomaliile asociate. 

IRM este indicat la copiii care nu au 
fereastră acustică pentru ecografie sau la 
cei mari care îşi pot ţine respiraţia. 

Secţiunile în spin eco sau eco de gradient 
evidenţiază imaginea anatomică. Administrarea de gadolinium este utilă pentru aprecierea 
modificărilor funcţionale şi pentru o mai bună evidenţiere a detaliilor anatomice. 

Postoperator, IRM evidenţiază funcţia VS şi anastomozele cavopulmonare realizate. (25) 
Reconstrucţiile tridimensionale permit aprecierea conexiunilor ventriculoarteriale. 

2.2.5.2. Boala Ebstein 

Anomalia Ebstein constă în inserţia anormală a valvelor tricuspide mai jos pe peretele 
ventricular. Inelul valvular este normal situat, dar cuspele septale, posterioară şi uneori 
anterioară se inseră mai spre cavitatea VD ducând la o lărgire a AD şi la „atrializarea acestei 
porţiuni". Porţiunea de ventricul dintre inel şi valvă funcţionează ca o parte a AD ceea ce 
face ca VD să aibă o capacitate funcţională redusă. In funcţie de relaţia cu vasele mari şi 
mărimea DSV, ecografia evidenţiază existenţa unei stenoze de AP sau de aortă şi prezenţa 
hipertensiunii pulmonare. (26) 

Valvele sunt în mod obişnuit displazice 
şi de cele mai multe ori incomplete sau 
stenotice. Cuspa anterioară este de obicei 
mai mare, în formă de „pânză de corabie". 
AS şi VD sunt dilatate datorită insuficienţei 
tricuspide şi uneori persistenţei unui defect 
de sept interatrial. 

Radiografia toracică evidenţiază 
vascularizaţie pulmonară normală sau 
oligemie. Cordul poate fi normal la naştere 
dar uneori prezintă o lărgire importantă a 
AD şi VD. Dilatarea căii de ieşire a VD duce 
la apariţia unei proeminenţe pe conturul 
stâng. Vena cavă este de asemenea lărgită. 

Pediculul vascular este îngust. 

t-> • • -i j i • ii Fie. nr. 2.53. Boala Ebstein. 13 ani. Radiografie 

Dimensiunile cordului cresc gradual , . . nA „ lA w _ ir , . . .. ..y. . 

° toracica PA. AD mult mărit. Golful mimn rectilmm. 

în timp, ajungând în cazurile netratate, la VD dilatat cu vârful inimii dep i asat spre stânga §i în 

valori foarte mari în adolescenţă. S us, iar arcul inferior stâng aplatizat. Oligemie. 

Fig. nr. 2.54. Boala Ebstein. Secţiune apicală 4 
camere. Valva tricuspidă jos inserată. Atriul drept 
mult mărit. DSA de tip ostium secundum. 



Fig. nr. 2.55. Boala Ebstein . Eco Dopller, secţiune 
apicală 4 camere. Atriul drept mult mărit. DSA 
de tip ostium secundum cu şunt drept-stâng. 



Ecografia evidenţiază: 

■ deplasarea apicală a foiţelor valvei tricuspide sub planul inelului atrioventricular, 
micşorând cavitatea ventriculului drept (distanţa inserţiei valvei tricuspide este mai 
mare sau egală cu aproximativ 8 mm faţa de inserţia valvei mitrale; 

■ atrializarea zonei din VD care devine atrială prin inserarea joasă a valvei; 

■ inelul valvei tricuspide este lărgit, iar valva are aspect displazic; 

■ ecografia Doppler relevă insuficienţa valvulară şi evidenţiază şuntul stânga dreapta 
prin foramen ovale atunci când există. 

IRM evidenţiază cavităţile drepte, permite determinarea volumului ventricular, a fracţiei de 
ejecţie a fiecărui ventricul, a fracţiei de regurgitare tricuspidiană. VD mărit afectează funcţia 
VS, iar septul interventricular apare bombat către stânga. (27) 

2.2.6 Originea anormală a vaselor mari 

2.2.6.1. Transpoziţia completă a vaselor mari (D-transpoziţie) 

Raporturile atrioventriculare sunt concordante dar raporturile dintre vasele mari şi ventriculi 
sunt discordante. Astfel, aorta pleacă din VD, iar artera pulmonară din VS. Raporturile dintre 
atrii şi ventricule sunt normale. 

Supravieţuirea nu este posibilă fără o comunicare între circulaţia sistemică şi pulmonară, 
care se realizează de obicei la nivelul septului interatrial şi interventricular sau prin persistenţă 
de canal arterial. 

Dacă această comunicare nu există, ea trebuie efectuată chirurgical pentru a favoriza 
amestecul de sânge dintre circulaţia pulmonară şi sistemică. 

Uneori se asociază cu alte anomalii ca: stenoza de arteră pulmonară, DSV, coarctaţia de 
aortă, anomalii coronare etc. 

Boala apare preponderent la băieţi (70% dintre copii), şi nu are determinism genetic. 

în funcţie de leziunile asociate se constată: 

■ transpoziţii de mari vase cu amestec redus de sânge în care septele sunt intacte sau 
debitul şuntului este mic. în acest caz se constată de la naştere cianoză şi hipoxemie 
severă. Prognosticul este sever, supravieţuirea la 2 luni fiind mai mică de 20%; 

Fig. nr. 2.56. Transpoziţie completă de vase mari. Cu şunt stânga-dreapta mic la un nou născut, 
a) Aspect preoperator. b) Aspect postoperator după corecţia cu dublu switch. 

■ în formele cu debit crescut cu DSV mare şi fără obstrucţie a căii de ieşire a VS se 
constată încă de la naştere insuficienţă cardiacă, prognosticul fiind sever, doar 30 
% dintre copii atingând vârsta de 1 an. Precoce apare hipertensiune pulmonară 
importantă. 

Aspectul radiologie este dominat de cardiomegalie. Cordul are formă ovalară, pediculul 
vascular este îngustat. 

Circulaţia pulmonară prezintă hiperemie importantă în cazurile în care nu există obstrucţie 
la calea de ieşire iar DSV are debit mare şi o hiperemie moderată când obstrucţia este moderată 
sau redusă. 

Ecografia evidenţiază originea anormală a aortei din VD şi a AP din VS şi anomaliile 
asociate care permit supravieţuirea. 




Fig. nr. 2.57. Transpoziţie de vase mari. Radiografie 
toracică AP. Cord global mărit cu aspect ovalar, 
pedicul vascular îngust. Hiperemie. 

Fig. nr. 2.58. Transpoziţie de vase mari. Secţiune 
parasternală în ax scurt la baza inimii. Aorta este 
situată anterior şi la dreapta, iar artera pulmonară 
posterior. 

Ecografia permite aprecierea discordanţei ventriculoarteriale, identificând fiecare cavitate 
şi conexiunile sale. VS are formă rotunjită. Peretele său lateral se îndepărtează în diastolă 
şi se apropie în sistolă de septul interventricular. VD are formă triunghiulară, este mai mic 
decât cel stâng. Peretele lateral este mai subţire decât al VS. Vasele mari au traiect paralel. 
Este importantă precizarea originii coronarelor. 

Ecografia detectează asocierea defectelor de sept atrial sau ventricular sau a persistenţei 
de canal arterial a sensului şi debitului şunturilor. 

IRM evidenţiază concordanţa atrioventriculară şi discordanţa ventriculoarterială, prezenţa 
defectului de sept interatrial, interventricular şi a persistenţei de canal arterial. IRM este 
metoda cea mai potrivită pentru aprecierea funcţiei cardiace şi pentru măsurarea volumului 
ventricular. 

2.2.6.2. Transpoziţia corectată fiziologic a vaselor mari (L-transpoziţie) 

Această afecţiune este caracterizată printr-o discordanţă de conexiune între atrii şi ventriculi, 
care este corectată de o inversare a conectării marilor vase cu ventriculii. 

Venele cave se varsă în atriul drept anatomic. Atriul drept este conectat prin valva mitrală 
la VS morfologic iar din acesta porneşte artera pulmonară. 

Fluxul sanguin se întoarce din plămâni prin venele pulmonare care se varsă în atriul stâng 
care este conectat prin valva tricuspidă la VD morfologic, din care porneşte aorta. 

Hemodinamic nu se constată modificări. 

Circuitul sângelui este fiziologic deoarece inversiunea de conectare atrioventriculară este 
corectată de inversiunea de conectare a vaselor mari. 

Tulburările de hemodinamică apar doar în cazul leziunilor asociate: DSV în peste trei 
sferturi din cazuri, stenoză de arteră pulmonară. (28) 

Radiografia toracică prezintă conturul stâng ca o linie dreaptă. Alte modificări sunt 
determinate de leziunile asociate. 

Ecografia evidenţiază: 

■ un ventricul situat în dreapta cu suprafaţă interioară netedă, cu absenţa camerei de 
ieşire spre valva pulmonară, aspect care este specific VS; 

■ un ventricul situat în stânga cu aspect trabeculat cu bandă moderatoare şi infundibul 
dedesubtul valvei aortice care este caracteristic VD; 

■ septul interventricular apare ca o linie dreaptă verticală; 

■ ecografia evidenţiază continuitatea dintre valva mitrală situată în dreapta şi inelul 
valvei pulmonare şi discontinuitatea dintre tricuspidă situată în stânga şi inelul 
aortic; 

■ aspectul şi funcţia valvei tricuspide; 

■ frecvent se constată anomalii 
de tip Ebstein, DSV; 

■ funcţia VD care în transpo- 
ziţie este ventricul sistemic. 



Fig. nr. 2.59. Dextrocardie. Situs solitus. 
Transpoziţie corectată fiziologic de 
vase mari 

2.2.6.3. Persistenţa trunchiului arterial comun 

Persistenţa trunchiului arterial comun, 
este o anomalie puţin frecventă şi se 
datorează lipsei de diviziune a acestuia în 
aortă şi arteră pulmonară. Un singur vas 
drenează ambii ventriculi apoi dă naştere 
aortei, arterelor pulmonare şi arterelor 
coronare. Frecvent există un defect de sept 
interventricular înalt, o singură coronară, 
iar în 30% din cazuri aorta este situată în 
dreapta. 

Hemodinamic se constată şunt cu 
debit pulmonar crescut, sau mai rar cu 
debit pulmonar scăzut datorită unor 
artere hipoplazice sau stenozate. Formele 
cu debit crescut duc la hipertensiune 
pulmonară precoce. 



> 



Fig. nr. 2.60. Trunchi arterial comun. Radiografie 
toracică AP. Hiperemie. Cord global mărit. 



Radiologie, în funcţie de debitul şuntului, se constată: 

■ în formele cu debit crescut: hiperemie, cord mare. In 30 % din cazuri aorta este situată 
în dreapta; 

■ în formele cu debit scăzut: oligemie, cardiomegalie cu hipertrofia VD, bombarea 
trunchiului arterei pulmonare; 

■ apariţia hipertensiunii pulmonare duce la creşterea dimensiunilor cordului prin 
hipertrofia VD, la mărirea hilurilor pulmonare cu vase amputate în câmpul pulmonar 
mijlociu, cu hipertransparenţă, lărgirea mantalei Felix. 

Uneori se constată mediastin îngust datorită ageneziei timice. Alteori, arterele pulmonare 
dilatate comprimă bronşiile şi se produce atelectazie. 

Ecografia evidenţiază un singur orificiu arterial cu o valvă comună, un trunchi comun larg 
care porneşte din ambele ventricule, un defect de sept ventricular înalt. Ecografia permite 
vizualizarea valvei comune care poate avea două, trei sau patru cuspe. (29) 




Fig. nr. 2.61. Trunchi arterial comun. 9 ani. Aspect postoperator. Radiografie toracică: a) incidenţă 
PA, b) incidenţă LL stâng. 

Examinarea Doppler permite apreci- 
erea gradului stenozelor sau insufici- 
enţelor valvulare şi a debitului şuntului 
prin defectul de sept ventricular. 
Şuntul este uzual bidirecţional. După 
vârsta de 2 săptămâni apare, de obicei, 
hipertensiunea pulmonară. 

IRM evidenţiază anatomia cordului 
preoperator, funcţia ventriculară, insufi- 
cienţa valvei comune. 

2.2.7. Anomalii de întoarcere 
venoasă pulmonară 

□ Returul venos pulmonar 
anormal 

La embrion plexurile venoase 
pulmonare se drenează către plexurile 
venoase splahnice (venele cardinale 
şi ombilico-viteline) prin intermediul 
venei pulmonare comune. în timpul 
dezvoltării embrionare venele pulmo- 
nare comune se unesc cu venele 
pulmonare primitive care se formează 
prin evaginarea peretelui posterior al 
atriului primitiv. Ulterior conexiunile 
vasculare dintre venele pulmonare şi 
cele splahnice involuează iar venele 
pulmonare comune vor fi încorporate 
atriului stâng. 

Absenţa fuziunii dintre venele pulmonare comune cu cele primitive va conduce la apariţia 
drenajului venos pulmonar aberant total. 

Anomaliile de involuţie parţiale dintre plexurile vasculare pulmonare şi venele cardinale 
sau defectele de incorporare parţiale a venelor pulmonare la nivelul atriului stâng conduc la 
apariţia drenajului venos aberant parţial. 

Incorporarea incompletă la nivel atriului stâng a venelor pulmonare comune poate determina 
dezvoltarea cordului triatrial sau a stenozelor venelor pulmonare. 

Cele patru vene pulmonare care în mod normal se varsă în AS, se conectează anormal în AD, 
sinusul venos sau venele sistemice: vena azigos, vena nenumită stângă (vena brahiocefalică 
stângă), vena cavă inferioară sau superioară, vena portă. 

In forma cea mai frecventă venele pulmonare se unesc într-un trunchi comun şi apoi se 
varsă în AD. 

Sunt descrise patru tipuri anatomopatologice: 

■ tipul I şi II au vărsarea supradiafragmatică; 

■ tipul III cu vărsare subdiafragmatică; 

■ tipul IV este mixt. 

în tipul I numit şi supracardiac venele pulmonare se drenează în „vena verticală", situată 
în stânga (care este o venă cavă stângă persistentă) sau în vena azigos în dreapta. Vena 



Fig. nr. 2.62. Trunchi arterial comun. Secţiune subcostală. 

Fig. nr. 2.63. Trunchi arterial comun. Secţiune 
parasternal ax scurt. 

verticală se uneşte cu vena nenumită (vena brahiocefalică stângă) care traversează mediastinul 
şi se drenează în vena cavă superioară. Cele trei vene formează un U inversat care lărgeşte 
mediastinul. 

In tipul II numit şi cardiac venele pulmonare se varsă în AD sau în sinusul coronar. 

în tipul III numit şi infracardiac venele pulmonare traversează diafragmul împreună cu 
esofagul şi se unesc de obicei cu vena portă şi mai rar cu vena cavă inferioară. Uzual tipul 
III este obstructiv. 

In tipul IV există o combinaţie a primelor trei tipuri. 

Hemodinamic, există forme parţiale în care conexiunea anormală a una sau două vene nu 
are consecinţe hemodinamice majore. Cele mai frecvente tipuri întâlnite sunt: 

■ venele pulmonare stângi se varsă în vena nenumită; 

■ una din venele pulmonare drepte se varsă în AD, iar cealaltă în VCI; 

■ venele pulmonare drepte se varsă în VCI deasupra diafragmei. Această anomalie se 
asociază cu hipoplazie de plămân şi de arteră pulmonară dreaptă şi este încadrată 
în "scimitar sindrom" (sindromul paloşului). 

Formele complete se însoţesc 
obligatoriu de şunturi dreapta-stânga la 
nivel atrial necesare supravieţuirii. Sângele 
care ajunge în AD trece o parte în inima 
stângă iar cealaltă parte în VD şi circulaţia 
pulmonară. 

In marea majoritate a cazurilor fluxul 
sanguin nu este obstruat. In unele cazuri 
există o obstrucţie a fluxului sanguin 
datorată unui traiect sinuos al venei verticale 
sau unor compresiuni asupra acesteia din 
partea bronşiei primare stângi. 

în tipul III există o obstrucţie la trecerea 
venelor pulmonare prin diafragm şi o 
rezistenţă crescută din partea circulaţiei 
portale. în formele cu obstrucţie gradul 
hiperemiei este redus şi apar semne de 
hipertensiune venoasă pulmonară. 

Copiii care prezintă o formă nonob- 
structivă de retur venos pulmonar anor- 
mal nu prezintă simptomatologie clinică 
evidentă în primele luni de viaţă. Au 
o cianoză medie, tahipnee şi infecţii 
respiratorii. 

Copiii care prezintă formă obstructivă 
au simptomatologie din primele zile de 
viaţă: cianoză severă, dispnee, insuficienţă 
cardiacă. 

Aspectul radiologie depinde de gradul 
de obstrucţie al fluxului. 

In cazurile în care nu există obstrucţie 
se constată hiperemie iar în cele în care 
există se constată semne de hipertensiune 
pulmonară. 




Fig. nr. 2.64. Drenaj Venos Pulmonar Anormal. 
Radiografie toracică PA. Mediastinul superior lărgit 
cu aspect de cifră 8: vena verticală în stânga, vena 
cava superioară în dreapta. Trunchiul pulmonar 
bombat. Cord global mărit. 




Fig. nr. 2.65. Timus cu aspect sferic bilateral care 
poate mima un aspect de drenaj pulmonar anormal 

La nou născuţi se constată un aspect reticular sau nodular al plămânului asemănător cu 
cel întâlnit în afecţiunile pulmonare. 

Cordul apare mărit, cu predominanţa cavităţilor drepte şi a trunchiului arterei pulmonare. 
Venele care primesc fluxul anormal sunt dilatate. 

Aspectul radiologie tipic pentru returul supracardiac este de lărgire bilaterală a mediastinului 
superior dând cordului un aspect de cifra 8 sau de om de zăpadă. Acest aspect se datorează 
dilatării venelor: verticală în stânga, nenumită superior, şi vena cavă superioară în dreapta,care 
au aspect de U inversat şi formează porţiunea superioară a cifrei 8. 

Uneori un timus mare poate ridica suspiciunea de retur venos pulmonar anormal dar 
circulaţia pulmonară este normală. 

Atunci când drenajul are loc în vena azigos aceasta se dilată şi produce o proeminenţă pe 
marginea superioară dreaptă a cordului. 

Atunci când drenajul se produce în sinusul coronar sau chiar în AD cordul apare mărit, 
cu predominanţa arcului inferior drept. 

în formele cu drenaj subdiafragmatic se constată hipertensiune pulmonară de obicei 
severă. 

Ecografia evidenţiază: 

■ absenţa conectării normale a venelor pulmonare în AS; 

■ prezenţa unui canal colector şi joncţiunea sa cu cordul sau alte vene; 

■ caracterul obstructiv sau nonobstructiv; 

■ prezenţa DSA şi aspectul său; 

■ mărirea AD, VD şi a arterelor pulmonare; 

■ ecografia evidenţiază şi alte anomalii asociate ca DSV, canal arterial etc. 

Ecografia Doppler demonstrează sensul de curgere, identifică zonele de obstrucţie şi 
precizează locul de joncţiune. Conectarea venelor pulmonare la AD se vizualizează mai bine 
în secţiunea patru camere apicală sau subcostal. 

IRM precizează tipul anatomic, fiind deosebit de utilă mai ales în formele de tip 
infradiafragmatic, mai greu analizate ecografic. (30) IRM permite analiza fluxurilor sanguine 
şi depistează anomaliile asociate. 

Fig. nr. 2.66. a) şi b) Retur venos pulmonar anormal în sinusul coronarian. Ecografie. Secţiune subcostală. 
Cele două vene pulmonare dreaptă şi stângă se unesc într-un conduct comun care se drenează în sinusul 
coronarian. 

esofagul 

intestinul subţire 
colonul 

cavitate peritoneală 

Examinarea imagistică a aparatului digestiv dispune în prezent de multiple metode 
de investigaţie, dar cu toate acestea în marea majoritate a cazurilor începe cu radiografia 
abdominală sau ecografia. 

Radiografia abdominală evidenţiază: aerul liber din cavitatea peritoneală sau peretele 
intestinal, prezenţa şi sediul obstrucţiilor intestinale, localizarea, maselor abdominale. 

Examinarea cu substanţă de contrast este metoda optimă pentru investigarea afecţiunilor 
esofagului, obstrucţiilor în cazul în care radiografia abdominală este echivocă, a inflamaţiilor 
intestinale, malabsorbţie. 

Ecografia şi CT constitue metodele de primă intenţie în examinarea abdomeului acut, 
maselor abdominale, abceselor şi în investigarea extinderii extraluminale a inflamaţiilor 
intestinale. 

Substanţele de contrast folosite în examinarea tubului digestiv la nou născut, trebuie să 
fie hidrosolubie, izotonice, conţinând 170 mg iod /ml. Dacă pătrund în cavitatea peritoneală 
sau plămân aceste substanţe sunt repede absorbite. 

Substanţele hiperosmolare nu sunt recomandate deoarece afectează balanţa hidroelectrolitică. 
Sulfatul de bariu este iritant atât pentru arborele bronşic, cât şi pentru peritoneu. 

Substanţele izoosmolare au o absorbţie redusă prin mucoasa intestinală permiţând o bună 
opacifiere şi un contrast optim. 

Toate soluţiile administrate copilului trebuie încălzite la temperatura corpului. De 
asemenea, substanţele izoosmolare trebuie diluate în proporţie de 2:1 cu apă sau ser fiziologic. 
Diluarea în proporţie de 1:1 creează de cele mai multe ori o soluţie hiperosmolară şi necesită 
urmărirea atentă a echilibrului hidroelectrolitic. 

In ileusul meconial este preferată irigografia cu gastrografin care, fiind hipertonic şi 
hiperosmolar, atrage o mare cantitate de apă în colon şi are efect terapeutic. 



1. ESOFAGUL 



Esofagul este o structură tubulară musculomembranoasă situată între hipofaringele 
distal (aproximativ la nivelul C7) pâna la nivelul joncţiunii esogastrice (T 10). Impresiuni 
esofagiene extrinseci fiziologice sunt determinate de aorta şi bronşia principală stânga. Esofagul 
este frecvent deviat uşor spre dreapta, la nivelul atriului stâng, chiar înainte de hiatusul 
diafragmatic._ 

Esofagul este delimitat de sfinctere. Asigură transportul alimentelor în stomac. Are rol în 
prevenirea refluxului gastroesofagian şi esofagofaringian. 

Funcţia motorie a esofagului constă în activitatea sfincterelor esofagiene şi activitatea 
peristalitică, de propulsare a bolusului alimentar. Sfincterul esofagian superior previne 
refluxul esofago-faringian şi rezistă la presiuni de 40-100 cm H 2 0. Se relaxează tranzitoriu la 
pătrunderea bolului alimentar în esofag din faringe. 

Sfincterul esofagian inferior se menţine în condiţii bazale contractat, tonusul bazai se 
menţine prin mecanism nervos intrinsec. Se realizează la acest nivel tranziţia dintre presiunea 
scăzută intratoracică şi presiunea crescută intraabdominală. Sfincterul esofagian inferior se 
relaxează în momentul în care unda peristaltică primară ajunge în treimea medie a esofagului 
şi se mai menţine relaxat încă 5-7 sec după trecerea undei peristaltice. Rezistă la presiuni 
cu 12-30 cm H 2 0 superioare celor intragastrice. Tonusul SEI creşte simultan cu presiunea 
intragastrică. 

1.1. Metode de examinare 

Radioscopia şi examinările cu substanţă de contrast opacă sunt investigaţiile de primă 
intenţie utilizate în explorarea multor afecţiuni ale esofagului. Sugarii şi copiii mici, de multe 
ori, necesită imobilizare pentru aceste investigaţii, de preferat cu braţele situate în extensie 
deaspupra capului. Este obligatorie întotdeauna protecţia gonadelor. 

Substanţa de contrast utilizată în evaluarea esofagului, suspensia de bariu, rămâne 
o alternativă pentru copilul mare. Când suspicionăm prezenţa unei perforaţii sau fistule 
esotraheale, substanţele de contrast nonionice cu osmolaritate 
redusă sunt alternativa de preferat. 

Evaluarea funcţiei de deglutiţie trebuie totdeauna efectuată 
când iniţiem studiul imagistic al esofagului. Pentru aprecierea 
acesteia se utilizează imaginile obţinute din proiecţie laterală. 
Pentru copiii mari se administrează substanţa de contrast cu 
paharul, pentru sugari se utilizează sticlele cu tetină. Dacă 
sugarul nu doreşte să înghită bariul se instalează în gură un 
cateter prin care se injectează lent bariul chiar în spatele 
limbii, pentru iniţierea deglutiţiei. 

După iniţierea deglutiţiei şi vizualizarea acesteia din 
proiecţie laterală, este necesară evaluarea esofagului din 
proiecţii anteroposterioare, laterale şi oblice. Esofagografia în 
dublu contrast este dificil de efectuat la pacienţii cu vârste 

Fig. nr. 1.1. Esofag normal, examinare cu substanţă de 
contrast. 

sub 8 ani. Pacienţii cu vârste mai mici de 8 
ani, chiar dacă reuşesc să coopereze pentru 
înghiţirea aerului, îl elimină prin eructaţie 
înainte de a obţine imagini satisfăcătoare. 
Examinarea în dublul contrast se utilizează 
pentru aprecierea leziunilor mucoasei 
esofagiene, în special în cadrul esofagitelor 
infecţioase, care apar mai frecvent la copiii 
mai mari. Studii esofagiene în dublu contrast 
neprogramate apar în special la sugarii care 
plâng, înghit aer şi eructează în timpul 
examinării. 

Scintigrafia şi ecografia pot fi utilizate în Fi §« nr « 12 ' Secţiune axială CT la nivelul esofagului 
t i i • • i n c • toracic superior, 

evaluarea bolii de reilux gastroesoiagian. 

Scintigrafia se utilizează de asemenea în aprecierea timpului de tranzit esofagian în 

afecţiunile care determină modificări ale motilităţii esofagiene. Modificări la nivel esofagian 

se pot identifica şi la examinarea tomografică computerizată, efectuată de obicei din alte 

raţiuni decât cele legate de patologia esofagiană (de exemplu: varicele esofagiene, modificări 

ale calibrului şi peretelui esofagian). Tot mai mult teren câştigă în ultima vreme ecografia 

endoscopică, fiind o tehnică preţioasă în studierea modificărilor de la nivelul peretelui 

esofagian (poate vizualiza toate straturile peretelui esofagian). Această tehnică este utilizată şi 

pentru decelarea afecţiunilor care determină compresiuni extrinseci la nivelul esofagului. 

1.2. Anatomia radiologică a esofagului 

Faza orală a deglutiţiei constă în mestecarea alimentelor şi mixajul acestora cu saliva. Bolul 
alimentar este transportat rapid la nivelul faringelui cu ajutorul muşchilor limbii. In timpul 
fazei faringiană, bolusul este propulsat caudal şi palatul moale este ridicat pentru prevenirea 
refluxului la nivelul nasofaringelui. Bolusul este propulsat în esofagul cervical. Urmează faza 
esofagiană a înghiţirii, distensia esofagului cervical declanşează undele peristaltice la nivelul 
esofagului. Treimea superioară a esofagului conţine musculatură striată şi reglarea motilităţii 
la acest nivel este dependentă de reflexele neurale medulare şi vagale. Peristaltismul în cele 
două treimi inferioare ale esofagului, care conţin musculatură netedă, este independent de 
sistemul nervos central şi se realizează în principal prin mecanism intrinsec mediat vagal. 
Pasajul bolusului alimentar declanşează la nivelul esofagului unde peristaltice primare. 
Pentru curăţirea completă a esofagului se declanşează undele secundare (mecanismul de 
clearance esofagian). în timp ce fiecare episod de deglutiţie declanşează unde peristaltice noi, 
mecanismul peristaltic normal va apărea întrerupt atunci cînd se produc deglutiţii repetate. 
Contracţiile terţiare nu se întâlnesc la sugarul şi copilul sănătos. 

Traiectul esofagului nu este perfect rectiliniu, acesta prezentând amprente fiziologice la mai 
multe nivele. Pe secţiunile laterale, esofagul cervical apare amprentat posterior de contracţia 
muşchiului cricofaringian. Alte amprente fiziologice la nivelul esofagului sunt determinate 
de către aortă, atriul stâng şi bronşia principală stângă. 

Traiectul esofagian poate fi amprentat şi de anomalii vertebrale (cifoscolioze severe) sau 
dilatări aortice. Anomaliile de arc aortic pot cauza de asemenea compresiuni la nivel lateral sau 
posterior al esofagului, iar o arteră pulmonară stângă aberantă poate detemina compresiune 
extrinsecă în porţiunea anterioară. Esofagul se prezintă din punct de vedere radiologie ca 

structură tubulară cu perete propriu şi prezintă câteva pliuri longitudinale. Lumenul esofagian 
este în mod normal colabat (dar sugarii pot prezenta în mod fiziologic aer la nivel esofagian, 
datorat episoadelor de plâns). La administrarea unui singur bolus de substanţă de contrast 
orală se declanşează unda peristaltică primară, care în mod fiziologic destinde esofagul la 
nivelul bolusului, iar deasupra acestei zone determină colabarea lumenului esofagian (bolusul 
cu contrast având astfel forma literei "V" inversată). Unda peristaltică primară se propagă 
craniocaudal. Uneori deasupra hiatusului diafragmatic se decelează o dilatare tranzitorie a 
esofagului, care este fiziologică, şi poartă numele de ampulă epifrenică. 

1.3. Malformaţii congenitale ale esofagului 
Atrezia esofagiană 

Atrezia esofagiană se datorează unor erori de diferenţiere a esofagului în timpul dezvoltării 
sale embrionare din trahee şi se produce la unirea treimii medii cu treimea superioară. 

Există 5 tipuri de atrezie esofagiană cu sau fără fistulă. Forma cea mai frecvent întâlnită 
este de atrezie esofagiană cu fistulă distală cu traheea. Au mai fost descrise atrezii fără fistule, 
fistulă esotraheală fără atrezie, atrezie esofagiană cu fistulă proximală sau atrezie esofagiană 
cu fistulă dublă proximală şi distală. 

Segmentul absent are o lungime variabilă. Fistula este de obicei mică şi face legătura între 
segmentul existent şi trahee sau esofagul distal. (1) 

Copiii care prezintă această afecţiune au o salivaţie excesivă sau tuse care se accenturază 
în timpul suptului. Sonda nazogastrică nu reuşeşte să pătrundă până în stomac. 

Radiografia simplă evidenţiază sonda încurbată în treimea proximală a esofagului. 
Introducerea de aer pe sondă evidenţiază terminarea esofagului în deget de mănuşă. Efectuarea 
de radiografii laterale este necesară pentru evidenţierea fistulei esotraheale de tip H. Prezenţa 
aerului în stomac indică faptul că există o fistulă cu esofagul inferior. 

Pe radiografie trebuie examinat cu atenţie plămânul deoarece, în cazul în care există fistulă 
esotraheală, se constată frecvent pneumonie chimică localizată mai ales în lobul superior 
drept. Examinarea cu substanţă de contrast este rareori necesară şi atunci trebuie efectuată 
doar cu substanţe hidrosolubile. 

Este necesară căutarea altor anomalii deoarece atrezia esofagiană se asociază deseori cu 
anomalii din constelaţia VACTERL. 

Fistula esotraheală fără atrezie esofagiană este dificil de diagnosticat atât clinic cât şi 
radiologie. Aceşti pacienţi prezintă în general pneumonii recurente. Fistula esotraheală 
congenitală fără atrezie mai poartă numele de fistula în "H". Traiectul fistulei este deviat 
cranial dinspre esofag spre trahee, aspectul acesteia fiind mai degrabă al literei "N". Dacă fistula 
este largă se manifestă precoce şi este relativ uşor de identificat, fistulele mici necesitând în 
schimb examinări repetate pentru evidenţiere. Se efectuează incidenţe laterale cu pacientul 
în decubit drept, fistula putând fi vizualizată ca o extensie anterioară şi cranială de la esofag 
spre trahee. Aceste fistule necesită uneori pentru vizualizare poziţionarea pacientului în 
pronaţie şi efectuarea de expuneri cu raza orizontală. Pentru vizualizarea întregului traiect 
fistulos pot fi necesare incidenţe oblice şi urmărire radioscopică. 

Rar, bronşia principală dreaptă poate emerge din esofag determinând o anomalie denumită 
esofagotrahee sau bronşie esofagiană, manifestată prin detresă respiratorie severă la tentativa 
de alimentaţie şi se poate asocia cu atrezie esofagiană şi/sau fistula esotraheală. 

Defectele laringotraheoesofagiene sunt reprezentate de comunicări înalte între hipofaringe 



274 



Aparatul digestiv 



şi laringe. Aceşti pacinenţi prezintă de timpuriu detresă respiratorie în timpul alimentaţiei. 
Diagnosticul poate fi efectuat radiologie cu ajutorul substanţelor de contrast, prin tomografie 
computerizată cu administrare de contrast sau prin esofagoscopie. 

Această malformaţie necesită intervenţie chirurgicală reparatorie precoce. Atrezia 
esofagiană poate asocia alte malformaţii. VACTERL este o formulă memotehnică pentru 
anomaliile vertebrale, atrezia anală, anomalii cardiace, fistula esotraheală, anomalii renale 
şi ale extremităţilor. 

Complicaţiile intervenţiei chirurgicale sunt reprezentate de: recurenţa fistulei, stenoze 
esofagiene, dehiscenţa suturii la nivelul anastomozei, diverticuli esofagieni, tulburări de 
motilitate esofagiană. 

După intervenţia chirurgicală, instituirea alimentaţiei orale se efectuează după o examinare 
radiologică prealabilă cu substanţa de contrast la nivelul esofagului. Aceasta permite evidenţierea 
locului anastomozei, stenozele la acest nivel, dehiscenţa anastomozei. Pierderile de substanţă 




Fig. nr. 1.3. Atrezie esofagiană fără fistulă esotraheală. a) Radiografie AP. b) incidenţă LL. 




Fig. nr. 1.4. Atrezie esofagiană cu fistulă esotraheală distală. 

de contrast la nivelul anastomozei pot fi identificate precoce prin examen radiologie. Frecvent 
acestea se pot închide spontan. Postchirurgical pot apărea stricturi esofagiene. Radiologie, se 
evidenţiază nivelul stricturii, dilatarea esofagului suprajacent stenozei. Uneori postchirurgical 
apar tulburări de motilitate esofagiană de tipul bolii de reflux gastroesofagian şi complicaţii 
ale acestei afecţiuni cum ar fi esofagita de reflux. 

Alte malformaţii congenitale la nivelul esofagului sunt reprezentate de chiste de duplicaţie 
care conţin mucoasă gastrică sau intestinală, uneori şi ţesut neural, fiind denumite din această 
raţiune şi chiste neuroenterice. Acestea au conexiune cu canalul spinal şi se asociază cu 
anomalii vertebrale, cel mai frecvent de segmentaţie. Radiografia toracică evidenţiază o masă 
mediastinală posterioară, mai frecvent în hemitoracele drept, şi o malformaţie vertebrală. 
Natura chistică a formaţiunii poate fi identificată prin ultrasonografie, tomografie computerizată 
sau rezonanţă magnetică. Examinarea cu contrast a esofagului pune în evidenţă devierea 
esofagului de către formaţiunea mediastinală, fără să evidenţieze conexiuni între aceste 
structuri. Chisturile enterice, care conţin mucoasă gastrică secretoare, pot fi identificate prin 
studii de medicină nucleară. Acestea pot prezenta ulceraţii şi hemoragii. 

1.4. Hernia hiatală 

Herniile hiatale se clasifică în hernii prin alunecare, atunci când joncţiunea esogastrică 
este ascensionată, şi prin rostogolire, atunci când joncţiunea esogastrică se menţine în poziţie 
normală, ascensionând doar stomacul. 

Radiografia toraco-abdominală nativă va arăta, în cazul herniei hiatale prin rostogolire, 
prezenţa camerei de aer a stomacului, ascensionat intratoracic. 

Examenul cu substanţă de contrast evidenţiază protruzia intratoracică a zonei cardiofundice 
prin apariţia unui aspect caracteristic de bulă voluminoasă. Protruzia este favorizată de 
unele manevre care cresc presiunea intraabdominală (tuse, manevra Valsalva). Examinarea 
se efectuează prin aşezarea bolnavului, succesiv, în mai multe poziţii (Trendelenburg, 
decubit lateral stâng şi drept). Substanţa de contrast cel mai des folosită este sulfatul de 
bariu, în concentraţie variabilă sau produşi iodaţi cu osmolaritate redusa, nonionici, în cazul 
suspicionării prezenţei unei comunicări esotraheale. Examinarea morfologică se execută în 
contrast simplu (în umplere), metoda standard; în 
dublu contrast şi în strat subţire pentru aprecierea 
reliefului mucoasei şi posibilitatea diagnosticării 
prezenţei ulceraţiilor. Această ultimă examinare 
implică ingestia unei cantităţi de substanţă de contrast, 
care să fie suficientă pentru a mula mucoasa, dar fără 
a destinde lumenul. 

Metoda standard în contrast simplu permite 
detectarea anomaliilor de poziţie cardiotuberozitare 
sau a fundului de sac gastric. Tehnica în dublu contrast 
permite şi evidenţierea eroziunilor mucoasei. Uneori, 
datorită vârstei mici a pacienţilor, este dificil sau chiar 
imposibil de colaborat cu aceştia, ceea ce duce la 



Fig. nr.1.5. Hernie hiatală prin alunecare. 

scăderea acuităţii metodelor de examinare radiologică. 

După administarea per os a sulfatului de bariu sub control radioscopic se efectuează radiografii 
centrate pe joncţiunea esogastrică. Se evaluează: peristaltismul esofagian, neregularităţile la 
nivelul mucoasei, prezenţa ulceraţiilor, stricturile esofagiene, precum şi poziţia cardiei. 

Pentru evaluarea tipului de hernie hiatală se apreciază poziţia cardiei, unghiul Hiss şi 




Fig. nr. 1.6. Hernie hiatală prin alunecare. Examinare cu substanţă de 
contrast.a) Radiografie PA b) LL. 



aspectul fornixului gastric. Examinarea pacienţilor cu hernie hiatală prin alunecare relevă 
prezenţa cardiei deasupra diafragmului, refluxul gastroesofagian şi traiectul sinuos al esofagului. 
Hernia hiatală prin rostogolire se diagnostichează prin prezenţa fornixului gastric insinuat 
paraesofagian la nivel intratoracic, cardia menţinându-se subdiafragmatic. 




Fig. nr. 1.7. Hernie prin hiatusul Larey. Radiografie toracoabdominală a) PA b) LL. 

1.5. Boala de reflux gastroesofagian 

Boala de reflux gastroesofagian este cea mai frecventă tulburare de motilitate la nivelul 
tractului digestiv superior. 

Examinarea radiologică cu substanţă de contrast oferă date asupra morfologiei esofagului 
şi detectează apariţia esofagitei de reflux. 

în prezent, pH metria esofagiană distală pe 24 ore este considerată tehnica de elecţie pentru 
decelarea acestei afecţiuni. Sensibilitatea examenului radiologie comparativ cu pH-metria 
esofagiană distală a fost apreciată între 31-86%, specificitatea 21-83%, iar valoarea predictivă 
pozitivă 80-82%. Rezultate fals pozitive au fost descrise în 25-30% din cazuri. (4) 

Scintigrafia gastroesofagiană permite determinarea cantitativă a materialului refluat. Este 
metoda utilizată în decelarea microaspiraţiilor materialului refluat. Ca şi la tehnica radiologică, 
şi la tehnica scintigrafică s-a constatat o incidenţă crescută a rezultatelor fals pozitive. 

Scintigrafia esofagiană are o sensibilitate prea redusă pentru a fi recomandată ca test 
screening pentru decelarea refluxului gastroesofagian. Comparativ cu pH-metria, sensibilitatea 
scintigrafiei esofagiene este de 64%. 

Scintigrafia esofagiană este considerată în prezent metoda de elecţie în evidenţierea 
microaspiraţiilor. 

S-a propus utilizarea acestei metode în decelarea modificărilor din cadrul esofagitei de 
reflux prin adăugarea sucralfatului la radiotrasorul utilizat (99m Tc colloidal). Prin această 
tehnică, leziunile mucoasei esofagiene, din cadrul esofagitei de reflux, sunt evidenţiabile 
datorită hipercaptării. 

Principalul rol al ecografiei esofagiene la copil este excluderea refluxului gastroeso- 
fagian. 

întrucât ultrasonografia este o metodă imagistică cu preţ de cost relativ redus, neinvazivă, 
fiziologică, utilizată pe scară largă, uşor de efectuat, cu acurateţe mare şi fără iradiere ar 
putea fi utilizată ca test screening la pacienţii cu simptomatologie sugestivă pentru reflux 
gastroesofagian şi chiar pentru diferenţierea refluxulului gastroesofagian patologic de 
cel fiziologic. Ultrasonografia ar putea chiar evidenţia riscul pentru apariţia refluxului 




Fig. nr. 1.8. Reflux gastroesofagian 

gastroesofagian patologic prin vizualizarea tuturor episoadelor de reflux gastroesofagian. 
Sensibilitatea metodei ultrasonografice, în decelarea refluxului gastroesofagian, poate fi 
crescută prin completarea cu examinarea Doppler color. Pe de altă parte, ultrasonografia 
nu permite evaluarea calitativă a refluxului gastroesofagain şi nu este o tehnică sensibilă în 
aprecierea esofagitei de reflux. (5) 

Stadializarea esofagitei de reflux trebuie efectuată pentru acordarea unei terapii adecvate. 
Refluxul gastroesofagian determină inflamaţia peretelui esofagian, care poate determina fibroză 
cu pierderea complianţei. în esofagita de reflux stadializarea endoscopică este limitată la 
modificările mucoasei, în timp ce ultrasonografia endoscopică ar putea decela modificările 
din straturile peretelui esofagian. Ultrasonografia endoscopică ar putea înlocui endoscopia 
în stadializarea esofagitei de reflux, deoarece progresia inflamaţiei nu poate fi întotdeauna 
decelată endoscopic. S-a evidenţiat o corelaţie bună între gradul modificărilor obţinute la 
ultrasonografia endoscopică şi modificările evidenţiate la manometria esofagiană, respectiv 
pH-metrie esofagiană. 

Examinarea radiologică cu contrast a esofagului poate da rezultate fals negative în cazul 
esofagitelor de reflux. Totuşi, uneori pot fi decelate modificări ale peristaltismului în porţiunea 
distală a esofagului (hipoperistaltism) sau contracţii neperistaltice (3). Se pot constata modificări 
ale pliurilor esofagiene, care în mod normal sunt longitudinale, iar la pacienţii cu esofagita 
de reflux apar transversale. Datorită leziunilor mucoasei esofagiene poate apărea o aderenţă 
neuniformă a bariului la peretele esofagian, cu aspect granular al mucoasei. Se pot evidenţia 
de asemenea eroziuni şi ulceraţii ale peretelui esofagului care determină contur neregulat 
al acestuia. Examinarea cu contrast poate decela uneori chiar ulcere esofagiene, vizibile ca 
imagini de adiţie la peretele esofagian. 



1.6. Alte afecţiuni 

□ Stenozele esofagiene determinate de ingestia de substanţe caustice 

Ingestia de substanţe acide afectează mai ales stomacul pe când cele alcaline esofagul. 

Radiografiile toracice iniţiale (efectuate postingestie) pot pune în evidenţă lărgirea 
mediastinului, dilatarea esofagului şi prezenţa aerului în esofag. 

Examenul radiologie cu substanţă de contrast este 
preferat esofagoscopiei deoarece aceasta din urmă 
poate determina perforaţii. Substanţa de contrast 
utilizată în această situaţie este de preferat să fie 
nonionică, cu osmolaritate mică. Dacă nu există 
perforaţie sau fistulă investigaţia poate fi efecuată cu 
suspensie de bariu. în faza acută sau subacută se pot 
evidenţia neregularităţi ale mucoasei, tulburări de 
motilitate esofagiană şi ulceraţii. 

Fibrozarea peretelui esofagian în timp determină 
stenoza, iar în fazele tardive stricturi esofagiane cu 
dilatare suprajecentă. Stenozele posteaustice sunt 
axiale şi întinse. 

□ Epidermoliza buloasă distrofică este o afecţiune 

., i~ r . w t î Fig.nr.l.9.Stenozăesofagianăpostcausticăa) 

congenitala care afectează epiteliul scuamos, A ° , , w A . . . £ ? \ £ , / 

° iii m ce l e doua treimi interioare ale esofagului, 

determinând esofagita. La nivelul pielii se constată b ) în treimea inferioară a esofagului. 

numeroase leziuni buolase friabile. Leziunile esofagiene sunt reprezentate de neregularităţi 
ale mucoasei, tulburări de motilitate, ulceraţii şi stenoze. 

□ Boala Crohn la nivelul esofagului este rar întâlnită şi în general este evidenţiată prin 
studii endoscopice. Cel mai frecvent sunt întâlnite ulceraţiile şi stricturile. Acelaşi aspect poate 
fi detectat în boala Behcet, care poate determina, ca şi în boala Crohn, afectare ileocolică. 

Stricturi esofagiene sunt descrise şi în boala granulomatoasă cronică. 

□ Esofagitele infecţioase sunt determinate în general de germeni oportunişti, fiind descrise 
la pacienţii imunodeprimaţi. Se preferă în aceste situaţii examinarea în dublu contrast pentru 
evidenţierea leziunilor focale elevate de tipul nodulilor, şi a edemului de mucoasă. Aceşti 
pacienţi prezintă şi tulburări de motilitate. Aspectul de "shaggy" mucosa (de mucoasă rugoasă) 
a fost descris în trecut în infecţia cu Candida albicans, dar este întâlnit şi în etilogiile virale 
ale esofagitelor infecţioase (esofagita herpetică şi infecţia cu citomegalvirus în special). Acest 
aspect este determinat de psudomembranele ce pot apărea în aceste afecţiuni şi care determină 
discrete imagini lacunare. (2) 

□ Diverticulii esofagieni 

Diverticulii esofagieni sunt rar întâlniţi la copil. 
După modalitatea de producere, diverticulii esofagieni se 
clasifică în diverticuli de pulsiune şi de tracţiune. 

Diverticulii de pulsiune sunt hernieri ale mucoasei 
şi submucoasei prin zone mai laxe congenital la nivelul 
peretelui esofagian. în general, stratul muscular nu este 
încorporat în pertele acestor diverticuli. Sunt localizaţi mai 
frecvent deasupra claviculei, se extind din peretele lateral 
sau posterior, iar când cresc în dimensiuni determină 
compresiune. Se examinează din incidenţa laterală şi 
oblică, vizualizându-se opacifierea cu substanţa de 
contrast. Se umplu rapid, evacuându-se relativ lent. 

Diverticulii de tracţiune se formează mai des anterior 
sau lateral. Apar în general sub bifurcaţia traheei. 
Tracţiunea este cauzată de ţesutul areolar paraesofagian. 
Radiologie apar ca imagini de adiţie triunghiulare care se 
evacuează rapid. 

□ Achalazia 

Este o afecţiune rară în pediatrie. Este reprezentată 
de deficitul de relaxare la nivelul sfincterului esofagian 
inferior. Este determinată de o degenerare a celulelor de la 
nivelul plexului mienteric Auerbach. Pacienţii se prezintă 
cu disfagie, dureri toracice, simptomatologie respiratorie 
şi uneori vărsături. Diagnosticul final este apanajul 
manometriei esofagiene. 

Radiografia toracică standard evidenţiază aer la nivelul 
esofagului, uneori cu nivel hidroaeric; se poate decela de 
asemenea lărgirea mediastinului, în special în dreapta, şi 
absenţa camerei de aer a stomacului. 

Esofagograma cu contrast pune în evidenţă iniţial o 

activitate peristaltică necoordonată la nivelul esofagului, Fi §' ™- Achalazie. Examinare 

cu substanţă de contrast. 



Fig. nr. 1.10. Diverticul de pulsiune. 

uneori un esofag de dimensiuni mari, cu peristaltism modificat, sau complet aton. Contrastul 
oral administrat sedimentează la nivelul esofagului distal, unde se pot evidenţia şi resturi 
alimentare. Porţiunea distală a esofagului apare efilată cu aspect de "cioc de pasare". 

Varicele eosfagiene sunt secundare hipertensiunii portale. Se preferă pentru diagnostic 
endoscopia digestivă superioară. La administrarea suspensiei de bariu, varicele esofagiene 
apar ca defecte de umplere serpiginoase la nivelul esofagului. 

Tumorile esofagiene sunt extrem de rare la copil, fiind în general benigne (hamartom, 
leiomiom, hemangiom). Carcinoamele au fost raportate după esof agită caustică şi în achalazie. 
Tumorile mediastinale determină compresiuni extrinseci la nivelul esofagului. 




Fig. nr.1.12. Corp străin esofagian 



□ Corpii străini esofagieni 

Corpii străini radiopaci sunt uşor de identificat radioscopic. Corpurile ascuţite se pot opri 
oriunde la nivelul esofagului. Corpii străini pot fi în esofag sau trahee. Acestea sunt evidenţiate 
în poziţie coronală la nivelul esofagului şi sagitală dacă sunt situate în trahee. 

Corpii străini radiotransparenţi necesită administrare de contrast pentru vizualizare, 
apărînd ca lacune radiotransparente înconjurate de substanţe de contrast. 

2. STOMACUL 



Stomacul se dezvoltă din tubul primitiv şi este evident la 6 săptămâni de gestaţie. Stomacul 
iniţial se prezintă ca un cilindru care se roteşte cu 90 grade în sensul acelor de ceasornic 
în jurul axului lung. Porţiunea posterioară devine marginea stângă, care are o dezvoltare 
mai pregnantă decât porţiunea opusă, rezultând astfel marea curbură în stânga şi curbura 
mică în dreapta. Fixarea stomacului se realizează prin joncţiunea esogastrică cranial şi prin 
prima porţiune a duodenului distal. De asemenea, fixarea sa se produce şi prin gastrofrenic, 
gastrohepatic, gastrosplenic şi gastrocolic. 

Forma, poziţia şi dimensiunile stomacului variază în funcţie de volumul conţinutului 
gastric şi vârstă, particularităţile individuale, fenotip. 

La copilul mare ca şi la adult, stomacul are forma clasică a literei J, care în general nu se 
regăseşte la examinările radiologice cu substanţa de contrast ale sugarului, la care stomacul 
apare situat mai înalt şi cu poziţie mai transversală. Deşi stomacul proximal, respectiv fundusul 
şi corpul, au aspect variabil de la individ la individ, poziţia şi aspectul regiunii antropilorice 
(stomacul distal) este relativ constant. (1) 

Fundusul gastric şi marea curbură prezintă în mod normal mici neregularităţi ale conturului 
date de pliurile mucoasei. Acestea sunt mai puţin proeminente la sugar, cu creşterea în vârsta 
devenind tot mai evidente. Conturul mucoasei se evaluează mai bine după administrarea unei 
mici cantităţi de substanţă de contrast. Studiile de dublu contrast se realizează cu dificultate la 
sugar şi copilul mic. Undele peristaltice normale sunt vizibile din perioada de nou născut, dar 
activitatea peristaltica creşte cu vârsta. Peristaltica normală este coordonata dinspre porţiunea 
proximală spre cea distală şi are caracter propulsiv. Regiunea antropilorică prezintă episoade 
de spasm muscular care întrerup peristaltismul normal. 




Fig. nr. 2.1. Stomac normal a) La un nou născut.b) La vîrsta de 8 ani. 

2.1. Atrezia gastrică 

Atrezia gastrică este o afecţiune rară, fiind reprezentată într-un procent de sub 1% din totalul 
obstrucţiilor intestinale congenitale. Atrezia gastrică apare datorită absenţei recanalizării 
lumenului în viaţa intrauterină, fiind asociată uneori cu anomalii vasculare. Atrezia gastrică 
poate fi familială sau asociată cu epidermoliza buloasă. Clinic se manifestă prin vărsături 
nonbilioase după prima alimentaţie. Radiografia abdominală simplă evidenţiază aer într-o 
mică porţiune a stomacului restant şi absenţa aerului în restul abdomenului. 



2.2. Volvulusul gastric 



Volvulusul gastric este datorat unui defect în fixarea fiziologică a stomacului. în funcţie 
de axul de rotaţie volvulusul poate fi mezenteroaxial sau organoaxial. 

Volvulusul mezenteroaxial este caracterizat 
prin rotaţia stomacului în jurul unui ax 
perpendicular pe axul lung al stomacului. 
Astfel, antrul gastric este situat superior şi 
anterior, astfel încât obstrucţia poate apare la 
nivelul pilorului sau al joncţiunii esogastrice. 
Volvulusul mezenteroaxial este de obicei 
acut şi asociat cu eventraţia sau hernia 
diafragmatică. (2) 

Radiografia abdominală simplă evidenţiază 
stomac destins cu aer sau fluid şi eventraţia 
diafragmatică. Examinarea cu substanţa de 
contrast redă pilorul şi antrul situat superior 
şi fundul stomcului inferior. 

Volvulusul organoaxial se caracterizează 
prin rotaţia stomacului în jurul unui ax paralel 
cu axul lung al stomacului. Astfel, marea 
curbură a stomacului este localizată superior, 
iar mica curbură inferior. Este rar în pediatrie şi 
se asociază de obicei hernie hiatală largă. (3) 

Examinarea cu substanţă de contrast evidenţiază poziţia patologică a celor două curburi 
şi semnele de obstrucţie. 



Fig. nr. 2.2. Volvulus mezentericoaxial 



2.3. Gastritele 

Gastritele la copil au variate etiologii. 

Gastita chimică este secundară ingestiei unor substanţe corozive. Examinările radiogice 
încep întotdeauna cu o radiografie abdominală simplă, efectuată în ortostatism sau în decubit 
cu rază orizontală, pentru excluderea sau identificarea unui pneumoperitoneu. Dacă nu există 
perforaţie, se efectuează examinarea cu dublu contrast, care poate pune mai bine în evidenţă 
leziunile la nivelul mucoasei. Uneori a fost raportată în aceste gastrite prezenţa aerului la 
nivel intramural: pneumatoza. 

Gastrita antrală cu Helicobacter pylori produce lărgirea pliurilor gastrice la nivel 
antropiloric. 

Lărgirea marcată a pliurilor gastrice este tipic asociată cu boala Menetrier. 

Gastrita eozinofilică poate determina aspect nodular la nivel antral. 

în boala granulomatoasă cronică, examinarea cu substanţă de contrast pune în evidenţă 
îngustarea lumenului antropiloric, secundar inflamaţiei cronice şi fibrozei. 

Boala Crohn poate determina leziuni ulcerative şi la nivel gastroduodenal, în regiunea 
antropilorică, dar şi la nivel suprajacent acestei porţiuni. 

2.4. Boala ulceroasă peptică 

Ulcerul gastric şi duodenal pot apare la toate categoriile de vârstă. Ulcerul gastric este 
mai frecvent decât cel duodenal la nou născuţi. La sugar şi copilul mare boala ulceroasă are 
caracteristici mai apropiate de forma de la adult, decât ulcerul întâlnit în perioada neonatală. 
Boala ulceroasă peptică poate fi acută sau cronică. Aspectul radiologie al ulcerului la copil 
este similar cu cel întâlnit la adult. In explorarea radiologică a acestor pacienţi se utilizează 
suspensia de bariu, când nu este suspectată perforaţia. Atunci când se pune în discuţie 
prezenţa perforaţiei se preferă substanţele de contrast nonionice cu osmolaritate scăzută. 

Explorarea cu substanţă de contrast în boala peptică ulceroasă relevă câteva semne 
radiologice. Semnul radiologie cert este nişa care apare ca un plus de substanţă opacă pe 
contur. Uneori, iritabilitatea bulbului poate fi singura modificare prezentă, deoarece suspensia 
de bariu trece rapid prin bulb, sau un cheag de fibrină să acopere ulcerul. Craterul ulceros poate 
fi de asemenea identificat şi la nivelul regiunii pilorice. Ulcerul primar gastric se localizează 
de obicei la nivelul micii curburi a stomacului. Craterul este bine delimitat şi este înconjurat 
de edem, iar pliurile gastrice au aspect radiant la acest nivel. Ulcerele secundare, de stress, 
sunt multiple şi puţin extinse în profunzime. Acestea pot fi prezente atât la nivelul stomacului 
cât şi la nivelul duodenului. Datele din literatură relevă că detectarea ulcerului prin studii 
radiologice cu substanţă de contrast a fost posibila la aproximativ 70% din pacienţi. Frevenţa 
detectării ulcerului duodenal a fost de 89%, pe când cea a decelării ulcerului gastric a fost de 
aproximativ 50%. Studiile în dublu contrast pot creşte sensibilitatea acestei tehnici în decelarea 
bolii ulceroase la copil, cu menţiunea că la vârstă mică acestea sunt dificil de efectuat. în 
ulcerele duodenale cronice bulbul duodenal apare deformat. 

Radiografia abdominală simplă efectuată în ortostatism sau decubit lateral cu rază 
orizontală relevă prezenţa aerului în cavitatea peritoneală atunci când există perforaţie. 

Ultrasonografia nu este utilizată de rutină în evaluarea bolii ulceroase. Totuşi, există studii 
care au demonstrat prezenţa unor modificări ultrasonografice de tipul ingroşării mucoasei 
antropilorice, elogării canalului piloric, spasm piloric persistent, evacuare gastrică întârziată 
la copiii cu boală ulceroasă peptică. 

Endoscopia digestivă superioară rămâne procedura diagnostică de elecţie în decelarea 
bolii peptice ulceroase la copil, confirmând diagnosticul la 97% dintre pacienţi. 

2.5. Atrezia şi stenoza duodenală 

Atrezia duodenală reprezintă obliterarea congenitală completă a lumenului duodenal. 
Diafragmul duodenal este considerat o formă uşoară de atrezie. Stenoza duodenală, respectiv 
obstrucţia incompletă a lumenului duodenal, este determinată de modificări apărute în viaţa 

intrauterină, încadrând practic şi această entitate în spectruul afecţiunilor congenitale. 

Etiologia atreziei sau stenozei duodenale nu este cunoscută dar se incriminează ischemie 
vasculară intrauterină. 

Atrezia duodenală apare cu o incidenţa de 1 la 6000 de nounascuţi în SUA, raportul pe sexe 
fiind aproximativ unitar. In cele mai multe situaţii apare după ampula lui Vater, foarte rar fiind 
proximal de aceasta. Manifestarea clincă tipică pentru atrezia duodenală sau stenoza severă 
este reprezentată de vărsăturile bilioase, apărute chiar în prima zi de viaţă. Dacă nu se intervine 
chirugical promptă în cazul atreziei duodenale sau stenozelor duodenale severe, evoluţia este 
rapid nefavorabilă, fatală, datorită pierderilor semnificative de fluide. Alte anomalii asociate 
sunt: malrotaţii intestinale, atrezia esofagiană, anus ectopic, atrezia veziculei biliare sau a 
căilor biliare, anomalii vertebrale. Se descrie asociere frecventă cu trisomia 21 (aproximativ 
22-30% din pacienţii cu obstrucţii duodenale au trisomie 21). 

Radiografia abdominală simplă evidenţiază două bule de aer, corespunzătoare stomacului 
şi duodenului, fără alte imagini aerice intraabdominale. In cazul stenozelor se evidenţiază 
aer subjacent duodenului. 

în cazul atreziilor complete nu este necesară administrarea de substanţă de contrast pe 
cale orală. Dacă pacientul este poziţionat în ortostatism sau se efectuează examinare cu raza 
orizontală se pot evidenţia două imagini hidroaerice corespunzătoare stomacului şi duodenului 
dilatat (aspectul de "double bubble"). Temporizând intervenţia chirurgicală se efectuează 
întotdeauna şi clisma baritată pentru evidenţierea unei posibile malrotaţii intestinale. Dacă 
se asociază şi atrezia esofagiană fără fistulă distală, atunci examinarea preferenţială este 
ultrasonografia, care evidenţiază distensia gastrică şi duodenală. în această ultimă situaţie, 
absenţa aerului la nivel abdominal face dificil diagnosticul radiologie. în atreziile esofagiene 
cu fistulă distală asociate cu atrezia duodenală, aerul este prezent în stomac şi duoden. 
Diagnosticul diferenţial în atreziile duodenale implică următoarele entităţi: pancreasul inelar, 
diafragmul duodenal, stenoza duodenală, vena portă preduodenală, bridele Ladd, duplicaţia 
duodenală, tumori duodenale, hematom duodenal, tumoră retroperitoneală. 

2.6. Stenoza hipertrofică de pilor 

Pentru a explica patogeneza stenozei hipertrofice de pilor au fost lansate mai multe ipoteze: 
bazate pe modificări ale inervaţiei şi musculaturii pilorice; hormonale; moleculare. Apare de 
obicei la pacienţii de sex masculin, manifestându-se prin vărsături nonbilioase "în jet", după 
câteva săptămâni de la naştere. Incidenţa bolii este de 1-4 la 1000 nou născuţi, cu rapot pe 
sexe de 2-5:1 sex masculin: sex feminin. (4) 

Boala debutează de obicei la 2-8 săptămâni postnatal, cu incidenţă mai mare la 3-5 
săptămâni postnatal. Investigaţia preferată pentru diagnostic este ultrasonografia, întrucât 
permite vizualizarea directă a muşchiului piloric. Pilorul apare ca o structură hipoecogenă 
cu interfaţa mucoasă/ submucoasă ecogenă şi seroasă ecogenă. (5) 

Radiografia abdominală simplă poate pune în evidenţă: 

■ distensie marcată a stomacului (peste 7 cm în lungine sau margine inferioară situată 
sub nivelul vertebrei lombare 2), 

■ undele peristaltice produc un contur ondulat al stomacului, 

■ perete antral îngroşat dă o imagine lacunară la nivelul antrului (proiecţia muşchiului 
piloric), vizibilă mai bine în procubit, 

■ hipoaeraţie intestinală 

Deşi utilizată în trecut ca investigaţie de primă intenţie în diagnosticul stenozei hipertrofice 
de pilor, examinarea cu substanţă de contrast a fost practic înlocuită în prezent de 
ultrasonografie. 

Radioscopia cu substanţă de contrast trebuie să fie rapidă şi cu iradiere minimă. Se 
plasează în stomac o sondă nasogastrică prin care se aspiră conţinutul gastric, după care se 
introduce în antru o cantitate mică de contrast (sulfat de bariu sau substanţă hidrosolubilă). La 
un pacient sănătos stomacul se evacuează rapid. Evacuarea este tardivă la pacienţii cu stenoză 
hipertrofică de pilor. Radiografiile centrate pe regiunea antropilorică se vor efectua obligatoriu 
din următoarele incidenţe: decubit lateral drept, procubit şi proiecţie oblic posterioară dreaptă. 
(6) 

Diagnosticul se stabileşte pe baza următoarelor criterii: canal piloric aperistaltic, care nu 
se destinde; creşterea lungimii canalului piloric şi creşterea grosimii muşchiului piloric. 
Muşchiul piloric hipertrofiat determină îngustarea şi alungirea canalului piloric, încurbându- 
1 superior şi spre stânga, oferindu-i aspectul literei J. De obicei se vizualizează mai mult de 
o imagine liniară opacifiată, cu contrast la nivelul canalului piloric, aceste imagini sunt 
date de extensia centrală a muşchiului hipertrofiat în canalul piloric. Aspectul este de linii 
paralele opacifiate, cu contrast la nivelul canalului piloric, denumite semnul "double-track" 
sau "triple-track" în funcţie de numărul acestora. Hipertorfia muşchiului piloric produce 
amprentă la nivelul antrului gastric, alungirea şi efilarea canalului piloric şi amprentă la nivelul 
bulbului duodenal. Efectul de masă la nivelul antrului oferă curburii mici gastrice aspectul 
denumit "shoulder" sign (semnul umărului). Muşchiul piloric hipertrofiat amprentează şi 
bulbul duodenal, producând un aspect comparat cu o ciupercă (mushroom sign). 

Deoarce majoritatea pacienţilor cu stenoză hipertrofică de pilor asociază reflux 
gastroesofagian, substanţa de contrast trebuie îndepărtată din stomac la încheierea examinării. 
Evacuarea gastrică întârziată, pe lângă stenoza hipertrofică de pilor, poate fi determinată şi 
de alţi factori: spasm piloric, hipotonia gastrică (gastropareza), sepsis, ileus sau alte cauze ca: 
membrane antrale, membrana pilorică, duplicaţie gastrică, ulcer al canalului piloric, pancreas 
aberant, pilor dublu, diverticul gastric, chist coledocian. 

Ecografia este considerată în prezent investigaţia de elecţie pentru diagnosticul stenozei 
hipertrofice de pilor. Examinarea se efectuează cu transductor liniar cu frecvenţă mare. Se 

Fig. nr. 2.4. Stenoză hipertrofică de pilor. Examinare cu substanţă de contrast. 



administrează pacientului o soluţie de glucoză. Imaginile regiunii antropilorice sunt efectuate 
cu pacientul în decubit dorsal, decubit lateral drept şi de preferinţă din oblic posterior 
stâng. Pilorul apare cu aspectul de structură hipoecogenă delimitată de interfaţa mucoasă/ 
submucoasă ecogenă şi de seroasă. Criteriul de apreciere a dimensiunilor pilorului este formula 
mnemotehnica n (3, 14): grosimea muşchiului piloric peste 3 mm şi lungimea canalului piloric 
peste 14 mm. 

Ecografia evidenţiază mucoasa pilorică hipertrofică. Stomacul este hiperperistaltic. 

La examinarea ultrasonografică se urmăreşte şi relaţia vena mezenterică superioară/ artera 
mezenterică superioară (pentru evidenţierea unei posibile malrotaţii intestinale) şi posibilul 
aspect patologic al rinichilor, întrucât şi aceste afecţiuni pot fi cauza vărsăturilor. 

Fig. nr. 2.5. Stenoză hipertrofică de pilor. Aspect ecografic. 



Ecografia Doppler evidenţiază creşterea fluxului atât la nivelul muşchiului cât şi la nivelul 
mucoasei. (7) 

Diagnosticul diferenţial trebuie făcut cu spasmul piloric care este tranzitoriu. La examinarea 
cu substanţă de contrast evidenţiază îngustarea antrului, evacuare întârziată. 

Ecografia relevă un muşchi piloric cu grosime normală şi o lungime a canalului piloric 
normală. (8) 

Prostaglandinele E folosite în diagnosticul persistenţei de canal arterial duc la hiperplazia 
mucoasei gastrice, uneori la alungirea canalului piloric 

Ecografia evidenţiază hiperplazia de mucoasă şi un muşchi piloric normal. Aspectul dispare 
după încetarea tratamentului. 

3. INTESTINUL SUBŢIRE 



Prima porţiune a intestinului subţire, jejunul, începe la flexura duodenojejunală care la 
copiii cu un situs normal este localizată în stânga coloanei în hipocondrul stâng. Jejunul este 
situat central, în jumătatea superioară a abdomenului.Ileonul este situat în abdomenul inferior 
şi se continuă cu cecul la nivelul valvei ileocecale. 

Metoda de examinare de primă intenţie în afecţiunile intestinului subţire este radiografia 
abdominală urmată de ecografie şi apoi de examinarea cu substanţă de contrast. 

Radiografia abdominală este indicată, în toate cazurile în care se suspicionează o obstrucţie 
pentru confirmarea diagnosticului, precizarea sediului, eventual a etiologiei. 

Mucoasa intestinului subţire este fină şi greu de individualizat în primele 6 luni de viaţă. 
Grosimea ei este de 2-3 mm. Valvulele conivente pot fi identificate uneori pe radiografia 
simplă ca pliuri fine lângă aerul din intestin. 

Pe radiografia abdominală simplă şi pe examinarea cu substanţă de contrast nu se poate 
identifica locul de trecere între jejun şi ileon. 

Ecografia permite aprecierea pereţilor intestinali şi a vascularizaţiei acestora. Se utilizează 
transductoare liniare cu frecvenţe între 7, 5 şi 10 MHz. 

Datorită ecogenităţii lor diferite cele 5 straturi ale intestinului subţire pot fi identificate 
distinct: 

■ epiteliului mucoasei apare ca o fină linie hiperecogenă; 

■ mucoasa are aspect hipoecogen; 

■ submucoasa este ecografic hiperecogenă, datorită conţinutului bogat în fibre de 
colagen. Subucoasa conţine vase sangvine şi limfatice; 

■ stratul muscular apare hipoecogen, fiind constituit din fibre musculare circulare 
cu dispoziţie internă şi longitudinale dispuse extern. Uneori aceste două straturi 
musculare apar separate printr-o fină linei hiperecogenă; 

■ seroasa are aspect hiperecogen. 

în examinarea cu substanţă de contrast pliurile mucoasei sunt bine evidenţiate şi au aspect 
circular la nivelul jejunului şi în prima porţiune a ileonului. în a doua porţiune a ileonului 
sunt longitudinale. 

Ansele intestinului subţire pot fi deplasate şi amprentate de către sigmoid şi rect, atunci 
când sunt pline, putând crea un aspect de compresiune extrinsecă. 

Intestinul subţire poate fi examinat cu substanţă de contrast care este ori ingerată ori 
introdusă prin sondă - enteroclismă. Introducerea prin sondă trebuie efectuată doar în cazurile 
în care copilul nu poate ingera o cantitate suficientă de substanţă de contrast pentru a realiza 
o opacifiere suficientă a intestinului şi a vizualiza mucoasa, peristaltismul, tranzitul. 

Tranzitul substanţei de contrast din stomac până la valva ileocecală este extrem de variabil 
şi durează între 1 şi 6 ore. La copiii cu constipaţie este mai redus. Unele întreruperi ale coloanei 
opace sau situarea întregii cantităţi de substanţă de contrast într-o ansă sunt normale la copil. 
Tranzitul poate fi modificat medicamentos. 

Uneori la copiii cu hiperplazie limfoidă la examinarea baritată se constată aspect pătat de 
„piatră de pavaj". 

3.1. Atrezia şi stenoza de intestin subţire. 

Atrezia şi stenoza de intestin subţire se datorează unei ischemii sau unui volvulus în viaţa 
intrauterină. în obstrucţiile totale debutul clinic are loc în perioada neonatală şi se manifestă 
prin vomă, care apare de regulă după prima alimentaţie, distensie abdominală. Obstrucţiile 
incomplete pot debuta clinic mai târziu. 

Diagnosticul se pune de obicei pe radiografia abdominală care evidenţiază câteva anse 
intestinale dilatate şi absenţa aerului distal din zona obstruată. 

Menţionăm că aerul este prezent în stomac de la naştere de unde progresează în primele 
3 ore în intestinul subţire, la 5-6 ore ajunge în colon, iar la 8-9 ore în rect. în cazurile cu 
insuficienţă respiratorie severă, ventilaţie mecanică, septicemie, traumatisme la naştere etc, 
tranzitul aerului prin intestin poate fi încetinit. 

Numărul anselor dilatate poate indica sediul obstrucţiei: 

■ multe anse dilatate pledează pentru obstrucţie joasă pe ileon sau colon 

■ puţine anse dilatate pledează pentru obstrucţie înaltă jejunală sau ileală 

Atrezia sau stenoza poate cuprinde: 

■ jejunul şi atunci pe radiografie se constată doar una sau două anse intestinale 
dilatate, 

■ porţiunea mijlocie a intestinului când se constată câteva anse dilatate sau 

■ ileonul când toate ansele intestinale apar dilatate. 

în porţiunea inferioară a abdomenului nu se constată aer. Pe incidenţele în ortostatism se 
constată nivele hidroaerice. în obstrucţiile joase dilatarea anselor intestinale este importantă, 
iar pliurile se aplatizează astfel încât nu se pot diferenţia de colon. 

în cazurile în care obstrucţia este înaltă nu mai sunt necesare alte examinări, diagnosticul 
se pune uzual intraoperator. în obstrucţiile joase este necesară şi investigaţia cu substanţă de 
contrast pentru a exclude şi alte zone de obstrucţie. 

Pe radiografia simplă nu se poate face diagnosticul diferenţial între o obstrucţie de colon 
şi una de intestin. 

în obstrucţiile jejunale înalte colonul este normal irigografic deoarece în restul intestinului 
se produce o cantitate suficientă de secreţii care coboară în colon, pe când în cele joase colonul 
este mic, spastic şi este denumit microcolon. Substanţa de contrast folosită trebuie să fie 
hidrosolubilă şi izoosmotică cu fluidele organismului. Atunci când irigoscopia evidenţiază 
aspect normal, ceea ce se întâmplă rar, se poate introduce pe sonda nazogastrică substanţă 
de contrast în cantitate mică, după pilor, pentru a exclude un volvulus intestinal. (1) 

Există o formă rară de atrezie jejunală numită „în coajă de măr" care constă în atrezie 
jejunală şi importantă scurtare a intestinului sub zona atretică, absenţa mezenterului dorsal 
şi a arterei mezenterice superioare. 

Distal de zona atretică intestinul este spiralat în jurul pediculului vascular şi este asemănat 
cu o coajă de măr. Astfel intestinul este scurt şi are tendinţă de a dezvolta enterocolite severe 
necrozante. (2) 

Diagnosticul diferenţial al atreziei intestinale în perioada neonatală se face în primul rând 
cu ileusul meconial în care obstrucţia are loc fie în ultima ansă ileală fie în colon. 

Pe radiografia abdominală în ileusul meconial se constată dilatarea anselor intestinale şi 
absenţa nivelelor hidroaerice. Absenţa nivelelor hidroaerice pledează pentru ileus meconial, 
dar nu îl exclude. Irigografia evidenţiază microcolon. Pe o ansă intestinală găsim un aspect 
de bule de săpun datorită amestecului meconiului cu gazele. Acest aspect poate fi întâlnit şi 
în atrezie. 

Ecografic în ileusul meconial se evidenţiază peretele intestinului în al cărui lumen se 
constată un material ecogen dat de meconiu. în atrezie se constată ansa dilatată deasupra 
zonei atretice, iar lumenul are conţinut lichidian. 

în atrezia intestinală în peretele intestinal apar uneori calcifieri, liniare sau neregulate. 
Deasupra zonei afectate pot apare diverticuli sau dilataţii chistice. 

Atrezia etajată multiplă este rar întâlnită. Nu se constată anomalii asociate. 






Fig. nr. 3.2. Atrezie de ultimă ansă ileală. a) Radiografie abdominală. Nivele hidroaerice situate pe 
intestinul subţire de tip obstrucţie joasă; b) şi c) Irigoscopie. Radiografie AP şi LL. Ultima ansă ileală 
se termină în deget de mănuşă. 

3.2. Anomalii de rotaţie şi fixare 

Tractul digestiv se dezvoltă dintr-o pungă a sacului Yolk, iar în săptămâna 3-4 de viaţă 
intrauterină are forma unui tub închis în fund de sac la ambele capete. Tubul digestiv sau 
intestinul primitiv are o porţiune craniană denumită intestin anterior, închisă de membrana 
bucofaringiană, şi o porţiune caudală - intestin posterior, închisă de membrana cloacală. 

în săptămâna a 5-a intestinul anterior se alungeşte rapid şi formează o buclă dorsoventrală 
în forma de agrafă în jurul arterei mezenterice superioare. Ansa situată cranial faţă de vasele 
mezenterice formează jejunul şi ileonul, iar ansa caudală colonul ascendent şi transvers. 

In săptămâna a 6-a alungirea intestinului continuă şi are loc o rotaţie de 90° în jurul vaselor 
mezenterice astfel încât braţul cranial coboară şi ajunge în dreapta, iar cel caudal urcă şi 
ajunge în stânga. Această rotaţie este completă la sfârşitul săptămânii a 8-a. 

Deoarece ansa intestinală creşte mai repede decât cavitatea abdominală, aceasta herniază 
în ombilic, în afara cavităţii abdominale. 

Ulterior, până în săptămâna a 11- a ansa intestinală primitivă reintră în cavitatea abdominală 
şi în acelaşi timp suferă un nou proces de rotaţie cu încă 180°, încât va ajunge în stânga arterei 
mezenterice superioare. 

în acelaşi timp braţul inferior (ansa ileocolică) suferă un proces de rotaţie de 180° grade 
antiorară ajungând în dreapta arterei mezenterice. 

în urma acestei rotaţii duodenul devine fixat retroperitoneal în stânga coloanei lombare Ll, 
intestinul subţire este fixat prin mezenter de peretele abdominal posterior, iar colonul trece 
anterior faţă de stomac. Cecul este ultima porţiune care se fixează în fosa iliacă dreaptă. 

Anomaliile de rotaţie se pot datora: nonrotaţiei, rotaţiei incomplete sau rotaţiei în sens 
invers. 

în nonrotaţie, intestinul subţire este situat în întregime în dreapta, iar colonul în stânga. 
Ileonul traversează linia mediană de la dreapta spre stânga pentru a intra în cec. Nu se 
constată simptomatologie clinică. Se depistează întâmplător fie pe radiografia abdominală, fie 
prin examinarea baritată. Această anomalie mai este cunoscută sub denumirea de mezenter 
comun. 




Fig. nr. 3.3. Nonrotaţie (mezenter comun). Bariu pasaj. Intestinul subţire este 
situat în dreapta, iar colonul în stânga. 

Fig nr. 3.4. Ligamentul Treitz este situat 
în dreapta coloanei. Bariu pasaj. 



în rotaţia incompletă, de numai 180°, intestinul 
este situat într-o poziţie intermediară între nonrotaţie 
şi aspectul normal. Ansa duodenojejunală rămâne 
dedesubtul ansei ileocolonice şi dedesubtul vaselor 
mezenterice. Cecul şi ileonul sunt situate mai sus şi 
median. Mezenterul scurt favorizează volvusul ultimei 
anse intestinale şi cecului în jurul vaselor mezenterice. 
Benzile preduodenale numite şi benzile Ladd pot 
produce obstrucţii. Ligamentul Treitz este absent. 

In rotaţia inversată, flexura hepatică şi colonul 
transvers sunt situate posterior faţă de a doua porţiune a 
duodenului şi artera mezenterică superioară. Cecul este 
malrotat, situat medial, iar intestinul subţire este plasat 
în partea dreaptă. Se constată benzi preduodenale care 
pot fi obstructive. Frecvent apare volvulus. 

în anomaliile de rotaţie mezenterul este scurt, 
rezultând o îngustare a pediculului mezenteric şi o 
poziţionare anormală a ligamentului Treitz. 

Radiologie. Cu puţine excepţii anomaliile de rotaţie 
sunt detectate neonatal, datorită obstrucţiilor pe care le produc. Copiii prezintă dilataţii 
abdominale, vărsături, rolul examenului radiologie fiind de a determina prezenţa, locul şi 
cauza obstrucţiei. (3) 

Copilul mare prezintă de obicei obstrucţii parţiale care produc simptomatologie intermitent. 

La nou născuţi examinarea de primă intenţie este radiografia abdominală. 

Identificarea joncţiunii duodenojejunale sau a ligamentului Treitz este unul dintre cele mai 
utile semne în diagnosticul malrotaţiilor. în mod normal acesta este situat în stânga coloanei, 
la acelaşi nivel sau mai sus faţă de bulbul duodenal. Duodenul nu intersectează coloana. 
Pe incidenţele laterale duodenul are un traiect posteroinferior. Identificarea ligamentului 
Treitz mai jos sau la dreapta coloanei este un semn important de malrotaţie. La copilul mic 
joncţiunea duodenojejunală este destul de mobilă putând migra uneori în poziţii anormale, 
dar nu este însoţită de simptomatologie clinică. 

Prezenţa gazelor doar la nivelul stomacului şi duodenului, care apar destinse, pledează 
pentru o obstrucţie înaltă şi nu mai necesită alte investigaţii. Prezenţa duodenului destins 
situat în dreapta coloanei semnifică în cele mai multe cazuri obstrucţii prin benzi Ladd şi 
necesită intervenţie chirurgicală. 

Lipsa sau o cantitate mică de aer în abdomenul inferior pledează de asemenea pentru 
obstrucţie înaltă. 

în cazul obstrucţiei incomplete se constată dilataţie a duodenului şi aeraţie normală distal 
de obstrucţie. 

Ecografia. Anomaliile de rotaţie pot fi suspectate atunci când ecografic vena mezenterică 
superioară este situată în stânga arterei. Normal artera mezenterică superioară este situată în 
faţa aortei iar vena mezenterică superioară anterior şi la dreapta în faţa arterei. în anomaliile 
de rotaţie, sunt situate invers. (4) 

Acest semn are o valoare orientativă deoarece există cazuri în care vasele au o poziţionare 
anormală, dar nu sunt însoţite de malrotaţii ale intestinului, după cum există malrotaţii în care 
vasele mezenterice sunt poziţionate normal. Din această cauză examenul radiologie rămâne 
metoda cea mai potrivită de diagnostic atunci când se suspicionează o malrotaţie. 

Prin ecografia Doppler color în volvulus, vena mezenterică superioară poate fi identificată 
în jurul arterei ca o spiră. (5) 

CT vasele mezenterice sunt mai bine identificate: artera este rotundă, înconjurată de grăsime, 
iar vena este mai largă cu perete subţire. Artera este situată în mod normal în dreapta faţă de 
vena mezenterică şi anterior faţă de aortă. In malrotaţie artera este situată în stânga venei. 

Examinarea baritată este contraindicată în caz de suspiciune de volvulus. In cazurile în 
care se efectuează pentru alte cauze, evidenţiază unghiul duodenojejunal situat în dreapta 
coloanei. Cecul este sus situat superior şi median în flancul drept sau chiar în fosa iliacă 
stângă. 

In caz de volvulus cronic se evidenţiază spira de torsiune a primei anse jejunale în jurul 
vaselor mezenterice. In cazurile de nonrotaţie examinarea baritată evidenţiază situaţia anormală 
a întregului intestin subţire care este localizat în dreapta şi a colonului în stânga. 

3.3. Diverticulul Meckel 

Diverticulul Meckel este o anomalie congenitală a intestinului subţire care se datorează 
unei atrofii incomplete a canalului omfalomezenteric. 

Canalul vitelin sau omfalomezenteric este o comunicare între sacul Yolk şi intestinal mijlociu, 
în timpul săptămânii a 6-a a embriogenezei intestinul se alungeşte şi herniază în cordonul 
ombilical. Apoi suferă un proces de rotaţie cu 90° în jurul vaselor mezenterice superioare, 
în acelaşi timp intestinul se alungeşte foarte mult, iar canalul omfalomezenteric se închide, 
în săptămâna a 10-a intestinul reintră în cavitatea abdominală, iar canalul omfalomezenteric 
devine o bandă fibroasă sau se resoarbe complet. 

Lipsa închiderii şi absorbţiei poate îmbrăca aspecte diverse ca: 

• fistula ileoombilicală este un canal care leagă ileonul cu peretele abdominal anterior 
la nivelul ombilicului. 

• sinusul ombilical rezultă prin lipsa de închidere doar a porţiunii ombilicale a 
canalului. 

• chistul omfalomezenteric sau vitelin este datorat închiderii la ambele capete şi 
păstrarea doar a unei mici porţiuni permeabile. Poate fi localizat oriunde de-a lungul 
cordonului şi conţine mucus datorită tapetării cu mucoasă intestinală. 

• banda fibroasă apare atunci când întreg canalul se închide dar nu se resoarbe. Are 
importanţă clinică deoarece poate produce obstrucţii sau volvulus 

• diverticulul Meckel este cea mai frecventă anomalie şi apare atunci când porţiunea 
ombilicală a canalului se închide şi se atrofiază, iar cea ileală rămâne permeabilă. 
Atunci când porţiunea ombilicală nu se resoarbe, diverticulul este legat de ombilic 
printr-un cordon fibros. La adult este situat la aproximativ 100 cm de valvula ileocecală, 
iar la copil, în funcţie de vîrstă, de la 30 la 90 cm. Dimensiunile diverticulului sunt 
variabile, dar de obicei lungimea sa este de 5-6 cm. 

Frecvent mucoasa diverticulului Meckel conţine mucoasă heterotopică gastrică, pancreatică, 
duodenală, jejunală. 

Diverticulul este irigat de vase omfalomezenterice care sunt situate într-un fald separat al 
mezenterului care susţine diverticulul. 

Diverticulul Meckel nu se asociază cu alte malformaţii majore. 

Clinic diverticulul Meckel, în cele mai multe cazuri, rămâne asimptomatic fiind depistat 
întâmplător şi devine simptomatic de cele mai multe ori înainte de 20 de ani, afectând în 
mod egal ambele sexe. 

La copil debutul poate fi nespecific cu dureri abdominale, vărsături sau mai frecvent prin 
sângerări digestive, uneori importante, date de ulcerarea mucoasei gastrice ectopice situată 

în diverticul. Diverticulita acută mimează apendicita. Alteori apar obstrucţii sau invaginaţii 
prin pătrunderea diverticulului în lumenul intestinal, sau volvulus datorită pesistenţei bandei 
fibroase care leagă intestinul de ombilic. 

Complicaţia cea mai frecventă a diverticulului Meckel la copil este hemoragia. 

Ecografia este metoda de primă intenţie de examinare. Se evidenţiază fie o îngroşare a 
peretelui ileonului, necompresibilă, fără peristaltism, fie o ansă care se termină în fund de 
sac ce conţine lichid. 

în cazurile în care diverticulul nu comunică cu lumenul intestinal aspectul ecografic este 
de chist cu perete gros multistratificat, asemănător chistului enteric. 

Diverticulita clinic mimează apendicita, dar ecografic aspectul diferă de cel de apendicită 
prin localizarea la distanţă de cec, prin diametrul mai mare şi prin identificarea structurii 
peretelui intestinal. 

Eco Doppler evidenţiază hiperemia peretelui diverticulului şi vase anormale. 

Uneori diverticulul Meckel este punctul conducător al invaginaţiei intestinale şi poate fi 
identificat ecografic ca un scurt segment intestinal, cu perete gros, care se termină în fund 
de sac situat în interiorul intestinului care conţine lichid. (6) 

Scintigrafia cu Techneţiu 99 m este metoda care permite identificarea mucoasei gastrice 
ectopice situată în diverticul şi care a suferit un proces de ulceraţie. Scintigrafic se constată 
o mică zonă rotundă de acumulare a substanţei radioactive în fosa iliacă dreaptă. 

Examinarea scintigrafică este mai sensibilă la copil decât la adult deoarece mucoasa gastrică 
heterotopică involuează cu vârsta. 

Examinarea cu substanţă de contrast a intestinului este rareori folosită şi evidenţiază 
diverticulul ca o imagine de adiţie saculară, situată de obicei în fosa iliacă dreaptă sau pelvis 
pe marginea antimezenterică a intestinului. Uneori în diverticul se constată defecte de umplere 
date de enteroliţi, sau corpi străini. 

La unirea diverticulului cu ileonul se constată un platou triunghiular de mucoasă sau un 
pliu triunghiular care reprezintă locul de inserţie a canalului omfalomezenteric de ileon. 

Radiografia abdominală are o valoare redusă putând evidenţia enteroliţi sau uneori nivel 
hidroaeric în diverticul. Radiografia este utilă în diagnosticul complicaţiilor. 

CT este rareori folosită pentru diagnosticul de divericul Meckel, fiind rezervată doar în 
cazul complicaţiilor care nu au putut fi identificate ecografic sau scintigrafic. 

3.4. Chistele enterice (chiste de duplicaţie) 

Chistele enterice denumite şi de duplicaţie au trei caracteristici: 

■ sunt localizate în perete sau lângă peretele intestinal 

■ sunt formate dintr-un perete muscular 

■ sunt tapetate cu mucoasă din altă porţiune a tubului digestiv care poate secreta enzime 
(acid gastric, enzime pancreatice, mucus) ce predispun la hemoragii sau rupturi. 

Cauza acestor chiste se pare a fi o insuficientă recanalizare a intestinului fetal în perioada 
separării sale de tubul neuroenteric. In favoarea acestei ipoteze pledează existenţa unor 
conexiuni fibroase ale chistului cu canalul spinal şi asocierea uneori cu anomalii de segmentaţie 
a corpilor vertebrali. Cea mai mare parte a chistelor de duplicaţie sunt localizate intraab dominai 
75%, dar se pot localiza şi în torace 20% sau toracoabdominal 5%. în aproximativ 20% din 
cazuri chistele de duplicaţie sunt sincrone toracic şi abdominal, necesitând o examinare 
atentă IRM sau CT. (7) 

Majoritatea chistelor intestinale sunt solitare şi afectează ileonul, fiind situate pe marginea 
mezenterică, dar se pot localiza în orice segment al tubului digestiv. 

Clinic pot fi descoperite întâmplător sau pot 
provoca obstrucţii parţiale sau complete. Pot 
constitui punctul conducător într-o invaginaţie 
sau pot produce volvulus. Uneori se pot 
complica cu hemoragii sau infecţii. In perioada 
de nou născut apar ca mase abdominale. 

Mucoasa digestivă captează Techneţiu 
99 m, scintigrafia fiind o examinare utilă în 
diagnosticul acestor chiste. 

Ecografia evidenţiază un chist cu conţinut 
transsonic care poate conţine uneori material 
ecogen datorat probabil hemoragiilor. Carac- 
teristic chistelor intestinale este identificarea 
tunicii musculare, mucoasei şi seroasei care 
apar ca trei linii inelare concentrice una în 
interior ecogenă (mucoasa), alta mijlocie 
hipoecogenă (stratul muscular) şi alta la 
exterior ecogenă (seroasa). Această evidenţiere 
a straturilor permite diferenţierea chistelor 

enterice de alte chiste abdominale. Uneori se pot evidenţia unde peristaltice. întotdeauna 
chistul enteric este situat lângă peretele intestinal, fapt ce poate fi evidenţiat destul de uşor 
în fosa iliacă dreaptă. Aspectul ecografic al chistului enteric este variabil în timp. 

CT se constată o masă omogenă, care nu captează contrast, situată lângă sau în peretele 
intestinal. Atunci când comunică cu tubul digestiv conţine aer. 

IRM conţinutul chistului este hipointens în Tl şi hiperintens în T2. 

Pe radiografia abdominală simplă, se constată o masă cu intensitate hidrică ce poate 
deplasa ansele dacă are dimensiuni mari. 

Examinarea cu substanţă de contrast evidenţiază o formaţiune extrinsecă ce produce 
amprentă pe peretele intestinal. 



Fig. nr. 3.5. Chist enteric. Ecografie. Formaţiune 
transonică, masivă, bine delimitată de un perete 
stratificat. 



3.5. Malformaţii limfatice mezenterice 

(Chiste mezenterice, retroperitoneale, în bursa omentală) 

Chistele de origine limfatică sunt situate 
mai ales pe mezenterul intestinului subţire 
60%, colonului 24%, retoperitoneal 14, 5% şi 
au dimensiuni care variază între câţiva mm şi 
40 cm. 

Simptomatologia depinde de sediul şi de 
dimensiunile chistului în marea majoritate a 
cazurilor sunt depistate întâmplător. 




Fig. nr. 3.6. Chist retroperitoneal. Ecografie. 
Formaţiune transonică bine delimitată, situată 
anterior faţă de coloană şi posterior faţă de aortă 
şi vena cavă inferioară, cu perete fin. 

Fg. nr. 3.7. Chist mezenteric. Ecografie. Imagine transonică cu întărire posterioară, bine delimitată, a) 
secţiune longitudinală, b) secţiune transversală. 



Când sunt de dimensiuni mici şi sunt 
situate pe mezenter pot produce invaginaţie. 
Când au dimensiuni mari produc deplasarea 
organelor adiacente, distensie abdominală, 
dureri abdominale, iar la palpare apar ca mase 
abdominale. 

Examinarea de primă intenţie este ecografia 
care evidenţiază o formaţiune transonică, 
rotundă sau ovalară cu perete subţire, fin. 
Uneori chistele sunt septate. Prezenţa unor 
ecouri în interior indică fie o hemoragie, fie 
un lichid cu densitate mare datorită unui 
conţinut ridicat de proteine. 

Rareori apar calcifieri în perete. Diferenţierea 
de chistele de duplicaţie intestinale se face 




ecografic prin aspectul stratificat al peretelui pig. nr. 3.8. Chist mezenteric cu conţinut ecogen. 
care reprezintă semnătura intestinului. Ecografie. Imagine hipoecogenă cu multiple ecouri 

în cazurile în care ecografic chistul este punctiforme ecogene bine delimitată, 
complex, examinarea CT preoperaorie este 

utilă şi poate evidenţia o masă fluidă cu densitate variabilă în funcţie de compoziţia chistului: 
seroasă, hemoragică, chil. Uneori se constată calcifieri în perete. Rareori chistele mezenterice 
sunt complexe cu detritusuri celulare, hemoragii, infecţii sau cu nivele lichidiene. Postcontrast 
se constată captare importantă. (8) 

Atunci când ecografic apar ecouri în interior, examinarea IRM evidenţiază hipersemnal 
atât în Tl cât şi în T2. 

Diagnosticul diferenţial cuprinde în primul rând chistele ovariene, tumorile chistice sau 
chistele de duplicaţie. 

Tratamentul este chirurgical sau aspiraţie percutană sub control ecografic şi scleroterapie 
intracavitară. 

3.6. Obstrucţiile intestinale 

Obstrucţia intestinului la copil este rar întâlnită şi poate apărea în perioada de nou născut 
fiind în cele mai multe cazuri rezultatul unui obstacol mecanic. Rareori se constată ocluzie 
intestinală funcţională aşa cum se întâmplă în aganglionoză. 

La nou născut, obstrucţiile pot fi localizate în orice zonă între duoden şi anus. 

Clinic simptomatologia depinde de caracterul complet sau parţial al obstacolului şi de 
sediul său: înalt - duoden şi jejun, sau jos - ileon şi colon. 

In cazul obstrucţiilor incomplete manifestarea clinică poate apare mai târziu. In cazul 
obstrucţiilor înalte primul simptom este voma incoloră apoi bilioasă. 

Absenţa eliminării meconiului este un semn important de obstrucţie. Meconiul se elimină 
în primele 24 de ore la copilul născut la termen şi în 48 de ore la prematuri. Dacă eliminarea 
are loc cu întârziere poate fi un semn precoce de boală Hirschprung. O eliminare normală 
a meconiului nu exclude o obstrucţie în perioada neonatală deoarece unele obstrucţii pot 
debuta mai târziu. Meteorismul abdominal este important în ocluziile joase şi moderat în 
cele înalte. 

Obstrucţia mecanică este produsă cel mai frecvent de invaginaţie, hernie încarcerată, 
bride, volvulus în jurul diverticulului Meckel. 

în cazul suspiciunii unei obstrucţii, examinarea de primă intenţie este radiografia urmată 
de ecografie. 

Radiologie semnele obstrucţiei sunt dilatarea anselor proximal faţă de zona obstruată cu 
acumulare de lichid şi aspect de nivele hidroaerice situate mai ales central, care sunt mai mult 
late decât înalte. Nivelele hidroaerice sunt evidenţiate pe radiografia în ortostatism. Prezenţa 
gazelor în intestin distal de zona obstruată depinde de tipul ocluziei, totală sau parţială, şi de 
timpul scurs de la debutul bolii. 

Locul obstrucţiei înalt sau jos este apreciat în funcţie de numărul nivelelor hidroaerice. In 
forma joasă sunt mai multe şi au un aspect de „scară". In forma înaltă sunt mai puţine. 

Fig. nr. 3.11. Radiografie abdominală AP cu copiliul în decubit 
lateral. Nivele hidroaerice. 



în cazurile în care se face 
aspiraţie prin sondă nazogastrică 
este posibil ca nivelele hidroaerice 
să nu apară în primele anse 
intestinale. De asemeni, nivelele 
hidroaerice pot lipsi în cazurile 
acumulării unei cantităţi mari de 
lichid. In aceste cazuri examinarea 
ecografică este deosebit de utilă 
deoarece precizează existenţa 
lichidului şi de cele mai multe 
ori şi cauza obstrucţiei. 

Radiografia din incidenţă LL 
este utilă pentru a preciza exis- 
tenţa aerului în rect. 

In cazurile în care diagnosticul 
este incert, examinarea cu sub- 
stanţă de contrast hidrosolubilă 

nonionică cu osmolaritate redusă, diluată cu apă în proporţie de 1:1. poate fi utilă. Calea 
de administrare orală sau rectală depinde de sediul obstrucţiei. Folosirea gastrografinului 
necesită prudenţă mai ales la copilul mic, deoarece este o soluţie hipertonă care duce la 
apariţia de tulburări hidroelectrolitice. La copilul mare este preferată examinarea baritată. 
Pentru obstrucţiile joase irigoscopia poate evidenţia sediul obstrucţiei. Uneori postirigoscopie 
tranzitul se poate relua. In perioada de nou născut administrarea orală a substanţei de contrast 
nu este recomandată. 

□ Ileusul paralitic sau adinamic 

Ileusul paralitic sau adinamic se datorează absenţei undelor peristaltice urmate de dilatarea 
anselor intestinale şi a colonului, de acumularea de gaz şi lichid. 

Radiologie se constată dilatarea anselor intestinului 
subţire şi a colonului dar nu atât de importantă ca în 
obstrucţiile mecanice. Dilatarea cuprinde întreg intestinul 
fără a putea deosebi intestinul subţire de colon. Uneori se 
constată pe radiografia în ortostatism câteva mici nivele 
hidroaerice. Lângă organul afectat se află o ansă intestinală 
dilatată numită ansa sentinelă. 

Cauza cea mai frecventă a ileusului paralitic este 
intervenţia chirurgicală abdominală recentă, peritonita, 
traumatismele, septicemiile, gastroenteritele. 

Diagnosticul diferenţial obstrucţie mecanică-ileus 
adinamic. 

■ repartiţia gazelor abdominale: în obstrucţia 
mecanică există multe gaze proximal de obstrucţie 
şi mai puţine distal de aceasta. în ileusul adinamic 
există distensie aerică importantă atât în intestinul 
subţire cât şi în colon. în obstrucţia mecanică 
ansele care conţin mult lichid apar opace şi dau Fig . nr< 3<12 . neus paralitic. Radio- 
impresia de gaze puţine. grafie abdominală AP. 

■ La nou născut hiperaeraţia este primul semn atât de obstrucţie cât şi de ileus. 
Hiperaeraţia digestivă se poate întâlni în multe situaţii: înghiţire a aerului în 
insuficienţa respiratore, septicemii etc. Organizarea anselor intestinale se face mai 
târziu. 

■ Nivele hidroaerice apar în obstrucţia mecanică pe radiografia în ortostatism în ansele 
dilatate deasupra obstrucţiei. în ileusul dinamic apar uneori mici nivele hidroaerice 
în orice porţiune a intestinului. 

■ Aranjarea anselor intestinale în obstrucţia mecanică este ordonată „în scară" un 
nivel hidroaeric deasupra celuilalt şi dezordonată în ileusul adinamic. Uneori în 
obstrucţia mecanică se constată o ansă intestinală în formă de U inversat cu un mic 
nivel hidroaeric la capete. 

■ în ileusul paralitic ansele îşi păstrează aspectul peretelui unde se pot identifica 
pliurile intestinale sau haustrele, pe când în obstrucţia mecanică acestea nu sunt 
vizibile. 

■ în ileusul adinamic apare o ansă intestinală dilatată, lângă organul afectat, care 
provoacă adinamia intestinală şi este numită „ansa sentinelă". 

■ Peristaltismul intestinal este diferit: în obstrucţia mecanică se constată hiperperistaltism, 
iar în ileusul paralitic hipoperistaltism sau chiar absenţa undelor peristaltice. 
Peristaltismul este mai bine evidenţiat ecografic. 

□ Ileusul meconial 

Ileusul meconial este o manifestare precoce a fibrozei chistice. Mai apare şi în alte afecţiuni 
ca atrezia de pancreas sau stenoze ale duetului pancreatic. 

Pe radiografia simplă se constată o importantă dilatare a anselor intestinale din cauza unei 
obstrucţii intestinale joase. Meconiul este aderent, gros şi produce obstrucţia ileonului distal 
sau a colonului proximal. Secreţia redusă a glandelor mucoase, meconiul aderent şi ferm 
împiedică apariţia nivelelor hidroaerice. Acestea pot apărea în cazul în care există asociat o 
stenoză sau atrezie intestinală sau în cazurile în care apare şi volvulus. (9) 

Prezenţa nivelelor hidroaerice nu exclude ileusul meconial. 

Uneori dilataţia anselor intestinului subţire este 
mare, aceasta neputând fi deosebite de colon. Alteori 
amestecul meconiului cu gazele intestinale produce o 
imagine asemănătoare bulelor de săpun. Această imagine 
alături de absenţa nivelelor hidroaerice sunt caracteristice 
ileusului meconial, dar nu patognomonice deoarece apar 
şi în alte afecţiuni ca: atrezia ileală, atrezia de colon, boala 
Hirschprung. 

în cazurile în care diagnosticul de ileus meconial este 
stabilit pe radiografia simplă, este necesară efectuarea 
unei irigoscopii. Substanţa de contrast trebuie să ajungă 
până în ultima ansă ileală. 

Irigoscopia evidenţiază un microcolon funcţional. 
Meconiul apare sub forma unor lacune înconjurate de 
substanţa de contrast în ileonul terminal, uneori şi în 
colon. 

Irigografia este în acelaşi timp şi terapeutică, lubrifiind 
peretele şi favorizând evacuarea. 

Uneori pot apare perforaţii. Din acest motiv este indicat să Yig. nr. 3.13. Ileaus meconial la un 
se folosească ca substanţă de contrast Gastrografin diluat nou născut. Microcolon funcţional. 

Irigografie. Substanţa de contrast se 
opreşte la nivelul flexurii hepatice. 

cu ser fiziologic în proporţie de 3:1. Gastrografinul este o substanţă hiperosmolară care produce 
acumularea de lichid în lumenul intestinal şi contribuie la lubrifierea meconiului, ce poate 
trece mai departe şi astfel se evită intervenţia chirurgicală. Nu este recomandată examinarea 
cu sulfat de bariu. 

Dacă tranzitul meconiului nu se produce după prima clismă cu Gastrografin, aceasta de 
repetă a doua zi sau în zilele următoare. 

In cazul instalării unei peritonite pe radiografia abdominală se constată apariţia unor 
mase opace, a unor calcifieri punctiforme sau liniare la locurile de reflectare a peritoneului, 
dilatarea anselor intestinale, ascită. 

Ecografia evidenţiază calcifierile care apar ca imagini hiperecogene punctiforme cu sau 
fără umbră posterioară, lichid de ascită, distensie a anselor intestinale. (10) 

Apariţia semnelor de peritonită sau perforaţie necesită intervenţie chirurgicală. 

3.7. Invaginaţia intestinală 

Invaginaţia intestinală apare în urma pătrunderii prin telescopare a unui segment de intestin 
situat în amonte în cel situat în aval. 

Apar mai frecvent la copii între 6 luni şi doi ani, fiind una dintre cauzele abdomenului 
acut. Este o urgenţă medico chirurgicală deoarece comprimarea vaselor parietale poate duce 
la ischemie sau necroză intestinală. 

în mai mult de 90% din cazuri este idiopatică, dar poate fi şi secundară unui „punct 
conducător" precum: un polip, diverticul Meckel, limfom, duplicaţie intestinală, hematom 
intramural (în cazuri de purpură Henoch-Schonlein), chist mezenteric, apendice etc. Invaginaţia 
se poate produce şi în viaţa intrauterină şi poate duce la atrezie intestinală. 

Forma cea mai frecvent întâlnită este ileocolică în care ultima ansă ileală pătrunde în colon, 
dar există şi forme ileoileale, colocolice, ileoileocolice. 

Clinic. La copil, simptomatologia este de cele mai multe ori puţin sugestivă. Din acest 
motiv trebuie ales algoritmul de diagnostic care foloseşte metodele cele mai inofensive ce nu 
produc agravarea bolii, sau disconfort copilului. 

Boala apare în 75% din cazuri în primii 2 ani de viaţă şi afectează mai ales băieţii. Rareori 
apare în primele 3 luni şi după 3 ani. 

Triada clasică: colică abdominală, scaune gelatinoase roşii şi masă palpabilă abdominală 
este întâlnită în 66% din cazuri. (11) 

în cazul suspiciunii de abdomen acut, prima examinare este radiografia abdominală simplă 
şi ecografia urmate de investigaţia cu substanţă de contrast. în ultimii ani examinarea cu 
substanţă de contrast se foloseşte mai ales în scop terapeutic, radiografia abdominală şi 
ecografia reuşind să precizeze diagnosticul. 

Radiografia abdominală permite excluderea altor afecţiuni şi precizarea diagnosticului. 

Aspectul invaginaţiei depinde de durata de la debut, distanţa invaginată, prezenţa 
complicaţiilor. Uneori aspectul radiografie poate fi normal. Semnul radiologie clasic de 
opacitate cu intensitate redusă situată în fosa iliacă dreaptă este mai rar întâlnit. Uneori se 
constată puţine gaze în partea dreaptă a abdomenului. 

La copil sigmoidul este alungit şi ondulat iar în 43% din cazuri este situat în fosa iliacă 
dreaptă. Adesea sigmoidul se suprapune peste cec. Situarea sigmoidului în dreapta îngreunează 
diagnosticul de invaginaţie ileocolică prin sumarea peste această regiune. 

în unele cazuri este vizualizată extremitatea distală a invaginaţiei care apare ca o opacitate 
cu intensitate hidrică situată în interiorul colonului, subhepatic, fiind amprentată de aerul 



Intestinul subţire 



301 



intracolonic situat în aval de ansa invaginată. Aspectul este de coloană de aer întreruptă 
proximal de opacitatea intraabdominală 

Semnul ţintei se datorează grăsimii mezenterice care se interpune între ansa invaginată şi 
cea în care are loc telescoparea. Acest aspect este mai bine evidenţiat ecografic. Semnul ţintei 
este o masă cu intensitate hidrică ce conţine în interior un inel transparent datorat grăsimii 
mezenterice invaginate împreună cu intestinul. Acest semn este întâlnit mai ales în dreapta 
şi se proiectează peste aria renală. (12) 

Semnul meniscului (semilunei) este datorat aerului din colon care înconjoară ansa 
intestinală invaginată. 

Radiografia este importantă deoarece poate preciza gradul obstrucţiei intestinale sau 
exclude alte afecţiuni. 

Prezenţa unui pneumoperitoneu indică o perforaţie şi impune tratament chirurgical, fără 
alte investigaţii. în invaginaţie poate exista perforaţie fără să poată fi identificată pe radiografie, 
ci doar chirurgical. 

Din acest motiv încercarea de dezinvaginare trebuie făcută cu prudenţă şi începută cu 
introducerea de aer prin sondă şi numai dacă nu se reuşeşte se continuă cu clismă cu substanţe 
hidrosolubile. 

în multe cazuri de abdomen acut o radiografie abdominală poate detecta o altă cauză ce 
produce un ileus dinamic ea poate fi datorată unei infecţii extraabdominale. Pe radiografia 
abdominală, care trebuie să cuprindă şi o treime inferioară a toracelui, se poate identifica o 
pneumonie bazală care poate fi cauza unui ileus. 

Examinarea ecografică are o sensibilitate mare: 98-100%. 

Ecografia este uneori metoda de primă intenţie care confirmă suspiciunea clinică, iar alteori 
se efectuează după radiografia abdominală. Ecografia trebuie să examineze întreg abdomenul. 
Deoarece adâncimea la care se află leziunea este foarte mică, se poate folosi transductor de 
5-10 MHz liniar pentru a creşte rezoluţia. 

Invaginaţia este situată de obicei în flancul drept. Zona de invaginaţie are dimensiuni de 
2- 4, 5 cm şi poate avea aspect ecografic diferit, în funcţie de secţiune. 

Aspectul ecografic descris în primele studii ecografice a fost de cocardă sau aspect 
pseudorenal, cu centrul hiperecogen înconjurat de un inel hipoecogen. Acest aspect apare 
şi în alte afecţiuni care duc la îngroşarea peretelui. Ulterior au fost descrise şi alte semne 
ecografice. 

Anatomopatologic ansa invaginată, care pătrunde în cea distală, este înconjurată de 
mezenterul situat de obicei excentric. în centru se află ansa invaginată înconjurată excentric 
de mezenter care apare hiperecogen. Mezenterul este absent în vârful ansei invaginate şi este 
mai gros spre bază. Peretele ansei intestinale conţinătoare (externe) este edemaţiat, îngroşat 
şi uzual apare hipoecogen. Ansa centrală invaginată are aspect ecografic variabil. 

Aspectul ecografic depinde şi de zona în care se face scanarea la vârful sau la baza 
invaginaţiei. 

în secţiune axială dacă secţiunea cuprinde vârful ansei se poate obţine o imagine cu mai 
multe inele concentrice ecogene sau o imagine cu centru hipoecogen dat de conţinutul ansei 
invaginate, urmat de un inel hiperecogen dat de mezenter şi de un inel gros hipoecogen datorat 
peretelui edemaţiat al ansei conţinătoare. 

Alteori ia aspectul de imagine în cocardă în care se constată o zonă rotundă, hiperecogenă, 
centrală înconjurată de un inel gros hipoecogen la periferie. Ecogenitatea centrală este dată 
probabil de sumaţia şi cutarea (plierea) mucoasei ansei invaginate. 

în alte cazuri în centrul imaginii se constată o imagine hiperecogenă semilunară dată de 
mezenterul situat excentric în jurul ansei invaginate înconjurată de un inel gros hipoecogen dat 

Fig. nr. 3.14. Invaginaţie intestin subţire. Ecografie.a), b). Aspect de inele concentrice. 




Fig. nr. 3.15. Invaginaţie intestin subţire. Ecografie. a), b). Aspect de imagine în cocardă. 



de ansa conţinătoare. Această imagine se obţine când scanarea se face la baza invaginaţiei 
unde mezenterul este mai gros. In aceste cazuri se constată şi prezenţa adenopatiilor situate 
la baza invaginaţiei. 

Există şi alte variante descrise, dar sunt rar întâlnite şi se datorează mai ales orientării 
planului de secţiune faţă de ansa invaginată şi de localizarea mezenterului în jurul său, de 
prezenţa adenopatiilor, edemului, colecţiilor lichidiene. 

în secţiune longitudinală în funcţie de poziţia mezenterului se pot obţine mai multe tipuri 
de aspecte. (13) 

Unul este imaginea numită în sandwich mezenterul care însoţeşte ansa invaginată apare sub 
forma a două benzi paralele hiperecogene, mărginite de trei benzi hipoecogene. Banda centrală 
este reprezentată de conţinutul ansei invaginate, iar cele două benzi situate la exteriorul liniilor 
hiperecogene se datorează peretelui ansei conţinătoare care este edemaţiat. 

Atunci când liniile hiperecogene date 
de mezenter nu sunt paralele sau secţiunea 
ecografică este oblică apare o imagine 
„pseudorenală". 

Uneori ansa intestinală centrală 
conţine lichid şi se poate urmări trecerea 
conţinutului prin lumen când obstrucţia 
este incompletă. 

Trebuie menţionat faptul că frecvent 
în invaginaţie se constată hipertrofie 
ganglionară. Ecografic, adenopatiile apar 
ca imagini rotunde, hipoecogene, situate 
în mezenterul care apare hiperecogen. 
Adenopatiile sunt mai bine vizibile la baza 
invaginaţiei. 

Nu se poate face o corelaţie între gradul 
obstrucţiei vasculare şi aspectul ecografic 
în modul B. 

în formele severe se constată şi prezenţa de lichid intraperitoneal care sugerează prezenţa 
unei ischemii severe şi este un semn de ireductibilitate a invaginaţiei. (14) 

Prezenţa unei foarte fine lame de lichid este întâlnită la mai mult de jumătate din cazuri 
fără a constitui un semn de gravitate. 

Ecografia Doppler evidenţiază absenţa fluxului la nivelul vârfului ansei invaginate indicând 
necroză intestinală şi este un semn de ireductibilitate. (15) 

Alţi autori consideră că absenţa fluxului nu poate fi corelată cu necroza. Diminuarea 
fluxului reduce şansele de tratament conservator care trebuie totuşi aplicat. (14, 16) 




Fig. nr. 3.16. Invaginaţie intestin subţire. Ecografie. 
Aspect de imagine în semilună. 

Examinarea cu substanţă de contrast a fost mulţi ani standardul de aur al investigaţiei 
invaginaţiei intestinale. 

Pentru a creşte presiunea intracolonică în timpul irigoscopiei este necesar ca lichidul să 
fie introdus printr-o sondă Foley ce permite obstruarea fluxului retrograd. 



Nu există un consens asupra 
utilizării tipului de substanţă 
de contrast lichid sau aer. 
Utilizarea de ser fiziologic şi 
urmărirea ecografică pare să 
aibă tot mai mulţi adepţi. 

Presiunea inconstantă cu 
care se introduce aerul, poate 
provoca perforaţii. 

Ridicarea pungii cu ser 
fiziologic la un metru deasupra 
mesei produce o presiune 
intracolonică de aproximativ 
120 mmHg suficientă pentru 
dezinvaginare şi produce cele 
mai puţine complicaţii. (17) 

Folosirea bariului are deza- 




vantajul declanşării peritonitei Fig> nr< 3>18> invaginaţie colon la nivelul flexurii hepatice. Irigo- 
barice în caz de perforaţie scopie a) Semnul meniscului; b) Aspect după dezinvaginare. 
preexistentă sau produsă de 
irigoscopie. 

Folosirea substanţelor hidrosolubile ca Gastrografin în diluţie de 5:1 cu ser fiziologic este 
mult mai indicată decât bariul. 




Fig. nr. 3.19. Invaginaţie a) la nivelul sigmei la un copil cu vârsta de un an.b) Invaginaţie ileocolică. 
Semnul meniscului. 

Fig. nr. 3.20. Invaginaţie colon, a) semnul ţintei, b) încercarea de 
dezinvaginare nu a reuşit. 



Este posibil ca apariţia complicaţiilor să aibă loc înaintea examinării şi aceasta doar să 
le evidenţieze şi/sau agraveze. La copil frecvent perforaţiile nu sunt evidenţiate înaintea 
intervenţiei chirurgicale deoarece: 

■ atunci când perforaţiile se produc pe ansa invaginată, aceasta este acoperită de ansa 
conţinătoare 

■ atunci când perforaţia se produce pe ansa conţinătoare, ansa invaginată acoperă 
perforaţia şi nu permite pătrunderea conţinutului intestinal în cavitatea 
peritoneală. 

Efectuarea irigoscopiei pentru reducerea invaginaţiei este contraindicată în primele trei 
luni de viaţă; atunci când simptomatologia durează mai mult de 48 de ore, deshidratare 
severă, obstrucţie severă pe intestinul subţire. Prezenţa obstrucţiei chiar mai veche de 24 ore 
nu constituie o contraindicaţie pentru dezobstrucţia prin irigoscopie. 

Contraindicaţiile selectate în timp pentru a încerca dezinvaginarea nechirurgicală sunt: 
necroza intestinală, pneumoperitoneul, peritonita. 

Semnul clasic de invaginaţie intestinală, semnul meniscului analog celui de pe radiografia 
simplă se datorează vârfului ansei invaginate care pătrunde în coloana opacă unde produce 
o imagine semirotundă. 

După introducerea substanţei de contrast, ansa invaginată este deplasată proximal de 
presiunea coloanei opace. Mucoasa ansei conţinătoare este edemaţiată şi apare căptuşită cu 
substanţă opacă „coiled spring sign". Gazele care refluează în intestinul subţire indică succesul 
procesului de dezinvaginare. 

Radiografia post dezinvaginare este importantă deoarece în cazurile de reducere incompletă 
colonul situat distal de zona obstructivă apare spastic, ceea ce indică persistenţa unui factor 
iritativ. 

Recăderile apar în proporţie de 4-10%, cele mai multe în primele 48 de ore. (11) 
Tratamentul chirurgical va fi aplicat în toate cazurile în care nu s-a reuşit dezinvaginarea 
prin irigoscopie. 

3.8. Purpura Henoch-Schonlein 



Este o vasculită sistemică acută cu etiologie necunoscută, ea afectează vasele mici ale 
tegumentului, tractul gastrointestinal, articulaţiile, rinichii. Incidenţa maximă apare în jurul 
vârstei de 4-5 ani. Este incriminată etiologia virală sau alergică. 

Clinic se constată dureri abdominale care mimează apendicita, hemoragii digestive. Uneori 
durerile abdominale preced apariţia leziunilor cutanate sau articulare. 

Ecografia evidenţiază îngroşarea simetrică a peretelui intestinal dată de hematoame 
intramurale. Leziunea este hipoecogenă, iar în secţiune axială grosimea peretelui este de 4-12 
mm. Lumenul intestinal este îngustat. Uneori hematomul este localizat asimetric pe marginea 
mezenterică apărând ca o imagine ecogenă care infiltrează submucoasa. îngroşarea peretelui 
este uneori tranzitorie, durează 24-48 de ore, dar poate persista alteori câteva zile. Localizarea 
cea mai frecventă este duodenală, urmând ansele intestinale şi colonul. 

Se mai constată dilatări segmentare, hipomotilitate, prezenţa de lichid interperitoneal. 
Adenopatiile mezenterice sunt constante. în examinarea Doppler color se evidenţiază hiperemia 
submucoasei. (18) 

CT evidenţiază existenţa hematoamelor intramurale care produc o îngroşare excentrică a 
peretelui. Hematoamele mari au aspect de haltere şi pot produce obstrucţie. 

O complicaţie frecventă este invaginaţia intestinală care uneori se rezolvă spontan.Alteori 
poate apare infarctul intestinal cu sau fără perforaţie. 

Este necesară examinarea şi a celorlalte organe mai frecvent afectate cum sunt articulaţiile 
care apar tumefiate fără colecţie lichidiană, testiculul care prezintă edem al scrotului şi 
hipervascularizaţie. 

Examinarea intestinului cu 
substanţă de contrast nu este 
indicată deoarece în afara unei 
îngustări a ansei afectate nu 
aduce date în plus. 

Boala evoluează în pusee ce 
durează uneori 4-6 săptămâni şi 
se vindecă fără sechele. 



Fig nr. 3.21. Hematom perete 
ansă intestinală, a) şi b) 
Secţiuni axiale CT: acumulare 
circumscrisă discret hiperdensă 
spontan localizată în flancul 

3.9. Fibroza chistică a tractului digestiv. 

Fibroza chistică a tractului digestiv numită şi mucoviscidoză este o boală multisistemică 
autosomal recesivă datorată disfuncţionalităţii absorbţiei ionilor de clor prin epitelii, ceea ce 
duce la creşterea retenţiei de sodiu şi de absorbţie a fluidelor urmată de creşterea vâscozităţii 
secreţiilor interne cu obstruarea duetelor organelor parenchimatoase şi a vicerelor cavitare. 
Gena responsabilă de apariţia bolii este situată pe cromozomul 7 q 32. 

Secreţiile exocrine digestive, bronşice, ale pielii sunt vâscoase. 

Fibroza chistică poate afecta orice segment al intestinului subţire sau colonului. 

Boala poate debuta în perioada neonatală prin ileus meconial. Alteori simptomele 
respiratorii pot domina manifestările clinice prin apariţia unor bronşite cronice, bronşiectazii. 
Frecvent se constată constipaţie, invaginaţie intestinală, obstrucţii, ulcer peptic, reflux 
gastroesofagian. 

Adolescentul prezintă sindrom obstructiv distal, echvalentul ileusului meconial al nou 
născutului, dat de conţinutul intestinal condensat şi aderent. Obstrucţia are loc cel mai frecvent 
la nivelul cecului şi ascendentului. Diagnosticul se pune de obicei pe radiografia abdominală 
care evidenţiază o importantă retenţie de materii fecale în ileon şi colon, dilataţie a anselor 
intestinului subţire. CT evidenţiază îngroşarea pereţilor intestinului subţire şi a colonului, 
inflamaţia mezenterului şi adenopatii, edem al grăsimii pericolonice. 

Afectarea pancreasului este frecventă. Canalele pancreatice sunt obstruate de o secreţie 
vâscoasă care duce iniţial la mărirea în volum a pancreasului apoi la atrofia sa. Inflamaţiile 
supraadăugate duc la fibroze interstiţiale progresive şi la formarea de mici chiste. 

Ecografia în primii doi ani poate fi normală. Apoi ecogenitatea pancreasului creşte progresiv, 
structura sa devine heterogenă, dimensiunile scad. Rareori apar calcifieri sau microchiste. 

CT - datorită involuţiei grăsoase, pancreasul apare hipodens, uneori cu calcifieri şi 
chiste. 

La nivelul ficatului se constată steatoză iar apoi ciroză. Steatoza poate fi diagnosticată 
ecografic prin creşterea ecogenităţii hepatice sau mai bine CT unde ficatul apare hipodens 
în comparaţie cu splina. Apariţia cirozei duce la formare nodulilor hepatici, la circulaţie 
colaterală, ascită. Vezicula biliară are dimensiuni mai reduse, iar peretele este îngroşat. 

3.10. Limfadenita mezenterică. 

Este o inflamaţie, virală sau cu yersinia, a ganglionilor limfatici situaţi în mezenterul ultimei 
anse ileale, mimează cel mai frecvent apendicita acută. Adeseori este asociată cu infecţii virale 
mai ales ale tractului respirator. 

Ecografia cu compresie dozată evidenţiază trei sau mai multe adenopatii mezenterice 
rotunde sau ovalare cu dimensiuni care depăşesc 10 mm in axul longitudinal şi 5 mm în axul 
transversal. Adenopatiile sunt înconjurate de mezenter hiperecogen şi au o creştere a fluxului 
în examinarea Doppler color. Uneori se constată o uşoară îngroşare a peretelui ileonului sau 
colonului. 

Apendicele cu aspect normal este compresibil. Menţionăm faptul că în 40-82% dintre 
cazurile care prezintă apendicită acută sunt însoţite de adenopatii mezenterice dar numărul 
lor este redus. (19) 

Adenopatiile mezenterice însoţesc şi alte afecţiuni, nefiind specifice inflamaţilor virale. 
La copil uneori se întâlnesc adenopatii cu diametrul mai mare de 10 mm fără să fie însoţite 
de modificări patologice. 

Ecografia are rolul de a depista adenopatiile şi de a excludeapendicita sau inflamaţiile 
organelor din zona pelvină. 

CT se constată adenopatii cu axul scurt mai mare de 5 mm, în număr de trei sau mai 
mulţi sub formă de ciorchine situaţi în mezenter în fosa iliacă dreaptă. De cele mai multe ori 
adenopatiile sunt situate anterior faţă de muşchiul psoas. Apendicele este normal. La copii 
sub 5 ani se constată îngroşarea peretelui intestinal sau colonie. (20) 

3.11. Boala Crohn 

Boala Crohn este o afecţiune inflamatorie a tubului digestiv cu etiologie necunoscută, 
evoluţie cronică. 

La copil boala Crohn influenţează creşterea staturoponderală şi dezvoltarea pubertară. O 
întârziere în dezvoltarea staturoponderală 
şi dezvoltarea pubertară au fost observate 
chiar înainte de apariţia primelor 
simptome. Debutul în copilărie al bolii 
Crohn are un potenţial distructiv mai sever 
decât la adult. 

La copil boala Crohn poate afecta orice 
porţiune a tractului digestiv de la mucoasa 
bucală până în regiunea perianală, dar 
locul predilect rămâne regiunea ileocecală. 
Două treimi din copiii cu boala Crohn au 
afectat intestinul subţire, dar din aceştia 
20% au ileonul terminal normal. (21) 

Histologic boala Crohn se caracterizează 
prin prezenţa de granuloame 
gigantocelulare noncazeoase. Edemul 
inflamator, ulceraţiile situate la nivelul 
mucoasei sunt mai greu de evidenţiat 
imagistic mai ales în stadiile iniţiale ale bolii. Ulterior când ulceraţiile sunt importante şi 
apar stenoze, examenul imagistic poate face un inventar al leziunilor cu importanţă asupra 
atitudinii terapeutice. 

Clinic boala debutează în 20% din cazuri prin dureri abdominale mimând apedicita acută. 
Alteori prezintă diaree, anorexie, pierdere în greutate, anemie, masă palpabilă în fosa iliacă 
dreaptă. 

Endoscopia şi biopsia leziunilor confirmă diagnosticul. 

Imagistica are un important rol diagnostic în examinarea intestinului subţire care este mai 
greu accesibil endoscopiei. 

Ecografia evidenţiază îngroşarea peretelui intestinal care poate fi întâlnită uneori la mai 
multe anse intestinale ale ileonului şi a colonului ascendent. Ansa afectată este rigidă şi nu 
are peristaltism. 

Leziunile situate la nivelul mucoasei, edemul inflamator şi ulceraţiile sunt mai greu de 
evidenţiat ecografic. Uneori se constată o întrerupere a liniei ecogene a mucoasei superficiale, 
îngroşarea şi un aspect ecogen al mucoasei datorată ulceraţiilor. Uneori în interiorul ulceraţiei 
pătrunde aer, iar ulceraţia apare ca o imagine hiperecogenă care pătrunde în perete. în jurul 
său peretele este hipervascularizat în examinarea Doppler. 




Fig. nr. 3.22. Boala Crohn. a) Irigoscopie. La nivelul 
sigmoidului pe o distanţă de aproximativ 7 cm se 
constată colon spastic, contur neregulat. Mucoasa 
îngroşată cu aspect de piatră de pavaj. 

în examinarea Doppler color se constată hiperemie la nivelul submucoasei.în perioadele 
de activitate hipervascularizaţia este mai accentuată. (22) 

Uneori ecografic se pot identifica şi fisurile transseroase care produc un edem inflamator 
ce infiltrează mezoul adiacent. Fistulele apar ca imagini liniare hipoecogene cu grosime mai 
mare de 5 mm într-o ansă cu multiple modificări. In timp în faza cronică de cicatrizare fibroza 
peretelui şi proliferarea periseroasă fixează ansele care devin rigide, cu peristaltism redus. 
Lumenul ansei afectate este îngustat, cu puţine pliuri vizibile. 

Examinarea cu substanţă de contrast permite aprecierea extensiei, severităţii bolii din 
întregul intestin. Examinarea cu compresiune dozată este foarte utilă. Enteroclisma este rar 
indicată la copil fiind o metodă invazivă şi neplăcută. Este folosită doar preoperator pentru 
aprecierea stricturilor care necesită tratament chirurgical. 

In examinarea în strat subţire sau sub compresiune dozată se poate evidenţia: 

■ hiperplazia limfoidă apare sub forma unor ridicături ale mucoasei de 1-3 mm; 

■ ulceraţii apar ca imagini în ţintă; 

■ edemul mucoasei apare ca o pată mică de bariu înconjurată de un halou 
transparent; 

■ combinarea ulceraţiilor profunde transversale şi longitudinale cu tumefierea mucoasei 
dintre ele dau un aspect nodular de „ piatră de pavaj „ 

■ îngroşarea mucoasei cu mărirea distanţei dintre pliuri 

■ tardiv în faza cronică de cicatrizare se constată polipi postinflamatori, diverticuli, 
îngustări ale lumenului. Dilatarea unei anse în amonte de zona îngustată este un 
semn că îngustarea este organică şi nu reprezintă un spasm. 

Examinarea cu substanţă de contrast a intestinului subţire evidenţiază şi prezenţa 
fistulelor. 

In afectarea colonului colonoscopia a înlocuit irigoscopia. Examinarea colonului cu 
substanţă de contrast se foloseşte doar pentru a aprecia complicaţiile bolii ca stricturile şi 
fistulele. 




Fig, nr. 3.23. Boala Crohn. Irigoscopia Fig. nr. 3.24. Boala Crohn stadiu tardiv. Bariu pasaj, 

evidenţiază la nivelul ileonului: edem al Examinarea la 24 de ore evidenţiază substanţa de 

mucoasei, hiperplazie limfoidă, ulceraţii. contrast în ultimele anse ileale şi colonul ascendent. 

Apendicele prezintă aspect normal. Ileonul şi cecul apar tubulare, mult îngustate. 

CT este rar folosită în examinarea bolii Crohn doar pentru a aprecia traiectul unor fistule, 
prezenţa abcesului care apare ca o masă imprecis delimitată cu perete gros sau ca o masă fluidă. 
Uneori apar bule de aer, nivele hidroaerice. Fistulele se prezintă ca linii hipodense aerice 
situate lângă peretele intestinal inflamat. Uneori fistulele conţin substanţă de contrast. 



Bibliografie 

1. Miliar AJ, Rode H, Cywes S. Malrotation and volvulus in infancy and childhood. Semin Pediatr 
Surg 2003; 12:229-236 

2. Sweeney B, Surana R, Puri P. Jejunoileal atresia and associated malformations: correlation with 
the timing of in utero insult. J Pediatr Surg. 2001; 36:774-776 

3. Teresa Berrocal, Isabel Torres, Julia Gutierrez, C Prieto, Măria Luisa del Hoyo, Lamas M. Congenital 
Anomalies of the Upper Gastrointestinal Tract. Radiographics. 1999; 19:855-872 

4. Chao HC, Kong MS, Chen JY, Lin SJ, Lin JN. Sonographic features related to volvulus in neonatal 
intestinal malrotation. J. Ultrasound Med. 2000 ; 19: 371-376 

5. Strouse PJ. Disorders of intestinal rotation and fixation ("malrotation"). Pediatr radiol. 2004; 34(11): 
837-851 

6. Levy AD. From the archives of the AFIP. Meckel diverticulum:radiologic features with patologic 
Correlation. Radiographics 2004; 24(2):565-587 

7. Tong SC. Best cases from the AFIP. Ileocecal enteric duplication cyst: radiologic-pathologic 
correlation. Radiographics 2002; 22(5):1217-1222 

8. O'Brien MF. Mesenteric cysts- a series of six cases with a review of the literature. Ir J Med Sci. 
1999; 168(4): 233-236 

9. Hajivassiliou CA. Intestinal obstruction in neonatal/pediatric surgery. Semin Pediatr Surg 2003; 
12 (4):241-253 

10. Reynolds E. Meconium peritonitis. J Perinatol.2000; 20(3):193-205 

11. Daneman A. Intussusception. Part 2: An update on the evolution of management. Pediatr Radiol. 
2004; 34(2): 97-108 

1 2 . Lee JM, Kim H, Byum JY. Intussusception: characteristic radiolucencies on the abdominal radiograph. 
Pediatr Radiol 1994; 24:293-295 

13. Kim JH. US features of transient small bowel intussusception in pediatric patients. Korean J Radiol. 
2004; 5(3):178-184 

14. Gu L, Zhu H, Wang S. Sonographic guidance of air enema for intussusception reduction in children. 
Pediatric Radiol 2000; 20:339-342 

15. Crystal P, Hertzanu Y, Farber B. Sonographically guided hydrostatic reduction of intussusception 
in children. J Clin Ultrasound 2002; 30:343-348 

16. Kong MS, Wong HF, Lin SL, Chung JL, Lin JN. Factors related to detection of blood flow by color 
Doppler ultrasonography in intussusception. J Ultrasound Med 1997; 16:141-144 

17. Gloria del-Pozo, J C. Albillos, D Tejedor, Rosa Calero, M Rasero. Intussusception in Children: 
Current Concepts in Diagnosis and Enema Reduction Radiographics. 1999;19:299-319 

18. Chang WL. Gastrointestinal manifestation in Henoch-Schonlein purpura: a review of 261 patients. 
Acta Paediatr. 2004; 93(11):1427-1431 

19. Likitnukul S. Appendicitis-like syndrome owing to mesenteric adenitis caused by Salmonella typhi. 
Ann Trop Paediatr. 2002; 22(1): 97-99 

20. Macari M. Mesenteric adenitis: CT diagnosis of primary versus secondary causes, incidence, and 
clinical significance in pediatric and adult patients. AJR Am J Roentgenol. 2002; 178(4):853-858 

21. Hendrickson BA. Clinical aspects and pathophysiology of inflamatory bowel disease. Clin Microbiol 
Rev 2002; 15(l):79-94 

22. Sapilinger J, Patriquin H, Miron MC., et al. Doppler US in patients with Crohn disease : vessel 
density in the diseased bowel reflects disease activity. Radiology 2000;217:787-791 



4. COLONUL 



Metodele de examinare cel mai frecvent folosite în diagnosticul afecţiunilor colonului sunt 
colonoscopia şi irigoscopia. La copiii cu afecţiuni severe CT poate fi folosită complementar 
pentru a stabili extinderea unui proces inflamator în afara intestinului, pentru a evidenţia 
traiectul unor fistule, a identifica şi caracteriza abcesele. Ecografia poate aduce uneori 
informaţii diagnostice prin evidenţierea peretelui şi conţinutului colonului, ascitei, afecţiunilor 
asociate. 

4.1. Anomalii anorecatale 

Tubul digestiv primitiv are o porţiune mai dilatată situată posterior în raport cu membrana 
cloacală numită cloacă. 

între săptămâna a 4-a şi a 6-a cloaca este împărţită de un sept în două porţiuni: una 
anterioară - sinusul urogenital primitiv, şi alta posterioară din care se va forma rectul. 

Marginea anterioară a acestui sept fuzionează cu membrana cloacală divizând-o într-o 
porţiune anterioară membrana urogenitală şi alta posterioară membrana anală. (1) 

Malformaţiile anorectale se datorează unor anomalii în perioada de separare a aparatului 
digestiv de cel urogenital. în funcţie de vârsta embrionului, în momentul lezării, se constată 
forme anatomopatologice diferite. 

Atrezia rectală este absenţa unei porţiuni a rectului situată deasupra orificiului anal care 
este normal. 

în imperforaţia anală rectul se termină în deget de mănuşă, fără comunicare cu exteriorul. 
Anusul poate fi obstruat de o membrană sau poate exista o atrezie anală sau anorectală. 

Anus ectopic înseamnă deschiderea printr-o fistulă a rectului în alt loc ca: vezica urinară, 
uretra, vagin, perineu etc. 

Stenoza rectală sau anală se referă la o atrezie incompletă în care diametrul rectal sau 
anal este mult redus. 

Lezarea septului înainte de săptămâna a 8-a produce forme înalte cu comunicare între cele 
două sisteme prin fistule rectourinare la băieţi şi rectogenitale la fete. Lezarea după perioada 
de cloazonare duce la malformaţii cantonate în zona anusului, (stenoze, anteropoziţie, fistule 
rectoperineale, sau forme joase fără fistule rectourinare.) 

în formele înalte se constată: absenţa canalului anal, comunicare anormală între rect 
şi aparatul urogenital care constă în fistulă rectourinară la băieţi şi rectovaginală sau 
rectovestibulară la fete; absenţa structurilor digestive sub planul muşchilor puborectali. 

în formele joase canalul anal este prezent sau situat mai anterior, fistulă rectoperineală. 
Nu se constată comunicare între rect şi aparatul urogenital. 

La băieţi forma cea mai frecventă de malformaţie anorectală este imperforaţia anală. Rectul 
se termină în fund de sac sub planul muşchilor puborectali şi comunică printr-o fistulă cu 
vezica urinară sau cu uretra membranoasă, prostatică. 

în formele joase există o fistulă rectocutanată uneori punctiformă situată pe linia mediană 
în porţiunea anterioară a perineului sau pe faţa inferioară a scrotului. 

La un băiat evidenţierea unui orificiu perineal este asociat cu o malformaţie joasă. Absenţa 
fosetei anale şi prezenţa pneumaturiei sau meconuriei sugerează o malformaţie înaltă sau 
intermediară 

La fete predomină formele înalte cu fistule rectovaginale sau rectovestibulare. 

Existenţa unui singur orificiu perineal este asociată cu fistule rectovezicale, iar malformaţia 
este înaltă. 

Examinarea imagistică este importantă pentru a confirma suspiciunea clinică 
Uneori anomaliile anorectale se însoţesc de alte malformaţii:genitale, urinare, cardiovasculare 
sau ale coloanei. 

Atunci când clinic este depistată anomalia, examinarea de primă intenţie este radiografia 
abdominala. Aceasta trebuie efectuată după 12 ore de viaţă pentru a permite pneumatizarea 
intestinului. 




Fig. nr. 4.1. Lipsa pneumatizării. Radiografie Fig. nr. 4.2. Pneumatizarea a ajuns până la 
toracoabdominală efectuată la 8 ore după nivelul sigmei. Radiografie toracoabdominală 
naştere. efectuată la 18 ore după naştere. 



Radiografia se efectuează după ce se pune un reper metalic la nivelul locului unde ar 
trebui să fie anusul. 

Copilul trebuie ţinut cu capul în jos pentru a permite ascensionarea gazelor până în 
porţiunea cea mai distală a colonului. Această poziţie nu este neapărat necesară. O poziţionare 
în procubit cu fesele ridicate câteva minute urmată de o expunere din LL cu coapsele flexate 
pe abdomen oferă de cele nai multe ori aceleaşi rezultate. 

Pe radiografie se constată nivele hidroaerice şi se poate aprecia tipul atreziei. 

In funcţie de sediul extremităţii distale a colonului faţă de planul muşchilor ridicători anali 
atrezia anorectală poate fi înaltă, intermediară sau joasă. 

Pe radiografie se trasează linia pubococcigiană faţă de care se apreciază tipul de atrezie. 
Această linie uneşte pubele cu joncţiunea sacrococcigiană şi trece prin punctul situat la 
unirea 1/3 superioară cu cele 2/3 inferioare ale ischionului. Formele situate deasupra liniei 
sunt considerate înalte, cele de vecinătate intermediare iar cele sub linie, joase. 

A mai fost descrisă o linie Cremin paralelă cu precedenta care trece prin punctul situat la 
unirea celor 2 treimi superioare cu treimea inferioară a ischionului. 

Această linie trece prin planul muşchilor puborectali şi are o mai mare valoare practică. 

Formele situate sub această linie sunt joase, iar cele situate deasupra sunt înalte. 

Formele situate între cele două linii sunt intermediare. 

Uneori meconiul poate opacifia această ultimă porţiune şi duce la aprecieri eronate ale 
întinderii leziunii, diagnostic fals pozitiv ca formă înaltă. 

Efectuarea radiografiei în timpul plânsului nu este recomandată deoarece dacă expunerea se 
face în timpul contracţiei muşchilor abdominali are loc o coborâre a colonului şi se poate pune 
un diagnostic fals pozitiv de formă joasă. Pe radiografie trebuie examinate cu atenţie vezica 
urinară şi vaginul în care poate exista aer în caz de fistulă rectovezicală sau rectovaginală. 




Fig. nr. 4.4. Atrezie rectală. Radiografie abdominală LL cu copilul Fig. nr. 4.5. Atrezierectală. Radigrafie 
poziţionat cu capul în jos. a) 19 ore b) 2 zile. LL, după poziţionare in procubit. 

De asemeni pe radiografii trebui examinate coloana vertebrală deoarece frecvent apar şi 
malformaţii la acest nivel (hipoplazie sacrată, formaţiune tumorală presacrată) asociate mai 
ales formelor înalte. 

în cazurile în care se depistează orificiul fistulei este necesară injectarea substanţei de 
contrast hidrosolubilă pentru aprecierea traiectului. 

Ecografia este de asemeni utilă în diagnosticarea tipului de malformaţie. Examinarea se 
face fie pe cale suprapubiană, când se ia ca reper planşeul vezical, fie pe cale perineală când 
se măsoară distanţa dintre fundul de sac colonie şi tegumentul perineal. Atunci când această 
distanţă este mai mare de 2, 5 cm este o formă înaltă, iar când este mai mică, o formă joasă. 
Identificarea traseului fistulelor este dificilă ecografic. 

Masa presacrată, atunci când apare, se examinează ecografic şi apare ca o formaţiune de 
părţi moi cu structură omogenă, bine delimitată. 

Examinarea IRM este deosebit de utilă pentru a localiza extremitatea distală a colonului 
şi integritatea muşchilor puborectali atât pre cât şi postoperator.IRM permite de asemeni 
evidenţierea poziţiei şi integrităţii sfincterului anal, a muşchilor ridicători anali, a coloanei 
vertebrale. 



4.2. Boala Hirschprung 

Este o anomalie congenitală de dezvoltare a celulelor neuroganglionare a plexurilor nervoase 
mezenterice Meissner şi Auerbach ale colonului, responsabile de transmiterea peristaltismului. 
Segmentul aganglionar se comportă ca un obstacol funcţional ducând la dilatarea suprajacentă 
a colonului, formând un adevărat megacolon congenital. Mult timp boala a fost denumită 
megacolon congenital dar astăzi este încadrată în afecţiunile neuromusculare ale tubului 
digestiv. (2) 

Boala Hirschprung este o urgenţă neonatală şi afectează în 80% din cazuri băieţii. 

Inervaţia tubului digestiv se produce prin migrarea neuroblastelor între săptămâna 7 şi 12 
din viaţa fetală în sens craniocaudal. La această inervaţie intrinsecă parasimpatică se adaugă 
pentru colonul descendent, sigma şi rect o inervaţie parasimpatică adiţională provenită din 
plexul sacrat. Absenţa celulelor ganglionare neuronale antrenează o hipertrofie a fibrelor 
nervoase bogate în celule Schwann la nivelul tunicii musculare şi submucoasei. Musculara 
anormal inervată prezintă o incoordonare a contracţiilor în segmentul afectat şi constituie un 
obstacol funcţional cu dilatare în amonte. 

între zona normal inervată şi zona aganglionară există un segment intermediar de 
tranziţie de 2-3 cm care poate fi identificat imagistic şi constitue un semn specific bolii 
Hirschprung. 

Oprirea din migraţie a neuroblastelor poate avea loc: 

■ în săptămâna a 7-a când neuroblastele nu au ajuns la nivelul colonului şi rezultă o 
afectare a unui segment a ileonului şi a colonului ascendent; 

■ în săptămâna a 8-a şi va fi afectat întregul colon (Hirschprung total, 8-10% din cazuri); 

■ între săptămâna 10-12 şi va apare o afectare parţială recto-sigmoidiană, forma clasică 
de boală apare în 25-80% din cazuri. 

Clinic boala debutează uneori de la naştere prin întârzierea sau absenţa eliminării meconiului 
în primele 48 de ore. Tabloul clinic poate fi discret, cu eliminarea normală a meconiului, dar 
balonarea şi tulburarea de tranzit atrag atenţia asupra bolii. 

In formele grave apar semnele unei ocluzii intestinale joase sau al unei enterocolite. Uneori 
enterocolitele constituie primul semn de boală şi pot conduce către peritonită. La un nou 



Colonul 



315 



născut, orice enterocolită trebuie suspectată ca un semn de debut al bolii Hirschprung până 
la proba contrarie. 

La copilul mic, tabloul clinic este al unei constipaţii cu episoade obstructive sau diaree. 

Examinarea imagistică completează rectomanometria sau biopsia care uneori nu pot 
preciza diagnosticul în perioada neonatală. Dispariţia reflexului neonatal inhibitor este greu 
de interpretat la copilul mic. 

Radiografia simplă evidenţiază distensia, iar lipsa de aer şi calibrul redus al rectului. Un 
semn important este evidenţierea unei porţiuni a colonului descendent dilatată situată în 
vecinătatea unei porţiuni de ansă normală. Rareori apar nivele hidroaerice. La copilul mare 
se evidenţiază fecaloame şi distensia colonului. 

Ecografia evidenţiază la nou născut dilatarea colonului suprajacent zonei aganglionare care 
poate conţine meconiu sau lichid. La copilul mare apare dilatarea colonului şi fecaloamele 
situate în amonte de zona obstruată. 

Irigoscopia este indicată în cazurile în care nu există enterocolite sau suspiciune de 
perforaţie. 

Nu trebuie efectuată clismă evacuatorie; nu sunt indicate laxative. Sonda se introduce doar 
câţiva centimetri pentru a nu depăşi zona aganglionară în cazul formelor joase. 

La nou născut sunt preferate substanţe iodate cu osmolaritate cât mai redusă. La copilul 
mare se foloseşte soluţia baritată. 

Lichidul este introdus cu presiune redusă şi lent sub control radioscopic pentru a aprecia 
calibrul, morfologia şi comportamentul dinamic al zonei afectate. Se efectuează radiografii 
ţintite pe zona de interes pentru a reduce doza de iradiere. După identificarea zonei se opreşte 
introducerea de substanţă de contrast pentru a evita formarea de baritoame. 

In cazurile în care diagnosticul nu este cert, se efectuează o radiografie abdominală la 8, 
24 sau 48 de ore. Acestea nu trebuie efectuate atunci când se folosesc soluţii iodate. 

Irigoscopia evidenţiază: 

■ distal de zona aganglionară, colonul are aspect normal sau este rigid, fix. Uneori se 
constată contracţii anarhice; 

■ zona de tranziţie, între cea normală şi cea aganglionară, are forma conică pe o distanţă 




Fig. nr. 4.6. Boală Hirschprung formă scurtă. Irigoscopie. a) radiografie AP. b) radiografie oblică 

de 2-3 cm. Uneori trecerea este abruptă; alteori nu poate fi identificată. Mai ales la 
nou-născut şi la copilul mic, colonul situat proximal de zona aganglionară nu 
este întotdeauna dilatat; zona de trecere este mai bine identificată pe radiografiile 
tardive; 

■ segmentul aganglionar are mucoasa mai neregulată; 

■ zona dilatată situată în amonte de zona aganglionară poate să nu existe. Atunci când 
există se pot constata pliuri transversale de luptă; 

■ retenţia materiilor fecale deasupra zonei afectate este un semn puţin important mai 
ales la nou născut când poate avea şi alte cauze. 
Are valoare dacă retenţia este prezentă şi la 24 de 
ore după examen în segmentul dilatat; 

■ rectul are dimensiuni mici şi este puţin 
expansibil; 

■ semnul specific bolii Hirschprung este eviden- 
ţierea zonei de tranziţie. 

Au fost descrise şi alte semne ca: lărgirea spaţiului 
retrorectal, raportul dintre diametrul rectal maxim şi 
diametrul maxim al sigmei este subunitar ş.a. care nu şi- 
au dovedit utilitatea practică. (3) 



Fig. nr. 4.7. Boală Hirschprung formă scurtă localizată la 
joncţiunea sigmoidului cu colonul descendent. Irigoscopie. 
Radiografie AP. 



în funcţie de lungimea zonei aganglionare există 

■ forme scurte de câţiva milimetri, filiforme. 

■ totale - 10% din cazuri interesează colonul în întregime 

■ forme lungi în care zona aganglionară cuprinde şi o porţiune din ileon. 

La nou născut diagnosticul diferenţial trebuie făcut în primul rând cu imaturitatea 
funcţională a colonului care apare la prematuri. Ileusul prematurului sau dopul meconial 
(plug syndrome) apar în contextul prematurităţii. 

Irigoscopia cu contrast hidrosolubil la prematuri are în acelaşi timp valoare diagnostică 
şi terapeutică. Modificarea de calibru apare progresiv, rectul este normal, iar dilatarea din 
amonte este puţin importantă. 

Prematuritatea nu a fost asociată cu boala Hirschprung. 

Copii născuţi din mame diabetice au microcolon stâng. Reducerea progresivă a 
calibrului şi ampula rectală normală pledează pentru ocluzie funcţională şi nu pentru boala 
Hirschprung. 

In aceste cazuri ecografia este utilă deoarece evidenţiază dilataţia lichidiană sau meconială 
în boala Hirshprung şi diminuarea progresivă a calibrului în microcolonul stâng. 
Tratamentul bolii Hirschprung este exereza chirurgicală a segmentului afectat. 

4.3. Duplicaţia colonului 

Este o anomalie foarte rară situată pe marginea mezenterică a colonului care poate comunica 
cu intestinul subţire sau poate fi o ansă oarbă. Atunci când este deschisă la ambele capete, este 
depistată întâmplător. Rareori în formele cu ansă oarbă poate avea loc obstrucţie cu creşterea 
în dimensiuni şi chiar sângerare. (4) 

Pe radiografia abdominală se constată o masă care deplasează intestinul. 

Ecografia evidenţiază o masă cu ecogenitate mixtă sau lichidiană. 

Irigoscopia evidenţiază comunicarea sau uneori numai o amprentă pe care ansa o produce 
pe colon. 

Duplicaţia colonului este însoţită de alte malformaţii ale coloanei, aparatului urinar. 

4.4. Sindromul megavezică-microcolon-hipoperistaltism. 

Acest sindrom apare rar, mai frecvent la fete şi constă într-o importantă distensie a vezicii 
urinare, colon mic şi hipoperistaltism intestinal care nu se modifică sub tratament. 

Nu se constată obstrucţie la nivelul colului vezical sau uretrei şi nici la nivelul 
intestinului. 

Ecografic se constată o importantă distensie a vezicii. Irigoscopia evidenţiază un colon cu 
dimensiuni reduse. 

4.5. Apendicita acută 

Apendicita acută este o urgenţă chirurgicală frecvent întâlnită la copil. Poate apare la orice 
vârstă, dar mai frecvent se întâlneşte după 5 ani. Apendicita acută se datorează obstruării 
lumenului de către: hiperplazie limfoidă, corpi străini, paraziţi, materii fecale, urmată de 
creşterea presiunii intraluminale, distensie, ischemie şi înmulţire exagerată a bacteriilor. Apoi 
se produc zone de infarct şi chiar perforaţie ce duce la abcese periapendiculare sau peritonită. La 
copilul mic apar mai frecvent perforaţii şi septicemii, iar la cel mare abces periapendicular. 

Diagnosticul clinic este mai puţin fiabil decât la adult. Anamneză este mai dificilă, probele 
biologice evidenţiază adesea un proces inflamator. Probele biologice normale nu exclud 
apendicita. Există numeroase discordanţe anatomoclinice. 

Clinic, la copil, apendicita acută are în 30-50 la sută din cazuri un debut atipic ce întârzie 
precizarea diagnosticului. (5). Aceasta explică numărul mai mare de complicaţii, peritonite 
sau abcese, decât la adult 20-40%. (6). La copil frecvent apendicita debutează după o infecţie 
respiratorie urmată de anorexie, vomă, febră mare. Uneori la copiii cu apendicită se constată 
adenopatii. 

La copil, mai ales sub 2 ani, evoluţia este uneori rapidă, în 6 ore de la debut putându-se 
instala şi semnele perforaţiei. Abcesul apendicular situat în pelvis poate mima o gastroenterită 
şi poate întârzia diagnosticul. 

Atunci când semnele clinice şi leucocitoza sunt tipice se indică tratament chirurgical. 
S-a constatat însă ca în aceste cazuri apendicele este normal într-o proporţie de 13-25%. 
Examinarea imagistică preoperatorie reduce acest procent la 3-7%. (7). Examinarea imagistică 
are rolul de a preciza diagnosticul într-un stadiu incipient şi a diferenţia sindroamele care 
mimează apendicita, a evita laparotomiile exploratorii, de a reduce rata perforaţiilor, de a 
diminua costurile. 

Diagnosticul diferenţial la un copil suspect de apendicită se face cu: 
La copilul mic: 

• invaginaţia 

• adenita mezenterică 

• ileita 

La copilul mare: 

• boala Chron 

• limfom 

• obstrucţii renale 
La fete: 

• chiste ovariene 

• torsiune de ovar 

• inflamaţii în pelvis 

Examinarea ecografică se face cu compresiune gradată folosind un transductor liniar de 
5-12 MHz şi tehnica Doppler color. Se foloseşte compresiune moderată dozată pentru a nu 
accentua durerea. Sub compresiune se va evidenţia psoasul şi vasele iliace, iar apendicele 
este situat anterior faţă de ele. 





® 



Fig. nr. 4.8. Apendice normal. 
Ecografie. a) Secţiune longitudinală. 
Conţinutul lumenului este lichidian. 
b) Secţiune longitudinală. Lumenul 
este gol iar mucoasa apare ca o linie 
ecogenă situată central c) Secţiune 
transversală. Lumenul este gol iar 
mucoasa pliată situată central apare 
ecogenă. 

Scanarea se face în longitudinal şi transversal. Se identifică colonul ascendent, ileonul. 
Apendicele este situat la 1-2 cm sub inserţia ileonului. 

Apendicele normal apare ca o structură tubulară care porneşte de la nivelul cecului, 
compresibilă, cu un perete gros de 3-6 mm. Cele patru straturi ale tubului digestiv nu sunt 
întotdeauna identificate la apendice. Cel mai bine se vizualizează submucoasa şi mucoasa. 
Lumenul apare ca o linie hiperecogenă. Foarte rar un apendice normal conţine lichid. Uzual 
el este turtit, ovalar şi adesea greu de identificat. 

Ansele intestinale normale pline cu aer pot fi comprimate şi deplasate. Examinarea 
ecografică trebuie să cuprindă întregul abdomen dar mai ales organele care pot simula un 
sindrom apendicular ca rinichiul, ovarul. Căutarea unei mici colecţii pleurale are o mare 
valoare deoarece orientează spre o inflamaţie pleuropulmonară. 

înaintea începerii examinării copilul este rugat să indice cu degetul punctul dureros care 
va permite localizarea mai uşoară a apendicelui. 

Apoi se examinează zona dureroasă sau fosa iliacă dreaptă. 

Uneori examenul este dificil. Ansele intestinale dilatate care se interpun între traductor 
şi apendice pot fi evitate prin începerea examinării din lateral cu înclinarea traductorului în 
aşa fel încât fasciculul să treacă posterior faţă de ele. (8) 

Semne ecografice de apendicită 

• în secţiune transversală apare o imagine de ţintă în care centrul hipoecogen al 
apendicelui este dat de acumularea unei mici cantităţi de lichid sau puroi, şi este 
înconjurat de un inel ecogen dat de mucoasă şi submucoasă, apoi urmează alt inel 
hiperecogen dat de musculară. Diametrul transversal este mai mare de 6 mm. 

în stadiul de inflamaţie constituită se constată o hipoecogenitate difuză. Zona hiperecogenă 
centrală nu se mai constată. 

• în secţiune longitudinală apendicele inflamat apare ca o structură tubulară, 
necompresibilă cu submucoasă neuniformă şi întreruperi ale mucoasei. 

Uneori în interiorul lumenului se constată detritusuri celulare sub forma unor imagini ecogene. 
Apendicoliţii atunci când există apar ca imagini hiperecogene cu umbră posterioară. Prezenţa 
lor este importantă deoarece este una dintre indicaţiile certe pentru apendicectomie. 




Fig. nr. 4.9. Apendicită acută. Ecografie a) secţiune longitudinală, b) secţiune transversală. Apendicele 
are dimensiuni crescute, este balonizat, are pereţii îngroşaţi şi câteva ecouri punctiforme în lumen, 

Fig. nr. 4.10. Apendicită acută. Ecografie a) secţiune longitudinală 
b) secţiune transversală. 



Uneori inflamaţia poate cuprinde doar vârful apenicelui. 

în stadiile mai avansate, când apendicele conţine puroi sub tensiune, pe lângă 
hipoecogenitatea difuză se constată întărire posterioară. Frecvent în acest stadiu se observă 
o cantitate de lichid periapendicular. Prezenţa de lichid în fosa iliacă dreaptă variază de la 
o minimă colecţie apendiculară la o colecţie medie în Douglas, spaţiul Morison. Colecţia de 
lichid nu însoţeşte întotdeauna perforaţia. 

Mişcarea anselor intestinale în jurul apendicelui inflamat este redusă sau absentă. 

Mezenterul care înconjoară apendicele apare ecogen, îngroşat, aspect asemănător „fat 
stranding" din examinarea CT. 




Fig. nr. 4.11. Apendicită acută. Ecografie a) Secţiune transversală. Apendice subhepatic b) Secţiune 
oblică 

Adenopatiile sunt reactive şi se datorează procesului inflamator. Ele sunt mai frecvente în 
stadiile tardive sau în formele perforate. Adenopatiile mezenterice nu au o valoare diagnostică 
deosebită. Uneori se constată o minimă dilatare a aparatului pielocaliceal şi ureterului. 

Sub compresiune, imaginea de apendicită nu se modifică. Nu se constată unde peristaltice. 
Apendicele normal „ fuge" de sub traductor, pe când cel inflamat este imobil. 

Dacă un apendice cu dimensiuni crescute este hipoecogen etc, compresiunea nu mai este 
necesară deoarece provoacă durere. 

Ecografia Doppler color evidenţiază în stadiile incipiente hiperemie la nivelul mucoasei 
datorată hiperpefuziei inflamatorii. In stadiile incipiente, hipervascularizaţia este prezentă 
doar la vârful apendicelui. 

In cazul unei apendicite gangrenoase, când mucoasa este distrusă, nu se constată 
semnal vascular. După perforaţie se poate constata hipersemnal vascular în ţesuturile moi 
periapendiculare. 

Apendicita perforată este greu de identificat deoarece se drenează, iar apendicele se 
colabează. In aceste cazuri evidenţierea lichidului periapendicular şi creşterea ecogenităţii 
grăsimii mezenterice sunt deosebit de utile. 

Uneori apendicita perforată apare sub forma unui flegmon, o masă ecogenă difuz delimitată. 
Alteori apare sub forma unui abces având o imagine cu centrul hipodens şi periferia ecogenă 
difuz delimitată. Alteori abcesul apendicular apare ca o masă complexă cu structură inomogenă. 
După perforaţie, la mai mult de jumătate din cazuri apendicele nu se mai poate identifica. 
Atunci când este identificat stratul ecogen submucos nu se mai vizualizează. Abcesul 
apendicular poate fi localizat fie în fosa iliacă dreaptă, fie subhepatic, fie pelvin. 

La copilul mic sub 3 ani, debutul este înşelător, sub forma unei gastroenterite sau invaginaţii 
intestinale, iar diagnosticul se pune de obicei în stadiul de peritonită. 




Fig. nr. 4.12. Apendicită acută flegmonoasă. Ecografie. a) secţiune longitudinală, b) secţiune 
transversală 

Fig. nr. 4.13. Apendicită acută. Abces apendicular. Fig. nr. 4.14. Apendicită acută. Lichid periapen- 
Ecografie. Secţiune longitudinală. dicular. Ecografie. Secţiune longitudinală. 




Fig. nr. 4.15. Apendicită acută perforată.a), b) Apendice cu dimensiuni mult crescute, cu perete îngroşat. 
Colecţie lichidiană importantă periapendiculară. 



La copii trataţi cu antibiotice evoluţia este spre organizare cronică a inflamaţiei, uneori 
ia un aspect pseudotumoral. 

Principalul neajuns al ecografiei este lipsa de vizualizare a apendicelui pe întreaga sa 
întindere sau interpretarea unei adenoileite (care se vindecă spontan) ca apendicită. Lipsa 
de vizualizare se datorează unei compresiuni inadecvate, sediului retrocecal sau perforaţiei, 
ileusului reflex sau lipsei de cooperare a copilului (plâns, agitaţie). (9) 

Apendicele retrocecal este mai greu de 
evidenţiat mai ales în stadiul incipient al 
inflamaţiei. în evoluţie inflamaţia cuprinde 
cecul şi ileonul şi se însoţeşte de multiple 
adenopatii. Sediul retrocecal al apendicelui 
se poate identifica în secţiune coronară cu 
traductorul paralel cu aripa iliacă. Se identifică 
psoasul iar apendicele este situat anterior. 

Ecografia completează examenul clinic şi 
reuşeşte să reducă numărul apendicectomiilor 
negative, a apariţiei complicaţiilor şi reduce 
timpul de spitalizare. 

Ecografia este deosebit de utilă în a 
diferenţia o apendicită de alte sindroame 
care o simulează precum diverticulita Meckel, 
adenita mezenterică, boala Crohn în puseu Fig nr 4 m Abceg postapendicectomie . Ecogra fi e . 
acut, limfomul Burkitt, enterocolite care Masă hipoecogenă cu structură inomogenă situată 
afectează mai ales ultima ansă ileală. La fete anterior faţă de muşchiul psoas. 
ecografia permite evidenţierea patologiei 

ovariene care poate mima apendicita ca torsiunea ovariană, chistele hemoragice etc. 

în cazul în care examenul ecografic este neconcludent, trebuie efectuată o computer 
tomografie. 

CT este utilă când copilul se prezintă în stadiul de complicaţii sau cu o masă cu etiologie 
necunoscută. 

Cantitatea scăzută de grăsime peritoneală la copil face uneori diagnosticul dificil. Preţul 
de cost ridicat, iradierea, injectarea substanţei de contrast şi diagnosticul nu întodeauna cert 
fac din CT o metodă folosită doar în cazuri foarte bine selecţionate. 

Pentru examinarea apendicelui la copil au fost propuse mai multe tehnici de examinare. 
Cea mai acceptată pare a fi administrarea de contrast rectal în volum de 500 ml pentru 
copilul mic şi 1000 de ml pentru cel mare şi examinarea abdomenului inferior şi pelvisului 
cu secţiuni de 5 mm, pitch 1. 

Administrarea de contrast intravenos este utilă. Apendicele normal este evidenţiat la trei 
sferturi dintre copii. El porneşte de pe faţa posteromedială a cecului, la 2 cm sub valvula 
ileocecală. Implantarea apendicelui în cec este constantă, dar orientarea vârfului poate fi 
inferioară, laterală, retrocecală sau medială. Apendicele are o formă curbă sau tortuoasă. 
Lumenul apendicelui normal poate conţine aer, lichid sau substanţă de contrast. 

CT în apendicită evidenţiază un apendice destins cu diametrul transversal mai mare de 7 
mm, cu pereţi îngroşaţi care captarează contrast, prezenţa apendicoliţilor, îngroşarea pereţilor 
cecului şi ileonului terminal, prezenţa lichidului peritoneal sau adenopatiilor. Aspectul 
de „plasă împletită" („fat stranding") al grăsimii pericecale este corespondentul aspectului 
hiperecogen din ecografie al grăsimi mezenterice din jurul apendicelui inflamat. (10) 

Semnele specifice de apendicită CT sunt creşterea diametrului şi modificările cecului 
datorită progresiunii inflamaţiei care îl cuprinde şi pe acesta. De asemeni, identificarea 
apendicoliţilor este un semn distinctiv pentru apendicită. (11) 

După perforaţie apendicele nu mai este vizibil, dar se evidenţiază abcesul. CT este utilă 
în examinarea complicaţiilor postoperatorii, mai ales în identificarea colecţiilor restante 
postoperatorii. (12) 





324 



Aparatul digestiv 



Dacă copilul este slab, apendicele este uşor de evidenţiat ecografic. Dacă copilul este obez, 
CT permite o mai bună identificare a modificărilor patologice. în plus CT nu este dependentă 
de operator, are o sensibilitate şi o specificitate mai mare decât ecografia şi poate identifica 
mai bine complicaţiile. 

Radiografia abdominală poate oferi semne indirecte de diagnostic. 

In stadiile incipiente secundar vomei sau diareei se constată o cantitate mică de gaze în 
abdomen. Uneori aspectul radiologie este normal. Frecvent se constată o scolioză reflexă cu 
concavitatea spre dreapta, semn ce apare constant dar nu este specific. Uneori apar nivele 
hidroaerice atât în fosa iliacă dreaptă cât şi în ileon. Apendicoliţii pot fi uşor identificaţi mai 
ales atunci când sunt calcifiaţi. 

In formele severe, colonul ascendent este spastic şi nu conţine gaze iar colonul transvers 
este plin cu aer şi dilatat. 

Abcesul produce pe radiografia abdominală o opacitate 
în fosa iliacă dreaptă care deplasează cecul. Foarte rar se 
identifică pneumperitoneu după perforarea apendicelui. 
Penetraţia provoacă ileus. Absenţa vizualizării marginii 
interne a psoasului a fost mult timp considerat un semn 
de peritonită secundară apendicitei, dar este un semn 
cu importanţă minimă. 

Uneori se constată o opacitate în fosa iliacă dreaptă 
în jurul căreia se constată un ileus reflex localizat, „o 
ansă sentinelă". 

Liniile grăsimii peritoneale, situate în partea laterală 
a fosei iliace drepte sunt şterse, neclare. 

în trecut lipsa de opacifiere a apendicelui la examinarea 
baritată era considerat un semn de apendicită. Astăzi 
această metodă nu se mai practică. 

Fig. nr. 4.17. Apendicită. Apendice 
4.6. Colita neutropenică. (Tiflita) opacifiat cu structură inomogenă. 

Apare la copiii cu leucemie care au un sistem imunitar deficitar. Este o inflamaţie necrozantă 
a regiunii ileocecale evoluează frecvent spre perforaţie. Mecanismele care produc boala sunt 
necunoscute. 

Ecografia evidenţiază îngroşarea mucoasei şi creşterea ecogenităţii acesteia. Examinarea 
Doppler evidenţiază hipervascularizaţie. Uneori se constată lichid pericecal. 

CT relevă îngroşarea peretelui cecului, colonului ascendent şi ileonului terminal pe toată 
circumferinţa, distensia cecului. Scăderea densităţii peretelui se datorează edemului. Grăsimea 
pericecală are atenuare crescută, septele planurilor interfasciale sunt îngroşate, dând un 
aspect reticulat. CT permite detectarea perforaţiei prin evidenţierea pneumoperitoneului şi 
a lichidului pericecal, a pneumatozei intestinale. (13) 

Radiografia abdominală evidenţiază dilataţia anselor ileocecale, datorate ileusului 
paralitic, şi uneori nivele hidroaerice. Alteori fosa iliacă dreaptă este opacă. Rareori se constată 
pneumatoză la nivelul colonului sau ileonului terminal. 

4.7. Colita pseudomembranoasă. 

Colita pseudomembranoasă cuprinde întreg colonul şi este cauzată de toxinele produse 
de Clostriudium difficile. Apare mai frecvent la copiii imuno deprimaţi. 
Ecografia evidenţiază îngroşarea peretelui colonului şi ascită. 

CT identifică îngroşarea peretelui, mărirea haustrelor, " semnul acordeonului", inflamaţia, 
grăsimi pericolonice, ascită. 



4.8. Colita granulomatoasă. 

Boala Crohn se poate localiza şi la nivelul colonului, mai ales în perioada de adolescent, 
şi afectează colonul ascendent, ileonul terminal şi rectul. 

Examinarea cu dublu contrast în fazele incipiente evidenţiază numeroase ulceraţii. In perioada 
de stare ulceraţiile se adâncesc, iar în cea de vindecare apar stricturi şi pseudodiverticuli. 
Caracteristic bolii Crohn este distribuţia discontinuă a leziunilor. 

CT evidenţiază îngroşarea importantă a peretelui intestinal, inflamaţia grăsimii pericolonice, 
abcese şi fistule care sunt localizate mai ales perirectal. 



4.9. Colita ulcerativă. 



Colita ulcerativă este o afecţiune gravă cu debut brusc care apare mai ales la prematuri, fiind 
o combinaţie de infecţie şi ischemie caracterizată prin necroză hemoragică şi inflamaţie. Boala 
afectează predominent rectul în 95% din cazuri de unde progresează retrograd cuprinzând în 
cazurile grave şi câţiva centimetri din ultima ansă a ileonului. Colonul prezintă ulceraţii care se 
extind până în musculară, între ele mucoasa este hiperemică şi de obicei hemoragică. (14) 

In dezvoltarea bolii sunt incriminate: hipoperfuzia sau ischemia intestinală care duce la 
necroza mucoasei ; încărcarea microbiană exagerată, favorizează formarea de gaz în peretele 
intestinal ; alimentaţia per os, continuă să irite intestinul. 

Investigarea tractului digestiv astăzi se face mai ales endoscopică, vizualizarea directă a 
mucoasei şi biopsia permit diagnosticul. Examinarea radiologică este necesară atunci când 
colonoscopia nu poate examina colonul drept. 

Radiografia abdominală în incidenţă AP evidenţiază: 

• dilataţie difuză a colonului cu dispariţia haustrelor 

• dilataţie asimetrică a anselor intestinale, 

• ansele intestinale nu au pliuri evidente radiologie, apar 
separate, imobile pe radiografii efectuate seriat. 

• peretele intestinal este îngroşat, iar în interiorul său apar 
transparenţe rotunde, datorate unor bule de aer situate în 
submucoasă, sau transparenţe liniare situate în seroasă, 
semn denumit pneumatoză intestinală. Aceasta este mai 
bine evidenţiată în fosa iliacă dreaptă. 



Fig. nr. 4.18. Colită ulcerativă la nou născut. Radiografie 
abdominală. Aerocolie importantă. Peretele colonului ascendent 
îngroşat. Pneumatoză perete intestinal. 

Fig. nr. 4.19. Colită ulcerativă, formă medie. Radiografie abdominală, 
a) Incidenţă PA ; b) Incidenţă LL. Dilataţie difuză a colonului şi anselor 
intestinale. 



• o hipersecreţie digestivă difuză importantă; 

• uneori apare pneumperitoneu datorită perforaţiei intestinului. 

• diminuarea cantităţii de gaz din intestin concomitent cu creşterea intensităţii 
opacităţii abdominale este un semn de peritonită şi se datorează acumulării de lichid 
peritoneal. 

• în peritonită instalată abdomenul devine opac, iar peretele abdominal apare îngroşat. 
(15) 

Pe măsură ce copilul se vindecă, distensia abdominală şi intestinală se reduc. în timp 
segmentele afectate pot deveni stenotice. 

Ecografia este recomandată mai ales atunci când există puţine gaze în abdomen şi se 
efectuează folosind un traductor liniar cu frecvenţă variabilă 7-14 MHz. Se examinează 
întregul abdomen, folosindu-se compresiune dozată. Ecografia evidenţiază îngroşarea peretelui 
intestinal, care uzual are sub 2, 5 mm. Intestinul este mai puţin compresibil în zonele afectate. 
Peristaltismul este încetinit sau absent. 

Măsurarea grosimii peretelui se face între linia hiperecogenă dată de interfaţa mucoasă 
lumen intestinal şi linia hiperecogenă dată de seroasă. Atunci când se vizualizează pliurile 
măsurarea se face între acestea. îngroşarea moderată a peretelui nu duce la pierderea aspectului 
stratificat format din linii hiper şi hipoecogene. în îngroşările mari însă în secţiune transversală 
intestinul are aspect de ţintă în care peretele apare ca o hipoecogenitae ce înconjoară o 
zonă ecogenă centrală dată de mucoasa comprimată şi aerul din lumen. în colitele cronice 
stratificarea peretelui dispare. 

Ecografia Doppler evidenţiază accentuarea vascularizaţiei în faza inflamatorie şi reducerea 
sa în faza necrotică. 

Uneori se constată adenopatii mezenterice, colecţie lichidiană intraperitoneală, sau chiar 
fistule. (16) 

Fig. nr. 4.20. Colită ulcerativă formă severă.. Radiografie abdominală, a) Incidenţă 
PA ; b) Incidenţă LL. Pneumatoză la nivelul colonului ascendent. Perete 
intestinal îngroşat. Dilataţie difuză a colonului şi anselor intestinale. Două nivele 
hidroaerice. 



Ecografia este mai sensibilă decât radiografia în depistarea emboliei gazoase portale. 

CT evidenţiază îngroşarea peretelui. In faza acută rectul are aspect de ţintă în care inelul 
interior, dat de mucoasa îngroşată, are atenuare de ţesut moale şi este înconjurat de un inel 
hipodens datorat edemului şi acumulării de grăsime la nivelul submucoasei, iar la exterior 
se află un inel hiperdens, datorat îngroşării muscularei (17). 

în faza cronică are loc pierderea stratificării peretelui, îngustarea lumenului, scurtarea 
colonului cu pierderea haustraţiilor, proliferarea grăsimii mai ales în jurul rectului. Uneori 
apar abcese sau fistule. 

Examinarea cu substanţă de contrast este uneori recomandată. Este preferată examinarea 
per os şi efectuarea de radiogafii din 30 în 30 de minute până la opacifierea colonului. în 
formele medii de boală, mucoasa 



colonului are un aspect granular. 
întreaga linie a mucoasei 
este neregulată. Haustrele 
apar îngroşate. Odată cu 
progresiunea bolii apar ulceraţii 
punctiforme care se extind apoi 
în submucoasă şi musculară. 
Regenerarea mucoasei poate 
produce pseudopolipi. Leziunile 
din colita ulcerativă apar mai 
ales în jurul rectului, sunt 
simetrice, confluente. Puseele 




repetate duc la fibroză şi la Fig. nr. 4.21. Colită ulcerativă. Irigoscopie. Rectul apare spastic, cu 
scurtarea colonului. contur neregulat, cu ulceraţii care se extind până în musculară. 

4.10. Hiperplazia limfoidă 

Nu are o semnificaţie patologică, dar nu trebuie confundată cu alte afecţiuni mai ales 
polipoză. 

Este localizată la nivelul colonului transvers, flexurilor şi rectului. 

La examinarea baritată cu dublu contrast se constată multiple defecte de umplere nodulare 
care au centrul ombilicat. 

Atunci când diagnosticul nu este cert se efectuează colonoscopia. 



4.11. Tumorile colonului. 



Tumorile colorectale sunt foarte rare la copil. Ele sunt carcinoame şi apar fie la copilul 
sănătos, fie însoţesc colita ulcerativă sau polipoasă. 

Localizarea pe colonul stâng este în cele mai multe cazuri infiltrativă producând stenoză, 
iar pe colonul drept este ulcerativă. 

Ecografia evidenţiază îngustarea lumenului, îngroşarea peretelui, dispariţia stratificării, 
sau o formaţiune situată în perete cu centru mai ecogen cu aspect de ţintă. 

Frecvent odată cu depistarea tumorii se 
evidenţiază şi metastazele organelor înveci- 
nate (18). 

Irigoscopia evidenţiază, în formele infil- 
trative, îngustrea lumenului cu contur rigid 
care nu se destinde, sau cu contur neregulat, 
spiculiform. In formele ulcerative se constată o 
imagine de adiţie pe un perete al colonului. 

CT este folosit pentru aprecierea extinderii 
şi depistarea metastazelor. 

■ Limfomul este cea mai frecventă boala 
neoplazică a tractului gastrointestinal 
la copil. Predomină tipul non-Hodkin. 
Localizarea predilectă este ultima 
ansă ileală, dar poate apare în orice 
segment al tubului digestiv. 

Radiografia abdominală evidenţiază o 
opacitate cu intensitate de ţesuturi moi. 

Ecografia evidenţiază îngroşarea peretelui 
şi adenopatii. 

CT limfomul intestinal apare ca o masă 
parenchimatoasă cu dimensiuni variabile sau 
ca o infiltrare difuză a peretelui care duce la 
îngustarea excentrică sau circumferenţială 
a lumenului. Uneori se constată o dilatare 
importantă a colonului ridicând suspiciunea 



Fig. nr. 4.23. Multiple adenopatii. Ecografie 




Fig. nr. 4.22. Limfom cecal. Secţiune axială CT. 
Peretele cecului foarte mult îngroşat. 

unei obstrucţii. Formaţiunea prezintă o 
încărcare moderată post contrast 

Rareori apar ulceraţii sau arii necrotice. 
Limfomul poate avea aspect polipoid şi 
produce invaginaţii 

Limfoamele sunt însoţite de obicei de de 
importante adenopatii regionale mezenterice şi/ 
sau retroperitoneale şi de splenomegalie(20). 

Ca o regulă generală, limfomul trebuie 
luat în considerare în diagnosticul diferenţial 
în orice afecţiune tumorală sau inflamatorie 
cronică a tubului digestiv. 

□ Polipoza colonică 

■ Polipoza juvenilă 

Polipoza juvenilă a colonului apare de 

obicei izolat, fiind localizată în cele mai multe 

cazuri în sigmoid şi rect. 

n t 4- r i. . . • Fie. nr. 4.24. Polipoză colon. Irieoscopie. 

Polipii sunt formaţi dm ţesut conjunctiv, ° r q v 

nu conţin epiteliu şi nu se malignizează. 

Polipii pot fi sesili sau pediculaţi. Rareori, la copil, polipii sunt mari şi produc tulburări 

de tranzit. Polipii sesili sunt localizaţi mai ales pe pliul haustral, putând fi confundat cu o 

îngroşare a acestuia. 

Clinic polipoza juvenilă a colonului debutează prin sângerare rectală. Uneori pot produce 
invaginaţie. 

Colonoscopia este metoda de primă intenţie deoarece polipii pot fi vizualizaţi şi 
biopsiaţi. 

Irigoscopia este utilă în cazul în care nu se poate face colonoscopie. Polipii apar ca defecte 
de umplere, rotunde, bine delimitate, cu structură omogenă. 

Există două tipuri de polipoză mai frecvent întâlnită. Una în care polipii sunt distribuiţi atât 
în intestinul subţire cât şi gros şi clinic se manifestă prin diaree, sângerări, hipoproteinemie, 
diselectrolitemie şi are prognostic rezervat şi alta în care sute de polipi sesili sau pediculaţi 
sunt situaţi numai în colon (19). 

CT multislice cu secţiuni fine permite detectarea polipilor cu dimensiuni chiar mai mici 
de 5 mm. Detectarea polipilor mici, însă, are o valoare redusă din punct de vedere clinic, 
deoarece riscul de obstrucţie sau malignizare este foarte redus. 

■ Polipoza familială 

Este o boală autosomal dominantă. Foarte mulţi polipi apar mai ales în porţiunea stângă 
a colonului. La copilul mic polipii sunt sesili, dar cresc în dimensiuni şi devin pediculaţi. 
Polipii au o structură adenomatoasă şi constituie o stare preneoplazică 

Copiii pot fi asimptomatici, descoperirea fiind întâmplătoare, sau pot prezenta sângerări 
rectale sau diaree. 

Irigoscopic, mai ales la copilul mic, diagnosticul este dificil deoarece polipii au dimensiuni 
mici şi pot fi confundaţi cu hiperplazia limfatică. 

Degenerarea carcinomatoasă poate da aspect de îngustare a lumenului sau de tumoră 
polipoidă. Colonoscopia precizează diagnosticul prin vizualizare şi biopsierea polipului. 

■ Sindromul Gardner 

Este o boală autosomal dominantă care constă în multiplii polipi adenomatoşi coloniei, 
osteoame, multiple tumori de părţi moi (fibroame, lipoame etc) şi tumori desmoide. 

Leziunile părţilor moi şi osului pot precede apariţia polipilor coloniei. Acestea au potenţial 
de malignizare ridicat. 

5. PATOLOGIA PERITONEULUI 



□ Spaţiile cavităţii abdominale. 

Cavitatea abdominală are trei spaţii distincte: anterior, mijlociu, posterior. 

Spaţiul anterior este spaţiul cavităţii peritoneale, cel mijlociu este denumit şi subperitoneal 
sau pararenal anterior şi spaţiul posterior cel al lojii renale. 

Fiecare spaţiu este bine individualizat, iar procesele patologice rămân mult timp 
localizate. 

Spaţiul posterior sau loja renală este limitat de fasciile renale anterioară şi posterioară, 
care lateral se reunesc şi formează fascia lateroconală. 

Spaţiul mijlociu sau pararenal anterior sau planul subperitoneal este cuprins între fascia 
renală anterioară, situată posterior, şi peritoneul posterior, situat anterior. 

Spaţiul anterior corespunde cavităţii peritoneale. 

Cavitatea peritoneală este împărţită de către mezocolonul transvers în două etaje: 
supramezocolic şi submezocolic. In spaţiul supramezocolic se află spaţiul perisplenic, 
perihepatic. Acesta are o prelungire caudală punga Morrison, situată decliv, numită şi spaţiul 
subhepatic. Spaţiul Morrison este o mică depresiune triunghiulară, în partea dreaptă, între 
mezocolonul transvers inferior, lobul hepatic drept în sus şi în afară şi reflectarea peritoneului 
pe rinichiul drept posterior. 

Regiunea submezocolică este formată din două compartimente, unul anterior - marea 
cavitate peritoneală, şi unul mai mic, situat posterior în spatele epiplonului, omentul mic 
mărginit de ficat, stomac anterior, hilul splenic în stânga, şi joncţiunea portocavă în dreapta 
unde se află locul de comunicare cu marea cavitate peritoneală prin foramen Winslow. 

Pe peretele posterior al cavităţii peritoneale se află mai multe depresiuni dintre care cele 
mai adânci sunt spaţiile paracolice externe drepte, stângi şi spaţiul Morrison. 

□ Pneumoperitoneul 

Clasic, pneumoperitoneul pe radiografia 
abdominală în ortostatism apare ca o imagine 
semilunară transparentă, subdiafragmatică ce 
creşte în inspiraţie. Nu trebuie confundată cu 
interpoziţia colonului între ficat şi diafragm. 

Pneumoperitoneul este vizualizat şi pe 
radiografia abdominală în decubit dorsal, când 
aerul mulează peretele extern al ansei intestinale 
sau înconjoară unele ligamente ca falciform, uracal, 
lateroombilical, şi apare ca o linie transparentă. 

Uneori mici cantităţi de aer rămân în punctele 
declive ale cavităţii peritoneale la nivelul fosetelor 
paracolice, spaţiul Morrison, subhepatic sau 
perirenal. 

CT este mult mai sensibilă în depistarea 
pneumoperitoneului şi este folosită mai ales în 
urgenţele traumatice abdominale. Folosirea unei 
ferestre joase de - 800 UH, de tip pulmonar, permite 
depistarea cu uşurinţă a pneumoperitoneului. 





f 




1 



Fig. nr. 5.1. Pneumoperitoneu. Radiografie 
abdominală AP. 

□ Hidropneumoperitoneul. 

Cauzele hidropneumoperitoneului sunt 
abcesele închistate secundare perforaţiei tubului 
digestiv, sau complicaţiile postoperatorii (abcese 
subfrenice). 

Pe radiografia abdominală simplă din 
incidenţă laterală, cu copilul în decubit dorsal 
sau lateral, nivelele hidroaerice sunt localizate 
mai frecvent în regiunea perihepatică sau fosetele 
paracolice. 

Ecografia evidenţiază abcesul şi permite 
aprecierea extinderii lichidiene ceea ce nu este 
posibil pe radiografie. 

Abcesul apare ca o formaţiune rotundă, cu 
pereţi neregulaţi, transonică dar cu ecouri în 
interior. Prezenţa aerului apare ca o imagine 
hiperecogenă cu întărire posterioară (3). 

CT abcesele abdominale apar ca imagini 
hipodense în cavitatea peritoneală, cu perete gros 
care captează contrast, cu detritusuri celulare 
sau gaz în interior. Densitatea abceselor variază 
între 0-40 UH (1). Pentru evidenţierea abceselor 
abdominale este necesară opacifierea anselor 
intestinale. 




Fig. nr. 5.2. Hidropneumoperitoneu. 
Radiografie abdominală AP în 
ortostatism. 




Fig. nr. 5.3. Abces între ansele ileale. Ecografie. 
Imagine cu ecostructură mixtă, predominând 
hipoecogenă. 

□ Ascita 

Termenul de ascită se referă la existenţa unui lichid în cavitatea peritoneală. 

Lichidul de ascită poate fi exudat secundar infecţiilor, tumorilor, peritonitei, sau transudat 
datorat hipertensiunii portale, hipoalbulinemiei, sau altor cauze. 

In cazul suspiciunii unei ascite examinarea de primă intenţie este ecografia care poate 
evidenţia un volum de lichid chiar sub 20 ml. (4) 

Cel mai adesea lichidul este localizat în: 

■ în fundul de sac Douglas care apare destins 

■ în spaţiile paravezicale atunci când vezica urinară este plină 

■ de o parte şi alta a uterului 

■ în spaţiul subhepatic, interhepatorenal Morrison sau spaţiul perihepatic 

■ în fosetele paracolice drepte şi stângi 

■ în spaţiul subfrenic 

■ perisplenic. 

Lichidul de ascită este transonic. Prezenţa de ecouri în interiorul lichidului poate fi dată 
de infecţii, sânge. 




Fig. nr. 5.4. Ascită. Lichid de ascită situat în a) spaţiul interhepatorenal Morison. b) Perihepatic c) între 
ansele intestinale, d) peretele colecistic îngroşat. 

CT este necesar doar în acele 
cazuri în care ecografia nu evidenţiază 
cauza ascitei. Densitatea lichidului 
ascitic are în jur de 10 UH.In cazurile 
de hemoperitoneu CT se constată 
hiperdensitate spontană. 

Radiografia simplă nu este necesară 
pentru diagnosticul ascitei, ci doar în 
cazurile în care se apreciază că poate 
ajuta la depistarea cauzei care o produce. 
Atunci când lichidul este în cantitate mare 
distanţa dintre ansele intestinale este 
crescută, distanţa dintre marea curbură 




gastrică şi colon este mai mare de 3 cm, 



spaţiile paravezicale opacifiate permit 
vizualizarea grăsimii subperitoneale ce 
apare ca o linie transparentă concavă în 
sus. 



Fig nr. 5.5. Lichid de ascită.a) perihepatic, 
perisplenic b) la nivelul pelvisului. 
Secţiuni axiale CT. 




□ Inflamaţii peritoneale. 
Abcesul peritoneal. 

Abcesul intraperitoneal la copil este cauzat de apendicită, boala Cron sau poate apare 
postoperator. 

Ecografic, abcesul apare ca o imagine 
hipoecogenă cu ecouri în interior, înconjurată 
de un inel ecogen. 

CT apare ca o colecţie fluidă cu atenuare de 
10-40 UH difuz delimitată. Uneori imaginea 
hipodensă este înconjurată de un inel gros 
hiperdens care captează contrast. Peritoneul 
apare îngroşat şi captează contrast. Se mai 
constată ileus, scolioză, atelectazie în bandă 
la baza plămânului. 

Locurile predilecte de formare a abceselor 
sunt: spaţiul subfrenic, spaţiul Morrison, 
fundurile de sac şi punga retrovezicală. 
Localizarea în dreapta este de 2-3 ori mai 
frecventă decât în stânga. Presiunea negativă 
din spaţiul subdiafragmatic „atrage" lichidul Fig. nr. 5.7. Peritonita. Ecografie. Abces fosa 
în această fază. Prin efectul gravitaţiei, lichidul iliacă dreaptă, 
format în compartimentul inframezocolic, 

coboară în cavitatea peritoneală în recesul Douglas şi fosele paravezicale laterale. 
Peritonita. 

Peritonita primară la copil apare mai ales în cazurile cu deficienţe imunitare. Peritonita 
secundară este o complicaţie frecventă a apendicitei sau a intervenţiilor chirurgicale (2). 
Peritonita poate fi localizată sau difuză. 

Ecografic în peritonită se observă îngroşarea peritoneului, îngroşarea peretelui intestinal, 
în cazurile în care se suspicionează prezenţa aerului, ecografia trebuie efectuată în poziţie 
semişezândă, iar aerul se localizează între ficat şi diafragm anterior (5). Ecografic apare ca o 
imagine hiperecogenă cu întărire posterioară. 

Radiografie se constată diminuarea cantităţii de gaz din intestin, creşterea intensităţii 
opacităţii abdominale. în formele severe abdomenul devine opac, iar peretele abdominal 
este îngroşat. 

CT se constată ascită, dilatarea structurilor vasculare mezenterice, creşterea densităţii 
grăsimii mezenterice. Peritoneul este uşor îngroşat şi captează contrast. 

Prezenţa gazului în afara lumenului digestiv este un semn patognomonic dar postoperator 
el poate fi depistat încă 10-14 zile. 

6. FICATUL ŞI CĂILE BILIARE 



Metoda de examinare imagistică de primă intenţie în afecţiunile hepatice este ecografia. 
In cazurile în care este normală sau informaţiile nu sunt concordante cu datele clinice sau se 
depistează o masă tumorală este necesară o examinare CT sau IRM, în funcţie de echipamentul 
aflat la dispoziţie sau de experienţa personală. 

6.1. Mase hepatice la copil. 

în imagistica pediatrică, diagnosticul maselor hepatice porneşte în marea majoritate a 
cazurilor de la depistarea ecografică ce ulterior este completată cu date clinice şi biologice 
sau cu examen CT şi IRM. 

Examinarea CT a ficatului se face postcontrast. Scanarea precontrast se face doar în cazuri 
bine selecţionate. Contrastul nonionic se administrează în doză de 2-3 ml/kg, dar nu mai mult 
de 150 ml. Viteza de injectare depinde de calibrul vaselor copilului de la 0.5 la 2 ml/sec. 

Se examinează la CT spiral cu secţiuni de 5-10 mm, în funcţie de dimensiunile copilului, 
cu un pitch de 1:1 sau de 2:1. Copilul mic trebuie sedat. La copilul mare secţiunile se fac în 
respiraţie liniştită sau în inspir. 

6.1.1. Tumorile hepatice maligne 

Apar la orice vârstă şi reprezintă 60% din tumorile hepatice. Cele mai frecvente forme 
histologice sunt hepatoblastomul, hepatocarcinomul, sarcomul, carcinomul fibrolamelar. 
Metastazele hepatice, având ca punct de pornire tumora Wilms şi neuroblastomul, sunt mai 
frecvent întâlnite decât tumorile primitive hepatice. 

Examenul imagistic are rolul de a depista şi caracteriza tumora, de a preciza raportul cu 
vasele adiacente în vederea intervenţiei chirurgicale, de a preciza existenţa metastazelor şi a 
răspunsului la chimioterapie. 

□ Hepatoblastomul. 

Hepatoblastomul este cea mai frecventă tumoră malignă. Apare de obicei în jurul vârstei 
de 1 an. Este însoţită de creşterea alfafetoproteinei serice la mai mult de 90% din copii. 

Ecografia evidenţiază o masă solidă hiperecogenă, unifocală, voluminoasă, ce cuprinde 
un lob. Structura este de cele mai multe ori inomogenă cu mici zone de necroză sau cu 
calcifieri. Calcifierile sunt mai frecvente în 
hepatoblastom decât în hepatocarcinom. 
Lângă masa principală există uneori mici 
noduli. Formele infiltrative sunt rare. Uneori 
hepatoblastomul este multicentric. 

Hepatoblastomul are o pronunţată tendinţă 
de invadarea vasculară în special a venei porte, 
care se manifestă ecografic prin amputaţia sau 
tromboza ramurii porte sau a venei hepatice 

Fig. nr. 6.1. Hepatoblastom. Ecografie. Secţiune 
longitudinală. 

adiacente. Examinarea Doppler evidenţiază o accelerare a fluxului în apropierea şi în interiorul 
tumorii. Tromboza venoasă apare ca o imagine hiperecogenă în interiorul vasului. 

CT este metoda cea mai potrivită pentru caracterizarea leziunii şi aprecierea extinderii 
venoase precum şi pentru depistarea metastazelor pulmonare. Pe secţiunile precontrast 
hepatoblastomul apare ca o masă heterogenă, predominant hipodensă, uni sau multifocală, 
în care se constată calcifieri în 40% din cazuri. Conturul tumorii este bine delimitat, dar poate 
fi infiltrativ. (1) 

Postcontrast în faza arterială formaţiunea este hiperdensă, apoi în faza venoasă este 
hipodensă, în comparaţie cu parenchimul sănătos, dar cu o captare periferică importantă. 
Tromboza tumorală poate fi uneori prezentă şi se extinde în vena portă, venele hepatice 
sau chiar VCI şi apare ca un defect de umplere hipodens în examinarea CT, ca o imagine 
hiperecogenă ecografic. 

Metastazele apar uzual în plămân, nodulii limfatici periaortici. Foarte rar apar metastaze 
în creier sau schelet. 

IRM evidenţiază hiposemnal în Tl. Hipersemnal în Tl poate apare în cazul unor hemoragii 
intratumorale. în T2 se constată hipersemnal heterogen în funcţie de zonele de necroză şi 
de hemoragiile intratumorale. Uneori pot apărea linii hipointense datorate benzilor fibroase. 
Postcontrast se constată o încărcare similară celei întâlnite în CT. IRM poate identifica de 
asemenea extinderea venoasă a tumorii, care apare ca hipersemnal în secvenţele SE (spin 
echo) sau ca lipsă de semnal în secvenţele EG (echo gradient). 

Fig. nr. 6.3. Hepatocarcinom. Secţiune axială IRM T2 FSE, pre (a) şi postcontrast (b) SPIO. 
Formaţiune cu semnal heterogen predominent hipersemnal, bine delimitată. Tromb tumoral în vena 
cavă inferioară. 



□ Sarcomul embrionar nediferenţiat. 

Sarcomul embrionar nediferenţiat mai este denumit mezoteliom hepatic sau sarcom 
mezenchimal hepatic şi afectează de obicei copilul mare, între 6-10 ani, sau adolescentul în 
jurul vârstei de 15 ani. 

Anatomopatologic apare ca o masă cu conţinut mixt parenchimatos şi chistic. 

Este depistat uzual prin examen clinic ca o masă abdominală. Afectează predominant 
lobul drept hepatic. 

Ecografic apare ca o masă predominant chistică cu septe groase. 

CT apare ca o masă cu atenuare redusă, cu o importantă componentă chistică, dar şi cu 
zone solide care captează contrast. 

CT formaţiunea este de obicei unică predominant chistică, bine delimitată. Rareori se 
constată calcifieri intratumorale sau prezenţa unei pseudocapsule care o delimitează de ţesutul 
hepatic. 




Fig. nr. 6.4. Sarcom embrionar nediferenţiat. Secţiune axială CT. a) precontrast: mase hepatice 
voluminoase la nivelul ambilor lobi hepatici, cu aspect heterogen şi contur net periferic, b) postcontrast, 
captare minimă la periferie. 

Alteori CT evidenţiază o masă hipodensă cu o stromă mixoidă în interior, cu o încărcare 
eterogenă postcontrast la nivelul componentei solide, mai ales către periferia formaţiunii. 
Aspectul este greu de diferenţiat de hamartomul mezenchimal benign. (2) 

Metastazează în plămân şi oase 

IRM apare ca un hipo sau hipersemnal în Tl, iar în T2 ca un hipersemnal cu structură 
heterogenă. Componenta solidă captează gadoliniu şi este mai bine evidenţiată în Tl. 
Prezenţa unei imagini striate hiperintense în Tl şi hipointense în T2 reprezintă hemoragii 
intratumorale. 

□ Carcinomul hepatocelular 

Carcinomul hepatocelular este a doua tumoare ca frecvenţă la copil, după hepatoblastom. 
Apare mai frecvent în jurul vârstei de 12 ani (5-15 ani) şi în mai mult de jumătate din 
cazuri se dezvoltă pe o boală cronică persistentă ca hepatită de tip B, ciroză colestatică 
familială, tirozinemie, boli de depozit ale glicogenului, hemocromatoză, deficienţă de alfa 1 
antitripsină. 

CT apare ca o masă hipodensă solitară sau multifocală care captează contrast. De obicei, în 
momentul depistării, tumora este invadantă sau multifocală. CT se pot aprecia şi modificările 
date de afecţiunea preexistentă. 




Fig. nr. 6.5. Carcinom hepatocelular. Secţiuni axiale CT 



IRM în Tl hepatocarcinomul apare ca 
un hiposemnal iar în T2 ca un hipersemnal 
eterogen. 

□ Metastazele hepatice 

Cele mai frecvente metastaze hepatice 
la copil se datorează tumorii Wilms, 
neuroblastomului, limfomului. 

Ecografic metastazele apar ca imagini 
hipo sau hiperecogene în comparaţie cu 
parenchimul hepatic, cu dimensiuni variate. 



Fig. nr. 6.6. Metastaze hepatice. Ecografie. 

Fig. nr. 6.7. Metastaze hepatice. Secţiuni axiale 
CT. nativ: a) Masă tumorală care se proiectează 
la nivelul polului renal superior stâng, cu 
aspect heterogen. Ficat cu dimensiuni crescute, 
structură inomogenă, ce prezintă multiple 
imagini hipodense nodulare confluente, b) 
Mase hipodense, macronodulare în lobul drept 
hepatic, c) Masă tumorală care se proiectează la 
nivelul lojei suprarenale stângi. Ficat cu aspect 
heterogen, de dimensiuni crescute, cu multiplii 
micro şi macro noduli hipodenşi. 



Aproape toate metastazele hepatice sunt hipovascularizate şi apar CT hipodense postcontrast 
în faza portală. In faza arterială au o încărcare inelară subţire la periferie. Metastazele deplasează, 
invadează sau amputează vasele. 

IRM metastazele apar hipointense în Tl şi hiperintense în T2 şi pe secvenţele cu supresia 
grăsimii. 

6.1.2. Tumori hepatice benigne. 
□ Hemangioendoteliomul 

Hemangioendoteliomul este cea mai frecventă tumoră benignă hepatică. Apare în perioada 
de nou născut sau în primele 6 luni de viaţă. Uzual, asimptomatic este depistat întâmplător, 
ca o masă abdominală, dar uneori copiii pot prezenta insuficienţă cardiacă sau diateze 
hemoragice, hemoperitoneu. 

Hemangioendoteliomul hepatic este însoţit, în aproximativ jumătate din cazuri, de 
hemangioame cutanate. (3) 

Ecografic se constată o masă complexă hiper sau hipoecogenă, ce poate avea structură 
mixtă. Venele hepatice care drenează tumora sunt dilatate. Arterele hepatice sunt ceva mai 
dilatate, tortuoase. Aorta sub trunchiul celiac apare îngustată, trunchiul celiac uşor dilatat. 
Examinarea Doppler evidenţiază hipervascularizaţie peri şi intratumorală. In timp în interiorul 
hemangioendotelioamelor apar zone de calcifiere. 

CT hemangioendoteliomul apare ca masă solidă unică sau multiplă, rar difuză, cu 
dimensiuni variate de obicei mari 1-20 cm, bine delimitată. Pe secţiune precontrast apare ca 
o masă hipodensă în comparaţie cu parenchimul adiacent. Rareori structura sa este heterogenă, 
prezentând în regiunea centrală zone hiperdense datorate hemoragiilor şi calcifierilor. 

Fig. nr. 6.8. Hemangioendoteliom. Secţiune axială CT. a) precontrast b) postcontrast. Voluminoasă, 
masă tumorală cu zone calcificate, necrozată central şi iodofilie periferică 



Postcontrast se constată o încărcare periferică precoce, apoi o încărcare centrală mai bine 
evidenţiată pe secţiunile tardive. 

în cazul tumorilor mari apar necroze, fibroze sau hemoragii care dau tumorii un aspect 
heterogen şi nu captează contrast. Formaţiunile mici frecvent se încarcă complet şi au tendinţa 
de a fi multif ocale. 

Datorită şuntării unui volum de sânge prin hemangiom, aorta sub trunchiul celiac are un 
diametru mai redus, iar venele hepatice apar dilatate. 

IRM hemangioendoteliomul apare hipointens în Tl, în comparaţie cu parenchimul adiacent 
şi hiperintens în T2. Atunci când apar hemoragii intratumorale, apar focare hiperintense 
în Tl. Zonele de fibroză apar hipointense în T2. Postcontrast, încărcarea se face centripet, 
asemănător cu cea din examinarea CT, având loc o captare iniţial în periferie urmată de zona 
centrală şi de uniformizarea încărcării întregii formaţiuni. 

In cazurile însoţite de simptomatologie clinică: insuficienţă cardiacă, anemie, hepatomegalie, 
este indicată examinarea CT sau IRM pentru aprecierea extinderii, în vederea intervenţiei 
chirurgicale. 

□ Hemangiomul cavernos 

Hemangiomul cavernos apare rar în copilărie, fiind prezent mai frecvent la adolescent. Uzual 
asimptomatic este depistat incidental ecografic. Aspectul său caracteristic este de formaţiune 




Fig. nr. 6.9. Hemangiom cavernos. Secţiune axială CT. a) precontrast imagine hipodensă în segmentul 
VII hepatic, b) postcontrast încărcare periferică; priză de contrast de tip centripet. 

Fig. nr. 6.10. Hemangiom cavernos. Ecografie hepatică. Imagine hiperecogenă, bine delimitată, cu 
structură omogenă situată: a) în segmentul VII; b) în segmentul V. 

hiperecogenă bine delimitată, cu structură omogenă. Aspectul CT şi IRM este asemănător cu 
cel al hemangioendoteliomului. 





Fig. nr. 6.11. Hemangiom hepatic. Secţiuni axiale IRM T2. FSE. a) precontrast. Mică leziune în 
hipersemnal T2 în segmentul VIII-IV. b) postcontrast discretă scădere a semnalului intralezional 
prin efectul de blood pool al Rezovistului. 



□ Hamartomul 

Este o tumoră benignă mezenchimală întâlnită mai frecvent la băieţi în primii doi ani de 
viaţă. Tumoarea este formată din cavităţi pline cu un material mucoid, separate prin septe 
fibroase. Nu prezintă calcifieri sau hemoragii. 

Depistarea se face prin palparea unei mase abdominale sau prin examen ecografic. 

Ecografia evidenţiază o masă chistică cu septe groase. 

CT hamartomul apare ca o formaţiune predominant chistică, hipodensă, în care septele 
captează contrast. Uneori există şi mase solide care se încarcă postcontrast. 

Aspectul IRM al hamartomului chistic 
depinde de cantitatea de proteine a 
conţinutului. Atunci când aceasta este redusă 
în Tl apare hiposemnal, iar când este ridicată 
apare hiper semnal. în T2 hamartomul apare 
ca un hipersemnal, în care septele cu benzi 
cu semnal de intensitate redusă. 

□ Hiperplazia nodulară focală 

Este o tumoră benignă rar întâlnită la 
copil, uzual asimptomatică. 

Anatomopatologic este un nodul format 
din hepatocite hiperplastice, celule Kupffer 
şi canalicule biliare care înconjoară un ţesut 
fibros (mixomatos) central. De la acesta pleacă 
septe către periferia tumorii. In centrul său 
se află artera nutritivă. 

Ecografic hiperplazia nodulară focală 
este observată prin efectul de masă pe care 
îl produce asupra structurilor vasculare 
vecine, având aceeaşi ecostructură ca şi 
parenchimul hepatic, dar în centru are o 
zonă hiperecogenă. 



Fig. nr. 6.12. Hamartom. Secţiuni axiale CT 
precontrast. Masă voluminoasă la nivelul 
segmentelor VI, VII, cu structură inomogenă, mixtă, 
cu importantă componentă grăsoasă şi calcifieri, arii 
chistic şi septe dense. 



Fig. nr. 6.13. Hiperplazie nodulară focală. 
Secţiuni axiale CT. 

CT pe secţiunile fără contrast hiperplazia nodulară focală apare ca nodul hipodens sau izodens, 
bine delimitat. Cicatricea centrală apare uneori ca o zonă hipodensă pe secţiunile native. 

Postcontrast în faza arterială se constată o captare intensă, iar în peste 50% din cazuri 
se constată şi prezenţa cicatricei centrale stelate. Uneori este vizualizată şi artera nutritivă 
centrală. In tumorile mici nu se vede nici hipodensitatea centrală, nici artera nutritivă. 
Contrastul se spală rapid şi tumora devine izodensă. Pe secţiunile tardive, artera nutritivă 
captează contrast şi devine hiperdensă. 

IRM hiperplazia nodulară focală apare ca o zonă hipo sau izointensă în Tl şi hiperintensă 
în T2. Leziunea centrală apare hipointensă în Tl şi hiperintensă în T2. Uneori nu este 
vizibilă. Cicatricea centrală nu se încarcă în 
faza arterială, dar captează contrast în faza 
venoasă tardivă. 



Fig. nr. 6.14. Hiperplazie nodulară focală, a) 
secţiune axială, Tl FSPGR. Formaţiune în 
discret hiposemnal cu o zonă centrală cu 
hiposemnal accentuat, b) secţiune axială , Tl 
FSPGR cu Gd în fază portală. Formaţiunea 
devine în izosemnal cu parenchimul hepatic 
adiacent, c) secţiune axială Tl postcontrast 
tardiv. Cicatricea centrală apare în hipersemnal, 
iar periferia formaţiunii în izosemnal cu 
parenchimul indemn din jur. 





□ Adenomul 

Este o tumoră benignă, încapsulată, formată din hepatocite normale, dar fără canale biliare 
sau vase porte, rareori întâlnită la copil. 

Imagistic adenomul hepatic are un aspect heterogen datorită frecventelor hemoragii, necroze 
şi conţinutului bogat în grăsime şi glicogen. Frecvent la copil adenomul hepatic însoţeşte 
tezaurismoze, galactozemia, anemia Fanconi. 

Ecografic apare ca o formaţiune izo sau hipoecogenă în raport cu parenchimul învecinat 
bine delimitată. 

CT aspectul este nespecific, putând fi hipo sau hiperdens. 

Postcontrast apare ca o masă hipodensă. Uneori se constată hemoragii intratumorale, iar 
aspectul este de masă heterogenă, însoţită de colecţii fluide perihepatic sau intraperitoneal. 

Fig. nr. 6.15. Adenom hepatic. Secţiune axială CT. a) postcontrast - faza arterială; b) postcontrast 
- faza venoasă. Masă tumorală care produce boselură pe contur, proiectată la nivelul segmentului 
II hepatic, cu aspect heterogen, predominant hipodens, cu încărcare importantă heterogenă în timp 
arterial hipofixantă în timp portal. 



IRM datorită hemoragiilor adenomul poate apare hiperintens în TI şi izo sau hiperintens 
în T2 şi în secvenţele cu supresia grăsimii. 

6.1.3. Chistele hepatice. 

Chistele hepatice simple sunt anomalii de dezvoltare congenitale, care nu comunică cu 
arborele biliar şi apar ca leziuni focale în parenchim, unice sau multiple. Anatomopatologic 
chistele adevărate au conţinut fluid şi un perete fin tapetat cu un epiteliu cuboid, asemănător 
cu cel al canaliculelor biliare. 

Ecografic întâlnim imagini transonice, bine delimitate, rotunde sau ovalare. 

CT chistele hepatice, pe secţiunile fără contrast, apar ca zone hipodense, de obicei sub 20 
UH, unice sau multiple, rotunde sau ovalare, bine delimitate. După injectare nici peretele, 
nici conţinutul chistului nu captează substanţa de contrast. 




Fig. nr. 6.16. Ecografie. Chist hepatic simplu a) în segmentul VII b) în segmentul V 

Atunci când peretele este neregulat, cu septe, densitatea este mai mare de 20 UH există 
posibilitatea să nu fie un chist simplu hepatic şi trebuie făcut diagnosticul diferenţial cu 
bilomul, chistul hidatic, abcesul, hematomul cronic. 

IRM în Tl în funcţie de conţinutul chistului avem hipo sau hipersemnal, iar în T2 
hipersemnal. 

□ Boala polichistică hepatică. 

Este o afecţiune autosomal dominantă rareori izolată, uzual în asociere cu cea renală. 
Copii nu prezintă simptomatologie clinică, dar pe măsură ce cresc pot apare hepatomegalie, 
insuficienţă hepatică. 

Ecografia evidenţiază un ficat cu dimensiuni normale, dar cu ecogenitate crescută, cu 
structură mai inomogenă. Uneori se evidenţiază imagini hipoecogene destul de bine delimitate. 
La copilul mare se pot identifica imagini chistice multiple. 

CT se constată multiple imagini hipodense, omogene, bine delimitate, care nu se încarcă 
postcontrast nici la nivelul peretelui, nici în interior. Căile biliare nu sunt dilatate. Chistele 
nu comunică cu căile biliare. Frecvent se constată chiste renale. 

IRM prezintă zone cu hiposemnal în T2 care nu se încarcă postinjectare de gadoliniu. 
Atunci când conţinutul este lichid pur, în T2 apare hipersemnal. 




Fig. nr. 6.18. Ecografie. Boală polichistică hepatică, a) 3 ani b) 5 ani. Ficatul are ecogenitate crescută 
şi structură mai inomogenă. Multiple imagini chistice cu dimensiuni mici. 

□ Chistul hidatic 

Chistul hidatic se dezvoltă din larvele Echinococcus granulosus şi mai rar din Echinococcus 
alveolaris care ajung din intestin prin sistemul port în filtrul capilar hepatic. 
Chistul hidatic are trei straturi: 

■ perichistul - un strat fibros situat la periferie, datorat ţesutului hepatic comprimat 

■ ectochistul - o membrană stratificată intermediară 

■ endochistul sau stratul germinativ situat la interior 

Membrana stratificată şi stratul germinativ constituie membrana adevărată a chistului. 




Fig. nr. 6.19. Chist hidatic cu celule fiice. Ecografie. a) la vârsta de 3 ani b) la 7 ani. Se constată creşterea 
importantă a ecogenităţii prin înmulţirea celulelor fiice şi apariţia nisipului hidatic. 



Ecografic chistul hidatic apare iniţial ca o imagine transonică, bine delimitată de o linie 
ecogenă fină la exterior. Odată cu maturarea se dezvoltă chistele fiice care apar ca imagini 
inelare în interiorul chistului. Nisipul hidatic este bine evidenţiat şi apare ca o imagine ecogenă 
situată decliv. Atunci când există multiple celule fiice, ecografic apare un aspect polichistic. 
Calcifierile la nivelul perichistului sunt bine evidenţiate ecografic. Decolarea membranei 
germinative apare ca o linie ecogenă fină în interiorul chistului. 

Uneori în fazele terminale ale chistelor 
hidatice apare o imagine hipoecogenă cu 
structură mai inomogenă, cu septe în interior: 
„semnul nufărului". 

CT chistul hidatic apare ca o imagine 
rotundă, ovalară bine delimitată. Odată cu 




Fig. nr. 6.20. Nisip hidatic. Ecografie. în 
interiorul chistului se constată câteva celule 
fiice; imaginea ecogenă situată decliv este 
datorată nisipului hidatic. 

Fig. nr. 6.21. Chist hidatic mort. Ecografie. în Fig. nr. 6.22. Chist hidatic hepatic. Membrană 

segmentul VI se constată o formaţiune ecogenă decolată. Ecografie ficat. Imagine transonică în 

rotundă, bine delimitată, în interiorul căreia se care se identifică membrana decolată sub forma 

disting linii hiperecogene. unei linii ecogene pliate. 



maturarea, apar celule fiice care se datorează invaginării endochistului. Chistele fiice apar 
ca imagini chistice în interiorul chistului mamă. Când sunt multe chiste hidatice, acestea 
apar ca o imagine multiloculară. Conţinutul este lichidian, dar nisipul hidatic este uneori 
hiperdens, în jur de 45 UH. 

Postcontrast perichistul captează substanţa de contrast. La nivelul perichistului apar uneori 
calcifieri. 

IRM perichistul apare ca o imagine hipointensă în Tl şi în T2, datorită compoziţiei sale 
fibroase şi calcifierilor. Nisipul hidatic apare hipointens în Tl şi hiperintens în T2. (4) 




Fig. nr. 6.23. Chist hidatic. Secţiune axială CT. a) imagini hipodense în segmentele III şi IV hepatice 
perete propriu, cel din segmentul IV cu calcifieri arcuate parietale, b) imagini hipodense în segmentele 
II, IV, VI, VII, cu structură heterogenă, cel mai voluminos cu calcefieri parcelare la nivelul peretelui. 

6.2. Abcesul hepatic. 

La copil abcesul apare foarte rar, doar în cazurile cu deficienţe imunitare, boli cronice, 
posttraumatic. 

□ Abcesul piogen 

Ecografia este examinarea de primă intenţie. Aspectul ecografic depinde de faza 
anatomopatologică de dezvoltare a abcesului. 

Aspectul ecografic nu este caracteristic. Uneori apare o imagine lichidiană transonică sau 
hipoecogenă, alteori o zonă hiperecogenă cu structură inomogenă, difuz delimitată. Prezenţa 
gazului apare ca imagine hiperecogenă cu întărire posterioară. Uneori se constată o cavitate 
lichidiană cu perete gros. 

CT indică o zonă hipodensă, rotundă sau neregulată, cu perete gros, care captează contrast 
în perete la periferie. Abcesul nu prezintă încărcare centrală. Puroiul are aproximativ 30 UH, 
dar poate fi şi mai hipodens. 




Fig. nr. 6.24. Abces hepatic. Ecografie. a), b) Imagine hipoecogenă, cu structură inomogenă, cu septe 
groase, destul de bine delimitată. 




Fig. nr. 6.25. Abces hepatic. Secţiune axială CT. a) precontrast b) postcontrast: masă voluminoasă, 
rotundă, heterogenă, relativ bine delimitată, ce se încarcă postcontrast inomogen, poliseptată. 

în faza portală peretele abcesului este hipodens în comparaţie cu ficatul. Postcontrast, 
edemul perilezional creează semnul dublei ţinte în care edemul apare ca o imagine circulară 
hipodensă situată în afara peretelui abcesului care captează contrast şi apare hiperdens. 

Abcesul poate fi unilocular sau multilocular, când se constată septe în interior sau imagini 
în ciorchine. Prezenţa gazului întâlnită mai frecvent în infecţiile cu Klebsiella apare sub formă 
de mici bule sau ca imagine hidroaerică. 

CT mai constată hepatomegalie, hemidiafragm sus situat, colecţie pleurală, atelectazie 
lamelară. 

IRM abcesul hepatic apare ca hiposemnal în Tl şi hipersemnal în T2. 
□ Abcesul fungic 

Apare la copiii cu imunodepresie şi este dat de Candida Albicans sau Aspergilus. Ecografic 
avem o imagine hipoecogenă cu aspect de "roată în roată", unde centrul apare ca o arie 
hipoecogenă înconjurată de un inel hiperecogen sau cu aspect de ochi, în care în centru se 
află un nidus hiperecogen înconjurat de un inel periferic hipoecogen. 

CT abcesele fungice sunt uzual multiple şi apar ca mase hipodense ce conţin o zonă 
centrală hiperdensă, dată mai probabil de hifele fungice, şi care captează contrast la periferie. 
Aspectul CT al abceselor fungice este nespecific, putând fi întâlnit şi în abcesele piogene, 
metastaze etc. 

6.3. Hepatitele acute. 

Rolul examenului imagistic în diagnosticul inflamaţiilor difuze hepatice este mai degrabă 
de a exclude alte afecţiuni cu simptomatologie şi modificări biochimice asemănătoare cum 
ar fi colestaza extrahepatică, metastaze difuze etc. sau în diagnosticul diferenţial al icterului 
colestatic sau obstructiv. 

Aspectul ecografic şi CT în formele medii ale hepatitelor este normal. Modificări imagistice 
se constată în formele severe. 

Ecografic se constată hepatomegalie, scăderea ecogenităţii şi creşterea prin contrast a 
ecogenităţii pereţilor venelor porte care apar vizibile până în regiunea subcapsulară. Vezicula 
biliară are pereţi îngroşaţi. Rareori se constată lichid de ascită. 

CT aspectul este nespecific. Se constată hepatomegalie şi hipodensitate periportală dată 
de edem. Pot fi depistate regiuni hipodense sau încărcare postcontrast inomogenă. Uneori se 
constată adenopatii periportale. 

IRM edemul periportal apare ca o arie cu hipersemnal în T2. Zonele afectate au hiposemnal 
în Tl şi hipersemnal în T2. 

6.4. Ciroza hepatică 

Distrucţia cronică a parenchimului hepatic şi înlocuirea sa cu zone de fibroză şi noduli de 
regenerare poate fi cauzată de hepatită cronică, fibroză congenitală hepatică, atrezia biliară, boli 
metabolice (boala Wilson, galactozemia, deficitul de alfa 1 antitripsină, tirozinemia) etc. 

în fazele iniţiale ale cirozei aspectul ecografic, CT sau IRM, al ficatului poate fi normal. 
Odată cu progresiunea bolii nodulii de pe suprafaţa ficatului, heterogenitatea parenchimului, 
atrofia lobului drept şi a segmentului medial al lobului stâng cu hipertrofia compensatorie 
lobului caudat şi a segmentului lateral al lobului stâng pot fi cu uşurinţă constatate. Nodulii de 

regenerare pot fi micro sau macronodulari. Cei 
nou formaţi sunt mai mici şi relativ uniformi, 
iar cei vechi sunt mari neregulaţi. Unii noduli 
conţin fier, noduli siderotici. 

Ecografic lobul hepatic drept şi segmentul 
medial al lobului stâng au dimensiuni mai 
reduse, iar segmentul lateral şi lobul caudat 
apar hipertrofiate. Structura parenchimului 
este mai grosieră uneori eterogenă, cu un 
patern nodular. Datorită conţinutului în ţesut 
fibros şi a modului de regenerare, atenuarea 
ultrasunetelor în parenchimul hepatic este 
crescută. Nodulii de regenerare pot fi hipo 
sau hiperecogeni. 

în stadiile avansate ale cirozei apar semnele 
hipertensiunii portale, ascită. 

Examinarea Doppler evidenţiază exacerbarea circulaţiei arteriale. în artera hepatică se 
produce o creştere a debitului şi vitezelor de flux. 

în hil artera hepatică este dilatată, tortuoasă, cu pereţi ecogeni. 

în parenchimul hepatic se pot identifica până la periferie, aproape de capsulă, arteriolele 
hepatice. Semnul canalului dublu datorat dilatării arteriolelor hepatice nu trebuie confundat 
cu dilataţiile de căi biliare. Examinarea Doppler evidenţiază caracterul arterial al acestor 
structuri. 

Indicele de impedanţă este crescut în arterele hepatice la copii cu flux hepatopet şi este 
scăzut la cei cu flux hepatofug. 



Fig. nr. 6.26. Ciroză hepatică. Ecografie. Ficat 
cu dimensiuni reduse, cu structură inomogenă. 
Ascită. 





Fig. nr. 6.27. Ciroză hepatică. Ecografie. Vena 
portă mult dilatată. Segmentul 1 hipertrofiat. 



Fig. nr. 6.28. Ciroză hepatică. Ecografie. 
Splenomegalie. Importantă dilatare a vaselor 
splenice. 

Fig. nr. 6.29. Ciroză hepatică într-un caz de boală Wilson.a) b) Secţiuni axiale CT postcontrast. Ficat 
cu dimensiuni reduse, cu structură inomogenă, cu multipli noduli, contur boelat. Vena portă dilatată. 
Lichid de ascită. 



Reducerea complianţei parenchimului hepatic duce la modificări ale curgerii coloanei 
de sânge în venele hepatice. Spectrul de viteze venos, în mod normal trifazic, devine bifazic 
sau chiar monofazic. Un semn cu o specificitate crescută este aplatizarea spectrală a fluxului 
venos. 

în stadiile avansate au loc modificări de calibru sau de traiect ale vaselor hepatice datorită 
fibrozării parenchimului şi tracţiunilor. Au loc ectazii ale vaselor portale, amprente parietale 
date de nodulii cirotici, îngustări ale lumenului. 

Are loc o creştere a diametrului vaselor sistemului port şi o diminuare sau dispariţie a 
variaţiei diametrului în inspir - expir. 

Apariţia hipertensiunii portale poate fi apreciată prin ecografie Doppler. Vitezele de flux ale 
venei porte scad, iar indicele de congestie hepatică creşte. Indicele de impedanţă (rezistivitatea 
şi pulsatilitatea) în artera hepatică este crescut. Artera splenică are diametrul mărit, viteze 
de flux şi debit mărite. 

Apariţia circulaţiei colaterale poate fi identificată ecografic prin evidenţierea venelor tributare 
sistemului port dilatate (vena gastrică stângă, vena mezenterică superioară şi inferioară) şi 
prin evidenţierea dezvoltării colateralelor prin recanalizarea unor vase închise funcţional ca 
venele paraombilicale, splenorenale sau splenoretroperitoneale. Cele mai comune şunturi 
portosistemice sunt formate de: vena gastrică stângă, venele esofagiene inferioare, venele 
paraombilicale şi vena portă, vena splenică cu vena renală stângă. Colateralele portosistemice 
apar ca structuri transonice serpiginoase, bine delimitate, tubulare sau rotunde. 

Ecografic pot fi detectate şi alte modificări ca splenomegalie, ascită. 

CT pe secţiunile native şi în faza arterială postcontrast nodulii nonsiderotici au aceeaşi 
atenuare cu cea a ficatului. In faza portală apar hipodenşi. Nodulii siderotici apar hiperdenşi 
pe secţiunile native. 

IRM nodulii nonsiderotici apar cu hiposemnal atât în Tl cât şi în T2. După administrarea 
de gadoliniu apar cu izo sau hiposemnal în comparaţie cu parenchimul hepatic. Nodulii 
siderotici apar în hipersemnal în Tl şi hiposemnal în T2. IRM permite aprecierea semnelor 
extrahepatice: ascita, splenomegalia, circulaţia colaterală. 

Fig. nr. 6.30. Hematom subcapsular hepatic. 
Ecografie. Imagine hipoecogenă lenticulară situată 
sub capsula hepatică. 



6.5. Traumatismele hepatice. 

Ficatul este frecvent afectat în traumatismele 
abdominale. Lobul drept şi în special 
segmentele posterioare sunt mai frecvent 
lezate şi sunt asociate cu fracturi costale. 

în primele ore postaccident urmărirea 
parametrilor vitali puls, tensiune arterială, 
hematocrit, decid fie alegerea unei intervenţii 
chirurgicale de urgenţă fie o examinare 
imagistică. 

Atunci când se optează pentru aceasta 
trebuie ţinut cont de faptul că o examinare 
în urgenţă, la un copil instabil, cu o aparatură 
existentă în serviciul de urgenţă aduce 
informaţii limitate. 

Este preferabil ca examenul imagistic să 
fie efectuat mai târziu, când copilul este mai puţin stresat şi are dureri mai puţin intense, 
cu aparatele cele mai performante şi cu personalul cu cea mai mare experienţă în domeniu. 
Transportul copilului din serviciul de reanimare poate duce la decompensarea stării clinice. 

Ecografia evidenţiază contuziile şi hematoamele intraparenchimatoase. Iniţial se constată 
focare izoecogene sau hipoecogene cu hipovascularizaţie în examinarea Doppler color. (5) 
Ecogenitatea scade în zilele următoare, iar evidenţierea leziunii la 24-48 de ore după traumatism 
este mai bună. După 4-5 zile hematoamele intraparenchimatoase apar net hipoecogene. 

Hematoamele subcapsulare apar ca imagini lenticulare şi produc compresie asupra 
parenchimului. Ecografic poate fi evidenţiat hemoperitoneul ce însoţeşte laceraţiile sau 
fracturile hepatice. 

Trebuie examinată şi baza toracelui deoarece uneori apar şi colecţii pleurale. 

în cazul unei laceraţii hepatice însoţită de semne de peritonită trebuie suspectată o ruptură 
de căi biliare. în aceste cazuri o colangiografie endoscopică retrogradă este utilă pentru 
precizarea diagnosticului. (6) 

Clasificarea traumatismelor hepatice (7) 



Gradul 


Leziuni 


I 


Laceraţii superficiale (< 1 cm), hematom sub-capsular 
(< 1 cm), hemoragie periportală; 


II 


Laceraţii cu dimensiuni între 1 şi 3 cm, hematom central 
sau subcapsular cu dimensiuni între 1 şi 3 cm; 


III 


Laceraţii cu dimensiuni mai mari de 3 cm, hematom central 
sau subcapsular cu dimensiuni mai mari de 3 cm; 


IV 


Hematom central sau subcapsular voluminos (> 10 
cm), contuzii sau devascularizaţii lobare; 


V 


Contuzie cu devascularizaţie bilobară. 




Fig. nr. 31. Dilacerare hepatică. 
Secţiune CT. 



Ecografia este metoda cea mai potrivită pentru examinarea copilului traumatizat deoarece 
este uşor de efectuat, nu necesită sedare, nu necesită o cooperare deosebită din partea copilului 
aşa cum se întâmplă în examinarea CT. în plus faţă de ecografie, iaradierea mare nu permite 

Fig. nr. 6.32. Traumatism hepatic. Secţiuni axiale CT. a) fractură hepatică, b) Hematom subcapsular 



repetarea examinării şi urmărirea în timp a evoluţiei. De asemenea numărul mare de 
examene CT, care evidenţiază în prima etapă aspect normal, nu pledează pentru examinarea 
sistematică a tuturor copiilor traumatizaţi. 

Aspectul CT al traumatismelor intrahepatice depinde de timpul scurs de la apariţia sângerării 
până în momentul examinării. 

Leziunile hepatice cuprind mai frecvent lobul drept care este fixat prin ligamentul coronar 
ceea ce face să aibă o mobilitate redusă. Sunt afectate mai ales segmentele posterioare şi sunt 
însoţite uneori şi de fracturi costale. 

CT în traumatismele hepatice constată: 

■ contuzia produce în parenchimul hepatic edem şi minimă hemoragie. CT apare ca 
o imagine hipodensă în parenchim. 

■ hematoamele subcapsulare sunt colecţii lichidiene de formă lenticulară în care capsula 
este intactă, situate mai frecvent în lobul drept în segmentele anterolaterale. 

■ laceraţiile sunt fracturi ale parenchimului localizate mai frecvent perihilar. CT apar 
ca leziuni hipodense, cu margini nete. 

■ hematoame intraparechimatoase sunt colecţii sanguine situate în interiorul unei 
laceraţii. Ele apar ca imagini hiperdense neregulate care persistă câteva săptămâni. 
Cheagurile apar ceva mai hiperdense în interiorul unei hipodensităţi dată de hematom. 
Sângele necoagulat are 35-45 UH, iar cheagurile 60-90 UH. Sângerarea extravasculară 
are densităţi variate între 85 şi 300 UH. (8) 

■ hemoperitoneul apare mai întâi în spaţiul hepatorenal Morrison şi se extinde în 
recesul paracolic drept sau chiar până în pelvis. Densitatea hemoperitoneului are 
valori de 40- 50 UH. Uneori se constată un hematom sentinelă cu valori de atenuare 
mai ridicate 45-70 UH. Existenţa unei arii largi hiperdense indică o sângerare activă 
şi necesită intervenţie chirurgicală. 

■ infarctul apare ca o zonă triunghiulară hipodensă, însoţită de edem periportal. 

■ leziuni vasculare ce cuprind venele hepatice, VCI, şi necesită tratament chirurgical 
de urgenţă 

IRM datorită efectului paramagnetic al hemoglobinei, este mai indicată în detectarea şi 
caracterizarea hemoragiilor decât CT. (9) 

Hematomul subacut apare ca masă heterogenă hiperintensă în Tl şi cu semnal intermediar 
în T2. 



Ficatul şi căile biliare 



355 



6.6. Căile biliare 
6.6.1. Atrezia biliară 

Atrezia biliară afectează atât porţiunea intrahepatică cât şi cea extrahepatică a sistemului 
canalicular biliar. 

Cauza ei este necunoscută, dar se presupune o etiologie virală care produce un proces 
inflamator în viaţa intrauterină, urmat de obstrucţia fibroasă a canaliculelor în formare. 

Clinic copilul născut la termen prezintă după naştere icter fiziologic care trebuie diferenţiat 
de cel patologic. Icterul fiziologic de dezvoltă după 24 de ore de la naştere şi are intensitate 
maximă la 4 zile; durează o săptămână şi este însoţit de hiperbilirubinemie neconjugată. 

Icterul patologic din atrezia biliară apare uneori târziu şi este însoţit de hiperbilirubinemie 
conjugată. (10) 

Există mai multe încercări de clasificare a atreziei biliare, dar nici una nu este pe deplin 
acceptată. 

Există forme intrahepatice sau extrahep atice, operabile şi nonoperabile, în funcţie de 
existenţa unui rest de canal coledoc care să permită anastomoza. 
în funcţie de locul anatomic al atreziei, se disting forme: 

- în care lipseşte canalul coledoc 

- în care lipseşte canalul hepatic 

- în care lipseşte canalul biliar drept şi stâng 

Forma intrahepatică este mai rar întâlnită. Absenţa căilor biliare intrahepatice este întâlnită 
împreună cu alte anomalii: sindromul Alagile, cu stenoze de artere pulmonare, colestaza 
cronică, hipogonadism, anomalii vertebrale, întârzieri în creştere. 

Forma extrahepatică este însoţită precoce de apariţia icterului care nu trebuie confundat 
cu icterul fiziologic, ce dispare în câteva zile. Canalele biliare intrahepatice sunt dilatate, iar 
ciroza hepatică se dezvoltă progresiv. Este greu de diferenţiat hepatita acută neonatală de 
atrezia biliară. 

Metoda de elecţie pentru diagnostic este scintigrafia. în mod normal radiotrasorul se 
identifică în arborele biliar, coledoc şi vezica biliară în 30 minute după injectare. în cazurile în 
care există atrezie biliară, arborele biliar nu se vizualizează nici la 24 de ore după injectare. 

Ecografîa se face de obicei înaintea scintigrafiei, nu aduce semne specifice diagnosticului, 
dar exclude alte afecţiuni, cum ar fi chistul de coledoc sau alte cauze de obstrucţie. Lipsa de 
vizualizare a veziculei biliare nu are o semnificaţie diagnostică. Structura parenchimului hepatic 
este de cele mai multe ori normală, rareori se constată hepatomegalie. Canalul biliar comun 
extrahepatic nu se vizualizează şi este înlocuit cu o zonă de fibroză triunghiulară. (11) 

Această zonă de fibroză triunghiulară periportală „triangular cord sign" împreună cu o 
veziculă biliară mică sau absentă se întâlneşte la 75% dintre copiii cu atrezie biliară. Această 
zonă de fibroză a fost evidenţiată şi IRM unde apare ca hipersemnal în T2. (12) 

Vezicula biliară cu formă neregulată, cu pereţii îngroşaţi poate fi asociată cu atrezia biliară. 

IRM în T2 se constată o zonă triunghiulară cu hipersemnal, situată anterior faţă de portă. 
Acest semn este specific dar nu are o sensibilitate foarte mare fiind întâlnit doar într-o treime 
dintre cazuri. Nu a fost întâlnit în hepatita neonatală. (13) 

IRM pare mai sensibilă decât ecografia în detectarea fibrozei periportale. 

în multe cazuri diagnosticul se pune doar intraoperator. 

Colangiografia intraoperatorie precizează diagnosticul prin evidenţierea absenţei sau 
hipoplaziei canalelor biliare. Intervenţia chirurgicală trebuie efectuată în primele 3 luni de 
viaţă deoarece apariţia fibrozei hepatice este ireversibilă. 

6.6.2. Dilatarea căilor biliare. 
□ Chistul de coledoc. 

Este o dilatare focală sau difuză a căii biliare extrahepatice care apare mai frecvent la fete, 
raport 3:1. Forma fuziformă este cea mai frecvent întâlnită. 

Chistele coledociene sunt clasificate de Todani în 5 categorii: 

I. A. Dilataţie chistică a coledocului 

B. Dilataţie segmentară 

C. Dilataţie fuziformă a întregului canal 

II. Diverticul de coledoc 

III. Coledococel 

IV. A. Dilataţii multiple intra şi extrahepatice 

B. dilataţii extrahepatice ; căile biliare intrahepatice au aspect normal 

V. Boala Caroli 

Tipul IV B, dilataţii ale canalelor extrahepatice şi aspect normal al celor intrahepatice, este 
întâlnit în 80-90% din cazuri. 

Se asociază de obicei cu alte malformaţii ale arborelui biliar, veziculei biliare, boală 
polichistică hepatică. Complicaţiile chistului de coledoc sunt: litiază biliară, pancreatitele, 
abcese, ciroză. 

Ecografic chistul de caledoc apare ca o imagine chistică în hilul hepatic. Uneori se poate 
evidenţia comunicarea cu canalul coledoc. Canalele biliare intrahepatice sunt dilatate, în 
cazul în care chistul produce obstrucţie. Un canal biliar cu diametrul mai mare de 10 mm la 
copil este în legătură cu o malformaţie de căi biliare. (14) 




Fig. nr. 6.33. a) Canal coledoc cu aspect normal. Secţiune ecografică la nivelul hilului hepatic b) Dilatare 
a coledocului. Ecografie Doppler. 



CT se efectuează în cazurile cu complicaţii la care este necesară o inventariere a tuturor 
leziunilor asociate. CT evidenţiază o leziune chistică cu atenuare redusă în zona venei porte 
şi comunicarea cu coledocul. 

IRM este la copil metoda cea mai fiabilă pentru a evidenţia canalele biliare sau pancreatice. 
Colangiogafia IRM pare să înlocuiască colangiografia percutană în diagnosticarea preoperatorie 
a afecţiunilor căilor biliare. 

Fig. nr. 6.37. Dilatare chistică a coledocului. a)Ecografie bidimensională.b)Ecografie Doppler. 

Coledococelul este dilataţia chistică a 
coledocului în porţiunea sa intraparietală 
duodenală la nivelul papilei care herniază 
intraduodenal. Diagnosticul se face ecografic, 
şi rareori este necesară o altă examinare. Se 
constată o dilatare a canalului coledoc, bine 
delimitată, uneori cu „sludge". 

Examinarea baritată evidenţiază o imagine 
lacunară în D 2 care îşi modifică forma în 
timpul peristaltismului. 

Colangiografia IRM evidenţiază chistul şi 
permite aprecierea gradului obstrucţiei. Fig. nr. 6.38. Boală Caroli şi chist de coldedoc. 

Secţiuni axiale CT. Dilatare chistică a canalului 
coledoc cu importantă dilatare a căilor biliare 
intrahepatice predominant în dreapta. 

□ Boala Caroli 

Este o malformaţie autosomal recesivă, apare în timpul dezvoltării căilor biliare intrahepatice 
şi este caracterizată prin dilataţia segmentară saculară, chistică a unuia sau mai multor canale 
biliare. Boala poate fi segmentară sau difuză. 

Se asociază uneori cu rinichi spongios medular, cu rinichi polichistic autosomal recesiv, 
chist de coledoc, fibroză hepatică. 

Ecografia prezintă imagini rotund ovalare, 
bine delimitate cu structură omogenă. 
Uneori se constată sludge sau chiar calculi 
intracanaliculari. în examinarea Doppler 
se evidenţiază vasele porte situate central, 
înconjurate de canalele biliare dilatate. Căile 
biliare extrahepatice pot fi normale, îngustate 
sau pot prezenta chist coledocian. 

Fig. nr. 6.39. Boală Caroli. Ecografie hepatică. 
Multiple imagini hipoecogene, rotunde, bine 
delimitate. Unele au comunicare cu canalele 
biliare. 

CT apar multiple imagini hipodense 
rotunde sau tubulare situate pe traiectul 
venelor porte şi canaliculelor biliare. Unele 
dilataţii comunică cu canalele biliare, iar 
altele au imagini chistice. 

Prezenţa unor puncte hiperdense 
postcontrast în interiorul unei structuri 
chistice „central dot sign" se datorează 
faptului că unele ramuri porte sunt complet 
înconjurate de canalele biliare dilatate. Căile 
biliare extrahepatice şi vezica biliară sunt uşor 
dilatate. (15) 

IRM evidenţiază multiple dilataţii mici, 
saculare, hipointense în Tl şi hiperintense în 
T2. în Tl se constată central dot sign (vasul 
port înconjurat de canalul biliar dilatat). 

Colangiografia IRM evidenţiază multiple structuri de formă ovalară hiperintense care se 
continuă cu canalele biliare. Conţinutul canalelor biliare apare hiperintens în contrast cu 
venele porte care sunt lipsite de semnal. (16) 




Fig. nr. 6.40. Obstrucţie biliară. Secţiune axială CT. 
Căi biliare dilatate. Imagini hipodense, rotunde, 
tubulare, paralele cu structurile portale. 



6.6.3. Vezicula biliară 

Metoda de investigare de primă intenţie a veziculei biliare este ecografia, iar în cazuri 
deosebite poate fi examinată şi prin scintigrafie, CT, IRM. 

Ecografic vezicula biliară la nou născut are o lungime de 1, 5 cm şi este bine evidenţiată 
după 3 ore de la naştere. înainte de 2 ani, lungimea veziculei biliare este sub 3 cm lungime 
şi 1 cm lăţime, peretele său are o grosime sub 2 mm iar conţinutul este transonic. La copilul 
între 2 şi 16 ani lungimea veziculei biliare nu trebuie să depăşească 8 cm, iar lăţimea 3, 5 
cm. Grosimea peretelui este 3 mm sau mai puţin. Lungimea veziculei biliare nu trebuie să 
depăşească lungimea rinichiului adiacent. Postprandial vezicula biliară apare contractată. 
(17) 




Fig. nr. 6.41. Colecist normal 2 ani. Ecografie. a) Secţiune longitudinală, b) Colecist normal 6 ani. 
Lungimea colecistului este mai mică decât a rinichiului. 

□ Litiaza biliară. 

Apare rar la copil, de obicei în condiţiile existenţei unor factori predispozanţi ca: obezitate, 
anemie hemolitică, fibroză chistică, malformaţii biliare, boli hepatice, nutriţie parenterală 
etc. 

Ecografic calculii apar ca imagini hiperecogene, mobile, cu umbră posterioară. Uneori se 
constată „sludge" biliar care ecografic dă o imagine ecogenă, fără umbră posterioară, mobilă. 
Aceeaşi imagine de „ sludge" poate fi întâlnită şi în canalul coledoc. 

Pe radiografia simplă, litiaza biliară la copil apare sub forma unor opacităţi ovalare bine 
delimitate care se proiectează în hipocondrul drept. Radiografia ca şi colecistografia sunt 
foarte rar folosite pentru diagnosticul litiazei astăzi. 




Fig. nr. 6.42. Litiază biliară. Ecografie a) secţiune longitudinală b) secţiune transversală. Imagini 
hiperecogene cu umbră acustică posterioară 



□ Hidrops vezicular. 

Vezicula biliară este mult destinsă, dar cu pereţii normali, fără să se poată evidenţia o 
obstrucţie mecanică. 

Ecografic lungimea vezicii este mai mare de 3 cm la copilul sub 2 ani şi mai mult de 8 cm la 
copilul peste această vârstă.. Forma veziculei 
biliare este biconvexă. Nu se constată dilataţii 
ale canalelor biliare intra sau extrahepatice. 

Distensia veziculei biliare poate fi dată de: o 
bilă care devine vâscoasă, obstrucţii temporare 
dar mai ales deshidratare sau nutriţie 
parenterală prelungită. După îndepărtarea 
cauzei, forma şi dimensiunile veziculei revin 
la normal în 1-2 săptămâni. 



Fig. nr. 6.43. Sludge biliar. Ecografie veziculă 
biliară în secţiune longitudinală. 

Fig. nr. 6.44. Sludge - calcul în canalul coledoc. Fig. nr. 6.45. îngroşarea peretelui vezical. 

Ecografie. Secţiune longitudinală. Canal coledoc Ascită. Ecografie. Peretele veziculei biliare mult 

dilatat. Imagine ecogenă, intraluminală, inomogenă, îngroşat. Colecţie lichidiană subhepatică. 
cu uşoară atenuare acustică posterioară. 



□ îngroşarea peretelui vezical 

îngroşarea peretelui vezical este un semn nespecific care poate avea diferite cauze: 
hipoproteinemie, pancreatite, hepatite, insuficienţă cardiacă, infecţia cu HIV, ascită. 

Peretele vezical îngroşat: ecografic are grosimea mai mare de 3 mm şi este ceva mai 
hipoecogen, CT are o densitate apropiată de cea a fluidelor, iar IRM apare hipointens în Tl 
şi hiperintens în T2. 

□ Colecistita acută 

Colecistita acută este rar întâlnită la copil. 

Ecografia este examinarea de primă intenţie şi evidenţiază: distensia veziculei, sluge 
intraluminal, îngroşarea peretelui peste 3 mm, prezenţa unei mici cantităţi de lichid 




Fig. nr. 6.46. Colecistită acută. Ecografie a) secţiune longitudinală b) secţiune transversală. Peretele 
colecistic mult îngroşat. Important edem pericolecistic. 

pericolecistic, creşterea ecogenităţii grăsimii pericolecistice, semnul Murphy pozitiv. Prezenţa 
unei colecţii lichidiene pericolecistice însoţeşte frecvent colecistita, dar poate sugera şi 
existenţa unei perforaţii. 

Apariţia unor focare hiperecogene în perete, cu întărire posterioară, pledează pentru 
colecistită emfizematoasă. Ecografia Doppler evidenţiază hiperemie la nivelul peretelui. 

CT este rareori necesară în diagnosticul colecistitei acute, fiind indicat în formele severe 
cu perforarea peretelui şi apariţia abcesului pericolecistic sau a peitonitei generalizate. 
CT evidenţiază abcesul pericolecistic, peretele vezical îngroşat peste 3 mm, hidropsul 
vezicular. 

□ Colecistita cronică 

Colecistita cronică apare rar la copil. Şi în marea majoritate a cazurilor însoţeşte litiaza, 
fibroza chistică, malformaţiile. 

Ecografia evidenţiază îngroşarea peretelui, sludge sau litiază biliară. 

7. PANCREASUL 



Afecţiunile pancreasului la copil sunt rare şi dominate de malformaţii congenitale, inflamaţii 
şi foarte rar tumori. 

Pancreasul este situat în spaţiul pararenal anterior. Capul pancreasului este situat medial 
faţă de duoden şi la dreapta arterei şi venei mezenterice superioare. Colul şi corpul sunt situate 
anterior faţă de aceste vase. Coada este situată la stânga vaselor mezenterice şi se extinde 
posterosuperior până în hilul splinei unde pe o mică distanţă devine intraperitoneală. 



7.1. Metode de explorare. 

Metoda de examinare de primă intenţie este ecografia. 

Ecografia permite o bună vizualizare a pancreasului deoarece lobul stâng hepatic este 
proeminent şi constituie o fereastră ecografică pentru explorarea capului şi corpului. Coada 
este bine vizibilă folosind ca fereastră ecografică splina. 




Fig. nr. 7.1. Pancreas cu aspect ecografic normal, a) 6 ani b)14 ani 



Dacă există o sondă gastrică, aspirarea secreţiilor poate fi utilă în caz de ileus reflex 
important. 

Pancreasul la copil este situat orizontal, capul şi coada având dimensiuni mai mari decât 
corpul. Parenchimul pancreatic la nou născut şi copilul mic este omogen şi are ecogenitate 
mai mare decât a ficatului datorită conţinutului mai mare de ţesut conjunctiv. Ecogenitatea 
scade progresiv, dar creşte din nou la adult datorită acumulării de ţesut grăsos. 

Dimensiunile pancreatice la copil depind de vârstă. Astfel: 

■ la naştere diametrul anteroposterior al pancreasului la nivelul capului şi cozii este 
de 1 cm, iar al corpului de 0, 5 cm. 

■ la 1 an capul şi coada au diametrul anteroposterior de 1, 5 cm, iar capul de 1 cm. 

■ la pubertate diametrul AP al capului şi cozii este de 2 cm, iar al corpului de 1, 2-1, 
5 cm. 

Canalul Wirsung este rareori vizibil şi apare ca o structură tubulară cu peretele ecogen, 
cu diametrul sub 2 mm. (1) 

Fig. nr. 7.2. Pancreas normal. Secţiune axială CT la nivelul: a) capului, b) corpului şi cozii. 



Fig. nr. 7.3. Pancreas normal 6 ani. Secţiune 
axială CT. 




CT pancreatic la copil este folosit doar în acele cazuri în care ecografia nu poate preciza 
diagnosticul. Datorită conţinutului mic de grăsime, imaginile sunt uneori mai greu de 
interpretat. 

Copilul trebuie sedat, iar tubul digestiv trebuie opacifiat cu o soluţie diluată 1-2% de sulfat 
de bariu sau de iod, asociată cu un suc dulce pentru atenuarea gustului neplăcut. 

Pancreasul trebuie examinat atât nativ cât şi cu contrast. Acesta se injectează de obicei 
automat în doză de 2 ml/kg din soluţia de 280 mg/I/Kg, cu o întârziere de 10 secunde. 
Secţiunile sunt contigue cu grosime de 3-5 mm, reconstrucţia 3D fiind utilă. Pancreasul are 
o structură omogenă, cu densitate ceva mai mică decât a ficatului şi captează intens substanţa 
de contrast. 

Coledocul poate fi evidenţiat uneori în capul pancreatic. 

Radiografia abdominală simplă nu permite vizualizarea pancreasului, dar este utilă 
în aprecierea calcifierilor pancreatice sau a unor semne indirecte ca "ansa santinelă", care 
reprezintă un ileus reflex al duodenului, şi primei anse intestinale în afecţiunile acute. 

7.2. Malformaţii congenitale ale pancreasului. 

Pancreasul se dezvoltă începând din săptămâna a 4-a din doi muguri endodermali: unul 
dorsal din care se va forma corpul, coada şi o parte a capului, iar altul ventral ce va forma restul 
capului şi procesul uncinat. Cei doi muguri fuzionează la sfârşitul săptămânii a 6-a şi suferă 
un proces de rotaţie către dreapta duodenului. Mugurele ventral înconjoară duodenul. 

Fiecare mugure se drenează independent printr-un canal. Ulterior duetul mugurelui dorsal 
involuează aşa încât duetul mugurelui ventral devine duetul pancreatic principal - canalul 
Wirsung. 

Rareori se constată hipoplazii ale pancreasului. Agenezia este foarte rar întâlnită. 

□ Pancreasul inelar 

Pancreasul inelar prezintă un inel parenchimatos care înconjoară complet sau parţial cea 
de-a doua porţiune a duodenului. 

Uneori afecţiunea se însoţeşte de malrotaţii digestive sau de malformaţii cardiace, 
vertebrale. 

Atunci când pancreasul inelar formează un inel în jurul duodenului poate produce stenoze. 
După naştere, clinic se constată ocluzie înaltă care poate fi completă sau parţială. 

Radiografia evidenţiază două nivele hidroaerice asimetrice: unul mai mare gastric şi unul 
mai mic, duodenal. 

Atunci când obstrucţia este incompletă, examenul cu substanţă de contrast evidenţiază 
zona îngustată. 

□ Pancreasul ectopic. 

Pancreasul ectopic reprezintă o insulă de ţesut glandular situat mai frecvent în peretele 
gastric în regiunea antrală sau în duoden, diverticul Meckel, peretele vezicii biliare. 

Anatomopatologic pancreasul ectopic apare ca un nodul cu componentă acinară şi 
canaliculi. 

Ecografic se constată o masă ecogenă ovalară situată în peretele gastric. Depistarea sa este 
de cele mai multe ori întâmplătoare. 

7.3. Pancreatitele acute 

La copil pancreatitele apar cel mai frecvent posttraumatic, dar pot apare şi postoperator, 
pot fi infecţioase, sau apar pe o fibroză chistică a pancreasului. în mai mult de jumătate din 
cazuri cauza pancreatitelor este necunoscută. 

Diagnosticul se pune pe baza datelor clinice şi de laborator. Ecografia şi CT confirmă 
diagnosticul în cazurile incerte. CT permite o mai bună apreciere a necrozei parenchimatoase, 
a abceselor, hemoragiilor, a colecţiilor extrapancreatice. 

La copil există forme medii de boală în care se constată edem interstiţial şi rare focare 
microscopice de necroze celulare şi forme severe cu necrozarea ţesutului grăsos, hemoragii 
parenchimatoase, distrugerea canalelor pancreatice. 

Atunci când se suspicionează o pancreatită la copil ecografia este examinarea de primă 
intenţie. Frecvent se constată litiază biliară sau de coledoc. 

în formele medii de boală pancreasul poate fi iniţial normal. Examinarea trebuie repetată 
la 24, 48 ore. Uneori apare o uşoară mărire în volum. Conturul pancreasului apare net. Atunci 
când procesul se extinde peripancreatic, conturul său este difuz. 

în formele severe se constată o mărire în volum, focală sau difuză, a pancreasului, care 
prezintă zone hipoecogene, dilatarea canalului pancreatic peste 2-3 mm sau a coledocului. 
Colecţii lichidiene apar de obicei tranzitoriu şi în mai mult de jumătate din cazuri sunt 
extrapancreatice loclizate în spaţiul pararenal anterior sau în omentul mic, fiind însoţite 
şi de colecţii pleurale. Colecţii lichidiene intrapancreatice apar rar la copil. Dacă o colecţie 
lichidiană persistă 4-6 săptămâni poate fi considerată pseudochist. 

Pseudochistele reprezintă cea mai frecventă complicaţie a pancreatitelor. Ecografic apar 

Fig. nr. 7.4. Pancreatită acută. Ecografie. a) pancreas hipoecogen, cu dimensiuni normale, dar cu 
structură mai inomogenă cu contur difuz delimitat, b) pancreas cu dimensiuni uşor mărite, cu structură 
inomogenă mai ales în zona capului. 



ca imagini hipoecogene rotunde, cu perete 
gros. Se pot forma oriunde în abdomen dar 
sunt localizate mai ales în jurul pancreasului. 
Uneori se pot complica prin apariţia unor 
hemoragii sau infecţii şi necesită tratament 
chirurgical sau drenaj percutan. 

La copil pancreasul este bine evidenţiat 
ecografic şi în cele mai multe cazuri pancreatitele 
nu necesită examinare CT. Aceasta se foloseşte 
doar în formele severe cu necroză extinsă, pentru 
aprecierea extinderii extraparenchimatoase, 
pentru caracterizarea pseudochistelor. CT 
constată aspect normal în 50% din cazuri. 

CT zonele de necroză celulare apar ca 
imagini hipodense care nu captează contrast. 




Ţesuturile devitalizate se lichefiază şi apar Fig. nr. 7.5. Pancreatită acută necrotico- 
gradual colecţii fluide care, nefiind încapsulate, hemoragică. Ecografie. 
migrează şi iau forma spaţiilor în care se 

localizează fiind difuz delimitate, cu densitate fluidă care poate fi mai mare în condiţiile existenţei 
unor hemoragii, detritusuri celulare. Cea mai frecventă localizare este spaţiul pararenal anterior. 

Infiltrarea grăsimii peripancreatice şi mezenterice apare ca imagine hiperdensă în grăsimea 
hipodensă normală. 

Pseudochistele sunt chiste lichidiene mature care se formează în 4-6 săptămâni de la 
debutul bolii. Ele nu au un epiteliu de acoperire şi din această cauză nu sunt chiste adevărate. 
CT pseudochistele apar ca imagini fluide, ovalare, omogene, cu densitate lichidiană, având un 
perete foarte subţire, adesea imperceptibil. Pseudochistele pot fi intra sau extrapancreatice. 
Cele extrapancreatice se localizează uzual retroperitoneal, dar se pot dezvolta oriunde în 
abdomen. Cele mai multe pseudochiste se resorb spontan. în cazul complicaţiilor: inflamaţii, 
rupturi, hemoragii etc. trebuie drenate percutan. 

7.4. Pancreatite cronice 



Pancreatite cronice apar rar în copilărie şi sunt 
de cele mai multe ori ereditare, fiind autosomal 
dominante. Alteori apar secundar fibrozei chistice a 
pancreasului sau anomaliilor canalului pancreatic 
sau coledoc. înlocuirea ţesutului pancreatic cu 
grăsime, fibroza şi calcifierile duc la reducerea 
dimensiunilor. 

Ecografic pancreasul are dimensiuni reduse, 
ecogenitate crescută, iar uneori dilatarea duetului 
Wirsung. 

CT se constată atrofie a pancreasului, calcifieri 
în parenchim şi uneori pseudochiste. 




Fig. nr. 7.6. Pancreatită cronică. Chiste 
pancreatice. 




Fig. nr. 7.7. Pancreatită cronică. Colecţie subapsulară renală. Secţiuni CT. 



7.5. Traumatismele pancreatice. 

La copil grăsimea peripancreatică este redusă, iar comprimarea pe coloana vertebrală poate 
duce la contuzii, laceraţii sau chiar fracturi 

Traumatismele afectează de obicei atât duodenul cât şi pancreasul. 

Radiografia abdominală poate evidenţia un ileus reflex cu ansa sentinelă situată în 
jumătatea superioară a abdomenului. Uneori se constată colecţie pleurală. 

Ecografia evidenţiază fracturile pancreatice, dilatarea canalului Wirsung, zonele de necroză 
tisulară. De asemeni ecografia semnalează o mărire în volum a pancreasului, o heterogenitate 
a parenchimului cu zone hipoecogene şi normale care corespund unui edem sau unei 
hemoragii. 

Deşi la copil pancreasul este foarte bine evidenţiat ecografic, uneori post traumatic această 
regiune este mai greu de vizualizat datorită ileusului, plăgilor cutanate, arsurilor etc. (2) 

Ingroşarea peretelui duodenal se poate datora unui hematom. Vezicula biliară sau căile 
biliare pot fi dilatate. 

Prezenţa unei mici cantităţi de lichid intraperitoneal pledează pentru ruptură de canal 
pancreatic sau o altă leziune a unui organ parenchimatos. 

Posttraumatic la copil apare uneori pancreatită acută.Aspectul hiperecogen al spaţiului 
pararenal este un semn de pancreatită. (3) 

Este necesară o examinare ecografică de control pentru a evidenţia apariţia pseudochistelor 
pancreatice posttraumatic. Acestea se formează la 1-3 săptămâni după traumatism şi apar ca 
imagini transsonice cu perete de grosime variabilă, uneori cu nivel lichid-lichid, iar alteori 
ca structuri heterogene cu volum variabil. 

CT este utilă pentru un bilanţ mai exact al leziunilor şi pentru a preciza mai bine semnele 
de pancreatită atunci când clinic există această suspiciune. In caz de fractură se constată linie 
sau bandă hipodensă. CT evidenţiază o mărire în volum cu structură heterogenă, colecţie fluidă 
peripancreatică, între vena splenică şi pancreas deoarece vena este doar parţial în interiorul 
parenchimului pancreatic, îngroşarea fasciei Gerota, colecţie în spaţiul pararenal anterior. Aceste 
semne permit suspiciunea de pancreatită şi indică în contextul clinic intervenţia chirurgicală. 

7.6. Tumori pancreatice 

Tumorile parenchimului sunt epiteliale sau 
nonepiteliale. Tumorile epiteliale au originea 
în ţesutul endocrin sau nonendocrin. 

□ Tumorile nonendocrine sunt tumori 
solide, maligne, carcinoame ductale sau non- 
ductale, adenocarcinoame, pancreatoblas- 
toame. 

Ecografia evidenţiază o masă ecogenă, bine 
delimitată iniţial, care creşte în dimensiuni şi 
poate depăşi conturul pancreatic. 

Aspectul lor CT este de mase solide, mari 
3- 20 cm, lobulate, bine delimitate, care se 
extind anterior în omentul mic. Postcontrast 
se constată o încărcare minimă heterogenă. 
Canalul pancreatic sau coledocul pot fi 
dilatate. Metastazează în ficat şi ganglionii Fig> nr> 7>8> Tumoare cap pancreas. Ecografie. 
regionali. (4) 

□ Tumorile endocrine care au originea în insulele de ţesut endocrin pot fi benigne sau 
maligne: insulinomul, gastrinomul etc. 

Formele hormonal inactive au de obicei dimensiuni mari, calcifieri sau zone de necroză, 
iar postcontrast o captare variabilă. 

Cea mai frecvent întâlnită este insulinomul. 

Ecografia evidenţiază un nodul hipoecogen, bine delimitat. Tumorile hiperfuncţionale 
apar hipervascularizate în examinarea Doppler. 

CT indică mase tumorale hiperdense, cu diametrul în jur de 2 cm, care se încarcă 
postcontrast. 

Uneori nu se vede formaţiunea primară, dar apar adenopatii regionale şi metastaze hepatice. 
IRM insulinomul apare hipointensă în TI şi hiperintensă în T2. Postcontrast se constată 
o încărcare intensă. 

□ Tumorile nonepiteliale. 

Cea mai frecventă tumoră nonepitelială la copil este limfomul non-Hodgkin. 
CT limfomul non-Hodgkin apare sub forma unor mase focale intrapancreatice sau ca o mărire 
difuză a pancreasului. Frecvent se constată adenopatii retroperitoneale şi mezenterice. 




Fg. nr. 7.9. Chist congenital pancreatic. 
Ecografie. 



Fig. nr. 7.10. Chist hidatic situat la nivelul capului 
pancreatic. Secţiune axială CT. Colecist dilatat cu 
conţinut fluid omogen 



7.7. Chiste pancreatice 

Leziunile chistice pancreatice pot fi congenitale, inflamatorii sau tumorale. Pseudochistul 
secundar pancreatitelor este cea mai frecventă masă chistică la copil. 

Chistele pancreatice congenitale apar mai ales la nou născut şi sunt depistate ecografic. 
Chistele se prezintă ca imagini transsonice cu perete subţire, rareori septate sau cu puncte 
ecogene în interior. 

Foarte rar apar chiste parazitare. 

Chistele neoplazice sunt întâlnite în tumori cu grad de malignitate redus la adolescent, 
în tumorile epiteliale papilare sau solide. Formaţiunea are dimensiuni mari şi este localizată 
mai frecvent la nivelul cozii pancreasului. (5) 

Ecografic tumorile apar cu aspect chistic ca mase bine delimitate, cu structură inomogenă, 
având componente solide şi chistice care se datorează hemoragiilor sau degenerării 
chistice. 

CT tumorile epiteliale pancreatice apar ca mase cu structura inomogenă solidă şi chistică. 
Componenta parenchimatoasă se încarcă intens postcontrast. (6) 

în boala Von Hipple Lindau întâlnim chiste simple sau adeoame macrochistice. 
Sunt depistate întâmplător în cursul examinărilor ecografice de rutină şi au un aspect similar 
cu chistele din tumorle epiteliale. 

8. Splina 



Funcţional splina aparţine sistemului hematopoetic, dar tradiţional, datorită originii 
embrionare şi sediului, este tratată în capitolul aparatul digestiv. 

Splina se dezvoltă dintr-o masă mezenchimală a mezenterului gastric dorsal, într-a cincea 
săptămână de viaţă intrauterină. Splina nu se dezvoltă direct din intestin. (1). In a cincea 
săptămână de viaţă, splina este orientată în plan sagital, apoi împreună cu stomacul suferă 
un proces de rotaţie către stânga. Din mezenterul gastric dorsal se vor forma ligamentele 
falciform, gastrohepatic, gastrosplenic şi splenorenal. 

Splina este un organ intraperitoneal şi are conexiune cu organele învecinate prin ligamentul 
splenorenal, gastrosplenic, frenicosplenic. Acestea pot fi laxe şi permit migrarea în cavitatea 
abdominală urmată uneori de simptomatologie clinică. Uneori se produce torsiune acută ce 
poate duce la infarct. 

Funcţia esenţială a splinei este hematopoetică şi imunitară. 

în viaţa intrauterină splina contribuie la formarea celulelor sanguine, funcţie ce persistă în 
cazul existenţei unei anemii hemolitice. Pulpa albă formează limfocitele B care se transformă 
în plasmocite ce pot produce anticorpi. Celulele reticulate ale pulpei roşii au rol de distrugere 
ale elementelor figurate. Splina are rol antiinfecţios mai ales în infecţiile cu pneumococ. 
Splenectomia nu este indicată înainte de 8-10 ani. 

8.1. Metode de examinare. 

Ecografia este metoda de primă intenţie în examinarea imagistică a splinei. Parenchimul 
splenic are o structură omogenă, fină, cu ecogenitate asemănătoare ficatului. 

Dimensiunile splinei depind de vârstă, dar polul său inferior nu trebuie să depăşească 
polul inferior renal. 

- la nou născut diametrul longitudinal al splinei este de 6 cm 

- la 1 an de 7 cm 



- la 5 ani de 9 cm 

- la 10 ani 11 cm 

- la 15 ani de 12 cm 

O regulă pentru determinarea dimen- 
siunilor maxime ale splinei ar fi 6 cm plus o 
treime din vârsta în ani, dar fără să depăşească 
12 cm. (2) 

Atunci când splina este mare, unghiurile 
sale apar rotunjite. 

Uneori pe faţa internă a splinei persistă 
lobulaţia fetală. Bombarea de pe contur nu 
trebuie interpretată ca o formaţiune, iar 
indentaţia sau fisura ca o laceraţie în caz de 
traumatism. 

Vasele splinei sunt bine vizibile pe întreg 



traiectul atât în examinarea bidimensională Fig nr 81 Splenomegalie. Ecografie. Marginea 
cât şi Doppler. inerioară a splinei este rotunjită şi depăşeşte polul 

inferior al rinichiului. 

Radiografia abdominală simplă este o metodă rar folosită pentru examinarea splinei. 
Splina apare ca o opacitate omogenă în hipocondrul stâng, lateral faţă de camera de aer a 
stomacului şi deasupra unghiului colic stâng. 

CT splenică se efectuează doar atunci când diagnosticul ecografic este echivoc. Splina 
se proiectează imediat sub cupola diafragmatică stângă. Parenchimul splenic este omogen, 
cu densitate ceva mai mică decât a ficatului (40-50 UH). Splina se examinează fără contrast 
doar în cazurile de suspiciune a unei hemoragii recente posttraumatice. Toate afecţiunile 
splinei sunt mai bine evidenţiate postcontrast. Postcontrast, în faza arterială, în primul minut 
postinjectare, splina se încarcă inomogen (focal, arciform sau difuz heterogen), corespunzător 
distribuţiei vasculare splenice şi captării diferite a pulpei roşii şi albe. Scanarea cu un delay 
de 40-60 secunde folosită pentru examinarea pancreasului şi ficatului poate crea dificultăţi 
de interpretare la nivelul splinei. 

în faza parenchimatoasă, după 1-2 minute de la injectare splina devine omogenă. 

Parenchimul splenic este pliabil, el fiind comprimat, deplasat de formaţiunile de vecinătate. 

Artera splenică are un traseu tortuos. Vena splenică este situată posterior faţă de pancreas 
şi se anastomozează cu vena mezenterică superioară. Vena mezenterică inferioară intră în 
vena splenică cu câţiva centimetri mai la stânga faţă de confluenţa acesteia cu mezenterică 
superioară. 

IRM aspectul splinei variază odată cu vârsta, intensitatea semnalului fiind direct 
proporţională cu raportul dintre pulpa albă şi roşie. 

La nou născut, înaintea maturării sistemului limfoid şi a proliferării pulpei albe, splina 
este hipointensă în comparaţie cu ficatul atât în Tl cât şi în T2 datorită proporţiei mai mari 
de pulpă roşie. După vârsta de un 8 luni-un an, odată cu maturarea pulpei albe splina în Tl 
este hipointensă în raport cu ficatul, dar hiperintensă în raport cu muşchii adiacenţi. în T2 
splina este hiperintensă în raport cu ficatul. Pulpa albă contribuie la apariţia hipersemnalului 
înT2 datorită conţinutului crescut de apă al ţesutului limfoid. 

După injectare de gadolinium parenchimul splenic are aspect inomogen şi este asemănător 
cu cel întâlnit în CT. 

8.2. Anomalii de formă, sediu, număr, dimensiuni 

Pe conturul splenic persistă uneori până în perioada de adult incizuri, boseluri care sunt 
variante ale normalului. 

Sediul splinei poate fi uneori modificat. Astfel într-o hernie diafragmatică splina poate fi 
intratoracică. Alteori poate fi localizată posterior faţă de rinichiul stâng. 

□ Splina mobilă (wandering spleen) 

Dacă ligamentele splinei sunt laxe sau absente, poate fi mobilă şi cu sediul modificat. 
Copiii prezintă fie o masă abdominală, fie dureri spontane secundare alungirii sau torsiunii 
pediculului. 

Ecografic splina nu este evidenţiată în sediul obişnuit, dar o masă parenchimatoasă 
asemănătoare este identificată în pelvis sau în porţiunea centrală a abdomenului. Hilul splinei 
mobile este situat anterior. 

Torsiunea pediculului splenic duce la ischemie sau infarct. Ecografia Doppler arată absenţa 
fluxului sanghin, viteze diastolice reduse, indice de rezistivitate crescut în artera splenică. 

CT splina apare cu atenuare redusă şi încărcare heterogenă. (3) 

□ Fuziunea splenogonadală. 

în primul trimestru de sarcină, splina formează o masă comună cu gonadele stângi. în 
săptămâna a noua ovarele şi testiculele coboară spre pelvis şi o parte din ţesutul splenic poate 
migra împreună cu acestea în pelvis sau scrot. 

Fuziunea splenogonadală este asimptomatică şi se depistează întâmplător ca o masă în 
scrot. 

□ Modificări de număr 



■ Splina accesorie. 

Splina accesorie este întâlnită la 10-30% 
din populaţie, este localizată mai ales în hil şi 
are un diametru de aproximativ 1 cm. 

în 70% din cazuri apare sub forma unui 
nodul situat în hil. în 20% din cazuri este situat 
în vecinătatea cozii pancreasului şi poate fi 
confundat cu o adenopatie. Noduli splenici 
accesorii mai pot fi întâlniţi în ligamentul 
splenorenal, splenocolic, splenofrenic sau 
chiar în fosa iliacă dreaptă. Splina accesorie 
are un pedicul vascular şi parenchim 
funcţional. 

Ecografic splina accesorie în formele 
obişnuite apare ca un nodul rotund, omogen 
,cu aceeaşi ecostmctură ca şi a splinei. 
Examinarea Doppler color poate aprecia 
pediculul său vascular. 




Fig. nr. 8.2. Splină accesorie. Ecografie splină. 
Secţiune longitudinală. 



CT splina accesorie apare ca un nodul situat mai frecvent în hil, are acelaşi aspect cu cel 
al splinei. 

IRM aspectul este de formaţiune cu hiposemnal atât în Tl cât şi în T2. 

O complicaţie a splinei accesorii este torsiunea pediculului vascular. Acesta fiind lung 
permite o mobilitate crescută a splinei şi apariţia torsiunii. Diagnosticul ecografic este dificil, 
dar absenţa fluxului şi creşterea indicelui de rezistenţă arterial poate sugera întreruperea 
fluxului vascular prin torsiunea pediculului. CT evidenţiază o masă hipodensă care nu 
captează contrast. 

■ Asplenia. Polisplenia. 

Splina este localizată întotdeauna în aceeaşi parte a abdomenului cu stomacul. 

în situsul ambiguu sau heterotaxia viscerală, ficatul este situat pe linia mediană, iar topografia 
splinei este variabilă. Frecvent se asociază cardiopatii congenitale. Depistarea camerei de aer 
a stomacului este un indiciu important pentru localizarea splinei.în cazurile cu situs ambiguu 
în care organele toracoabdominale nu au acelaşi sediu ca în situs solidus, splina poate fi 
normală, poate lipsi (asplenia), sau pot exista mai multe spline mici (polisplenie). 

Asplenia apare mai frecvent la băieţi care prezintă un izomerism drept care constă în: 

■ la nivel toracic există 3 lobi atât în dreapta cât şi în stânga 

■ bronşiile primare sunt situate deasupra arterelor pulmonare 

■ aorta este situată variabil 

■ există frecvent cardiopatii congenitale 

■ ficatul este situat median 

■ stomacul poate fi situat atât în dreapta 
cât şi în stânga 

■ există malrotaţie digestivă 

■ splina nu poate fi individualizată 

■ vena cavă inferioară este situată în 
stânga de aceeaşi parte cu aorta 

Clinic, în absenţa splinei, există pericolul 
apariţiei infecţiilor. Malrotaţia digestivă 
predispune la volvulus. 

Polisplenia apare mai frecvent la fete care 
prezintă izomerism stâng. Se constată mai 
mulţi noduli splenici localizaţi mai ales în 
hipocondrul drept. 

■ la nivel toracic există doi lobi Fig nr 8 3 Splină supranumerară. 
pulmonari atât în dreapta cât şi în Ecografie. 

stânga. 

■ Bronşiile sunt situate dedesubtul arterelor. 

■ ficatul poate fi median sau la dreapta. 

■ stomacul poate fi la dreapta sau la stânga. 

■ există malrotaţii digestive. 

■ vena cavă inferioară este întreruptă şi se continuă cu vena azigos. 

■ există mai mulţi noduli splenici mici. 

8.3. Traumatismele splenice 

Splina este frecvent afectată în traumatismele abdominale. Examinarea de primă intenţie 
este ecografia urmată de CT. 

Ecografia evidenţiază hematomul subcapsular, fisurile sau fracturile splenice, existenţa 
colecţiilor intraperitoneale sau perisplenice. în primele 24 de ore hematoamele splenice sunt 
izoecogene. Se presupune că ar exista o contracţie temporară a parenchimului splenic datorită 
unor descărcări adrenergice post traumatice care produce hemostază. Ulterior apar ca imagini 
hiperecogene cu structură mai inomogenă. (4) 

Examinarea Doppler poate fi uneori utilă, dar de regulă trebuie repetată a doua zi. 

Ecografia poate evidenţia leziuni preexistente ca splenomegalia. Uneori un traumatism minim 
poate provoca o fractură splenică în caz de splenomegalie postinfecţioasă sau tumorală. 

CT hematoamele au aspect diferit, în funcţie de timpul scurs de la apariţie. Astfel: 
hematoamele recente apar ca imagini hiperdense iar hematoamele vechi sunt izodense sau chiar 
hipodense în comparaţie cu parenchimul din jur şi se evidenţiază mai bine postcontrast. 

în funcţie de localizare: 

■ hematoamele subcapsulare apar ca imagini semilunare, hiperdense uneori cu 
dimensiuni mari, care comprimă parenchimul splenic şi produc o uşoară boselură 
pe contur. 

■ hematoamele intraparenchimatoase după contuziile splenice apar ca hipodensităţi cu 
structură inomogenă în care se constată imagini hiperdense datorate cheagurilor. 

■ lacerarea sau ruptura splenică apare ca o hipodensitate liniară, rotundă, în formă de 
pană, cu o reducere sau lipsă de captare a contrastului. Uneori defectul parenchimatos nu 
este vizibil, dar apare cheagul sentinelă ca o structură hiperdensă de aproximativ 

60 UH, în comparaţie cu 30-40 UH cât are hemoperitoneul. în traumatismele severe 
se constată hemoperitoneu. (5) 

■ uneori are loc extravazarea contrastului, ceea ce indică o hemoragie activă. Datorită 
hipotensiunii, hemoragia poate fi absentă iniţial, dar apare mai târziu. Apariţia unei 
zone hiperdense în interiorul unei hipodensităţi, datorate unui hematom mai vechi, 
indică prezenţa unei hemoragii active. 

■ încărcare focală cu contrast poate constitui uneori un semn de contuzie chiar dacă 
restul parenchimului este omogen. 

■ atunci când există o atenuare perisplenică mai mare de 60 UH trebuie să suspicionăm 
o laceraţie splenică chiar dacă în momentul examinării nu este evidentă. 

CT are o acurateţe de 98% şi o sensibilitate de 95%. (6) 

Diverse clasificări încearcă să stabilească criterii în funcţie de aspectul CT pentru aplicarea 
unui tratament conservativ sau chirurgical. Aceste clasificări ţin cont de: 

■ integritatea capsulei 

■ dimensiunea hematomului 

■ numărul şi lungimea laceraţiilor 

■ afectarea vasculară şi gradul de extensie al devascularizării parenchimului 
Clasificarea traumatismelor splenice (7) 



Gradul 


Tipul leziunii 


Sediu leziuni 


I 


Hematom 
Fractură 


Subcapsular, < 10% din suprafaţă 

Rupturi capsulare, cu o lungime mai mică de 1 cm 


II 


Hematom 
Fractură 


Subcapsular, între 10% şi 50% din suprafaţă, 
intraparenchimatos cu dimensiuni mai mici de 5 cm 
Cu întindere în profunzime de la 3 la 11 cm, fără 
afectarea vascularizaţiei segmentare 


III 


Hematom 
Fractură 


Subcapsular, > 50% din suprafaţă, ruptură 
subcapsulară, sau hematom intraparenchimatos 


IV 


Fractură 


Leziuni ale vaselor segmentare sau hilare cu 
devascularizaţie mai mare de 25%. 


V 


Fractură 
Vase 


Explozia splinei 
Devascularizarea splinei 



Vindecarea leziunilor posttraumatice se face în 2-4 luni în cazul formelor medii şi în 
aproape 1 an pentru cele severe. Vindecarea se poate face cu restituţio ad integrum sau cu 
sechele: chiste posttraumatice, cicatrici parenchimatoase sau infarcte segmentare. (8) 

Examenul radiogafic poate fi uneori util prin evidenţierea unor semne indirecte de lezare 
splenică. Se constată: 

■ ridicarea hemidiafragmului stâng; 

■ colecţie pleurală; 

■ atelectazie în bandă supradiafragmatică stângă; 

■ fracturi costale; 

■ deplasarea inferioară a flexurii colice stângi; 

■ deplasarea medială a camerei de aer a stomacului; 

Apariţia unui hematom retroperitoneal produce pe radiografia abdominală: 

■ opacifierea rinichiului stâng; 

■ dispariţia opacităţii psoasului; 

■ deplasarea colonului descendent medial. 

Infarctul splenic la copil apare în hemoglobinopatii sau leucemii. 

Ecografic aspectul depinde de momentul examinării. Iniţial zona de infarct este hipoecogenă, 
difuz delimitată. In evoluţie, odată cu apariţia procesului de fibroză, zona apare ecogenă. 

CT infarctul segmentar apare ca o zonă hipodensă destul de bine delimitată, în formă de 
pană, cu baza la nivelul capsulei. 

Uneori însă, forma infarctului poate fi rotundă, lineară sau difuză. 

Postcontrast nu se constată încărcare. Uneori se constată o încărcare liniară subcapsulară, 
datorită vaselor capsulare. 

IRM se constată hiposemnal atât în Tl cât şi în T2. 

Vindecarea se poate face fără sechele sau cu apariţia unei cicatrici sau neregularităţi pe 
contur sau cu formarea unei imagini chistice. în infarctul total poate apare o splină mică 
calcificată. 

8.4. Abcesul splenic. 

Abcesul splenic apare foarte rar la copil 
mai ales posttraumatic sau la copiii infectaţi 
cu HIV sau dintr-un embol septic. 

Ecografia evidenţiază o imagine hipo- 
ecogenă cu structură inomogenă, difuz 
delimitată. Alteori întâlnim imagini în ţintă cu 
centrul ecogen şi un inel hipoecogen datorat 
edemului. Abcesul piogen are uneori gaz ce 
apare ca imagine hiperecogenă cu întărire 
posterioară. 

CT abcesul apare ca o masă hipodensă 
focală care se încarcă la periferie după 
administrarea contrastului. Marginile sale Fig. nr. 8.4. Abces splenic. Ecografie. Imagine în 
sunt difuz delimitate. Leziuni asemănătoare ţintă, 
pot fi observate concomitent în ficat. 

Atunci când etiologia este fungică, abcesul este de obicei multilocular. Ecografic aspectul 
este variabil. Tipic se constată o formă hipoecogenă cu o creştere a ecogenităţii în centru, 
creând o imagine de ţintă. CT se observă multiple zone hipodense cu dimensiuni mici care 
nu captează contrast. 

Unele infecţii cronice ca histoplasmoza, tuberculoza, boala ghearelor de pisică se vindecă 
şi lasă multiple calcifieri. (9) 

8.5. Chiste splenice congenitale. 

Sunt chiste cu perete propriu, epitelizat. Apar rar şi însoţesc de obicei o boală chistică 
renală. 

Pseudochistele se formează după infecţii, traumatisme, infarct. Sunt neepitelizate şi se 
întâlnesc mai frecvent decât cele congenitale. Imagistic chistele nu pot fi diferenţiate de 
pseudochiste, având acelaşi aspect. (10) 

Ecografic apar ca imagini rotunde trans- 
sonice. Trebuie urmărite ecografic în timp. 

CT apar ca imagini hipodense, omogene, 
bine delimitate, cu densitate mai mică de 20 
UH. Nu captează contrast. Uneori au calcificări 
în perete. 

în marea majoritate a cazurilor, chistele 
congenitale sunt solitare şi uniloculare. 



Fig. nr. 8.5. Calcifiere splenică. Ecografie 
secţiune longitudinală. 




8.6. Tumorile splenice. 

Sunt foarte rare în copilărie şi de cele mai multe ori sunt benigne. 

□ Hamartomul 

Este o tumoră benignă depistată întâmplător. 

Ecografic apare ca o masă hipoecogenă, bine delimitată, uneori cu structură eterogenă. 
CT apare ca o masă hipodensă, cu structură inomogenă, uneori chistică. (11) 
Postcontrast se constată o încărcare prelungită, eterogenă. 

IRM hamartomul apare izointens în comparaţie cu parenchimul splenic în Tl şi hiperintens, 
heterogen în T2. 

□ Hemangiomul 

Hemangiomul este o tumoare benignă întâlnită rareori la nivelul splinei. Poate fi de tip 
capilar sau cavernos. Poate fi predominant chistică, predominant solidă sau mixtă. Poate fi 
multiplă sau difuză- hemangiomatoasă. 

Aspectul ecografic este nespecific. 
Formaţiunea predominant hiperecogenă este 
bine delimitată, uneori cu calcifieri. Uneori 
apare o ecostructură complexă, cu zone chistice 
şi solide. In formele cavernoase, atunci când 
diametrul canalelor vasculare este mai mare, 
poate avea aspect chistic. Ecografia Doppler 
color evidenţiază hipervascularizaţie. 

CT se evidenţiază mai bine aspectul 
anatomopatologic. Hemangiomul poate fi 
chistic sau solid. Formele solide sunt hipo 
sau izoatenuante. Postcontrast se încarcă doar 
formele solide de la periferie spre centru, la fel 
ca şi în cazul celor hepatice. Formele chistice 
sunt avasculare şi nu captează contrast. 

IRM hemangiomul este hipo sau izointens Fig nr 8 6 H emangiom splenic. Ecografie 

în TI şi hipointens în T2 faţă de restul parenchimului splenic. Atunci când există forme mixte, 
aspectul hemangiomului este eterogen. (12) 

în cazurile de hemoragii se constată hipersemnal în Tl. 

Leucemia 

Leucemia afectează şi splina care este mărită în volum. 

Ecografia evidenţiază splenomegalie în unele cazuri cu structură heterogenă. 
CT splina apare mărită, fără alte modificări. 



□ Limfoamele 

Atât limfomul Hodgkin cât şi cel non- 
Hodgkin afectează splina. Leziunile pot fi 
focale sau difuze. Limfomul primar se dezvoltă 
din interiorul splinei, invadează capsula şi 
se extinde periferic. Afectarea difuză duce 
la splenomegalie cu modificări minime în 
structură. 

Ecografic leziunile sunt hipoecogene, iar CT 
sunt hipodense. Postcontrast CT se constată 
multipli noduli inomogeni cu dimensiuni 
variate. 

1. METODE DE EXAMINARE 



Metoda de primă intenţie în evaluarea aparatului urinar este ecografia. 

Pentru examinarea vezicii urinare şi pentru depistarea refluxului se practică cistografia 
retrogradă. în ultimii ani cistografia nucleară pare tot mai mult utilizată în diagnosticul 
refluxului la fete, datorită dozei de iradiere ovariene mai reduse, deşi nu aduce date în plus 
faţă de cistografia retrogradă. 

La băieţi, unde anomaliile uretrale sunt mai frecvent întâlnite, este preferată uretrografia 
şi cistografia retrogradă. 

O utilizare tot mai largă are scintigrafia cu acid dimercaptosuccinic marcat cu techneţiu 
în diagnosticarea pielonefritei acute şi a sechelelor postinfecţioase. DMSA se acumulează 
tardiv în corticala renală şi permite aprecieri calitative asupra perfuziei şi funcţiei renale în 
infecţiile acute sau pentru evaluarea sechelelor. 

Sensibilitatea sa este ridicată mai ales atunci când se foloseşte tehnica tomografică. 
(SPECT). 

Urografia continuă să fie folosită, fiind considerată metoda cea mai bună de vizualizare 
a aparatului pielocaliceal, ureterului, vezicii urinare şi uretrei. O radiografie din PA la 25 
minute după injectare permite o bună identificare a ureterului distal şi a vezicii urinare. 

CT şi IRM, în diagnosticul afecţiunilor urinar la copil sunt utilizate atunci când celelalte 
metode nu pot preciza diagnosticul. 

1.1. Ecografia 

Ecografia constituie metoda de primă intenţie în examinarea aparatului urinar. 

Nu este necesară o pregătire deosebită pentru examinarea rinichiului. Gradul de hidratare 
este important mai ales în aprecierea aparatului pielocaliceal. 

La copil examinarea începe cu vezica urinară, deoarece contactul tegumentului cu gelul 
sau traductorul rece declanşează micţiunea. 

□ Particularităţi ecografice ale rinichiului la copil 

Aspectul ecografic al rinichiului la nou născut diferă de cel al adultului. 

■ Corticala este mai subţire şi mai ecogenă, iar piramidele sunt mai dezvoltate. 

Ecogenitatea corticalei renale la nou născut şi la copilul mic este mai mare decât a 
ficatului deoarece glomerulii şi tubii sunt foarte apropiaţi, creşterea lor în lungime 
nefiind definitivată. îndepărtarea tubilor de glomeruli se produce treptat, odată 
cu creşterea, şi devine evidentă ecografic după vârsta de 4 ani, când ecogenitatea 
corticalei începe să scadă. 



Tabel nr.l : Aspectul ecografic al rinichiului la copilul mic în comparaţie cu adultul. 





Copil 


Adult 


Contur 


Persistenţa lobulaţiei 
fetale 


Neted 


Ecogenitatea corticalei 


+ + 


+ 


Dimensiunile medularei 


Mai mari decât ale 


Egale cu ale 




corticalei 


corticalei 


Ecogenitatea medularei 






Ecogenitatea sinusului 


Medie 


Mare 


Aparatul pielocaliceal 


Minimă dilataţie 
fiziologică 


Nu se vizualizează 



în jurul vârstei de 1 an intensitatea ecourilor corticalei renale şi a ficatului sunt 
aproximativ egale deoarece glomerulul ocupă un volum mai mare, ceea ce duce la creşterea 
interfeţelor şi deci a ecogenităţii. De asemenea, este posibil ca heterogenitatea nefronilor să 
ducă la creşterea ecogenităţii corticalei. (1) 

Ultrafiltratul urinar medular pare a fi responsabil de hipoecogenitatea medularei, ceea ce 
ar explica diferenţa mare de ecogenitate între corticală şi piramide. 

Până la 2-3 luni ecogenitatea structurilor respectă următoarea schemă: 

medulară < ficat < corticală < sinus. 

Peste 2-3 luni: medulară < corticală < ficat < sinus. 

■ Piramidele renale la copil sunt mai mari şi mai hipoecogene, deoarece acestea ajung 
la dimensiuni de maturitate mai repede decât corticala. 

■ Sinusul renal este mult mai puţin ecogenic la copil, decât la adult, datorită conţinutului 
redus de grăsime şi faptului că la copil, sistemul excretor este aproape tot timpul 
într-o oarecare stare de umplere. 

Localizarea sinusului este anteromediană. O altă localizare ridică problema unei malrotaţii, 
rinichi în potcoavă. 

După vârsta de 10 ani, aspectul ecografic al sinusului este asemănător cu cel întâlnit 
la adult. Cantitatea de grăsime întâlnită la nivelul sinusului este uneori foarte mare - aspect 
denumit sinus lipomatos. Acesta are dimensiuni crescute şi raportul parenchim/sinus care 

normal este de 2:1 poate deveni 1:1 sau chiar inversat. De asemenea, intensitatea ecourilor 
sinusului este crescută. 

Uneori, grăsimea sinusală se extinde anterolateral şi apare ecografic ca o zonă triunghiulară 
hiperecogenă situată în parenchim, cu baza pe marginea rinichiului şi vârful către sinus. 

Absenţa grăsimii la nivelul sinusului este întâlnită în mod obişnuit la nou născut. Uneori, 
în cazurile de hiperhidratare în sinus, se evidenţiază şi caliciile ca zone transsonice cu formă 
de semilună, cu concavitate spre corticală. Rareori tijele normale apar ca linii transsonice 
bine delimitate. 




Fig. nr.1.1 Piramide renale a) Piramide simple, b) Piramide compuse. Ecografie secţiune 
longitudinală 



■ Uneori, unirea lobilor este incompletă, rezultând defecte de fuziune. Ele apar ca linii 
ecogene, localizate în parenchim, ce pornesc de la conturul renal spre sinus. Se vizualizează 
mai uşor în dreapta, dar cu o bună fereastră ecografică pot fi vizualizate şi în stânga. 

La nivelul polului superior, între treimea superioară şi mijlocie, putem întâlni o bandă 
hiperecogenă care reprezintă planul interreticular, locul fuzionării celor două mase primitive 
renale, ce nu trebuie confundat cu o zonă de fibroză cicatriceală. 

■ Lobulaţia fetală Rinichiul rezultă din fuziunea unor renunculi (lobi) embrionari. 



Aceştia sunt formaţi dintr-o piramidă 
centrală care conţine tubi şi care este 
înconjurată de corticală ce conţine glomeruli. 
Fuziunea renunculilor produce un singur 
rinichi cu margini ondulate, aspect denumit 
lobulaţie fetală. 

La naştere, suprafaţa rinichiului poate 
fi netedă sau poate persista lobulaţia fetală 
care dispare uneori mai târziu în copilărie. 



Fig. nr.1.2. Defect de fuziune. Ecografie. Secţiune 
longitudinală 

Fig. nr. 1.3. Hipertrofie coloană Bertin. Defect în 
fuziune. Ecografie, secţiune longitudinală. 



în aceste cazuri incizurile marginale sunt 
profunde şi pot fi confundate cu o zonă de 
scleroză. Aceasta însă produc reducerea 
indicelui parenchimatos. 
Corticala a doi renunculi adiacenţi fuzionează 
pentru a forma un strat de corticală gros numit 
coloană Bertin. Uneori aceste coloane sunt 
hipertrofice. 

■ Hipertrofia coloanelor Bertin 
are ecogenitatea, atenuarea CT şi 
intensitatea semnalului IRM egală sau 
ceva mai mare decât a corticalei. 

Ecografic hipertrofia de coloană Bertin: 

■ este bine delimitată 

■ are aceeaşi structură şi intensitate ca 
şi restul corticalei 

■ conţine piramide renale 

■ are dimensiuni mai mici de 3 cm. 

■ amprentează sinusul din lateral 

Ecogenitatea corticalei renale şi implicit a coloanelor Bertin hipertrofice depinde de planul 
de scanare, în raport cu structura ţesutului. Orientarea diferită a ţesutului în planul de secţiune 
ecografică poate produce o reflectivitate diferită. Examinarea din anterior face ca ecogenitatea 
coloanei Bertin hipertrofiate să fie mai mare decât a restului corticalei (2). în astfel de cazuri 
doar CT poate preciza diagnosticul de hipertrofie de coloană Bertin. 

După naştere, pe măsură ce copilul se dezvoltă: 

■ rinichiul creşte odată cu creşterea corpului. 

■ diferenţierea corticomedulară este mai evidentă la nou născut, corticala fiind ecogenă 
iar medulara hipoecogenă. 

■ ecogenitatea corticalei scade treptat astfel că în jurul vârstei de 1 an aceasta este egală 
cu cea a ficatului. Diferenţierea corticomedulară poate persista şi la copilul mare. 

Bazinetul la copil este vizibil mai ales atunci când vezica urinară este aproape plină. 
Diametrul bazinetului la nou născut nu depăşeşte 5 mm. La copil diametrul bazinetului nu 
trebuie să depăşească dimensiunea corticalei în dreptului grupului caliceai mijlociu. 

Uneori bazinetul este situat extrasinusal şi apare ca o zonă transsonică, chiar cu o întărire 
posterioară dacă volumul de urină conţinut este suficient de mare. Bazinetul extrasinusal nu 
este însoţit de dilatarea tijelor, aşa cum se întâmplă în hidronefroză. 

Ureterele nu se văd în mod uzual, dar când vezica este plină pot fi identificate. Uneori se 
poate evidenţia tunelul submucos al ureterului şi jetul ureteral apare sub forma unor mici 
ecouri care se îndepărtează de orificiul ureteral. 

Vezica urinară plină apare transsonică, rotundă sau ovalară, cu un perete subţire ce nu 
depăşeşte 4 mm. 

La copil, sistemul pielocaliceal este frecvent evidenţiat atunci când diureza este crescută 
sau există o întârziere în evacuarea urinii 

Deosebirea unei dilataţii minime fiziologice de una patologică este destul de dificilă. 
Totuşi, există unele criterii de diferenţiere. 



382 



Aparatul urinar 




Fig. nr. 1.4. Bazinet normal, a) Secţiune longitudinală; b) Secţiune transversală. Anterior se află artera 
renală. 



Umplerea fiziologică nu produce o destindere a tijelor caliceale mai mare de 5 mm. O 
dilatare peste această cifră poate fi considerată mai degrabă patologică. Umplerea fiziologică 
este simetrică, papila are ecogenitate normală. In obstrucţii papila iar uneori, şi fornixurile 
apar hiperecogene. 




Fig. nr. 1.5. a) Dilatare fiziologică, b) Hidronefroză gradul I. Papila este hiperecognă, diametrul tijelor 
este de 7 mm, iar al bazinetului de 3 cm. 



Examinarea după evacuarea vezicii urinare este deosebit de utilă şi la copil. 

Urmărirea mai mult timp a unui grup caliceai sau a bazinetului va evidenţia undele 
peristaltice şi distensia ritmică ale aparatului pielocaliceal în umplerea fiziologică. In dilatările 
patologice undele peristaltice lipsesc sau sunt foarte rare iar aspectul rămâne nemodificat şi 
la examinările ulterioare. 

Fig. nr. 1.6. Unde peristaltice, a) Relaxare, b) Contracţie. Ecografie, secţiune longitudinală. 



Urmărirea jetului ureteral în vezică evidenţiază o frecvenţă crescută în umplerea fiziologică, 
în comparaţie cu sindromul obstructiv. O bună evidenţiere a jetului ureteral se poate obţine 
prin examinarea în modul Doppler color. 

Vascularizaţia normală la nivelul trilului, interlobar sau la nivelul vaselor arcuate poate 
fi examinată mai bine prin metoda Doppler. Arterele arcuate sunt bine vizibile şi în modul B 
unde apar ca imagini hiperecogene situate la baza piramidelor renale ce nu trebuie confundate 
cu calculi. 




Fig. nr. 1.7. a) Vena renală dreaptă este scurtă şi se varsă în vena cavă. b) Vena renală stingă trece între 
aortă şi artera mezenterică superioară. 



Ecografia Doppler este utilizată ca o examinare complementară a ecografiei bidimensionale 
pentru aprecierea vascularizaţiei renale. (3) 

Valorile medii ale indicelui de rezistenţă la nou născut şi copilul mic sunt în jur de 
0,71+/- 0,06, cu o mare variabilitate în primele 6 luni 0,58-0,85. După vîrsta de 1 an indicele 
de rezistenţă scade progresiv ajungând la 7 ani la 0,58 +/- 0,65. 

Fig. nr. 1.8. Artera renală dreaptă trece posrerior 
faţă de cavă iar uneori proiemină în lumen. 



Mişcările respiratorii frecvente constituie 
un impediment în examinarea Doppler la 
copil. 

Dimensiunile rinichiului depind de vârstă, 
înălţime, greutate. 

La naştere lungimea rinichiului este de 4- 
5 cm. 

în jurul vârstei de 1 an este de 6-7 cm, la 
4 ani are 7-8 cm, la 7 ani are 8-9 cm, iar la 10 
ani 9-10 cm. 

Odată cu instalarea pubertăţii rinichiul 
are aceleaşi dimensiuni ca la adult : rinichiul 
drept are 10,7 cm lungime (±1,3 cm deviaţie 
standard), iar cel stâng are 11,1 cm (± 1,15 
cm). Lăţimea rinichilor este de 5-5,5 cm, iar 
grosimea este de 3,5- 4 cm. 

Măsurarea dimensiunilor nu poate fi făcută 
strict în axul longitudinal sau transversal. 

Este luată în considerare dimensiunea cea mai mare depistată. (4) 

Lungimea rinichiului la copil poate fi calculată cu ajutorul formulei: 

■ pentru copiii sub un an : lungimea rinichiului = 4,98 + 0,155 x vârsta în luni 

■ pentru copiii peste un an: lungimea rinichiului = 6,79 + 0,22 x vârsta în ani 

Discrepanţa dintre dimensiunile radiografice şi cele ecografice este atribuită măririi 
radiografice şi dilatării dată de diureza osmotică provocată de substanţa de contrast. 
La copii cu pielon dublu lungimea rinichiului este ceva mai mare. 

Se admite că cei doi rinichi au aproximativ aceleaşi dimensiuni. Uzual rinichiul stâng 
este mai mare decât cel drept, dar diferenţa dintre ei nu depăşeşte, în general, 2 cm în toate 
dimensiunile. 

Rinichiul hipertrofiat compensator are dimensiuni cu 2 sau chiar 3 cm mai mari. 

Determinarea dimensiunilor renale la copil este importantă şi trebuie urmărită în timp, 
pentru că un rinichi în creştere este normal până la un moment dat, când începe să rămână 
mai mic. 

Aparatul genital feminin 

Pentru explorarea acestuia este necesar ca vezica să fie plină. 

Vaginul: structură tubulară cu aspect de şină de tramvai, tangent la peretele postero-inferior 
al vezicii. 

Uterul: aspectul morfologic variază odată cu vârsta: 

a. în perioada neonatală, datorită impregnării hormonale materne uterul pare voluminos 
cu aspect tubular, de 4-5 cm lungime, fără diferenţe de talie între col şi corp, cu lumen 
vizibil hipoecogen. 

b. înainte de pubertate lungimea uterului este de 3-4 cm, corpul are dimensiuni reduse, 
istmul şi colul uterin sunt de 2 ori mai voluminoase decât corpul, reprezentând 2/3 
din volumul global 

Uterul ca şi vezica urinară au o poziţie înaltă, fiind situate în pelvis. 

c. uterul la pubertate are lungimea de 5-8 cm, iar diametrul transversal de 4 cm. Corpul 
este mai voluminos decât colul. Această transformare începe progresiv cu vârsta de 
la 6-8 ani 

Ovarele: 

- sunt dificil de decelat înainte de 3 ani. 

- înainte de pubertate volumul lor este de 1 cm 3 

- începând cu 6 ani ovarele cresc în dimensiuni precedând modificările uterine, uneori 
apar mici formaţiuni foliculare cu diametru mai mic de 2 cm. 

- ovarul la pubertate are un aspect heterogen şi un volum de aproximativ 5 cm 3 

1.2. Radiografia renală simplă 

Radiografia renală simplă este larg folosită ca examinare primară în majoritatea afecţiunilor 
abdominale, în diagnosticul diferenţial al colicii renale şi înaintea efectuării urografiei. 

în explorarea aparatului urinar, radiografia renală simplă este folosită pentru detectarea 
calculilor radioopaci, sau a altor calcifieri abdominale. Dar şi pentru a aprecia: pregătirea 
bolnavului pentru urografie, datele tehnice asupra parametrilor de expunere, centrare, 
developare, contraindicaţiile pentru aplicarea compresiei, pentru a aprecia conturul, forma, 
poziţia, dimensiunile rinichilor, a detecta alte procese patologice ca tumori abdominale, 
anomalii scheletice, corpi străini etc. 

Pe radiografia renală simplă se apreciază, de asemeni, poziţionarea pacientului şi a casetei, 
alegerea corectă a elementelor de expunere. Uneori din cauza contracturii antalgice, copilul 
prezintă un uşor grad de scolioză ce poate fi corectat pe masă. Alteori această atitudine 
scoliotică se datorează faptului că masa de examinare este rece. Acest fapt produce disconfort 
copilului şi creşte frecvenţa efectelor secundare în timpul injectării substanţei de contrast. 

Poziţionarea copilului pe masa de radiografiat trebuie efectuată cu craniul către catod, 
pentru ca gonadele şi măduva hematogenă de la nivelul oaselor late ale bazinului să primească 
o doză cât mai mică de iradiere. Intensitatea fasciculului de radiaţii scade de la raza centrală 
către anod (Heel-efect). 

Diafragmarea fasciculului este obligatorie. Este necesar ca fiecare radiografie să aibă un 
chenar neexpus de film, pe margine. 

Radiografia renală simplă trebuie să cuprindă întreg abdomenul între glandele suprarenale, 
superior şi 2 cm sub marginea inferioară a simfizei pubiene. 

Aliniamentul tubului trebuie respectat cu stricteţe. Raza centrală trebuie să fie perpendiculară 
pe film. înclinarea doar cu 1° către gonade măreşte doza de iradiere cu 42%. (5) 

Ecranele întăritoare cu pământuri rare permit reducerea iradierii prin folosirea unui kilovoltaj 
ceva mai redus, cu timp de expunere mai scurt, fără o pierdere importantă a detaliilor. 

Radiografia renală simplă trebuie să aibă un contrast şi o rezoluţie spaţială bună. 

1.3. Urografia 

Urografia a fost o lungă perioadă de timp singura metodă imagistică de investigare a 
aparatului urinar. Odată cu apariţia noilor tehnici de examinare, urografia este folosită doar 
în cazurile în care oferă cele mai bune rezultate: în vizualizarea aparatului pielocaliceal, a 
ureterelor, a litiazei, infecţiilor urinare şi a funcţiei renale. 

Rezoluţia sa spaţială în diagnosticarea unor mici defecte de umplere este superioară 
celorlalte metode de diagnostic folosite în uroradiologie. 

în plus, iradierea în urografie este mult mai mică decât în CT. 

Urografia are o multitudine de indicaţii: 

- în cazurile în care există o simptomatologie urinară specifică: hematuria micro sau 
macroscopică, proteinurie persistentă, piurie inexplicabilă, colică renală. 

- litiază urinară, suspiciune de obstrucţii, infecţii urinare, la donatori înainte de 
transplantul renal, postoperator după intervenţiile pe ureter. 

Urografia este considerată un test foarte bun de apreciere cantitativă a funcţiei renale. 

In cazurile în care există un aparat pielocaliceal mai mare congenital sau hipoton, substanţa 
de contrast se va amesteca mai greu cu urina, ceea ce va produce o întârziere în evacuare şi 
va fi interpretat greşit ca o diminuare a funcţiei. Iodul fiind mai greu decât apa se va aşeza 
decliv producând o opacifiere mai redusă. Acelaşi aspect radiografie se constată şi în cazurile 
de vezică urinară plină, ceea ce poate duce la interpretări incorecte ale funcţiei renale. 

Urografia nu este indicată la nou născut în primele două săptămâni de viaţă deoarece 
rata de filtrare glomerulară este redusă. Opacifierea aparatului pielocaliceal care depinde atât 
de concentraţia plasmatică a substanţei de contrast cât şi de rata filtrării glomerulare este 
destul de redusă în prima lună de viaţă. In această perioadă ecografia poate aduce date utile 
diagnosticului. 

Urografia rămâne metoda cea mai bună de investigare a sistemului colector şi a ureterului. 

Rezoluţia spaţială a urografiei este superioară ecografiei şi CT în aprecierea unor mici procese 
patologice intraluminale, cum ar fi: tumorile epiteliale sau alte entităţi patologice ca necroza 
papilară, mici calculi, cheaguri de sânge. 

Nu există contraindicaţii absolute pentru urografie. Există câteva afecţiuni în care riscul 
potenţial al examinării ar putea fi mai mare decât beneficiul obţinut. Acestea sunt: alergie 
la substanţa de contrast, insuficienţă renală asociată cu diabet zaharat, mielom multiplu 
(plasmocitom) însoţit de oligurie. 

Intoleranţa la iod este o contraindicaţie formală pentru urografie deoarece, cu un tratament 
antialergic preventiv şi folosirea unor produşi de contrast nonionici, riscul apariţiei unor 
reacţii este minim. 

Intoleranţa la iod la copil apare mai rar în comparaţie cu adultul. 

în cazurile în care copiii prezintă astm bronşic sau au antecedente alergice se face tratament 
preventiv 2 zile înaintea examinării pentru a preveni eventualele reacţii adverse. 

Uneori copiii prezintă, în timpul injectării substanţei de contrast, reacţii trecătoare ca: 
greaţă, urticarie, roşeaţa feţei, cefalee. în mai puţin de 1% din cazuri este necesară însă 
administrarea de hemisuccinat de hidrocortizon intravenos, iar simptomele dispar în câteva 
secunde după terminarea injectării. După dispariţia simptomelor injectarea se poate relua şi 
în cele mai multe cazuri ele nu mai reapar. 

Dacă simptomele revin se opreşte injectarea şi se reprogramează examinarea peste 4-5 zile, 
timp în care se administrează prednison, antihistaminice, bronhodilatatoare. Examinarea în 
prezenţa unui anestezist este benefică în cazul unor reacţii grave. 

Testarea cutanată înaintea urografiei are o valoare redusă, deoarece reacţia la substanţa de 
contrast nu este de natură imunologică, ci apare mai degrabă datorită unei toxicităţi chimice 
sistemice. 

Administrarea intravenos a unei mici cantităţi de substanţă de contrast şi urmărirea apariţiei 
unor reacţii într-un interval de 20-30 secunde are o valoare predictivă redusă, deoarece 
intensitatea reacţiilor pare să fie proporţională şi cu cantitatea de substanţă de contrast. Totuşi, 
această modalitate de injectare trebuie practicată deoarece de multe ori, după primele picături 
apar simptomele minore descrise anterior şi nu mai reapar la injectarea întregii cantităţi de 
substanţă de contrast. 

La copiii sub 10 ani nu se efectuează nici o pregătire, iar urografia este efectuată în primele 

ore ale dimineţii. Pentru o bună vizualizare a rinichilor 
la sugari după administrarea substanţei de contrast 
se recomandă suptul, aerul înghiţit duce la creşterea 
camerei de aer a stomacului care constituie o bună 
fereastră radiografică. 

Părinţii copilului vor fi informaţi asupra posibilităţii 
apariţiei unor reacţii în timpul injectării substanţei de 
contrast. Acestea sunt: căldura şi roşeaţa la nivelul 
feţei, greaţă sau chiar vomă. Anxietatea copilului şi 
lipsa de confort termic pot exacerba aceste reacţii. 

Rolul medicului este de a detensiona părinţii 
şi copilul, cărora trebuie să le inducă o stare de 
încredere. 

■ Radiografia renală simplă 

Este indispensabilă în interpretarea urografiei. Ea 
se efectuează înaintea administrării substanţei de 
contrast şi are rolul de a: 

■ aprecia pregătirea copilului 

■ oferi date tehnice asupra parametrilor de 
expunere, centrare, developare etc. 

■ depista contraindicaţiile pentru aplicarea 
compresiei 

■ evidenţia calculii urinari sau alte calcifieri 
abdominale 

■ determina conturul, forma, poziţia, 
dimensiunile rinichilor 

■ detecta alte procese patologice ca tumori abdo- 
minale, anomalii scheletice, corpi străini, etc 

■ Administrarea substanţei de contrast 

La copil, doza de substanţă de contrast injectată, este 
de 1-2 ml/kg din concentraţia 280 sau 300 mg/I/kg. 

Doza medie recomandată este 300 mg/I/kg. 

Doza maximă injectată este de 600 mg/I/Kg greutate 
şi este indicată, de obicei, la copii cu insuficienţă 
renală. 

Metoda de injectare poate fi în bolus continuu sau 
prin perfuzie. Timpul de injectare trebuie să fie cât mai 
scurt posibil, 30-60 secunde, dar se constată o bună 
opacifiere şi în injectările care durează 2 sau chiar 3 
minute. 




Fig. nr. 1.9. Urografie la un copil de 4 
luni. Rinichii sunt bine vizibili prin 
fereastra gastrică. 




Fig. nr. 1.10. Radiografie renală 
simplă. 



■ Succesiunea expunerilor radiografice după injectarea substanţei de contrast 

Expunerile radiografice după injectarea substanţei de contrast trebuie adaptate fiecărui caz în 
parte. Fiecare radiografie se examinează imediat după developare şi se decide intervalul de timp la 
care se face o nouă expunere. Nu există expuneri standard care să poată fi aplicate la toţi copii. 

Radiografiile se efectuează la sfârşitul expiraţiei. în această fază a respiraţiei ureterul este alungit. 



388 



Aparatul urinar 




Figura nr. 1.11. Expunerea fără Figura nr. 1.12. Expunerea cu 
compresiune evidenţiază aspect compresiune produce o uşoară 
normal. dilatare a aparatului pielocaliceal 

care este mai bine vizibil. 



în inspir profund, când rinichii coboară cu 4-6 cm în loja renală, apar sinuozităţi ureterale. 

1. Prima expunere se face în mod uzual la 5 minute după terminarea injectării pentru a 
vizualiza aparatul pielocaliceal. Prezenţa substanţei de contrast la nivelul caliciilor pledează 
pentru o funcţie secretorie normală a rinichilor. Prezenţa substanţei de contrast în vezica 
urinară înseamnă o funcţie evacuatorie bună. 

2. Urmează aplicarea compresiunii abdominale. Aceasta nu trebuie aplicată de rutină. 
La copii se obţine o bună opacifiere a aparatului pielocaliceal şi fără aplicarea compresiei. 
Compresiunea se aplică imediat după expunerea de la 5 minute. Compresorul trebuie plasat cu 
marginea sa superioară în dreptul crestelor iliace. Compresiunea trebuie să fie moderată. 




Fig. nr. 1.13. Urografie. Aspect normal, a) expunere la 5 min. 
b) expunere la 12 min. 

Fig. nr. 1.14. Urogafie. 
Expunerea cu compresiune 
duce uneori la dilatarea 
aparatului pielocaliceal sau 
produce cuduri ureterale, care 
nu sunt patologice . 



3. Următoarea expunere se face la 12-15 minute după 
injectare sau la 7-10 minute după aplicarea compresiunii. 
Sistemul colector este uşor dilatat datorită obstrucţiei minime 
create de compresiune, dar revine la normal pe expunerile 
următoare, după înlăturarea acesteia. 

4. Următoarea expunere se face imediat după ridicarea 
compresiunii pentru a vizualiza ureterele pelvine şi vezica 
urinară. 

Această succesiune a expunerilor are un caracter orientativ 
şi încearcă să prezinte posibilităţile urografiei fără a fi 
obligatorie. 

Numărul expunerilor, intervalul de timp dintre ele, incidenţa 
în care se execută trebuie adaptate fiecărui copil în parte. 

Radiografii în procubit se efectuează pentru a vizualiza mai 
bine ureterele. De asemenea, se poate aprecia ptoza renală şi 
herniile vezicale. 

Radiografiile în ortostatism sunt optime pentru aprecierea 
ptozei renale, a herniilor vezicale. De asemenea, în ortostatism se 
vizualizează golirea aparatului pielocaliceal. în caz de obstrucţie, 
aparatul pielocaliceal rămâne opacifiat deasupra obstacolului. 
De asemenea, se pot demonstra prezenţa calculilor mici care 
apar stratificaţi în chiste sau diverticuli ("laptele calcic"). 

Expunerile tardive se fac între o oră şi 48 de ore după 
injectare. Ele se execută atunci când nefrograma este prezentă, dar pielograma nu se 
vizualizează. Ele sunt utile în hidronefrozele avansate, când parenchimul este redus şi apare 
semnul semilunei (vezi sindromul obstructiv), dar aparatul pielocaliceal nu se vizualizează. 
Expunerile tardive nu trebuie efectuate în cazurile în care nu se constată nefrograma. 

■ Interpretarea urografiei. Anatomie radiologică la copil 

Urografia permite un studiu amănunţit al morfologiei aparatului urinar în totalitate şi a 
funcţiei renale. 

Pe o urografie se apreciază: 

- nefrograma, pielograma, conturul renal, dimensiunile renale, dimensiunile parenchimului, 
funcţia renală. 

Intensitatea opacităţii nefrogramei 
depinde de concentraţia plasmatică a 
substanţei de contrast, de rata filtrării 
glomerulare, de numărul nefronilor 
funcţionali, de puterea de concentrare 
a substanţei de contrast prin reabsorţia 
apei la nivelul tubilor. 

Intensitatea nefrogramei poate fi 
mult crescută în obstrucţii, tromboze 
ale venei renale, în necroza acută 
tubulară. 



Fig. nr. 1.15. Nefrogramă. 




390 



Aparatul urinar 




Fig. nr. 1.16. Calice compuse în grupul caliceai mijlociu şi Fig. nr. 1.17. Megacalicioză 

inferior în dreapta. în dreapta. în stânga, aspect 

normal. 

Nefrograma cu intensitate mult scăzută se întâlneşte în insuficienţa renală, stenoze de 
arteră renală, în infecţii şi în rejectarea transplantului renal. 

Opacifierea aparatului pielocaliceal se numeşte pielogramă şi depinde de distensia pereţilor 
şi de concentrarea substanţei de contrast în interiorul său. Substanţa de contrast opacifiază 
caliciile care sunt bine vizibile pe urografie. Uneori, se constată o opacitate cu intensitate 
redusă în concavitatea cupei, datorată surprinderii substanţei de contrast la nivelul tubilor 
colectori. Acest aspect nu trebuie confundat cu nefrograma striată din ectazia tubulară sau 
din rinichiul spongios medular. 

Dimensiunile caliciilor sunt extrem de variabile. Ele pot fi largi sau înguste, adânci sau 
mai aplatizate. Caliciile foarte largi, ce depăşesc 8-10 mm în diametru, "macrocalice" pot fi 
variante anatomice sau pot fi date de necroza papilară. Caliciile mici de doar 3-4 mm sunt 
numite microcalice. 

Activitatea peristaltică modifică dimensiunile, forma caliciilor şi tijelor. 

Bazinetul se proiectează în dreapta, la nivelul corpului vertebral L 2 . în stânga este situat 
cu 1 cm mai sus. 

Comparativ cu aria renală, bazinetul este situat cu o parte intrarenal şi cu cealaltă extrarenal 
sau poate fi situat complet intrarenal sau complet extrarenal. Bazinetul situat extrarenal este 
de obicei mai mare şi este împins anterior de muşchiul psoas. Tijele sunt lungi şi ceva mai 
largi, dar caliciile sunt normale. Acest aspect nu trebuie confundat cu hidronefroza. Bazinetul 
situat intrarenal este în general mai mic. 

Există inserţii ale ureterului mai puţin eficiente, fie prea înalte, fie anterioare sau posterioare 
care duc la stază, sau la obstrucţii intermitente şi infecţii. 

Ureterul este bine vizibil pe expunerile cu compresie deasupra acesteia. Pe expunerile fără 
compresie ureterul este umplut doar parţial. Din reconstrucţia segmentelor, de pe expuneri 
diferite, ureterul poate fi apreciat în totalitate. 

Fig. nr.1.18. Urografie. Vezica Fig nr. 1.19. Ureterul prezintă pliuri 

urinară este amprentată de către transversale 

colon. 



Un ureter vizibil în întregime fără să fie dilatat este: 

■ fie obstmat de un mic calcul; 

■ fie hipoton secundar unei infecţii. 

Diametrul maxim al ureterului nu depăşeşte 5- 8 mm în funcţie de vîrstă. 
Activitatea peristaltică şi traversarea vaselor iliace pot simula uneori mici dilataţii care 
nu sunt patologice. 

Inspiraţia produce coborârea rinichiului cu 4-6 cm şi face ca ureterul să apară ondulat 
sau chiar angulat. Acest aspect nu trebuie considerat patologic decât atunci când deasupra 
zonei angulate există o dilatare importantă. Uneori substanţa de contrast produce o diureză 
importantă şi face ca ureterul să fie vizibil în întregime. De asemenea, când vezica urinară 
este mult destinsă ureterul nu se poate evacua şi poate apare opacifiat în totalitate. 

La copilul mic ureterul prezintă pliuri transversale ale mucoasei care proemină în lumenul 
ureteral şi care pe urografie produce transparenţe liniare perpendiculare pe axul lung. Acest 
aspect reprezintă persistenţa aspectului fetal tortuos al ureterului. Este întâlnit la mai mult 
de 70% din copii înainte de vârsta de 2 ani şi mult mai rar după această vârstă. 

Vezica urinară poate fi apreciată pe secvenţele urografice. Pe primele expuneri în 
semiumplere se apreciază mucoasa, iar pe cele tardive conturul care poate prezenta amprente 
din partea organelor din vecinătate. 

Vezica se umple treptat, iar pe expunerea la 15 minute apare opacifiată în totalitate şi are 
structura omogenă. 

Atunci când cantitatea de substanţă de contrast excretată este foarte mică, aparatul 
pielocaliceal nu se regăseşte pe radiografie, aspect denumit rinichi "mut urografie" sau rinichi 
nonvizualizabil. Termenul de rinichi afuncţional nu este potrivit deoarece urografia este doar 
una dintre metodele de diagnostic, ce permit aprecieri asupra funcţiei. 

Aparatul pielocaliceal poate prezenta amprente date de coloana Bertin hipertrofică. Este 
cea mai frecventă formă de pseudotumoare şi se caracterizează urografie printr-o amprentă 

Figura nr. 1.20. Hipertrofie coloană Bertin . a) la vîrsta de 3 ani, în dreapta b) la 16 
ani. în stânga. 

largă, produsă asupra aparatului pielocaliceal care, uneori, prezintă aspect bifid. Aceeaşi 
amprentă se vizualizează la nivelul tijelor care apar alungite, deplasate. Se întâlneşte între 
grupul caliceai superior şi mijlociu în peste 90% din cazuri. 

în faza nefrografică pe urografie se constată o opacitate nodulară destul de bine delimitată 
care pătrunde în sinus. Intre opacitate şi sinus se află un halou transparent datorat grăsimii 
sinusale. CT, ecografia sau scintigrafia însă precizează diagnosticul 

Uneori, există papile aberante care se proiectează peste bazinet sau tije caliciale, aspect 
ce poate fi interpretat ca o deplasare patologică. 



Pe urografie se mai pot aprecia: 

■ sediul renal 

■ conturul renal 

■ dimensiunile renale 

■ dimensiunile parenchimului 

■ funcţia renală 



persistenta 

lobutiei 

fetale 



hipertrofie 

coloană 

Berlin 





amprenta 
splinei 



proeminenta 
suprahilarâ 



Fig. nr.1.21. : Pseudotumori renale 



■ Sediul renal 

Rinichii sunt situaţi în spaţiul retroperitoneal în lojile renale în care au o poziţie oblică 
având polul superior mai apropiat de coloană şi mai posterior decât polul inferior. 

Pe urografie polul superior renal intersectează coasta a -XII -a. Rinichiul stâng este mai 
sus situat decât cel drept cu 1-2 cm. Bazinetul se proiectează în dreptul corpului vertebral L 2 
în dreapta, iar în stânga este situat cu 1-2 cm mai cranial. 

Diferenţa între sediile celor doi rinichi este în mod normal mai mică decât înălţimea unei 
vertebre. Poziţia rinichiului nu este influenţată de vârstă sau sex. 

Rinichiul este mobil în loja sa. El coboară în ortostatism cu 1-2 cm. In timpul respiraţiei 
rinichiul se deplasează cu 4-6 cm. în general, lungimea excursiei renale nu depăşeşte lungimea 
a doi corpi vertebrali. (7) 

Deplasările mai mari, intermitente sau definitive, însoţite de cudarea ureterului se denumesc 

nefroptoză. Situarea anormală a rinichiului, 
cu un ureter scurt fără cuduri, se numeşte 
ectopie. Ptoza renală poate produce obstrucţie 
intermitentă şi dureri lombare. 

■ Conturul renal 

Postnatal rinichiul suferă modificări ale 
formei, dimensiunilor şi funcţiei care continuă 
până în perioada de adult. 

Rinichiul este un organ multilobular format 
din 7 lobi anteriori şi 7 posteriori, despărţiţi 
de septe fibroase. Locul de unire dintre doi 
lobi lasă o depresiune pe contur. Lobulaţia 
fetală produce incizuri pe contur care pot fi 
uneori adânci, înconjurând o masă de ţesut 
sănătos, mimând o tumoare. Ecografia sau CT Fig nr 122 Proeminenţă suprahiară . Ecografie, 
precizează cu uşurinţă diagnosticul. secţiune transversală. 

Rinichiul la nou născut este sferic sau 
ovalar cu şanţuri profunde. Hilul este mic şi conţine o redusă cantitate de grăsime. 

Rinichiul adolescentului este alungit, ovalar, hilul este mare, grăsimea din hil şi capsula 
perirenală sunt bine dezvoltate. 

Conturul renal este bine vizibil pe urografie. El este net sau poate prezenta unele boseluri ce 
nu trebuie confundate cu masele tumorale. Cea mai cunoscută dintre acestea este întâlnită în 
rinichiul stâng pe conturul extern, sub amprenta splinei. Această proeminenţă a fost asemănată 
cu o "cocoaşă de cămilă". 

Hipertrofia de coloană Bertin este pseudotumoarea diagnosticată cel mai bine urografie. Se 
constată o amprentă asupra tijei caliceale superioare şi mijlocii, iar uneori şi aspra bazinetului 
bine delimitată. 

O altă pseudotumoare este proeminenţa supra sau 
infrahilară. Această proeminenţă este dată de o porţiune 
de parenchim hipertrofie, dar funcţional normal situată 
deasupra sau dedesubtul hilului. Şi în aceste cazuri 
ecografia sau scintigrafia precizează diagnosticul. 

■ Dimensiunile renale 

Dimensiunile renale sunt direct proporţionale cu 
suprafaţa corpului. 

La nou născut, rinichiul are lungimea de 4-5 cm, 
lăţimea de 2-2,5 cm şi grosimea de 2 cm. 

Dimensiunile urografice sunt uşor crescute faţă de cele 
anatomice datorită: 

■ măririi radiografice cu aproximativ 18%. 

■ diurezei create de substanţa de contrast, care 
dilată rinichiul cu aproximativ 1 cm. 

Criteriul uroradiologic pentru aprecierea dimensiunilor 

renale este lungimea rinichiului. Aceasta trebuie măsurată Fi g- nr - 1 - 23 - l n dreapta ptoză gr. I. 

pe radiografia în clinostatism. în stân § a P ielon dublu « Aria renală 

T . , t . . w a hipertrofică. 

Lungimea rinichiului trebuie comparata cu înălţimea r 

corpilor vertebrali lombari. Aceasta nu trebuie să fie mai 

mică decât distanţa dintre L a (marginea superioară) şi L 2 (marginea inferioară), dar nici mai 
mare decât distanţa dintre L a (marginea superioară) şi L 3 (marginea inferioară). 

Lungimea unui rinichi trebuie comparată cu cel contralateral. Diferenţa dintre cei doi 
rinichi nu trebuie să fie mai mare de 2 cm. In mod uzual, rinichiul stâng este mai mare decât 
cel drept cu 1,5 cm. 

Rinichiul a cărui lungime este mai mare decât 3 vertebre este sigur mărit. Pentru rinichiul 
mic nu există o limită unanim acceptată, dar cel a cărui lungime este mai redusă decât lungimea 
de 2 corpi vertebrali poate fi considerat sigur un rinichi mic. 

Rinichiul care prezintă pielon dublu este mai mare decât cel contralateral cu 10%. De 
asemenea, rinichiul unic congenital sau dobândit are dimensiuni mai mari decât cel anatomic. 
Creşterea compensatorie se poate face prin hiperplazie (apariţia unor noi celule) sau prin 
hipertrofie (dilatarea elementelor existente). 

La nou născut, creşterea compensatorie se face atât prin hiperplazie cât şi prin hipertrofie. 
La copilul mare şi adult creşterea compensatorie se produce prin hipertrofie, prin dilatarea mai 
ales a tubilor contorţi proximali. La copii, după nefrectomie, are loc hipertrofie compensatorie 
ce durează aproximativ 2 ani. (8). Etiologia cea mai frecventă a modificărilor de dimensiuni 
este prezentată în tabelele următoare. 

RINICHI MARE 



Unilateral 


Bilateral 


§ duplicaţie 
§ uropatie obstmctivă 
§ joncţiune pielo-ureterală 
§ megaureter 

§ hipertrofie compensatorie 
§ displazia multichistică 
§ neuroblastom/alte tumori 
§ tromboză de venă renală 
§ abces 
§ hematom 


- uropatie cu dilatare (valve uretrale, relux) 

- leucemie şi limfom 

- glomerulonefrită acută 

- polichistoză 

- nefroblastomatoză şi nefroblastom bilateral 

- sindrom Beckwit Wiedemann 

- glicogenoză 

- scleroză tuberoasă de Bourneville 



RINICHI MIC 



Unilateral 


Bilateral 


- hipoplazie 

- displazie 

- pielonefrită cronică 

- tromboză veche de venă portă 

- stenoza arterei renale 


- diplazie 

- pielonefrita cronică 

- glomerulopatir cronică 

- rinichiul mastic 

- uropatie obstmctivă 



5,5-7 cm 



■ Dimensiunile parenchimului renal 

Pentru aprecierea dimensiunilor parenchimului renal 
se trasează o linie interpapilară ce trece prin baza cupelor 
caliceale. Distanţa de la această linie până la conturul renal 
se numeşte indice parenchimatos şi peste vârsta de 10 
ani este cuprins între 2,5 cm, în dreptul grupului caliceai 
mijlociu, şi 3,5 cm la nivelul polilor. Distanţe mai mici 
sugerează o pierdere de parenchim, iar mai mari de 3,5 cm 
o infiltrare a parenchimului dată de mase tumorale. 




Fig. nr. 1.24. Dimensiunile renale. 
Indice parenchimantos. 

Grosimea parenchimului la cei doi poli trebuie să fie egală. O mărire de 2-3 mm la unul 
dintre ei poate sugera o masă tumorală. 

La copilul mic dimensiunile indicelui parenchimatos sunt rar folosite ca un criteriu de 
diagnostic deoarece are dimensiuni variabile greu de standardizat. In plus variaţia doar între 
1 cm la nou născut şi 2,5 la copilul mare face măsurătoarea dificilă şi greu de aplicat în 
practică. 

■ Funcţia renală 

Urografia oferă date globale asupra funcţiei secretorii şi evacuatorii a rinichiului. Prezenţa 
substanţei de contrast, la 5 minute după injectare, în calice arată o funcţie secretorie a 
rinichiului bună. Prezenţa substanţei de contrast în vezică arată o funcţie evacuatorie bună. 
Absenţa substanţei de contrast la nivelul aparatului pielocaliceal nu trebuie interpretată ca 
rinichi afuncţional, ci ca rinichi nonvizualizabil sau "mut urografic". 

Uneori opacifierea aparatului pielocaliceal este redusă dar prezentă. Cauzele cele mai 
frecvente sunt: 

■ doza de substanţă de contrast redusă 

■ insuficienţă renală 

■ poliurie sau hiperhidratare 

■ dilataţie importantă a aparatului pielocaliceal 

■ vezica urinară plină 

■ în deshidratare caliciile sunt colabate şi nu se opacifiază 

Cauzele cele mai frecvente de rinichi mut urografic sunt : 

■ agenezia renală 

■ ectopia 

■ rinichi polichistic 

■ sindrom obstructiv sever 

■ tromboză venoasă 

■ ischemia postrombotică 

■ şoc arterial sever 

Urografia este examinarea care permite aprecierea globală a funcţiei renale şi vizualizarea 
aparatului pielocaliceal în întregime. 

4. Pielografia retrogradă 

Pielografia retrogradă este o metodă de examinare prin care se vizualizează ureterul şi 
sistemul colector intrarenal, pe cale retrogradă, prin injectarea substanţei de contrast în ureter. 
Pielografia retrogradă, mai puţin folosită după introducerea noilor metode imagistice, are 
totuşi unele indicaţii specifice: 

■ decompresiunea tractului urinar prin plasarea unei sonde deasupra obstrucţiei. 

■ "rinichiul mut" urografic la care CT nu a reuşit să precizeze diagnosticul. 

■ hematuria persistentă sau inexplicabilă la care urografic nu s-a obţinut o bună 
apreciere a aparatului pielocaliceal. 

■ defectele de umplere ale sistemului colector, care pe urografie ridică problema unei 
formaţiuni tumorale intraluminale. 

■ fistule ureterale. 

■ obstrucţii ureterale pentru evidenţierea exactă a sediului. 

Nu există contraindicaţii absolute. Pielografia retrogradă este o metodă invazivă ce necesită 
cistoscopie şi introducerea unui cateter în uretere până în bazinet. 

5. Cistouretrografia retrogradă 

Cistouretrografia este o metodă prin care se vizualizează vezica urinară prin umplere 
retrogradă cu substanţă de contrast. Cistografia permite aprecierea capacităţii vezicii, a 
conturului şi a aspectului mucoasei. De asemenea, se poate surprinde prezenţa refluxului 
vezicoureteral, a rezidiului postmicţional, se poate aprecia funcţionarea sfincterelor. 

Tehnica examinării 

La copil nu este necesară o pregătire prealabilă. înaintea începerii introducerii substanţei 
de contrast trebuie efectuat examen ecografic pentru a preciza gradul de umplere al vezicii şi 
radiografie renală simplă pentru a aprecia dispoziţia gazelor intestinale, prezenţa calculilor. 

Cistografia se realizează sub control radioscopic şi trebuie să dureze cât mai puţin pentru 
reducerea dozei de iradiere. Folosirea radioscopiei pulsate a redus semnificativ doza de iradiere 
în cistografia retrogradă. (9) 

Se folosesc sonde Tieman sau Nelaton de mărimea 8. Cateterul trebuie tapetat cu un gel 
anestezic sau numai cu substanţa de contrast pentru a favoriza alunecarea până în vezică. El 
pătrunde uşor până la nivelul sfincterului extern. Străbaterea sfincterului extern este dureroasă, 
copilul plânge. Radiologul trebuie să se oprească şi să îi ceară să respire adânc de două - trei ori. 
în acest timp sfincterul se relaxează şi poate fi depăşit. Substanţa de contrast poate fi injectată 
în uretră în cazurile în care străbaterea sfincterului nu este uşoară. Pătrunderea cateterului în 
vezică este însoţită de eliminare de urină. Lipsa scurgerii măcar a câtorva picături denotă că 
vârful sondei nu este în vezică. Introducerea substanţei de contrast se face prin seringă. 

Se injectează substanţa de contrast diluată 30%. Substanţa de contrast trebuie încălzită la 
temperatura corpului. 

în cazurile în care cateterizarea vezicii nu este posibilă, substanţa de contrast se poate 
introduce prin puncţie suprapubiană. 

în cazul uretrografiei retrograde folosim substanţa de contrast ca şi pentru urografie. 

Cantitatea de substanţă de contrast folosită la nou născut şi copilul mic nu depăşeşte 30-50 
cm 3 . Peste vârsta de trei ani este suficientă injectarea a 100-200 cm 3 , dar injectare trebue oprită 
dacă apare senzaţia de durere. O modalitate de calcul a capacităţii vezicii este adăugarea la 
vârsta în ani a copilului a cifrei 2 şi înmulţirea cu 30. La un copil cu vârsta de 2 ani trebuie 
introduşi 2 + 2x30 = 12o ml substanţă de contrast diluată. 

Injectarea de substanţă de contrast se opreşte la: apariţia senzaţiei de micţiune, la refluarea 
pe lângă sondă, sau la apariţia unor senzaţii dureroase. 

După introducerea unei treimi din cantitatea de substanţă se face o radiografie pentru a 
identifica un ureterocel care poate fi mascat în timpul umplerii complete. 

La sfârşitul umplerii se efectuează o radiografie AP. 

Pentru a vizualiza regiunea ureterovezicală este necesară efectuarea unei radiografii oblice 
pe care se identifică zona trigonului şi regiunea superioară a vezicii pentru a surprinde un 
eventual reflux. 

Pentru vizualizarea uretrei la băieţi se face o radiografie oblică în timpul micţiunii pentru 
a exclude existenţa unor valve posterioare. 

La copil, micţiunea începe în momentul retragerii cateterului. Expunerile în timpul micţiunii 
sunt utile pentru diagnosticarea refluxului vezicoureteral activ. Expunerile în afara micţiunii 
evidenţiază refluxul vezicoureteral pasiv. 

Micţiunea pe masa de radiografie este dificilă, dar unele manevre ajutătoare sunt utile. 
Cea mai importantă este răbdarea medicului radiolog şi comunicarea prietenoasă cu micul 
pacient. Manopere care pot uneori favoriza declanşarea micţiunii: masa poate fi înclinată 
pentru ridicarea capului, lumina poate fi stinsă, apa de la robinet poate să curgă, se pot aplica 
comprese umede şi calde pe abdomen, plante. 

Pentru a aprecia rezidiul postmicţional se face o radiografie vezicală postmicţională. 
Pentru aprecierea uretrei pe toată lungimea sa sunt necesare radiografii oblice de 3 A în timpul 
micţiunii. (10) 

Atunci când uretra nu este vizualizată corespunzător pe expunerile efectuate în timpul 
micţiunii, se face uretrografie retrogradă. Se injectează substanţa de contrast cu ajutorul unei 
sonde Folley, plasată în fosa naviculară. Balonaşul sondei trebuie doar uşor destins pentru a 
nu produce durere sau chiar rupturi uretrale. 

Indicaţiile cistografiei 

La copil, indicaţia principală o constituie infecţiile urinare recurente. O altă indicaţie o 
constituie suspiciunea de reflux vezicoureteral sau de anomalii ale aparatului urinar inferior. 
Frecvenţa refluxului la copii cu infecţii urinare 
este mare. El poate fi şi mai mare în cazurile 
asocierii cu alte anomalii ca: pielon dublu, 
mielomeningocel, agenezii sacrate etc. 

Cistouretrografia este de asemeni indicată 
în enurezis, agenezie rectală, pentru 
identificarea fistulelor, suspiciune de valve 
uretrale posterioare. 

Uretrografia retrogradă este utilă în 
suspiciunile de malformaţii, rupturi 
posttraumatice sau postoperator, pentru a 
aprecia eventualele stricturi. 





Fig. nr.1.26. Cistografie micţională a) la o fetiţă, b) la un băiat. 



398 



Aparatul urinar 



Anatomie radiologie ă 

Marginea inferioară vezicii urinare, la nou născut şi copilul mic, este situată deasupra 
simfizei pubiene; în jurul vârstei de cinci ani este situată la marginea inferioară a simfizei 
pubiene. Forma vezicii urinare este rotundă sau ovalară, iar conturul apare net. Când vezica 
este parţial umplută, conturul este ondulat datorită pliurilor mucoasei. La copilul mic are loc 
o hernie tranzitorie a vezicii în canalele inghinale datorită închiderii incomplete a inelului 
inghinal, aspect denumit "urechile vezicii". Hernia poate fi uni sau bilaterală. 

Capacitatea vezicii: 

■ la nou născut - 30-50 cm 3 

■ la 1 an 50-100 cm 3 

■ la 7 ani 100 - 200 cm 3 

La copil vezica urinară are domul situat intraabdominal, anterior, iar baza în pelvis orientată 
posterior. Vezica urinară prezintă deseori amprente date de intestin. 

Pe radiografiile din AP, baza vezicii se suprapune peste uretra proximală. Pentru vizualizarea 
orificiului ureteral intern şi primele porţiuni ale uretrei este necesar să se efectueze radiografie 
în laterolateral şi din incidenţe oblice. Pe aceste incidenţe pe peretele posterior se constată o 
incizură datorată plicii interureterice. 

în timpul micţiunii, musculatura netedă a detrusorului vezicii se contractă, musculatura 
planşeului pelvin se relaxează, iar vezica urinară coboară şi îşi schimbă forma. Baza vezicii 
este plată, dar în această fază devine conică, contracţia detrusorului face ca cele două feţe ale 
conului să se apropie progresiv, astfel încât la sfârşitul micţiunii să devină paralele, creându- 
se astfel cadrul trigonal. Când micţiunea se opreşte, canalul dispare şi baza vezicii devine 
plată. 




Fig. nr.1.27. Uretra la băieţi. Schemă. 



Fig. nr.1.28. Cistouretrografie micţională 
la un băiat. 

Uretra 

La băieţi uretra are două porţiuni: 

- una posterioară, la rândul ei formată din uretra prostatică şi membranoasă 

- şi una anterioară, formată din uretra bulbară şi peniană 

Uretra apare ca un tub cu zone mai înguste şi mai dilatate. 

Uretra prostatică porneşte de la baza vezicii şi are apoi o uşoară îngustare la nivelul verrum 
montanum. Pe radiografiile laterale, pe peretele posterior al uretrei prostatice se constată 
amprenta verrum montanum. Lateral faţă de verum montanum se inseră canalele ejaculatorii. 
Opacifierea lor în cursul cistografiei este foarte rară. Sub verrum montanum se află un pliu 
al mucoasei care merge anterior şi în jos ce nu trebuie confundat cu valvele uretrale. 

Utricula prostatică situată sub verrum montanum se opacifiază uneori şi apare ca o imagine 
de adiţie de 2-3 mm orientată în sus şi posterior. (11) 

La nivelul diafragmului urogenital, format din muşchi perirenali profunzi şi fasciile lor, 
uretra prezintă o zona mai îngustă, fără să fie patologică. îngustarea poate fi situată pe faţa 



Fig. nr.1.29. Cistografie la fete. Aspect nomal. a) Cistografie retrogradă; b) Cistografie micţională. 

anterioară ca o incizură sau poate fi circulară. Aspectul de incizură pe faţa anterioară este 
întâlnit şi la locul unde musculatura netedă din jumătatea superioară a uretrei se uneşte cu 
musculatura striată din jumătatea sa inferioară. Incizură nu provoacă modificarea fluxului 
urinar. 

Uretra spongioasă (anterioară) are două porţiuni: bulbară şi peniană. Uretra bulbară are o 
primă porţiune mai dilatată, situată sub diafragmul urogenital. Pe marginea sa inferioară se 
deschid glandele Cooper. Uneori în timpul uretrografiei retrograde se opacifiază şi canalele 
glandelor Cooper care nu trebuie confundate cu fistule, diverticuli, duplicaţii uretrale etc. 

Porţiunea cea mai distală a uretrei peniene prezintă o mică dilataţie numită fosa 
naviculară. Localizarea sfincterului vezical extern nu poate fi determinată cu precizie prin 
cistouretrograf ie . 

Joncţiunea uretrovezicală este larg deschisă în timpul micţiunii. 

La fete: uretra este mai scurtă decât la băieţi, iar stratul muscular neted coboară de la 
vezică până la diafragmul urogenital. Acest punct este puţin distensibil. Pe radiografia din 
LL se constată că uretra coboară oblic în jos şi înainte. La fete, uretra are două puncte puţin 
distensibile: unul la nivelul diafragmului urogenital şi unul la nivelul meatului. Porţiunea 
dintre ele se numeşte fosa naviculară. Uneori, în timpul micţiunii, prima porţiune a uretrei 
este îngustată, urmată de o porţiune dilatată, dând un aspect fuziform sau "spinning top". 
Acest aspect este o varietate anatomică şi nu trebuie considerat patologic. 

6. Computer Tomografia 

Deşi este în competiţie cu US şi RMN, CT a devenit modalitatea imagistică de ales pentru 
multe boli aparţinând tractului genito-urinar. Argumentele ei faţă de celelalte metode sunt: 

- accesibilitate 

- claritatea şi reproductibilitatea imaginilor 

Indicaţiile CT cuprind practic întreaga patologie renală: 

■ Mase renale: stadializare, extindere, invazie venoasă; 

■ Inflamaţii : abces, pionefroză; 

■ Traumatisme abdominale; 

■ Complicaţiile bolii polichistice renale; 

■ Complicaţiile transplantului renal. 

Tehnica efectuării CT la copil 

Copilul trebuie să nu mămânce cu 3 ore înaintea examinării. Pentru a sta imobilizat 
copilul mic trebuie sedat. Peste vârsta de 3 ani se poate încerca examinarea fără sedare. 

Opacifierea intestinului este obligatorie în examinarea rinichilor. Se administrează soluţie 
de contrast cu 30-40 minute înainte de examen pentru opacifierea intestinului subţire şi cu 
24 ore înainte pentru opacifierea colonului distal pentru vizualizarea vezicii urinare. 

Cantitatea de substanţă de contrast şi modul de scanare diferă în funcţie de scopul urmărit. 
Uzual se administrează 3ml/kg/corp din concentraţia 270 mg/I/ml, iar scanarea începe imediat 
după terminarea injectării. (12) 




R- rinichi VCI Ao 



L - limfatice 
A - artere 
V - vene 



VCI - vena cavâ 
inferioară 
Ao - Aorta 



VCI - vena cavă inferioară Ao - aorta 
FT - fascia transversalis D - duoden 

CA - colon ascendent Pa - pancreas 

CD - colon descendent Pe - peritoneu 



Fig. nr.1.30. Spaţiul perirenal. 



Fig. nr.1.31. Spaţiul retroperitoneal. 

Fig. nr.1.32. CT renal. Aspect normal. Secţiune axială a) precontrast. b) postcontrast tardiv. 





Fig. nr.1.33. Rinichi normal. Bazinet extrarenal în niA ' M ' Perirenală Gerota şi fascia 

stânga. CT postconstrast. laterocoanală vizibile în stînga. Secţiune axială 

postcontrast. 

în examinarea rinichilor se folosesc secţiuni contigue de 10 mm, de la diafragm până la 
vezica urinară, iar în zonele de interes secţiuni de 5 mm. CT permite reconstrucţia imaginilor 
în orice plan. 

Anatomie CT 

Rinichiul este situat în spaţiul retroperitoneal, anterior faţă de muşchiul psoas. La copilul 
mic este paralel cu coloana vertebrală. 

Pe măsură ce copilul creşte, muşchiul psoas se dezvoltă şi deplasează polul inferior renal 
anterior şi lateral ceea ce face ca axul longitudinal al rinichiului să fie situat oblic faţă de 
coloană. 

In jurul rinichiului se află grăsimea perirenală care este mărginită anterior de fascia Gerota, 
posterior de fascia Zuckerkandl, iar lateral de fascia laterocoanală. 

Parenchimul renal, pe secţiunile fără contrast, este omogen cu o densitate de 30-60 UH 

fără să existe o diferenţiere corticomedulară. Postcontrast parenchimul ajunge la 80-120 UH. 
Hilul renal şi bazinetul sunt vizibile. (13) 

La copilul mare ca şi la adult vasele sunt bine evidenţiate pe secţiunile postcontrast. 

După administrarea contrastului intravenos în bolus, se opacifiază mai întâi aorta şi arterele 
renale apoi corticala. Pe secţiunile de 5 mm în această fază, corticala situată la periferie 
are atenuare mare şi înconjoară piramidele care încă nu au contrast. Această fază numită 
corticomedulară începe la 25-60 secunde după injectare. Apoi între 80-180 de secunde 
postinjectare, în faza numită nefrografică, are loc încărcarea cu contrast a medularei şi 
reducerea încărcării în corticală, astfel încât parenchimul devine omogen. 

Faza excretorie începe după 180 de secunde de la injectare, substanţa de contrast coboară 
în aparatul pielocaliceal, atenuarea parenchimului scade progresiv. 

7IRM 

IRM este o metodă alternativă pentru examinarea rinichiului nativ sau transplantat, mai 
ales în cazul pacienţilor cu insuficienţă renală sau alergie la iod. 

IRM este metoda cu cea mai mare sensibilitate în diagnosticul extensiei cefalice sau 
intracave a tumorilor renale, este utilă în diferenţierea chistelor hemoragice de neoplasmul 
chistic şi în caracterizarea maselor tumorale mici. La copil urografia IRM o poate înlocui 
pe cea clasică în examinarea rinichiului transplantat, iar angiografia IRM permite o bună 
evaluare a vaselor renale. 

Pe imaginile în ponderaţie Tl se evidenţiază diferenţierea cortico-medulară, piramidele 
având un semnal mai slab faţă de corticala renală. 

în ponderaţie Tl, după administrarea gadoliniului şi în ponderaţia T2 se constată 
hipersemnal intens al rinichiului în totalitate. (14) 

Examinarea spin-echo trebuie completată cu tehnica fast spin echo şi gradient echo, 
secţiunile efectuându-se de la polul superior al ficatului pînă la cel inferior al rinichiului. 

2. INFECŢIILE APARATULUI URINAR 



Infecţiile urinare reprezintă una din cele mai frecvente patologii infecţioase bacteriene la 
copii. Aproximativ 5% din fete si 0,5% din băieţi vor dezvolta în timpul copilăriei cel puţin 
un episod de infecţie urinară. 

Infecţiile urinare, prin frecvenţa şi severitatea lor şi prin faptul că pot fi vindecate de cele 
mai multe ori prin "restitutio ad integrum", impun un diagnostic corect, complet şi precoce. 
Ele au o varietate de cauze şi sunt frecvent asociate cu anomalii ale tractului urinar. 

Infecţiile urinare pot fi acute sau cronice. în funcţie de sediu, ele pot fi înalte sau joase. 

Infecţiile urinare pot apărea pe un tract urinar anatomic normal, dar unele mici anomalii 
structurale sau funcţionale pot face ca acestea să fie mai frecvente şi să devină severe. 

Obstrucţiile chiar minore ale fluxului urinar predispun la infecţie. Peristaltica tractului 
urinar produce o spălare a acestuia în timpul evacuării urinii către vezică. Obstrucţia produce 
dilatări, hipotonii, iar mai apoi atonii ale tractului urinar, care devine un rezervor unde se 
produc multiplicări ale germenilor. 

Refluxul vezicoureteral este însoţit de infecţii repetate şi severe. Reîntoarcerea repetată 
a urinii din vezică spre calice şi tubii renali modifică peristaltica, ducând la stază, ceea ce 
favorizează înmulţirea bacteriilor. (1) 

Boli ale parenchimului renal produc mici leziuni focale şi crează condiţii locale de producere 
a infecţiilor prin modificarea sistemului de apărare sau 
împiedicarea pătrunderii antibioticelor. 

Persistenţa bacteriuriei după tratament poate fi 
cauzată şi de o serie de factori ce pot fi depistaţi prin 
examinări imagistice ca: rinichi hipoplazic unilateral, 
necroză papilară, nefropatie obstructivă, pionefroză, 
rinichi polichistic, diverticuli suprainfectaţi, fistula 
vezico-vaginală, chist de uracă, ureter ectopic, abces 
paravezical, corpi străini. 

Rolul investigaţiilor imagistice este de a depista 
factorii favorizanţi. Ele sunt de asemeni indicate în 
cazurile în care nu se constată un răspuns prompt la 
tratament cu antibiotice, când se constată reinfecţii 
sau recăderi, când se identifică germeni atipici pentru 
tractul urinar, în cazurile de tratament prelungit cu 
analgezice, la copii diabetici. 

In infecţia urinară investigaţia imagistică are rolul 
de a: 

■ identifica anomaliile congenitale favorizante 

■ evidenţia refluxul vezico-ureteral 

■ preciza existenţa modificărilor corticalei 
renale 

■ oferi informaţii cu privire la dimensiunea rinichiului pentru comparaţii ulterioare 
în cazul apariţiei unor tulburări de creştere 

■ stabili factorii prognostici 

Scopul final este de a reduce şansele de apariţie a lezărilor renale şi a insuficienţei renale 
cronice. 




Fig. nr. 2.1. Infecţie urinară recidivantă 
favorizată de un ureter bifid cu reflux 
de tip Yo-Yo. 

Cum investigăm o infecţie urinară ? 

Investigarea imagistică după prima infecţie urinară este rareori necesară. Ea se practică 
mai ales la băieţi şi este justificată de : 

- asocierea infecţiei urinare cu alte afecţiuni 

- vindecării cu sechele a infecţiei urinare 

- necesitatea evaluării creşterii rinichilor şi a prognosticului 

Strategia evaluării copiilor cu infecţii urinare este variată. Ea trebuie să ţină cont de 
argumente epidemiologice şi clinice. 

La 5-20% din copiii care prezintă o primă infecţie urinară se constată sechele pe urografie, 
iar la 50% din copii aceasta apare pe un reflux vezicoureteral. Scintigrafia cu DMSA acid 
dimercaptosuccinic depistează sechele la 30-40% din copiii care au avut o primă infecţie. 
(2) 

Alegerea procedurii de examinare depinde de aparatura aflată la dispoziţie şi de cunoaşterea 
posibilităţilor fiecărei metode imagistice. 

Evaluarea de primă intenţie este ecografia. Dacă ecografia precizează diagnosticul, ulterior, 
pentru depistarea cicatricilor postinfecţioase, se poate efectua scintigrafia. 

Dacă ecografia este normală, se impune efectuarea unei scintigrafii. La copiii la care aceasta 
nu evidenţiază modificări, diagnosticul de pielonefrită acută se poate exclude. (3) 

CT este rareori folosită în diagnosticul infecţiilor urinare la copil şi este rezervată doar 
cazurilor în care tratamentul cu antibiotice este ineficienet şi se bănuieşte apariţia unor 
complicaţii ca abcesul renal sau perirenal. 

IRM la copil este rar folosită, fiind aplicată doar acelor cazuri în care există intoleranţă la 
substanţa de contrast. 

2.1. Pielonefrita acută 

Pielonefrita acută este o inflamaţie, adesea multifocală, a parenchimului renal şi a aparatului 
pielocaliceal. 

Clinic la copil se constată febră, iritabilitate, scădere în greutate, vomă, letargie, dureri 
abdominale, hematurie. 

Calea de infecţie poate fi ascendentă de la vezica urinară, sau hematogenă de la un focar 
situat la distanţă (cutanat, dentar, valvular etc). 

în pielonefrita acută ascendentă, infecţia debutează la nivelul aparatului pielocaliceal şi 
apoi cuprinde papila şi medulara, pe când în forma hematogenă debutul are loc în corticala 
renală, unde se constată focare multiple localizate periferic. Acest aspect este întâlnit doar în 
primele 48 de ore de la debut, ulterior procesul se extinde şi cuprinde zone mari de parenchim, 
nemaiputându-se face o distincţie netă între formele ascendente şi cele hematogene. 

Anatomopatologic procesul inflamator este cel mai adesea multifocal şi porneşte de la 
nivelul aparatului pielocaliceal, străbate papila şi se răspândeşte de-a lungul tubilor colectori 
în medulară iar apoi în corticală. Ca urmare a inflamaţiei are loc vasoconstricţie arterială, cu 
edem şi infiltrat leucocitar, în formă de pană, cu vârful la nivelul papilei şi baza în corticală, 
cuprinzând de obicei un lob. Ţesutul sănătos este net demarcat de regiunea inflamată. 
Rinichiul este adesea mărit în volum, iar funcţia sa este diminuată, proporţional, cu extinderea 
infecţiei. 

Formele necomplicate de boală se vindecă fără sechele, pe când cele severe pot produce 
îngustarea parenchimului sau chiar necroză papilară. în formele neglijate sau rebele la 
tratament poate apare abcesul renal. 

în mod uzual, boala se poate trata fără alte explorări complementare imagistice, cu excepţia 
ecografiei care încearcă să precizeze cauzele locale ale infecţiei. 

Ecografia este examenul de primă intenţie şi evidenţiază căile urinare intrarenale uşor 
dilatate. Uneori şi ureterul apare uşor dilatat. 

în formele focale se constată focare hipoecogene izolate, ovalare, cu baza la periferie şi 
vârful către calice. Aceste focare sunt, de obicei, multiple şi au tendinţa de a conflua într-o 
zonă mare hipo sau izoecogenă, bine delimitată de ţesutul din jur. Uneori formele focale apar 
ca mase hipoecogene, cu câteva ecouri centrale, cu intensitate mică. Se constată o minimă 
întărire posterioară. Zona hipoecogenă este imprecis delimitată. Nu se mai constată demarcaţia 
corticomedulară. Aceste zone hipoecogene se datorează lichefierii parenchimului şi pot fi o 
fază incipientă a abcesului renal. 







Figura nr.2.2. : Pielonefrită acută. Ecografie a) secţiune longitudinală b) secţiune oblică. Se constată o 
imagine hipoecogenă parcelară cu structură inomogenă difuz delimitată în grupul caliceai mijlociu. 




Fig. nr. 2.3. Pielonefrită acută, a ) Ecografie secţiune longitudinală. Mărirea dimensiunilor ariei renale. 
Imagini hipoecogene multiple la nivelul polului superior care este dilatat. Hipertrofie de coloană 
Bertin. b) Detaliu. 

Examenul Doppler permite evidenţierea hipoperfuziei zonelor afectate secundară 
compresiunii vaselor de către procesul inflamator. Sensibilitatea ecografiei bidimensionale 
în diagnosticul pielonefritei este de 25-45%. Odată cu introducerea examinării Doppler 
sensibilitatea a crescut la 65-75%. (4) 

în formele medii se constată: 

- uşoară creştere în dimensiuni a rinichiului, datorată edemului sau obstrucţiei tubulare 
prin puroi sau detritusuri celulare; 

- scăderea ecogenităţii zonei de parenchim afectate în formele edematoase sau creşterea 
ecogenităţii în formele hemoragice. Delimitarea acestor zone de parenchimul sănătos 
este destul de netă. Zonele intens hipoecogene pot fi datorate şi începutului formării 
unui abces; 

- nu mai există o demarcaţie netă corticomedulară; 

- scăderea ecogenităţii unei porţiuni a sinusului; 

- compresiuni asupra sinusului date de zonele de parenchim afectate; 

- îngroşarea fasciei renale în cazurile extensiei perirenale. 

Ecografia poate evidenţia şi alte cauze favorizante de infecţie ca: litiaza, obstrucţii, tumori 
etc. 

O pielonefrită acută trebuie urmărită ecografic după tratament. 

In cazurile în care, pe lângă modificările ce susţin diagnosticul de infecţie, apar şi alte 
modificări, este necesară urografia sau examinarea CT. Ecografia este mai puţin sensibilă decât 
CT, dar este mult mai accesibilă, mai ieftină şi oferă un bun screening pentru evidenţierea 
complicaţiilor. 

Urografia 

în formele necomplicate, urografia poate prezenta aspect normal sau modificări funcţionale. 
Acestea pot fi hiper sau hipotonii ale aparatului pielocaliceal, tulburări de secreţie sau de 
evacuare. 

în formele medii de boală se constată: 

□ creşterea dimensiunilor ariei renale care poate fi focală sau poate cuprinde întreg 
rinichiul; 

□ nefrograma are intensitate redusă, iar uneori structură inomogenă cu aspect 
striat; 

□ funcţia renală diminuată sau absentă în funcţie de extinderea procesului 
inflamator; 



□ unele tije sau cupe au contur 
şters; tijele sunt alungite şi 
subţiate; 

□ edemul mucoasei aparatului 
pielocaliceal poate crea defecte 
de umplere sau aspect striat. 
Pereţii aparatului pielocaliceal 
sunt îngroşaţi, aspect mai bine 
evidenţiat prin CT. 



Figura nr. 2.4. Pielonefrită acută. Formă 
medie. Urografie 

Figura nr. 2.5. Pielonefrită acută. Formă severă. Aspect 
urografic. 



□ uneori, poate apărea aspect de 
masă tumorală renală datorită 
lipsei de umplere a unei porţiuni 
a aparatului pielocaliceal. 

□ uneori, apar striaţii ureterale ce 
constau în linii opace alternând 
cu linii transparente, datorate 
edemului mucoasei. 

Urografia a fost pentru o lungă 
perioadă de timp metoda de screening 
pentru evaluarea pielonefritelor acute, 
însă sensibilitatea sa pentru depistarea 
modificărilor parenchimatoase, a abcesului 
renal sau perirenal este destul de redusă. 
Afectarea bilaterală severă, cu importantă 
reducere a funcţiei renale nu beneficiează 

de o imagine urografică satisfăcătoare. Totuşi, un aspect urografic normal poate exclude o 
afectare renală importantă sau apariţia unor complicaţii ale pielonefritei acute. 

CT este indicată doar în cazurile în care diagnosticul nu poate fi precizat prin ecografie 
sau când boala este rezistentă la tratament. De asemeni, CT este indicată în distrucţiile 
parenchimatoase mari sau când se suspicionează formarea unui abces. 

Aspectul CT al pielonefritei acute depinde de severitatea bolii. 

In stadiile incipiente, pe secţiunile fără contrast, rinichiul poate fi normal. Pe secţiunile 
native este mai greu de diferenţiat un segment renal afectat, care de cele mai multe ori este 
izodens şi numai uneori hipodens, în comparaţie cu restul parenchimului. 

în formele medii de boală se poate constata: 

- dilatarea focală sau difuză a parenchimului; 

- capsula renală este imprecis delimitată. Marginile zonei afectate sunt uneori convexe 
producând boselură pe contur; 

- creşterea atenuării ţesutului perirenal; 

- fascia Gerota este mai îngroşată; 

- rareori se constată creşterea atenuării unor mici porţiuni de parenchim datorate mai 
probabil hemoragiilor. 

Pe secţiunile cu contrast se constată: 

- imagini hipodense triunghiulare, cu vârful către papilă şi baza spre periferie. Distribuţia 
leziunilor este segmentară, afectând mai ales polii. Zona afectată produce boselură 
pe contur. Aceste imagini pledează pentru o pielonefrită ascendentă, în care boala 
începe în calice şi papile, iar apoi urcă în medulară. 

- în stadiile incipiente, imaginile sunt mai bine individualizate, cu contur bine delimitat, 
ulterior ele devenind difuze. Atenuarea redusă postcontrast este explicată prin 
mecanismele fiziopatologice ale bolii: vasoconstricţia arterială cu scăderea perfuziei, 
obstrucţia tubilor colectori prin material purulent, compresiunea extrinsecă prin 
edem interstiţial. Pe secţiunile tardive se constată retenţia contrastului în zonele 
hipodense. 

- Leziunile se întind de la capsulă până la papilă şi au în general o distribuţie 
lobară. 

- Alteori în formele severe rinichii apar măriţi în totalitate în volum, cu încărcare 
inomogenă, pătată, striată. 

Adesea este afectat şi spaţiul perirenal, iar CT evidenţiază o îngroşare a fasciei perirenale 
şi a septelor care traversează grăsimea perirenală. (5) 

Modificările CT persistă săptămâni sau chiar luni după vindecarea clinică. 

IRM este mai sensibilă decât scintigrafia în depistarea pielonefritei şi a cicatriciilor sale. 
în faza acută IRM evidenţiază o zonă hipointensă în Tl după injectarea de gadoliniu datorită 
hipoperfuziei parenchimului afectat. în plus IRM poate diferenţia formele cu inflamaţie acută 
de cicatricile renale. în T2, datorită creşterii conţnutului în apă, se constată hipersemnal în 
zona afectată. 

Explorarea izotopică 

Scintigrafia renală dinamică cu 99m Tc - DTPA poate arăta o activitate diminuată sau chiar 
absentă în faza de perfuzie de partea rinichiului afectat. Parenchimul renal apare hipofixant, 
cu distribuţie neomogenă a radioactivităţii 
pe ariile renale, în general mărite de volum, 
în acelaşi timp, se poate constata prelungirea 
timpului de tranzit intrarenal, cu stază 
caliceală şi/sau bazinetală. 

Iradierea produsă este în jur de 0,9 mSv. 

Scintigrafia cu DMSA este evaluarea 
de referinţă pentru cicatricile infecţioase. 
O cicatrice apare ca o lipsă de fixare a 
radiofarmaceuticului în zona afectată. (6) 

Scintigrafia are o sensibilitate mai mare 
ca ecografia în diagnosticul pielonefritei 
acute, când evidenţiază o zonă de hipofixare 
a trasorului la nivelul corticalei afectate. 

Scintigrafia are o valoare predictivă ridicată. 
Atunci când scintigrafia nu evidenţiază în 
faza acută a infecţiei apariţia de focare de 
pielonefrită parenchimatoasă, nu se vor 
dezvolta cicatrici. 

Nu există o atitudine consensuală asupra examinării unei infecţii urinare febrile. (7) 

Folosirea scintigrafiei pe scară largă într-o afecţiune frecventă, cum este pielonefrita acută, 
nu se poate face din lipsă de mijloace. 

într-o pielonefrită acută în care ecografia este normală, trebuie efectuată o scintigrafie. 

Cu toată sensibilitatea crescută a scintigrafiei, ea nu poate înlocui ecografia ca metodă de 
primă intenţie. în plus detectarea leziunilor fibrotice postinfecţioase nu este imperios necesară 
şi nu prezintă o importanţă clinică deosebită, doar atunci când sunt întinse şi provoacă 
obstrucţie, hipertensiune sau infecţii repetate. 

Complicaţiile tardive ale pielonefritei acute 

Pielonefrita acută se vindecă prin restitutio ad integrum sau cu sechele, lăsând cicatrici 
parenchimatoase. Acestea pot favoriza dezvoltarea altei infecţii, a hipertensiunii arteriale. 
(8) 

Rolul examinării imagistice este de a selecta pacienţii cu risc de a se vindeca cu sechele, 
iar apoi de a evalua cicatricile postinfecţioase. 

Scintigrafia este în momentul actual metoda de elecţie cu valoarea predictivă cea mai 
ridicată privitor la apariţia cicatricilor, şi cu sensibilitatea cea mai mare de a le diagnostica 
atunci când s-au produs. 




Fig. nr.2.6. Pielonefrită acută. Scintigrafie renală 
statică. 

IRM este metoda cea mai potrivită pentru a demonstra prezenţa cicatricilor 
postinfecţioase. 

Complicaţiile imediate ale pielonefritei acute sunt abcesul renal şi pionefroza. 

Leziunile cicatriceale post infecţioase pot fi focale sau difuze, cuprinzând uneori întreg 
rinichiul. Leziunile extinse se evidenţiază ecografic. Rinichiul apare mic, cu corticală redusă, 
sinusul mare, contur boselat. Are loc hipertrofia compensatoare a rinichiului contralateral. 
Leziunile extinse sunt mai bine vizibile pe CT. 





Fig. nr.2.7. Leziune cicatriceală post pielonefrită 
acută. Ecografie, secţiune longitudinală. 
Reducerea dimensiunilor parenchimului, creşterea 
ecogenităţii la nivelul polului inferior. 



Fig. nr.2.8. Leziune cicatriceală post pielonefrită 
acută. Ecografie, secţiune longitudinală. Imagine 
ecogenă cu umbră acustică posterioară. Ancoşă 
pe contur. Chist în spaţiul pararenal. 



Leziunile focale sunt mai greu evidenţiate ecografic şi au o importanţă clinică redusă. Ele 
sunt mai bine evidenţiate IRM sau scintigrafic. 



2.2. Abcesul renal 



Infecţiile urinare pot fi uneori deosebit 
de severe ducând la septicemii sau chiar 
la insuficienţă renală. Ele apar, în special, 
după pielonefrite netratate sau la copii taraţi 
(diabet, tuberculoză, hepatită cronică, alte 
infecţii etc). 

Anatomopatologic abcesul renal apare ca 
un proces inflamator al parenchimului renal 
cu zone de necroză şi lichefiere a conţinutului. 

Figura nr.2.9. Aspect ecografic. Abces renal. 
Imagine hipoecogenă, inomogenă în jumătatea 
inferioară a rinichiului drept. Capsula îngroşată. 
Sinus hipoecogen. 

Fig. nr.2.10. Abces renal. Ecografie a ) secţiune longitudinală. Importantă dilatare a jumătăţii inferioare a 
rinichiului care este hipoecogenă şi cu dispariţia diferenţierii corticomedulare. b) secţiune transversală. 
Imagine transonică centrală, înconjurată de o zonă hipodensă inelară. 

Uneori se deschide în aparatul pielocaliceal şi se evacuează. Alteori se extinde în spaţiul 
perirenal. 

Clinic copilul prezintă: febră, frisoane, dureri în flancuri în unghiul costovertebral, greţuri, 
vărsături. Mulţi copii prezintă diabet zaharat sau litiază urinară. 

Prezenţa unei infecţii urinare severe impune mai întâi un examen ecografic. 

Ecografia 

Evidenţiază în stadiile incipiente o zonă hipoecogenă cu contur difuz şi structură inomogenă. 
Apoi, odată cu apariţia necrozei şi eliminarea conţinutului, apar cavităţi cu perete gros ce 




Figura nr.2.11. Abces renal care se extinde în spaţiul perirenal. Ecografie a) secţiune longitudinală b) 
secţiune transversală. Imagine hipoecogenă în jumătatea inferioară renală difuz delimitată. Capsula 
renală îngroşată. Spaţiul perirenal hipoecogen. Fascia renală îngroşată. 

conţin lichid şi detritusuri celulare. Ecografic ele apar ca imagini lichidiene transsonice 
cu întărire posterioară, în care se constată câteva imagini ecogene datorate detritusurilor. 
Acestea se mişcă odată cu schimbarea poziţiei. Atunci când cavităţile conţin gaz, ele apar ca 
zone hiperecogene cu întărire posterioară. Aceste modificări nu sunt caracteristice abcesului. 
Chistele suprainfectate sau hemoragice, pot da aspecte ecografice asemănătoare. 

în cele mai multe cazuri imaginile sunt mixte hipo sau izoecogene, difuz delimitate cu 
structură inomogenă. 

Uneori, se pot evidenţia colecţii subcapsulare sau perinefretice. Ele apar ca imagini liniare trans- 
sonice situate între parenchim şi capsula renală. 

Ecografia constituie o metodă de screening 
deosebit de utilă pentru urmărirea eficienţei 
tratamentului conservator. Ecografia are un rol 
deosebit în ghidarea cateterelor pentru drenajul 
percutan al abceselor. Sensibilitatea ecografiei 
în depistarea extinderii abceselor în spaţiul 
perirenal este mai mică decât a CT. 

Urografia 

Nefrograma apare cu o uşoară întârziere şi are 
intensitate redusă. în zona abcesului nu se constată 
substanţă de contrast. Datorită întârzierii în 
evacuare, nefrograma este persistentă. Opacifierea 
aparatului pielocaliceal este slabă şi dacă abcesul 
este mare, apar deplasări ale tijelor şi cupelor 
caliceale ridicând problema unei tumori. Atunci 
când există comunicare între aparatul pielocaliceal 
şi cavitatea abcesului, aceasta se evidenţiază ca o 
opacitate striată în parenchim sau ca o imagine 
hidroaerică. Uneori, când abcesul este mare, apare 
imaginea de rinichi "mut urografic". Urografia nu 

are nici sensibilitatea nici specificitatea necesară pentru diagnosticarea abcesului. 

în abcesul renal, CT fără contrast, evidenţiază o masă hipodensă, în zona centrală 




Figura nr.2.12. 
Urografie. 



Abces renal în stînga. 




Figura nr.2.13. Abces renal şi perirenal drept. 
Secţiune axială CT postcontrast. 



Figura nr.2.14. Abces pararenal stâng. Secţiune 
axială CT postcontrast. Formaţune cu conţinut 
parafluid între pilierul diafragmatic şi valva 
dorsală. 

Fig. nr. 2.15. Abces renal. Secţiuni axiale 
CT. Formaţiune hipodensă, cu perete 
propriu gros, inomogenă care captează 
contrast la periferie. 



(reprezentând zonele de lichefiere şi necroză), înconjurată de un perete gros de câţiva mm, 
neregulat. Valorile de atenuare ale abcesului renal sunt variabile, în medie20-30 UH. Secţiunile 
postcontrast evidenţiază o zonă hipodensă centrală noniodofilă şi o zonă inelară periferică, ce 
se încarcă cu substanţă de contrast. Abcesele vechi au un perete gros, neregulat, iodofil. 

CT apreciază de asemenea, extinderea procesului sau prezenţa gazului în interior.Ingroşarea 
fasciei Gerota şi creşterea atenuării grăsimii perirenale sunt semne ale invadării spaţiului 
perirenal. 

Abcesul perirenal se datorează extensiei procesului inflamator prin capsula renală. 

Ecografia evidenţiază spaţiul pararenal 
lărgit cu ecognitatea crescută. Atunci cînd 
abcesul provine prin contiguitate de la rinichi 
ecografia evidenţiază şi semnele de abces 
renal. 

Abcesele mici pot fi tratate conservator 
cu antibiotice. Dacă acest tratament este 
insuficient se practică drenajul percutan 
ca procedură de primă intenţie, înaintea 
tratamentului chirurgical. Această manoperă 
este indicată în cazul leziunilor solitare, ca 
tratament curativ, şi are un procent mare de 
vindecări (9). De asemenea, drenajul percutan 
se practică pentru temporizarea intervenţiei 
chirurgicale la copii taraţi, până când starea 
clinică se ameliorează şi permite intervenţia 
chirurgicală. Tratamentul chirurgical este 




Figura nr. 2.16. Abces perirenal stâng. 
Secţiune axială CT postcontrast. îngroşarea 
fasciei perirenale stângi, deplasare ventrală a 
rinichiuli 

indicat de la început în formele extinse cu multiple cloazonări sau atunci când abcesul se 
extinde spre organele învecinate. 

Calea de abord este cea posterioară, cu mare grijă pentru a nu străbate cavitatea pleurală 
sau spaţiul peritoneal. 

Ecografia este deosebit de utilă pentru stabilirea ţintei şi pentru ghidarea cateterului. 
Colecţiile cu multiple septe se drenează separat. 




Fig. nr.2.17. Abces renal care a depăşit capsula Fig. nr.2.18. Abces rece paravertebral. Imagine 
renală. Ecografie, secţiune longitudinală. hipoecogenă la nivelul muşchiului psoas. 

Ecografie, secţiune longitudinală. 

Abcesele mici răspund foarte bine la aspiraţia şi drenajul percutan. Când însă sunt secundare 
unor hidropionefroze sau pielonefrite xantogranulomatoase, vindecarea se produce în 61- 
93%. 

2.3. Pionefroza 

Este o infecţie cronică a aparatului urinar ce apare în urma unei obstrucţii complete 
sau parţiale a aparatului pielocaliceal, însoţită de distrucţia supurativă a parenchimului şi 
reducerea sau pierderea funcţiei renale. Pionefroza poate fi localizată la unul sau două grupuri 
caliceale sau poate fi generalizată. 

Severitatea leziunilor din pionefroză depinde de gradul obstrucţiei. în obstrucţiile parţiale 
suprainfectate, funcţiile rinichiului nu sunt total abolite. în obstrucţiile totale rinichiul este 
afuncţional. 

Este greu de precizat clinic unde sfârşeşte hidronefroza suprainfectată şi unde începe 
pionefroza. Diagnosticul trebuie efectuat rapid, pentru a preveni pierderea funcţiei renale 
şi/sau apariţia septicemiei. 

Clinic, copilul prezintă febră mare, stare de rău, dureri în flancuri, frisoane. 

Anatomopatologic se constată hidronefroză, distrucţie importantă a parenchimului sau 
înlocuirea sa cu ţesut xantogranulomatos. în sistemul colector se constată puroi, detritusuri 
celulare. 

Ecografia evidenţiază un rinichi cu dimensiuni normale sau uşor crescute, cu dilatarea 
aparatului pielocaliceal. Pereţii aparatului pielocaliceal au ecogenitate crescută şi sunt îngroşaţi. 

Figura nr. 2.19. Pionefroză. Ecografie, secţiune Figura nr. 2. 2 0. Pionefroză nivel detritusuri lichid, 
longitudinală. Ecografie, secţiune oblică. 



în mod normal, grosimea lor nu depăşeşte 5 mm. în cazul obstrucţiilor, peretele îngroşat, 
situat între conţinutul transsonic al aparatului pielocaliceal şi parenchimul hipoecogen, dă 
o imagine în "sandwich". 

Detritusurile celulare apar ca imagini ecogene mobile în sistemul colector. Parenchimul 
este redus, cu ecogenitate crescută. Se constată lipsa de diferenţiere corticomedulară. Frecvent 
apar imagini hiperecogene cu umbră posterioară, situate în sinus, datorate calculilor. 

în pionefroză, se constată unul din următoarele aspecte ecografice: 

■ ecouri persistente în porţiunea inferioară a sistemului colector; 

■ nivele lichid - detritusuri, care îşi schimbă poziţia odată cu pacientul; 

■ imagini hiperecogene cu umbră posterioară "murdară", datorită aerului din sistemul 
colector; 

■ câteva ecouri cu intensitate redusă într-un sistem 
colector dilatat. 

Aspectul urografic depinde de gradul afectării 
parenchimatoase şi de presiunea urinii din sistemul 
colector. în formele severe de boală, urografia evidenţiază 
un rinichi afuncţional. 

în formele medii se poate constata apariţia doar a 
nefrogramei. Rareori se poate constata o slabă opacifiere 
a aparatului pielocaliceal ce apare dilatat, cu calice 
aplatizate, chiar bombate, indice parenchimatos redus 

Pielografia retrogradă este indicată în cazurile în 

care obstrucţia este severă sau atunci când ecografia 

nu poate preciza diagnosticul, iar urografia evidenţiază 

doar un rinichi afuncţional. Pielografia evidenţiază cauza 

obstrucţiei şi defectele de umplere datorate sedimentului. 

Prin pielografie se realizează şi drenajul pelvisului 

infectat. în cazurile în care pielografia retrogradă nu se 

poate efectua, se practică nefrostomia percutană. Drenajul 

se efectuează până când starea clinică se ameliorează şi Fi 8 ura nr - 2 - 21 - Pionefroză dreapta. I: 

>JL . A L . t . . iw stânga aspect normal. Urograne. 

permite intervenţia chirurgicala. (10) 

Figura nr.2.22. Secţiune axială CT. Pionefroză. a) secţiune precontrast b) secţiune postcontrast. 

CT este metoda care poate face un inventar complet al stării morfologice şi funcţionale a 
rinichiului. CT permite evidenţierea modificărilor parenchimatoase ale aparatului pielocaliceal 
şi a spaţiului perirenal. 

Pe secţiunile fără contrast, parenchimul este reprezentat doar de o lamă subţire la periferie, 
indicele parenchimatos fiind mult redus. în cazurile în care lama de parenchim este ceva mai 
groasă, are structură inomogenă, prezentând zone hipodense, difuz delimitate, asemănătoare 
celor din pielonefrita acută, sau chiar mici abcese. 

Pe secţiunile postcontrast se evidenţiază o intensitate redusă a nefrogramei, datorită funcţiei 
renale reduse. CT permite evidenţierea gradului hidronefrozei şi a cauzei obstrucţiei. Măsurarea 
densităţii la nivelul pelvisului, după administrarea substanţei de contrast, evidenţiază în mod 
uzual o creştere cu 30 UH. La mai mult de jumătate din cazuri, se găseşte o creştere mai mică 
de 15 UH, ceea ce demonstrează o funcţie excretorie redusă. (11) 

în interiorul aparatului pielocaliceal dilatat, substanţa de contrast fiind mai grea, se depune 
decliv iar urina deasupra sa. Uneori, se constată prezenţa gazului în sistemul pielocaliceal. 

îngroşarea pereţilor sistemului colector se întâlneşte frecvent în pionefroză. Grosimea 
normală este de 2-5 mm. 

Afectarea spaţiului perirenal duce la creşterea dimensiunilor sale, a fasciei renale şi a 
septelor din grăsimea perirenală. Uneori, pot apare prin extensie abcese perirenale şi fistule 
către intestin, pleură, tegumente. 

Decomprimarea parenchimului renal prin nefrostomie percutană sau pe cale retrogradă 
prin sonde ureterale, constituie o urgenţă. Diagnosticul poate fi confirmat prin prelevarea 
urinii purulente. 



2.4. Pielonefrita cronică 

Infecţiile repetate, refluxul vezicoureteral, obstrucţiile cronice reprezintă cauzele cele mai 
frecvente ale pielonefritelor cronice. La copil, o simplă infecţie severă poate produce boala 
(big bang theory). 

Infecţiile urinare repetate şi refluxul până la nivelul tubilor produc, în final, o nefrită 
interstiţială parcelară fibrozantă cu scleroză retractilă, lăsând intervale mai mult sau mai 
puţin sănătoase. Leziunile produse la nivelul rinichiului pot cauza hipertensiune arterială şi 
duc, în final, la insuficienţă renală cronică. 

Anatomopatologic rinichiul apare mai mic, cu multiple depresiuni pe contur. Cicatricile 
sunt mai frecvente la poli şi înconjoară caliciile, care sunt dilatate, rotunjite. Parenchimul 
este subţire, iar demarcaţia corticomedulară dispărută. Unele porţiuni de parenchim sunt 
înlocuite prin zone de fibroză. Uneori, se constată glomeruli normali, înconjuraţi de zone de 
fibroză, sau glomeruli complet fibrozaţi, tubi atrofiaţi. 

Urografia 

Aspectul urografic depinde de stadiul evolutiv al bolii. Leziunile sunt asimetrice şi mai 
exprimate la nivelul polilor renali în formele secundare refluxului vezicoureteral. 

In stadiile incipiente predomină modificările funcţionale. Se întâlnesc hipertonii sau 
hipotonii ale tijelor sau cupelor caliceale. 

Funcţia secretorie şi evacuatorie a rinichiului este întârziată. 

Opacifierea aparatului pielocaliceal apare tardiv şi are intensitate redusă. Datorită 
eliminării întârziate a substanţei de contrast pe imaginile tardive (la 15-30 minute), intensitatea 
opacităţii nefrogramei şi a pielogramei este totuşi ceva mai mare. 

Modificările morfologice sunt localizate la unele grupuri caliceale, rareori cuprinzând 
întregul rinichi. în mod obişnuit, leziunile sunt asimetrice. Cupele caliceale sunt aplatizate, 
cu un contur neregulat. Linia interpapilară Hodson apare ca o linie frântă. Modificarea 
aspectului cupei caliceale este atribuită atât tracţiunilor secundare fibrozei parenchimatoase 
postinfecţioase cât şi atrofiei postobstructive. în stadiile incipiente ale pielonefritei cronice 
indicele parenchimatos este normal. Conturul renal poate prezenta uneori mici boseluri 

în stadiul de boală constituită, modificarea funcţională predominantă este secreţia şi 
evacuarea întârziată a substanţei de contrast. Nefrograma este bine vizibilă abia pe expunerile 
la 12 minute după injectare, iar pielograma după 15-20 minute. Frecvent se constată hipotonii 
ale aparatului pielocaliceal. Uneori, apare stază importantă. 

Modificările morfologice apar la nivelul cupelor caliceale care sunt aplatizate, chiar 
deformate. Fornixul apare în unghi drept sau obtuz (în mod normal este ascuţit). Forma 
calicelor se modifică luând aspect de "calice în măciucă". 

Linia interpapilară este întreruptă. Distanţa dintre 
marginea internă a calicelui superior şi marginea externă 
a corpului vertebral este micşorată (12). Tijele caliceale 
sunt mai scurte şi groase. 

Indicele parenchimatos este redus. Modificarea 
dimensiunilor parenchimatoase apare tardiv radiologie. 
Leziunile apar mai frecvent la poli, dar sunt mai greu de 
observat, deoarece o reducere de 5-10 mm a indicelui 
parenchimatos la acest nivel poate fi interpretată 
ca o diminuare datorată poziţiei rinichiului în loja 
renală. Modificările de dimensiuni şi de structură ale 
parenchimului se apreciază mai bine ecografic. 

Conturul renal este boselat. Modificările de contur sunt 
evidenţiate doar când apar pe marginea externă, care este 
tangentă la fasciculul de radiaţii. Boselurile sau adânciturile 
situate pe feţele rinichiului nu apar urografic. 

Distribuţia focală a leziunilor este evidenţiată şi de 
zonele de hipertrofie a ţesutului sănătos, care produc 
mici modificări urografice (amprente, etirări etc) cu 
aspect pseudotumoral. 




Figura nr.2.23. Urografie: Pielonefrită 
cronică bilaterală. 

în stadiile tardive ale bolii, funcţia secretorie este întârziată şi are intensitate redusă, 
nefrograma apărând pe expunerile tardive la peste 20-40 minute după injectare. Intensitatea 
opacifierii pielogramei este mică. Rinichiul are dimensiuni mult reduse, contur boselat. 

Pielograma evidenţiază cupe caliceale deformate "în măciucă", mai mici, cu tije scurte şi 
groase. In stadiile tardive, în care funcţia secretorie a rinichiului este mult redusă şi pielograma 
se distinge cu dificultate. 

Ecografia 

în stadiile incipiente ale bolii se constată la nivelul parenchimului zone cu ecogenitate 
mai mare, alternând cu zone normale. Imaginile mărite sunt deosebit de utile. Ecografic se pot 
depista îngustări parcelare ale parenchimului sau boseluri pe contur. La nivelul aparatului 
pielocaliceal trebuie examinate modificările de formă şi dimensiuni ale cupelor şi tijelor 
caliceale. Aprecierea fornixului este importantă. Acest unghi, care în mod normal este ascuţit, 
devine drept, iar cupa caliceală apare aplatizată. 



Conturul cupei, care în mod uzual apare ca un 
arc de cerc, este ondulat, iar uneori apare ca o 
linie frântă. 

în stadiul de boală constituită, ecografic se 
constată atrofia cortexului renal, care uneori 
este localizată. La nivelul acestuia apar focare 
hiperecogene datorită interfeţelor create de 
zonele de fibroză sau chiar calcifieri. Se constată 
lipsa demarcaţiei corticomedulare. Piramidele 
renale, care normal apar ca zone ovalare 
hipoecogene, nu se mai disting. 




Figura nr. 2.24. Ecografie. Pielonefrită cronică 
formă focală. 




Figura nr. 2.25. Ecografie: pielonefrită cronică a) secţiune longitudinală b) secţiune transversală 

Caliciile apar aplatizate sau chiar deformate. Frecvent ele sunt rotunde sau ovalare, cu 
contur anfractuos. Fornixul este obtuz. Conturul cupei caliceale apare ca o linie ecogenă groasă, 
neregulată. Rareori pot exista zone de ţesut sănătos hipoecogen în corticala hiperecogenă. 

în formele avansate, ecogenitatea parenchimului este crescută. Nu există o demarcaţie 
corticomedulară şi corticosinusală. Ecogenitatea sinusului este scăzută, iar a parenchimului 
mult crescută. 

Rinichiul are dimensiuni mult scăzute şi contur boselat. Uneori el este greu de identificat. 
Spaţiul perirenal este îngustat şi are ecogenitate crescută. Fascia perirenală urmăreşte capsula 
renală fiind paralelă cu aceasta, probabil datorită procesului de scleroză ce cuprinde şi spaţiul 
perirenal. 

în pielonefrita cronică, CT nu este metoda cea mai potrivită de investigaţie, specificitatea 
sa fiind destul de redusă. Rinichiul are dimensiuni reduse. Se poate evidenţia, pierderea de 
parenchim funcţional, prin aprecierea indicelui parenchimatos. De asemeni, sunt bine vizibile 
leziunile fibroase ce pornesc de la calice spre capsula renală şi nodulii de regenerare, ce ridică 
deseori problema diagnosticului diferenţial cu tumorile. Funcţia secretorie a rinichilor este 
redusă. (13) 

Conturul boselat şi incizurile ridică uneori problema diagnosticului diferenţial cu persistenţa 
lobulaţiei fetale în care nu se constată pierdere de parenchim, caliciile sunt normale. în 
pielonefrita cronică leziunile sunt localizate mai ales la nivelul polilor, iar în persistenţa 
lobulaţiei fetale incizurle sunt evidenţiate mai ales într cei doi poli. 

Hipoplazia renală şi atrofia renală secundară ischemiilor, trombozei, se diferenţiază de 
pielonefrita cronică prin aspectul normal al caliciilor şi prin faptul că pierderea de parenchim 
este uniformă. 

2.5. Pielonefrita xantogranulomatoasă 

Pielonefrita xantogranulomatoasă reprezintă stadiul final al infecţiilor renale cronice 
severe. 

Anatomopatologic se constată că rinichiul este mare, având aparatul pielocaliceal 
mult dilatat (pionefroză) şi prezenţa de calculi. Caracteristica histologică a pielonefritei 
xantogranulomatoase este prezenţa unor macrofage mari, cu citoplasmă spumoasă, conţinând 
mult material lipidic. Boala poate cuprinde întregul rinichi, dar apar şi forme focale. 

în formele generalizate, ecografia evidenţiază o mărire a rinichiului şi pierderea diferenţierii 
corticomedulare. Parenchimul apare subţiat, cu ecogenitate crescută. Se constată multiple zone 
ovalare hipoecogene ce reprezintă calice dilatate, conţinând puroi, sau zone de parenchim 
inflamate. în sinus se constată imagini hiperecogene cu umbră posterioară datorită litiazei. 
Uneori, apar dilataţii importante ale aparatului pielocaliceal cu contur neregulat îngroşat şi 
nivel de lichid ca în pionefroză. 

în formele focale se constată importante dilataţii caliceale, cu perete ecogen bine delimitat, 
reducerea importantă a parenchimului în zona afectată, cu apariţia de ecouri difuze, în 
interiorul calicelui dilatat, şi calcifieri situate la nivelul papilei. 

CT fără contrast evidenţiază un rinichi mărit în totalitate. Parenchimul este redus doar 
la o lamă subţire de cele mai multe ori afuncţională după injectarea substanţei de contrast. 
Valorile de atenuare negative specifice grăsimii sunt caracteristice pentru pielonefrita 
xantogranulomatoasă. 

Uneori, CT evidenţiază un rinichi moderat mărit sau o masă care nu mai păstrează forma 
iniţială, înconjurată de o capsulă îngroşată. Parenchimul renal este redus în dimensiuni, 
datorită prezenţei unui ţesut xantomatos şi prezintă arii hipodense. Aparatul pielocaliceal 
obstruat este dilatat şi plin cu puroi. Atunci când cantitatea de ţesut xantomatos (macrofage 



Infecţiile aparatului urinar 



419 



cu conţinut lipidic) este mai mare atenuarea radiaţiilor este redusă fiind în jur de -10 UH. 
Când predomină puroiul, atenuarea este ceva mai mare ajungând la +10 UH. (14) 

Spaţiul perirenal este mai larg şi cu o structură inomogenă, prezentând zone hipodense. 

Pe secţiunile postcontrast, regiunile hipodense sunt mai bine vizibile printre ariile 
hiperdense corticale, iar substanţa de contrast nu ajunge în aparatul pielocaliceal datorită 
funcţiei renale mult reduse. 

2.6. Tuberculoza renală 

Tuberculoza aparatului urinar apare prin diseminare hematogenă dintr-un focar primar 
pulmonar sau osos, sau prin contiguitate de la un focar vecin. 

Clinic, copii prezintă: piurie, disurie, frecvent hematurie, oboseală, stare de rău general. 

Caracteristicile anatomopatologice ale tuberculozei sunt: ulceraţia, caverna, cu perete 
gros, şi fibroza, urmată de stricturi. Frecvent leziunile cazeificate se calcifică. Distrugerile 
importante duc la autonefrectomie şi calcifierea rinichiului în totalitate, aspect denumit 
rinichi mastic. 

Urografia 

In tuberculoza renală, apare o largă varietate de modificări radiologice în funcţie de stadiul 
bolii. 

în stadiile incipiente, în care se dezvoltă primele granuloame corticale, urografia poate 
fi normală sau poate prezenta doar modificări funcţionale. Astfel, funcţia secretorie poate fi 
redusă şi apare cu întârziere. La nivelul aparatului pielocaliceal apar hipotonii sau hipertonii. 
Uneori, funcţia secretorie este net redusă, fără să apară leziuni morfologice. 

Primele modificări morfologice apar odată cu instalarea infecţiei la nivelul papilei şi 
caliciilor. Urografic, caliciile apar zimţate, neregulate, fiu conturate. La nivelul papilei, se 
constată o opacitate cu intensitate redusă, dată de o uşoară stază, ce apare în evacuarea tubilor 
colectori în calice. 




Figura nr. 2.26. Urografie. a), calicii zimţate neregulate în grupul caliceai inferior stâng b) cavernă lângă 
calicele grupului mijlociu stâng c) detaliu. 

în stadiile avansate, predomină leziunile distructive. Anatomopatologic ele corespund unor 
necroze papilare, sau unor distrucţii complexe înglobând parenchimul şi caliciile tributare. 
Urografic, leziunile distructive dau caverne: 

- parenchimatoase, secundare necrozei papilare, când apar ca o opacitate alături de 
calice, având formă şi contur neregulate, structura inomogenă şi intensitate mai mică 
decât a calicelor. Caverna este situată la distanţă mică de calice. Uneori cavernele 
sunt foarte mici şi au intensitate redusă, putând fi confundate cu imagini parazitare 
intestinale. După evacuarea caliciilor, caverna rămâne, de obicei, plină cu substanţă 
de contrast. 

- parenchimatocaliceale, când apar ca opacităţi mari, cuprinzând un calice cu zona 
de parenchim adiacentă şi o parte din tija caliceală. Acest tip de cavernă este bine 
vizibil prin umplere retrogradă, prin pielografie ascendentă sau prin CT. 

O caracteristică a cavernelor din tuberculoză este neregularitatea conturului şi structura 
inomogenă. 

Cavernele din tuberculoza renală pot fi uneori mari, pot străbate capsula renală şi pot da 
fistule în organele învecinate. Pionefroza asociată cu abcesul perinefritic dă frecvent fistulizări 
în tractul digestiv. 




Figura nr. 2.27. Urografie. a), tuberculoză renală cu leziuni distructive, cu 
multiple caverne la nivelul grupului caliceai superior stâng b) detaliu. 



Un semn urografic frecvent întâlnit este hipertrofia mucoasei, ceea ce duce la neregularitatea 
contururilor şi la structura mai inomogenă a opacităţii aparatului pielocaliceal. 

Leziunile tuberculoase se vindecă prin fibroză, ceea ce duce la stricturi şi obstrucţii. 
Fibroza pericaliceală produce deformări ale caliciilor. Obstrucţiile la nivelul tijei produc 
dilataţii importante ale unui grup de calice, dând aspect de hidrocalice. Stricturile complete 
nu permit umplerea caliciilor, dar prin umplere retrogradă tijele au aspect amputat, mimând 
o tumoare sau un chist. 

în fibrozele importante bazinetul poate fi redus uneori doar la un punct de convergenţă 
între calice şi ureter. 

Ureterul este afectat secundar în tuberculoza renală şi prezintă în stadiile iniţiale edem şi 

ulceraţii mai bine vizibile la nivelul ureterului pelvin. Edemul produce obstrucţii, la nivelul 
zonelor mai înguste, sau hipotonie ureterală. Ureterita ulcerativă se manifestă prin ulceraţii 
ce apar ca neregularităţi de contur sau ca plus de substanţă de contrast pe contur şi sunt mai 
bine vizibile în pielografia retrogradă. In stadiile avansate apar stricturi fibrotice unice sau 
multiple, care pot să producă obstrucţie. In stadiile finale, ureterul apare aton, ca un tub, iar 
în pereţii săi se constată multiple calcifieri. 




Fig. nr. 2.28. Tuberculoză renală veche cu strictură ureterală în stânga, a) Urografie. 
b ) Detaliu. 



Vezica urinară este frecvent afectată în tuberculoza renală. Primele modificări sunt edemul 
mucoasei şi ulceraţii ce apar în jurul orificiilor ureterale. Edemul la nivelul trigonului poate 
produce obstrucţie ureterală. In peretele vezicii apar frecvent tuberculoame ce pot produce 
defecte de umplere, mici lacune ridicând problema unor polipi. Apariţia leziunilor fibrotice 
duce la îngroşarea pereţilor, iar vezica apare micşorată, simetric sau asimetric. Calcifierile la 
nivelul vezicii sunt rare. Rigidizarea pereţilor duce la compromiterea mecanismului de valvă 
al joncţiunii pieloureterale şi la apariţia refluxului vezicoureteral. 

Calcifierile apar la copilul mare şi adolescent şi pot fi situate în parenchim sau în caliciile 
dilatate, cazeificate. Calcifierile parenchimatoase sunt multiple, cu dimensiuni mici şi 
intensităţi variate. Ele pot fi punctiforme, liniare sau amorfe. Calcifierile în sistemul colector 
sunt situate în caliciile dilatate şi cresc în dimensiuni până ocupă tot sinusul renal, producând 
autonefrectomie . 

Apar de asemeni, calcifieri la nivelul ureterului, vezicii urinare, veziculelor seminale. 

în stadiile finale, rinichiul apare mic, calcifiat în totalitate, cu structură inomogenă, contur 
boselat, aspect denumit rinichi mastic. Termenul este impropriu şi se referă mai mult la 
aspectul macroscopic anatomopatologic al piesei recoltate decât la aspectul radiologie. 

Fig. nr.2.29. Ecografie. Vezica Fig. nr.2.30. Cistografie. Tuberculoză, 

urinară cu dimensiuni reduse, Vezică urinară asimetrică cu contururi 

contur deformat. anfractuoase. 



Diagnosticul urografic al tuberculozei renale este destul de caracteristic. Evidenţierea 
eroziunilor papilare a dilataţiilor caliceale, cu contur neregulat anfractuos şi a stricturilor, 
cu consecinţele lor, sau a calcifierilor pledează cu un grad mare de probabilitate pentru 
tuberculoza renală. 

Ecografia. Deşi tuberculoza renală este uzual bilaterală, în stadiile incipiente primele 
modificări ecografice sunt unilaterale şi apar în parenchim, fiind expresia unor mici 
tuberculoame. 

Se constată mici focare de 5-10 mm hipo sau izoecogene înconjurate de un lizereu hiperecogen. 
Focarele peste aceste dimensiuni au ecogenitate mixtă şi contur difuz. Diagnosticate în acest 
stadiu şi tratate, leziunile se pot vindeca prin "restitutio ad integrum" sau fibroză şi calcifieri. 
In evoluţie, tuberculoamele cresc în dimensiuni şi apar cavităţi ce pot comunica cu aparatul 
colector. 



Necroza la nivelul papilei face să apară o uşoară stază 
la nivelul tubilor colectori, ceea ce duce la creşterea 
dimensiunilor piramidei. Ecografic zona hipoecogenă 
a piramidei renale este mărită şi înconjoară cupa 
caliceală. 

Odată cu apariţia comunicării între tuberculoame 
şi sistemul colector infecţia se răspândeşte în întreg 
tractul urinar. Frecvent, se constată spasme sau edem la 
nivelul joncţiunii uretero-vezicale cu dilatarea ureterului 
suprajacent. 

în stadiul de boală constituită, când apar necroze 
importante în parenchim, fibroze şi dilatări ale aparatului 
pielocaliceal, ecografia poate face un inventar destul 
de exact al leziunilor. Obstrucţiile tijelor caliceale duc 
la hidrocalice, iar cele ale joncţiunii pieloureterale la 
hidronefroză. în acest stadiu, ecogenitatea parenchimului 
este crescută, iar dimensiunile lui sunt reduse. Cu timpul, 




zonele cazeoase se calcifică şi apar ca focare hiperecogene Fig. nr.2.31. Rinichi mastic. 

Fig. nr. 2.32. Tuberculoză renală, a) Secţiune logitudinală. Calice dilatate cu pereţi 
groşi reflectogeni. Bazinet hipoecogen. Parenchim cu dimensiuni reduse şi cu 
ecogenitate crescută, b) Secţiune transversală. Importantă dilatare a aparatului 
pielocaliceal, care prezintă pereţi mult îngroşaţi neregulaţi şi ecouri în interior. 



cu umbră posterioară. Uneori, cavităţile renale se pot deschide în spaţiul perirenal şi dau 
abcese perirenale. Ecografic spaţiul perirenal apare mărit, cu structură inomogenă. (15) 

In procesul de vindecare apar calcifieri. In formele uşoare de boală, în care leziunile 
parenchimatoase se vindecă, apar mici calcifieri punctiforme sau liniare care ecografic apar 
ca imagini hiperecogene cu umbră posterioară. Leziunile importante mari distructive se pot 
vindeca prin fibroză şi calcifieri masive ceea ce face ca rinichiul să devină afuncţional, mic 
şi calcificat (autonefrectomie sau rinichi mastic). 

La nivelul vezicii urinare, vindecarea prin fibroză face ca peretele vezicii să apară îngroşat, 
iar vezica asimetrică şi cu dimensiuni reduse. 

CT modificările sunt similare celor descrise urografic. Leziunile focale sunt mult mai 
bine evidenţiate prin CT. De asemenea, rinichiul afuncţional beneficiază de aportul CT, 
care reliefează dilatarea aparatului pielocaliceal, lama de parenchim restant, prezenţa 
calcifierilor. 

In formele ulcerativ cavernoase, CT evidenţiază pe un rinichi cu dimensiuni normale, mici 
arii hipodense, situate la nivelul piramidelor, cu forme variate. De obicei, aceste zone sunt 
date de calice dilatate secundare unor obstrucţii la nivelul tijelor. Atenuarea lor este în jur 
de 40 UH, iar la periferie se pot depista mici calcifieri punctiforme. 

In stadiile tardive CT evidenţiază: 

■ zone de fibroză cicatriceală parenchimatoase 

■ prezenţa unor calcifieri punctiforme liniare sau masive 

■ îngroşarea pereţilor sistemului colector 

■ dilatări ale aparatului pielocaliceal secundare unor zone de fibroză 

■ rareori calcifierile din tuberculoză trebuie diferenţiate de calculi. 

Pe secţiunile postcontrast, se evidenţiază funcţie secretorie redusă, nefrogramă cu structură 
inomogenă, în care se disting zonele cicatriceale. 

2.7. Infecţiile fungice 

Sunt mai rar întâlnite la nivelul aparatului urinar şi apar la copiii cu afecţiuni cronice 
severe, diabet zaharat, boală neoplazică avansată, infecţii cu HIV sau după tratament cu 
imunosupresoare, antibiotice. 

Agentul cel mai frecvent incriminat este Candida albicans, dar au fost depistate şi infecţii 
cu Cryptococus sau Aspergillus. 

Infecţia poate cuprinde orice porţiune a tractului urinar de la parenchimul renal până la 
vezica urinară. 

Infecţiile fungice produc inflamaţii focale sau multiple, abcese mici. Uneori, pot apare 
necroze papilare sau abcese perinefretice. 

Ecografia evidenţiază aceeaşi imagine ca în cazul inflamaţiilor focale sau a abceselor. 
Dezvoltarea ghemului fungic în interiorul aparatului pielocaliceal produce o imagine ecogenă, 
fără umbră posterioară. Aparatul pielocaliceal poate fi uşor dilatat, deoarece obstrucţiile 
produse de ghemul fungic sunt, de obicei, incomplete. 

Ecografia evidenţiază în fazele incipiente un aspect asemănător cu cel întâlnit în pielonefrita 
acută de imagine hipoecogenă difuz delimitată, iar apoi un aspect de abces în care se evidenţiază 
ghemul fungic care poate apare ca o imagine ecogenă în interiorul unei zone hipoecogene. 
Uneori ghemul fungic apare în interiorul aparatului pielocaliceal ca o imagine ecogenă, fără 
umbră posterioară, situată în poziţie înaltă şi care îşi schimbă poziţia odată cu mişcările 
copilului. (16) 

Urografia evidenţiază modificări funcţionale. In plus, ghemul fungic produce o lacună în 
interiorul aparatului pielocaliceal cu structură inomogenă, difuz delimitată. 

Pielografia retrogradă reuşeşte să evidenţieze cel mai bine defectul de umplere şi permite 
drenajul şi recoltarea de material pentru cultură. 

CT evidenţiază o masă cu atenuare mai mare decât a parenchimului, dar mai mică decât 
a calculilor, funcţie secretorie şi evacuatorie întârziată, lărgirea spaţiului perirenal. 

2.8. Chistul hidatic 

Este o afecţiune produsă de 
un parazit numit Echinococus 
granulosus şi mai rar de Echinococus 
multilocularis. 

Chistul hidatic este la început 
unilocular. El creşte în dimensiuni 
şi în interior apar mici celule fiice şi 
mici capsule conţinând scolecşi, ce 
se acumulează în regiunile declive 
formând nisipul hidatic. Pereţii 
chistului se pot calcifica, iar celulele 
fiice cresc în dimensiuni, dând un 
aspect polichistic. 

Ecografia este metoda de diagnostic 
necesară şi suficientă în cele mai multe 
cazuri. în stadiile incipiente chistul 

Figura nr. 2.33. Ecografie. Chist hidatic renal. 

Figura nr. 2.34. Urografie. Chist hidatic renal în dreapta. 

hidatic nu produce simptomatologie clinică şi este descoperit întâmplător. Ecografia evidenţiază 
o imagine transsonică cu întărire posterioară, bine delimitată de o capsulă ecogenă. 

Chistul este, de obicei, situat în parenchim. Peretele chistului este gros, iar pe faţa sa internă 
se constată mici proeminenţe ovalare date de scolecşi. Pe măsură ce se dezvoltă chistele 
fiice, în interiorul chistului apar imagini transsonice rotunde, bine delimitate de un perete 
hiperecogen. Pe măsură ce se înmulţesc şi cresc, chistele fiice se comprimă unul pe celălalt 
şi devin poligonale. In această fază, ecografic se constată o imagine polichistică. Acest aspect 
poate ridica şi problema unui chist renal simplu septat. Spre deosebire de aceasta, chistul 
hidatic are un perete mai gros, neregulat spre exterior şi poate prezenta nisip hidatic, ce 
apare ca o imagine ecogenă mobilă, odată cu schimbarea poziţiei, situată în regiunea declivă 
a chistului. 




Figura nr. 2.35. Chist hidatic renal în stânga. Secţiuni CT. a) Precontrast. b) Postcontrast. Formaţiune 
chistică cu perete propriu, cu iodofilie la nivelul peretelui 

Atunci când creşte, chistul hidatic produce o boselură pe contur. Calcifierile chistului hidatic 
sunt tardive şi împiedică vizualizarea conţinutului chistic prin umbra lor posterioară. 

Chistul hidatic mort apare ecografic ca o imagine hiperecogenă cu umbră posterioară, cu 
structură inomogenă, bine delimitată. 

Ecografia poate constitui o metodă utilă de monitorizare a chistului hidatic. în timpul 
tratamentului, ecografic se poate urmări transformarea chistului dintr-o imagine transsonică într- 
una complexă, iar în final cu aspect "pseudosolid", prin detaşarea membranei endogene. 

Urografia evidenţiază masa chistului şi compresiunea produsă asupra aparatului 
pielocaliceal. 

CT evidenţiază o formaţiune cu perete gros, care captează contrast la periferie. Adesea se 
constată calcifieri la nivelul peretelui. 

3. Refluxul vezicoureteral 



Reflux vezicoureteral înseamnă întoarcerea anormală a unei cantităţi de urină din vezică 
în tractul urinar superior. 

Ureterul la intrarea în vezică are o porţiune submucoasă oblică ce traversează peretele care 
creează un mecanism de clapetă antireflux. Atunci când vezica se umple, urina apasă asupra 
porţiunii submucoase a ureterului şi împiedică refluxul. Atunci când lungimea acestui traiect 
este prea scurtă sau unghiul de racordare este aproape perpendicular, mecanismul pasiv de 
valvă nu mai funcţionează. Există un mecanism activ antireflux care cuprinde muşchii 
longitudinali ureterotrigonali şi peristaltismul ureteral. 

Refluxul vezicoureteral poate fi primar sau secundar. 

Refluxul vezicoureteral primar apare atunci când există o deficienţă sau o imaturitate 
a acestor fibre longitudinale care fac imposibilă funcţionarea mecanismului antireflux. 
Refluxul vezicoureteral este în imensa majoritate a cazurilor primar datorat incompetenţei 
funcţionale a joncţiunii ureterovezicale. De multe ori refluxul poate să fie intermitent sau 
unilateral. In cazurile de copii cu infecţii urinare şi reflux, uneori refluxul dispare, dar infecţiile 
recurente persistă. în plus, la cazurile de copii care au reflux, mai mult de trei sferturi au 
urina sterilă. 

Refluxul vezicoureteral apare mai frecvent la copilul mic. Pe măsură ce copilul creşte, 
traiectul submucos se alungeşte, iar raportul dintre lungimea tunelului submucos şi diametrul 
central creşte, făcând eficient sistemul antireflux. 

Unii copii au anatomie a joncţiunii ureterovezicale la limită (cu un unghi mare de implantare 
a ureterului în vezică şi o lungime submucoasă mică), ceea ce face ca în prezenţa unei infecţii 
să aibă loc o disturbare a mecanismului antireflux şi să apară un reflux de grad mediu. Infecţia 
şi gradul de maturare al joncţiunii ureterovezicale par să fie factori complementari în etiologia 
refluxului secundar. 

Uneori ureterul pătrunde în vezică orizontal, iar orificiul ureteral este situat într-o depresiune 
în perete, aspect denumit orificiu ureteral în "groapă de golf". 

Refluxul vezicoureteral apare în asociere cu alte anomalii congenitale ca: sindrom de 
joncţiune pieloureterală, valve ureterale posterioare, megaureter, rinichi multichistic, ureter 
ectopic etc. 

Diagnosticul 

Metoda de elecţie pentru evidenţierea refluxului vezicoureteral este cistografia. 

La băieţi se practică întotdeauna cistografia retrogradă. La fete se poate efectua şi cistografia 
nucleară, care are o doză de iradiere ovariană ceva mai mică şi o sensibilitate mai mare. (1) 

Cistografia precizează existenţa refluxului, a gradul său, răsunetul asupra aparatului 
pielocaliceal şi parenchimului. Cistografia are şi unele inconveniente : 

- poate să nu evidenţieze refluxul, dacă acesta este intermitent. 

- doza de iradiere este destul de mare. 

- nu este o metodă fiziologică. 

- dacă umplerea nu este suficientă, refluxul nu poate fi evidenţiat. 

Tehnica efectuării cistografiei este determinantă pentru diagnosticul refluxului. 

înaintea începerii cistografiei se efectuează o radiografie renală simplă pentru a identifica 
alte afecţiuni asociate. După cateterizarea vezicii se introduce o cantitate mică de substanţă 
de contrast şi se efectuează o radiografie pentru a identifica modificările mucoasei, existenţa 
unui ureterocel, polip. 

Cistouretrografia se efectuează sub control radioscopic. Folosirea radioscopiei pulsate a 
redus doza de iradiere cu aproximativ 40%. 

Identificarea substanţei de contrast în ureter confirmă existenţa refluxului. 

Atunci când vezica este plină, se efectuează radiografii oblice pentru a identifica inserţia 
ureterului în vezică sau existenţa unor diverticuli periureterali sau vezicali. Uneori inserţia 
ureterului poate fi ectopică la nivelul colului vezicii şi poate fi cauză de reflux. (2) 

O radiografie a ureterului în timpul micţiunii este deosebit de utilă deoarece poate surprinde 
o obstrucţie subvezicală ceea ce duce la creşterea presiunii vezicale şi la reflux secundat. (3) 

In cazurile în care se identifică un reflux important este necesară o radiografie în ortostatism 
pentru a exclude un sindrom de joncţiune asociat. 

Există un reflux activ, când trecerea substanţei de contrast retrograd are loc în timpul 
micţiunii şi un reflux pasiv, care apare între micţiuni. 

Cistouretrografia permite aprecierea gradelor refluxului. Conform Comitetului Internaţional 
de Studiu al Refluxului, acesta are 5 grade: 




Fig. nr.3.1. Cistografie micţională. a) aspect normal b) Reflux vezicoureteral activ 



Gradul I opacifiere ureterală 

Gradul II opacifierea ureterului şi a 

cavităţilor renale 
Gradul III dilatarea întregului aparat 

pielocaliceal cu lărgirea fornixului 

şi ureterului sinuos 
Gradul IV dilatarea importantă a aparatului 



pielocaliceal care are cupe 
aplatizate, indice parenchimatos 
uşor redus 

Gradul V dilatare foarte importantă a 
aparatului pielocaliceal cu calice 
bombate şi indice parenchimatos 
mult redus. 




Fig. nr.3.2. Reflux vezicoureteral 
pasiv. 

Fig. nr.3.3. Reflux vezicoureteral. a) Gradul I; b) Gradul II; c) Gradul III; d) Gradul IV; . 



După gradul II, urina refluează din aparatul pielocaliceal în tubii colectori sau pielointerstiţial, 
producând leziuni asupra parenchimului. 

Leziunile parenchimatoase au o incidenţă variabilă şi sunt cu atât mai importante cu cât 
gradul refluxului este mai mare, cu cât se asociază mai frecvent infecţii urinare şi cu cât există 
mai puţine calice compuse. (4) 

Chiar şi urina sterilă poate produce leziuni parenchimatoase prin efect hidrodinamic sau 
chimic. 

în caliciile compuse, tubii colectori se deschid oblic la nivelul papilei, iar refluxul este mai 
redus şi cu presiune mai joasă. In caliciile simple, în care tubii colectori sunt perpendiculari 
pe papile, refluxul este mai important, iar leziunile parenchimatoase vor fi mai extinse. 
Caliciile compuse sunt localizate mai frecvent la poli, ceea ce explică frecvenţa mai mare a 
cicatriciilor la acest nivel. 

Refluxul vezicoureteral afectează creşterea rinichiului şi poate produce hipertensiune. 
Frecvent se constată hipoplazie segmentară.în formele severe refluxul poate duce la insuficienţă 
renală. (5) 

Cistografia scintigrafică necesită introducerea prin sondă intravezical a radioizotopului. 
Activitatea radiotrasorului se extinde cranial din vezică spre rinichi şi are o intensitate 
variabilă. Examinarea nu necesită umplerea vezicii, 
detaliile anatomice sunt mai puţine în comparaţie cu 
cistografia radiografică, dar iradierea este mai mică, 
iar sensibilitatea detecţiei este mai mare. Odată cu 
introducerea radioscopiei pulsate doza de iradiere a 
scăzut mult în cistografia urografică fiind sensibil egală 
cu cea din examinarea scintigrafică. în plus cistografia 
nucleară nu oferă informaţii asupra ureterului. (6) 

Ecografia este utilă în examinarea copiilor cu reflux 
vezicoureteral, chiar dacă nu poate evidenţia refluxul cu 
aceeaşi acurateţe ca şi cistografia. Ecografia evidenţiază 
leziunile parenchimatoase, reducerea segmentară 
a dimensiunilor parenchimului, contur neregulat, 
creşterea ecogenităţii segmentului afectat. 

Ecografia cu înaltă rezoluţie sau Doppler color 
reuşesc identificarea refluxului şi mişcarea înainte- 
înapoi a urinei din vezică în ureter. 

Folosirea agenţilor de contrast a ameliorat 
sensibilitatea ecografiei, dar fapul că trebuie introduşi în pig. nr.3.6. Reflux vezicoureteral activ, 
vezică prin sondă constituie un inconvenient important. Deschidere vicioasă a ureterului în 
(7) uretră. Cistografie micţională. 

Diagnostic diferenţial ecografic al reluxului 
vezicoureteral se face cu peristaltica normală 
a ureterului şi pelvisului renal şi cu distensia 
ureterului pelvin la copiii cu vezica urinară plină. 

Urografia evidenţiază dilatarea aparatului 
pielocaliceal şi permite aprecieri asupra funcţiei 
renale. în refluxul secundar permite aprecieri 
asupra etiologiei. De asemeni permite aprecieri 
asupra creşterii rinichiului şi asupra pierderii de 
parenchim. Urografic se poate identifica pielonefrita 
cronică de reflux. 

Evoluţie. Apariţia refluxului la copilul mic, 
datorită imaturităţii joncţiunii ureterovezicale, se 
ameliorează cu vârsta. (8) 

Refluxul vezicoureteral produce dilatarea şi 
alungirea ureterului. Sinuozităţile ureterale pot fi 
fixate prin lame de fibroză periureterală care pot 
produce sindrom de obstrucţie. 

Prognosticul său depinde de gradul refluxului, 
durata sa, de infecţiile urinare şi leziunile produse de 
ele. Incidenţa insuficienţei renale şi a hipertensiunii 
arteriale secundare este direct proporţională cu 
durata şi gradul refluxului, numărul şi consecinţele 
infecţiilor urinare. 

Refluxul cu dilataţie importantă şi leziuni parenchimatoase trebuie tratat chirurgical. 
Refluxul de grad mediu se tratează profilactic pentru prevenirea complicaţiilor infecţioase 
şi dacă persistă după vârsta de doi ani se tratează chirurgical. 




Fig. nr. 3. 7. Sindrom Prune Belly. Reflux 
vzicoureteral pasiv în dreapta. In stânga 
aspect normal. Cistografie retrogradă 

4. Malformaţii renale 



Malformaţiile aparatului urinar apar cu o frecvenţă mai mare decât la oricare alt organ şi 
cuprind o diversitate de anomalii mergând de la modificări de sediu, dimensiuni, structură 
pâna la forme severe cum sunt ageneziile. Unele nu produc modificări ale funcţiei renale, altele 
cum sunt : hipoplazia bilaterală, rinichi polichistic etc. pot duce la insuficienţa renală. 

Majoritatea malformaţiilor aparatului urinar sunt însoţite şi de anomalii ale altor organe 
şi sisteme. 

EMBRIOLOGIA APARATULUI URINAR 

Rinichiul uman se dezvoltă secvenţial din pronefros, mezonefros şi metanefros. 

Pronefrosul este primul stadiu de dezvoltare embrionară a rinichiului, fiind tranzitoriu 
şi rudimentar. El apare în porţiunea cranială a mezonefrosului în ziua 23. Din pronefros 
se formează duetul nefric primar. (1) Porţiunea sa cranială degenerează, iar cea caudală se 
dezvoltă astfel încât în ziua 28-32 (când embrionul are 4-5 mm lungime) duetul nefric primar 
este parţial canalizat şi se deschide în cloacă. 

Mezonefrosul se dezvoltă caudal faţă de pronefros, iar alungirea caudală a duetului nefric 
primar induce apariţia tubilor mezonefrici. Aceştia se dezvoltă şi duc la lărgirea porţiunii 
mijlocii a mezonefrosului şi la formarea peretelui celomic dorsal de fiecare parte a intestinului 
primitiv. Urmează protruzia în cavitatea celomică pe toată lungimea mezonefrosului ceea ce 
duce la formarea pliurilor urogenitale. 

Primul semn al dezvoltării metanefrosului este dilatarea ampulară fuziformă a duetului 
nefric primar şi angularea caudală a mezonefrosului pentru a se uni cu cloaca. Fiecare dilatare 
este înconjurată pe o jumătate de circumferinţa sa de celule mezenchimale ale blastemului 
metanefrogenic. 

In ziua 35-37 din ampula duetului nefric primar apar mugurii ureterali şi celelalte derivate 
tubulare. Concomitent ţesutul metanefric se întinde cranial printre mugurii şi tubii mezonefrici. 
Odată cu creşterea rinichiul embrionar migrează cranial. Mugurele ureteral de asemenea se 
dezvoltă şi formează pelvisul renal şi ureterul. 

Blastemul metanefrogen se divide în muguri care se dezvoltă şi se dihotomizează. 

In ziua 44-48 rinichiul ajunge deasupra arterei ombilicale. 

Tubii colectori se formează prin dezvoltarea mugurilor care apar din ampula duetului 
nefric primar. 

Nefronii primordiali apar în ziua 48-51 ca nişte vezicule situate lângă ampula duetului 
mezonefric care pare să le inducă. Aceste vezicule evoluează şi devin ovoide, apoi au formă 
de S. Nefronii se dezvoltă contiuu şi alte generaţii de nefroni continuă să apară. în ziua 63-64 
începe excreţia de urină. 

Ampula continuă să crească şi să se dezvolte. în ziua 56-60 se constată 10-20 calice dilatate 
şi 4-10 tije. 

CLASIFICAREA MALFORMAŢIILOR APARATULUI URINAR 

Clasificarea după criterii embriologice 

Anomalii legate de creşterea renală 

■ Hipoplazia renală 

■ Persistenţa lobulaţie fetale 

■ Anomalii legate de ascensionarea rinichiului 

■ Ectopia renală simplă 

■ Ectopia renală încrucişată 

■ Rinichi în potcoavă 

■ Anomalii congenitale legate de mugurele ureteral 

■ Agenezie renală 

■ Rinichi supranumerar 

■ Duplicaţie pieloureterală 

■ Sindrom de joncţiune pilo-ureterală 

■ Megacalice congenital 

■ Megaureter congenital 

■ Ureterocel 

■ Anomalii în dezvoltarea vascularizaţiei renale 

■ Vasculariţie aberantă 

■ Ureter retrocav 

■ Anomalii de dezvoltare a vezicii urinare 

■ Agenezia vezicii 

■ Duplicaţia vezicii 

■ Extrofie vezicală 

■ Anomalii de uracă 

■ Anomalii de dezvoltare a uretrei 

■ Diverticul uretral 

Clasificarea după criterii imagistice 

Clasificarea după criterii imagistice ţine cont de modificările morfologice ale rinichiului 
şi mai puţin de cele funcţionale. 

1. Anomalii de număr : 

■ rinichiul supranumerar 

■ agenezia renală 

2. Anomalii de poziţie şi sediu: 

■ anomalii de rotaţie 

■ Ectopia renală : - caudală 

- cranială 

- rinichiul toracic 

- încrucişaţia fără fuziune 

- ectopie încrucişată cu fuziune 

- rinichi în potcoavă 

3. Anomalii de dimensiuni: 

■ hipoplazie 

■ displazie 

4. Anomalii de structură: 

■ persistenţa lobulaţiei fetale 

■ hipertrofia coloanelor Bertin 

■ lărgirea congenitală a unui pol 

5. Anomalii vasculare: 

■ artere multiple, artere accesorii 

■ anevrisme 

■ fistule arteriovenoase 

Deşi anomaliile aparatului urinar sunt de obicei complexe din consideraţii didactice se 
vor descrie: malformaţiile renale, ale sistemului colector intrarenal, sindromul de jocţiune 
pieloureterală şi anomalii ureterale, vezicale,uretrale. 

1 . Anomalii de număr 

1.1. Agenezia renală 

Agenezia renală rezultă fie în urma: 

■ unuii defect de diferenţiere a cordonului nefrogen în pronefros şi apoi metanefros 

■ absenţei dezvoltării mugurelui uretral, 

■ lipsei de unire sau de penetrare a mugurelui uretral în blastemul metanefrogen. 
Ageneza renală poate fi uni sau bilaterală. 

1.1.1. Agenezia renală unilaterală. 

Rinichiul şi artera renală sunt absente, are loc o hipertrofie compensatorie a rinichiului 
contralateral şi o deplasare a organelor adiacente către loja renală liberă.în dreapta jejunul, 
flexura dreaptă a colonului, ficatul, capul pancreasului tind să umplă loja renală. în stânga 
intestinul subţire, flexura stângă a colonului, coada pancreasului ocupă loja renală. 

Orificiul ureteral vezical este absent la cistoscopie. Glanda suprarenală este uşor alungită 
mai ales în perioada de nou născut. 

Rinichiul contralateral la naştere este normal, dar la 6-12 luni hipertrofia compensatorie 
începe să devină evidentă. 

Afectează mai ales sexul masculin şi rinichiul stâng. Se asociază cu anomalii genitale ca 
absenţa veziculelor seminale sau a vaselor deferente, chiste ale veziculelor seminale, duplicaţie 
vaginală sau uterină, imperforaţie himenală cu hidrometrocolpos secundar. (2) 

Anomalia poate fi depistată ecografic în viaţa intrauterină, când nu se evidenţiază rinichiul 
în regiunea lombară. După naştere, diagnosticul se pune ecografic când se evidenţiază un 
rinichi cu hipertrofie compensatorie, iar celălalt rinichi nu poate fi identificat. Nu se poate 
identifica jetul ureteral în vezică. Loja renală este acoperită de colon care mai ales în stânga 
poate mima imaginea unui rinichi. 

Radiografa abdominală evidenţiază medializarea unghiului colic care umple spaţiul 
restant, absenţa opacităţii renale. 

Urografia evidenţiază doar un singur rinichi hipertrofie. Trebuie investigată posibilitatea 
existenţei unui rinichi ectopic hipo sau afuncţional prin examen scintigrafic. 

Agenezia renală trebuie diferenţiată de rinichiul mic displazic, multichistic în care se poate 
identifica un rinichi mic şi orificiul ureteral în vezică. Scintigrafia cu 99 m Tc DMSA permite 
evidenţierea unei mase de ţesut renal funcţional care nu poate fi identificată ecografic. 

Agenezia renală se asociază frecvent cu alte anomalii genitale homolaterale ca: hipoplazie 
uterină sau ovariană, uter dublu, chist al veziculelor seminale. 

Este necesară şi examinarea părinţilor copiilor cu agenezie renală. Apariţia în aceeaşi familie a 
unor copii cu agenezie renală sugerează posibilitatea ca această anomalie să fie ereditară. (3) 

Fig. nr. 4.1. Agenezie renală a) stingă. Aria renală stingă este mărită. 
Aparatul pielocaliceal este uşor dilatat, b) dreaptă. Rinichiul sting prezintă 
malrotaţie, hidronefroză gradul II secundară unui sindrom de joncţiune 
pieloureterală şi policalicioză. c) arteriografia evidenţiază absenţa arterei 
renale. 



1.1.2. Agenezia renală bilaterală este incompatibilă cu viaţa. Poate fi diagnosticată 
ecografic în viaţa intrauterină, când se constată lipsa rinichilor, absenţa urinii în vezică, 
oligohidroamnios. Vezica şi uretra sunt mici sau lipsesc. Arterele renale sunt absente. Uneori 
glandele suprarenale apar hipertrofice şi pot fi confundate cu rinichii. Se mai constată şi 
hipoplazie pulmonară asociată uneori cu pneumotorace şi pneumomediastin. Se asociază 
frecvent anomalii gastrointestinale şi genitale. 

1.2. Rinichi supranumerar 

Prezenţa de trei sau mai mulţi rinichi este foarte rară. Rinichiul supranumerar este distinct 
separat de ceilalţi doi şi are vascularizaţie proprie. 

Drenajul rinichiului supranumerar se face prin ureter separat sau prin ureter bifid în formă 
de Y. 

Ecografia şi urografia evidenţiază încă un rinichi lângă cel situat în loja renală. Uneori 
rinichiul supranumerar are mai multe calice şi o singură tijă. 

Rinichiul supranumerar poate fi confundat cu rinichiul cu pielon dublu. In rinichiul 
supranumerar parenchimul şi capsula sunt complet separate, iar numărul caliciilor este mai 
mare. în cazurile de rinichi cu pielon dublu numărul de calice nu depăşeşte numărul caliciilor 
din partea opusă, o singură capsulă înconjoară parenchimul care se continuă de la un pol la 
celălalt. 

In cazurile în care rinichiul supranumerar are o funcţie redusă, nu se produce opacifierea 
sistemului colector, iar diagnosticul se pune CT care constată o masă renală fără conexiune cu 
parenchimul normal, situat de obicei caudal faţă de rinichi şi cu dimensiuni reduse. Ureterul 
se poate conecta separat în vezică sau poate fi bifid. 

2. ANOMALII DE POZIŢIE ŞI SEDIU 

2.1. Anomalii de rotaţie 

Rinichiul este situat în loja renală cu bazinetul intern, iar caliciile lateral. în viaţa intrauterină 
metanefrosul este situat în pelvis de unde urcă până în loja renală şi suferă o mişcare de rotaţie 
în jurul axului său vertical de aproximativ 90°, astfel încât bazinetul care a fost orientat anterior 
devine intern. Uneori această mişcare de rotaţie este absentă, iar bazinetul rămâne anterior. In 
unele cazuri are loc o rotaţie excesivă de 180° când pelvisul este situat posterior. Alteori are 
loc o rotaţie inversă către lateral, când parenchimul este situat medial, iar pelvisul lateral. 

Anomaliile de rotaţie sunt mai frecvent întâlnite în ectopiile renale. Pot fi uni sau 
bilaterale. 

Urografia evidenţiază cel mai bine malrotaţiile. în cazurile de rotaţie incompletă 
bazinetul se proiectează anterior peste aria renală, tijele apar scurtate, caliciile se proiectează 
ortorotgenograd cele mai multe dintre ele apărând peste sau în jurul bazinetului. Proiecţia 
neobişnuită a caliciilor face ca unele să apară deformate. în rotaţia inversă, bazinetul este situat 
extern, iar caliciile sunt orientate intern. în toate tipurile de malrotaţie ureterul intersectează 
polul renal inferior. 

Hidronefroza datorată împiedicării drenajului urinii favorizează apariţia infecţiilor şi a 
litiazei. 

Ecografia are o sensibilitate şi specificitate mai mică decât urografia. 
CT se foloseşte doar în cazuri deosebite în prezenţa unor complicaţii. 

2.2. Ectopia renală 

Rinichiul ectopic este localizat în afara lojei. Rinichiul ectopic este vascularizat de vase 
din vecinătate, lungimea ureterului este adaptată poziţiei rinichiului şi nu prezintă cuduri. 
în ectopia pelvină ureterul este scurt, iar în cea toracică este lung. Rinichiul ectopic este de 
obicei mai mic, malrotat şi dismorfic, având formă de disc sau aspect neregulat. (4) 

Fig. nr.4.2. Malrotaţie. Urografie. a) Malrotaţie în stânga, b) Malrotaţie 
în dreapta. Agenezie în stînga. 



Ectopia renală poate fi : 

■ caudală 

■ cranială 

■ încrucişată 

2.2.1. Ectopia caudală este mai frecventă şi se datorează insuficienţei ascensionări a 
rinichiului în timpul vieţii intrauterine. Ectopia caudală este mai frecvent întâlnită în partea 
dreaptă şi la sexul feminin. Poate fi uni sau bilaterală. 

Richiul poate fi situat : 

■ abdominal între L2 şi creasta iliacă; 

■ iliac la nivelul vaselor ilace; 

■ pelvin în spatele vezicii. 

Vascularizaţia rinichiului ectopic se face de obicei din porţiunea inferioară a aortei, iar 
ureterul est scurt. 

Urografie rinchiul ectopic este de cele mai multe ori greu de evidenţiat deoarece: 

■ dimensiunile renale sunt reduse; 

■ este malrotat; 

■ forma sa este modificată datorită poziţiei; 

■ opacifierea aparatului pielocaliceal este în marea majoritate a cazurilor redusă; 

■ în peste 70% din cazuri există obstrucţie pieloureterală, iar opacifierea sistemului 
colector se face cu întârziere; 

■ datorită proiecţiei forma caliciilor este modificată; apar calice extrarenale; 

■ ureterul este mai scurt, fără cuduri; nu se poate face compresiune ureterală. 
Ecografia este utilă mai ales în ectopiile pelvine când folosind vezica urinară ca fereastră 

ecografică se poate vizualiza rinichiul. 

CT este deosebit de utilă evidenţiind rinichiul şi raporurile sale cu organele învecinate. 

Ectopia caudală nu trebuie confundată cu ptoza renală, în care ureterul are lungimea 
normală, iar urografie apare cudat, iar vascularizaţia se face din arterele renale. In ptoză pe 
radiografia în clinostatism rinichiul poate urca apărând mult mai cranial, iar ureterul nu mai 

Fig. nr.4.3. Ectopie caudală. Fig. nr.4.4. Ectopie pelvină. Ecografie. Rinichiul este 

Urografie. situat posterior faţă de vezica urinară. 




Fig. nr. 4.5. Ptoză renală. Ureterul prezintă cuduri. a) dreaptă la un copil de 3 ani; b) dreaptă la un 
copil de 14 ani. Expunere în ortostatism. 



prezintă cuduri. Pe expunerile în ortostatism, datorită mobilităţii anormale, rinichiul coboară 
iar ureterul prezintă cuduri. Rinichiul ectopie nu îşi modifică sediul odată cu poziţia. In 
cazurile în care nu poate fi vizualizat cistoscopia evidenţiază două orificii ureterale. 

2.2.2. Ectopia cranială. 

In ectopia cranială rinichii sunt mult mai sus situaţi ajungând până la nivelul vertebrei 
dorsale a X-a, iar ureterele sunt mai lungi. 

în viaţa intrauterină ficatul herniază în sacul omfalic împreună cu intestinul, iar rinichii 
continuă să urce până la nivelul diafragmului. 

Urografic şi ecografic rinichii apar normali. Ureterul est lung sau are aspect normal. Nu 
s-au semnalat anomalii asociate. 

Rinichiul toracic este o anomalie foarte rar întâlnită în care rinichiul este situat parţial sau 
total intratoracic în mediastinul posterior. Trecerea prin diafragm se face ca şi în cazul herniilor 
prin orificiul Bochdalek. Alteori rinichiul este situat într-o mică eventraţie a diafragmului 
find acoperit de o foiţă fibroasă. (5) 

Depistarea acestei anomalii se face de obicei pe radiografia toracică în care se constată o 
opacitate în mediastinul posteroinferior. 

Ecografia permite evidenţierea diafragmului, iar atunci când există fereastră ecografică, şi 
a rinichiului situat de obicei deasupra splinei. 

Urografia evidenţiază un rinichi situat anormal fără alte modificări. 

CT este metoda care reuşeşte să precizeze întotdeauna diagnosticul. 

2.2.3. Ectopia încrucişată fără fuziune 



în ectopia încrucişată rinichiul este situat în partea 
opusă, iar ureterul traversează linia mediană şi se varsă 
normal în vezică. Rinichiul ectopic de obicei fuzionează 
cu cel din partea opusă. 

Ectopia încrucişată fără fuziune cu rinichiul 
contralateral este foarte rară. 

Radiografia renală simplă: nu evidenţiază aria 
renală, unghiul splenic al colonului ocupă loja renală, 
iar descendentul este situat mai medial. 

Ecografia evidenţiază rinichiul cu sediu anormal, dar 
fără alte modificări. 

Urografia de obicei precizează diagnosticul prin 
evidenţierea celor doi rinichi ce apar separaţi unul 
de celălalt. Atunci când este necesară o intervenţie 
chirurgicală iar pe urografie nu se poate preciza dacă 
rinichii sunt fuzionaţi, se apelează la CT, care evidenţiază 




de obicei un spaţiu interrenal de câţiva milimetri. Fig. nr.4.6. Ectopie renală fără 

fuziune . Aspect urografic 

2.2.4. Ectopia încrucişată cu fuziune. 

In ectopia încrucişată rinichiul trece linia mediană şi în 90% din cazuri fuzionează cu 
cel din partea opusă. Modul de fuzionare este extrem de divers, dar se descriu şase tipuri de 
anomalii mai frecvent întâlnite. 

Fuziunea inferioară 

Rinichiul ectopic este situat inferior faţă de rinichiul normal. Fuzionarea are loc între polul 
superior al rinichiului ectopic şi polul inferior al rinichiului normal. Bazinetul este situat 
anterior la ambii rinichi. 

Fuziunea inferioară este cel mai frecvent întâlnită. Uretrele au aspect normal, dar uretrul 
rinichiului ectopic se drenează de obicei în unghiul contralateral al trigonului vezical ceea 
ce explică numărul mare de cazuri cu hidronefroză, litiază, repetate infecţii. (6) 

Fuziunea superioară 

Rinichiul ectopic este situat superior faţă de rinichiul normal, iar fuziunea are loc între 
polul inferior al rinichiului ectopic şi polul superior al rinichiului normal. Bazinetul este de 
asemeni situat anterior. 

Rinichiul sigmoid sau în formă de S 

Rinichiul sigmoid este tot o ectopie încrucişată în care rinichiul ectopic este situat inferior 
cu bazinetul lateral, iar rinichiul normal are bazinetul situat median. Fuziunea are loc între 
polul inferior al rinichiului normal şi polul superior al rinichiului ectopic. Fuziunea dintre cei 
doi rinichi are loc târziu, după terminarea rotaţiei în jurul axului vertical al rinichiului normal. 
Astfel rinichiul normal are bazinetul situat medial, iar rinichiul ectopic lateral. Ureterele se 
inseră normal în vezică. 





Fig. nr. 4.7. Ectopie renală. 
Rinichi sigmoid. Aspect 
urografic. 



Fig. nr. 4.8. Ectopie renală 
cu fuziune. Rinichi formă 
nedefinită. Aspect urografic. 



Rinichiul în formă de disc 

Cei doi rinichi fuzionează prin faţa lor medială. Bazinetele 
sunt situate anteromedial. 

Rinichiul cu formă nedefinită: este o formă rară de 
ectopie încrucişată cu fuziune în care cei doi rinichi sunt 
complet fuzionaţi iar bazinetele sunt situate anterior. 

Rinichi în formă de L : rinichiul ectopic este orientat 
cu axul lung transversal şi fuzionează cu polul inferior al 
rinichiului normal. Rinichiul ectopic este situat în dreptul 
corpului vertebral L4. Bazinetul poate fi localizat anterior 
sau posterior în funcţie de gradul de rotaţie al rinichiului. 

Ecografia evidenţiază două sinusuri renale orientate 
în planuri diferite spre deosebire de cazurile de rinichi cu 
pielon dublu în care cele două sinusuri sunt în acelaşi plan 
(7). Ecografic se pot depista noduli de parenchim ce nu trebuie 
confundaţi cu mase tumorale. 




Fig. nr.4.9. Ectopie încrucişată 
cu fuziune. Rinichi în formă de 
disc. Aspect urografic. 

Fig. nr.4.10. Ectopie încrucişată. Urografie. Rinichi în formă de L. 



Urografia evidenţiază o nefrogramă cu forma modificată şi malrotaţia aparatului 
pielocaliceal. 

CT precizează modul de fuziune al celor doi rinichi. 

Rinichiul în potcoavă este cea mai cunoscută anomalie de fuziune. Rinichii sunt situaţi 
lângă linia mediană şi sunt orientaţi oblic de sus în jos şi din afară către înăuntru, fiind uniţi 
la nivelul polului inferior printr-un istm parenchimatos sau fibros. In 96% din cazuri fuziunea 
se produce la nivelul polului inferior. 

Anomalia se datorează fuziunii precoce a mugurelui ureteral cu blastemul renal înainte 
de rotaţia completă a rinichiului în jurul axului său vertical. Din această cauză bazinetul 
este situat anterior iar ureterul coboară fie pe faţa anterioară a rinichiului fie merge median 
peste istm. Datorită traiectului sau compresiunii vasculare, frecvent se constată obstrucţii 
ureterale. Incidenţa hidronefrozei, a infecţiilor urinare, a litiazei a refluxului vezicoureteral 
este crescută la copii cu rinichi în potcoavă. 

Rinichiul în potcoavă are tendinţa de a fi situat mai jos în spaţiul retroperitoneal. 

Istmul ce leagă cei doi rinichi este de obicei format din parenchim şi mai rar din ţesut 
fibros. El este situat în dreptul vertebrei L3-L4 înaintea aortei şi venei cave inferioare şi înapoia 
arterei mezenterice inferioare. 

Caliciile au o orientare atipică fiind 
situate anterior datorită rotaţiei incomplete 
a rinichiului. Caliciile inferioare sunt 
situate intern faţă de bazinet şi ureter. Tijele 
caliceale merg anteromedian pentru a se uni 
cu bazinetul situat anterior. Istmul atunci 
când este format din parenchim este drenat 
de calice situate inferomedial. 

Bazinetul este hidronefrotic în 64% din 
cazuri. (8) 

Fig. nr. 4.11. Ectopie încrucişată. 
Ecografie. Rinichi în formă de L. 

Ureterul are de obicei o inserţie înaltă şi 
este situat mai lateral. Vărsarea în vezică este 
normală. 

Pe radiografia renală simplă se constată: 

■ arii renale mai jos situate şi apropiate 
de coloană 

■ axul longitudinal al rinichiului oblic 
de sus în jos şi din afară înăuntru 

■ uneori este vizibil istmul ca o opacitate 
care leagă cele două arii renale. 

Urografia evidenţiază: 

■ nefrograma are forma literei U sau L. 
Atunci când fuziunea celor doi rinichi 
are loc pe linia mediană nefrograma are 
forma literei U, iar când se face lateral 
are forma literei L. 

■ aparatul pielocaliceal este malrotat, 

■ caliciile inferioare pornesc de la nivelul 
istmului înspre lateral, 

■ bazinetul este situat extrarenal şi este 
mai mare, 

■ ureterul după ce trece peste istm se deplasează lateral şi apoi merge normal până în 
vezică. 




Fig. nr.4.12. Rinichi în potcoavă, a ) urografie; 
b) CT; c) ecografie. 



Ecografia: evidenţiază modificarea sediului şi a poziţiei. Rinichiul este malrotat, situat ceva 
mai jos cu polul inferior medial. Istmul este bine evidenţiat traversând linia mediană anterior 
faţă de marile vase. El nu trebuie confundat cu o masă tumorală. Aparatul pielocaliceal este 
de obicei dilatat. 

CT evidenţiază foarte bine malformaţia oferind o foartă bună vizualizare a istmului 
parenchimatos. 

3. Anomalii de dimensiuni 
3.1. Rinichi hipoplazic 

Rinichiul hipoplazic congenital este de regulă unilateral; rareori bilateral 

Un rinichi poate fi considerat hipoplazic atunci când dimensiunile sale sunt mai mici cu 
peste 50%; când are mai puţine calice şi când este depistat în absenţa altor afecţiuni. Rinichiul 
hipoplazic are de obicei cinci calice sau mai puţine. (9) 

Hipoplazia renală se referă la rinichiul mic congenital care nu este displazic, dar are un 
număr mai mic de reniculi, iar radiologie un număr mai mic de calice. 

Rinichiul hipoplazic poate fi malrotat, ectopic şi poate favoriza apariţia infecţiilor. 

Clinic rinichiul hipoplazic este asimptomatic descoperirea sa fiind incidentală. Atunci 
când este bilaterală frecvent se constată insuficienţă renală. 

Urografic un rinichi hipoplazic are dimensiuni mult reduse, dar are funcţie bună. Conturul 
renal este neted, iar tijele caliceale sunt scurte. Uneori cupele sunt aplatizate. 

Diagnosticul de rinichi mic sau mare se pune comparativ fie cu celălalt, fie cu tabele pentru 
vârstă, înălţime, greutate. 

Ecografic rinichiul hipoplazic este mai mic dar morfologic normal, cu păstrarea diferenţierii 
corticomedulare. 




Fig. nr.4.13. Rinichi hipoplazic. a) b) Ecografie. Secţiune longiudinală. 



Rinichiul displazic este de asemeni mic dar parenchimul este hiperecogen. Diferenţierea 
corticomedulară este absentă. 

Scintigrafia evidenţiază o funcţie renală satisfăcătoare. 

Fig. nr.4.14. Rinichi hipoplazic. 
Pielografie ascendentă 



Fig. nr.4.15. Rinichi hipoplazic 
drept. Urografie. 



3.2. Hipoplaziile segmentare. 

în cazul hipolaziilor segmentare întâlnite mai des la nivelul polului superior se constată 
îngustarea parenchimului şi dispariţia diferenţei corticomedulare în zona afectată. 
Angiografia evidenţiază arterele renale subţiri gracile. 

Ask-Upmark descrie în 1929 o hipoplazie segmentară la opt pacienţi cu hipertensiune 
arterială severă dintre care şase erau adolescenţi. Histopatologic zona afectată este uşor de 
diferenţiat faţă de restul parenchimului care este normal. 

Cercetări ulterioare au arătat că un aspect asemănător cu cel descris de Ask-Upmark este 
întâlnit şi în nefropatia de reflux şi pielonefrită. 

Etiologia rinichiului hipoplazic nu este clară. 

Urografie în hipoplazia segmentară rinichiul este mic dar excretă subtanţa de contrast. 
Numărul caliciilor este mai mic. Caliciile în zona afectată sunt aplatizate. 

Ecografia evidenţiază o îngustare a parenchimului în zona afectată. Uneori ecogenitatea 
parenchimului este crescută iar diferenţierea corticomedulară dispărută. 

CT permite o inventariere exactă a segmentului afectat. 

3.3 Hipoplazia bilaterală 

Hipoplazia bilaterală este însoţită de insuficienţă renală. 

Ecografic rinichii au dimensiuni mici. Corticala renală este hiperecogenă cu structură 
inomogenă. 

Urografie sau scintigrafic, funcţia renală este redusă. 
CT rinichii au dimensiuni mici iar funcţia renală redusă. 

4 ANOMALII DE STRUCTURĂ 

4.1. Hipertrofia septelor (coloanelor) Bertin 

Coloanele Bertin sunt benzi de ţesut cortical care merg spre sinus, depăşind piramidele 
renale. 

Iniţial Bertin a descris acest ţesut cortical denumindu-1 „cloison" ceea ce înseamnă septe. El 
a fost literar tradus prin coloane, termen ce a rămas în literatură. Inadvertenţa a fost corectată 
de Hodson. 

Uneori se constată o hipertrofie a coloanei situate între grupul caliceai superior şi mijlociu. 
Această creştere în dimensiuni produce comprimarea şi deformarea sinusului şi aparatului 
pielocaliceal sugerând existenţa unei formaţiuni tumorale. 

Hipertrofia congenitală a coloanei Bertin are o formă cu dimensiuni cuprinse între 2 şi 6 
centimetri fiind situată profund, extinzându-se până în sinus. Acest ţesut se drenează printr- 
un calice cu dimensiuni mai mici şi tija scurtă. 

Ecografia : evidenţiază o formaţiune cu aceeaşi ecogenitate ca cea a corticalei din vecinătate 
care produce o amprentă largă asupra sinusului. Această amprentă este bine delimitată şi 
porneşte dinspre lateral spre centru sinusului. Uneori la marginea formaţiunii se observă 
nişte linii hiperecogene ce pornesc de la grăsimea perirenală şi merg până în sinus şi care 
sunt defecte de joncţiune între lobii renali. în interiorul formaţiunii se constată imagini 
ovalare hipoecogene date de piramidele renale. Hipertrofia de coloană Bertin conţine în 
mijlocul său piramide renale. Dimensiunile hipertrofiei de coloane Bertin rareori depăşesc 
3 cm ecografic. 

Ecogenitatea hipertrofiei de coloane Bertin depinde de planul de secţiune. Uneori în secţiuni 
anterioare ea poate să apară cu ecogenitate mai mare decât ţesutul cortical înconjurător. 
Diagnosticul diferenţial cu o formaţiune tumorală este dificil dar localizarea între grupul 
caliceai superior şi mijlociu, identificarea în interior a unor piramide renale normale pledează 
pentru hipertrofie de coloană Bertin. 

Ecografia Doppler color, ce evidenţiază arterele arcuate situate la periferia formaţiunii 
ajută diagnosticul. 

Urografia indică o formaţiune cu caractere benigne situată în peste 90% din cazuri între 
grupul caliceai superior şi cel mijlociu. Tijele din vecinătatea formaţiunii sunt amprentate, 
încurbate, uşor deplasate. De cele mai multe ori ele au aspect în oglindă. Cupa caliceală de 
drenaj este de obicei mai mică, iar tija mai scurtă. Orientarea lor este anormală. 

Uneori când hipertrofia este importantă produce amprentă şi asupra bazinetului. 

CT evidenţiază un ţesut cu structură normală în regiunea suspectă. 

4.2. Persistenţa lobulaţiei fetale 

In viaţa intrauterină pe suprafaţa rinichiului se constată şanţuri adânci între lobii renali. 
Fuziunea începe la naştere şi se continuă până în jurul vârstei de 4 ani. Uneori fuzionarea lobilor 
este incompletă şi persistă toată viaţa, ridicând uneori problema unor mase tumorale. 

Pe radiografia renală simplă conturul este ondulat. 

Ecografia evidenţiază boseluri pe contur, ele au aceeaşi structură ca şi restul corticalei. 

Urografia evidenţiază în timpul nefrografic conturul renal ondulat, boselat. Structura 
nefrogramei este omogenă. 

CT nu este necesară pentru diagnostic, dar când se efectuează pentru alte cauze evidenţiază 
incizurile de pe contur şi un aspect normal al parenchimului. 

4.3. Lărgirea congenitală a unui pol 

Este o anomalie rar întâlnită mai ales în stânga la nivelul polului superior. 
Urografia, ecografia, CT şi angiografia evidenţiază aspect normal cu excepţia dimensiunilor 
unui pol care sunt crescute. Uneori se constată absenţa splinei. 

Displazia renală 

Este rezultatul unei opriri în dezvoltarea embriologică normală şi a unei diferenţieri 
defectuoase a metanefrosului ceea ce face ca parenchimul renal să aibă o funcţie redusă. 
Displazia renală este însoţită de anomalii ureterale sau ale tractului urinar inferior. 

Imagistic nu există modificări specifice. 

Ecografic rinichiul este în mod obişnuit mic, dar poate fi şi mare. Corticala este hiperecogenă, 
cu structură mai inomogenă, cu păstrarea diferenţierii corticomedulare şi cu micro sau 
macrochiste. 

Fig. nr.4.16. Rinichi displazic. a) b) Ecografie, secţiune longitudinală. 



Urografic sau scintigrafic rinichiul este mic cu funcţie 
redusă. 

Cistografia retrogradă evidenţiază un reflux 
vezicoureteral şi calice anormale. Rinichiul contralateral 
este hipertrofie. 

Există o formă chistică în care rinichiul are dimensiuni 
variabile numită „displazie multichistică" (vezi capitolul 
chiste renale). 

La naştere apare ca o masă în regiunea lombară. 
Ecografia evidenţiază multiple formaţiuni lichidiene, 
separate de septe ecogene care nu comunică între ele 
ceea ce permite diferenţierea de obstrucţii. Cistografia 
poate evidenţia reflux vezicoureteral în ureterul orb. 

Fig. nr.4.17. Rinichi displazic. Urograf ie. 

5. Malformaţiile congenitale ale aparatului pielocaliceal. 

5.1. Anomalii caliceale 

■ rinichi unipapilar 

■ policalicioza 

■ microcalicioza 

■ megacalicioza 

■ calice ectopice 

■ diverticul paracaliceal 

■ dilatarea unui calice 

5.2. Anomalii ale bazinetului 

■ bazinet extrarenal 

■ duplicaţia aparatului pielocaliceal 

■ bazinet multifid 

5.3. Sindromul de joncţiune pieloureterală 

5.4. Malformaţii ale ureterului : 

Anomalii de număr 

■ ureter bifid 

■ ureter orb 

■ ureter în Y inversat 

■ triplicaţia ureterală 

■ agenezia ureterală 

Anomalii de dimensiuni şi structură 

■ stricturi şi stenoze ureterale 

■ dilatări ureterale 

- megaureterul 

- diverticulul ureteral 

- valve ureterale 

1.1. Anomalii caliceale 

■ Rinichiul unipapilar are un singur lob şi un singur calice. Tubii Bellini se drenează 
direct în pelvis. Rinichiul este mai mic în dimensiuni, dar este situat normal. Are 
vascularizaţie normală. Este asimptomatic fiind descoperit incidental. 

■ Policalicioza. Numărul calicelor este foarte mare ajungând chiar la 40. Aspectul lor 
urografic este normal. 

■ Microcalicioza. Uneori pe urografie se constată calice cu dimensiuni reduse şi tija 
scurtă 

■ Megacalicioza. Este o dilatare non obstructivă a caliciilor date de o malformaţie a 
papilelor. Tijele caliceale şi bazinetul sunt normale. Calicele sunt dilatate şi în număr 
mai mare 

■ Calice ectopice (calice extrarenale). Este o anomalie foarte rară în care calicele sunt 
situate în afara parenchimului renal. 

Rinichiul este discoid cu bazinetul şi calicele situate în afara parenchimului renal. Vasele 
au de asemenea o distribuţie anormală, intrând în rinichi printr-un hil mare sau de-a lungul 
circumferinţei. Se consideră că această anomalie s-ar datora unei dezvoltări precoce şi rapide 
a mugurelui uretral (10) 

Calice ectopice sunt considerate şi deschiderile directe în bazinet când tija caliceală este 
absentă sau foarte scurtă. 

Pe urografie se constată un mic defect de umplere ce poate 
ridica problema unei tumori intraluminale. Pe radiografiile 
cu compresiune, pe incidenţele oblice sau pe CT se poate 
preciza diagnosticul. Atunci când calicele este radiografiat 
ortorontgenograd fornixul apare ca un inel opac ce înconjoară 
papila. 

■ Diverticulul paracaliceal este o cavitate în 
parenchim ce are comunicare cu fornixul, tija 
sau bazinetul printr-un canal îngust. Este tapetat 
de un epiteliu cu celule de tranziţie. Poate fi unic 
sau multiplu. Dimensiunile variază de la câţiva 
milimetrii la 5 cm. De obicei este descoperit 
incidental. 




Fig. nr.4.18. Microcalice. 



Pe urografie diverticulul paracaliceal se umple cu 
substanţa de contrast din aparatul pielocaliceal şi apare ca 
o opacitate rotundă bine delimitată ce comunică cu aparatul 
pielocaliceal. 

CT sau RMN sunt folosite doar în cazul apariţiei unor 
complicaţii ca litiaza sau infecţiile. 

Uneori se constată apariţia „laptelui calcic" în care ecografic se constată o stratificare a 
conţinutului. Lichidul se află deasupra unor imagini mai ecogene fără umbră posterioară. La 
schimbarea poziţiei se modifică şi sediul imaginilor ecogene. (11) 





Fig. nr.4.19. Diverticul paracaliceal. a) Megacalice. Urografie. b) Detaliu 

■ Dilatarea unui calice 

Cauza cea mai frecvente este compresiunea vasculară asupra tijei. Este întâlnită mai frecvent 
la nivelul grupului caliceai superior. 

Clinic majoritatea cazurilor sunt asimptomatice, dar se pot întâlni infecţii urinare, 
hematurie. 

Urografia evidenţiază dilataţia caliceală, iar la baza sa o bandă transparentă bine delimitată. 
Această anomalie mai este denumită sindromul Fraley. 




Fig. nr. 4. 20. Dilatarea unui calice. Ecografie. a) Grup caliceai inferior dilatat (hidrocalice). b) Grup 
caliceai superior dilatat. 




Fig. nr.4.21. Dilatarea grupului caliceai superior. Urografie. 



Ecografia evidenţiază grupul caliceai dilatat, dar nu poate preciza decât rareori cauza. 
1.2. Anomalii ale bazinetului 

Bazinetul extrarenal este o varietate anatomică ce predispune la stază urinară urmată de 
infecţii şi litiază. 

Bazinetul este situat în întregime extrarenal şi este mai mare. Tijele sunt mai lungi, dar 
cu diametrul normal. 

Duplicaţia aparatului pielocaliceal 

Duplicaţia aparatului pielocaliceal se întâlneşte la aproximativ 10-15% din populaţie şi 
este de asemeni considerat o varietate anatomică. în locul bazinetului se află de obicei două 
tije caliceale mai largi şi mai lungi în care se varsă tijele caliceale normale. Poate fi uni sau 
bilateral. 

Duplicaţia poate fi incompletă când rinichiul este drenat 
printr-un singur ureter şi completă când cele două porţiuni 
ale bazinetului, respectiv superioară şi inferioară, se drenează 
prin câte un ureter ce se varsă separat în vezica urinară. 

Cele două uretere se varsă separat în vezică, uretra sau 
alte structuri. Incidenţa ureterului bifid sau dublu este diferit 
raportată în literatur[ în funcţie de modalitatea de diagnostic 
(autopsie, clinic etc), dar nu depăşeşte 0,8%. 

Poziţia orificiului ureteral în ureterul dublu a fost stabilită 
de Weifart în 1877 şi modificată de Meyer în 1946 astfel : 

■ ureterul care drenează lobii superiori renali se varsă 
mai jos şi mai medial; 

■ ureterul care drenează pe cei inferiori, care este situat 
în vezică mai sus şi mai lateral. 

Ureterul dublu sau bifid nu are o importanţă clinică 
deosebită. Uneori când ureterul are forma literei Y pot apare 
unde peristaltice de tip „dute-vino" (înainte-înapoi) dintr-o 
ramură în cealaltă ducând la stază şi minimă dilatare ce 
favorizează infecţiile. 




Fig. nr.4.22. Pielon dublu în 
stînga. Ptoză renală în dreapta. 
Aria renală stângă are dimensiuni 
mai mari decât cea dreaptă. 



Fig. nr. 4.23.Bazinet bifid în stânga şi dublu în Fig. nr. 4.24.Bazinet bifid în dreapta, 
dreapta. Urografie. Agenezie renală stângă. Hipertrofie 

compensatorie. Urografie 

Ureteral care drenează segmentele inferioare renale are în porţiunea intravezicală un traiect 
mai scurt şi prezintă o incidenţă crescută a refluxului vezicoureteral. Cel care drenează 
segmentele superioare prezintă adeseori deschideri ectopice în uretră, uter, vagin, vezicule 
seminale, duet ejaculator etc. Orificiul ectopic este mai frecvent predispus obstrucţiei sau 
incontinenţei urinare. 

In cazurile de obstrucţie apare hidronefroză, iar pe urografie se constată un aspect de 
formaţiune în polul superior ce deplasează aparatul pielocaliceal în jumătatea inferioară a 
rinichiului dând un aspect de „crin vestejit". 

Pe urografie rinchiul cu duplicaţie a aparatului pielocaliceal: 

- are dimensiuni crescute faţă de cel sănătos, dar nu mai mult de 3 cm; 

- de obicei porţiunea inferioară aparatului pielocaliceal este mai mare şi drenează cea 
mai mare parte a rinichiului; 

- parenchimul este mai subţire la poli faţă de zona mijlocie; 

- calicele sunt asimetrice; 

- uneori există septe care separă bazinetul în două jumătăţi superioară şi inferioară; 

- între cele două porţiuni ale aparatului pielocaliceal se află uneori o adâncitură bine 
vizibilă; 

- pe urografie se poate demonstra prezenţa obstrucţiei. 




Fig. nr. 4.25.Pielon dublu bilateral. 
Urografie. 



Fig. nr.4.26. Pielon dublu. Ecografie, secţiune 
longitudinală. 




Ecografic se constată un sinus format de două porţiuni 
ecogene separate de o lamă de parenchim. Ecografic trebuie 
căutate anomaliile asociate ca ureterocel, anomalii genitale 
în special uterine. Trebuie verificată existenţa refluxului. Un 
ureter dilatat poate fi un indicator al existenţei refluxului, dar 
absenţa sa nu îl exclude. De multe ori există reflux important, 
iar ecografic aspectul ureterului este normal. 

CT şi scintigrafia nu sunt necesare ele doar confirmă 
diagnosticul. 

Fig. nr.4.27. Pielon dublu în stînga. Pielonul superior este 
mult dilatat. Urografie. 

Bazinetul trifid sau multifid. Este rar întâlnit, rinichiul fiind drenat prin trei sau mai multe 
ramuri unite distal. 

1.3. Sindromul de joncţiune pieloureterală 

Sindromul de joncţiune pieloureterală este cea mai frecventă cauză a obstrucţiei urinare 
la toate vârstele. întrucât intervenţiile chirurgicale raportează vindecări de până la 95%, 
problema majoră rămâne acurateţea diagnosticului. 

Clinic o parte din copiii cu sindrom de joncţiune pieloureterală au obstrucţie cronică 
parţială unde nu prezintă simptomatologie clinică. Simptomul cel mai frecvent întâlnit, este 
durerea lombară cronică, ce se accentuează după un consum mai mare de lichide. Sindromul 
de joncţiune pieloureterală se asociază frecvent cu litiaza urinară şi infecţiile. 

Etiologia obstrucţiei din sindromul de joncţiune pieloureterală este congenitală şi doar 
rareori câştigată. 

Prezenţa unui segment adinamic poate duce la o incoordonare a undelor peristaltice între 
bazinet şi ureter. Alteori, există stenoză pe o distanţă ce variază de la câţiva mm până la 1- 2 
cm. Pliuri ale mucoasei sau chiar valve se întâlnesc frecvent în etiologia bolii. Inserţia înaltă 
a ureterului provoacă un sindrom de joncţiune pieloureterală. Alteori, artere aberante sau 
bande de fibroză, angulaţii, pot cauza dilataţii şi obstrucţii bazinetale. Intersectarea ureterului 
de către vase dă de cele mai multe ori obstrucţie intermitentă. 

Fiziopatologic presiunea urinii la nivelul bazinetului este în mod normal foarte mică 4- 
10 cm H 2 0. Când aceasta creşte, bazinetul şi calicele se dilată. Dilatarea depinde de durata, 
gradul şi sediul obstrucţiei. Atunci când obstrucţia este înaltă, afectarea parenchimului este 
mai importantă. în cazurile în care bazinetul este în întregime intrarenal şi sediul obstrucţiei 
este la nivelul joncţiunii pieloureterale toată presiunea se exercită asupra parenchimului. 
Atunci când o parte din bazinet este extrarenal doar o parte din presiune se îndreaptă spre 
parenchim. Porţiunea extrarenală, fiind înconjurată de grăsime, se poate dilata şi preia o parte 
din presiune "decomprimând" caliciile. 

Hidronefroza produce atrofie a parenchimului renal atât prin compresiune cât şi prin 
ischemie. Vasele arcuate, care sunt situate între baza piramidelor şi capsula renală, sunt cele 
mai afectate de creşterea presiunii în aparatul pielocaliceal.(12) 

Diagnosticul imagistic evidenţiază semne ale obstrucţiei urinare cronice, parţiale sau 
intermitente. Rareori se întâlnesc obstrucţii acute. 

Prenatal, prin ecografie sau IRM fetală se poate măsura diametrul transversal al bazinetului 
care nu depăşeşte 5 mm şi este sigur anormal peste 10 mm. Un diametru între 5 şi 10 mm 
poate fi dat de un reflux vezicoureteral, megaureter. 

Examinarea postnatală trebuie interpretată cu prudenţă şi trebuie ţinut cont de gradul 
de hidratare al copilului deoarece în caz de uşoară deshidratare diamtrul bazinetului se reduce, 
iar diagnostiul poate fi omis. Dilatările bazinetului sunt însoţite de dilatări ale tijelor şi cupelor 
caliceale, dar întotdeauna bazinetul este disproporţionat de mare în comparaţie cu tijele şi 
caliciile. Ecografia nu poate diferenţia o dilataţie secundară unui sindrom de joncţiune de cea 
dată de refluxul vezicoureteral. Cele două pot coexista. în aceste cazuri cistografia micţională 
este utilă pentru evidenţierea refluxului. 

Bazinetul la nou născut şi copilul mic, apare ca o mică zonă transonică al cărei diametru 
nu trebuie să fie mai mic decât dimensiunea cortexului renal. 

Fig. nr.4.28. Sindrom de joncţiune pieloureterală bilaterală. Bazinet extrarenal. Ecografie a) 
secţiune longitudinală, b ) secţiune transversală. 




Fig. nr.4.29. Sindrom de joncţiune pieloureterală. Obstrucţie cronică. Hidronefroză gradul I a) b 
) Ecografie, secţiuni longitudinale. 




Fig. nr.4.30. Sindrom de joncţiune pieloureterală. a) Hidronefroză gradul III. b ) Hidronefroză 
gradul IV. Ecografie secţiuni longitudinale. 

Fig. nr.4.31. Sindrom de joncţiune pieloureterală bilaterală. Hidronefroză a), b) hidronefroză gigantă. 



Atunci când diametrul bazinetului este egal sau mai mare decât corticala renală trebuie 
suspectată o dilataţie patologică a bazinetului. 

Ecografia Doppler color poate evidenţia vase aberante la nivelul obstrucţiei, fapt important 
în intervenţia chirurgicală. Aprecierea jetului ureteral în vezică poate sugera gradul 
obstrucţiei.(13) 

Indicele de rezistivitate la copil se modifică cu vârsta şi nu se poate face o corelaţie exactă 
cu gradul obstrucţiei, dar poate fi folosit pentru monitorizarea evoluţiei bolii. (14) 

Scintigrafia evidenţiază funcţia renală, hidronefroză şi întârzierea eliminării 
radiofarmaceuticului în ciuda hidratării sau administrării de diuretice. Scintigrafia poate 
fi folosită pentru cuantificarea în timp a modificărilor funcţiei şi aprecierea gradului 
obstrucţiei. (15) 

Aprecierea timpului de înjumătăţire apreciază gradul obstrucţiei. Timpul de înjumătăţire 




Fig. nr.4.32. Sindrom de joncţiune pieloureterală bilaterală. Bazinet extrarenal. 
a) radiografie în clinostatism. b) în ortostatism. 

Fig. nr.4.33. Sindrom de joncţiune pieloureterală. Obstrucţie urinară 
cronică. Urografie. a) expunere la 5 min. b) expunere la 12 min. 



mai mic de 10 minute este normal, iar peste 20 indică obstrucţie. între 10 şi 20 minute valorile 
trebuie interpretate cu prudenţă în funcţie de celelalte date biologice. 

Urografia este utilă pentru a demonstra anatomia aparatului pielocaliceal şi a joncţiunii 
pieloureterale care este uneori mai bine evidenţiată pe o radiografie din PA cu copilul în 
procubit. 

Primele modificări imagistice ce apar în obstrucţiile înalte se întâlnesc la nivelul caliciilor, 
care devin aplatizate, fornixul se rotunjeşte, tubii colectori se dilată. Ulterior caliciile devin 
bombate şi împreună cu tubii colectori dilataţi comprimă parenchimul renal. Bazinetul apare 
dilatat cu margini convexe. Linia care merge pe marginea inferioară a bazinetului şi se continuă 
apoi pe ureter este în mod normal curbă. In hidronefroză este o linie frântă. 

Cupele şi tijele caliceale 



dilatate mimează uneori 
un aspect chistic, dar au 
o comunicare largă cu 
bazinetul. 

Frecvent bazinetul 
extrarenal este confundat 
cu un sindrom de joncţiune 
pieloureterală, dar absenţa 
simptomelor, funcţia secretorie 
bună, calicele normale, 
evacuarea substanţei de 
contrast în ortostatism, permit 
infirmarea obstrucţiei. 

în toate cazurile în care se 
constată sindrom de joncţiune 
pieloureterală. Trebuie ţinut 
cont de faptul că un reflux 
vezicoureteral este a doua 






Fig. nr. 4.34. a) Vas polar inferior care intersectează ureterul în 
stânga. Bazinet extrarenal. Hidronefroză gradul I în stânga şi gradul 
II în dreapta, b) detaliu în stânga. 

cauză de dilatare a aparatului 
pielocaliceal. 

CT este utilă doar in obstrucţiile 
severe cu reducere importantă de 
parenchim când rinichiul are o 
funcţiefoarteredusă.CTevidenţiază 
un rinichi cu dimensiuni mari cu 
nefrogramă întârziată, cu funcţie 
evacuatorie mult redusă. Aparatul 
pielocaliceal este mult dilatat. De 
cele mai multe ori ureterul nu se 
vizualizează. (16) 

Evoluţia naturală a sindromului 
de joncţiune este diferită de la caz 
la caz. Uneori se constată o regresie Bazinet extrarenal. Secţiune axială CT. 
spontană a dilatării prin maturarea 
joncţiunii pieloureterale. Alteori are 
loc o stagnare îndelungată a gradului 

dilatării. Se mai poate constata o creştere a gradului obstrucţiei cu progresia dilatării, dar mai 
frecvent cu deteriorarea funcţiei renale ce necesită corectare chirurgicală prin pieloplastie. 

Postoperator aparatul pielocaliceal rămâne dilatat dar se reduce în dimensiuni treptat în 
6-12 luni. Creşterea dimensiunilor aparatului pielocaliceal postoperator este patologică şi 
poate fi dată de o restenozare prin fibroză. 

Una dintre complicaţiile postoperatorii este urinomul datorat unei suturi imperfecte care 
se detectează ecografic ca o imagine transonică ce necesită drenaj sub ghidaj ecografic atunci 
când este mare. 

Funcţia renală este recuperată treptat iar pe urografie la 6 luni postoperator se poate aprecia 
gradul recuperării. 



Fig. nr.4.35. Sindrom de joncţiune pieloureterală bilaterală. 



4.4. Malformaţii congenitale ale ureterului 
Anomalii de număr 

Ureterul bifid drenează un bazinet bifid în două uretere, care se unesc apoi având forma 
literei Y sau V. 

Ureterul „orb". Uneori o ramură a ureterului nu drenează nici un segment renal. El se 
umple incidental pe urografie prin reflux ureteroureteral. Ureterul orb orientat întotdeauna 
cranial porneşte în unghi ascuţit din ureterul normal şi este de regulă mai larg decât acesta. 
Foarte rar ureterul orb porneşte direct din vezica urinară. Uneori ureterul orb nu se umple 
pe urografie fiind diagnosticat doar prin pielografie retrogradă. 

Ureterul în Y inversat este o anomalie rară în care cele două ramuri ale ureterului ce 
pornesc din vezica se unesc proximal. 

Triplicaţia ureterală sau ureterul supranumerar este anomalia foarte rară în care duetul 

Fig. nr.4.36. Ureter bifid în V. 
Reflux ureteroureteral de tip 
Yo-Yo. 



Fig. nr. 4.37. Ureter orb cu Fig. nr. 4. 38. Ureter orb. 
deschidere în uretră. Pielografie ijrografie. 
ascendentă. 



mezonefric se divide prematur şi formează mai multe uretere. Triplicaţia ureterală poate fi: 
1. completă când cele trei uretere pornesc din rinichi au fiecare orificiu de deschidere 
în vezică 

2. incompletă când există un ureter normal şi un ureter bifid 

3. ureter trifid când cele trei uretere se varsă printr-un orificiu comun 

4. din rinichi pornesc două uretere dintre care unul are forma de Y inversat şi există 
trei orificii de vărsare în vezică. 

Diagnosticul se pune pe urografie care evidenţiază morfologia ureterului şi răsunetul 
funcţional asupra parenchimului. 

Atrezia ureterală este datorată insuficientei dezvoltări a mugurelui ureteral. Trigonul 
vezical prezintă un punct fibros de partea afectată ce reprezintă un rest de ureter. 

Anomalii de dimensiuni şi structură 
Stricturi şi stenoze ureterale. 

Ureterul prezintă trei îngustări fiziologice : la joncţiunea pieloureterală, la intersecţia vaselor 
iliace şi la intrarea în vezica unde lumenul său rareori are un diametru mai mare de 5 mm. 

Stricturile sunt îngustări sub 5 mm pe o lungime de 3-5 mm. Stricturi congenitale sunt foarte 
rar întâlnite. Mai frecvent se constată îngustări de calibru datorate amprentelor vasculare. 

Cele mai cunoscute sunt date de : artera ombilicală stângă, vena ovariană dreaptă arterele 
polului renal inferior, vena cavă, vena iliacă. 

Stenozele sunt diminuări ale calibrului pe o distanţă mai mare de 5 mm. La nivelul zonelor 
îngustate nu se constată modificări structurale. Se consideră că ele s-ar datora unor tulburări 
în embriogeneză în timpul săptămânilor XI-XII. 

Urografie se constată zone de stenoză cu dilatarea segmentului situat în amonte. Frecvent 
pe urografie se constată zone mai înguste ale ureterului care se pot datora undelor peristaltice 
sau unor spasme, etc. Stricturile sau stenozele se însoţesc întotdeauna de dilatări patologice 
suprajacente. 

Fig. nr.4.39. Stenoză ureter. a) b) Urografie. 
Dilatarea ureterului 

La copil există dilatări fiziologice, funcţionale sau mecanice. 

■ Dilatările fiziologice sunt date de vezica urinară plină şi de constipaţia cronică 
severă. 

■ Dilatările funcţionale sunt întâlnite în diabetul insipid, refluxul vezicoureteral, vezica 
neurogenă, inflamaţii. 

■ Dilatările mecanice sunt în cele mai multe cazuri congenitale. 

Dilatarea treimii superioare a ureterului datorat intersecţiei cu vena cavă superioară este 
numită ureter retrocav. Se însoţeşte întotdeauna de hidronefroză. 

Urografia evidenţiază bine aparatul pielocaliceal dilatat şi traseul ureterului. CT evidenţiază 
raportul ureterului cu vena cavă. 

Ecografia nu este metoda de elecţie în vizualizarea ureterului datorită suprapunerii 
gazelor intestinale. 

- Dilatarea celor doua treimi superioare deasupra intersecţiei cu vasele iliace este 
obişnuită şi nu trebuie considerată patologică. 

- Dilatarea întregului pielon este secundară unui obstacol vezical sau subvezical, 
ureterocel şi mult mai rar congenitală în cadrul unui megaureter congenital. 

Megaureterul primar 

Megaureterul primar este o dilatare congenitală deasupra segementului terminal situat la 
nivelul porţiunii ureterovezicale care are calibru normal dar are caracter obstructiv deoarece 
este aperistaltic. Macroscopic este normal sau uşor îngustat. Uneori se asociază un proces de 
fibroză a segmentului ureteral distal care împiedică peristaltismul. Lungimea segmentului 
obstructiv este în medie de 1,5 cm. 

Megaureterul primar este obstructiv şi este depistat la copilul mic. Este bilateral în aproximativ 
20% din cazuri, iar când este unilateral, afectează mai ales partea stângă, sexul feminin şi se 
asociază cu alte anomalii ale aparatului urogenital ca de exemplu ureterocelul.(17) 

Diagnosticul perinatal 

In viaţa fetală ureterul nu poate fi identificat ecografic. După naştere, megaureterul este 
depistat ecografic ca o structură tubulară anecogenă situată în spatele vezicii urinare sau la 
nivelul porţiunii lombare. Dilatarea ureterului sau caliciilor poate fi prezentă. Uneori pot fi 
identificate undele peristaltice care se opresc deasupra segmentului aperistaltic. 



Malformaţii renale 



459 



Urografia este metoda cu cea mai mare sensibilitate, specificitate şi evidenţiază ureterul 
dilatat care uneori este tortuos deasupra unei zone îngustate. Tipic pentru megaureterul 
primar este aspectul convex al porţiunii distale. 

Urografia evidenţiază o zonă îngustată fuziformă de 1-4 cm, de obicei la intrarea în vezică, 
deasupra căreia se constată o importantă dilatare însoţită de sinuozităţi ale traiectului. In ciuda 
dilatării impresionante a ureterului uneori sistemul colector intrarenal este doar uşor dilatat. 




Fig. nr.4.40. Megaureter pig. nr. 4.41. Megaureter 

congenital în dreapta. Urografie. congenital în stânga. Litiază 

ureterală bilaterală 



Funcţia renală nu este afectată. în timp însă apar consecinţele funcţionale şi morfologice 
ale obstrucţiei cronice. 

Radiografiile în procubit din PA efectuate tardiv sunt deosebit de utile permiţând vizualizarea 
ureterului în întrgime. 





Fig. nr. 4.42. Megaureter congenital. Cistografie retrogradă a) 3 luni. b ) 8 luni 

Radioscopic undele peristaltice pot fi 
identificate deasupra zonei afectate care apare 
ca un scurt segment îngustat, adinamic. Frecvent 
se constată hidronefroză. 

Radiografiile efectuate în ortostatism 
evidenţiază retenţia substanţei de contrast în 
ureterul dilatat chiar şi după micţiune. 

La toţi copiii care prezintă megaureter este 
necesară efectuarea cistografiei micţionale 
deoarece refluxul vezicoureteral reprezintă a 
doua cauză de megaureter. Megaureterul datorat 
refluxului este larg şi atonic. 

Ecografia evidenţiază ureterul dilatat în 
regiunea pelvină folosind ca fereastră ecografică 
vezica urinară sau în treimea sa proximală 
unde este vizualizat anterior faţă de muşchiul 
psoas. 

Uneori se asociază o dilatare chistică în 
porţiunea intravezicală numită ureterocel. 

Ecografic porţiunea intravezicală a ureterocelului este dilatată cu conţinut transonic şi 
proemină în vezică. Uneori comunicarea cu vezica este largă, alteori este îngustă şi ureterocelul 
are aspect chistic. Urografic dilatarea este bine vizibilă luând aspect de cap de cobră. 

O alternativă a urografiei este scintigrafia cu Tc-99m care evidenţiază acumularea 
intrarenală şi ureterală a radiofarmaceuticului. Efectuarea testului cu Lasix evidenţiază 
un timp de înjumătăţire mai mare de 20 minute ceea ce confirmă caracterul obstructiv al 
megaur eterului . 

Diverticulul ureteral 

Diverticulul ureteral poate fi congenital sau câştigat. 

Diverticulul ureteral congenital este datorat unui mugure ureteral anormal care se dezvoltă 
din mugurele ureteral primitiv. Diverticulul congenital conţine toate tunicile normale pe când 
în cel câştigat există doar o herniere a mucoasei. 

Diverticulul congenital este de regulă mare, are forma ovalară, este unic şi nu prezintă 
pedicul, comunicarea cu ureterul făcându-se printr-un orificiu. 

Urografic este bine vizibil ca o ramură tubulară sau chistică. 

Diverticulul se umple treptat cu substanţă de contrast, este bine delimitat, are formă ovalară, 
structura omogenă. Pe expunerile cu compresiune, opacifierea este mai bună. 

Pielografia retrogradă este deosebit de utilă permiţând o bună umplere a diverticulului. 

Valvele ureterale. 

Valvele ureterale sunt pliuri ale mucoasei care conţin şi musculară dar fără adventice care 
proemină în lumen. Deasupra lor ureterul este dilatat, iar dedesubt este normal. 

Pliurile care proemină în lumen pot fi semilunare situate pe o porţiune a circumferinţei 
sau sunt circulare cuprinzând întregul lumen. Ele produc obstrucţie ureterală. 

Urografic se constată zone îngustate care în cazul unui pliu semilunar se prezintă ca o 
incizură ascuţită pe contur, ceea ce face ca îngustarea să fie excentrică. In cazul existenţei 




Fig. nr.4.43. Megaureter. Ecografie, secţiune 
oblică la nivelul vezicii urinare. Ureterul dilatat 
este situat posterior faţă de vezică. 

unor pliuri circulare, urografic se constată defecte de umplere circulare pe o lungime de 2-5 
mm, însoţite de dilatarea ureterului suprajacent. 

Uneori obstrucţiile ureterale sunt importante ducând la hidronefroză cu toate consecinţele 
ei. Atunci când funcţia renală este redusă, pielografia ascendentă este utilă. La copil incizuri 
sau defecte de umplere circulare datorate unor pliuri ale mucoasei mai proeminente sunt 
normale. Ele dispar odată cu creşterea şi alungirea ureterului. Se consideră patologice doar 
acela care sunt însoţite de dilatări suprajacete ale ureterului. 

Ureterocelul 

Ureterocelul este o dilataţie chistică a porţiunii distale submucoase a ureterului. 

în funcţie de poziţie poate fi intravezical, când ureterul este complet în interiorul vezicii şi 
extravezical, când o parte a chistului se extinde în uretră la nivelul colului vezicii sau în perineu. 

în funcţie de inserţia ureterului în vezică, ureterocelul poate fi ortotopic sau simplu, când 
orificiul este localizat în poziţie anatomică normală la nivelul trigonului vezical, şi ectopic 
când este localizat în altă poziţie. 

Există o varietate de ureterocel denumită cecoureterocel în care chistul este alungit, tunelizat 
de la nivelul trigonului până în uretră. (18) 

Ureterocelul ortotopic 

Ureterocelul afectează mai ales sexul feminin, este localizat mai frecvent în dreapta iar în 
10% din cazuri este bilateral. 

Oricare dintre tipuri poate fi obstructivă şi poate cauza hidronefroză şi infecţii urinare. 
Prezenţa ureterocelului duce la dezorganizarea structurilor normale ale trigonului vezical şi 
va facilita apariţia refluxului. (19) 

Ecografia evidenţiază o imagine chistică cu perete subţire intravezicală la nivelul trigonului, 
care se continuă cu ureterul cu dimensiuni variind de la 1 la 5-6 cm lungime şi 1-3 cm 
lăţime. Ecografia precizează caracterul obstructiv al ureterocelului care poate duce la dilatarea 
ureterului proximal şi hidronefroză. 

Uneori ureterocelul este prolabat intravezical iar ecografic s-au constatat două linii curbe 
ecogene cu formă de paranteză care mărginesc o zonă transsonică. Acest tip de ureterocel era 
puţin obstructiv. 

Alteori apare un ureterocel funcţional în care dilatarea este vizibilă ecografic numai 
în diastola ureterală ca o imagine transsonică ovalară, dispărând în sistolă. Acest tip de 
ureterocel este de asemenea puţin obstructiv şi a fost denumit „funcţional" deoarece apariţia 
sa este legată de funcţia de transport a ureterului. Copii 
nu prezentau simptomatologie clinică ureterocelul fiind 
depistat întâmplător cu ocazia unui examen ecografic de 
rutină. (20) 

Hipertrofia plicii ureterice are un aspect de linie curbă 
ecogenă ce mărgineşte un spaţiu transsonic şi poate mima 
aspectul de ureterocel, atunci când orificiul ureteral este 
închis. Examinarea ecografică în timp real a surprins 
jetul ureteral şi a evidenţiat plică ureterică ce se destinde 
în sistola ureterală, când urina era evacuată în vezică. 
Ulterior, plică ureterică se încurbează din nou revenind 
la forma de semicerc iniţială. Nu se constată semne de 
obstrucţie, hipertrofia plicii ureterului fiind considerată Fig. nr.4.44. Ureterocel prolabat 
o variantă anatomică intravezical. Ecografie. 

Fig. nr.4.45. Ureterocel funcţional (a) în sistolă, (b) în diastolă. Ecografie. 



Suprainfectarea ureterocelului duce la îngroşarea pereţilor şi la apariţia unei formaţiuni 
ecogene situată la nivelul orificiului ureteral, aspect greu de interpretat ecografic diagnosticul 
fiind pus cistoscopic. 

Uneori ureterocelul este bilateral, alteori s-a constatat existenţa unui calcul format în 
interiorul ureterocelului 

De asemenea ecografia evidenţiază malformaţiile asociate, cea mai frecventă fiind duplicaţia 
aparatului pielocaliceal. 

In cazurile cu duplicaţie ale aparatului pielocaliceal, ureterul care drenează jumătatea 
superioară a rinichiului prezintă frecvent ureterocel. Conform regulii Weigert - Meyer, ureterul 
care drenează jumătatea superioară se inseră mai inferior şi medial. In aceste cazuri frecvent 
ureterocelul prolabează în interiorul vezicii. 





Fig. nr.4.46. Ureterocel la nivelul căruia 
este surprins jetul urinar. Ecografie 
Doppler. 



Fig. nr.4.47. Inflamaţie la nivelul 
ureterocelului. Ecografie. 



Ecografia Doppler evidenţiază dinamica ureterală, caracterele jetului ureteral sau 
absenţa acestuia în obstrucţiile complete. Viteza jetului trebuie comparată cu cea din partea 
contralaterală pentru a estima gradul obstrucţiei. 

Urografia evidenţiază dilatarea fuziformă a porţiunii intramurale a ureterului care este 
bine delimitată de două linii transparente date de pereţii ureterului cu aspect de cap de 
cobră.(20). 

Ureterocelul proiemină în vezică şi este bine evidenţiat pe expunerea la 5 minute după care 
umplerea vezicii poate să îl mascheze. Urografia permite vizualizarea aparatului pielocaliceal 
în întrgime şi identificarea anomaliilor asociate. 

Cistografia retrogradă, în faza de semiumplere, evidenţiază ureterocelul care apare ca o 
lacună intravezicală, bine delimitată de substanţa de contrast - este uneori posibilă decelarea 
unui reflux vezico-ureteral la nivelul ureterului homolateral şi uneori a celui contralateral. 

în timpul micţiunii ureterocelul poate să prolabeze în uretră cu întreruperea bruscă a 
micţiunii 

IRM evidenţiază în T2 funcţionarea deficitară a jumătăţii superioare a rinichiului şi drenajul 
său ineficient. IRM depistează şi alte anomalii asociate. 

Scintigrafia este utilă în vizualizarea leziunilor fibroase secundare obstrucţiei şi infecţiilor 
repetate. Scintigrafia este rar folosită în diagnostic deoarece vizualizează numai formele mari. 

Ureterocelul ectopic 

Ureterocelul ectopic se poate deschide în uretră sau la nivelul tractului genital în veziculele 
seminale, duetul ejaculator, vasele deferente uter vagin. Uretrocelul cu deschidere în uretră 
este o cauză de incontinenţă urinară. (21) 

Fig. nr.4.51. Ureterocel ectopic cu deschidere 
în uretră. a) Ecografie. b) Urografie. 



Ecografic se constată o imagine transsonică ovalară saculară la nivelul joncţiunii 
vezicouretrale. Imaginea este destul de greu de surprins deoarece vezica urinară este rareori 
în repleţie datorită incontinenţei urinare. Examinarea timp mai îndelungat a acestei regiuni 
şi folosirea de incidenţe multiple este deosebit de utilă. 

Urografia evidenţiază o zonă lacunară în formă de „de virgulă" situată în zona vezicouretrală. 
Acest aspect se datorează probabil unei grosimi mai mari a pereţilor ureterali. în cazurile de 
ureter ectopic cu inserţie în uretră dar fără ureterocel, ecografia şi urografia nu a evidenţiat 
modificări patologice. 

Diverticulul vezical 

Diverticulul vezical este o 
protruzie a mucoasei printr-un 
defect al musculaturii vezicale 
şi este rareori depistat în 
copilărie deoarece nu produce 
simptomatologie clinică. 

Ecografic apare ca o imagine 
transonică înconjurată de 
peretele vezicii care comunică 
printr-un col cu aceasta. Uzual 
are dimensiuni mici. Rareori 
diverticulii sunt multiplii. 

Diverticulii vezicali congenitali 
nu rebuie confundaţi cu 
pseudodiverticulii care apar 
în vezica de luptă şi care se 
datorează hipertrofiei mucoasei 
şi musculaturii. Fig- nr.4.52. 

transversală. 




Diverticul vezical. Ecografie, secţiune 

Fig. nr.4.53. Pseudodiverticuli. Vezică de luptă, a) ecografie b) cistografie. 



Valvele uretrale posterioare 

Apar la băieţi şi sunt pliuri ale mucoasei uni sau bicuspide care proemină în lumen, de pe 
faţa posterioară a uretrei, sub verrum montanum şi coboară în jos şi înainte. Când cele două 
pliuri se sudează anterior, realizează un fel de cupă asemănătoare valvulelor venoase. 

Valvele uretrale posterioare produc fie o obstrucţie importantă, care se manifestă clinic 
neonatal, fie una parţială care este depistată la copilul mare, datorită infecţiilor urinare sau 
chiar insuficienţei renale. (22) 

Antenatal ecografia depistează o vezică urinară mare cu pereţi îngroşaţi, cu o formă ce 
sugerează gaura cheii, însoţită uneori de dilatarea întregului aparat pielocaliceal. Se mai 
constată oligohidroamnios.(23) 

IRM prenatal este superior ecografiei în diagnosticul valvelor uretrale, deoarece osificarea 
oaselor bazinului împiedică uneori o bună vizulizare a pelvisului. IRM evidenţiază megavezică 
cu perete îngroşat, hidronefroză, hidroureter, oligohidroamnios. Semnul clasic este o vezică 
urinară mult dilatată cu aspect asemănător cu „gaura cheii". (24) 

Clinic se constată disurie, un jet slab sau picătură cu picătură, glob vezical. Postnatal 
diagnosticul de obstrucţie prin valve uretrale se face prin ecografie şi cistografie retrogradă. 

Ecografic se constată o vezică urinară destinsă cu perete îngroşat, dilatarea uretrei 
posterioare şi a ureterului. 

Se poate constata un col vezical deschis, care se termină sub formă de cupă 1-2 cm mai jos. 
Uneori se constată dilatarea aparatului pielocaliceal, îngustarea parenchimului cu creşterea 
ecogenităţii, lipsă de diferenţiere corticomedulară. 

In cazurile cu obstrucţie foarte importantă, se constată urinom şi ascită. 

Cistosonografia încearcă să îmbunătăţească performanţele examinării standard. Abordul 
este perineal. Este necesară cateterizarea vezicii şi introducerea contrastului ecografic. în 
timpul micţiunii se vizualizează uretra posterioară dilatată care apoi se îngustează brusc. 

Fig. nr.4.55. a)Valve uretrale. b Detaliu) 



Cistografia prin puncţie suprapubiană sau retrogradă evidenţiază: 

■ dilatarea uretrei posterioare însoţită de o îngustare bruscă a calibrului este semnul cel mai 
important; 

■ vezica urinară cu perete îngroşat, trabeculat datorită hipertrofiei muscularei; 

■ reflux vezicoureteral; 

■ reflux al substanţei de contrast în utriculă, glande prostatice, uracă; 

■ uneori apar diverticuli vezicali, vezică de luptă; 

■ uretra bulbară şi peniană au un calibru redus; 

■ pe expunerea în timpul micţiunii se constată o diminuare bruscă a diametrului la 
unirea dintre uretra prostatică şi membranoasă. Rareori se constată o incizură dată 
de valve. 

Examinarea radioizotopică este utilă pentru a aprecia starea funcţională a 
parenchimului. 

Prognosticul depinde de funcţia renală reziduală în momentul diagnosticării. Rezecţia 
endoscopică a valvelor înlătură obstacolul. (25) 
Diagnosticul la copilul mare. 

In cazurile în care obstrucţia este mică, modificările clinice apar târziu. In aceste cazuri 
este vorba de un sept situat sub verrum montanum. 

Imagistic se constată o uşoară dilataţie a uretrei prostatice. Dilatarea vezicii şi a aparatului 
pielocaliceal superior este variabilă. 

5. CHISTE RENALE 



Clasificarea în chiste genetice şi nongenetice pare cea mai potrivită din punct de vedere 
al investigaţiilor imagistice. 

Clasificarea chistelor renale 

Clasificarea chistelor renale după Comitetul de Clasificare, Nomenclatură şi Terminologie al 
Academiei Americane de Pediatrie, Secţia Urologie, este prezentată în tabelul numărul 1. 

Tabel nr.l: Bolile chistice ale rinichilor 

A. GENETICE 

1. Boala polichistică autosomal recesivă (infantilă) 

2. Boala polichistică autosomal dominantă (a adultului) 

3. Nefronoftizia juvenilă (boala chistică medulară) 

a. nefronoftizia juvenilă (autosomal recesivă) 

b. boala chistică medulară (autosomal dominantă) 

4. Nefroza congenitală (sindromul nefrotic familial) 

5. Malformaţii multiple care includ chiste renale 

B. NONGENETICE 

1. Rinichiul multichistic (rinichiul displazic multichistic) 

2. Rinichiul chistic multilocular (nefromul chistic multilocular) 

3. Chistul renal simplu 

4. Rinichiul spongios medular 

5. Chiste renale dobândite 

6. Diverticulul caliceai (chistul pielogenic) 



5.1. Bolile chistice genetice 

Bolile chistice genetice conţin : 

• două tipuri polichistice: 

- autosomal recesivă, numită de tip infantil 

- autosomal dominantă, numită de tip adult 

• două tipuri de boli chistice complexe medulare 

- autosomal recesivă, nefronoftizia juvenilă 

- autosomal dominantă, boala chistică medulară 

• sindromul nefrotic familial este autosomal recesiv 

• boli autosomal dominante care cuprind şi afectarea rinichiului 

Rinichiul "polichistic" nu trebuie confundat cu rinichiul "multichistic". Cei doi termeni nu 
sunt sinonimi. Rinichiul multichistic se referă la o formă severă de displazie renală. Rinichiul 
polichistic nu cuprinde displazii. (16) 

Din multitudinea de boli chistice genetice doar unele beneficiază de aportul diagnosticului 
imagistic, în practica curentă şi au fost descrise în acest volum. 

5.1.2. Rinichiul polichistic autosomal recesiv (de tip infantil) 

Incidenţa sa este scăzută 1:6000 - 1:14000 naşteri, apărând mai ales la sexul feminin. (1) 
Anatomopatologic rinichiul polichistic autosomal recesiv se caracterizează prin: 

■ rinichi măriţi în dimensiuni bilateral dar cu păstrarea formei 

■ modificarea arhitecturii intrarenale 

■ dilatarea tubilor colectori renali în afara medularei 

■ fibroză periportală 

■ chiste hepatice epiteliale 

■ dilatarea canaliculelor biliare 

Acest aspect corespunde sindromului Potter I. Uneori, există o afectare mai importantă a 
rinichiului, alteori a ficatului. 

Clinic există două tipuri de prezentare: 

1. Forma perinatală. în viaţa intrauterină se constată oligohidroamnios. La naştere 
copiii prezintă facies de tip Potter, hipoplazie pulmonară cu insuficienţă respiratorie. 
Rinichii sunt foarte mari în volum, putând cauza probleme la naştere - distocii. 
Boala este incompatibilă cu viaţa, decesul survenind din cauza insuficienţei renale 
şi a insuficienţei respiratorii în primele două luni de viaţă. Rarele cazuri care 
supravieţuiesc la naştere prezintă insuficienţă renală importantă. 

2. Forma cu debut în copilărie. Apare în jurul vârstei de 3-5 ani sau mai târziu. Este o 
formă medie de boală în care clinic predomină insuficienţa renală şi hipertensiunea 
arterială. Datorită fibrozei hepatice asociate se constată: hipertensiune portală, varice 
esofagiene, hepatosplenomegalie. 

Rareori boala apare clinic între 5-20 de ani şi se manifestă tot prin insuficienţă hepatică 
şi renală. Cu cât boala apare clinic mai tardiv cu atât timpul de supravieţuire este mai 
lung.(2) 

Diagnosticul prenatal ecografic include : 

■ rinichi cu dimensiuni mai mari în comparaţie cu vârsta gestaţională, cu mai mult 
de 2 deviaţii standard; Raportul dintre circumferinţa rinichiului şi circumferinţa 
abdomenului de asemeni depăşeşte 2 deviaţii standard. Sunt necesare măsurători 
repetate; 

■ mărirea rinichiului începe după mijlocul celui de al doilea trimestru de sarcină; 

■ chistele pot fi vizibile uneori; 

■ corticala renală este normală apărând hipoecogenă; 

■ în jurul medularei care este ecogenă se constată o fină linie subţire hiperecogenă; 

■ vezica urinară nu se vizualizează; 

■ prezenţa oligohidroamniosului în primul sau al doilea trimestru de sarcină este un 
semn prognostic nefavorabil. (3) 

Diagnosticul postnatal se face în primul rând prin ecografic La copiii cu suspiciune de 
rinichi polichistic este necesară folosirea unor traductoare liniare cu înaltă frecvenţă. (4) 
Postnatal ecografia evidenţiază: 

■ rinichi măriţi de volum bilateral; 

■ creşterea ecogenităţii atât a corticalei cât şi a medularei; 

■ lipsă de demarcare corticomedulară şi medulosinusală; 

■ aparatele cu înaltă rezoluţie evidenţiază uneori tubii dilataţi, orientaţi radiar sau sub 
formă de rozetă; 

■ rareori se constată mici chiste cu diametrul sub 1 cm.; 

■ imagini fine punctiforme hiperecogene, fără umbră acustică posterioară, care apar 

odată cu insuficienţa renală sau se pot datora unor depozite de calciu; 

■ dilatări ale canalelor biliare; 

■ splenomegalie. 




Fig. nr.5.1. Rinichi polichistic de tip infantil. Fig. nr.5.2. Ficat polichistic. Ecografie. 

Ecografie, secţiune longitudinală. 



Creşterea ecogenităţii parenchimului renal este foarte mare, depăşind-o pe cea a ficatului, 
datorită numeroaselor interfeţe create de tubii colectori dilataţi. (5) 

In cazurile în care diagnosticul ecografic nu este concludent se poate efectua CT sau 
urografie. 

CT este mai sensibilă în detectarea inomogenităţii structurii rinichiului. Rareori se 
vizualizează chiste. Pe măsură ce copilul creşte chistele sunt mai mari şi mai bine vizibile. 
CT indică : 

■ rinichi măriţi de volum simetrici; 

■ calcifieri punctiforme care apar odată cu înrăutăţirea funcţiei renale; 

■ substanţa de contrast stagnează timp îndelungat în tubii dilataţi de la nivelul medularei 
renale, 

■ minimă excreţie a substanţei de contrast în aparatul pielocaliceal; 

■ vezica urinară este mică şi conţine puţină substanţă de contrast; 

■ rareori se constată mici chiste. 

IRM evidenţiază rinichi cu dimensiuni mărite şi hipersemnal în T2.în TI rinichii apar cu 
hiposemnal. Uneori se constată câteva chiste. Urografia IRM evidenţiază în medulara renală 
tubii dilataţi cu dispoziţie radiară. 

Urografia evidenţiează rinichi "mut urografie". Alteori, apare o nefrogramă cu intensitate 
redusă în care se individualizează striaţii radiare, care pornesc de la nivelul medularei până în 
corticală, datorită umplerii tubilor colectori dilataţi. Acest aspect este destul de caracteristic. 
Nefrogramă are structură inomogenă "pătată" şi persistă chiar 48 de ore după injectare. 
Aparatul pielocaliceal este foarte rar vizibil şi are o intensitate redusă. 

5.1.3. Rinichiul polichistic autosomal dominant (de tip adult) 

Este o afecţiune ereditară caracterizată prin multiple chiste renale şi variate manifestări 
sistemice. 



Chiste renale 



471 



Severitatea bolii este imprevizibilă. S-a stabilit locusul genei responsabile de apariţia bolii 
ca fiind localizat pe braţul scurt al cromozomului 16. Acest locus cuprinde mai multe gene. 
în funcţie de gena afectată apar forme de boală diferite. Astfel, afectarea genei numerotată 
cu 1 (PDK 1 polycystic dominant kidney 1) dă o formă de boală mai severă în comparaţie cu 
afectarea genei numerotată cu 2. (6) 

Boala are o transmisie autosomal dominantă şi are o înaltă penetraţie. 

Deşi este etichetată de "tip adult" afectarea renală începe, probabil, în viaţa intrauterină. 

Anatomopatologic se constată chiste renale, variate ca număr şi dimensiuni. în formele 
uşoare de boală sau în copilărie chistele au dimensiuni mici şi sunt mai puţine ca număr. Ele 
cresc treptat şi produc compresiune şi atrofie a tubilor intacţi. 

Chistele sunt asimetrice, dar foarte rar cuprind doar un segment renal sau numai un rinichi, 
în chistele ce derivă din porţiunile distale ale nefronilor se constată o concentraţie mai mare 
de electroliţi şi uree. Se mai constată hemoragii intrachistice. Chistele infectate conţin un 
material purulent. (7) 

Incidenţa adenoamelor renale este mult mai mare la bolnavii cu rinichi polichistic de tip 
adult (raport 1:4). Se constată chiste şi în alte organe. în ficat (30-50% din cazuri) chistele pot 
produce compresiuni asupra venei cave inferioare. în 10% din cazuri apar chiste pancreatice 
care de regulă sunt asimptomatice, iar în 5% din cazuri chiste splenice. Se mai constată chiste 
în: ovar, testicul. 

Se mai asociază: 

- diverticuli de colon; 

- anevrisme cerebrale în teritoriul poligonului Willis (28% din cazuri); 

- litiază renală (18% din cazuri,) (8) 

- creşterea incidenţei carcinomului renal. (9) 

Clinic rinichiul polichistic de tip adult este asimptomatic în copilărie, în perioada în care 
rinichii nu sunt evident măriţi în volum. Rareori se constată nefromegalie, hipertensiune, 
hematurie, proteinurie. 

Creşterea progresivă în dimensiuni a chistelor este însoţită de pierderea funcţiei renale, 
care începe în adolescenţă, între 13-19 ani. (6) 

Ecografia evidenţiază: 

- multiple imagini chistice în ambii rinichi 

- conturul renal normal la copilul mic devine boselat în timp 




Fig. nr.5.3. Rinichi polichistic de tip adult, a), b). Ecografie, secţiuni longitudinale. 

- dimensiunile şi structura renală sunt normale la copilul mic, uneori pot exista câteva 
chiste. 

La copilul mare rinichii sunt măriţi de volum şi prezintă multiple chiste situate asimetric 
cu dimensiuni variate. 

Chistele suprainfectate sau cu hemoragii intrachistice au pereţi îngroşaţi sau ecouri în 
interior, constatându-se chiar un nivel de detritusuri celulare - lichid. 

Aproximativ 68% dintre copiii cu rinichi polichistic de tip adult prezintă chiste renale 
între 11 şi 20 de ani. Chistele renale prea mici nu se pot evidenţia. (18) 

Se mai constată calcifieri în pereţii chistelor sau litiază. 

Ecografia Doppler vizualizează vase deplasate de chiste mari. Uneori chistele mari 
distorsionează arhitectura vasculară renală. 
CT la copilul mic evidenţiază aspect normal. 
La copilul mare se constată: 

- creşterea dimensiunilor renale 

- creşterea numărului chistelor 

- rinichii apar asimetrici 

- multiple chiste cu dimensiuni variate care produc boseluri pe contur 

Chistele apar ca imagini hipodense cu dimensiuni variabile, structură omogenă, formă 
rotundă - ovalară. Chistele nu sunt iodofile. Uneori apar calcifieri în peretele chistului. 

Prezenţa hemoragiilor intrachistice duce la creşterea densităţii conţinutului care poate 
ajunge la 60 - 90 UH. Chistele hemoragice sunt localizate mai ales subcapsular. 

Infecţia intrachistică duce la îngroşarea pereţilor care devin vizibili, iar structura apare 
inomogenă. Uneori peretele este gros şi captează contrast. 




Figura nr.5.4. Rinichi polichistic de tip adult, a), b), c), d). CT secţiuni axiale postcontrast. 

IRM chistele necomplicate apar ca imagini hipointense în TI şi hiperintense în T2. 
Chistele hemoragice au un semnal cu intensitate variabilă depinzând de timpul scurs de 
la debutul hemoragiei. 

Metahemoglobina este hiperintensă în TI. 

Chistele infectate apar hipointense în Tl şi hiperintense în T2, cu încărcare la nivelul 
peretelui după administrare de Gadoliniu (3). 

Urografia evidenţiază în formele medii de boală: 

- arii renale cu dimensiuni crescute 

- boseluri pe contur 

- nefrograma prezintă structură inomogenă prin prezenţa unor zone transparente date 
de chiste. Acestea sunt mai bine vizibile pe tomografie 

- aparatul pielocaliceal prezintă : amprente, alungiri, dilatări 

în cazurile în care există multiple chiste, iar compresiunea lor duce la atrofie parenchimatoasă, 
funcţia renală este redusă, putând apărea rinichi "mut urografic". In aceste cazuri, pielografia 
ascendentă este utilă. 

Diagnosticul diferenţial între chistele renale simple şi multiple şi rinichiul polichistic 
autosomal dominant este dificil. O regulă empirică, dar utilă, ar fi: atunci când chistele pot 
fi numărate ele sunt simple, iar când nu avem rinichi polichistic. (17) 

Prezenţa unor chiste în alte organe sau a anevrismelor, pledează pentru rinichi polichistic. 
Existenţa bolii în familie sau examinările citogenetice sunt criterii deosebit de utile pentru 
diagnostic. 

Scintigrafia 

Examinarea radionuclidică pune în evidenţă hipertrofia bilaterală a rinichilor cu multiple 
zone lacunare rotunde în faza angiografică de perfuzie renală. Imaginile tardive, în special 
cele cu 99m Tc-MAG 3 , pot evidenţia fie zone lacunare multiple, fie pot demonstra umplerea 
cu substanţă radioactivă a unora dintre chiste. Vizualizarea chistelor poate fi îmbunătăţită 
utilizând agenţi corticali aşa cum este 99m Tc-DMSA. 

Sfatul genetic 

Deoarece 50% din copiii născuţi din părinţi care au rinichi polichistic autosomal dominant 
vor avea o formă clinic manifestă de boală este necesară o supraveghere atentă încă din 
copilărie. 

O examinare ecografică anuală este deosebit de utilă pentru a surprinde apariţia chistelor. 
Chistele care au diametrul sub 5 mm nu sunt evidenţiabile ecografic, dar creşterea bruscă, 
prea rapidă în dimensiuni a rinichiului, între cele două examinări succesive, poate atrage 
atenţia asupra bolii. 

5.1.4. Boala chistică medulară a rinichiului 

(Nefronoftizia juvenilă - Boala chistică complexă medulară) 

Boala chistică medulară a rinichiului cuprinde două afecţiuni: nefronoftizia juvenilă şi 
boala chistică complexă medulară, care sunt similare din punct de vedere anatomopatologic 
şi clinic, dar diferă prin modul de transmisie şi prin momentul apariţiei clinice. 

Anatomopatologic boala chistică medulară este o afecţiune tubulo-interstiţială progresivă, 
în formele clinic manifeste de boală se constată: nefrită interstiţială, infiltrat interstiţial 
limfocitar, depozite de mucoproteine, dilataţii ale tubilor şi atrofie, care începe la nivelul 
corticalei şi apoi cuprinde întreg rinichiul, care devine mic şi cu suprafaţă granulară. 

Chistele sunt prezente la nivelul joncţiunii corticomedulare şi mai rar în medulară. 

Fig. nr.5.5. Boală Fanconi. Ecografie. Mici 
chiste renale situate atât în parenchim cât şi 
în sinus. Ecogenitatea parenchimului crescută. 
Lipsă de diferenţiere corticomedulară. Sinus 
cu dimensini reduse. 



Atât în nefronoftizia juvenilă cât şi în boala chistică complexă medulară pare a fi afectată 
primar membrana bazală tubulară, care în ambele afecţiuni prezintă zone mai îngroşate 
alternând cu porţiuni mai subţiri. 

Mod de transmitere. Aspect clinic 

Nefronoftizia juvenilă, descrisă de Fanconi 
în 1951, se transmite autosomal recesiv, se 
manifestă clinic în jurul vârstei de 5 - 10 ani şi se 
însoţeşte de alte anomalii ale retinei, sistemului 
nervos central etc. 

Boala chistică complexă medulară, descrisă 
de Smith şi Graham în 1945, se transmite 
autosomal dominant şi primele simptome 
clinice apar în jurul vârstei de 30 de ani. 

Ambele se manifestă prin polidipsie şi 
poliurie la mai mult de 80% din cazuri. De 
asemeni, se constată anemie, atribuită defectului 
de eritropoitină. 

în ambele afecţiuni se ajunge la insuficienţă 
renală. 

Nefronoftizia juvenilă se asociază şi cu 
alte afecţiuni ca: retinita pigmentară, fibroza 
hepatică, anomalii scheletice etc. Asocierea 
afectării concomitente a rinichiului şi a retinei 
a dus la descrierea unui sindrom displazic retino-renal. 

Ecografia evidenţiază: 

- rinichi cu dimensiuni normale sau uşor reduse în fazele iniţiale ale bolii. Ecogenitatea 
parenchimului este crescută datorită fibrozei tubulo-interstiţiale. Chistele sunt rareori 
vizibile în fazele iniţiale ale bolii. Odată cu apariţia simptomatologiei clinice chistele 
au dimensiuni mai mari şi sunt mai uşor de evidenţiat. 

CT evidenţiază: 

- rinichi cu dimensiuni reduse bilateral şi chiste situate la joncţiunea corticomedulară. 
Chistele sunt mici şi pentru evidenţierea lor sunt necesare secţiuni din 5 în 5 mm. 
Se pare că insuficienţa renală se datorează mai mult modificărilor tubulo-interstiţiale 
decât chistelor. 

Urografia are o valoare redusă în diagnosticul bolii chistice medulare. în formele medii 
de boală întâlnim un rinichi mic, cu funcţie redusă. Se mai constată opacităţi liniare radiare 
la nivelul medularei, datorită acumulării substanţei de contrast în tubii dilataţi. 

5.1.5. Rinichiul spongios medular 

Numele bolii a fost dat de Cachi şi Ricci în 1949. 

Rinichiul spongios medular este caracterizat anatomopatologic prin dilatarea tubilor 
colectori la nivelul uneia sau a mai multor piramide, dintr-un rinichi sau bilateral, însoţită 
de chiste medulare. Dimensiunile renale sunt normale sau uşor mărite. Diametrul tubilor 
colectori, care în mod normal au 200-300 microni, ajunge la 1-8 mm. Chistele sunt tapetate 
cu acelaşi epiteliu ca şi tubii colectori şi comunică cu aceştia. 



Clinic boala poate fi asimptomatică. Debutul poate fi prin colică renală, infecţii urinare, 
hematurie. Boala poate fi depistată întâmplător printr-o urografie efectuată pentru alte 

cauze. Frecvent se constată asocierea cu litiaza 
urinară. 

Ecografia nu poate releva dilataţiile tubilor. 
în cazurile în care există nefrocalcinoză, 
ecografia evidenţiază imagini hiperecogene 
cu umbră posterioară la nivelul piramidelor. 
La copil, unde ecogenitatea sinusului este mai 
scăzută, piramidele apar hiperecogene, datorită 
multiplelor interfeţe create de tubii colectori 
dilataţi. 

CT fără contrast evidenţiază aspect normal. 
CT este mai puţin sensibilă decât urografia în 
detectarea dilataţiilor tubilor colectori. 

Diagnosticul se face prin urografie, care în 
formele medii evidenţiază: Fig. nr.5.6. Rinichi spongios medular. 

- rinichi uşor măriţi de volum Ecografie, secţiune longitudinală. 

- calcifieri la nivelul papilei 

- opacităţi liniare distincte, ce pornesc de 

la nivelul papilei spre corticală, date de tubii colectori dilataţi 

- persistenţa în timp a acestor opacităţi 

Uneori, calcifierile sunt importante. în cazurile în care se suprapun infecţii sau obstrucţii 
secundare litiazei, funcţia renală scade. Evoluţia în timp a celor mai multe cazuri este bună. 

5.1.6. Boli chistice renale asociate cu neoplasme 

Acest grup de boli include, pe lângă existenţa întâmplătoare a unui chist simplu benign 
lângă o tumoare, şi tumori intrachistice ce pornesc din peretele său şi boli genetice, ca von 
Hippel-Lindau (în care se constată chiste şi carcinoame renale), sau scleroză tuberoasă (în 
care chistele sunt însoţite de angiomiolipoame). 

Scleroza tuberoasă (Boala Bourneville) 

Bourneville a descris scleroza tuberoasă în 1880. 

Este o afecţiune autosomal dominantă, caracterizată prin apariţia unor hamartoame în: 
sistemul nervos central, ochi, tegument, inimă, ficat, rinichi, suprarenale. 

Clinic boala debutează fie în copilărie, fie în perioada de adult. La aproximativ 80% din 
cazuri primul semn clinic de boală sunt convulsiile. 



Tabel nr. 2. Criteriile de diagnostic în scleroza tuberoasă (după 10) 



Primare 


Secundare 


Unul din următoarele: 


Două din următoarele: 


- tuberoame corticale 


- spasme infantile 


- noduli subependimali 


- convulsii 


- hamartoame în retină 


- macule hipomelanotice 


- angiofibroame retinale 


- hamartoame la nivelul 


- fibroame periunghiale 


- fibroame gingivale 


- fibroame sau plăci fibroase la nivelul 


- multiple carii dentare 


scalpului 


- chiste renale 


- multiple angiomiolipoame renale 


- rabdomioame cardiace 




- limfangiomiomatozoză 




- plămân în fagure 




- calcifieri corticale sau subcorticale 

Anatomie patologică 

La nivelul rinichiului, în mai mult de jumătate din cazuri, se constată chiste renale, se 
presupune cu origine tubulară, cu dimensiuni variate, situate atât în corticală cât şi în medulară. 
Chistele sunt tapetate cu un epiteliu format din celule mari cu citoplasmă eozinofilă, cu nuclei 
hipercromatici. Printre chiste se constată angiomiolipoame (hamartoame) ce conţin grăsime, 
fibre musculare netede şi vase de sânge. Această asociere de chiste şi angiomiolipoame este 
caracteristică sclerozei tuberoase. 

Vasele din angiomiolipoamele din scleroza tuberoasă sunt mult dilatate şi frecvent se 
constată hemoragii. 

Diagnosticul afectării renale se face prin ecografie şi CT. 

Ecografia evidenţiază chistele renale care au un aspect asemănător celor din rinichiul 
polichistic. Angiomiolipoamele, care conţin multă grăsime, sunt hiperecogene. Această 
asociere sugerează boala. 

CT: constată multiple chiste ce pornesc radiar din hil către periferie. Angiomiolipoamele au 
valori de atenuare reduse de -80-110 UH. Angiomiolipoamele, care însoţesc scleroza tuberoasă, 
cresc mai repede în dimensiuni faţă de angiomiolipoamele sporadice. Examinarea CT este 
utilă şi pentru depistarea precoce a cancerului renal care se asociază cu scleroza tuberoasă. 

Atât examinarea ecografică cât şi CT trebuie să cuprindă şi celelalte organe abdominale 
deoarece frecvent se constată angiomiolipoame şi în ficat, glande suprarenale. 

Boala von Hippel-Lindau 

Este o afecţiune autosomal dominantă care cuprinde mai multe organe. Cel mai frecvent se 
întâlnesc: hemangioblastoame la nivelul cerebelului, angioame în retină, feocromocitoame şi 
carcinoame renale. De asemeni se întâlnesc multiple chiste renale, dândui acestuia un aspect 
polichistic. Mai apar tumori şi chiste pancreatice şi epidimale. 

Chistele renale sunt întâlnite în 76% din cazuri, iar carcinomul renal la 35-38% din 
persoanele afectate 

Clinic: simptomatologia apare în a treia decadă a vieţii şi se datorează afectării cerebelului 
şi retinei. 

Chistele şi tumorile renale sunt în mod uzual asimptomatice, dar pot cauza uneori dureri 
sau hematurie. Ele sunt, adesea, bilaterale şi multiple. 

Anatomopatologic chistele conţin un lichid clar şi cu un epiteliu cuboid. Uneori epiteliul 
conţine celule carcinomatoase. Unele chiste din boala von Hippel-Lindau sunt carcinoame 
renale, care au suferit o degenerare chistică. Carcinoamele renale sunt bilaterale şi multifocale, 
cu dimensiuni mici, dar cu un potenţial malign ridicat. (10) 

Ecografia este o metodă utilă de urmărire în timp a bolii. în stadiile incipiente, leziunile 
sunt prea mici pentru a putea fi detectate. în plus, chistele mici nu pot fi net diferenţiate de 
tumori. 

CT este metoda cea mai potrivită pentru diagnostic, putând evidenţia multiple chiste mici, 
bilaterale, multifocale. 

Chistele apar CT ca imagini hipodense, bine delimitate, cu perete subţire, neiodofile. 
Tumorile apar ca formaţiuni izodense, care se încarcă cu iod postcontrast, au structură 
inomogenă, contur neregulat. 

în unele cazuri aspectul CT este caracterizat ca "necaracteristic" şi este urmărit în timp. 

Datorită naturii genetice a afecţiunii este necesară examinarea tuturor membrilor familiei. 
Dacă nu se constată modificări, se repetă examinarea peste patru ani. Dacă apar chiste sau 
mase "necaracteristice"următoarea examinare va fi peste doi ani. (11) 

5.2. Chiste renale nongenetice 



5.2.1. Chistul renal simplu 

Chistul renal simplu este foarte rar întâlnit la copil, fiind depistat în jurul vârstei de 4 
ani. 

Ecografia este metoda uzual folosită în aprecierea chistelor renale, ce apar ca imagini 
transsonice cu: 

dimensiuni variate, 
formă ovoidală 

structură omogenă, fără ecouri în interior 
contur net, bine delimitat 
contur posterior, bine vizibil 
întărire posterioară, datorită unei bune 
transmiteri a ultrasunetelor prin conţinutul 
lichidian. 

Chiar şi atunci când se depistează ecografic un singur 
chist iar dimensiunile rinichiului sunt normale trebuie 
suspectat diagnosticul de rinichi polichistic.(12) 

Trebuie diferenţiat chistul renal de un diverticul 
caliceai care este situat în imediata vecinătate a aparatului 
pielocaliceal sau de un hidrocalice care are comunicare 
cu restul sistemului colector. Uneori chiar şi piramidele medulare apar intens hipoecogene 
putând fi confundate cu un chist. 

CT evidenţiază o formaţiune hipodensă, cu valori densitometrice cuprinse între -10 şi 
+ 20 UH, neiodofilă. 

Chistul simplu are: 

■ contur bine delimitat, net 

■ perete subţire, fin 

■ structură omogenă 

■ formă sferico-ovoidală 

■ nu captează contrast. 

Chistele mai mici de 1 cm sunt greu evidenţiabile prin CT, datorită efectului de volum 
parţial. 




Fig. nr.5.7. Chist renal simplu. 
Ecografie. 





Fig. nr.5.8. Chist renal simplu. CT a) precontrast. b) postcontrast. 

Urografia nu este relevantă în cazul chistelor renale 
simple. Chistele mari pot produce compresiuni asupra 
aparatului pielocaliceal pe care îl pot amprenta, obstrucţiona, 
deplasa sau chiar dezorganiza. Lipsa de specificitate a acestor 
modificări limitează valoarea diagnostică a urografiei. 

5.2.4. Rinichiul displazic multichistic 

Rinichiul displazic multichistic este o anomalie nonereditară 
şi constă dintr-un conglomerat de chiste, de dimensiuni variate, 
ţesut displazic şi parenchim foarte puţin sau absent. 

Este una dintre cauzele obişnuite de tumori abdominale 
la copii, afectând în mod egal ambele sexe. Boala poate fi uni 
sau bilaterală. Rareori ea cuprinde doar un segment renal. 

Embriologic: boala este explicată prin oprirea în 
dezvoltare a mugurelui ureteral sau insuficienta unire a 
acestuia cu blastomul metanefrogen. ^ Chist renal în stân § a - 

Anatomopatologic anomalia principală este atrofia 
bazinetului, uneori şi a ureterului. Rinichiul apare ca o 

masă displazică chistică asemănătoare cu un "ciorchine de strugure". Structura lobară renală 
este dezorganizată, sistemul colector este hipoplazic sau nu se poate individualiza, arterele 
renale sunt hipoplazice sau absente, ureterul este absent parţial sau total, iar când există este 
obstruat. Numărul şi dimensiunile chistelor sunt variate. 

Se pot individualiza două tipuri de rinichi dispazic multichistic : 

- unul pelviinfundibular, care este secundar atreziei de ureter sau bazinet în care 
chistele sunt date de caliciile remanente dilatate; 

- şi altul mai rar întâlnit hidronefrotic datorat atreziei unui segment de ureter în care 
chistele cuprind întregul sistem pielocaliceal. 

Clinic 

Atunci când boala este bilaterală nu este compatibilă cu viaţa. Diagnosticarea se poate 
face prin ecografie prenatală între săptămânile 21-35, când se constată oligohidroamnios şi 
chiste renale. 

în formele unilaterale sau segmentare boala poate fi depistată întâmplător, fiind 
asimptomatică sau putând da dureri abdominale, hematurie, hipertensiune. în peste 40% 
din cazuri, rinichiul contralateral prezintă megaureter obstructiv sau sindrom de joncţiune 
pieloureterală (13) 

Diagnostic imagistic 

Ecografia evidenţiază: 

■ multiple chiste "în ciorchine", situate periferic ce înlocuiesc parenchimul renal; 

■ între chiste se află interfeţe bine vizibile; 

■ sinusul renal nu se vizualizează; 

■ bazinetul nu poate fi identificat; 

■ absenţa parenchimului renal. Printre chiste apar noduli ecogeni, care reprezintă fie 
mezenchimul primitiv, fie mici chiste. 

Ecografia Doppler evidenţiază flux minim în parenchim iar vasele hilare centrale sunt 
mici, gracile. 

Ecografia nu poate face diagnosticul diferenţial dintre rinichiul displazic multichistic şi 
hidronefroza. 

Fig. nr.5.10. Rinichi displazic multichistic. a), b) Ecografie, secţiune longitudinală. 

Afectarea unui segment renal este întâlnită, de obicei, în cazurile de pielon dublu, iar 
ecografia evidenţiază chiste multiple sau o masă ecogenă solidă în cazul existenţei unor 
chiste mici. (14) 

La copiii cu rinichi dispazic multichistic este necesar control ecografic anual pentru a 
urmări : 

■ creşterea rinichiului contralateral; 

■ evoluţia chistelor, cunoscută fiind involuţia uneori a unor chiste; 

■ apariţia unei tumori Wilms, care se poate grefa pe acest teren.(15) 

CT evidenţiază în fosa renală o formaţiune ovalară, cu multiple chiste, cu dimensiuni 
variate. Septele dintre chiste, bine vizibile, sunt iodofile postcontrast. De cele mai multe ori 
rinichiul este afuncţional. CT evidenţiază foarte bine calcifierile din pereţii chistici. 



Fig. nr.5.11. Rinichi displazic multichistic. Secţiuni axiale CT. Multiple imagini chistice ce 
înlocuiesc parenchimul renal drept. 



IRM în Tl chistele înlocuiesc parenchimul iar în T2 lichidul intracistic apare cu hipersemnal, 
conturul renal este boselat. 

Urografia: nu este necesară deoarece rinichiul este "mut urografic" 

Scintigrafia evidenţiază o arie cu radioactivitate scăzută în faza de perfuzie, cu captare 
redusă sau absentă a radiotrasorului în faza statică tardivă. 

Pielografia retrogradă este utilă pentru a marca absenţa ureterului sau prezenţa ureterului 
orb. 

Angiografia evidenţiază o arteră renală hipoplazică sau absentă. 

6. LITIAZA URINARĂ. NEFROCALCINOZA 



Calcifierile la nivelul aparatului urinar se pot localiza la nivelul parenchimului, când vorbim 
de nefrocalcinoză, sau la nivelul sistemului colector, când vorbim de litiază urinară. 

Apariţia lor pare să fie favorizată de o combinaţie de factori genetici, metabolici şi de mediu, 
pe fondul unor anomalii structurale: rinichi în potcoavă, sindrom de joncţiune pieloureterală, 
diverticuli etc. 



1 . Litiaza renală. 

Ecografia este metoda de primă intenţie şi trebuie să precizeze prezenţa calculului, 
numărul, dimensiunile, localizarea şi complicaţiile asociate. De regulă, ecografia este urmată 
de radiografia renală simplă. 

Calculii urinari apar ecografic ca zone hiperecogene cu dimensiuni variate, formă ovalară 
sau de arc de cerc şi cu umbră acustică posterioară. 

Calculii sunt situaţi în sinusul renal sau la nivelul papilelor. Diagnosticul de certitudine 
al calculului se pune atunci când este vizualizat pe cel puţin două secţiuni perpendiculare 
una pe cealaltă. Atunci când calculii produc obstrucţie, în jurul imaginii hiperecogene se 
constată o zona transsonică, determinată de dilatarea cavităţii în care se află. întotdeauna 
calculul este situat în regiunile declive. 




Figura nr.6.1. Ecografie. Calcul în ajgrupul caliceai mijlociu b) joncţiunea 
pieloureterală 

Dimensiunea cea mai mică a unui calcul evidenţiabil ecografic este de 3-4 mm dacă este 
surprins în axul lung. Calculii mai mici nu produc umbră posterioară. Pentru diagnosticul 
de certitudine al unui calcul trebuie vizualizată, pe lângă imaginea hiperecogenă, şi umbra 
posterioară. Aceasta este mult mai uşor evidenţiată cu traductoarele sectoriale deoarece 
fasciculul este divergent, iar umbra este mai largă în profunzime. De asemenea, pentru o mai 
bună evidenţiere a umbrei este necesară reducerea amplificării totale (gain) a ultrasunetelor 
iar calculul să fie situat cu 1-6 cm înaintea zonei focale. Examinarea din incidenţe diferite 
poate situa calculul în zona focală şi poate evidenţia umbra acustică posterioară. 

Atunci când nu se poate vizualiza umbra posterioară, o radiografie renală simplă se impune. 

Aspectul ecografic nu este influenţat de densitatea şi natura chimică a litiazei. Ecografic, calculii 
radioopaci sau radiotransparenţi apar tot ca imagini hiperecogene cu umbră posterioară. 

O examinare ecografică ce nu vizualizează un calcul nu exclude prezenţa litiazei. 



482 



Aparatul urinar 



Litiaza ureterală este mai dificil de evidenţiat ecografic datorită localizării profunde 
retroperitoneale a ureterului şi datorită suprapunerii gazelor intestinale. 
Ureterul prezintă strâmtori cu un lumen de 2-5 mm situate: 

■ la nivelul joncţiunii pieloureterale 

■ la intersecţia cu vasele iliace 

■ la nivelul joncţiunii ureterovezicale. 

Calculii cu dimensiuni sub 5 mm în marea lor majoritate trec prin aceste strâmtori, dar uneori 
pot produce obstrucţie cu dilatare suprajacentă. Astfel litiaza ureterală poate fi evidenţiată 
urmărind traiectul ureterului dilatat. Localizarea calculului în ultimii 3-4 cm ai ureterului este 
mai uşor de identificat datorită ferestrei eografice formată de vezica urinară sau posibilităţilor 
de abordare transperineală. Ureterul apare ca o structură tubulară hipoecogenă, ce pătrunde 
în vezică, iar calculul ca o imagine intraluminală, hiperecogenă, cu umbră posterioară situată 
în ureter şi ridică peretele vezical. Orificiul ureteral este destul de frecvent proeminent în 
vezică, datorită edemaţierii. 

După eliminarea calculului orificiul ureteral edemaţiat serveşte la precizarea diagnosticului 
retrospectiv. 

Prezenţa calculului este susţinută şi de absenţa jetului urinar în vezică în partea afectată, 
în obstrucţiile incomplete jetul este asimetric, iar reducerea "gainului" permite o mai bună 
evidenţiere a sa. Frecvenţa jetului ureteral depinde de starea de hidratare şi variază de la unul 
pe minut până la un flux conţinu. Importanţa pentru diagnosticul obstrucţiei o dă asimetria. 
Ecografia Doppler color este de un real folos în examinarea jetului urinar. 





Fig. nr.6.4. Ureterul pelvin dilatat la intersecţia vaselor iliace. Semnul semaforului. 
Ecografie a) secţiune longitudinală, b) secţiune transversală. 

Fig. nr.6.5. Edem al mucoasei după tre- Fig. nr.6.6. Litiază vezică urinară, 

cerea calculului din ureter în vezică. 

In diagnosticul calculilor ureterali, ecografia combinată cu radiografia renală simplă are 
acelaşi grad de sensibilitate şi specificitate ca şi urografia. (1) 

Litiaza vezicală este uşor de evidenţiat ecografic datorită mediului lichidian care îl 
înconjoară. Calculii apar ca imagini hiperecogene mobile, cu umbră posterioară. Calculii 
cu dimensiuni mari produc cistite cu îngroşarea pereţilor vezicali şi edemaţierea orificiilor 
ureterale, care apar proeminente. Uneori calculul aderă de perete într-un proces inflamator, 
aspect numit "calcul suspendat". 

Radiografia renală simplă 

întrucât peste 70% din calculi sunt radioopaci, radiografia renală simplă are o importanţă 
deosebită în diagnosticul litiazei. Intensitatea opacităţii unui calcul depinde de compoziţia 
chimică, densitatea şi dimensiunile sale. 

Marea majoritate a calculilor conţin în compoziţie oxalat de calciu, fosfat de calciu, fosfaţi 
amoniacomagnezieni, acid uric şi cistină. 

Calculii formaţi din fosfat de calciu (apatită) au densitatea cea mai mare 22 şi sunt cei mai 
radioopaci. Pe radiografie apar ca opacităţi cu intensitate mare, contur net şi structură omogenă. 

Calculii formaţi din cistină (cu o densitate de 3,7), sunt mai greu de vizualizat pe radiografia 
renală simplă, având o opacitate cu intensitate foarte redusă sau pot fi radiotransparenţi. 

Precipitarea sărurilor de calciu în acid uric sau cistină face ca aceşti calculi să dea o 
opacitate cu intensitate redusă. 

Calculii formaţi din acid uric, xantină sunt radiotransparenţi. 



Tabel nr.l : Caracteristicile calculilor. 



Compoziţia 
chimică 


Densitatea 


Intensitatea 
opacităţii 


Unităţi 
Hounsfield 


Morfologic 


Fosfat de Ca 


22 


Foarte mare 


600 


Neted, omogen 
uneori coraliform 


Oxalat de Ca 


10,8 


Mare 


600 


Spiculiform, 
muriform 


Fosfaţi 

amonioco- 

magnezieni 


411 


Medie 


300 


Stratificaţi 
neomogeni 
coraliformi 


Cistină 


3,7 


Slab opac 


300 


Aspect vitros 


Acid uric 


1,4 


Radio- 
transparent 


150 - 300 


Neted 

Diagnosticarea calculilor depinde atât de intensitatea cât şi de dimensiunea opacităţii. Astfel, 
calculii cu densitate mare sunt intens radioopaci şi pot fi depistaţi atunci când dimensiunea 
lor este mai mare de 2 mm în diametru, pe când cei care au o intensitate a opacităţii mai 
redusă, se văd pe radiografia renală simplă doar când depăşesc 3-4 mm. 






Fig. nr.6.7. Calculi radioopaci. 
Radiografie renală simplă, a) în ureterul 
drept în regiunea lombară, b) calcul 
coraliform. c] în vezica urinară. 



Uneori, în cazurile de colici renale repetate, 
pe radiografia renală simplă se constată 
semne radiologice de ileus paralitic, ce pot 
masca litiaza. Prezenţa unui grad de ileus 
intestinal înşoţeşte aproape toate cazurile 
de colici renale, dar nu este specific litiazei, 
în aproape toate cazurile cu colici renale, se 
constată un uşor grad de scolioză, care de 
asemeni, nu este specifică litiazei. 

Calculii coraliformi sunt bine vizibili pe radiografia renală simplă, şi mulează ceea mai 
mare parte a sistemului colector intrarenal. Sunt, de obicei, calculi micşti. Există şi calculi 
coraliformi radiotransparenţi care nu se văd pe radiografia renală simplă. 

Calculii ureterali sunt şi mai greu de vizualizat şi datorită fapului că mai mult de o treime 
din ureter se suprapune peste oasele bazinului. Zona de ureter situată anterior de sacru 
este denumită "cimitirul calculilor". în această regiune calculii sunt greu de identificat prin 
opacitatea osului. (2) 

Calculii vezicali se văd întotdeauna deasupra simfizei pubiene. 



Atitudinea în prezenţa unei colici renale 

Nu există un consens în ceea ce priveşte atitudinea diagnostică în faţa unei colici renale. 
Aceasta depinde de experienţa fiecărui pediatru în parte. 

în colica renală inaugurală metoda de investigaţie de primă intenţie este ecografia 
urmată de radiografia renală simplă. Dacă cele două nu pot preciza diagnosticul, este necesară 
examinarea CT. 

în colica renală tipică, la un copil cu antecedente litiazice, se va efectua o ecografie şi 
o radiografie renală simplă. Nu se va efectua urografie în perioada dureroasă. 

în colicile abdominale atipice dacă ecografia şi radiografia renală simplă nu precizează 
diagnosticul şi nu se poate exclude etiologia litiazică, se va efectua urografie 

Urografia 

Urografia precizează: 

- prezenţa calculului şi a sediului său; 

- natura calculului : radioopac sau radiotransparent; 

- răsunetul asupra aparatului pielocaliceal şi a parenchimului; 

- eventualele cauze litogene locale. 




Figura nr.6.8. : Calcul radioopac inclavat în joncţiunea pieloureterală. a) Radiografie renală simplă, b) 
Urografie, expunere la 12 min. c) Calcul ureteral. Urografie, expunere la 12 min. 

Urografia permite un bilanţ complet al aparatului 
pielocaliceal şi al parenchimului. Urografia nu trebuie efectuată 
în timpul unei colici renale deoarece, frecvent, se constată 
rinichi afuncţional "mut urografie". 

Din această cauză ori de câte ori nu se vizualizează aparatul 
pielocaliceal sunt necesare expuneri tardive la 6,12 şi 24 de 
ore după injectarea substanţei de contrast. 

Calculii radioopaci sunt înglobaţi în substanţa de contrast 
şi în orice incidenţă se proiectează în interiorul căilor urinare. 
Calculii radioopaci, cu dimensiuni mici şi cu intensitate 
redusă, sunt înconjuraţi de substanţa de contrast şi nu se văd 
pe urografie. 

Figura nr. 6.9. Calcul radiotransparent bazinetal. 
Urografie, expunere la 12 min. 

Calculii radiotransparenţi sunt bine vizibili ca lacune net delimitate cu structură omogenă, 
înconjuraţi de opacitatea dată de substanţa de contrast. 

Ecografic aceşti calculi au acelaşi aspect ca şi cei radioopaci. 

Aspectul urografic tipic este de lacună rotundă ovalară ce mulează cavitatea, are contur 
net, structură omogenă. 

CT permite evidenţierea acestor calculi care au un coeficient de atenuare cuprins între 
150 şi 300 UH. 




Fig. nr.6.10. Calculi renali bilaterali. 
Secţiune axială CT. 




Fig. nr.6.11. Calcul ureteral. Secţiune axială 
CT. 





Fig. nr.6.12. Obstrucţie de tip acut, secundară 
migrării unui calcul în ureter. Ecografie a) 
secţiune longitudinală. Aparatul pielocaliceal 
este dilatat. Papila este hiperecogenă. b) 
detaliu, c) urografie 



Răsunetul asupra aparatului pielocaliceal 
şi parenchimului, este variabil şi nu este 
proporţional cu dimensiunea calculului, ci 
cu durata obstrucţiei. Uneori, un calcul mare 

nu determină decât o uşoară dilatare în amonte, pe când un calcul mic, situat într-o zonă 
fiziologic mai îngustă, poate determina dilatări importante ale aparatului pielocaliceal şi chiar 
extravazarea substanţei de contrast. 

Suprapunerea unei infecţii duce la apariţia hidropionefrozei. 




Litiaza urinară. Nefrocalcinoza 

2. Nefrocalcinoza 



Nefrocalcinoza înseamnă depunerea de calciu în parenchimul renal şi are două forme 
de manifestare: corticală şi medulară. Etiologia calcifierilor se stabileşte prin determinări 
biochimice, dar diagnosticul se face prin radiografia renală simplă, ecografie sau CT. 




Nefrocalcinoza corticală 

Nefrocalcinoza corticală se 
caracterizează prin calcifieri punctiforme 
sau liniare cu intensităţi şi dimensiuni 
variate care au tendinţa la confluare, 
situate în corticală renală. Dimensiunile 
rinichiului sunt reduse în cele mai 
multe cazuri, calcifierile producându- 
se în ţesutul renal afectat anterior de un 
proces patologic. Acest aspect radiologie 
este întâlnit mai ales în cazurile de 
necroză corticală şi glomerulară, nefrita 
cronică.(3) 

Pe radiografia renală simplă se constată 
calcifieri liniare paralele, asemănătoare 
"şinelor de tramvai". Calcifierile sunt uneori 
masive. 



Fig. nr. 6.13. Multiple calcifieri situate la nivelul 
medularei bilateral. 



Ecografia evidenţiază multiple imagini hiperecogene cu umbră posterioară situate în 
corticală. 

CT precizează cu uşurinţă diagnosticul prin evidenţierea unei imagini hiperdense corticale. 
CT apreciază extinderea bolii, starea parenchimului restant. 

Nefrocalcinoza medulară 

Depunerea de calciu la nivelul piramidelor are loc în tubii distali sau în interstiţiul medular. 
Concreţiunile calcare pot fi punctiforme, liniare sau pot fi granulaţii multiple. 




Fig. nr.6.14. Nefrocalcinoză medulară. Secţiune 
axială CT. 



Figura nr.6.15. Nefrocalcinoză medulară. 
Ecografie. Multiple imagini ecogene 
situate la nivelul piramidelor. 

Spre deosebire de calcifierile corticale, în nefrocalcinoza medulară frecvent apar infecţii 
urinare sau colici renale. 

Cea mai frecventă cauză a nefrocalcinozei medulare este hiperparatiroidismul (40% din 
cazuri), urmată de acidoza tubulară distală (20% din cazuri), şi rinichiul spongios medular 
(20% din cazuri). Restul de 20% din cazuri 
sunt date de cauze diverse ca: sarcoidoză, 
hipercalcemia idiopatică, hiperoxaluria, 
intoxicaţie cu vitamina D, tumori. (4) 

Radiografia renală simplă 

Calculii sunt formaţi din fosfat de calciu şi 
dau pe radiografia renală simplă o opacitate 
de intensitate mare cu structură inomogenă. 
De obicei se constată mai multe calcifieri 
cu tendinţa la confluare situate la nivelul 
piramidelor renale. 

Ecografic: se constată la nivelul piramidelor 
imagini hiperecogene cu umbră posterioară 
care împiedică vizualizarea sinusului. 

CT evidenţiază imagini hiperdense la 
nivelul piramidelor renale, apreciază extinderea 
calcifierilor, a indicelui parenchimatos. 

Figura nr.6.16. Nefrocalcinoză medulară. 
Ecografie. Multiple imagini ecogene situate la 
nivelul piramidelor. 



7. TUMORI RENALE 



1. TUMORI MALIGNE 
Tumora Wilms 

Nefroblastomul sau tumora Wilms are ca punct de pornire ţesutul embrionar primitiv 
renal. 

Are frecvenţă mare între 3 luni şi 3 ani, mai mult de trei sferturi din cazuri diagnosticându- 
se între 1 şi 5 ani. Reprezintă aproape 6% dintre cancerele copiilor mici. Prognosticul este cu 
atât mai bun cu cât apare la o vârstă mai mică. (1) 

Histologic, tumora Wilms are clasic trei tipuri de celule care derivă din celulele epiteliale 
(tubulare sau glomerulare), blastromale (celule mici rotunde) şi stromale (mixoide şi fuziforme). 
Poate predomina unul dintre tipurile celulare. Tipul anaplastic are un prognostic nefavorabil 
(10% din copii) şi este întâlnit mai ales la copilul mare. Histologia favorabilă este întâlnită în 
90% din cazuri şi are un prognostic foarte bun copii supravieţuind în funcţie stadiul depistării 
în proporţie de 90%. 

Metastazele limfatice se întâlnesc în hilul renal şi în regiunea paraaortică, iar cele hematogene 
în plămân, ficat, creier şi mai rar în schelet. Extensia intravasculară se produce prin venele 
renale în vena cavă inferioară şi atriul drept. (2) 

Clinic este depistat fie de părinţi fie de medic ca o masă tumorală abdominală palpabilă. 
Rareori apare hematurie, febră, dureri abdominale, hipertensiune. 

Nefroblastomul se însoţeşte de : 

■ hamartom 

■ hemihipertrofie 

■ aniridie sporadică nonfamilială 

■ neurofibromatoză 

■ sindrom Beckwith-Wiedemann (visceromegalie, macroglosie, omfalocel) 

■ pseudohermafroditism 

■ glomerulopatii (sindrom Drash) 

■ gigantism cerebral 

■ rinichi în potcoavă, ectazii renale 

■ anomalii cromozomiale ca ruperea braţului scurt al cromozomului 11 

■ uneori se însoţeşte de nefroblastomatoză şi displazie focală multiplă şi bilaterală 

Copiii care prezintă aceste afecţiuni trebuie examinaţi ecografic la un interval de 3-6 luni 
până la împlinirea vârstei de 6 ani pentru depistarea precoce a apariţiei nefroblastomului. 
Nefromegalia este un important factor de risc pentru dezvoltarea tumorii. (3) 

Diagnosticul imagistic 

Ecografia evidenţiază o masă tumorală voluminoasă, cu aceeaşi intensitate sau ceva mai 
mare decât cea a parenchimului renal, cu structură omogenă, net delimitată. Uneori se constată 
calice dilatate, distorsionate intratumorale. Rareori apar calcifieri ca imagini hiperecogene. 
Formele chistice primare sunt rare. 

Fig. nr.7.1. Nefroblastom. Ecografie. 
a) aspect hipoecogen. b) aspect heterogen. 
c) aspect chistic. d) aspect izoecogen. 
e) tromb în VCI. 

Tumora are un ritm de creştere rapid fiind mare 
în momentul diagnosticului. Trebuie examinat 
cu atenţie şi rinichiul contralateral deoarece în 
5-10% din cazuri tumora este bilaterală apărând 
sincron. Uneori o nouă tumoră apare chiar la 
câţiva ani în rinichiul restant. 

Tumorile mari au o structură heterogenă 
datorită necrozelor şi hemoragiilor sau calicelor dilatate. Structura nu este atât de heterogenă 
ca în neuroblastom. Uneori tumora porneşte de la un pol renal, subcapsular şi se dezvoltă 
predominent extrarenal. Alteori tumora este înconjurată de parenchimul restant comprimat 
care apare ca o pseudocapsulă. 

Ecografia Doppler color evidenţiază neovascularizaţie intratumorală. 

Ecografic trebuie examinat şi rinichiul contralateral deoarece nefroblastomul este uneori 
bilateral apărând sincron de la debut. Mai rar poate apare metacron la un interval de timp 
după depistarea tumorii primare. Atunci când tumoarea este bilaterală există o tumoare mare 
şi una de dimensiuni mai reduse contralaterală. 

Ecografic trebuie examinat întotdeauna vena renală, vena cavă şi atriul drept pentru 
depistarea trombului care însoţeşte tumora. 

Acesta apare ca o imagine ecogenă intraluminală într-un vas dilatat care nu se comprimă 
în timpul inspiraţiei. 

Ecografia Doppler evidenţiază absenţa fluxului în vasul obstruat. 




Tumori renale 

Radiografia renală simplă are un rol minor în diagnosticul nefroblastomului. Se evidenţiază 
o masă tumorală care apare ca o opacitate difuz delimitată care se sumează peste aria renală, 
deplasează ansele intestinale. In 5% din cazuri se constată calcifieri intratumorale care au 
caracter amorf sau apar sub forma unor linii curbe. Ele trebuie diferenţiate de calcifierile 
punctiforme în fulgi de zăpadă din neuroblastom. 




Fig. nr7.2. nefroblastom. Radiografie abdominală, a) Masă cu intensitate de părţi 
moi care deplasează ansele intestinale, b) Masă cu intensitate de părţi moi cu câteva 
calcifieri. 



Urografia este folosită astăzi pentru a evidenţia funcţia rinichiului contralateral, aspectul 
ureterului, particularităţile rinichiului atunci când tumora apare pe un rinichi în potcoavă 
sau cu duplicaţie a aparatului pielocaliceal. 




Fig. nr. 7.3. Nefroblastom. Urografie. a) localizare la nivelul polului inferior drept, b) rinichi mut 
urografic în dreapta. 

Tabel nr.l. Stadializarea nefroblastomului 



Stadiu 


Definiţie 


I 


Tumora limitată la rinichi şi complet excizabilă 


II 


Extensie locală complet rezecabilă 


III 


Rezecţie incompletă cu tumoră reziduală, fără metastaze la distanţă 


IV 


Metastaze la distanţă hematogene (plămân, ficat, creier, os, etc.) sau în ganglionii 
limfatici 


V 


Tumori sincrone bilateral 



CT evidenţiază cu cea mai mare acurateţe localizarea, extensia şi caracteristicile morfologice 
ale tumorii. 

CT vizualizează o masă tumorală mare care uneori înlocuieşte tot rinichiul, rotundă, bine 
delimitată, hipodensă. Tumora este solidă dar uneori are imagini chistice secundare necrozelor 
şi hemoragiilor. Are contur bine definit iar uneori pseudocapsulă. 





Fig. nr. 7.4. CT Nefroblastom. Formaţiune parenchimatoasă, bine delimitată, cu structură 
relativ omogenă şi captare moderată a substanţei de contrast la periferie 



(9b 

îo.o 
' -«11 




Fig. nr.7.5. Nefroblastom masiv. Secţiune axială CT. a) formaţiune voluminoasă care 
depăşeşte capsula, infiltrează peretele abdominal, depăşeşte linia mediană. Multiple 
adenopatii retroperitoneale. b) metastaze pulmonare bilaterale 



Postcontrast tumora este inomogenă cu încărcare variabilă a componentei solide şi lipsă 
de captare a ariilor de necroză sau chistice. Hemoragiile recente apar ca arii hiperdense 
bine delimitate. Parenchimul renal apare ca o lamă fină la periferie. CT evidenţiază foarte 
bine calcifierile inomogene cu caracter amorf ce apar în 5-10% din cazuri. Foarte rar au fost 
descrise acumulări de grăsime. 



Tumori renale 

Fig. nr.7.6. Nefroblastom. Secţiune 
axială CT. Formaţiune tumorală masivă 
cu zone de necroză şi microcalcifieri. 



Postcontrast trebuie analizate cu atenţie vasele care 
în nefroblastom sunt dispersate în masa tumorală iar 
în neuroblastom sunt deplasate. 

Rinichiul contralateral trebuie examinat pentru a 
depista eventualele localizări bilaterale care apar în 
5-10% din cazuri. 

CT este metoda care vizualizează cel mai bine 
metastazele care produc creşterea dimensiunilor 
ganglionilor regionali sau leziuni hipoecogene rotunde 
hepatice sau noduli pulmonari. Din păcate, la mai mult 
de 10% din cazuri metastazele sunt depistate odată 
cu tumora primară când se constată şi extensie în 
grăsimea perirenală. 

După tratament ecografia şi CT se folosesc pentru 
identificarea reapariţiei metastazelor. 

Extensia locală a nefroblastomului se produce prin 
capsulă în spaţiul perirenal (20%), în ganglionii retroperitoneali (20%), în vena renală sau 
vena cavă inferioară (5-10%). (4) 

Extensia locală se evidenţiază CT prin îngroşarea capsulei şi infiltrarea grăsimii perirenale. 
Metastazele ganglionare produc creşterea acestora în dimensiuni. în spaţiul retroperitoneal 
la copilul mic în mod normal nu se identifică noduli limfatici. Mărirea dimensiunlor şi 
identificarea CT pledează pentru metastaze. Identificarea unor adenopatii retroperitoneale în 
hilul renal, paraaortic, paracav, pledează de asemeni 
pentru metastaze. Nu toate creşterile în dimensiuni ale 
nodulilor limfatici se datorează metastazării tumorale, 
unele pot fi date de o hiperplazie reactivă. 

Apariţia trombozei tumorale este bine identificată 
CT. Vasul afectat este dilatat, colateralele sunt 
proeminente. Trombul apare ca o masă intaluminală 
cu atenuare redusă. Uneori pe secţiunile precoce VCI 
are o umplere mai redusă, cu contrast în regiunea 
centrală iar aspectul său este mai inomogen. Acest 
aspect nu trebuie confundat cu un tromb, el dispărând 
pe secţiunile efectuate ulterior. (5) 

Identificarea trombozei de venă cavă inferioară are 
importanţă chirurgicală. Trebuie precizat dacă trombul 
este sub sau deasupra confluenţei cu venele hepatice. 

IRM evidenţiază tumora, dar intensitatea semnalului 
este variabilă în funcţie de zonele de necroză şi hemoragie . 
IRM apare o masă inomogenă cu un hiposemnal în Tl In 
T2 nefroblastomul este izo sau hipointens în compataţie 

cu parenchimul din jur. în 80% din cazuri tumora este heterogenă datorită hemoragiilor şi 
necrozelor. Ariile solide se încarcă moderat după administrarea gadoliniului dar mai puţin 
decât cortexul renal. în 15% din cazuri se constată calcifieri şi mici cantităţi de grăsime. (6) 

IRM permite vizualizarea trombului fără substanţă de contrast cu o specificitate şi 
sensibilitate foarte mare 97-98%. Trombul apare ca hipersemnal pe secvenţele spin-echo şi 
ca hiposemnal în echo de gradient. Lipsa iradierii, examinarea în orice plan fac ca IRM să fie 
o metodă de viitor în examinarea aparatului urinar. 




Fig. nr.7.7. IRM secţiune coronală. 
Tumoră renală stângă. Tromb în vena 
renală şi vena cavă inferioară. 

Nefroblastomatoza. 

Nefrogeneza se termină în săptămâna 34-35 de viaţă intrauterină. 

Nefroblastomatoza este o anomalie a nefrogenezei şi înseamnă persistenţa unor zone de 
blastem primitiv renal nefuncţional în rinichi după naştere. 

Nefroblastomatoza poate fi unifocală, multifocală sau difuză. Forma difuză este mai rar 
întâlnită. 

Focarele de nefroblastomază nu sunt maligne, dar au un potenţial ridicat de transformare 
în tumoră Wilms. Focare de nefroblastomatoză au fost găsite în toate cazurile de tumoră 
Wilms bilaterală şi în 25% din cele unilaterale. Cele mai multe focare de nefroblastomatoză 
regresează spontan. (7) 

Diagnosticul imagistic 

Aspectul ecografic depinde de mărimea formaţiunii care variază de la un nodul până 
la o masă care înlocuieşte cea mai mare parte a cortexului. Uzual resturile nefrogenice au 
dimensiuni sub 3 cm, sunt hipoecogene dar pot fi uneori şi hiperecogene. Nefroblastomatoza 
poate fi localizată perilobar sau intralobar, subcortical sau intramedular. Nodulii situaţi 
subcortical produc boseluri pe contur. Localizarea perilobară se întâlneşte în 90% din cazuri 
şi se produce în cortexul renal sau la joncţiunea coticomedulară. Localizarea intralobară este 
mai rar întâlnită, 10% din cazuri, şi are un potenţial malign mai ridicat. 

CT are o sensibilitate mai mare decât ecografia şi evidenţiază noduli hipodenşi care nu 
se încarcă postcontrast. Aceşti noduli pot involua chistic se pot scleroza sau pot degenera 
malign în tumoră Wilms. 

IRM nefroblastomatoza apre ca hiposemnal în Tl spin echo iar în T2 poate apare cu izo 
sau uşor hipersemnal. 

în cazul unei tumori Wilms, focarele de nefroblastomatoză trebuie identificate preoperator 
pentru a fi rezecate. 

Copiii cu nefroblastomatoză se tratează cu chimioterapie şi sunt urmăriţi ecografic din 3 
în 3 luni până la împlinirea vârstei de 7 ani deoarece după această vârstă boala este foarte rar 
întâlnită. La apariţia unor modicifări ale aspectului ecografic trebuie intervenit chirurgical. 
Empiric creşterea dimensiunilor focarului este considerată degenerare malignă. 

Sarcomul cu celule clare 

Este o varietate a tumorii Wilms şi este acceptată ca o varietate separată. Se diferenţiază însă 
de tumora Wilms prin tendinţa mare pentru metastaze osoase, mai rar întâlnită în nefroblastom 
şi printr-un prognostic grav. 

Sarcomul cu celule clare nu se însoţeşte de nefroblastomatoză, hemihipertrofie sau aniridie. 

Imagistic, sarcomul cu celule clare nu poate fi diferenţiat de tumora Wilms. 




Fig. nr.7.8. Sarcom cu celule clare. Secţiuni axiale CT. Formaţiune tumorală cu densităţi tisulare 
iodofilă care infiltrează muşchiul psoas stâng. 



Tumori renale 

Carcinomul renal. 

Este rar întâlnit la copil ( 0,5% din cazuri) şi este întâlnit în jurul vârstei de 11-12 ani. 
Ecografic, tumora este hiperecogenă, bine delimitată, cu structură omogenă. 




Fig. nr.7.9. Carcinom renal. Secţiuni axiale CT. Formaţiune masivă cu structură heterogenă, bine 
delimitată, care captează contrast. 



CT Carcinomul renal apare ca o masă hiperdensă, care captează moderat contrast. Rareori 
apar calcifieri. 

Afectarea renală în leucemii, limfoame şi alte boli limfoproliferative. 

Afectarea renală în leucemii şi limfoame este depistată întâmplător între alte manifestări 
ale bolii. 

Atât leucemiile cât şi limfoamele sunt întotdeauna bilaterale şi asimetrice. 
• Limfoamele 

Afectarea renală în limfoame este tardivă şi mai frecvent întâlnită în limfomul non-Hodgkin 
şi de cele mai multe ori au punctul de plecare în afara rinichiului. Limfomul renal primar 
este foarte rar. 

Limfomul non-Hodgkin apare sub forma unor mase multifocale sau ca o nefromegalie fără 
alte modificări. 




Fig. nr.7.10. Limfom renal. CT cu contrast. 

Adenopatii multiple intramezenterice şi Fi g- 7 - H- Limfom renal. Secţiune IRM Tl FSP 

lombo-aortice; noduli tumorali hipocaptanti GR: I RM Tl FSPGR cu Gd. Noduli şi macronoduli 

bilaterali. renali bilaterali. 

Ecografic se constată zone hipo sau anecogene, omogene, dar fără întărire posterioară. 
CT postcontrast evidenţiază mase hipodense multiple, bine delimitate. 
IRM se costată mase cu hiposemnal în Tl şi hipersemnal în T2. 

• Leucemia 

Leucemia acută limfoblastică apare mai frecvent între 3 şi 5 ani, afectând şi rinichiul, 
unde produce infiltraţii cu creşterea în dimensiuni bilaterală, cu păstrarea formei, dar cu 
modificarea arhitecturii corticomedulare. 

Atât în limfom cât şi în leucemie apar mase focale bilaterale, care produc boseluri pe contur 
şi deplasează aparatul pielocaliceal. 

Ecogenitatea rinichiului este normală, dar dimensiunile sunt crescute. 

CT apar mase hipodense, omogene, care se încarcă foarte puţin sau nu captează 
contrast. CT permite o bună apreciere a extensiei şi a evidenţierii adenopatiilor hilare şi 
retroperitoneale. 

• Bolile limfoproliferative. 

La copiii trataţi cu imunosupresoare posttransplant şi la cei cu sindroame imuno deficitare 
dobândite (AIDS) apar modificări ale organelor parenchimatoase abdominale. 

Imagistic se constată adenopatii, infiltrare difuză a organelor parenchimatoase cu mase 
focale sau multifocale care pot apărea în orice organ. Afectarea renală apare în aproape 20% 
din cazuri. 



Nefromul mezoblastic 

Nefromul mezoblastic congenital sau hamartomul congenital fetal este o tumoră în general 
benignă, solidă, care prezintă foarte rar hemoragii, necroze, calcifieri. Uneori există o formă 
celulară cu potenţial foarte agresiv. 

Clinic se constată o masă abdominală palpabilă. Rareori apar alte simptome. Este depistat 
ecografic antenatal sau în primele luni de viaţă. (8) 

Ecografic nefromul mezoblastic apare ca o zonă hipoecogenă cu dimensiuni variabile de la 
1 cm până la dimensiuni foarte mari, cu structură omogenă, bine delimitată. Atunci când are 
dimensiuni mari deplasează ansele intestinale, comprimă vasele. Ecogenitatea este variabilă 
cel mai frecvent fiind asemănătoare muşchiului. (9) 

Ecografia Doppler color evidenţiază o circulaţie normală sau uşor hiperemică. Ecografia 



Fig. nr.7.12. Nefrom multilocular chistic. Secţiuni axiale CT. Masă chistică cu multiple septe care 
captează contrast. 

Doppler pulsat indică un flux diastolic crescut ceea ce este atipic pentru parenchimul renal 
al nou născutului. 

CT apare ca o masă solidă, bine delimitată, cu încărcare variabilă postcontrast. 
IRM în Tl se observă semnal intermediar sau hiposemnal. încărcarea după gadoliniu este 
variabilă. In T2 se constată hipersemnal, cu toate că tumora este de natură fibroasă. 

Nefromul chistic multilocular. 

Este o tumoră benignă, chistică, ce apare mai frecvent la băieţi în primii 4 ani de viaţă. 
Este o tumoră solitară, dar uneori poate fi multiplă. 

Este o tumoră cu un potenţial malign foarte redus, dar uneori apar recidive după rezecţie. 
(10) 

Ecografic apare ca o masă multichistică cu septe subţiri, care proiemină în sinus, şi care 
are o capsulă fină ecogenă. Dacă septele apar groase trebuie diferenţiat de tumora Wilms 
chistică. Uneori o porţiune a tumorii poate apare solidă datorită numeroaselor chiste mici 
care crează interfaţă acustică. 




Fig. nr.7.13. Angiolipom. Ecografie. a) secţiune longitudinală, b) 
trasversală. 



Fig. nr. 7.14. Angiolipoame 
multiple. Ecografie, secţiune 
longitudinală. 



CT evidenţiază masă chistică multiloculară. Uneori chistele conţin un material proteinaceu 
şi pot apărea ca mase solide. Formaţiunea proemină în sinus, distorsionează aparatul 
pielocaliceal producând obstrucţii. Uneori, postinjectare, se identifică o pseudocapsulă care 
captează contrast. In cazul în care septele apar îngroşate, captează contrast sau au îngroşări 
nodulare septale, se ridică problema unui nefroblastom chistic. 





Fig. nr.7.15. Angiomiolipom. Secţiuni axiale CT. a) precontrast, b) postcontrast. Formaţiune 
hipodensă cu densităţi lipidice cu minimă captare postcontrast 

IRM se constată în Tl o masă hipointensă multiloculară în cazurile în care conţinutul 
chistelor este lichidian clar sau cu semnal variabil dacă conţinutul este sanghinolent sau 
proteinaceu. După administrare de gadoliniu septele captează contrast. 

în T2 se constată hipersemnal în cazurile în care chistele au conţinut lichidian clar sau 
semnal variabil atunci când conţinutul este sanghinolent sau proteinaceu. Capsula şi septele 
sunt hipointense fiind formate din ţesut fibros. 

Angiomiolipomul 

Angiomiolipomul este o tumoră benignă, compusă din vase de sânge anormale-angio, fibre 
musculare netede -mio şi grăsime- lipom. La copil rareori apare ca o entitate izolată.în peste 
80% din cazuri apare ca o manifestare a sclerozei tuberoase, fiind multiplă şi bilaterală. (11) 

Rareori angiomiolipomul apare ca o masă cu dimensiuni mari, solitară. Atunci când 
dimensiunile angiomiolipomului sunt mai mari de 4 cm frecvent se constată hemoragii 
intratumorale. 

Ecografic se constată o masă tumorală cu ecogenitate crescută, bine delimitată. Aspectul 
este asemănător cu carcinomul renal cu celule mici care, de asemeni, are aspect hiperecogen. 
Rareori când predomină componenta musculară sau elementele vasculare angiomiolipomul 
poate fi hipoecogen. 

CT depistarea în masa tumorală a unor densităţi negative date de acumularea de grăsime 
precizează diagnosticul. Postcontrast încărcarea este cu atât mai intensă cu cât componenta 
vasculară a tumorii este mai mare. (12) 

IRM angiomiolipomul apare hiperintens atât în Tl cât şi în T2 şi hipointens în secvenţele 
cu suprimarea grăsimii. Postcontrast captează gadoliniul în funcţie de componenta tisulară 
predominantă: intens, când conţinutul vascular este în cantitate mare, şi moderat, când 
componenta lipidică este dominantă. 

8. Traumatismele aparatului urinar 



La copil rinichiul este mare şi mobil fiind vulnerabil în timpul traumatismelor, ocupând 
locul 3 după ficat şi splină. Leziunile sunt mai importante când apar pe alte afecţiuni 
preexistente. (1) 

Traumatismele renale sunt secundare accidentelor rutiere, fiind asociate cu cele scheletice 
sau sunt iatrogene. 

Examinarea imagistică se face numai după stabilizarea cardiorespiratorie a copilului. 

Examinarea de primă intenţie este ecografia abdominală, iar următoarea este CT. Pentru 
evidenţierea leziunilor uretrale şi a celor de la nivelul colului vezicii se practică uretrografia 
retrogradă. 

Leziunile renale pot fi: 

- minore când se constată doar hematoame sau contuzii şi mici laceraţii fără extindere 
la sistemul colector 

- majore incluzând laceraţii parenchimale care afectează sistemul colector sau fracturi 
care traversează întreg parenchimul 

- catastrofice care cuprind explozia renală şi lezarea pediculului vascular cu obstrucţia 
acestuia 

Traumatismele renale se clasifică în funcţie de gravitate în patru tipuri: 

- tipul I: leziunea interesează doar parenchimul; 

tipul II: se adaugă o rupere a capsulei sau a ureterului pielocaliceal; 

tipul III: are loc fractura sau lacerarea rinichiului cu ruperea capsulei renale şi cavităţilor 
şi formarea unei comunicări între spaţiul perirenal şi aparatul pielocaliceal. Are loc formarea 
unui hematom perirenal; 

- tipul IV: se produce lezarea pediculului vascular renal. 
Traumatismele produc : 

■ hematoame: intraparenchimatoase, subcapsulare,perirenale sau în sistemul colector; 

■ laceraţii; 

■ lezarea sistemului colector; 

■ lezarea pediculului vascular. 

Examinarea de primă intenţie într-un traumatism renal major este CT cu substanţă de 
contrast. 

Contuziile apar ca zone uşor hiperdense, în comparaţie cu parenchimul renal adiacent, 
difuz delimitate. Postcontrast se constată încărcarea redusă cu contrast. 

Hematomul este leziunea cea mai frecvent întâlnită. Pe secţiunile fără contrast hematomul 
apare ca o zonă hiperdensă în parenchimul contuzionat. Post contrast hematomul apare ca 
o arie hipodensă cu margini neregulate. 

Laceraţiile apar ca zone liniare neregulate, hipodense, pe secţiunile fără contrast. Uneori 
laceraţiile traversează întreg rinichiul. Mai frecvent acestea apar în planul axial şi adesea sunt 
paralele cu arterele şi venele renale. In explozia renală rinichiul apare inomogen cu multiple 
zone care captează şi care nu captează contrast. Capsula poate fi intactă sau ruptă. Aspectul 
caracteristic al lezării pediculului vascular este lipsa de încărcare postcontrast. O captare 
redusă a contrastului la periferia corticalei se observă în cazurile în care vasele capsulare nu 
sunt lezate. 

Laceraţiile şi fracturile parenchimului sunt adesea asociate cu hematoame subcapsulare şi 
perirenale. Hematoamele subcapsulare sunt limitate de capsula renală, au formă lenticulară 
şi produc boselură pe contur. 

Fig. nr.8.1. Traumtism renal. Secţiuni axiale CT postcontrast a) hematom subcapsular, b) traumatism 
tip III. 



Hematoamele perirenale sunt mărginite de fascia Gerota, în mod obişnuit nu comprimă 
rinichiul, dar atunci când sunt mari îl deplasează anterior. Hemoragiile acute apar ca imaini 
hiperdense care nu captează contrast. Postcontrast hemoragiile au valoare mai redusă decât 
parenchimul normal, care captează contrastul. Hematoamele subacute şi cronice apar 
hipodense. 

Infarctul renal apare de asemeni ca zonă hipodensă triunghiulară, cu baza pe contur, bine 
delimitată, cu margini nete. 

Prezenţa substanţei de contrast în spaţiul perirenal indică fractură renală tipul III. Colecţia 
deplasează şi aplatizează rinichiul. Pe secţiunile fără contrast hematomul perirenal este 
hipodens în comparaţie cu parenchimul. Dacă postcontrast se produce o captare trebuie 
suspectată persistenţa hemoragiei. 

Ecografia are o sensibilitate redusă în comparaţie CT, de regulă subestimând leziunea. 

(2) 

Ecografia evidenţiază anomaliile de ecostructură intrarenale, colecţiile perirenale, soluţiile 
de continuitate de la nivelul parenchimului. Hemoragiile acute apar uzual hiperecogene în 
comparaţie cu parenchimul adiacent, iar cele subacute sau cronice apar hipoecogene. Ecografia 
este utilă în aprecierea vindecării. 

IRM este rareori folosit în examinarea traumatismelor renale. 

Traumatismele vezicii urinare. 

Traumatismele vezicii urinare şi uretrei se produc în timpul traumatismelor postoperator 
sau secundar penetrării corpilor străini. Gravitatea leziunilor vezicale este proporţională cu 
gradul de umplere. 

Leziunile cele mai frecvent întâlnite sunt hematoamele şi rupturile. Ruptura se poate 
produce intraperitoneal, ducând la ascită, sau extraperitoneal când urina se acumulează 
perivezical. Spiculii osoşi rezultaţi după fracturile oaselor pelvisului pot penetra vezica. 

Cheaguri intravezicale pot apărea în traumatismele renale, dar şi în cele vezicale. 

Metoda de examinare este ecografia, iar în cazurile în care există dubii, CT sau 
cistografia. 

Fig. nr.8.2. Stenoză uretră posttraumatică. 



Ecografia evidenţiază colecţia lichidiană perivezicală, îngroşarea peretelui vezical. 

CT hematoamele vezicale apar ca îngroşări ale peretelui focale sau difuze cu sau fără 
pierdere de urină. In rupturile intraperitoneale are loc trecerea substanţei de contrast şi a urinei 
în recesurile spaţiului intraperitoneal. Rupturile extraperitoneale duc la extravazarea urinei 
şi a substanţei de contrast în spaţiul prevezical Retzius şi perivezical. Contrastul extravazat 
se poate extinde caudal în perineu, canalul inghinal, scrot. (3) 

Atunci când traumatismele abdomenului inferior sunt însoţite de fracturi ale oaselor 
bazinului, frecvent se constată şi afectarea uretrei posterioare. Metoda de examinare este 
uretrografia. Frecvent rupturile de uretră se vindecă cu sechele, ducând la stricturi uretrale. 

9. Boli vasculare renale 



• Tromboza venei renale 

Tromboza venei renale este mai frecventă în perioada de nou născut, fiind secundară 
deshidratării severe cu hemoconcentraţie, aşa cum se întâmplă în diaree şi septicemie sau 
policitemie. La copilul mare apare secundar traumatismelor, invaziilor neoplazice, deshidratării 
sau sindromului nefrotic. Tromboza renală este frecvent unilaterală, dar uneori poate fi şi 
bilaterală. 

Când este bilaterală poate fi însoţită de tromboza venei cave inferioare. Rinichiul se atrofiază 
şi se poate calcifica. 

Examinarea de primă intenţie este ecografia. Rinichiul apare uşor mărit în volum, 
hiperecogen, şi cu lipsa diferenţierii corticomedulare. Trombusul apare ca o masă ecogenă 
în interiorul venei renale sau venei cave. 

Examinarea Doppler evidenţiază flux diminuat sau absent în vena renală. 

In artera renală se constată îngustarea peak-ului arterial sistolic şi absenţa, reducerea sau 
inversarea fluxuli diastolic. 

CT şi IRM sunt rareori necesare şi pot evidenţia în tromboza acută mărirea unilaterală a 
rinichiului, faza de încărcare corticomedulară post contrast este prelungită şi excreţie redusă 
în aparatul pielocaliceal. CT evidenţiază trombul 
în vena renală şi vena cavă inferioară, îngroşarea 
fasciei Gerota, vase colaterale perirenale. (1) 

Tromoboza cronică de venă renală duce la 
reducerea în dimensiuni a rinichiului şi apariţia 
de calcifieri în parenchim şi vena renală. Ecografic 
rinichiul apare hiperecogen. 

• Tromboza arterei renale. 

La copil, infarctul renal cuprinde de obicei 
întregul rinichi şi este o complicaţie a tombozei 
de arteră renală sau a disecţiei posttraumatice. 

Infarctul segmentar este mai rar întâlnit. Fig nr 91 Tromb în vena renală 

Ecografia evidenţiază în infarctul acut 
creşterea ecogenităţii parenchimului şi absenţa 
sau diminuarea fluxului în arterele principale sau 
segmentare. 

CT evidenţiază absenţa încărcării postcontrast. 
Uneori se constată o linie de încărcare periferică 
datorată perfuziei prin vasele capsulare renale. 

Infarctul segmentar apare ecografic ca o zonă 
triunghiulară, hipoecogenă, bine delimitată. 

CT infarctul segmentar apare ca o zonă cu 
atenuare redusă pe secţiunile postcontrast. 

IRM evidenţiază hiposemnal în Tl şi T2, iar în 

Fig. nr. 9.2. Stenoză de arteră renală. Ecografie, 
secţiune longitudinală. 

Fig. nr. 9.3. Stenoză de arteră renală. Fi S- nr - 9 - 4 - Stenoză de arteră renală. Urografie în dreapta, 
Urografie în dreapta, rinichi mic cu rinichi cu dimensiuni reduse, cu contur boselat, indicele 
funcţie uşor redusă. parenchimatos redus şi funcţie uşor redusă. 



cazurile cu hemoragie hipersemnal. Zona cu infarct suferă un proces de atrofie în timp. 
• Stenoza de arteră renală 

Stenoza de artera renală poate fi cauză de hipertensiune arterială, la copil fiind secundară 
în cele mai multe cazuri displaziei fibromusculare, dar apare şi în neurofibromatoză, arterite. 
(2) 

La copiii cu hipertensiune severă rinichiul este adesea mic în partea afectată şi normal sau 
uşor hipertrofiat contralateral. O diferenţă mai mare de 1 cm între lungimea celor doi rinichi 
este considerată semnificativă. 

Ecografia Doppler evidenţiază: 

- creşterea velocităţii peak-ului sistolic mai mult de 150 cm pe secundă la locul 
stenozei; 

- flux turbulent poststenotic în cazurile cu flux bidirecţional deasupra şi dedesubtul 
liniei de bază; 

- reducerea amplitudinii undelor arteriale intrarenale, aplatizarea peak-ului sistolic. 
(3) 

După administrarea captoprilului în rinichiul cu stenoză renală are loc o diminuare 
importantă a funcţiei care poate fi bine evidenţiată scintigrafic. 

Glanda suprarenală 



1. Anatomie imagistică 

La copil glanda suprarenală este de două ori mai mare decât la adult, având 8-10 grame, 
spre deosebire de adult unde glanda cântăreşte doar 5 grame. Dimensiunile sale, la nou născut, 
reprezintă aproximativ o treime din dimensiunile rinichiului. Cortexul fetal este funcţional 
intrauterin producând corticosteroizi şi are grosime mai mare la naştere decât medulara, 
conferind margini convexe glandei. Involuţia începe după naştere, dimensiunile scad gradual 
astfel încât în jurul vârstei de 6 luni glanda este greu identificabilă. 

Metoda imagistică de examinare de primă intenţie este ecografia. 

Glanda este localizată deasupra polului superior renal, având o lungime de 1-3,5 cm şi o 
lăţime de 2-5 mm Aspectul ecografic este stratificat: medulara fiind ecogenă, situată central, 
iar cortexul hipoecogen situat la periferie. Forma glandei este variată, fiind asemănată cu 
literele „V" sau „Y". Conturul glandei este convex. Cortexul glandular este iniţial mai gros 
decât medulara, dar după două trei luni cele două au aceeaşi lăţime, iar conturul glandei este 
aplatizat. După 6 luni diferenţierea cortico-medulară dispare, iar după 1-3 ani aspectul glandei 
este asemănător adultului, apărând ca o structură liniară hipoecogenă.(l) 

CT glanda suprarenală are o atenuare de ţesuturi moi similară ficatului. 

IRM în Tl SE glanda suprarenală are un semnal intermediar asemănător ficatului şi mai 
puţin intens decât al grăsimii. In T2 şi în secvenţele cu supresia grăsimii, glanda apare cu 
uşor hipersemnal faţă de ficat şi în hipersemnal net faţă de grăsime. Postcontrast glanda 
suprarenală are o încărcare tranzitorie moderată. 

2. Hiperplazia congenitală de glandă suprarenală 

Hiperplazia congenitală produce sindromul adrenogenital, 
caracterizat prin deficienţă de cortizon şi aldosteron şi 
hiperproducţie de androgeni. 

Uneori boala poate debuta imediat după naştere, putând 
avea forme severe. Examinarea imagistică începe cu ecografia 
care evidenţiază o glandă suprarenală cu dimensiuni normale 
sau uşor crescute, care îşi menţine forma triunghiulară. O 
lungime mai mare de 2 cm şi o grosime mai mare de 4 mm 
sugerează diagnosticul. (2) 

In hiperplazia nodulară fetală glanda prezintă pliuri ale 
medularei şi corticalei ceea ce face ca marginile sale să aibă 
uneori un aspect ondulat cu girusuri şi şanţuri asemănătoare 
creierului, aspect denumit cerebriform. 

3. Hemoragia de glandă suprarenală 

Hemoragia de glandă suprarenală apare mai frecvent în perioada neonatală, fiind secundară 
traumatismelor la naştere, asfixiei perinatale sau septicemiilor. 

Boala apare pe un ţesut sănătos, fiind localizată în mai mult de 85% din cazuri în partea 
dreapta, iar în 10% din cazuri este bilaterală. 

Factorul de risc pare să fie lungimea redusă a arterei şi venei renale drepte. (3) 

Clinic se constată icter, anemie sau chiar masă palpabilă abdominală. 




Fig. nr. 1. Hiperplazie glandă 
suprarenală. Ecografie 

Fig. nr. 2. Hemoragie subacută glandă suprarenală. Ecografie, secţiune longitudinală 



Examinarea de primă intenţie este ecografia. Aspectul ecografic depinde de timpul dintre 
producere şi examinare. 

In formele acute ecografia evidenţiază o masă ecogenă, rotundă sau ovalară, care înlocuieşte 
întreaga glandă. 

în formele subacute, când începe lichefierea şi contractarea trombului, apare o masă cu 
structură mixtă. In timp glanda revine la dimensiuni normale sau se poate calcifia. (4) Ecografia 
Doppler evidenţiază natura avasculară a formaţiunii, spre deosebire de neuroblastom care 
este puternic vascularizat. Uneori se constată şi tromboză de venă renală asociată. 

CT evidenţiază în faza acută o glandă suprarenală mărită în volum, densă, iar în faza cronică 
hipodensă, fără încărcare postcontrast. 

La copilul mare hemoragia de glandă suprarenală este întâlnită cel mai fecvent posttraumatic 
sau după septicemii în special cu Neisseria meningitidis, tratament cu anticoagulante. 

Hematoamele posttraumatice uzual apar bilateral, mai frecvent în dreapta, şi sunt asociate cu 
laceraţii hepatice sau splenice. Hematoamele acute au valori de atenuare mai mari sau egale cu 
ale ficatului pe secţiunile precontrast şi o captare redusă după administarea contrastului. 

Dimensiunile glandei şi valorile de atenuare se reduc în timp. Uneori apar calcifieri. 

4. Neuroblastomul 

Neuroblastomul este o tumoare malignă, solidă, agresivă, cu tendinţa de a invada ţesuturile 
din jur, care porneşte din celulele crestei neurale primitive şi apare mai frecvent între 1 şi 
5 ani. 

Neuroblastomul porneşte din medulara glandei suprarenale dar poate porni din orice 
ganglion simpatic, frecvent localizându-se paravertebral oriunde din torace până în pelvis 
sau presacrat. Mai mult de 75% din cazuri sunt localizate la nivelul abdomenului şi două 
treimi din ele sunt localizate la nivelul glandei suprarenale. (5) 

Metastazează cel mai frecvent în ficat şi oase. 

Prognosticul este bun sub vârsta de un an şi mai puţin bun peste această vârstă. 

Neuroblastomul prezintă în mai mult din trei sferturi din cazuri calcifieri. 

Examinarea imagistică trebuie să precizeze organul de origine, extensia intraabdominală 
a tumorii inclusiv traversarea liniei mediane, înglobarea vaselor, răspândirea în ganlionii 
regionali, extensia intraspinală şi existenţa metastazelor. Frecvent vena cavă inferioară şi 
aorta sunt deplasate. (6) 

Fig. nr. 3. Neuroblastom. Ecografie, secţiune longitudinală. 



Radiografia renală simplă evidenţiază: o opacitate de părţi moi situată paraspinal în 
abdomenul superior şi în mai mult de o treime din cazuri prezintă calcifieri. Pe radiografia renală 
simplă se identifică metastazele osoase care pot fi osteolitice, osteosclerotice sau mixte. 

Ecografia evidenţiază o formaţiune la nivelul glandei suprarenale sau paraspinală 
hiperecogenă, cu structură inomogenă, care conţine zone hipoecogene datorate hemoragiilor 
şi necrozelor. Frevent se constată calcifieri, cu umbră posterioară. Contururile tumorii pot fi 
bine delimitate sau invadante. Ecografia Doppler evidenţiază hipervascularizaţie centrală sau 
periferică. Uneori tumoarea invadează rinichiul putând mima originea renală. 

La nou-născut neuroblastomul este predominent chistic şi apare transsonic. 

Metastazele hepatice sunt solitare sau multifocale şi apar fie hipo fie hiperecogene. Metastazele 
difuze, infiltartive produc hepatomegalie cu structură inomogenă a parenchimului hepatic. 

Unul din locurile unde frecvent se constată metastaze ganglionare este regiunea 
supraclaviculară care trebuie examinată ecografic. 

Ecografia este metoda de primă intenţie în diagnosticul neuroblastomului, CT şi IRM sunt 
folosite mai mult pentru a aprecia apartenenţa la organ, extensia locală sau la distanţă 

CT evidenţiază o masă heterogenă cu necroză, 
hemoragii şi degenerescenţe chistice care în peste 85% din 
cazuri prezintă calcifieri. Postcontrast tumora captează 
mai puţin decât ţesuturile înconjurătoare. (7) 

Neuroblastomul uzual invadează ţesuturile din jur şi 
are tendinţa de a pătrunde în canalul medular. 

Metastazele hepatice apar ca mase hipodense sau 
difuze, cu structură heterogenă. Frecvent se constată 
hepatomegalie. 

Metastazele osoase apar ca leziuni distructive care 
cuprind fie corticala fie măduva osoasă şi sunt mai 
frecvente la copilul peste 1 an. 

Clasificarea neuroblastomului ţine cont de criterii 
clinice, radiografice şi chirurgicale. Din păcate cea mai 
mare parte a cazurilor sunt depistate în stadiul IV. 

IRM evidenţiază semnal intermediar sau hiposemnal 
în Tl şi hipersemnal în T2 şi în secvenţele cu suprimarea 
grăsimii. Structura formaţiunii este inomogenă datorită 




Fig. nr.4. Neuroblastom. Secţiune 
axială CT. Masă densă localizată 
în şanţul costovrtebral drept cu 
infiltrarea pilierului diafragmatic 
adiacent 



Glanda suprarenală 

calcifierilor, hemoragiilor şi necrozelor. După administrarea de gadoliniu se constată o 
încărcare moderată. Calcifierile apar ca hiposemnal pe poate secvenţele. Ariile de necroză 
şi chistice apar uzual hipointense în Tl, hiperintense în T2 şi nu captează contrastul după 
administrarea chelaţilor de gadoliniu. IRM este metoda cea mai potrivită pentru aprecierea 
invadării tumorii în canalul medular. 



Clasificarea internaţională a neuroblastomului (8) 



Stadiul I 


Tumoră localizată în aria de origine; poate fi extirpat complet cu sau 
fără celule reziduale 


Stadiul II A 


Tumoră unilaterală incomplet excizabilă; noduli limfatici ipsilaterali 
şi contralaterali microscopic negativi. 


Stadiul II B 


Tumoră unilaterală care poate fi excizată complet sau incomplet, cu 
noduli limfatici ipsilaterali pozitivi; noduli limfatici contralaterali 
negativi microscopic. 


Stadiul III 


Tumoră infiltrantă ce depăşeşte linia mediană, cu sau fără interesare 
limfatică regională sau tumoră unilaterală cu afectarea nodulilor 
regionali contralaterali; sau tumoră la linia mediană cu afectarea 
nodulilor limfatici regionali bilaterali. 


Stadiul IV 


Tumoră diseminată în noduli limfatici la distanţă, măduvă osoasă, 
ficat şi/sau alte organe (exceptând cea definită în stadiul IVS). 


Stadiul IV S 


Tumoră primară localizată în stadiul I sau II cu diseminare limitată 
în ficat, piele şi/sau os. 



Feocromocitomul 

Feocromocitomul este o tumoare funcţioală a medularei glandei suprarenale care produce 
catecolamine. Marea majoritate a feocromocitoamelor la copii sunt benigne. Atunci când 
feocromocitoamele au originea în afara glandei suprarenale, în lanţurile de ganglioni simpatici 
paravertebrali, paraaortici ele se numesc paraganglioane. 

Ecografia evidenţiază formaţiunea care poate fi hipo sau hiperecogenă, cu structură 
inomogenă bine delimitată. 

CT evidenţiază o masă de ţesuturi moi, hipodensă cu încărcare moderată postcontrast. 

CT precizează existenţa metastazelor în ganglionii regionali. 

IRM evidenţiază un semnal hipointens în Tl şi hiperintens în T2. 

/T\ APARATUL 
w OSTEOARTICULAR 




• metode de examinare 

• anatomie radiologică 

• inflamaţii 

• osteonecroza aseptică 

• traumatisme 

• tulburări de statică 

• osteopatii metabolice şi 
endocrine 

• foo/i hematologice cu 
manifestări osoase 

• tumori 

• displazii scheletice 



1. METODE DE EXAMINARE 



Diagnosticul afecţiunilor aparatului osteoarticular necesită o investigare imagistică 
complexă. Radiografia simplă reprezintă încă standardul de aur al investigaţiilor, fiind 
folosită ca metodă de primă intenţie în aproape toate afecţiunile sistemului osteoarticular. 
Computer tomografia, rezonanţa magnetică, scintigrafia, ultrasonografia au indicaţii specifice, 
completând informaţiile aduse de radiografia standard. 

1.1. Radiografia 

Radiografia oferă detalii asupra: 

■ structurii 

■ conturului 

■ dimensiunilor 

■ formei 

■ poziţiei (aliniamentului) 

■ structurilor moi înconjurătoare. 

Cartilajul articular nu se vede radiografie, fiind radiotransparent. 



Metode de examinare 

Radiografiile osoase trebuie efectuate din cel puţin două incidenţe perpendiculare, AP şi 
LL, pentru a evita fenomenul de sumaţie; trebuie să cuprindă cel puţin o articulaţie pentru a 
putea aprecia poziţia (aliniamentul) oaselor. 

Regiunile simetrice sunt examinate bilateral pentru a putea identifica modificări minime 
în perioada de debut a afecţiunilor. 



Câmpul iradiat este necesar să fie cât 
mai mic prin diafragmarea fasciculului 
pentru a evita iradierea inutilă. 

Examinarea radiologică a unui os 
trebuie să urmărească: 

■ dimensiunile 

■ forma 

■ conturul 

■ structura (textura) trabeculară 

■ gradul de mineralizare 

■ maturarea osoasă 

■ cartilajul de creştere 

■ canalul medular (măduva osoasă 
se examinează IRM) 

■ compacta 

■ corticala 




■ aliniamentul oaselor Fig nr A A Radiografie genunchi 10 ani. a) în incidenţa 

■ părţile moi. PA; b) în incidenţa LL. 

In interpretarea radiografiei osoase 



trebuie ţinut cont de: 
o datele clinice 
o vârstă 
o sex 

o tratamentul efectuat anterior. 

Calitatea radiografiei trebuie să fie 
optimă. Elementele electrice sunt adaptate 
fiecărei regiuni şi fiecărui copil în aşa fel 
încât pe radiografie să se poată identifica 
atât structura osului, cât şi compartimentele 
fasciale ale părţilor moi, structura areolară 
a ţesutului celular subcutanat. 
Pentru aceasta: 

■ kilovoltajul trebuie să fie moderat, 
iar miliamperajul ridicat pentru a 
obţine o cantitate mare de radiaţii, 
dar un fascicul cu duritate 
moderată care să străbată osul, 
dar să permită şi vizualizarea 
structurilor moi; 

Fig. nr.1.2. Radiografie mână copil 6 ani. 

Aparatul osteoarticular 



■ radiografiile scheletului animal trebuie efectuate cu grilă antidifuzoare cu raport 
10:1. Radiografiile mamiferelor care au volum mic şi nu emit radiaţii secundare, nu 
necesită grilă antidifuzoare; 

■ ecranele întăritoare trebuie să aibă granulaţie fină; 

■ casetele trebuie să fie confecţionate din fibră de carbon; 

■ filmele trebuie să aibă sensibilitate mare. 

Atunci când pe o radiografie nu se văd bine părţile moi aceasta este supraexpusă. Când 
osul apare prea alb, iar trabeculele sunt indistincte radiografia este subexpusă. Pentru a evita 
repetarea filmului el poate fi interpretat la un negatoscop cu lumină foarte puternică. Filmele 
subexpuse sunt utile pentru examinarea părţilor moi, dar nu oferă detalii asupra osului. 

1.2. Variantele radiografiei standard 

■ pentru vizualizarea părţilor moi se efectuează radiografii cu joasă tensiune (35-40 
kV). 

■ pentru vizualizarea unor detalii în interiorul unor zone cu conţinut mineral ridicat 
sunt necesare radiografii supravoltate (kilovoltaj ridicat). 

■ pentru aprecierea unor leziuni cu dimensiuni mici se efectuează radiografii mărite 
prin creşterea distanţei dintre segmentul de radiografiat şi film. 

■ radiografiile funcţionale evidenţiază amplitudinea mişcărilor, aliniamentul oaselor, 
oferind date asupra funcţiei articulare. 




Fig. nr.1.3. Radiografii funcţionale de colană cervicală. 5 ani. a) Hiperextensie, b) Poziţie intermediară, 
c) Hiperflexie. 



1.3. Fistulografia 

Este o metodă care permite localizarea unor cavităţi intraosoase care comunică cu exteriorul 
prin fistule. Se injectează prin orificiul cutanat substanţa de contrast şi se va aprecia traiectul 
fistulei şi cavitatea. Metoda se foloseşte înaintea intervenţiei chirurgicale curative. (1) 



Metode de examinare 



1.4. Computer tomografia 

Principalul avantaj al CT faţă de radiografia standard constă în vizualizarea mai bună a 
unor regiuni anatomice complexe (cum ar fi oasele feţei sau articulaţiile sacroiliace) precum 
şi diferenţierea şi vizualizarea mai bună a părţilor moi paraosoase şi periarticulare. 

Principalele aplicaţii ale CT în diagnosticul tumorilor osoase şi de părţi moi sunt: 

■ confirmarea prezenţei unei formaţiuni; 

■ originea formaţiunii (os sau părţi moi); 

■ precizarea extinderii locale a formaţiunii tumorale; 

■ precizarea tipului formaţiunii (benignă sau malignă, solidă, chistică, vasculară sau 
din ţesut grăsos); 

■ definirea raporturilor tumorii cu structurile vasculare sau nervoase importante; 

■ precizarea, în cazul tumorilor maligne, a existenţei metastazelor locale sau la distanţă. 
(2). 

CT joacă un rol important în diagnosticul şi stadializarea tumorilor osoase. CT nu aduce 
informaţii în plus, faţă de radiografia standard, legate de histologia tumorilor osoase, pentru 
diagnosticul histologic fiind necesară puncţia - biopsie. 

CT este considerată o tehnică imagistică indispensabilă în fracturile oaselor craniene, 
bazinului şi a coloanei vertebrale. 

în fracturile marginii posterioare şi a platoului acetabular precum şi a sacrului, CT ne 
oferă date asupra localizării, mărimii şi raporturilor cu organele din jur a fragmentelor osoase 
libere (când fragmentele libere sunt în totalitate constituite din cartilaj, acestea nu pot fi 
văzute CT). 

Fracturile verticale prin corpul vertebral şi pediculii vertebrali pot fi vizualizate prin 
secţiuni transversale evidenţiaţi de CT, acestea putând uneori scăpa diagnosticului radiologie 
standard. 

în fracturile coloanei vertebrale însoţite de deficienţe neurologice, CT precizează relaţiile 
fragmentelor osoase libere cu măduva, prezenţa hemoragiei, a edemului etc. 

CT este de asemenea indicată în examinarea stenozelor de canal rahidian. 

Osteoliza şi reacţia periostală care apar în osteomielită în stadiile incipiente pot fi observate 
mai bine CT decât pe radiografia clasică, în unele cazuri având rolul de ghidare al biopsiei. De 
asemenea, CT este superioară radiografiei 
clasice şi în examinarea părţilor moi. 

CT este mai sensibilă decât radiografia 
clasică în evidenţierea modificărilor 
incipiente din sacroiliită. 



Fig. nr.1.4. Secţiune axială CT la nivelul 
corpului vertebral L5. Aspect normal. 

Aparatul osteoarticular 



CT spiral reprezintă un progres în examinarea sistemului musculoscheletal la copil pentru 
că a redus timpul de scanare şi implicit artefactele de mişcare şi a scăzut necesitatea sedării 
în timpul examinării. 

Reconstrucţia imaginilor este un alt important beneficiu al CT spiral. Folosirea unui pitch 
de 1:1 sau 1,5:1 şi o colimare de 1-3 mm creşte calitatea reconstrucţiei. 

CT multislice a crescut viteza de achiziţie şi rezoluţia imaginii în comparaţie cu CT spiral, 
în CT multislice rezoluţia spaţială este foarte bună şi aproape egală în toate planurile. 

1.5. Imagistica prin rezonanţă magnetică (IRM) 

IRM este o metodă noninvazivă cu o largă utilizare în examinarea sistemului 
musculoscheletal. 

Indicaţii. IRM este metoda de elecţie în examinarea osteonecrozelor şi a neoplasmelor 
ţesuturilor moi. în prezenţa simptomelor neurologice este o metodă deosebit de utilă în 
examinarea coloanei vertebrale. 

IRM permite examinarea discului inter vertebral, tendoanelor, meniscurilor, ligamentelor 
încrucişate ale genunchiului, cu o rezoluţie mult mai bună decât celelalte metode. 

IRM este metoda de elecţie în examinarea măduvei osoase. 

De asemenea, este indicată în diagnosticul fracturilor de stres şi a sechelelor 
postfractură. 
Avantaje: 

- IRM permite examinarea în planuri multiple; 

- are contrast foarte bun în examinarea părţilor moi; 

- lipsa iradierii. 

în diagnosticul afecţiunilor osoase, rezoluţia imaginii însă este inferioară CT. (3) 




Fig. nr.1.5. IRM, 16 ani. Secţiuni sagitale Tl SE. Aspect normal. 

1.6. Ultrasonografia 

Ultrasunetele sunt reflectate la interfaţa ţesut moale - os, astfel încât folosirea metodei în 
examinarea osului este limitată. (4) 

Indicaţiile ecografiei în diagnosticul afecţiunilor sistemului musculo-scheletal cuprind: 

■ examinarea părţilor moi a muşchilor, tendoanelor. Ecografia permite examinarea în 
timp real a mişcării tendoanelor, muşchilor; 

■ diagnosticul displaziei de şold, mai ales înainte de vizualizarea radiologică a nucleului 
capului femural; 

■ examinarea meniscurilor şi a revărsatelor lichidiene intraarticulare. (5) 

□ Avantaje 

■ examinarea este noninvazivă, rapidă; 

■ preţul de cost este scăzut, iar accesibilitatea este ridicată; 

■ aparatele mobile permit examinarea la patul bolnavului sau în sălile de operaţie. 




Fig. nr.1.6. Ecografia bursei suprarotuliene. Secţiune Fig. nr.1.7. Ecografie a regiunii poplitee. Chist 
transversală. Sinovită vilonodulară. popliteal. 

2. ANATOMIE RADIOLOGICĂ 



2.1. Particularităţi ale osului la copil. 

Scheletul se dezvoltă din mezenchimul primitiv prin două mecanisme: fie direct prin 
osificare de membrană pentru oasele late, fie după formarea unei machete cartilaginoase 
prin osificare encondrală pentru oasele lungi. 

Oasele late se dezvoltă prin osificare de membrană. La naştere sunt vizibile oasele proprii 
ale nasului şi ale osului hioid. 

Oase scurte se dezvoltă din nuclei secundari de osificare. La naştere sunt prezenţi: nucleii 
calcaneului, talusului şi cuboidului. Uneori nucleii apar fragmentaţi (pisiform, rotulă). Alteori 
apar mai mulţi nuclei de osificare (calcaneul şi rotula) sau pot avea aspect fuzionat (piramidal 
cu semilunar, os cu cârlig cu os mare, talus (astragal) cu calcaneu, calcaneu cu navicular). 
Frecvent se constată oase supranumerare, mai frecvent tarsiene. 

Oasele lungi la copil au patru regiuni: diafiza, metafiza, fiza sau cartilajul de creştere şi 
epifiza sau nucleul secundar de creştere. 

în epifizele cartilaginoase (condroepifize) şi în unele oase scurte apar în ultimele luni de 
sarcină sau după naştere, insule de ţesut osos numite nuclei de creştere secundari. Aceste 
insule de osificare cresc în volum se modelează în funcţie de solicitările mecanice şi vor forma 
epifizele, apofizele sau oasele rotunde. 

Apofizele pe care se inseră tendoane şi muşchi de asemeni, se dezvoltă din nuclei de 
creştere. 

La copil între metafiză şi nucleul de creştere există cartilajul de creştere sau fiza. 

Cartilajul fizei este bine structurat pe coloane de celule. Metafiza este bogat vascularizată. 
La locul de formare al apofizelor există un cartilaj similar fizei. 

Cartilajul de creştere este compus din mai multe straturi celulare care dinspre epifiză spre 
metafiză sunt: 

1. Stratul celulelor germinate (cartilaj hialin) format din celule mici dispuse dezordonat 
în substanţa fundamentală abundentă. 

2. Stratul proliferativ (cartilaj striat) unde celulele cartilaginoase se aliniază în coloane de 
5-30 celule şi sunt delimitate de septe longitudinale de substanţă fundamentală. 

3. Stratul hipertrofie, în care celulele cresc în volum, cu 4-12 celule cubice voluminoase 
cu citoplasmă edematoasă, delimitate de coloane de substanţă intercelulară puţin 
abundentă. 

4. Stratul degenerativ format din 2-4 celule vacuolizate cu membrane rupte, penetrate 
de vascularizaţia metafizară, cu osificarea septelor longitudinale, constituind frontul 
de calcificare sau linia de eroziune. 

Versantul metafizar al cartilajului conţine condroclaste şi osteoblaste de-a lungul septelor 
longitudinale. Condroclastele resorb ţesutul cartilaginos, iar osteoblastele produc substanţa 
osoasă şi formează travee osoase paralele sau spongioase. 

Stratul germinai şi proliferativ sunt zone de creştere şi proliferare, iar stratul hipertrofie 
şi degenerativ sunt zone de degenerescenţă şi transformare. Creşterea în lungime a osului se 
încheie prin epifiziodeza fiziologică. 

Creşterea osoasă rezultă din echilibrul dintre proliferarea condrocitelor şi mineralizarea 
zonelor de creştere condrocitară. 

La copil, în primele 18 luni de viaţă, vasele epifizare şi metafizare străbat fiza şi se 
anastomozează ceea ce permite diseminarea infecţiilor. (1) 

Fig. nr.2.5. Radiografie humerus. 10 ani. Aspect 
normal. 



Fig. nr. 2.6. Radiografie genunchi 
LL. Rotula multipartita. 

Aparatul osteoarticular 



Epifiza se osifică începând din centru iar cu timpul fiza devine o barieră între teritoriile 
vasculare ale celor două. La copilul mare şi adolescent la care întreaga epifiză este osificată 
fiza devine progresiv ondulată şi apoi dispare. 

Studiile anatomice şi de ecografie Doppler au arătat că fiza şi epifiza sunt străbătute de 
canale vasculare intracartilaginoase iar vascularizaţia lor este abundentă, creşte rapid şi îşi 
modifică numărul şi distribuţia o dată cu maturarea. (2) 

Aceste canale sunt perpendiculare pe fiză şi nu se anastomozează. După osificare centrul 
fizei este avascular iar canalele vasculare au un aspect radiar. Canalele vasculare sunt din ce 
în ce mai puţine o dată cu progresia osificării. 

IRM cartilajul de creştere apare ca un semnal intermediar în Tl şi ca hipersemnal în T2. 

IRM fiza şi nucleul de creştere au o încărcare cu gadoliniu intense. O dată cu creşterea are 
loc o scădere a intensităţii încărcării din centrul fizei spre periferie. 

Radiologie, la naştere toate diafizele sunt vizibile, prezentând un contur net, canal medular 
distinct, formă tubulară, cu extremităţi rotunjite, uşor evazate. Intensitatea opacităţii osoase 
este redusă, iar structura osului este omogenă. Traveele osoase devin vizibile după vârsta de 
2 ani. Forma diafizelor se modifică în timp, în funcţie de solicitările mecanice. 

Uneori la naştere oasele au o densitate crescută, compacta îngroşată şi îngustări ale canalului 
medular. Este osteoscleroza fiziologică ce dispare în câteva săptămâni. Alteori radiusul şi 
ulna au margini ondulate. 

□ Nucleii de creştere epifizari 

au formă rotundă, structură omogenă, 
intensitate redusă. Ei cresc spre articulaţie 
şi lateral. In perioada de creştere rapidă 
poate apare un aspect fragmentat la unii 
nuclei ce nu trebuie confundat cu o linie 
de fractură. 



Fig. nr. 2.7. Radiografie genunchi AP, 3 
ani. Aspect normal. Nucleul de creştere 
al condilului femural intern cu contur 
neregulat şi structură mai inomogenă. 
Genu varum fiziologic. 





Fig. nr. 2.8. Radiografie LL 
genunchi. Aspect normal. Nucleu 
de creştere al patelei fragmentat. 
Conturul nucleului de creştere 
al condilului femural intern 
neregulat. 

Fig. nr.2 9. Radiografie bazin AP, 7 luni. Apect normal. 
Nuclei de creştere ai capului femural asimetrici. 



Osificarea inomogenă a unor nuclei 
de creştere nu trebuie considerată 
patologică. 

Astfel, osificarea nucleului de creştere 
patelar care apare în jurul vârstei de 2,5 
ani la fete şi 4 ani la băieţi, poate avea 
aspect neregulat rămânând fragmentat 
până în jurul vârstei de 8-9 ani. Pe faţa 
dorsală a patelei (zona superoexternă) este 
posibilă apariţia unor lacune la nivelul 
corticalei osoase care sunt fiziologice. Se 
pot dezvolta nuclei accesorii care duc la 
apariţia patelei bipartite. în 75% din cazuri 
este implicat nucleul supero-extern iar în 
20% nucleul lateral extern. 

Nucleul de creştere al crestei tibiale 
anterioare se dezvoltă între 8 şi 14 ani şi poate prezenta un aspect neregulat, fragmentat. 

între nucleul de creştere şi metafiză se constată o bandă transparentă cu grosime de 
4-6 mm - fiza sau cartilajul de creştere. Fiza fiind cartilaginoasă pe radiografie apare 
transparentă. 

□ Frontul de calcifiere provizorie este radiologie o linie fină opacă situată între metafiză 
şi fiză şi corespunde stratului degenerativ al cartilajului de creştere. 

La nou născut, în primele 4-6 săptămâni, oasele pot apărea dense, având radiogafic opacitate 
cu intensitate mare, aspect denumit şi "os în os". Osteoscleroza nou născutului este mai 
frecvent întâlnită la nivelul coloanei şi dispare în următoarele săptămâni de viaţă. 

□ Benzile transparente metafizare reprezintă zone cu mineralizare osoasă redusă, 
paralele cu linia de calcifiere provizorie. Sunt vizibile în primele săptămâni de viaţă, apar în 
urma carenţelor calcice tranzitorii şi nu trebuie considerate patologice. Persistenţa lor sau 
apariţia după perioada de nou născut ridică problema unei hemopatii sau a unei metastaze 
de neuroblastom. Aceste linii nu trebuie confundate cu liniile transparente date de pliurile 
cutanate care se extind şi în afara osului sau cu canalele vasculare care au un traiect oblic şi 
traversează doar o parte a compactei. 

Liniile opace metafizare (liniile 
Harris) apar radiologie ca linii opace, 
fine, paralele cu fiza la nivelul 
metafizei oaselor lungi. între ele 
aspectul osului este normal. Sunt mai 
frecvente la copiii care prezintă opriri 
temporare şi repetate ale creşterii 
şi reflectă activitatea osteoblastică 




Fig. nr. 2. 10. Radiografie 
comparativă de genunchi AP, 10 
ani. Linii de creştere. 

crescută în perioada de recuperare după 
îmbolnăviri. Se întâlnesc mai frecvent la 
nivelul treimii proximale humerale sau 
treimii distale femurale, tibiale dar şi în 
alte regiuni. Atunci când cuprind fibula 
trebuie diferenţiate de intoxicaţiile cu 
metale grele (plumb). (3) 

□ Lacunele corticale se consideră a 
fi leziuni osoase benigne, asemănătoare ca 
structură cu fibromul non-osificant. Nu se 
întâlnesc decât rareori înainte de 18 luni, 
având incidenţa maximă în jurul vârstei 
de 5 ani. 

Radiologie, apar ca zone 
radiotransparente metafizare, excentrice, 
ovalare sau policiclice cu dimensiuni sub 3 
cm, mărginite de un fin lizereu radioopac. 
Sunt situate mai ales în vecinătatea fizei, 
la extremitatea distală a femurului şi 
proximală a tibiei. Localizarea este fie 
superficială sub cortica osoasă, fie profund 
în interiorul compactei. Favorizează smulgerile osoase. 

Evoluţia este fie spre dispariţie prin osificare progresivă, fie spre scleroză osoasă, fie spre 
transformare în fibrom non-osifiant. 

în cazurile în care se suspicionează o altă afecţiune, IRM evidenţiază un semnal hipointens 
în T2 datorită componentei fibroase şi hemosiderinei. 




Fig. nr.2.11. Radiografie de genunchi AP, 13 ani, 
detaliu. Linii de creştere. 




Fig. nr. 2. 13. Radiografie genunchi LL, 8 
ani. Aspect normal. Lacună corticală. 

Fig. nr.2.14. Reacţie periostală fiziologică, a) Radiografie membre inferioare AP, o lună; b) Detaliu. 



□ Reacţia periostală fiziologică. Periostul nu se vede radiologie în mod normal, dar 
între 1 si 6 luni poate apărea o reacţie periostală fină, datorată creşterii rapide a osului în 
perioada neonatală. 

Radiologie se constată linii fine radioopace unice sau multiple (lamelare) regulate, simetrice, 
paralele cu compacta, mai frecvent la nivelul humerusului, femurului, tibiei. Pe măsură ce 
copilul creşte se alipesc osului, iar modificările radiologice dispar. Diagnosticul diferenţial 
trebuie făcut cu osteomielita, traumatismele sau tratamentului cu prostaglandine. Aspectul 
lor simetric, absenţa altor leziuni pledează pentru reacţie periostală fiziologică. 

Neregularitatea suprafeţelor articulare. Datorită osificării neuniforme a epifizelor, uneori, pe 
suprafeţele articulare apar mici depresiuni neregulate putând fi confundate cu o osteocondrită 
disecantă. Mai frecvent se întâlnesc la nivelul articulaţiei coxofemurale şi a genunchiului. 

□ Vacuum phenomenon apare la nivelul articulaţiilor aflate sub tracţiune în care se 
creează presiune negativă. Radiologie apare ca o zonă transparentă liniară intraarticulară. 
Mai frecvent se constată la nivelul articulaţiei scapulohumerale, dar şi la alte articulaţii ca: 
şold, genunchi, cot. Suprapunerea peste un os poate mima o linie de fractură. 

Ecografia permite analizarea nucleilor de creştere şi a fizei. Nucleii apar hipoecogeni în 
comparaţie cu ţesuturile din jur, având câteva fine ecouri ecogene în interior. Elementele de 
osificare apar ca structuri liniare, fine, hiperecogene. 

2.2. Modelarea şi creşterea osoasă 

Modelarea osului constă în transformarea cu ajutorul osteoclastelor şi osteoblastelor a 
ţesutului osos primitiv, care este nelamelar, în os adult, prin formarea sistemului haversian. 
Modelarea formei exterioare a osului se produce, în funcţie de influenţele mecanice, prin 
apoziţie periostală şi resorbţie modelantă la nivelul metafizei. 

Creşterea diafizei se produce în lungime şi în grosime, iar creşterea epifizei în toate 
direcţiile. 

Creşterea în lungime se produce prin cartilajul de creştere (fiza), care proliferează şi se 
osifică. 

Creşterea în grosime a osului este realizează prin periost prin formare de os subperiostal. 
Creşterea în grosime la nivelul metafizei se realizează prin zona Ranviere. Concomitent are 
loc un proces de resorbţie la nivelul suprafeţei endostale, care lărgeşte canalul medular. 

Raportul dintre suma celor două compacte şi cea a canalului medular este unitar. Scăderea 
acestui raport indică o mineralizare insuficientă. 

Creşterea nu este un proces liniar, există pusee de creştere. 

In primul an de viaţă are loc o creştere în înălţime cu aproximativ 20 cm, în al doilea cu 
10 cm, iar apoi câte 5 cm pe an până înaintea puseului de creştere din timpul pubertăţii. în 
timpul pubertăţii se atinge o viteză de creştere de 8-9 cm/an. 

între 0-4 ani creşterea staturală e rapidă, copilul de 2 ani atingând jumătate din talia 
adultului. (4) 

încetinirea sau chiar oprirea creşterii datorată unor factori diverşi este urmată de pusee de 
creştere după dispariţia acestora. 

Creşterea nu este egală la toate segmentele corpului concomitent. La fete membrele 
inferioare cresc constant de la 5 ani până înaintea pubertăţii, apoi predomină dezvoltarea 
jumătăţii superioare a corpului. 

Creşterea nu este egală nici la cele două extremităţi ale aceleaşi diafize. Creşterea ulnei 
sau a femurului are loc în cea mai mare parte prin extremitatea distală. 

Cel mai important factor care influenţează creşterea este cel genetic. Factorii metabolici, 
sistemul endocrin, alimentaţia, bolile cronice etc. afectează de asemenea procesul de 
creştere. 



Tabel nr. 2. 1 Vârsta de osificare a cartilajelor de creştere 



Regiune anatomică 


băieţi 
(vârstă ani) 


fete 
(vârstă ani) 


1. articulaţia scapulo humerală, claviculă 






- tubercul mare 


15,5-16 


14-14,5 


- claviculă 


peste 18 


17,5-18 


2. articulaţia cotului 
- humerus 


13-13,5 


11-11,5 


- cubitus 


15-15,5 


12,5-13 


3. articulaţia pumnului, mâinii 
- radius 


17,5-18 


16-16,5 


- falange distale 


15-15,5 


13-13,5 


4. articulaţia coxofemurală, bazin 






- trohanter mare 


15-15,5 


14-14,5 


- simfiza pubiană 


peste 18 


17,5-18 


5. articulaţia genunchiului 
- tuberozitate tibială 


15-15,5 


13,5-14 


- peroneu superior 


17,5-18 


16-16,5 


6. articulaţia tibiotarsiană, picior 
- tibie, peroneu inferior 


15,5-16 


14-14,5 


- haluce 


14-14,5 


12,5-13 



Creşterea este un proces continuu până la maturarea scheletului care este definitivă la 
aproximativ 15-17 ani la fete şi 16-18 ani la băieţi. Epifizele ajung la forma şi dimensiunile 
adultului, iar cartilajul de creştere devine neregulat, din ce în ce mai îngust, se osifică şi 

dispare, marcând încetarea creşterii. 

In timpul pubertăţii se constată o accelerare a creşterii şi dezvoltării osoase ce constituie 
un veritabil caracter sexual secundar. Are loc atât o creştere în înălţime a copilului, cu 
aproximativ 31 cm la băieţi şi 29 cm la fete, cât şi o accelerare a vârstei osoase în paralel cu 
apariţia şi dezvoltarea caracterelor sexuale. 

Puseul de creştere începe în jurul vârstei de aproximativ 9 ani la fete şi 11 ani la băieţi. 

Deşi clasic se consideră că apariţia oaselor sesamoide ale policelui coincide cu debutul 
pubertăţii, în practică acest criteriu este inconstant şi insuficient, în aprecierea vârstei osoase 
fiind necesară utilizarea celorlalte metode. 

în afară de creşterea în lungime a oaselor, pe radiografii trebuie analizată maturarea, 
mineralizarea şi morfologia osoasă. 

□ Factorii care influenţează creşterea. 

Factorii genetici. Capitalul genetic intervine prin factori multiplii asupra taliei descendenţilor, 
într-o populaţie normală, există subiecţi mai înalţi sau mai scunzi, existând o puternică 
corelaţie între înălţimea părinţilor şi a copiilor. 

Anomaliile cariotipice sau genele patologice produc perturbări primitive ale creşterii 
osoase, fiind la originea bolilor osoase constituţionale. Mecanismele prin care apar bolile 
sau sindroamele malformative sunt puţin cunoscute. (5) 

Factorii nutritivi. Pentru o creştere armonioasă sunt necesari factori nutritivi suficienţi 
calitativ şi cantitativ, o absorbţie digestivă bună şi un metabolism adecvat. 

Factorii endocrini. Hormonii tiroidieni activează cartilajul de creştere şi accelerează 
maturaţia cartilajului calcificat, cresc viteza osificării epifizare şi osificării de membrană. 
Stimulează secreţia hormonului de creştere şi a factorului de creştere insulinic. 

Hormonul de creştere stimulează secreţia de IGF-s, iar la nivelul creşterii osoase acţionează 
prin intermediul IGF-i, care stimulează diferenţierea şi multiplicarea condrocitelor, în particular 
la nivelul cartilajului seriat. 

Hormonii sexuali - accelerează viteza de creştere şi maturare a cartilajului de creştere. 

Cortizolul - nu are rol direct în creşterea osoasă, dar în caz de hipercortizolemie există o 
încetinire netă a creşterii. 

□ Metode de evaluare clinică a creşterii 

în timpul sarcinii, biometria fetală permite depistarea şi caracterizarea întârzierii creşterii 
intrauterine. 

La naştere, măsurarea înălţimii, greutăţii şi a perimetrului cranian permit o primă evaluare 
a creşterii intrauterine. 

în timpul creşterii, măsurarea taliei trebuie completată cu măsurarea greutăţii şi a indexului 
de masă corporală, care este raportul dintre greutate exprimată în Kg şi înălţime raportată la 
suprafaţa corporală: G(Kg)/ î(m 2 ). (G=greutate, î=înălţime). Acest index variază cu vârsta: la 
băieţi este de 17,2 Kg/m 2 la un an, scade la 15,62 Kg/m 2 la 6 ani şi urcă din nou la 22 Kg/m 2 
la adult. La fete este de 16,4 la 2 ani, scade la 15,2 la 6 ani şi urcă la 21,2 la adult. 

Calculul taliei ţintă în funcţie de talia părinţilor: 

1. băieţi: T=0,5 (T t +T ) + 9cm 

5 v tata mama 7 

2. fete: T=0,5 (T , +T )-3cm. 

7 v tata mama^ 

2.3. Vârsta osoasă 

Compararea datei de apariţie, stadiului de osificare, aspectului nucleilor secundari de 
creştere cu standardele din atlase, tabele, nomograme se numeşte vârstă osoasă. 

Compararea vârstei cronologice cu cea osoasă este un criteriu util de diagnostic în aprecierea 
creşterii staturoponderale în diverse afecţiuni. 

Indicaţiile aprecierii vârstei osoase: 

■ boli endocrine (tiroida, hipofiză, gonade), metabolice sau generale; 

■ statură prea mare sau prea mică în comparaţie cu vârsta cronologică; 

■ evaluarea vârstei reale în cazuri medico-legale; 

■ pentru alegerea momentului optim în intervenţiile chirurgicale de corectare a lungimii 
membrelor, scoliozelor. 

2.3.1. Metode de apreciere ale vârstei osoase 

Pentru aprecierea vârstei osoase la naştere cuspizii primului şi a celui de al doilea molar 
inferior, care apar în săptămâna 33 respectiv 36 de viaţă intrauterină şi lungimea coloanei 
vertebrale sunt cele mai constante repere. Mai sunt prezenţi nucleii epifizari ai genunchiului: 
tibial superior, femural inferior, trei nuclei ai oaselor scurte: astragal, calcaneu, cuboid şi 
hioid, oasele proprii ale nasului. în sarcinile suprapurtate, la naştere întâlnim şi nucleul 
capului umeral. Ulterior, în cursul primului an, apar nucleii oaselor carpului, tarsului şi ai 
epifizelor oaselor lungi. 

□ Lungimea coloanei vertebrale T1-T12 

Pe o radiografie în incidenţă PA se măsoară distanţa de la marginea superioară a platoului 
vertebral Tl până la marginea inferioară a corpului vertebral T12. Această cifră se înmulţeşte 
cu 2,54 şi se scade 6,271. Cifra rezultată reprezintă valoarea ideală. 

Valoarea medie cel mai frecvent întâlnită este 9.5 cm. Valori mai mari se întâlnesc la 
copiii născuţi din mame diabetice. Valori mai mici sugerează o deficienţă în dezvoltarea 
intrauterină. 

□ Atlasul Greulich şi Pyle 

Cea mai simplă metodă şi cea mai larg folosită este radiografierea mâinii stângi şi compararea 
aspectului radiografie cu atlasul Greulich şi Pyle. Poate fi folosită la orice vârstă, de la naştere 
până la 18 ani. Această metodă descrisă în anul 1950 pentru populaţia albă nord-americană 
nu mai este superpozabilă astăzi pentru copii din ţara noastră. 

□ Tabele cu data de apariţie şi de sinostoză 

O metodă uşor de aplicat în practică ţine cont doar de data de apariţie şi face abstracţie de 
aspectul nucleilor de creştere. Este metoda cea mai folosită în practică fiind simplă, uşor de 
interpretat şi destul de exactă pentru ţara noastră. 

□ Metoda Lefebvre 

între o lună şi 2 ani este preferată metoda Lefebvre. Se radiografiază membrul superior şi 
cel inferior stâng şi se numără nucleii de osificare a epifizelor: omoplat, humerus, radius şi 
ulna, carpiene, metacarpiene, falangele mâinii, femur, tibie şi fibula, tarsiene, metatarsienele 
şi falangele piciorului. Rezultatul obţinut se compară cu cel ilustrat de o nomogramă pe 
care numărul nucleilor de osificare sunt figuraţi pe ordonată, iar vârsta osoasă pe abscisă; 
dezavantajul acestei metode este iradierea mare. 

Tabel nr.2.2. Data aparţiei nucleilor de creştere primari şi secundari şi a sinostozării. 

DATA APARIŢIEI NUCLEILOR DE CREŞTERE 
PRIMARI ŞI SECUNDARI ŞI A SINOSTOZĂRII 

Centri secundari de osWteare. 


Centri primari 




Sinostozare 


de osifica re 


Primul an 


Vârsta 


, , Luns. 
iri'riJU'eririH 


L uni 


Ani 



• - Ap ariţia n uc Im tor 
H - Perioada sinostozci 



I 1 7 * 5 + - " P m i 



II I J <J J 4 T 1 t U 13 j] H U !JUlTBMi:i : " 




C1 



drept 

Arc post 

Arc anterior 
Apofize 



Arc 



drept 



C2 



stâng 

Corp 

Odontoîdă 

Nuclee adcesoriî ale odontcMdef 
Apoftze 



Arc 



drept 
stâng 



C3 - C7 Corp vertebral 
Apofize 



Arc 



dîipf 
stâng 



D1-D12 



Corp 
Apofize 



l i - ! 4 



drept 
Arc stâng 

Corp vertebral 
Apofize 



Arc 



drept 
stâng 



! 5 



Corp vertebral 
Apofize 



Arc 



drept 



Sacrul 



stâng 
Corpul sacrului 



Sfnostoza vertebrala 



Coccis 



Corp vert 1 coccigiene 
Corp verf. a 2-a coccigiene 
Corp veri a 3-3 coccigiene 
Corp vert r A 4-a coccigiene 

Centri primari 
de osifica re 


Centri secundari de osi floare. 
Sinostozare 


Primul an 

de viaţă 


Vârsta 


Luni , 
intrauterine 


Luni 


Ani 




Coaste 



Corp 
Epîfiza 



Stern 



Manubriu stemei 

Corpul seg. 1 
Corpul seg. 2 
Corpul seg. 3 
Corpul seg. 4 
Xifoidul 



Omoplat 



Corp 

Procesul coracold 

Acromlon 

GlenokJH 

Unghiul inferior 



Clavicula 



Corp 
Epifiză 



Umerus 

Extremit 
sup. 

Extremit 
ini 



Dializă 
Capul 

Tubercul mare 
Tubercul mic 
Diafiza 

Condil 
Trohlee 
Epioondil 
Epitrohlee 



Dteflză 

Radius Epifiză superioară 
Epifiză inferioară 



Diafiza 

C ubitus Eptf izâ su perto ar ă 
Epifiză inferioara 

Osul mare 
Osul cu cârlig 
Piramidal 
S a mi lunar 
Carp Trapez 

Trapezoid 
Scafoid 
Rsiform 



Metacarp 



Dializă 
Epifiză 



Falange 



Diafiza 
Epifiză 

* -Apariţia nu.cleilor , 
— - Perioada stnostoze» 



Centri primari 
de os if care 



v uni 
intrauterine 



Centri secundari de o$cficare. 
Sinostozare 



e viaţi 



Luni 



Vârsta 



Ani 



Sesamoid 



Hpon 



Ischion 



Pubts 



Sinostoze Pubis + ischion 
Sinostoze cartilajul în Y 



Ffi'TUI 



Diafiza 

Capul femural 
Marele ttohantar 
Micul troh^nter 
Diafiza 

Eprfiza inferioară 



Roti : i 



Tibie 



Diafiza 
Eprfîza 

Tuberoziiaie tibiala 
Diafiza 

Epifiza inferioară 



: 



11, 



Feroneu 



Diafiza 

Eprfîza superioară 
Diafiza 

Eprfiza inferioară 



Inrs 



„ , Corp 
Calcaneu ^ ofjaa 

Astragat 
C:::>oid 
Cuneiform IEI 
Cuneiform I 
Cuneiform II 
Scafoid 



Metatars 



Diafiza 

tzpi'izn 



Diafiza 
Epifiza 

Diafiza 
Epifiza 



Sesamoide 

□ Metoda Sauvegrain, Nahum şi Bronstein 

în perioadele prepubertară şi pubertară (11-15 ani la băieţi, 9-13 ani la fete) este suficientă 
radiografierea cotului; aspectul radiografie este comparat cu un desen ce cuprinde nucleii 
de dezvoltare ai articulaţiei cotului (condilul şi epicondilul humeral, trohleea, olecranul, 
capul radial), care sunt notaţi cu cifre în funcţie de gradul de dezvoltare. Suma acestor cifre 
corespunde pe nomogramă vârstei osoase. Metoda este destul de laborioasă şi mai greu de 
folosit în practică. 

□ Sesamoidul primului metacarpian 

Apare la 11 ani la fete şi 13 ani la băieţi. Este util deoarece trebuie radiografiată doar mâna 
şi gradul de variabilitate în apariţie este redus. 

□ Metoda Risser 

Apariţia nucleului crestei iliace coincide cu debutul pubertăţii, iar sudarea marchează 
sfârşitul creşterii. Numai claviculele îşi mai continuă dezvoltarea. 

Pe o radiografie de bazin se apreciază apariţia şi creşterea epifizei crestei iliace. Evoluţia 
este cotată de la 0 la 5, când întreaga creastă iliacă este sudată. 

Maturarea osoasă a corpilor vertebrali şi a crestei iliace sunt sincrone până la adolescenţă. 
Examinarea crestei iliace permite şi aprecierea potenţialului de creştere restant al vertebrelor. 
Este cunoscut faptul că o dată cu încetarea creşterii, scolioza devine stabilă şi uneori poate 
fi corectată chirurgical. 

3. INFLAMAŢIILE SISTEMULUI OSTEOARTICULAR 



3.1. Infecţii transplacentare 

La nou născut trebuie căutate semnele unei afectări osoase secundare, ale unei posibile 
infecţii intrauterine cu: rubeolă, treponema palidum, toxoplasmoză, virusul citomegalic, herpes. 
Modificările osoase sunt secundare mai mult tulburărilor trofice decât infecţiei virale. 

3.1.1. Rubeola congenitală 

Infecţia maternă cu virusul rubeolei produce: o întârziere a creşterii intrauterine, 
hepatosplenomegalie, cataractă, cardiopatii congenitale, purpura trombocitopenică. 

Afectarea scheletului are loc în 20-50% din cazuri. Modificările osoase se datorează 
tulburărilor de troficitate cauzate de infecţie. 

Radiologie se constată: 

■ zonă de calcifiere provizorie neregulată; 

■ benzi transparente verticale, perpendiculare pe linia de calcifiere provizorie, alternând 
cu benzi opace. Apar în mod uzual la nivelul genunchiului, dar se întâlnesc şi la alte 
oase lungi; 

■ maturarea osoasă este întârziată; 

■ reacţia periostală este neobişnuită; 

■ rareori osul este în totalitate osteosclerotic; 

Uneori leziunile sunt prezente încă de la naştere, alteori apar în primele săptămâni de viaţă. 
După tratament leziunile trofice se vindecă, iar aspectul revine la normal în 3-6 luni. (1) 

3.1.2. Sifilisul congenital 

Sifilisul congenital este transmis de la mamă la făt transplacentar. Modificările radiologice 
pot apărea în primele 6-8 săptămâni după naştere (sifilis congenital precoce) sau între 4 şi 20 
de ani (sifilis congenital tardiv). 

Examenul radiologie are importanţă în diagnostic numai prin coroborarea cu datele 
examenului clinic şi a testelor de laborator. 

Anatomie patologică. Agentul patogen, spirocheta Treponema palidum, este vehiculat pe 
cale sanguină. Procesul inflamator iniţial se localizează în pereţii vaselor sanguine şi în jurul 
acestora. Infecţia luetică se caracterizează prin: 

- ţesut de granulaţie specific bogat în monocite, limfocite şi plasmocite, dar 
polimorfonuclearele sunt absente, ceea ce explică absenţa supuraţiei; 

- mezenchimul medular osos are o mare reactivitate spre formarea de ţesut fibros. 

3.1.2.1. Sifilisul congenital precoce 

Se manifestă la copiii sub 2 ani. 

Clinic se constată anemie, hepatosplenomegalie, leziuni cutanate, rinită, nas în formă de 

şa. 

Radiologie. Principalele modificări sunt: osteocondrita (metafizita) luetică, periostita şi 
osteita diafizară. 

Interesarea este poliostotică, simetrică. Afectează oasele lungi, oasele bazinului, oasele 
mici tubulare şi uneori vertebrele. 

Osteocondrita (metafizita) apare la nivelul metafizelor oaselor lungi, la nivelul zonei de 
calcifiere provizorie, în zona fertilă (de invazie vasculară) a cartilajului de creştere. Aici se 

formează un ţesut de granulaţie specific, cu inhibarea activităţii osteoblastelor şi apariţia 
unui proces de decalcifiere. 




Fig. nr.3.1. Sifilis congenital, a) Radiografie antebraţ, 9 luni. Bandă transparentă la nivelul 
metafizei radiale. b) Radiografie gambă AP comparativ. Benzi transparente la nivelul metafizelor 
tibiei bilateral. 




Fig. nr.3.2. Sifilis congenital. Radiografia 
articulaţiei radiocarpiene. Cartilajul de 
creştere cu aspect timbrat, neregulat. 




Fig. nr. 3.3. Periostită luetică, a) Radiografie 

membru superior: AP, b) Ra LL. 

Reacţie periostală fină, difuză. 

Radiologie se constată o bandă transparentă metafizară dispusă sub zona de calcifiere 
provizorie. Cartilajul de creştere este timbrat, neregulat. Scăderea rezistenţei osului la nivelul 
metafizei se poate solda cu decolări epifizare (epifizioliza Parrot). 

Metafizita se localizează mai frecvent la nivelul marginii mediale a tibiei proximale, aspect 
cunoscut ca semnul Wimberger, care, deşi caracteristic sifilisului, nu este patognomonic. 
Caracteristic, dar inconstant, este aspectul marginii metafizare în „dinţi de fierăstrău". Nucleul 
epifizar are aspect normal. 

Periostita este o modificare constantă în stadiul doi al sifilisului congenital precoce. Poate fi 
prezentă la naştere, dar de obicei apare în luna a 6-a, frecvent după dispariţia metafizitei. Are 
caracter difuz, bilateral, simetric. Afectează oasele tubulare lungi, dar respectă oasele tubulare 
scurte de la mâini şi picioare. Radiologie apare ca 
un manşon periostal mai pronunţat în porţiunea 
mijlocie a diafizei sau ca apoziţii periostale, cu 
aspect de „foi de ceapă". Poate apare şi în alte boli ca: 
scorbut, rahitism, boala Caffey (hiperostoza corticală 
infantilă). Localizarea predilectă este la nivelul 
marginii anterioare a tibiei, care se deformează în 
„lamă de sabie"; 

Osteita sau osteomielita este modificarea ce apare 
în stadiul terţiar al sifilisului congenital precoce. Se 
manifestă prin leziuni distructive osoase, care apar 
radiologie ca zone de osteoliză ovalare sau rotunde, 
înconjurate de un lizereu de scleroză. Poate afecta 
regiuni întinse ale diafizei, cel mai frecvent femurale 
şi humerale, dându-i un aspect ca „mâncat de 
molii". 

Fig. nr. 3.4. Sifilis congenital tardiv. 
Radiografie mână AP. Dactilită luetică. 




Fig. nr. 3.5. Sifilis congenital tardiv. Radiografie mână. a) AP, b) detaliu. Gomă luetică. 

3.1.2.2. Sifilisul congenital tardiv 

Apare între 4 şi 20 de ani, fiind consecinţa unei infecţii ignorate. 

Clinic este prezentă triada Hutchinson: modificări dentare cu deformarea incisivilor 
superiori, cheratită şi surditate. 

Modificările constau în distrucţii osoase şi periostită. Afectarea este în general monostică 
şi rar simetrică. Afectează cel mai frecvent tibia, oasele craniului, maxilarul, mandibula, 
oasele nasului. 

Radiologie: 

■ periostită este abundentă, cu îngroşarea osului şi îngustarea 
canalului medular. Afectează cel mai frecvent corticala anterioară 
a tibiei, care se deformează luând aspect de „lamă de sabie". 
Afectarea cartilajului de creştere produce încurbarea tibiei; 

■ modificările distructive se datorează osteomielitei, care poate fi 
asociată cu formarea de gome. Goma este o zonă circumscrisă 
de necroză cazeoasă ce apare radiologie ca o transparenţă bine 
delimitată de un lizereu opac de osteoscleroză. Poate fistuliza, 
eliminând sechestre. Periostită şi distrucţiile afectează şi falangele 
degetelor de la mâini şi picioare: „dactilita luetică", cu aspect 
asemănător dactilitei tuberculoase; 

■ artrita apare numai la vârste mai mari. Afectarea articulară 
constă în revărsate articulare abundente, nedureroase, simetrice, 
localizate frecvent la genunchi. Oasele care formează articulaţia 
prezintă leziuni distructive importante cu deformări articulare. 

Fig. nr. 3.6. Sifilis congenital tardiv. Radiografie gambă 
LL. Periostită luetică. Aspect în lamă de sabie. 



3.2. Osteomielita 

3.2.1. Osteomielita acută 

Osteomielita acută este inflamaţia măduvei osoase care se extinde prin contiguitate la 
ţesutul osos. 

Etiologia în ordine descrescătoare este reprezentată de: stafilococul aureu hemolitic (60- 
80%), streptococul (15%), germeni gram negativi (7%), salmonella. Uneori etiologia este 
polimicrobiană. (2) 

Calea de infecţie poate fi: hematogenă sau prin contiguitate de la părţile moi, plăgi 
penetrante, corpi străini, fracturi deschise, postoperator. 

Localizarea cea mai frecventă este metafiza oaselor lungi, iar în 70% din cazuri cuprinde 
femurul, tibia, humerusul. 

Clinic se constată febră, frisoane, durere locală, leucocitoză. 

Patogenie. Prin diseminare hematogenă germenii ajung în măduva osoasă metafizară, unde 
capilarele au caracter terminal şi provoacă: 

■ inflamaţie locală; 

■ stază vasculară; 

■ hiperpresiune, iar apoi ischemie, urmată de necroza parcelară a ţesutului osos şi un 
exudat supurativ. 

Acesta va migra: 

■ spre canalul medular unde produce edem, necroză medulară şi duce la osteită difuză. 

■ spre compacta osoasă, pe care o traversează ajungând subperiostal, unde provoacă 
fie reacţie periostală, fie abces subperiostal care se va exterioriza prin fistule la piele, 
îndepărtarea periostului de os, dată de abces, duce la ruperea vaselor şi la apariţia 
unor zone de infarct cortical. 

La copilul mic prezenţa vaselor transepifizare permite extensia spre epifiză şi spre articulaţia 
învecinată când dă osteoartită. După vârsta de 1 an aceste vase dispar, iar cartilajul de creştere 
reprezintă o barieră relativă în calea infecţiei. 

Hiperreactivitatea periostului duce la apariţia unei reacţii periostale abundente, care 
înconjoară osul ca o scoarţă de copac denumită şi involucrum. 

în perioada de stare a bolii se constată un proces de supuraţie cronică cu multiple sechestre 
şi fistule. Sechestrul este un fragment de os devitalizat care se produce atunci când inflamaţia 
se propagă de la măduvă spre corticală şi înconjoară un fragment de os în interiorul său. 

□ La nou născut osteomielita debutează ca o osteoartrită cu localizare mai frecvent 
coxofemurală. La copil metafiza femurului este intraarticulară, iar infecţia se poate propaga 
spre spaţiul articular unde produce o artrită septică. (1) 

Ecografia permite evidenţierea lichidului intraarticular care apare ca o imagine transsonică 
intraarticulară, care deplasează liniile grăsoase periarticulare. Uneori lichidul este purulent 
şi prezintă ecouri hiperecogene în interior. Capsula articulară este îngroşată. 

Radiologie sunt mai bine evidenţiate leziunile osoase care adesea sunt bilaterale, 
multifocale şi edemul părţilor moi duce la ştergerea planurilor intermusculare. După vârsta 
de 4 ani osteomielita este uzual monofocală. Gravitatea bolii este dată de distrugerile osoase 
şi cartilaginoase ale nucleului epifizar. 

Se mai constată: 

■ spaţiul articular lărgit. 

■ epifiza afectată, în 70% din cazuri apare osteoporotică, cu structură inomogenă. 
Osteoporoza este moderată. 

■ zone de osteoliză sub formă de carii şi geode subcondrale 




Fig. nr. 3.7. Osteomielită la un copil cu vârsta de o lună. Osteoliză difuză a treimii 
proximale a diafizei femurale bilaterală. 

□ La copilul mic sub 2 ani: 

■ inflamaţia cuprinde şi epifiza deoarece capilarele traversează cartilajul de creştere. 
Conturul epifizei poate fi uneori întrerupt; 

■ abcesul subperiostal este abundent şi este însoţit de o importantă reacţie 
periostală; 

■ afectare importantă a ţesuturilor moi periosoase; 

■ se constată decolarea periostului, care apare ca o opacitate fuziformă periosoasă; 

■ de obicei zone osteolitice multiple şi întinse care înconjoară zone de os sănătos, dar 
nu apar decât rareori sechestre; 

■ stimularea creşterii şi maturării sau scurtarea osului afectat; 

■ traiecte fistuloase cu marginile uşor osteosclerotice. 

□ La copilul mare şi adolescent 

Infecţia nu mai afectează epifiza, deoarece vasele care traversează cartilajul de creştere 
sunt obliterate. Aspectul radiologie este asemănător adultului. 
Afectarea cartilajului de creştere se poate manifesta prin: 

■ stimularea creşterii în lungime a osului şi creşterea nucleilor epifizari datorată 
hiperemiei; 

■ scurtarea osului afectat datorită distrugerii parţiale a cartilajului de creştere. (3) 
Semne radiologice 

în perioada de debut aspectul radiologie este adesea normal. 

a. Primele semne radiologice datorate edemului perilezional apar în părţile moi, care 
prezintă: 

■ tumefiere; 

■ creşterea în dimensiuni a ţesutului celular subcutanat şi dispariţia în zona afectată 
a aspectului său areolar; 

■ lipsa de vizualizare a planurilor fasciale; 

■ creşterea intensităţii 
opacităţii părţilor 
moi. 

b. Modificările osoase 

apar târziu, după 10- 
21 zile. Distrucţia 
osoasă este vizibilă 
după ce 30-50% din 
ţesutul osos este lizat. 
Se constată: zone de 
osteoporoză alternând 
cu zone osoase 
normale, dând osului 
aspect pătat; uneori 
se constată eroziuni 
endostale. 

Fig. nr. 3.8. Osteomielită 
acută, a) Radiografie femur 
AP, b) Radiografie humerus 
AP. Leziuni osteolitice. 
Reacţie periostală. 

Fig. nr.3.9. Radiografie femur AP şi LL. Sechestru. Fig. nr. 3.10. Osteomielita 
Reacţie periostală. acută. Radiografie gambă LL. 

Multiple sechestre. Reacţie 
periostală. Traiecte fistuloase. 

în perioada de stare 

■ leziunile osteolitice mici, de formă ovalară la început, cresc în dimensiuni şi 
confluează; 

■ reacţia periostală apare după 14-20 zile sub forma unei linii opace, fină la început, 
paralelă cu axul lung al osului localizată în dreptul focarului osos. Apoi devine 
abundentă, are structură inomogenă şi intensitate mare (involucrum). La copil reacţia 
periostală poate fi uni sau multilamelară, rareori fină, mai frecvent grosieră. Aspectul 
obişnuit este de osteoscleroză grosieră paralelă cu axul lung al osului, dar uneori 
se constată şi reacţie periostală perpendiculară pe axul lung al osului în "raze de 
soare". In unele cazuri procesul inflamator nu reacţionează la tratament şi distruge 



Fig. nr. 3.11. Osteomielită. 
Radiografie bazin AP. Leziuni 
osteolitice difuze la nivelul 
pubelui drept. Multiple 
sechestre. 

calcifierea periostului în zona centrală rezultând aspectul de triunghi Codman. 
La copil, reacţia periostală din osteomielită este uneori asemănătore cu cea din 
sarcomul Ewing, astfel încât nu constituie un semn cert de diagnostic pentru niciuna 
dintre afecţiuni. 

■ sechestrul este un fragment de os cortical necrozat detaşat de osul sănătos şi apare 
după 3-4 săptămâni de la debutul bolii. Radiologie zona de ţesut osos necrozat este 
înconjurată de un lizereu transparent. Forma şi mărimea sechestrului depinde de 
localizarea sa. Astfel, sechestrul situat în compactă este mare, nedecalcifiat, iar cel 
situat în spongioasă este mic, osteoporotic, mai greu de evidenţiat. 

■ zonele de osteoliză fuzionează, formând spaţii mari transparente în care se pot 
individualiza fragmente de os necrozat; 

■ comunicarea zonei infectate cu tegumentul se face prin traiecte fistuloase, ce apar 
ca benzi transparente prin care se elimină puroiul şi fragmente de os necrozat; 

■ organismul încearcă să limiteze extinderea inflamaţiei şi produce endostoză importantă 
şi reacţie periostală ca o „scoarţă de copac" în jurul focarelor, care mai este denumită 
şi involucrum. 

în perioada de vindecare 

■ la periferia zonelor transparente apare un fin lizereu opac de osteoscleroză care treptat 
creşte în dimensiuni încercând să limiteze procesul de osteoliză. Osteoscleroză este 
uneori importantă cu structură omogenă. 

■ osteoscleroză, la început parcelară, se extinde şi în canalul medular pe care îl 
opacifiază - endostoză; 

■ reacţia periostală îngroaşă compacta, al cărei contur este ondulat, neregulat; 

■ se mai pot constata fracturi pe fond patologic. 

IRM 

■ ţesutul medular inflamat, bogat în apă datorită edemului şi hiperemiei, va produce 
hiposemnal în T şi hipersemnal difuz delimitat în T 2 şi pe secvenţele cu supresia 
grăsimii; 

■ difuzia subperiostală produce un halou periosos hiperintens în T 2 ; 

■ părţile moi apar hiperintense în T 2 . Atunci când părţile moi nu captează contrast 
este posibil să apară o zonă de necroză sau un abces; 

■ în secvenţa STIR edemul măduvei este bine evidenţiat şi apare ca un hipersemnal; 

■ injectarea de gadoliniu duce la întărirea semnalului în zona măduvei şi periostului 
inflamat. Sechestrul nu captează gadoliniu; 

■ abcesul apare ca o imagine hiperintensă înconjurată de un halou hipointens 
(pseudocapsula) în T 2 . Postcontrast se constată o captare a gadoliniului la periferie 
şi o lipsă de încărcare cu contrast în zona centrală. (4) 

Avantajele IRM sunt: 

- detecţia în primele ore a procesului inflamator; 

- precizarea extinderii bolii; 

- specificitate ridicată (93%) în procesele acute şi subacute. 
Limite: 

- specificitate redusă în infecţiile cronice; 

- rezultate fals pozitive postoperator; 

- prezenţa sechestrului, a gazului şi întinderea zonelor de osteoliză sunt mai slab 
vizualizate. 

Scintigrafia osoasă 

Osteomielita se caracterizează prin creşterea focală a captării radiofarmaceuticului osteotrop 
în faza tardivă a scintigrafiei osoase (la 2-4 ore). Există însă situaţii în care osteomielita se 
însoţeşte de celulită, caz în care modificările de mai sus se intrică. 

Sensibilitatea scintigrafiei osoase dinamice în trei faze în depistarea osteomielitei acute 
este de 90%, cu o specificitate înaltă şi un grad ridicat de acurateţe. 

CT 

■ are sensibilitate mai redusă (61%) în 
fazele iniţiale; 

■ constată creşterea densităţii cavităţii 
medulare datorită înlocuirii măduvei 
osoase cu puroi, sânge, detritusuri 
celulare (aspect întâlnit şi în alte afecţiuni 
ca tumori, traumatisme etc); 

■ evidenţiază sechestrele, reacţia 
periostală, traiectele fistuloase, mai bine 
decât celelalte metode; 

■ evidenţiază foarte bine prezenţa gazelor; 

■ părţile moi tumefiate sunt mai slab 
vizualizate; 

■ în anumite regiuni anatomice CT 
evidenţiază mai bine distrugerile osoase 
(coloană, bazin etc). 

Ecografia este utilă în faza incipientă, când evidenţiază afectarea părţilor moi şi prezenţa 
reacţiei periostale. Ecografia cu înaltă rezoluţie poate depista reacţia periostală chiar înaintea 
examenului radiologie. 

□ Diagnosticul diferenţial osteomie- 
lită - sarcom Ewing 

Atât inflamaţiile cât şi tumorile la 
nivelul osului produc leziuni distructive 
osoase. 

Fig. nr. 3.13. Osteomielită claviculă. 
Clavicula dreaptă prezintă reacţie 
periostală importantă şi leziuni 
osteolitice. 



Fig. nr . 3 . 1 2 . Secţiune axială CT femur. Sechestru. 
Zone de osteoliză. Reacţie periostală. 






Fig. nr. 3.14. Ecografie regiunea supraclaviculară dreaptă, a) Tumefiere de părţi moi. Reacţie periostală. 
b) Adenopatie supraclaviculară dreaptă. 

Radiologie diagnosticul diferenţial inflamaţie - tumoră este uneori dificil. în plus, apar în 
aceeaşi perioadă de vârstă, iar simptomatologia clinică este uneori asemănătoare. Radiologie 
leziunile osteolitice sunt situate la nivelul metadiafizei cuprinzând şi canalul medular. Ambele 
procese infiltrează corticala şi produc reacţie periostală. In unele cazuri în care tratamentul 
este eficient se produce osteoscleroză în ambele. Biopsia confirmă diagnosticul. 

Ecografia poate fi uneori utilă în diagnosticul diferenţial. Colecţiile lichidiene subperiostale 
din inflamaţii apar ca imagini transsonice sau hipoecogene între os şi periost şi pot fi bine 
urmărite până la nivelul pericondrului unde periostul este greu de detaşat de os. De asemeni, 
ecografia evidenţiază edemul sau abcesul situat în părţile moi. (5) 

Existenţa unei hipervascularizaţii în examinarea Doppler pledează pentru tumoare. 
Calcifierile în părţile moi pledează de asemeni pentru tumoare. 

IRM este puţin specific în diferenţierea inflamaţiei de tumoră. 

3.2.2. Osteomielita subacută 

Osteomielita subacută diferă de forma acută prin severitatea simptomelor şi semnelor 
clinice. 

Radiologie se constată: 

■ lacune osoase multiple, confluente, în zona metafizodiafizară dând osului aspect 
geografic. 

■ reacţia periostală stratificată, neregulată impune diagnostic diferenţial cu sarcomul 
Ewing, granulomul eozinofil. 

CT posteontrast evidenţiază mai bine abcesul, cu centrul hipodens, iar periferia 
hiperdensă. 

IRM evidenţiază semnal hipointens în T a şi hiperintens în T 2 cu contur net. 
Scintigrafia nu aduce date semnificative în acest stadiu al bolii. 

3.2.3. Osteomielita cronică 

3.2.3.1. Abcesul Brodie 

Apare mai ales la băieţi, afectând metafizele din jurul genunchiului. 

Radiologie se prezintă ca o zonă transparentă, înconjurată de linie opacă de scleroză, care 
are în centru un sechestru. In mod obişnuit, abcesul Brodie nu traversează fiza, dar uneori 
se constată şi afectarea epifizei. 

Formele de abces Brodie în care scleroza osoasă este importantă pot fi confundate cu osteomul 
osteoid. Diagnosticul diferenţial se face CT, care evidenţiază posteontrast o vascularizaţie 
accentuată în osteomul osteoid şi absentă în abcesul Brodie (6). CT evidenţiază o captare 
importantă a contrastului în osteom şi o lipsă de captare în zona centrală, în abcesul Brodie. 
Osteomul osteoid are uzual sub 2 cm. Abcesul Brodie este mai mare şi are o structură mai 
inomogenă. în plus, inflamaţiile sunt mult mai frecvente decât tumorile la copil. în cazurile 
în care tratamentul nu este eficient, biopsia precizează diagnosticul. 

3.2.3.2. Osteomielita cronică sclerozantă Garre 

Este o formă de osteomielită în care predomină reacţia periostală datorită unei activităţi 
crescute a osteoblastelor. 

Radiologie apare o reacţie periostală importantă care cuprinde atât medulara cât şi corticala. 
Reacţia periostală este importantă ducând la îngroşarea osului. Apare o lipsă de diferenţiere 
corticomedulară. Această formă de osteomielită este uneori confundată cu osteosarcomul 
Ewing. CT sau IRM evidenţiază reacţia periostală şi afectarea părţilor moi, care este mai rar 
întâlnită în inflamaţii. 

3.2.3.3. Osteomielita cronică recurentă multifocală 



Este o formă particulară de osteomielită care afectează mai mult fetele şi este caracterizată 
prin leziuni simetrice bilaterale, situate la nivelul metafizelor oaselor lungi, dar şi la claviculă 
sau vertebre. 

Clinic apar semne ale unei inflamaţii cronice osoase, care afectează oasele lungi, clavicula. Se 
constată existenţa unor pustule palmare şi plantare. Nu s-au identificat germeni în cultură. 
Histologic apar semnele unei inflamaţii cronice nespecifice. 

Radiologie leziunile sunt bilaterale oarecum simetrice şi constau în zone de osteoliză 
înconjurată de leziuni osteosclerotice localizate metafizar. Uneori apare reacţie periostală. 

3.3. Osteoartritele 

Osteoartritele sunt inflamaţii care pornesc de la spaţiul articular şi se extind prin contiguitate 
la os şi părţile moi periarticulare. Pot fi monoarticulare sau poliarticulare (poliartrite). 
Frecvent se constată localizare genunchi-şold sau umăr-şold. La copilul mare localizarea cea 
mai frecventă este la nivelul genunchiului. Netratate, osteoartritele duc la distrugeri osoase 
importante. 

3.3.1. Osteoartrite acute purulente 

Căi de infecţie: - hematogenă 

- prin contiguitate (abces, osteomielită etc.) 

Radiografia evidenţiază primele modificări după 7-10 zile. Se constată afectarea ţesuturilor 
moi periarticulare, a spaţiului articular şi a suprafeţelor osoase, 
în stadiile incipiente se constată: 

■ tumefierea părţilor moi periarticulare; 

■ dispariţia planurilor interfasciale; 

■ creşterea intensităţii opacităţii părţilor moi; 

■ opacifierea spaţiului articular datorită exudatului. In cazurile în care exudatul este 
abundent are loc lărgirea spaţiului articular. Afectarea articulaţiei scapuloumerale şi 
coxofemurale este însoţită de deplasarea laterală 
a umerusului respectiv a femurului. Distanţa de 
la acetabul la metafiza femurală este simetrică. 
O diferenţă mai mare de 2 mm pledează pentru 
revărsat lichidian intraarticular, dacă radiografia 
nu este rotată sau dacă femurul nu este în 
abducţie. 

■ distensia capsulei articulare; 

■ minimă osteoporoză regională. 

în stadiul de boală constituită: 

■ accentuarea opacifierii spaţiului articular; 

■ osteoporoză importantă; 



Fig. nr. 3.15. Osteoartrită coxofemurală dreaptă la nou 
născut. Radiografie AP. Osteopozoză regională ceva 
mai exprimată la nivelul metafizei femurale. Dispariţia 
planurilor interfasciale. 

■ odată cu distrugerea cartila- 
jului se constată îngustarea 
spaţiului articular; 

■ proliferarea sinovialei, 
ischemia datorată creşterii 
presiunii intraarticulare duc la 
apariţia leziunilor osteolitice: 
uzuri marginale, carii, urmate 
de îngustarea importantă a 
spaţiului articular, deviaţii 
în ax, subluxaţii; 

■ uneori apar osteonecroze mai 
ales la nivelul articulaţiilor 
coxofemurale; 

■ în cazurile foarte grave are loc 
distrucţia epifizei şi anchiloza 
osoasă. O epifiză distrusă nu 
mai reapare, iar segmentul 
afectat va rămâne mai scurt. 

în stadiul de vindecare: 

■ artritele se pot vindeca prin 
restitutio ad integrum; 

■ alteori pot lăsa sechele care 
merg până la anchiloză 
osoasă; 

■ în cazurile grave în care 
epifiza este distrusă aceasta 
nu se mai reface; 

■ afectarea cartilajului de 
creştere: hiperemia duce 
la stimularea creşterii şi la 
alungirea segmentului afectat, 
iar distrugerea la încetarea 
acesteia; 

■ periostita şi fuziunea precoce 
a epifizelor duc la deformări 
osoase. 




Fig. nr. 3.16. Artrită acută în stadiul incipient. Radiografie 
genunchi a) AP şi b) LL. Tumefiere de părţi moi. Spaţiul 
articular opacifiat. Minimă osteoporoză. 




Fig. nr. 3. 17. Artrită acută în stadiul avansat. Radiografie 
genunchi a) AP şi b) LL. Tumefiere de părţi moi. Multiple 
uzuri şi carii marginale. Osteoporoză regională. Spaţiul 
articular mult îngustat. Deviaţie în ax. Linii Harris. 



Ecografia evidenţiază: 

■ colecţie lichidiană intraarticu- 
lară. Capsula articulară 

anterior este paralelă cu colul femural şi este concavă. Distanţa de la os până la capsulă 
este de 3 mm. Atunci când apare o colecţie, capsula proemină anterior devenind 
convexă, iar distanţa os capsulă este mai mare de 3 mm sau este asimetrică; 

■ hipertrofia sinovialei; 

■ deplasarea planurilor grăsoase. 

Ecografia nu poate diferenţia un lichid aseptic de un lichid purulent. Puncţia articulară 
sub control ecografic poate confirma artrita septică. în cazurile în care lichidul este steril, 
prin excudere se poate afirma diagnosticul de sinovită tranzitorie. 

CT evidenţiază, precoce, colecţia lichidiană, leziunile osteolitice şi extensia lor. 

IRM evidenţiază în stadiile iniţiale edemul de la nivelul osului spongios, revărsatul lichidian 
intraartricular şi îngroşarea sinovialei. IRM nu poate face distincţie între o artrită septică şi 
una aseptică. 

3.3.2. Tuberculoza osteoarticulară 

Tuberculoza osteoarticulară se localizează în două treimi din cazuri la coloana vertebrală, 
membrele inferioare, dar poate apare şi la umăr, articulaţiile radiocarpiene şi articulaţia 
sacroiliacă. Debutul este de obicei în perioada secundară a tuberculozei pulmonare sau 
însoţeşte o altă localizare a acesteia şi debutează ca o simplă inflamaţie. 

Anatomie patologică 

Tuberculoza osteoarticulară debutează în zona de reflexie a sinovialei; în spaţiul articular 
se constată lichid seropurulent, fibrină, ţesut necrozat; sinoviala este îngroşată, neregulată. 

Formarea panusului duce la condronecroză şi apoi la distrugerea osului subcondral. Procesul 
de cazeificare duce după 1-2 ani de evoluţie la formarea abcesului rece care migrează uneori 
departe de articulaţie; 

Prezenţa calcifierilor este evocatoare pentru etiologia bacilară. 

Clinic se constată durere, reducerea amplitudinii mişcărilor, tumefieri. 

Lichidul intraarticular este tulbure, bogat în proteine şi cu un nivel scăzut al glucozei, cu un 
număr mare de celule (10.000 - 20.000 mm 3 ). Germenul este izolat în peste 80% din cazuri. 

Biopsia permite diagnosticul în 90% din cazuri. 

Radiografia standard evidenţiază: 

a. modificări ale părţilor moi: 

■ tumefiere cu ştergerea 
contururilor, interfasciale; 

■ opacifierea spaţiului articular 
datorită îngroşării sinovialei, 
acumulării de lichid; 

■ abcesul rece apare ca o 
opacitate paraosoasă cu 
intensitate medie, structură 
omogenă; 

■ în stadiile tardive se calcifică. 



Fig. nr. 3.18. Osteortrită tbc. Radiografie 
bazin AP a) Stadiu incipient. în dreapta 
se constată: osteoporoză regională, spaţiul 
articular opac, suprafaţa articulară a 
acetabulului neregulată, b) Stadiu avansat, 
în stînga se constată: zonă de osteoliză 
extinsă la nivelul acetabulului, osteoporoză 
regională importantă, spaţiul articular 
îngustat. 

b. modificări osoase 

■ sunt dominate de leziuni distructive; 

■ primul semn radiologie este osteoporoza, discretă la început, apoi intensă şi 
întinsă; 

■ apoi apare osteoliză sub formă de uzură, carie; 

■ la copilul mic nucleul de creştere de obicei nu este afectat. La copilul mare, cu 
nucleul de creştere bine dezvoltat, leziunile osteolitice sunt uneori importante 
şi pot merge până la distrugerea epifizei. Concomitent se poate produce necroza 
capsulei, care permite eliminarea detritusurilor celulare şi a puroiului la exterior 
prin fistulă tegumentară. 

■ nu apar zone de osteoscleroză. Acestea se constată doar în unele forme particulare 
de osteită, cum este spina ventoza. 

c. modificări ale spaţiului articular 

■ lărgirea spaţiului articular, secundară hidartrozei, este mai rar întâlnită. 

■ distrugerea cartilajului şi zonele de osteoliză marginală duc la îngustarea spaţiului 
articular. Când aceasta are loc numai într-o parte se numeşte pensare, iar când 
cuprinde întreg spaţiul articular se numeşte îngustare uniformă. 

■ lipsa de vizualizare a marginilor osoase ale spaţiului articular se numeşte anchiloză. 
Aceasta poate fi fibroasă, când mai pot fi decelate vestigii ale spaţiului articular, 
sau osoasă când traveele osoase trec dintr-un os în altul. 

d. modificări de aliniament ale oaselor 

■ datorită distrugerilor cartilajului şi osului apar subluxaţii sau chiar luxaţii şi 
anchiloze în poziţii vicioase. 

Vindecarea se poate face prin restitutio ad integrum, dar lipsa tratamentului corect 
duce la anchiloză în poziţii vicioase. 

Scintigrafia osoasă permite precizarea diagnosticului de artrită înaintea apariţiei 
modificărilor radiologice prin apariţia unei hipercaptări localizate a radiofarmaceuticului. 
Fixarea crescută persistă câteva luni şi după vindecare. 

3.3.2.1. Spondilodiscita tuberculoasă (Morbul Pott) 

Spondilodiscita tuberculoasă afectează de obicei coloana toracală, cuprinzând două 
vertebre, mai rar trei sau patru vertebre. 

Diagnosticul precoce se face prin IRM, care prezintă 
hipersemnal în T2 datorită hiperemiei. Pe secţiunile cu 
substanţă de contrast se evidenţiază o hipercaptare în 
datorită hiperemiei şi ţesutului fibro vascular de reacţie. 
(7) 

Scintigrafia arată o hiperfixare la nivelul spaţiului 
intervertebral afectat. 

Radiologie, boala debutează cu osteoporoza corpilor 
vertebrali adiacenţi discului afectat. Apoi apare osteoliză 



Fig. nr. 3.19. Spondilodiscită specifică. Stadiu incipient. 
Radiografie coloană dorsală LL. Spaţiul articular D 9 - D 10 
îngustat. Osteoporoza corpilor vertebrali adiacenţi. 

Fig.nr. 3.20. Spondilodiscită specifică, 
a) şi b) Stadiu avansat. Radiografie 
coloană dorsală AP şi LL. Spaţiul 
intervertebral D 10 - D 11 îngustat. 
Importantă osteoliză cu distrucţie 
masivă a platourilor vertebrale 
adiacente. Cifoză unghiulară. 
Opacitate fuziformă paravertebrală 
- abces rece. c) Detaliu. Radiografie 
coloană dorsală AP. Abces rece 
paravertebral. 

marginală care progresează până la distrugerea corpilor vertebrali ducând la aspect de "vertebră 
plană". Spaţiul intervertebral se îngustează treptat, iar apoi dispare şi se produce unirea într- 
un bloc a celor doi corpi vertebrali cu formarea unei cifoze unghiulare a coloanei de 30°-50°, 
cu vârful la nivelul spaţiului afectat. 

Uneori inflamaţia se extinde mai ales anterior şi coboară între ligamentul vertebral anterior 
şi corpul vertebral cuprinzând mai mulţi corpi. Procesul inflamator cuprinde uneori şi spaţiile 
paravertebrale, formând abcesul rece, care coboară ajungând uneori la distanţă de discul 
intervertebral afectat. 

Abcesul rece apare ca o opacitate fuziformă paravertebrală bilaterală, bine delimitată la 
exterior, cu intensitate medie. Abcesul rece este mai bine vizualizat CT. Tardiv se calcifică. 

Vindecarea se face prin unirea într-un 
bloc a corpilor vertebrali afectaţi. 

Blocul vertebral pottic are înălţimea mai 
mică decât suma înălţimii a două corpuri 
vertebrale normale, ceea ce îl diferenţiază 
de blocul vertebral congenital. 



Fig. nr. 3.21. Secţiune axială CT la nivelul 
coloanei lombare. Abces rece. Muşchiul 
psoas stâng cu dimensiuni crescute prezintă 
în interior o zonă hipodensă cu structră 
inomogenă şi densitate lichidiană. 




Fig. nr. 3.22. Secţini axiale CT la nivelul pelvisului. Muşchiul iliopsoas stâng apare mărit în volum şi 
cu o zonă hipodensă centrală, bine delimitată. 



3.3.2.2. Osteitele tuberculoase 



Sunt întâlnite foarte rar. Pot afecta orice os, dar se 
întâlnesc mai frecvent la calcaneu, coloană, coaste, 
şold, genunchi. 

Osteitele specifice se localizează metafizar 
unde dau leziuni oseolitice sau chiar sechestre. 
Spre deosebire de sechestrul din osteomielită nu 
există decât o fină linie osteosclerotică în jurul său. 
Sechestrul poate distruge cartilajul de creştere şi 
poate ajunge in epifiză. 

Localizarea la nivelul oaselor rotunde sau plate 
debutează cu leziuni osteolitice difuz delimitate, cu 

Fig. nr. 3.23. Osteită specifică. Radiografie laterală 
calcaneu stâng. Zonă de osteoliză difuză, cu structură 
inomogenă care respectă cartilajul de creştere. 

structură omogenă, ulterior structura leziunii devine inomogenă apărând leziuni osteosclerotice, 
în cursul procesului de vindecare. 

3.3.2.3. Spina ventosa 

Spina ventosa este o formă de tuberculoză osoasă care prezintă reacţie periostală, frecvent 
întâlnită la copiii sub 5 ani. Se localizează la nivelul oaselor scurte, coastelor şi mai rar la 
nivelul peroneului, cubitusului sau radiusului. 

Radiologie se constată: 

■ tumefiere de părţi moi; 

■ zone de osteoliză centrală întinsă; 

■ reacţie periostală ce face ca osul să aibă dimensiuni crescute; 

■ în formele avansate: zone de scleroză osoasă, densă, diafizară care maschează zonele 
centrale de osteoliză. 

Aspectul radiologie poate fi confundat cu dactilita luetică. 




Fig. nr. 3.24. Spina ventoza. a) Radiografie toracică detaliu. 
Arcul anterior al coastei I stângi prezintă zonă de osteoliză 
centrală cu reacţie periostală importantă, b) Radiografie 
falangă proximală deget III. Zonă de osteoliză centrală. 
Importantă reacţie periostală. Tumefiere de părţi moi. 




3.3.2.4. Caria sieca 

Caria sieca este întâlnită mai ales la nivelul 
epifizei proximale a humerusului. 

Radiologie se constată o carie osoasă 
înconjurată de un fin lizereu de osteoscleroză, 
fără alte modificări. 



Fig. nr. 3.25. Caria sieca. Radiografie 
humerus drept. Carie osoasă situată în 
metafiza humerusului înconjurată de un 
fin lizereu de osteoscleroză. 

3.3.3. Artrita cronică juvenilă 

Artrita cronică juvenilă este o artrită inflamatorie cu etiologie necunoscută, caracterizată 
prin inflamaţia şi proliferarea sinovialei. Afectează copilul înainte de 16 ani. 
Artrita cronică juvenilă poate fi seronegativă sau seropozitivă. 

Forma seronegativă, întâlnită în peste 85% din cazuri la copil, poate fi pauciarticulară 
când afectează 4 sau mai puţine articulaţii, poliarticulară când cuprinde mai mult de 4 
articulaţii, sau sistemică (boala Still) 

3.3.3.1. Formele pauciarticulare 

Afectarea a patru sau mai puţine articulaţii într-un interval mai mic de trei luni atrage 
atenţia asupra instalării unei artrite cronice juvenile. 

Majoritatea acestor copii au vârste sub 5 ani, au iridociclită şi testul anticorpilor antinucleari 
pozitiv. 

Sunt afectate în mod egal ambele sexe. Băieţii care dezvoltă această formă prezintă uneori, 
după vârsta de 9 ani, afectarea articulaţiilor sacroiliace sau a coloanei şi pot evolua spre o 
spondilartrită anchilozantă. (8) 

Mai mult de 40% din fete, care prezintă o astfel de formă, evoluează spre poliartrită 
reumatoidă. 

3.3.3.2. Formele poliarticulare 

Formele poliarticulare pot urma unei artrite pauciarticulare sau pot debuta de la început 
poliarticular şi sunt fie seropozitive, asemănătoare formei întâlnită la adult, fie seronegative 
(boala Still). 

Forma seropozitivă 

Cuprinde cinci sau mai multe articulaţii. Afectează mai ales sexul feminin şi debutează 
de obicei după vârsta de 10 ani. 

Radiologie 

o Tumefierea părţilor moi periarticulare în jurul articulaţiilor şi oaselor tubulare. 

Uneori tumefierea este unilaterală. Densitatea părţilor moi tumefiate este crescută, 
o Demineralizarea. Iniţial osteoporoza apare în jurul articulaţiei tumefiate apoi 

progresează, ducând la apariţia unor benzi 

transparente metafizare. Ulterior, osteoporoza 

devine cronică, cu canal medular larg, compacta 

subţire, fasciculată. 
o Anomalii de creştere 

■ datorită hipervascularizaţiei iniţial în articu- 
laţiile afectate se constată o dezvoltare mai 
importantă a nucleului de creştere în comparaţie 
cu cel contralateral. 

■ are loc o modificare a formei oaselor. Astfel, 
la nivelul genunchilor, condilii apar măriţi cu 

Fig. nr. 3.26. Poliartrită reumatoidă. Radiografie mână 
stăngă, 3 ani. Tumefiere de părţi moi. Osteoporoză în bandă 
metacarpofalangiană şi interfalangiană. 

Fig. nr. 3.27. Poliartrită reumatoidă. Radiografie genunchi AP comparativ şi LL. Tumefiere de părţi 
moi, osteoporoză difuză, spaţiul articular îngustat. Creşterea distanţei dintre spinele tibiale şi condilii 
femurali. 



şanţul intercondilar adânc şi larg. Aspectul este asemănător cu cel întâlnit în 
hemofilie. Distanţa dintre spinele tibiale este crescută. Nucleii de creştere îşi pierd 
forma rotundă şi au margini unghiulare. 

■ fuziunea prematură duce la scurtarea oaselor, cu lărgiri sau ondulări ale suprafeţelor 
articulare. Oasele lungi sunt subţiri şi uneori încurbate. Imobilizarea şi tratamentul 
cu corticosteroizi încetineşte sau opreşte creşterea. Afectarea tendoanelor, capsulei 
articulare, deteriorarea musculaturii şi efectele panusului inflamator asupra 
suprafeţelor articulare duc la deformări ale articulaţiilor, 
o Modificări erozive. în formele seropozitive, eroziunile apar rar în fazele incipiente 

probabil datorită cartilajului gros din jurul nucleului de creştere. In fazele tardive, 

eroziunile contribuie la deformarea epifizelor. Anchilozele osoase în copilărie sunt 

rar întâlnite. 

o Reacţia periostală apare la nivelul oaselor situate lângă articulaţia afectată, este fină, 
regulată. 

o Modificări de aliniament ale oaselor. Deviaţia ulnară, caracteristică adultului, este 
rar întâlnită la copil. Totuşi, uneori, deviaţia este determinată de creşterea în exces 
a epifizei radiale. 

Frecvent se constată subluxaţii datorită fibrozării ligamentelor, tendoanelor, muşchilor. 
Există unele modificări specifice în AR. 

Mâna. Oasele carpului au tendinţa de a avea forma pătrată sau unghiulară. Maturarea 
oaselor carpului este accelerată. Poate apare anchiloză chiar în copilărie. 

Articulaţia coxofemurală. Prezintă coxa valga, coxa magna, protruzie acetabulară. Creşterea 
anormală a colului femural. 

Genunchiul. Marginea inferioară a rotulei devine pătrată. Creşte distanţa dintre cele două 
creste tibiale. Coloana cervicală prezintă subluxaţie atloodontoidiană, anchiloză a articulaţiei 
interapofizare, reducerea în înălţime a discurilor intervertebrale, şi a corpilor vertebrali. 
Anchiloza apare mai frecvent în artrita juvenilă decât la adult. 

Ecografia evidenţiază îngroşarea sinovialei, colecţiile lichidiene, chistele sinoviale, 
tenosino vitele. 

IRM este un examen util care permite: 

■ aprecierea extinderii leziunilor, evidenţierea lichidului sinovial; 

■ măsurarea grosimii cartilajului, precizarea caracterului activ al afecţiunii, aprecierea 
răspunsului la tratament; 

■ depistarea complicaţiilor. IRM permite apecierea hipertrofiei sau distrugerii 
cartilajului. 

în TI apar cu semnal hipointens: eroziunile, scleroza osoasă subcondrală, edemul măduvei 
şi hipertrofia sinovialei. 

în T2, edemul medular subcondral, cartilajul articular şi eroziunile osoase apar hiperintense. 
Tenosino vitele localizate mai ales pe tendoanele extensorilor apar cu semnal hiperintens. 
Panusul inflamator are un semnal intermediar sau poate apare ca hipersemnal. Colecţiile 
lichidiene apar ca hipersemnal. 

Postcontrast se constată o încărcare intensă a sinovialei şi a măduvei osoase. 

Deşi sensibilitatea IRM este mare, specificitatea sa este redusă. 

3.3.3.3. Forma seronegativă sistemică (boala Still) 

Clinic copiii au febră, erupţii maculopapulare, adenopatii, hepatosplenomegalie, dureri 
abdominale. 

Afectarea articulară merge de la artralgii până la dureri cu limitarea mişcărilor articulare, 
tumefieri de părţi moi. Boala debutează în jurul vârstei de 5 ani şi afectează în mod egal 
ambele sexe. După vârsta de 5 ani sexul feminin este mai frecvent afectat. 

O parte din cazuri se opresc din evoluţie în copilărie, iar altele evoluează şi în perioada 
de adult. 




Fig. nr. 3.28. Poliartrita reumatoidă seronegativă, 8 ani. a) Radiografie comparativă de mâini. Tumefiere 
de părţi moi. Osteoporoză cronică importantă. Metacarpiene şi falange lărgite, rectangulare. Deviaţie 
cubitală a mâinii, b) Radiografie plante. Osteoporoză cronică importantă. Metatarsiene, falange cu 
aspect rectangular. 

Radiologie se constată: 

■ tumefierea părţilor moi; 

■ demineralizare precoce. Osteoporoza în bandă este intensă, asemănătoare cu cea 
întâlnită în leucemii; alteori este difuză şi intensă; 

■ eroziunile şi îngustarea spaţiului articular puţin frecvente, apar tardiv; 

■ chistele osoase sunt rar întâlnite; 

■ reacţia periostală apare frecvent şi 
este localizată la nivelul oaselor 
metacarpiene, metatarsiene şi 
falangelor proximale, care devin 
rectangulare şi lărgite; 

■ cazurile care evoluează şi în 
perioada de adult au o retardare 
staturală probabil şi datorită 
administrării de steroizi. 

3.3.3.4. Chistul popliteal 

La copil chistul popliteal este asociat 
cu artrita reumatoidă, afectând mai ales 
băieţii. 

Clinic se constată o tumefiere în regiunea 
popliteală. 

Ecografic avem o imagine transsonică 
bine delimitată. Uneori, mai ales în chistele 
vechi pot exista câteva ecouri fine centrale. 
Chistele popliteale la copil uneori dispar Fig. nr. 3.29. Chist popliteal. Ecografie 

spontan. 

3.3.4. Inflamaţiile articulaţiilor sacroiliace 

La copil afectarea articulaţiilor sacroiliace este mai frecvent unilaterală. Etiologia este de 
obicei tuberculoasă, dar poate fi şi nespecifică. 

Radiologie, suprafaţa articulară nu are o corticală netă ca la adult şi din acest motiv erodarea 
este mai greu de evidenţiat. Eroziunile apar mai întâi pe faţa sacrată a articulaţiei, apoi o 
cuprind şi pe cea iliacă. Radiologie nu se poate face distincţie între tuberculoză şi o inflamaţie 
nespecifică. Tuberculoza se vindecă prin anchiloză osoasă şi calcifieri periarticulare. 

CT vizualizează eroziunile şi o masă de ţesuturi moi periarticulare. 

3.3.4.1. Spondilartrita anchilozantă juvenilă 

Spondilartrita anchilozantă juvenilă apare la copilul mare. Debutul său este nespecific, 
cu poliartrite care afectează articulaţiile mari mai ales ale membrului inferior, au factorul 
reumatoid negativ, dar HLA - B27 pozitiv. La mai mult de o treime din copii boala există în 
antecedentele familiale. 

Artritele periferice preced uneori, chiar cu mai mult de 5 ani, debutul spondilartritei. 

Radiologie, modificările debutează în copilărie. 

Articulaţia sacroiliacă este o articulaţie sinovială. Suprafeţele articulare sunt situate 
în cele 2/3 inferioare ale spaţiului articular, restul este o suprafaţă rugoasă pentru inserţii 
ligamentare. 

Fig. nr. 3. 30. Radiografia articulaţiilor sacroiliace cu 
înclinaţie craniocaudală a tubului. Aspect radiologie 
normal. 



Pe radiografia din AP, marginile 
articulare au o proiecţie dublă, adică cele 
anterioare se proiectează lateral, iar cele 
posterioare intern. Spaţiul articular este 
larg de 2-5 mm. Suprafeţele articulare sunt 
acoperite de o lamă fibrocartilaginoasă mai 
groasă pe sacru (1-4 mm) şi mai subţire 
pe iliac (0,3-1 mm). Din această cauză 
leziunile osoase, indiferent de etiologie, 
apar mai întâi pe versantul iliac. La copil, 
articulaţiile sacroiliace au contur fiu, 
deoarece osul subcondral nu este încă 
diferenţiat. 

Pentru o bună vizualizare a marginilor 
şi suprafeţelor articulare sunt necesare 
radiografii în incidenţă 3/4 sau AP, dar cu 
înclinaţia craniocaudală a tubului. 

Articulaţia sacroiliacă este afectată 
precoce şi constant, atât în porţiunea 
sinovială, cât şi în cea ligamentară. 
Modificările osoase de spondilartrită 
anchilozantă pot apărea în orice parte a 
articulaţiei sacroiliace, dar mai frecvent 
apar în porţiunea anteroinferioară; 
afectarea este simetrică şi bilaterală, ceva 
mai accentuată pe versantul iliac în stadiul 
de boală constituită. în stadiile iniţiale 
leziunile sunt unilaterale şi constau 
din osteoporoză subcondrală, margini 
articulare imprecis delimitate, ceea ce duce 
la lărgirea aparentă a spaţiului articular, 
în stadiile de boală constituită se constată 
eroziuni şi osteoscleroză reacţionată. 

Eroziunile se recunosc prin: 

- margine articulară neregulată, fiu 

conturată pe o anumită porţiune, cu aspect timbrat. 

- lărgirea segmentară a spaţiului articular. 

Osteoscleroză reacţională este difuz delimitată, are structură inomogenă şi intensitate 
moderată. Osteoscleroză reactivă este apoi resorbită şi apare osteoporoză difuză moderată. 

în spondilartrită juvenilă leziunile sunt de cele mai multe ori intricate, existând la acelaşi 
caz atât leziuni distructive cât şi constructive. Uneori, chiar în stadiile incipiente, se constată 
punţi osoase ce trec de pe osul iliac pe sacru. Chiar şi în stadii mai avansate există porţiuni 
ale suprafeţei articulare cu aspect radiologie normal. 

Uneori boala se opreşte din evoluţie în stadiul 1 sau 2, dar de regulă evoluează. 

CT este necesară în cazurile incerte pe radiografia standard şi reuşeşte să evidenţieze foarte 
bine topografia leziunilor şi întinderea lor. 

IRM vizualizează foarte bine în perioada de debut edemul la nivelul osului subcondral, 
care apare ca hipersemnal în 




Fig. nr. 3.31. Spondilită. Radiografie bazin. Articulaţii 
sacroiliace uşor lărgite cu aspect timbrat. Osteoscleroză 
reactivă. 

Scintigrafia este utilă doar în faza de 
debut când evidenţiază o hiperfixare în zona 
afectată. 

Metoda fundamentală pentru analiza 
articulaţiilor sacroiliace este radiografia de 
bună calitate. 



Fig. nr. 3. 32. Sinovită tranzitorie. Ecografie 
articulaţie coxofemurală, secţiune longitudinală. 
Colecţie lichidiană. 




3.3.5. Artrita psoriazică 

Este întâlnită la copilul mare. Majoritatea copiilor au boala în antecedentele familiale. 

Boala debutează ca o monoartrită sau poliartrită cu localizări asimetrice. Frecvent se constată 
prezenţa testelor HLA - Bl 7 pozitiv. Leziunile cutanate apar rareori în copilărie. 

Afectarea articulaţiilor sacroiliace este asemănătoare cu cea din spondilartrita anchilozantă, 
dar mult mai frecvent modificările sunt asimetrice, unilaterale. 

3.3.6. Sinovita tranzitorie acută 

Sinovita tranzitorie acută este întâlnită la copii cu vârstă între 2-10 ani, cu incidenţă 
maximă în jurul vârstei de 4 ani. 

Examinarea radiologică: prezintă structuri osoase cu aspect normal 
Ecografia evidenţiază o colecţie lichidiană intrarticulară cu ecogenitate variabilă (transsonică 
sau uşor hiperecogenă) însoţită sau nu de îngroşarea sinovialei. 

Puncţia articulară este indicată pentru diagnosticul diferenţial cu artrita. 
La 2-3 luni după diagnosticarea unei sinovite este necesară repetarea radiografiei pentru 
aprecierea integrităţii capului femural. 

4. OSTEONECROZE ASEPTICE (AVASCULARE) 



Osteonecrozele aseptice reprezintă un grup de afecţiuni caracterizate prin fragmentarea, 
aplatizarea, iar apoi regenerarea centrilor de osificare ai epifizelor, ai apofizelor, a oaselor 
rotunde, sesamoide sau a locurilor de inserţie al tendoanelor. 

Osteonecroza aseptică semnifică moartea celulelor osoase într-un fragment de os, ca urmare 
a diminuării sau întreruperii fluxului sanguin. 

Circulaţia osoasă este de tip terminal, iar circulaţia colaterală este extrem de redusă. Cauza 
osteonecrozelor o constituie ocluzia arterei centrului de osificare. (1) 

Termenul osteonecroză aseptică se referă la faptul că nu este implicat un proces infecţios, 
iar sechestrul format este avascular. 

Ischemia osoasă are diferite forme de manifestare: 

o afectarea unui mic fragment de os, situat pe o suprafaţă articulară portantă este 

denumită osteocondrită disecantă. 
o infarctul osos este o necroză ischemică localizată în porţiunea medulară a oaselor 
lungi. 

o afectarea epifizelor osoase în creştere sau la adult este denumită osteonecroză 
ischemică epifizară şi cuprinde cel mai frecvent capul femural. 

Diagnosticul precoce este important pentru a preveni deformările osoase postischemice 
şi tulburările funcţionale. 

Clinic: mers şchiopătat, dureros, limitarea mobilităţii articulare. 

Anatomie patologică 

o ischemia provoacă moartea celulelor hematopoetice în 6-12 ore, a osteocitelor, 

osteoblastelor, osteoclastelor în 12-48 ore şi a adipocitelor în 2-5 zile, 
o urmează o reacţie inflamatorie aseptică, 

o apoi o fază de revascularizare. în această fază, zona necrotică este invadată de 
capilare, fibroblaşti şi macrofage. Ţesutul fibros înlocuieşte măduva necrozată şi apoi 
se calcifică. Noile osteoblaste produc un os nou în locul trabeculelor devitalizate. 
Acest proces poate dura 1-8 ani. 

o în unele cazuri nu se mai ajunge la forma iniţială. In final capul femural nou format 
este fie prea mare, fie deformat şi nu mai este acoperit în totalitate de acetabul. 

Necroza aseptică afectează de obicei epifizele articulaţiilor mari portante, iar când distrugerile 
sunt importante remodelarea nu este întotdeauna fidelă, producându-se incongruenţe articulare 
cu importante consecinţe mecanice şi funcţionale. Este necesară precizarea cât mai precoce a 
diagnosticului, urmărirea remodelării şi aprecierea consecinţelor funcţionale. 

4.1. Osteonecroza juvenilă a capului femural (boala Legg - Calve - Perthes) 

Este o leziune de tip ischemic, ce apare mai frecvent între 5 şi 10 ani afectând sexul masculin 
într-un raport de 4:1. în 10% din cazuri boala este bilaterală şi poate apare concomitent sau 
decalat în timp. La toţi copiii, cu necroză aseptică, se constată o întârziere a vârstei osoase. 

Diagnosticul imagistic 

IRM este metoda de diagnostic cu cea mai mare sensibilitate în faza avasculară când 
evidenţiază fragmentul necrozat, cu formă semilunară, ce apare hipointens în T . In jurul 
său se constată o linie cu semnal mult scăzut în T corespunzătoare interfeţei dintre zona 
ischemică şi ţesutul sănătos. Acest aspect este denumit semnul "liniei duble". 

Fig. nr. 4.1. Necroza aseptică cap femural stâng. IRM secţiuni coronale TI, T2 FS. Fragmentul necrozat 
cu formă semilunară este hipointens în TI. în jurul său se constată o linie hipointensă bine vizibilă 
în T2. 

în T revărsatul intraarticular apare hipointens. în faza de revascularizare semnalul 
hipointens al capului femural este înlocuit cu semnalul măduvei grăsoase. 

în T 2 se poate aprecia grosimea cartilajului articular şi neregularităţile sale. Cartilajul de 
creştere apare în stadiile incipiente ale necrozei aseptice mai mult sau mai puţin hipointens. 
Sinoviala îngroşată apare ca un semnal intermediar în recesul iliopsoasului. Cartilajul epifizar 
este îngroşat şi are un semnal intermediar. Revărsatul lichidian apare ca un hipersemnal. 

Măduva epifizei este hipointensă atât în T 1 cât şi în T 2 . Absenţa captării chelaţilor de 
gadoliniu pledează pentru etiologia ischemică a leziunii. (2) 

Scintigrafia osoasă, în faza avasculară, evidenţiază o lipsă de fixare, iar în cea de 
revascularizare o hiperfixare. 

Pe o radiografie efectuată în incidenţa AP, în abducţie cu rotaţie externă, cu şorţ plumbat 
la nivelul gonadelor se observă: 

în stadiul I: faza de necroză (ischemică) 

■ distensia capsulei; 

■ deplasarea laterală a capului femural şi lărgirea internă a spaţiului articular comparativ 
cu partea opusă; 

■ nucleul de creştere al capului femural are o întârziere în osificare, este mai opac 
decât restul osului, iar conturul său este mai neregulat; 

■ uneori există revărsat lichidian intraarticular care face ca spaţiul articular să fie 
mai opac, iar capsula articulară destinsă. Acest semn nu este specific deoarece este 
întâlnit în orice sinovită tranzitorie; 

Ecografia evidenţiază cel mai bine existenţa lichidul intraarticular. 

în stadiul II: faza de resorbţie (fragmentare sau revascularizare) 

■ primul semn specific de osteonecroză este o linie fină transparentă în porţiunea 
anterolaterală a nucleului de creştere sub corticala osoasă: "semnul semilunei" sau 
"semnul unghiei tăiate". Apariţia sa se datorează unor microfracturi subcorticale; 

■ modificările nucleului capului femural sunt mai bine evidenţiate pe radiografiile 
cu înclinare a tubului de 30°-60° pentru a evidenţia întreaga suprafaţă articulară 
sau în abducţie, deoarece în cele mai multe cazuri necroza nu afectează decât un 

segment osos al nucleului. Localizarea cea mai frecventă a necrozei este segmentul 
anterolateral şi este vizibilă numai pe radiografia AP cu membrele inferioare în 
abducţie şi rotaţie externă; 
uneori o linie fină transparentă 
subcorticală este vizibilă şi în 
fazele iniţiale, dar apoi dispare; 
metafiza este mai osteoporotică, 
iar uneori prezintă o linie 
transparentă transversală situată 
sub cartilajul de creştere. 




Fig. nr. 4.2. Osteonecroză aseptică cap 
femural stâng, faza de resorbţie. Radiografie 
bazin PA. în stânga, epifiza femurală 
apare mai opacă. Linie fină transparentă 
subcorticală. 



în stadiul III: faza de reconstrucţie 

■ nucleul capului femural îşi pierde sfericitatea, se aplatizează, are contur neregulat şi 
este mai mic, mai opac şi uşor deplasat lateral. Nucleul capului femural intersectează 
linia tangentă la col în partea afectată; 

■ la nivelul metafizei apar uneori chiste osoase; 

■ în cazurile netratate deplasarea laterală este importantă, iar pe capul femural apare 
o ancoşă dată de marginea acetabulară. 




Fig. nr. 4.3. Osteonecroză aseptică de cap femural drept, faza de reconstrucţie, a) Radiografie bazin 
PA. In dreapta nucleul capului femural aplatizat, cu structură inomogenă. Lărgirea spaţiului articular, 
b) Detaliu. 



în stadiul IV: faza de remodelare 

■ are loc resorbţia osului necrozat şi apoi reosificare după 8-10 luni de la debutul 
bolii; 

■ radiografie, epifiza apare fragmentată de linii transparente neregulate. Conturul său 
este ondulat, neregulat; 

■ apar zone de osteoscleroză evidente la marginea zonei necrozate; 

Fig. nr. 4.4. Osteonecroză aseptică în evoluţie. Radiografii de bazin AP, detaliu, a) Faza de resorbţie, 
iunie 2001; b) Faza de reconstrucţie, octombrie 2001; c) Faza de remodelare, septembrie 2002; d) Aspect 
tardiv, septembrie 2003. 

■ capul şi colul femural devin mai late, astfel o parte a capului rămâne în afara 
acetabulului. Unul dintre obiectivele tratamentului este menţinerea capului femural 
în cavitatea acetabulară; 

■ spaţiul articular apare mult lărgit; 

■ epifiza fragmentată este treptat înlocuită prin formare de os nou imatur, care apoi 
suferă un proces de remodelare trabeculară. Acest proces este influenţat de forţele 

mecanice anormale create de noua biomecanică articulară astfel încât, epifiza nou 
formată nu este identică cu cea iniţială, fiind de obicei mai mare, ovalară, aplatizată. 
Colul femural este scurtat şi mai gros. Se constată: coxa magna, coxa plana, subluxaţie 
superoexternă, scurtarea membrului afectat, iar în final incongruenţă articulară care 
va duce la apariţia precoce a artrozei. 




Fig. nr. 4.5. Osteonecroză aseptică cap femural, Fig. nr. 4.6. Osteonecroză aseptică cap femural, 

faza de remodelare. Nucleul capului femural aspect tardiv. Radiografie articulaţie coxofemurală 

fragmentat, apalatizat cu structură inomogenă. stângă. Cap femural aplatizat, cu dimensiuni 

Lărgire a spaţiului articular. Subluxaţie supero crescute. Subluxaţie supero-externă. 
externă. 



Necroza aseptică a capului femural apare mai frecvent în boli ca: hipotiroidism, anemia 
cu celule falciforme, boala Gaucher, tratament cu steroizi, traumatisme etc. 

Diagnosticul diferenţial trebuie făcut cu displazia Meyer, în care osificarea nucleului 
capului femural este întârziată, apare de obicei după 2 ani. Există mai mulţi nuclei cu aspect 
granular sau un nucleu fragmentat care pot mima necroza aseptică. Nu se constată însă 
scleroză osoasă. La mai mult de jumătate din cazuri boala este bilaterală. Afecţiunea nu se 
însoţeşte de semne clinice. 

Boala se vindecă fără sechele sau cu o uşoară aplatizare a capului femural. Prin coalescenţa 
acestor nuclei poate apare uneori aspectul de coxa plana moderată. (3) 

Rezultatele tratamentului pot fi considerate bune atunci când capul femural este rotund, 
uşor redus în înălţime; insuficiente atunci când capul femural este aplatizat şi mai mult de 1/5 
din circumferinţa sa este neacoperită de cavitatea cotiloidă şi nesatisfăcătoare, atunci când mai 
mult de 1/5 este neacoperită, spaţiul articular este lărgit medial, colul este scurtat şi gros. 

4.2. Osteocondrita disecantă 

Osteocondrita disecantă denumită şi infarctul focal subcondral semnifică separarea unui 
fragment de os, avascular, din suprafaţa articulară ce cuprinde uneori numai osul, iar alteori 
şi cartilajul. Uneori fragmentul de os necrozat se reosifică şi se vindecă, alteori migrează 
intraarticular şi necesită intervenţie chirurgicală. 

Fig. nr. 4. 7. Osteocondrita disecantă condil intern femural drept, 9 ani. Radiografii de genunchi în 
incidenţă oblică. Linie transparentă, inelară situată sub cartilajul de creştere care delimitează un mic 
fragment osos. 




Fig. nr. 4. 8. Osteocondrita disecantă. în stânga radiografie genunchi a) în incidenţă AP; b) LL. Fragmentul 
osos este situat în cavitatea articulară. 



Afectează mai ales articulaţiile portante cu suprafeţe articulare convexe localizându-se 
în epifiza distală a femurului, a tibiei, astragal, fragmentul fiind situat de cele mai multe ori 
(85% din cazuri) în partea posterioară a condilului medial femural. Conturul uneori neregulat 
al suprafeţelor articulare al condililor femurali la copil între 2 şi 8 ani nu trebuie confundat 
cu osteocondrita. (4) 

Fragmentul necrozat rămâne pe loc sau se deplasează şi devine mobil în cavitatea articulară 
"şoarece intraarticular", provocând blocarea mişcărilor. 

Faptul că fragmentul separat este necrozat pledează pentru etiologia vasculară a necrozei, 
traumatismul având doar rolul de a-1 disloca. Mai mult de 50% dintre copii au în antecedente 
un traumatism. 

Boala apare mai frecvent între 5 şi 15 ani cu incidenţă maximă în adolescenţă, băieţii fiind 
de 3 ori mai afectaţi decât fetele. 

Radiologie, fragmentul necrozat este bine delimitat de restul osului de o linie transparentă 
inelară. Pentru evidenţierea sa sunt necesare uneori radiografii în incidenţe oblice sau folosirea 
unor casete curbe pentru a evidenţia întreaga suprafaţă articulară. 

CT evidenţiază bine fragmentul necrozat. 

In urma iritării sinovialei se constată colecţie lichidiană intraarticulară, tumefierea părţilor 
moi. 

Uneori fragmentul necrozat este dislocat, devenind corp străin intraarticular şi apare ca 
o opacitate cu intensitate redusă în cavitatea articulară. Fragmentele cu suprafaţă mai mare 
de 1 cm 2 şi margine sclerotică au şanse mai mari să fie dislocate şi să devină corpi străini 
intraarticulari, care trebuie extirpaţi chirurgical. Afectarea suprafeţelor articulare în punctele 
de sprijin situate pe traiectul liniilor de forţă, rareori se vindecă spontan. Copiii înainte de 12 
ani au şanse mai mari de vindecare spontană. (5) 

IRM evidenţiază fragmentul necrozat care prezintă hiposemnal în T r Măduva osoasă 
subcondrală prezintă edem şi apare hipointensă. în T 2 semnalul este variabil datorită edemului 
în interiorul fragmentului şi din măduva osoasă adiacentă. Ţesutul de granulaţie situat în 
osul care înconjoară fragmentul captează gadoliniu. IRM permite aprecierea cartilajului care 
în dreptul fragmentului necrotic poate fi integru sau distrus, astfel încât, osul necrozat este 
separat de restul epifizei. Semnalul lichidian situat între fagmentul necrozat şi epifiză indică 
faptul că acesta este instabil şi se poate deplasa spre cavitatea articulară. 

Fragmentele mai mari de 1 cm migrează mai frecvent în interiorul articulaţiei şi au şanse 
mai mici de a se vindeca fără intervenţie chirurgicală. (6) 




Fig. nr. 4. 9. Osteocondrită condil femural extern. IRM secţiuni Tl a) coronal, b) sagital. 

4.3. Cifoza juvenilă (boala Scheuermann) 

Este o boală care produce cifoză mai mare de 40° şi care apare în perioada efortului de 
creştere din adolescenţă la nivelul coloanei toracale inferioare. De obicei sunt interesate 3-5 
vertebre adiacente. 

Radiologie se constată: 

■ corpul vertebral în jumătatea anterioară redus în înălţime, datorită necrozării nucleilor 
de creştere; 

■ cifoză rotundă însoţită de hiperlordoză compensatorie; 

■ îngustarea anterioară a spaţiului intervertebral; 

■ platourile vertebrale apar neregulate, condensate; 

■ hernierea nucleului pulpos în interiorul corpului vertebral, aspect cunoscut sub 
denumirea de nodul Schmorl; 

■ vindecare cu sechele: neregularităţi ale platourilor vertebrale şi cifoză rotundă. 




Fig. nr. 4. 10. a) Cifoza juvenilă Scheuermann. b) Noduli Schmorl. 



4.4. Boala Blount 

Este o osteocondroză deformantă care afectează porţiunea medială a nucleului de creştere, 
a cartilajului de creştere şi a metafizei proximale ducând la încurbarea tibiei. 

Radiologie se constată apariţia unei exostoze pe marginea internă a metafizei tibiale uşor 
înclinată caudal ce face un unghi ascuţit cu compacta osoasă. Platoul tibial intern prezintă 
o depresiune uneori importantă. Nucleul de creştere al tibiei este aplatizat medial. Tibia este 
deplasată medial în raport cu femurul. 

Cartilajul de creştere este mai neregulat, îngustat în partea internă şi lărgit în cea externă. 

Tibia apare încurbată, cu vârful curburii în 1/3 proximală spre deosebire de încurbarea 
fiziologică în care vârful este în 1/3 medie. 

Fig. nr. 4. 11. Boala Blount. Radiografie comparativă de genunchi, a) Formă medie. Nucleii epifizelor 
tibiale proximale apar aplatizaţi în 1/3 internă, cartilajul de creştere neregulat, marginea metafizară 
internă ascuţită, tibia încurbată. b) Formă severă. 



IRM evidenţiază lărgirea meniscului medial, care are un semnal anormal datorat modificărilor 
degenerative care se instalează precoce. 

Uneori deformarea este importantă necesitând osteotomie de corecţie. 

4.5. Osteonecroza tuberculului tibial anterior (boala Osgood-Schlater) 

Osteonecroza tuberculului tibial anterior este o apofizită de tracţiune la inserţia tendonului 
patelar pe tuberculul tibial. Uneori diagnosticul se face doar pe baza examenului clinic. 




Osteonecroze aseptice 

Radiologie, pe radiografia LL, tendonul patelar este bine vizibil, iar în 
faţa sa se constată tumefiere de părţi moi, dispariţia planurilor interfasciale 
datorită edemului. Tumefierea părţilor moi este semnul radiologie cel 
mai important. O dimensiune mai mare de 4 mm a părţilor moi în faţa 
tuberculului tibial este un semn de diagnostic. Tendonul patelar este 
tumefiat şi indistinct în porţiunea sa distală. 

Nucleul de creştere al tuberculului tibial are structură inomogenă fiind 
format din mai multe fragmente în 30-50% din cazuri şi este mai opac. 
Uneori tuberculul tibial este hipertrofiat pe radiografia în incidenţă LL. 

Ecografic nucleul apare inomogen, fragmentat. 

IRM se constată în T 1 hipetrofia şi/sau fragmentarea tuberculului tibial; 
osificări heterotopice în tendonul patelar distal. în T 2 edemul produce 
hipersemnal în tubercul, tendonul patelar, spaţiul grăsos Hofa şi părţile 
moi adiacente. (6) 

Boala se vindecă fără sechele. 

Fig. nr. 4. 13. Localizarea predilectă a osteonecrozelor la nivelul inserţiilor 
tendinoase: a) la ivelul vârfului patelei, b) la nivelul tuberculului tibial, c) la 
nivelul inserţiei tendonului Achile pe calcaneu. 



4.6. Osteonecroza epifizei distale a metatarsienelor 

Osteonecroza metatarsienelor apare mai frecvent la adolescent. 

Radiologie epifiza devine mai opacă. Uneori apar zone opace alternând cu zone normale, 
dând osului un aspect "pătat". Alteori epifiza se deformează şi devine lărgită, aplatizată. 

In unele cazuri se constată fragmentarea epifizei care prezintă linii transparente ce separă 
zonele osteosclerotice. Spaţiul articular este lărgit. 

în evoluţie osteoscleroza dispare, dar deformarea persistă ducând la artroză precoce. 




Fig. nr. 4. 14. Osteonecroză aseptică metatars II drept, a) Radiografie plantă, b) detaliu. Epifiza distală 
a metarsului este mai opacă, cu structură inomogenă, spaţiul articular lărgit. 

Fig. nr. 4. 15. Osteonecroza navicularului stâng stadiul II. a) Radiografie plantă comparativ PA. b) 
detaliu. Navicularul stâng este mai opac, redus în dimensiuni, cu structură inomogenă. 



4.7. Osteonecroza navicularului 

Osteonecroza navicularului urmează fazele evolutive ale oricărei necroze osoase: condensare, 
prăbuşire, fragmentare, refacere. 

- în primul stadiu se constată câteva zone osteosclerotice, dând osului aspect 
"pătat". 

- în stadiul II osul devine în totalitate opac, cu structură inomogenă. 

- urmează necroza cu fragmentare în care zone opace sunt delimitate de linii 
transparente. Apoi osul se aplatizează şi îşi reduce dimensiunile. 

5. TRAUMATISME OSTEOARTICULARE 



Fractura este o soluţie de continuitate la nivelul unui os care apare atunci când o forţă 
anormală acţionează asupra unui os normal sau patologic, sau când o forţă normală acţionează 
asupra unui os patologic. 

Luxaţia este pierderea contactului normal dintre extremităţile osoase ce compun o 
articulaţie. 

Entorsa este o leziune posttraumatică a părţilor moi capsuloligamentare şi periarticulare, 
care nu modifică raporturile suprafeţelor articulare. 

5.1. Particularităţile scheletului la copil 

Scheletul copilului este anatomic, fiziologic şi biomecanic diferit de cel al adultului, iar 
fracturile care apar au unele particularităţi. 

Diferenţele anatomice sunt date de prezenţa cartilajului de creştere, care este rezistent la 
tracţiune, dar puţin rezistent la torsiune şi din această cauză majoritatea traumatismelor fizale 
se datorează torsiunii şi angulaţiei. Diagnosticul radiologie este uneori dificil şi se bazează 
doar pe lărgirea fizei sau pe deplasarea osului adiacent. Afectarea fizei poate fi însoţită fie de 
accelerarea, fie de întârzierea creşterii osoase. 

Periostul la copil este gros, rezistent şi foarte osteogenic, producând calus mai repede 
decât la adult şi în cantitate mai mare. 

Periostul este mai slab ataşat de diafiza osoasă, dar foarte aderent de metafiză la nivelul 
zonei Ranvier. Acest fapt explică frecventele smulgeri metafizare şi epifizare şi elevaţiile 
metafizare întâlnite în sindromul copilului bătut. 

Aderenţa redusă de diafiză permite hematomului format la locul de fractură să detaşeze 
periostul pe o zonă mai întinsă şi să coboare la distanţă, ceea ce duce la formarea unei reacţii 
periostale groase şi întinse. 

Periostul gros pe de o parte face mai dificilă reducerea, dar pe de altă parte stabilizează 
foarte bine fragmentele după reducerea fracturii. 

Potenţialul osteogenic ridicat duce la o vindecare mai rapidă decât la adult, la formarea 
unui calus uneori exuberant, la apariţia rară a pseudartrozelor, la o remodelare importantă 
a osului postfractură. Deformările osoase se corectează în cea mai mare parte dacă fractura 
s-a produs cu 2 ani înainte de încetarea creşterii. Deformările cu rotaţie în ax de obicei nu 
se corectează. 

Conţinutul mineral scăzut şi porozitatea crescută permit osului copilului să absoarbă o 
cantitate mai mare de energie decât cel al adultului înainte de a se deforma şi fractura. 

Porozitatea este dată de multitudinea de canale haversiene care la copil sunt mult mai largi 
şi împiedică progresiunea liniei de fractură. Această plasticitate a osului face ca la copil să 
predomine fracturile incomplete. 

Rareori, la copil, se întâlnesc fracturi cominutive. Este considerată cominutivă o fractură 
care are fragmente intermediare. 

O dată cu maturarea osoasă porozitatea scade, corticala devine mai groasă şi mai 
rezistentă. 

Ligamentele se inseră pe metafiză, iar traumatismele acesteia se vor transmite fizei. Deoarece 
ligamentele sunt de 2-5 ori mai rezistente decât zona de inserţie cartilaginoasă se produce 

mai frecvent fractura fizei şi mai rar dislocarea articulară. La copil entorsele sunt mai rar 
întâlnite decât fracturile condrale. 

Potenţialul de remodelare al căluşului la copil este cu mult mai mare decât la adult, iar 
micile angulaţii ale fragmentelor osoase postfractură dispar prin creşterea în lungime a osului 
şi prin remodelarea căluşului. 

Creşterea în lungime a osului fracturat este întâlnită mai ales în fracturile femurului care 
apar înaintea vârstei de 10 ani, datorită stimulării fizei prin hiperemie în cursul procesului 
de vindecare. Uneori se constată alungiri ale femurului cu 1-3 cm. După vârsta de 10 ani 
creşterea în lungime postfractură este mai rar întâlnită. 

Afectarea zonei celulelor germinale sau a vaselor de sânge duce la încetinirea sau oprirea 
creşterii. Majoritatea epifizelor şi metafizelor au vascularizaţie separată, cu excepţia capului 
femural şi radial. 

Fiza reprezintă punctul slab al osului la copil şi aproape 15% dintre fracturi afectează 
această regiune. 

încurbări ale osului se constată după fracturi care afectează cartilajul de creştere şi care, 
după reducere este doar parţial repus. Prin creştere are loc angularea osului sau scurtarea lui. 
Cele două procese sunt cu atât mai exprimate cu cât se produc la o vârstă mai mică. 

Fracturile pot apărea pe un teren normal sau pe unul patologic. In acest caz, ele apar în 
urma unui traumatism minor şi vor conduce la descoperirea leziunilor osoase preexistente. 

Cauzele mai frecvente ale fracturilor pe un fond patologic sunt: 

■ malformaţiile congenitale (osteogeneza imperfectă); 

■ bolile osoase metabolice (exemplu rahitismul vitamino-rezistent); 

■ chistele osoase mai frecvent întâlnite la nivelul extremităţii proximale humerale sau 
la nivelul tibiei; 

■ tumorile osoase primare sau metastaze. 

Vindecarea fracturilor este cu atât mai rapidă cu cât fractura apare la vârste mai mici, 
datorită activităţii metabolice crescute a periostului. Cu cât osul se maturează, cu atât 
vindecarea este mai lentă, la adolescent fiind similară adultului. 

5.2. Diagnosticul imagistic 

Radiografia simplă este metoda de bază în diagnosticul traumatismelor osteoarticulare. 
Se efectuează în toate cazurile în care există un traumatism. Examinarea radiografică trebuie 
să fie completă şi adecvată tehnic: 

o întotdeauna trebuie efectuate două incidenţe. 

o este necesar să se evidenţieze atât osul, cât şi părţile moi. 

o radiografiile se execută pe filme mari, care să cuprindă şi articulaţiile adiacente osului 
fracturat. 

Deoarece nu toate liniile de fractură se evidenţiază pe radiografie imediat după traumatism, 
micile modificări de aliniament osos, subluxaţiile, acumularea de lichid intraarticular, 
deplasarea patului grăsos sunt semne ce impun căutarea liniei de fractură. Un diagnostic 
tardiv implică reducerea întârziată, care poate avea consecinţe pe termen lung. Cooperarea 
dintre radiolog şi ortoped este importantă. 

Radiologul trebuie să emită un buletin radiologie scris care are valoare medico-legală. 
Buletinul radiologie trebuie să precizeze: 

■ prezenţa liniilor de fractură; 

■ sediul; 

■ aspectul; 

■ raportul cu organele din jur; 

■ structura osului fracturat; 

■ starea articulaţiilor implicate. 

5.3. Semiologia radiologică a fracturilor 

Semnele radiologice de fractură sunt: 

■ linie transparentă; 

■ bandă opacă; 

■ denivelare marginală. 

a. Linia transparentă este uneori fină, alteori groasă şi întrerupe total sau parţial continuitatea 
osului. Liniile de fractură pot fi unice sau multiple, când separă fragmente de os în fractura 
lor cominutive. 

b. Banda opacă apare în urma întrepătrunderii fragmentelor osoase după fracturare sau 
atunci când mecanismul de producere este compresiunea în axul longitudinal. Banda opacă 
se constată în special în zonele în care există ţesut osos spongios, aşa cum se întâlneşte la 
nivelul calcaneului, colului femural, metafizelor oaselor lungi etc. 

c. Denivelarea marginală. In cazurile în care nu se evidenţiază linia de fractură, examinarea cu 
atenţie a conturului osos evidenţiază o fină denivelare care confirmă existenţa unei fracturi. 

Aspectul liniei de fractură şi deplasarea fragmentelor depinde de mecanismul de producere: 
prin traumatism direct sau indirect. După modul cum acţionează agentul traumatic, există 
patru tipuri de acţiune: 




Fig nr. 5. 1. a) Linie transparentă. Fractură metacarp V mână stângă, b) Bandă 
opacă. Fractură radius. 

■ flexie; 

■ compresiune în lungul axului; 

■ tracţiune; 

■ torsiune. 

în funcţie de integritatea ţesuturilor moi fracturile pot fi deschise, când se constată o soluţie 
de continuitate şi la nivelul tegumentului sau închise când aceasta lipseşte. 

Aspectul liniei de fractură depinde şi de structura osului fracturat. Fracturile pe os patologic 
sunt consecinţa unui traumatism minor pe un os 
cu rezistenţă scăzută, creând impresia unei fracturi 
spontane. Cele mai frecvente afecţiuni în care se 
constată fractură pe fond patologic sunt: chistele 
osoase, tumorile benigne sau maligne, osteoporoza, 
osteomielita. 

Smulgerea (avulsia) este detaşarea unui fragment 
de os la inserţia unui tendon. 

Fisurile sunt linii fine transparente în interiorul 
unui os. 

Fractura incompletă este întâlnită la copil, unde 
oasele sunt elastice şi prin îndoirea osului se rupe 




Fig. nr. 5. 3. Fractură antebraţ. Linie 
transparentă la nivelul ulnei. Denivelare 
marginală la nivelul radiusului. 

numai compacta de partea convexă unde se 
constată o fină linie transparentă. 

Tasarea este o reducere în volum a 
segmentului osos interesat prin întrepătrunderea 
fragmentelor osoase, aspectul radiologie fiind de 
bandă opacă. Apare mai frecvent la metafizele 
oaselor lungi, dar şi la nivelul corpilor vertebrali 
pe fond de osteoporoză sau la nivelul oaselor 
scurte. 

înfundarea apare la oasele plate şi se constată 
o depresiune pe tăblia externă a compactei. 
Traiectul liniei de fractură poate fi: 

■ transversal - în traumatisme directe; 

■ elicoidal (spiral) - prin torsiune; 

■ longitudinal; 

■ oblic - prin flexie; 

■ cominutiv (multiplu) - prin compre- 
siune. 

Deplasarea fragmentelor osului fracturat se 
apreciază în funcţie de axele osului. 

■ deplasările laterale (translaţie) se 

produc în cazul fracturilor transver- 
sale; 

- deplasările longitudinale au loc prin: Fig nr 5 4 Rad i grafie anteb raţ. Fractură prin 

- îndepărtarea fragmentelor şi tasare< Bandă opacă la niv elul radiusului, 
formarea unui diastazis între ele; 

- întrepătrunderea lor şi formarea 

unei benzi opace cu denivelare marginală; 

- ascensiunea (încălecarea), deplasarea laterală şi alunecarea fragmentelor unul 
pe lângă celălalt. 

■ deplasările prin rotaţie: un fragment se rotează în jurul axului longitudinal, iar celălalt 
rămâne pe loc; 

■ deplasările complexe: rezultă din asocierea celor enumerate ducând la angulaţii şi 
decalaje. 

IRM este indicată atunci când: 

■ se suspectează o afectare a cartilajului de creştere sau există o afectare importantă a 
părţilor moi. 

■ este necesară vizualizarea tendoanelor sau ligamentelor. 

■ este necesară vizualizarea măduvei osoase. 

■ sunt prezente semne neurologice. 

IRM permite evaluarea anatomiei intraarticulare şi periiarticulare (menise, ligamente, disc 
intervertebral, măduvă etc), decelează hematoamele posttraumatice şi necroza avasculară 
instalată după fractură. 

CT este utilă în cazul regiunilor anatomice complexe (craniu, coloană, sacru, cotii, articulaţie 
scapulo-humerală) şi permite examinarea în plan axial. CT are o rezoluţie a imaginii mai bună 
în comparaţie cu IRM. 

Scintigrafia. Rolul scintigrafiei osoase este detectarea precoce a fracturilor oculte după 
traumatisme acute, mai ales în situaţiile când radiografiile sunt negative sau echivoce. Se 
evidenţiază acumularea radiofarmaceuticului la nivelul focarului de fractură. (1) 

Erorile de diagnostic pot consta în stabilirea unui diagnostic fals negativ sau fals pozitiv 
de fractură sau observarea corectă a semnelor radiologice, dar interpretarea lor incorectă. 

■ Canalele vasculare pot mima fracturi lineare fără deplasare, dar traiectul ondulat 
bine delimitat pledează pentru absenţa fracturii. 

■ La copii şi adolescenţi suturile craniene şi cartilajele de creştere pot fi confundate 
cu fracturile. 

■ Oasele sesamoide pot fi confundate cu smulgerea osoasă, dar în cazul fracturii 
conturul corticalei lipseşte în partea dinspre os. 

■ Uneori prin efect optic apar benzi transparente (benzi Mach) la nivelul colului 
femural prin suprapunerea marginilor anterioare şi posterioare ale acetabulului. 
Alteori cartilajul de creştere poate mima un traiect de fractură. 



Nu toate fracturile sunt vizibile radiografie în faza 
iniţială. Fracturile de stres sau cele prin tasare nu se 
evidenţiază pe radiografie imediat după producere, 
în aceste situaţii examinarea va fi completată cu alte 
incidenţe, scintigrafie, CT sau IRM. 

In unele cazuri, deşi traumatismul a fost violent, nu 
se evidenţiază semne de fractură, dar există importante 
interesări ligamentare şi de părţi moi, care trebuie căutate cu 
atenţie. Acestea sunt mai bine evidenţiate prin IRM. (2) 

Prezenţa izolată a unei modificări de aliniament 
trebuie să conducă la căutarea semnelor unei eventuale 
fracturi. 

Altă problemă este evidenţierea unei fracturi, dar 
aprecierea incorectă a semnificaţiei acesteia. Este cazul 
smulgerilor osoase care pot însoţi uneori alte fracturi. 

Vor fi căutate leziuni de părţi moi, ligamentare, 
vasculare sau viscerale asociate fracturilor: leziuni de 
vezică urinară, uretere şi vase. 

Căluşul exuberant sau cel din fracturile de stres pot fi 
interpretate ca o tumoră osteoformatoare, dar anamneză 




ajută la precizarea diagnosticului. Fig nr 5 5 Fals aspect de fmctură 

humerală. Bandă transparentă Mach. 

5.4. Vindecarea fracturilor 

Se face printr-un proces de osteogeneză care duce la apariţia căluşului reparator. 

Vindecarea fracturilor la copil este mai rapidă decât la adult. Reacţia periostală reparatorie 
este uneori vizibilă chiar la 10-14 zile după traumatism. Lipsa de formare a căluşului este 
rar întâlnită la copil. 

Stadiile vindecării anatomopatologice sunt: 

1. în primele două săptămâni locul de fractură conţine cheaguri de sânge, iar marginile 
oaselor se necrozează. 

2. Cheagul de sânge este invadat de macrofage şi osteoclaste, care îndepărtează osul 
necrotic şi de osteoblaste care produc os. 

3. La 2-6 săptămâni de la fractură ţesutul osteoid se organizează şi se constituie căluşul, 
care se formează atât subperiostal cât şi endostal. 

4. După 6-12 săptămâni începe osificarea cu formarea unei punţi osoase. 

5. Intre 12-26 săptămâni de la fractură are loc maturarea căluşului. 

6. Fragmentele osoase sunt complet unite între 6 şi 12 luni. 

7. Remodelarea osoasă, cu refacerea arhitecturii osoase normale durează 1-2 ani. 

Radiologie fazele formării căluşului au aspect distinct: 

■ în primele două săptămâni după fractură se constată o demineralizare a extremităţilor 
fracturii şi o resorbţie a marginilor acestora, care duce la lărgirea liniei de fractură. 

■ după trei săptămâni se constată apariţia căluşului osos provizoriu sub forma unor 
opacităţi cu intensitate redusă liniare sau insulare neregulate, cu aspect noros mai 
bine vizibil lângă fragmentele osoase fracturate. Aceste opacităţi cresc în dimensiuni 
şi intensitate până când zona transparentă dispare. Căluşul iniţial nou format este 
mai voluminos, proemină pe contur şi are intensitate mai mare decât a osului. 

■ ulterior are loc remanierea căluşului, care îşi reduce volumul şi îşi modifică structura 
în funcţie de solicitările mecanice la care a fost supus. Această remaniere poate dura 
până la doi ani. 

Radiografii de control se efectuează: 
o imediat după reducerea fracturii. 

o la 24-48 de ore după aplicarea dispozitivelor de tracţiune continuă, 
o în prezenţa unor acuze subiective importante, 
o după scoaterea aparatului gipsat. 

o la sfârşitul tratamentului sau ori de câte ori starea clinică o impune. 

5.5. Complicaţiile fracturilor 

Evoluţia patologică a procesului de vindecare 

■ consolidarea vicioasă este formarea unui calus 
definitiv care fixează fragmentele osoase într-o poziţie 
care va produce tulburări funcţionale. 

■ căluşul exuberant este o formare de os abundentă, 
care poate îngloba vase şi nervi, iar atunci când este 
situat în apropierea articulaţiei limitează mişcările. 
Căluşul exuberant apare în imobilizările imperfecte, 
dar şi în alte entităţi patologice ca: boala Cushing, 
afecţiuni neurologice, osteogeneză imperfectă, 
tratament cu steroizi. (3) 

■ întârzierea formării căluşului se datorează unor 
factori diverşi. Semnele radiologice sunt: persistenţa 
mai îndelungată a traiectului de fractură, osteoporoză 
prelungită a capetelor osoase. 

■ pseudartroza este o stare definitivă şi constă în 
persistenţa liniei de fractură şi prezenţa unei 

Fig nr. 5. 6. Pseudartroză hipertofică 
femur. Radiografie femur AP. 

mobilităţi anormale a fragmentelor osoase. Dacă un calus nu apare radiologie după 
6 luni de la fractură, iar capetele osoase sunt remineralizate, cu suprafeţe nete regulate 
simulând suprafeţele articulare vorbim de pseudoartroză. 

Radiologie pseudartroza poate fi: 

D hipertrofică (fibroasă), atunci când extremităţile osoase sunt osteosclerotice, 

îngroşate, neregulate, canalul medular dispărut în zona de fractură prin endostoză. 

Distanţa dintre capetele osoase este mică, între fragmente există ţesut fibros. Clinic 

apare impotenţă funcţională. 
D atrofică (flotantă), în care spaţiul interfragmentar este larg, oasele sunt efilate, 

subţiate. 

D rareori pseudartroza realizează o veritabilă articulaţie rudimentară: forma 
fibrosinovială când capetele osoase se modelează realizând adevărate suprafeţe 
articulare. 



Fig nr. 5. 7. Osteoporoză 
postraumatică. Radiografie 
genunchi AP şi LL. Linii 
transparente subcondrale, 
benzi transparente la nivelul 
cartilajului de creştere. 




■ Osteoporoza posttraumatică de tip algic 
(Sudeck-Leriche) 

Este produsă de fenomenele neurovasomotorii 
secundare traumatismului la care se adaugă 
factorul psihic şi endocrin. (3) 
Radiologie se constată osteoporoză cu aspect 
pătat în care zonele transparente alternează 
cu zone normale. Se mai constată linii 
transparente subcondrale, benzi transparente 
la nivelul cartilajului de creştere. In fazele 
avansate osteoporoza este intensă, difuză. 

Fig.nr. 5. 8. Osteoporoză de imobilizare. 
Radiografie tibiotars LL. Osteoporoză 
cronică difuză. Ingroşarea traveelor 
osoase pe traiectul liniilor de forţă. 

■ Necrozele osoase posttraumatice 

Sunt necroze aseptice datorate afectării circulaţiei într-un teritoriu al osului. 

■ Infecţia osului este o complicaţie ce apare mai frecvent în fracturile deschise. 
Radiologie apar semnele osteomielitei. Frecvent duce la pseudartroză. 

■ Anchiloza apare în fracturile intraarticulare, mai ales dacă se suprainfectează. 

■ Osificările musculare, ligamentare, tendinoase apar ca opacităţi cu intensitate 
sclerominerală bine delimitate situate în apropierea osului care a fost fracturat. Se 
datorează calcifierii hematoamelor. 

5.6. Tipurile de fractură la copil 

5.6.1. Fractura completă este forma cea mai frecvent întâlnită la copil. Traiectul fracturii 
este la fel ca la adult, dar fracturile cominutive sunt mai rar întâlnite. 

5.6.2. Fractura prin tasare 

Compresiunea în axul lung al osului produce o fractură prin tasare care apare radiologie 
ca o bandă opacă, iar la marginea osului se constată o denivelare marginală ceea ce face ca 
osul să pară umflat. Se întâlneşte mai frecvent la epifiza distală radială. Se vindecă în 2-3 
săptămâni prin imobilizare. 




Fig. nr. 5. 9. Fractură completă radius. Radiografie Fig. nr. 5. 10. Deformare plastică, 
antebraţ a) PA, b) LL. Radiografie antebraţ PA. 

5.6.3. Fracturile incomplete 

■ Deformarea plastică a osului are loc la copil când forţa este insuficientă pentru a 
produce fractură. Osul apare încurbat, dar nu se constată linia de fractură. In compacta situată 
în concavitate apar microfracturi care nu se evidenţiază radiologie. Apare mai frecvent la 
cubitus şi la peroneu. Frecvent însoţeşte fractura completă a osului adiacent (tibie sau radius) 
îngreunând reducerea acestora datorită încurbării. (4) 

■ Fractura în "lemn verde" apare 
în cazurile în care forţa este mai mare 
decât în cazul deformării plastice şi în 
care se fracturează doar compacta din 
convexitate. 

■ Torus fracture 

Este o fractură incompletă care se manifestă 
prin apariţia unei proeminenţe rotunde pe 
conturul osului. Cuvântul torus provine 
din limba latină şi înseamnă protuberanţă, 
umflătură, proeminenţă rotundă. 

Apare lângă metafiză unde osul are o porozitate mai mare, iar corticala este mai subţire. 
Este întâlnită mai frecvent la copii cu osteopenie. Mecanismul de producere este prin îndoirea 
compactei de către o forţă mică. (5) 

Radiologie, se constată o mică denivelare marginală, o proeminenţă rotundă pe compacta 
osoasă sau aspect de treaptă. Pentru vizualizarea sa uneori sunt necesare radiografii în incidenţe 
oblice. Rareori se constată o bandă opacă, sau linii transparente. 



Fig . nr. 5.11 Fractură în lemn verde. Radiografie 
claviculă dreaptă AP. 




Fig. nr. 5. 12. Fractura torrus. Proeminenţă rotundă pe marginea ulnară a radiusului. Radiografie 
antebraţ a) PA, b) LL, c) PA detaliu. 



5.6.4. Fracturile epifizometafizare 

Pot fi strict metafizare sau epifizare sau pot interesa ambele segmente, afectând în cea mai 
mare parte a cazurilor cartilajele de creştere. Frecvent se întâlneşte la nivelul articulaţiilor 
tibio-tarsiene, radio-carpiene, la nivelul coatelor şi genunchilor. 

Deoarece creşterea în lungime a oaselor lungi se face prin intermediul fizei, toate leziunile 
apărute la acest nivel vor avea un efect nefavorabil pe termen lung. 

La nivelul fizei, celulele cartilaginoase active sunt cele situate de partea epifizară, iar 
prognosticul este diferit în funcţie de porţiunea fizară lezată. Astfel, fracturile, ce interesează 
cartilajul de conjugare la nivelul zonei conţinând celule fertile, vor avea un prognostic 
rezervat, iar cele cu interesarea zonei cu celule în curs de degenerare un pronostic mai bun. 

în timpul fracturării zona de cartilaj 
neosifiat se va deplasa împreună cu 
epifiza, iar cea osificată împreună cu 
metafiza. Decolările epifizare sunt 
mai frecvente în pusele de creştere 
osoasă. 

Oricare ar fi tipul fracturii, ea se 
poate complica cu sudarea epifizei, 
care apare în special dacă deplasarea 
fragmentelor osoase a fost importantă 
şi va afecta procesul de creştere. (6) 

Fracturile epifizometafizare au 
fost clasificate de Salter şi Harris 
ţinând cont de relaţia liniei de 
fractură cu metafiza, cartilajul de 




Fig.nr. 5.13. Schema Salter Haris. 



creştere şi nucleul de creştere, în 5 tipuri: 

Tipul 1 - decolarea epifizară în care se constată separarea epifizei de diafiză, fără a se 
evidenţia o fractură (6% din cazuri); 

Tipul 2 - fractura epifizei împreună cu un mic fragment triunghiular metafizar; este tipul 
cel mai frecvent întâlnit (50-75% din cazuri); 

Tipul 3 - fractura fizei (cartilajul de creştere) şi epifizei cu deschidere intraarticulară (30% 
din cazuri); 

Tipul 4 - linia de fractură trece prin diafiză, fiză şi epifiză (10% din cazuri); 

Tipul 5 - tasare la nivelul fizei cu distrugerea cartilajului de creştere şi întârzierea sau 
oprirea creşterii (1% din cazuri). 

Tipurile 4 şi 5 afectează procesul de creştere osoasă. 

Ogden a adăugat încă două tipuri de fractură la clasificarea precedentă: 

Tipul 6 - detaşarea condrală sau osteocondrală cu interesarea inelului pericondral 
adiacent; 

Tipul 7 - fractura parţială epifizară cu interesare pur condrală sau osteocondrală. 




Fig. nr. 5. 14. Fractură epifizometafizară tip 1 în stânga. Radiografie bazin a) AP, b) detaliu. 

Fig. nr. 5. 15. Fractură epifizometafizară Fig. nr. 5. 16. Fractură epifizometafizară tip 3. Radiografie 
tip 1. Radiografie humerus stâng AP. antebraţ a) AP, b) LL. 

Diagnosticul radiologie al fracturilor epifizo-metafizare se bazează pe semne directe şi/sau 
indirecte. 

Semnul direct este traiectul de fractură. 

Semne indirecte utile în cazul fracturilor mai greu decelabile sunt: 

- modificarea liniilor periarticulare date de planurile interfasciale. Hematoamele şi 
edemul produc modificări care atrag atenţia asupra existenţei leziunilor osoase. 

- modificări ale raporturilor anatomice ale articulaţiei. Nucleul de creştere se află 
între liniile trasate de-a lungul diafizelor. Linia centrodiafizară intersectează centrul 
nucleului de creştere. O mică deplasare indică o suspiciune de afectare osoasă. 




Fig. nr. 5. 17. Fracturi epifizometafizare tip 
4. Radiografie tibiotars comparativ AP. 



Fig. nr. 5. 18. Fracturi epifizometafizare tip 6. Radiografie 
antebraţ a) AP, b) LL 

IRM este utilă în diagnosticul fracturilor epifizometafizare, deoarece permite vizualizarea 
cartilajului, depistează fracturile oculte, incongruenţele articulare postfractură, închiderea 
prematură a cartilajului de creştere. (2) 

Linia de fractură apare ca hiposemnal în Tl. In T2 se constată hipersemnal, care înconjoară 
linia de fractură datorită edemului medular şi al părţilor moi. 

Alunecarea (epifizioliza) capului femural 

Reprezintă o formă particulară de agresiune mecanică mai probabil cronică, repetată, ce 
apare mai ales între 10-13 ani afectând mai frecvent băieţii într-un raport de 2,5:1 şi se 
încadrează în tipul 1 Salter - Harris. Epifiza capului femural alunecă posteroinferior, iar colul 
femural urcă anterosuperior. (7) 

Epifizioliza capului femural se întâlneşte mai frecvent la copii care au unghiul de anteversie 
scăzut sau au retroversie a colului femural. Unghiul de anteversie la copil are valori cuprinse 
între 30° şi 50° la nou născut, 20° la copilul între 6-12 ani şi de 10°-15° la adult. 

Primul semn radiologie este lărgirea fizei, care apare înaintea alunecării. După ce are loc 
alunecarea se constată: 

■ deplasarea epifizei este în cea mai mare parte a cazurilor posterioară şi este mai greu 
evidenţiabilă pe radiografia AP. Alunecarea este mai bine vizualizată pe incidenţa 
AP cu membrele în abducţie şi rotaţie externă. în timpul rotaţiei nu trebuie aplicată 
o presiune prea mare pentru a nu accentua deplasarea. 

■ în primul stadiu se constată pe lângă lărgirea fizei, doar osteoporoză a capului şi 
colului. In aceste cazuri este necesară o radiografie laterală pentru vizualizarea 
deplasării; 

■ cartilajul de creştere are contur estompat, fiu, este lărgit şi încurbat; 

■ epifiza capului femural apare mai lată şi mai puţin înaltă în comparaţie cu cea 
controlaterală; 

■ metafiza apare neregulată, ondulată, mai ascuţită posterior; 

■ colul femural pare alungit datorită deplasării superoexterne; 

■ linia Klein, care merge pe marginea superioară a colului femural în mod normal 
intersectează 1/4-1/5 din epifiza femurală. In cazurile de alunecare a capului femural 
linia Klein intersectează doar o mică porţiune din epifiză. Deplasarea este considerată 
mică atunci când capul femural depăşeşte marginea metafizei cu 1/3 din lăţimea sa, 
medie când o depăşeşte cu 2/3 şi mare peste 2/3. (8) 

IRM se evidenţiază lărgirea cartilajului de creştere care este mult mai bine vizibilă decât pe 
radiografia standard. Hipersemnalul său normal este inconstant. Edemul măduvei şi sinovita 
apar inconstant. 

Examinarea CT este utilă în formele acute prin evaluarea precisă a deplasării capului 
femural. Fiza, colul femural şi unghiul de antetorsiune au aspect normal. 

în formele progresive colul apare anormal, încurbat cu convexitatea anterioară. Unghiul 
de antetorsiune femurală în peste 70% din cazuri este diminuat. 

5.6.5. Fracturi apofizare 

Fracturile apofizare sunt specifice adolescentului, apar în timpul eforturilor musculare 
intense şi poartă numele de smulgere (avulsie) apofizară. 
Zonele osoase cele mai expuse sunt: 

- tuberozitatea ischiatică, unde se inseră fasciculul inferior al marelui adductor; 

- spina iliacă antero-superioară, pe care se inseră muşchiul tensor al fasciei lata; 

- spina iliacă antero-inferioară, pe care se inseră muşchiul drept anterior; 

- micul trohanter; 

- tuberozitatea tibială anterioară, pe care se inseră tendonul rotulian. 

Diagnosticul radiologie se pune prin decelarea unui fragment osos situat în apropierea 
apofizei. întotdeauna trebuie căutată şi o altă fractură osoasă care poate avea un prognostic 
mai grav. 

5.6.6. Fractura de oboseală sau de stres 

Apare în urma acţiunii unor solicitări mecanice cu 
intensitate redusă, dar repetate pe os sănătos. Mai frecvent 
se întâlneşte la adolescenţi. 

Radiologie, se evidenţiază linia de fractură şi căluşul 
care este exuberant. Deoarece fractura nu a fost imobilizată, 
căluşul este abundent, apărând osificări liniare periostale. 
In cazurile în care linia de fractură nu este vizibilă, trebuie 
făcut diagnosticul diferenţial cu osteosarcomul osteogenic 
sau osteomielita. Diagnosticul precoce se stabileşte prin 
scintigrafie sau IRM. (9) 

Fractura de stres se evidenţiază pe scintigrafia osoasă, în faza 
tardivă (3-4 ore), ca zonă de hipercaptare patologică fuziformă, 
solitară, orientată longitudinal, la nivelul cortexului. 

Examinarea CT permite evidenţierea liniei de fractură şi a 
fragmentelor intermediare. 

IRM evidenţiază atât în Tl cât şi în T2 o zonă de hiposemnal 
dată de edem şi hemoragie. In secvenţele cu supresia grăsimii 
linia de fractură apare ca o zonă hiperintensă. 

5.6.7. Fracturi la nou născut 




Fig.nr. 5. 19. Fractură de stress 
diafiză metatars III. Radiografie 
plantă PA, detaliu. 



în timpul naşterilor dificile, distocice sau la copiii cu fragilitate osoasă constituţională 
(osteogeneză imperfectă) pot apărea fracturi. Cele mai frecvente localizări sunt: clavicula, 
craniul, humerusul. Fracturile sunt de obicei complete, cu minimă deplasare. 




Fig. nr. 5. 20. Fracturi la nou născut, a) Fractură 
claviculă dreaptă, b) Fractură humerus stâng. 

Fractura claviculei este situată în 1/3 mijlocie şi este rezultatul presiunii directe asupra 
osului. 

Uneori apar leziuni epifizo-metafizare tip I şi II la nivel humeral superior cu sau fără 
interesarea plexurilor brahiale. 

Decolarea epifizară la nivelul porţiunii proximale femurale poate fi confundată uneori cu 
luxaţia coxofemurală. 

Decolarea epifizară humerală superioară sau femurală superioară poate fi decelată prin 
examenul ecografic. 

Semne de vindecare a fracturilor (apariţia căluşului şi reacţiei periostale precoce) apar încă 
de la sfârşitul primei săptămâni de viaţă. Căluşul este voluminos, iar vindecarea rapidă. 

5.6.8. Sindromul copilului bătut 

A fost descris prima dată de Caffey în 1946 la copii care au suferit traumatisme repetate. 
Copiii au de obicei vârsta sub 6 ani, dar uneori chiar sub 2 ani. 

Radiologie se constată fracturi în diferite stadii de vindecare, reacţii periostale la nivelul 
oaselor lungi, fracturi în locuri neobişnuite apărute după traumatisme aparent minore. Frecvent 
se constată semne de rahitism, copiii fiind în general malnutriţi, neglijaţi. Marca radiologică a 
sindromului sunt fracturile unghiurilor metafizare, asociate sau nu cu deplasări ale epifizelor 
şi reacţia periostală de-a lungul diafizei ce devine exuberantă în urma traumatismelor repetate. 
Frecvent, se constată fragmente triunghiulare de os situate în metafiză, lângă cartilajul de 
creştere. Alteori se constată fracturi ale arcurilor costale posterioare. (10) 

în formularea diagnosticului radiologul va manifesta o prudenţă crescută datorită 
implicaţiilor juridice şi a repercusiunilor intra-familiale. 

6.1. Scolioza 

Este o curbură laterală a coloanei în plan frontal mai mare de 10°. Scolioza este o deformare 
complexă, evolutivă, care cuprinde şi rotaţia corpilor vertebrali, iar adesea şi cifoză. 
Scolioza poate fi nonstructurală (funcţională) sau structurală. 

a) Forma nonstructurală 

Este o curbură suplă care dispare în timpul înclinării laterale sau anterioare a trunchiului, 
iar corpii vertebrali nu prezintă modificări. 
Scolioza nonstructurală poate fi: 

■ posturală, care este o curbură minimă ce apare la sfârşitul perioadei de creştere; 

■ compensatorie, datorată inegalităţii membrelor inferioare; 

■ tranzitorie (antalgică), ce apare în colica renală, hernii discale etc. şi dispare odată 
cu ele. 

b) Forma structurală 

Forma structurală este o deformare fixă, rigidă, care nu dispare în timpul mişcărilor sau 
în clinostatism, iar vertebrele suferă o rotaţie în jurul propriei axe. 

Scolioza structurală este în cele mai multe cazuri idiopatică, dar poate fi şi secundară 
unor modificări osoase (hemi vertebre, traumatisme etc), musculare (distrofii musculare 
etc), neurologice (siringomielie, mielomeningocel etc). 

Scolioza idiopatică este cel mai frecvent întâlnită. In peste 40% din cazuri există un factor 
ereditar. în funcţie de perioada de apariţie se descrie: 

■ scolioza infantilă 

■ scolioza juvenilă 

■ scolioza adolescentului 

Scolioza infantilă care apare înainte de 3 ani, afectează băieţii mai frecvent decât fetele, 
este situată mai ales în regiunea toracică cu vârful către dreapta. Majoritatea se remit spontan, 
dar unele progresează. Cele care apar în primele 6 luni de viaţă dispar în următoarele luni, 
înainte de împlinirea vârstei de 2 ani. 

Cele care progresează sunt forme agresive cu angulaţii mari până la 100° şi importante 
deformări ale corpilor vertebrali şi coastelor. Ele sunt descoperite uzual după un an şi au o 
curbură principală şi două compensatorii. 

Scolioza juvenilă, ce apare între 5 şi 9 ani în timpul celui de la doilea efort de creştere, 
afectează în mod egal ambele sexe. Cu cât debutează mai timpuriu cu atât este mai evolutivă. 
Convexitatea curburii se accentuează odată cu creşterea. 

Scolioza adolescentului, care apare mai frecvent la pubertate, predomină la sexul feminin. 
Curbura apare în regiunea toracică, este orientată cu convexitatea către dreapta, prezintă curbură 
compensatorie lombară şi are o accentuare importantă a unghiului în timpul creşterii. Apariţia 
precoce a curburii şi terminarea maturării osoase mai târziu sunt factori de prognostic evolutiv 
al scoliozei. După efortul de creştere din adolescenţă, de asemeni, curbura se accentuează. 

Scolioza congenitală este mai rar întâlnită şi este secundară unor defecte de segmentaţie 
vertebrală, hemivertebrelor, vertebra în pană. Există riscul unor afectări neurologice mai 
ales în cazul absenţei unor elemente de stabilitate vertebrală ca apofize articulare, pediculi 
vertebrali. (1) 

Fig. nr. 6. 1. Scolioză. Radiografii coloană dorso-lombară. a) Curbură unică dorsală, cu convexitatea 
către stânga, fără deformarea corpilor vertebrali. Unghiul Cobb de 17° b) Curbură lombară cu 
convexitatea către stânga, compensată dorsal, c) Scolioză cu dublă curbură, veche, cu tasarea 
corpilor vertebrali spre concavitate şi importantă rotaţie. 



Diagnosticul se face prin examen radiografie. în cazurile în care etiologia nu poate fi 
apreciată radiologie se folosesc IRM sau CT. 

Examenul radiologie are rolul de a confirma diagnosticul, de a identifica, atunci când este 
posibil, etiologia şi de a preciza evoluţia curburii. 

Este necesar să se efectueze o radiografie PA în ortostatism pe un film mare, care să 
cuprindă marile trohantere, întreaga coloană şi o radiografie AP în clinostatism pentru a 
aprecia gradul de reducere a curburii faţă de ortostatism. Radiografia se face după corectarea 
inegalităţii membrelor inferioare. Expunerea în incidenţa PA are rolul de a reduce iradierea 
sânilor. Folosirea şorţurilor pentru protecţia gonadelor este obligatorie. 

In cazurile în care trebuie diferenţiată o scolioză structurală de una nonstructurală, este 
utilă o radiografie cu aplecare laterală a trunchiului, deoarece curbura compensatorie dispare, 
iar cea structurală persistă. 

Pe radiografia din profil se apreciază cifoza dorsală, lordoza lombară şi echilibrul rahidian. 
Toate radiografiile se fac cu protecţia gonadelor, tiroidei şi pe cât posibil a măduvei osoase 
hematogene. 

Buletinul radiologie trebuie să precizeze: 

■ convexitatea (direcţia de deplasare) a curburii primare şi curburile compensatorii; 

■ amplitudinea curburii, vertebrele limită şi vertebra din vârful curburii cu gradul său 
de rotaţie; 

■ statica bazinulu; 

■ echilibrul coloanei lombare; 

■ aprecierea deformării, maturării osoase a corpilor vertebrali. 

Toate determinările ulterioare folosesc aceleaşi repere osoase, 
în funcţie de localizarea curburii principale distingem: 

■ o formă dorsală, care este şi cea mai gravă: prin întindere T 5 - L a , prin ghibusul foarte 
accentuat şi prin evoluţia severă. Curbura nu este de obicei echilibrată şi prezintă 
două curburi compensatorii. 

■ o formă dorsolombară cu vârful la T n - T 12 are o singură curbură şi două curburi 
compensatorii. 

■ o formă lombară cu vârful curburii la L a - L 2 

■ forma cu două curburi principale, una dorsală şi alta lombară cu vârfurile în sensuri 
opuse şi rotaţie vertebrală mare. (2) 

□ Amplitudinea curburii se măsoară prin metoda Cobb, care măsoară unghiul format 
de concavitatea curburii. 

Se stabilesc vertebrele limită care au cea mai mare înclinare faţă de orizontală. Se duce câte 
o linie prin marginea superioară a vertebrei-limită superioare şi alta prin marginea inferioară 
a vertebrei - limită inferioare. Unghiul dintre ele defineşte gradul de curbură. Atunci când 
nu se vizualizează foarte bine platourile se pot folosi ca repere pediculii vertebrali. 

Metoda Reiser - Ferguson este mai rar utilizată. Se ia ca reper centrul vertebrelor limită 
şi vertebra din vârful scoliozei. Intotdeauan unghiul măsurat prin metoda Ferguson este mai 
mic decât cel măsurat prin metoda Cobb. 

Vertebra din vârful scoliozei are cea mai mare rotaţie. Pe lângă curbura principală, cea 
cu amplitudine maximă, există o curbură secundară compensatorie, iar uneori două. 

Este important să determinăm gradul de reductibilitate al curburilor prin efectuarea unei 
radiografii cu înclinare laterală pe care curbura compensatorie dispare sau îşi reduce gradul 
de curbură. Radiografia laterală se face cu mâinile pe occiput şi coatele proiectate anterior. 
Pe această incidenţă se apreciază şi gradul lordozei, sau cifozei asociate sau existenţa unui 
spondilolistezis. 




Fig. nr. 6. 2. Măsurarea unghiului scoliozei prin Fig. nr. 6. 3. Măsurarea 
metoda Cobb. unghiului scoliozei prin 

metoda Ferguson. 

□ Rotaţia corpilor vertebrali 

Vertebrele sunt rotate cu procesul spinos spre concavitatea curburii şi cu corpul spre 
convexitatea sa. 

Rotaţia corpilor vertebrali se măsoară prin aprecierea: 

■ deplasării apofizei spinoase spre concavitatea curburii - metoda Cobb. 

■ deplasării pediculului către concavitatea curburii - metoda Nash şi Mae. 

Ambele metode apreciază rotaţia în grade de la 1 la 4. 




□ Echilibrul coloanei 

Se apreciază pe radiografia în incidenţă AP printr-o linie care 
porneşte din odontoidă şi trece prin mijlocul sacrului. Dacă această 
linie este deplasată, curbura este dezechilibrată la dreapta sau la 
stânga, iar dacă nu este deplasată, curbura este echilibrată. 

Pe radiografia din LL, echilibrul coloanei se măsoară prin 
coborârea unei linii verticale din conductul auditiv extern care 
trebuie să intersecteze centrul capului femural. Dacă această linie 
trece în faţa sau în spatele centrului capului femural, curbura este 
dezechilibrată. 

Acest fapt are importanţă în programul de recuperare. 

□ Cifoza dorsală se apreciază prin măsurarea unghiului dintre 
cele două linii care trec prin platoul superior T 1 şi prin platoul inferior 
T . In mod normal are 20°-40°. In scolioză este mult mărit. 

□ Lordoza lombară este accentuată în scolioză. Ea se măsoară 
prin aprecierea unghiului format de o linie ce trece prin platoul 
superior L a şi platoul inferior L 5 . Normal are 50°-60°. 



Fig. nr. 6. 6. Echilibrul 
coloanei. 

Fig. nr. 6. 7. Hiperlordoză lombară. Fig. nr. 6. 8. Măsurarea unghiului lordozei 

lombare. 



□ Statica bazinului se apreciază prin două linii orizontale: una prin marginea superioară 
a sacrului şi alta prin marginea superioară a cotilului. Cele două linii trebuie să fie orizontale 
şi paralele. Atunci când nu sunt orizontale, bazinul este înclinat oblic spre dreapta sau 
spre stânga. Trebuie verificată şi inegalitatea lungimii membrelor inferioare prin măsurarea 
distanţei de la capul femural la una din aceste linii. 

□ Modificările corpilor vertebrali şi ale arcurilor costale 

Compresiunea constantă asupra corpului şi discului în partea concavă a curburii duce la 
îngustarea lor, corpul vertebral căpătând o formă trapezoidală. 

Arcurile costale în partea posterioară sunt îndepărtate şi proemină de aceeaşi parte a 
convexităţii formând un ghibus. în partea concavă sunt mai apropiate şi deplasate anterior. 

Frecvent se constată modificări artrozice precoce datorită modificării mecanicii 
articulare. 

Pe radiografiile pentru scolioză se poate aprecia nucleul de creştere al crestei iliace prin 
metoda Risser. Cu cât scolioza apare la o vârstă mai mică, cu atât prognosticul său este mai 
puţin favorabil. 

CT este utilă în aprecierea morfologiei corpilor vertebrali şi a coastelor în evidenţierea 
malformaţiilor. Reconstrucţia 3D permite aprecieri asupra deformărilor vertebrale, a reducerii 
unghiurilor de curbură după tratament. 

IRM este folosită atunci când există 
semne neurologice de compresiune 
medulară sau se suspicionează o îngustare 
de canal rahidian, atunci când progresiunea 
curburii este prea rapidă (mai mult de 
1° pe lună), în scoliozele congenitale şi 
juvenile. 

Fig. nr. 6. 9. Scolioză dorsală cu 
convexitatea spre stânga. Secţiune 
coronală în ponderaţie T2. 




□ Factorii prognostici ai scoliozei sunt: 

■ vârsta şi timpul trecut de la apariţie până la precizarea diagnosticului. 

■ gradul rotaţiei vertebrale. 

■ stadiul maturării scheletale. 

■ mărimea şi tipul curburii. 

Determinarea maturării osoase se face pe radiografiile coloanei pe care se vizualizează şi 
crestele iliace prin metoda Reiser sau pe o radiografie a mâinii stângi. Pe o radiografie efectuată 
pentru coloană se evidenţiază nucleul de creştere al crestei iliace de la apariţie, stadiul 1, 
până la sudarea definitivă, stadiul 5. Sudarea crestei iliace este semnul încheierii maturării 
osoase a colanei vertebrale, iar majoritatea scoliozelor se opresc din evoluţie la această vârstă. 
Dar la 20% din cazuri s-a observat o uşoară progresie a gradului curburii în cei doi ani care 
urmează fuzionării crestei iliace. 

□ Tratamentul scoliozei se face prin: gimnastică medicală recuperatorie, corset, stimulare 
electrică, tratament chirurgical. 

Aprecierea unghiului de curbură este foarte important în adoptarea atitudinii terapeutice. 
Scoliozele cu grad de curbură mai mic de 20° trebuie tratate conservativ, iar pacienţii trebuie 
examinaţi la 3-6 luni pentru a aprecia progresia. (3) 

Formele cu un unghi între 20°-40° beneficiază de gimnastică medicală şi corset. Cele peste 
40°-50° necesită corecţie chirurgicală. 

6.2. Cifoza 

Cifoza este o înclinare anterioară (în plan sagital) a coloanei, care are un aliniament 
convex al vertebrelor. Există o cifoză normală de 20°-40°. Valorile peste 40° sunt considerate 
patologice. 

Ghibusul este proeminenţa arcurilor costale posterioare şi a proceselor transverse vertebrale 
datorate rotaţiei vertebrelor şi nu trebuie confundat cu cifoza. 

Uneori scolioza este asociată cu cifoza când vorbim de cifoscolioză. 
Cifoza poate fi rotundă sau unghiulară. 

Cifoza rotundă apare în boli ce afectează mai mulţi corpi vertebrali aşa cum se întâlneşte 
în cifoza idiopatică, boala Scheuerman etc. 

Unghiul cifozei se măsoară prin metoda Cobb. Se trasează două linii prin cele două vertebre, 
limită superioară şi inferioară, iar pe acestea se ridică perpendiculare. Unghiul dintre cele 
două perpendiculare este unghiul cifozei. 

Fig. nr. 6. 10. a) Cifoza rotundă dorsală secundară unei boli Scheuerman b) Cifoză rotundă dorsală 
moderată, c) Cifoză rotundă dorsală severă, cu importantă hiperlordoză compensatorie. 



Cifoza unghiulară se datorează mai frecvent traumatismelor 
care afectează de obicei un corp vertebral sau discitelor care 
afectează un spaţiu intervertebral. 

6.3. Spondiloliza - Spondilolisteza 

Spondiloliza este o lipsă de substanţă la nivelul lamei sau 
pediculului vertebral. Este bine vizibilă pe radiografia laterală 
sau în incidenţe oblice. 

Spondiloliza poate să apară izolat sau însoţeşte alte afecţiuni 
ca: displazii, fracturi etc. 

Spondilolisteza este un defect de aliniament a corpilor 
vertebrali cu deplasarea acestora anterior, lateral sau posterior, 
având ca reper vertebra subjacentă. Se precizează întotdeauna 
deplasarea vertebrei superioare faţă de cea inferioară. Intre 
articulaţiile vertebrale există mişcări care duc la modificări ale 
aliniamentului ce nu depăşesc însă 5 mm. Alunecările peste 5 
mm sunt considerate patologice. Apare cel mai frecvent la nivelul 
L4-L5 şi L^-S^. 

Măsurarea deplasărilor se face prin metoda Meyerding: 

- pe radiografia lombară de profil, se împarte baza sacrului 
în patru sferturi dinspre posterior spre anterior şi se duce 
o linie tangentă la faţa posterioară a lui L5. Această linie 
în mod normal trece pe marginea posterioară a capului; 

- dacă linia intersectează baza sacrului, este prezent un 
spondilolistezis, cu grade de la 1 la 4; 




Fig. nr. 6. 11. Cifoza 
unghiulară prin hipoplazie 
de corp vertebral Ll într-un 
caz de boală Morquio 

Metoda poate fi utilizată pentru orice segment al coloanei ----- - 

vertebrale. Deplasarea cu mai mult de 50% din diametrul platoului C^UfO ~~~y 



' --""1 i 



vertebral necesită intervenţie chirurgicală. (4) "' "<7 jj f. 

Spondilolisteza însoţeşte spondiloliza. ) 

CT evidenţiază discontinuitatea pediculului vertebral. J ' / " -J K._y 

Reconstrucţia imaginilor în plan sagital evidenţiază mai bine 
defectul. Spondiloliza nu trebuie confundată cu spaţiul articular 



Fig. nr. 6. 14. Schema aprecierii spondilolistezei \ \ 

prin metoda Meyerding Vjx^ 




Fig. nr. 6.15. Spondiloză istmică bilaterală L5. Radiografie lombară a) incidenţă AP, b) şi c) incedenţe 
3 A dreaptă şi stângă. 

dintre apofizele articulare deoarece: spondiloliza este situată deasupra acestora, suprafeţele 
sale sunt neregulate, cu scleroză şi are un traiect mult mai vertical. 

IRM în Tl se constată o linie de hiposemnal la nivelul pediculului. în T2, spondiloliza 
apare ca un hipersemnal în cazurile în care există edem medular şi ca hiposemnal când există 
osteoscleroză reactivă. 

Se mai constată scăderea înălţimii discului intervertebral, reducerea cantităţii de grăsime 
care înconjoară nervii spinali. 

6.4. Deformările şoldului 



Coxa vara este o deformaţie a extremităţii 
proximale a femurului care se caracterizează 
prin reducerea unghiului de înclinaţie al 
colului femural sub 115°. în mod normal 
unghiul are valoarea de 124°. 

Aspectul radiologie depinde de vârsta la 
care se face radiografia. 

La copilul mic nu se constată 
simptomatologie clinică, dar pe o radiografie 
efectuată pentru o altă afecţiune se constată 
o întârziere a apariţiei nucleului de creştere. 
Cartilajul de creştere este neregulat. în formele 
unilaterale nucleul este mai mic, iar cartilajul 
de creştere este mai larg, unghiul de înclinare 




al colului femural este redus. Fig. nr. 6. 16. Coxa vara bilateral, mai accentuată în 

După vârsta de 3-4 ani, atunci când stînga. Radiografie bazin AP la un copil de 10 ani. 
nucleul de creştere este format, având o formă 

hemisferică, unghiul de înclinaţie este mai uşor de calculat, reducerea fiind vizibilă. în cazurile 
grave acesta poate ajunge chiar la 90°. 




Fig. nr. 6. 17. Coxa valga fiziologică. Fig. nr. 6. 18. Coxa valga bilaterală. Radiografie bazin 

6 ani. 

Coxa valga 

Coxa valga este caracterizată printr- 
o creştere a unghiului de înclinaţie 
a colului femural. Pentru măsurarea 
unghiului de înclinaţie este necesar ca 
radiografia să se efectueze cu membrul 
inferior în rotaţie externă. In cazurile 
în care membrul inferior este în poziţie 
indiferentă sau în rotaţie internă, unghiul 
de înclinare apare mărit. La copil valorile 
unghiului de înclinaţie sunt mai mari şi 
scad odată cu vârsta. 

Astfel: 1 lună-2 ani: 140°; 2 ani-6 ani: 
134°; 6 ani- 12 ani: 130°, la adult 124°. 

In coxa valga suprafaţa de contact 
este mai mică, sprânceana cotiloidă 
mai hipoplazică, iar plafonul cotiloidian 
orizontalizat, ceea ce favorizează apariţia 
subluxaţiei. 

In formele unilaterale se constată o 
inegalitate a lungimii membrelor inferioare, cel sănătos fiind mai scurt 



1 



Fig. nr. 6. 19. Coxa valga bilaterală. Radiografie bazin 
11 ani. 



6.5. Deformările genunchiului 

încurbarea membrelor inferioare la nou născut şi copilul mic este normală şi se datorează 
poziţiei intrauterine. 

Unghiul de înclinare a tibiei faţă de femur se calculează la intersecţia liniilor centromedulare 
ale celor două oase. La nou născut un unghi în varus de 17° este considerat normal. 

El scade astfel încât la un an ajunge la 9°. Odată cu creşterea copilului, unghiul se schimbă 
în valg având 2° la doi ani, 11° la trei ani şi 6° la 13 ani. (5) 

Genu valgum - deformarea genunchilor cu apropierea lor de linia mediană şi creşterea 
distanţei dintre articulaţiile gleznelor. Aspectul membrelor inferioare este în X. Deformarea 
apare fie izolat, fie în alte afecţiuni ca: necroza aseptică a epifizei tibiale, osteogeneza imperfectă, 
displazia epifizară multiplă etc. 

Genu varum - deformarea genunchilor cu 
îndepărtarea lor de linia mediană. Membrele 
inferioare au aspect de „paranteză". Apare fie 
izolat, fie însoţeşte boala Blount, displazia 
epifizară multiplă. 




Fig. nr. 6. 20. Genu valgum, 8 ani. Radiografie 
comparativă de genunchi. 

Fig.nr. 6. 21. Curbură fiziologică, 6 luni. Radiografie Fig. nr. 6. 22. Genum varum, 1 an şi 7 luni. 
comparativă de genunchi. Radiografie comparativă de genunchi. 




6.6. Deformări ale piciorului 

Piciorul plat este o tulburare statică a piciorului caracterizată prin prăbuşirea bolţilor sale: 
transversală şi longitudinală. Acestea au rolul de a repartiza încărcarea în mod armonios şi 
de a creşte elasticitatea piciorului. 

Bolta transversală se întinde între extremităţile distale ale metatarsienelor având puncte 
de sprijin în epifiza metatarsianului I şi V. Punctul cel mai înalt al bolţii este situat la nivelul 
metatarsianului III. 

Bolta longitudinală se întinde între calcaneu şi epifiza distală a metatarsianului I având 
punctul cel mai înalt la nivelul tuberozităţii navicularului. Unghiul bolţii longitudinale are 
în mod normal 125°. La piciorul plat acest unghi depăşeşte 137°. 

Piciorul plat se datorează fie unei insuficiente dezvoltări a musculaturii care menţine 
bolţile, fie unei hiperlaxităţi ligamentare. Hiperlaxitatea ligamentară este fiziologică în primii 
3 ani de viaţă. (6) 

Fig. nr. 6. 24. Halux valg bilateral. Fig. nr. 6. 25. Picior plat. Radiografie 
Radiografie plante comparativ. comparativă de plante LL. 

Prăbuşirea bolţii plantare duce la modificarea raporturilor oaselor piciorului. Astfel, capul 
astragalului alunecă în jos şi înăuntru; calcaneul se orizontalizează, iar navicularul coboară, 
ceea ce duce la aplatizarea boitei longitudinale şi la deviaţia în valg a antepiciorului. Acesta 
are drept urmare fixarea metatarsienelor şi la aplatizarea bolţii transversale. Halucele este 
deviat în valg. 

Radiografia din LL evidenţiază aplatizarea boitei longitudinale, orizontalizarea calcaneului. 
Radiografia PA a piciorului evidenţiază îndepărtarea în evantai a metatarsienelor. 

Halux valg 

Halucele valg este o tulburare de statică a piciorului în care degetul mare este deviat în 
afară, iar extremitatea distală a metatarsianului I proemină intern. 

Radiologie se constată prăbuşirea bolţii anterioare cu îndepărtarea extremităţilor distale 
ale metatarsienilor. Metatarsul I este deviat intern în adducţie. Datorită acestor devieri are 
loc un dezechilibru al muşchilor extensori şi flexori ai degetelor, astfel încât extensorii devin 
preponderenţi şi deviază degetele în abducţie. Halucele deviat în abducţie se subluxează. 
De asemeni, cele două oase sesamoide se subluxează în afară. Unghiul dintre axul primului 
metatarsian şi a primei falange este mai mare de 15°. 

în funcţie de valoarea unghiului de abducţie se disting trei grade de haluce valg: 

- gradul I unghi de abducţie până la 20°. 

- gradul II unghi de abducţie până la 45°. 

- gradul III unghi de abducţie mai mare de 45°, iar halucele este situat sub degetul II. 

7. OSTEOPATII METABOLICE ŞI ENDOCRINE 



7.1. Osteopatii metabolice 
7.1.1. Osteoporoza 

Osteoporoza este definită histologic ca scăderea masei osoase normale pe unitatea de 
volum. Există trabecule osoase normale, dar puţine ca număr. 

Conferinţa de consens asupra osteoporozei, din 1993, defineşte osteoporoza ca o boală 
scheletică ce se caracterizează prin masă osoasă redusă şi o arhitectură trabeculară deteriorată, 
având drept consecinţă creşterea fragilităţii osoase, ceea ce duce la apariţia fracturilor. 

Un grup de experţi OMS definesc osteodensitometric osteoporoza la adult pe baza scorului 
T, care este deviaţia standard faţă de peak-ul (valoarea maximă) a densităţii osoase a unui 
adult normal, cu vârsta între 25-30 ani. Un scor T > -l este normal. Scorul T cu valori între 
-l şi -2,5 semnifică scăderea densităţii osoase denumită ostopenie. Valoarea scorului T < -2,5 
este caracteristică osteoporozei. 

Aprecierea densitometrică a osteoporozei se poate face şi la copil, dar aparatul necesită un 
soft special adaptat dimensiunilor mai reduse şi conţinutului mineral scăzut. 

Radiologie se poate aprecia doar demineralizarea osoasă şi aceasta numai după ce pierderile 
depăşesc 30%. 

In osteoporoză osul este cantitativ insuficient (diminuarea matricei proteice şi mineralizare 
insuficientă), ducând la o fragilitate excesivă a scheletului, ceea ce are drept consecinţă tasări, 
mai frecvent întâlnite la nivelul vertebrelor, sau fracturi. (1) 

Osteoporoza poate fi acută sau cronică. 

7.1. .1.1. Osteoporoza acută poate fi: 

o localizată, în care se constată zone focale de osteoporoză lângă un alt proces 
patologic. 

o regională, când afectează un segment scheletic sau o porţiune a acestuia. 

7.1.1.1.1. Osteoporoza localizată apare în artrite acute sau cronice la nivelul epifizelor 
osoase, în perioada de început a inflamaţiilor osului (osteomielite), în unele tumori osoase 
etc. 

Radiologie, în jurul unei alte leziuni, se constată creşterea transparenţei osoase prin 
subţierea trabeculelor, scăderea numărului acestora şi creşterea spaţiilor intertrabeculare. 

7.1.1.1.2. Osteoporoza regională apare mai frecvent în cazurile de atrofie prin imobilizare 
sau are caracter distrofic, ca în osteoporoza pătată Sudeck-Leriche. Se mai descriu osteoporoze 
regionale tranzitorii care însoţesc sinovita acută tranzitorie, artrite, tumori, osteonecroze, 
pseudartroze etc. 

a. Osteoporoza din imobilizare este o formă acută ce constă în resorbţie osoasă atât la 
nivelul osului spongios, cât şi în compactă. începe prin demineralizarea capetelor osoase 
adiacente liniei de fractură, apoi se extinde, putând cuprinde chiar întreg membrul. 

Radiologie se constată: 

■ zone focale de transparenţă crescută, difuz delimitate, situate atât în compactă, cât 
şi în spongioasă 

■ linii transparente sub corticala epifizară 

■ în cazurile severe compacta este străbătută de linii transparente subţiri, longitudinale 
datorită lărgirii canalelor Havers, aspect denumit fascicularea sau "tunelizarea 
compactei". Canalul medular este lărgit. 

■ în zona ţesutului spongios trabeculele sunt rare, iar spaţiile dintre ele largi, mimând 
uneori leziuni osteolitice. 

■ osul este hipertransparent. 

Osteoporoza severă duce la scăderea rezistenţei osului şi la apariţia de noi fracturi. Modificări 
radiografice apar la toţi pacienţii după o imobilizare de 6 săptămâni. 

b. Osteoporoza acută pătată (sindromul distrofiei reflexe simpatice; sindromul Sudeck- 
Leriche). Apare secundar unor traumatisme, inflamaţii, neuropatii periferice sau centrale, 
dar de cele mai multe ori fără o cauză evidentă. Diagnosticul se pune pe baza datelor clinice: 
durere, tulburări trofice (piele netedă şi lucioasă) şi pe evidenţierea osteoporozei. Există şi 
cazuri în care nu se constată osteoporoză. 

Radiologie se constată zone transparente ovalare, lenticulare, cu axul lung paralel cu axul 
osului, situate atât în osul spongios, cât şi în compactă. Sunt de obicei numeroase, intense şi 
cresc în dimensiuni. Ele sunt însoţite de linii transparente subcorticale şi benzi transparente 
în locul fostului cartilaj de creştere. 

Aspectul radiologie este asemănător cu cel din atrofia prin imobilizare, dar există unele 
deosebiri. în osteoporoza acută pătată se constată: 

o subiectiv: durere care se agravează prin imobilizare; 
o tulburări trofice cutanate; 

o tumefieri ale părţilor moi, mai ales periarticulare; 

o osteoporoza apare rapid şi este progresivă. Predomină zonele transparente 
lenticulare; 

o de obicei cuprinde un segment al osului, spre deosebire de atrofia prin imobilizare 
când este afectat întreg membrul. 




Fig.nr. 7.1. Osteoporoză acută pătată. Radiografie genunchi AP şi LL. 

în fazele avansate se constată osteoporoză importantă cu creşterea transparenţei osului 
în întregime, compactă subţire, canal medular larg. Modificările radiologice dispar în timp 
după tratament. 

c. Osteoporoza regională tranzitorie 

Osteoporoza regională tranzitorie afectează mai ales şoldul şi se manifestă prin durere, 
contractură antalgică, limitarea mişcărilor. 

Cauza bolii nu este cunoscută. Simptomatologia clinică dispare în 3-6 luni. 

Radiologie se constată osteoporoză a acetabulului şi a capului femural. Spaţiul articular 
este normal. 

7.1.1.2. Osteoporoza cronică la copil este generalizată şi cuprinde cea mai mare parte a 
scheletului. 

Osteoporoza generalizată are o etiologie plurifactorială. Ea poate fi primară (idiopatică) 
sau secundară (apărută în contextul altor afecţiuni). 
Osteoporoza la copil poate fi: 

- constituţională, aşa cum se întâlneşte în osteogeneza imperfectă, sindrom Turner, 
osteoporoza juvenilă idiopatică, sindroamele osteopenice, osteoporoza congenitală. 

- secundară unor deficienţe alimentare ca anemia nervoasă sau obezitatea. 

- iatrogenică, secundară unor tratamente cu steroizi sau chimioterapie 

- de imobilizare. 

• Osteoporoza idiopatică juvenilă este rară, copiii afectaţi prezentând, înaintea pubertăţii, 
fracturi sau simptome similare artritei: dureri la nivelul gleznelor, mers încetinit. Nivelurile 
serice ale calciului, fosforului şi fosfatazei alcaline sunt normale. Densitometria confirmă 
diagnosticul. 




Fig. nr. 7. 2. Osteoporoză cronică Fig. nr. 7. 3. Osteoporoză cronică secundară unei anemii 
constituţională. Osteogeneză imper- hemolitice, 12 ani. Radiografie comparativă de genunchi, 
fectă. Radiografie comparativă gambe 
AP. 

Radiologie se constată: 

■ creşterea transparenţei osoase. Din păcate nu este evidentă decât atunci când 
pierderea osoasă este de cel puţin 30%. Transparenţa osoasă depinde de o multitudine 
de factori: tehnici, dimensiunea osului, dimensiunea părţilor moi etc. ceea ce face 
ca acest criteriu să nu fie fidel în fazele incipiente. 

■ dispariţia trabeculelor subţiri face ca cele groase să devină mai evidente. Resorbţia 
trabeculelor începe cu cele subţiri şi continuă cu cele groase, situate pe traiectul 
liniilor de forţă. 

■ uneori, ca un proces de reparaţie şi pentru a creşte rezistenţa osului, apar benzi 
de os nou format. Astfel, constatăm apariţia unor opacităţi liniare transversale 
perpendiculare pe axul lung care se numesc linii de întărire (ranforsare). 

■ resorbţia compactei osoase se face în jurul canalelor Havers care devin mai largi. 
Compacta prezintă linii transparente subţiri care îi dau un aspect fasciculat, spongios. 
Acest aspect mai este denumit "tunelizarea compactei". Resorbţia compactei se 
produce atât intracortical, cât şi endostal şi subperiostal, ducând în final la subţierea 
sa. 

■ îngustarea compactei duce la lărgirea canalului medular. 

■ la nivelul coloanei transparenţa osoasă este crescută. Trabeculele osoase sunt mai 
puţine. Cele verticale apar mai groase, iar cele orizontale sunt bine vizibile, dând 
vertebrei un aspect striat. Contururile vertebrelor apar mai opace în comparaţie cu 
restul osului, dând un aspect de "vertebră în chenar". 

■ rezistenţa osoasă este scăzută, iar unghiurile vertebrale apar mai proeminente, 
probabil datorită unei minime tasări în înălţime; discurile intervertebrale pătrund 
în corpul vertebrei (noduli Schmorl). 




Fig. nr. 7. 4. Osteoporoză cronică. Fascicularea Fig. nr. 7. 5. Osteoporoză cronică de imobilizare, 
compactei. Radiografie femur LL. Radiografie articulaţie tibiotars LL. 

în stadiile avansate: 

■ transparenţa osului este crescută, 

■ canalul medular este larg, compacta este subţire, 

■ trabeculele osoase sunt rare şi evidente mai ales pe traiectul liniilor de forţă, spaţiile 
intertrabeculare sunt largi. 

■ frecvent apar deformări osoase sau fracturi ale coloanei, ale colului femural sau 
radiocarpului. 

■ microfracturile duc la tasări osoase. Platourile vertebrale devin concave, aspect 
denumit "vertebră de peşte". Tasările vertebrale sunt importante, putând fi însoţite 
de retrolistezis şi consecutiv compresiune medulară. Tasările vertebrale au constituit 
mult timp primul semn cert de osteoporoză. 

Diagnosticul radiologie precoce este dificil. Determinările radiometrice prin indici 
dimensionali au mai mult un caracter istoric, fiind puţin sensibili. Determinarea densităţii 
osoase se face prin metode densitometrice. Apariţia densitometriei osoase a permis un 
diagnostic prefractură al osteoporozei. 

7.1.1.3. Densitometria osoasă 

Densitometria osoasă este o metodă de determinare cantitativă a conţinutului mineral al 
osului. 

Principala aplicaţie este diagnosticul precoce al osteoporozei, aprecierea evoluţiei şi a 
răspunsului la tratament. 

Densitometria osoasă permite evaluarea atât a scheletului periferic, cât şi a celui axial, cu 
un înalt grad de acurateţe şi precizie. 

Principalele indicaţii ale osteodensitometriei sunt: 

- transplantul renal; 

- osteogeneza imperfectă; 

- unele distrofii, diabet, obezitate; 

- afecţiunile hematologice; 

- zonele de demineralizare osoasă vizibile pe radiografii; 

- unele boli inflamatoare, boala Crohn; 

- tratamentul prelungit cu cortizon; 

- evaluările în terapia cu hormoni de creştere, în terapiile nutriţionale. 

Densitatea osoasă creşte de la naştere până în perioada de adult. Valoarea maximă a 
densităţii osoase se întâlneşte în jurul vârstei de 25 de ani. 

O creştere importantă a densităţii osoase are loc în timpul pubertăţii, apoi are loc o creştere 
constantă până în jurul vârstei de 25 de ani. 

în perioada pubertară densitatea osoasă măsurată la nivelul coloanei lombare şi femurului 
creşte de 4-6 ori. Creşterea în înălţime şi mărirea masei osoase sunt asincrone. 

Există o diferenţă între creşterea şi mineralizarea osoasă a membrelor inferioare faţă de 
oasele trunchiului. 

Creşterea în înălţime a copilului înainte de pubertate se face mai ales pe seama membrelor 
şi mai puţin a trunchiului. în timpul pubertăţii însă creşterea este mai exprimată la nivelul 
trunchiului şi este urmată de o mineralizare mai accentuată la acest nivel. 

De acest asincronism de creştere trebuie ţinut cont atunci când se interpretează densitatea 
osoasă. 

Conţinutul mineral mai redus al scheletului periferic, în timpul pubertăţii, predispune la 
creşterea numărului de fracturi. 

Există în prezent larg utilizate două metode de măsurare neinvazivă a densităţii minerale 
osoase: absorbţia dublă a radiaţiilor X (DEXA) şi CT cantitativă (QCT). 

7.1.1.3.1. Absorbţia dublă a radiaţiilor X (DEXA) 

Reprezintă standardul de aur în evaluare a densităţii osoase. 

Sistemele de absorbţie a razelor X permit măsurarea densităţii minerale osoase la nivelul 
coloanei lombare, colului femural. 

Incidenţa laterală permite evaluarea osului trabecular al corpului vertebral fără influenţe 
majore din partea altor elemente care se suprapun în scanarea convenţională AP. 

Folosirea acestei metode la copil necesită un program soft special, deoarece gradul de 
mineralizare al osului la copil este redus, iar volumul ţesuturilor moi periosoase este mic. In 
plus în ţesuturile moi este dificil de făcut o distincţie între grăsime şi muşchi. 

Acurateţea şi reproductibilitatea măsurătorilor este mai mică la copil depinzând mult de 
tipul de aparat şi mai ales de calibrarea sa de referinţă. 

Rezultatele densitometrice se exprimă în grame pe cm 2 care corespunde cantităţii de 
hidroxiapatită pe unitatea de suprafaţă examinată. 

Această densitate depinde destul de mult de diametrul anteroposterior al osului studiat, 
putând da uneori supraestimări mai ales la nivelul vertebrelor. 

Datorită creşterii este uneori imposibil de efectuat o examinare de control în acelaşi loc, 
iar rezultatele sunt mai greu de interpretat comparativ. 

7.1.1.3.2. CT cantitativă (QCT) 

CT cantitativă permite măsurarea densităţii osoase la nivelul scheletului periferic şi 
diferenţierea osului spongios (mult mai sensibil la pierderea de masă osoasă) de osul cortical. 
Ea permite evaluarea osului trabecular, a celui cortical sau a celui integral (trabecular şi 
cortical) cu orice localizare, central sau periferic. 

Calibrarea standard a aparatului se face cu soluţie de fosfat de potasiu (echivalentul 
mineralelor), etanol (echivalentul ţesutului adipos) şi apă (echivalentul părţilor moi). 

Computerul corelează datele furnizate de structurile echivalente cu cele date de măsurători, 
apoi valorile CT sunt convertite în densităţi în acelaşi unităţi de măsură ca şi în cazul calibrării 
standard (mg/cm 3 fosfat de potasiu) 

CT cantitativă exprimă densitatea osoasă în mg/cm^ 

Iradierea produsă de o examinare este mai mică decât în cazul examinării DEXA. 
7.1.2. Rahitismul 

Este o boală carenţială caracterizată prin mineralizarea insuficientă a ţesutului osteoid 
normal în zona de calcifiere provizorie, în zona de formare de os spongios nou. Producerea 
de cartilaj este normală, dar mineralizarea sa este insuficientă. 

Dezvoltarea osoasă normală depinde de prezenţa calciului, fosforului, vitaminei D şi de 
posibilităţile organismului de a le folosi. Calciul şi fosforul sunt esenţiale pentru formarea 
cristalelor de hidroxiapatită.Vitamina D este promotorul absorbţiei Ca şi P din intestin şi 
al resorbţiei calciului din tubii proximali renali, mineralizarea matricei cartilaginoase şi 
angiogeneza metafizară. (2) 

în mod normal la nivelul metafizei lângă stratul de calcifiere provizorie, matricea 
cartilaginoasă înlocuieşte ţesutul osteoid, iar apoi se remodelează şi se calcifică. 

In rahitism are loc: diminuarea calcifierii matricei cartilaginoase, producerea de ţesut 
osteoid de către osteoblaste este normală, dar are loc diminuarea resorbţiei datorată reducerii 
funcţiei osteoclastelor. 

Etiologia rahitismului este plurifactorială, la bază fiind defecte de absorbţie şi metabolizare 
a vitaminei D, calciului şi fosforului. (3) 

Factorii de risc cel mai frecvent întâlniţi în rahitism sunt: 

- prematuritatea; 

- expunerea insuficientă la radiaţia solară; 

- prelungirea nejustificată a alimentaţiei la sân; 

- rezistenţa la vitamina D; 

- hipofosfatemia renală. 

Histologic se constată: 

- zona de calcifiere provizorie este redusă; 

- ţesutul osteoid este insuficient mineralizat; 

- excesul de ţesut osteoid ridică periostul. 

Diagnosticul se pune pe baza: 

- datelor clinice. 

- examinărilor de laborator. 

- examinărilor radiologice. 

Examenul radiologie evidenţiază modificări de structură şi de formă ale osului. 
• Modificările de structură: 

■ nucleii de creştere apar cu întârziere, sunt osteoporotici şi par mai mici deoarece 
periferia lor este formată din ţesut osteoid insuficient calcifiat; 

■ linia de calcifiere provizorie este lărgită, neregulată, zimţată, ceea ce pe radiografie 
lasă impresia că fiza este lărgită. 

■ lărgirea aparentă a distanţei dintre nucleul de creştere şi metafiză este datorată 
abundenţei cartilajului necalcifiat; 

■ lărgirea metafizei, care se evazează luând aspect de cupă. Acest aspect radiografie 
se datorează lărgirii stratului celulelor cartilaginoase către exterior la nivelul 
inserţiilor ligamentare şi microfracturilor spongioasei primare; 

■ osteoporoză cronică difuză. Trabeculele osoase sunt subţiri, neregulate; 




Fig. nr. 7. 6. Rahitism. Radiografie mâini, a) 7 luni, b) 11 luni, c) 1 an şi 8 luni. 

Fig. nr. 7. 7. Rahitism, 3 ani. a) Radiografie comparativă de mâini, b) Radiografie torace. 



■ uneori apar reacţii periostale sau zone Looser. Reacţia periostală se datorează 
fracturilor oculte sau acumulării de ţesut osteoid subperiostal; 

■ la nivelul craniului fontanelele sunt mari, iar suturile largi, imprecis delimitate; 
fuziune prematură a suturii sagitale; erupţie dentară întârziată; 

• Modificările de formă: 

■ metafizele sunt lărgite şi au formă de cupă, corespondentul lor clinic fiind brăţările 
rahitice sau mătăniile costale. 

■ toracele este deformat "în carenă" sau "în clopot". Extremitatea anterioară a 
coastelor se lărgeşte. 

■ la nivelul coloanei se constată cifoscolioză, vertebrele sunt osteoporotice, biconcave 
cu contur fiu. 

■ protruzie acetabulară, coxa vara, genum varum sau valgum; 

■ prezenţa zonelor Looser şi a fracturilor incomplete, a încurbării ale oaselor se 
datorează acumulării focale de ţesut osteoid insuficient mineralizat; 

Deşi rahitismul este o boală de sistem, pentru diagnosticul radiologie este suficientă o 
radiografie de mâini sau genunchi pentru a evita iradierea inutilă. 

După tratamentul cu vitamina D 2 , ţesutul osteoid se mineralizează, iar zona de calcifiere 
provizorie se recalcifică, conturul nucleilor epifizari devine net, radioopac. Calcifierea începe 
de obicei de la metafiză spre epifiză. Uneori apar reacţii periostale la nivelul oaselor lungi. 

Deformările osoase nu se remodelează în totalitate, mai ales cele datorate alunecărilor la 
nivelul cartilajelor de creştere. 

Ecografia renală este utilă în cazurile în care tratamentul este de lungă durată, deoarece 
poate apare nefrocalcinoză. 

IRM evidenţiază lărgirea fizei şi creşterea intensităţi semnalului în T2. Fiza are o lăţime 
de 1-2 mm în mod normal, iar în rahitism este crescută având 2-3 mm. Linia de calcifiere 
provizorie este absentă. (4) 

Fig. nr. 7. 8. Rahitism vitamino D rezistent, Fig. nr. 7. 9. Rahitism vitamino D rezistent, 13 ani. 
10 ani. Formă severă. Radiografie articulaţie Formă severă. Radiografie coapse şi articulaţie 
comparativă de genunchi şi gambe. genunchi AP. 



Rahitismul vitamino D rezistent 

Se datorează unei anomalii genetice a tubilor renali care nu permit reabsorbţia fosfaţilor. 
Se constată: hipofosfatemie, iar calcemia este normală. 

Boala debutează clinic între 12 şi 18 luni prin întârzierea creşterii, membre încurbate 
etc. 

Radiologie se constată: 

■ lărgirea fizei mai ales la nivelul oaselor genunchiului şi în jumătatea mediană. 

■ oasele sunt osteoporotice. 

■ se constată insule de ţesut osteoid nemineralizate: zone Looser. 

■ modificările la nivelul metafizelor sunt discrete. 

■ deformările osoase sunt importante: coxa vara sau coxa valga, cifoscolioză etc. 
7.2. Osteopatii endocrine 

7.2.1. Modificări osoase secundare afecţiunilor tiroidei 
Hipertiroidismul 

Apare rar la copil şi se însoţeşte de accelerarea vârstei osoase şi fuziunea prematură a 
nucleilor de creştere. 

Radiologie la copilul mare se constată: 

■ osteoporoză cronică datorită remanierii osoase accelerate; 

■ reacţie periostală diafizară neregulată, nodulară, asimetrică. Acest aspect este întâlnit 
mai frecvent la nivelul metacarpienelor, metatarsienelor, falangelor proximale şi 

medii. Este localizată mai frecvent pe versantul radial al primului şi celui de-al doilea 
metacarpian şi pe versantul cubital al celui de-al cincilea; 

■ creşterea dimensiunilor ţesuturilor moi datorită edemului. 

Hipotiroidismul 

Hipotiroidismul la nou născut se datorează absenţei sau hipoplaziei glandei tiroidei. 
Radiologie se constată: 

■ absenţa la naştere a nucleului inferior al femurului şi superior al tibiei impune 
căutarea unui hipotiroidism. Datorită hormonilor materni uneori osificarea este 
întâlnită la naştere; 

■ creşterea osoasă este întârziată; 

■ metafizele apar neregulate şi prezintă benzi opace, transversale datorită depunerii 
de calciu, dar creşterea este redusă; 

■ nucleii de creştere au un aspect granulat sau chiar fragmentat; 

■ la nivelul craniului se constată întârzierea închiderii suturilor, oasele wormiene sunt 
prezente în exces; 

■ şaua turcică la copilul mic are aspect imatur sau are dimensiuni crescute, prin 
hipertrofia secundară a hipofizei; 

■ sinusurile paranazale şi mastoidele sunt slab pneumatizate; 

■ la nivelul coloanei se constată hipoplazia vertebrei T 12 cu apariţia unei cifoze 
secundare, aspect asemănător cu cel întâlnit în mucopolizaharidoze; (6) 

■ corpii vertebrali au aspect infantil: formă ovalară şi şanţul vascular central larg. 

7.2.2. Modificări osoase ce apar în bolile paratiroidei 

Hiperparatiroidismul datorat hipersecreţiei de parathormon are o formă primară, secundară 
sau terţiară. 

Rolul examenului imagistic este de a evidenţia etiologia bolii, care în marea majoritate a 
cazurilor (85%) este un microadenom sau mai rar o hiperplazie a glandei. 




Fig. nr. 7. 10. Hiperparatiroidism. Radiografie a) antebraţ, b) bazin. 

O ecografie cu un aparat cu o înaltă rezoluţie este examinarea de primă intenţie. 

Scinticgrafia cu Tc 99m este utilă mai ales în localizările tumorale ectopice. 

IRM are cea mai mare sensibilitate în detectarea anomaliilor glandei paratiroide. 

Efectele excesului de parathormon asupra scheletului sunt numeroase, unele sunt destul 
de caracteristice dar inconstante. (5) 

Aspectul radiologie este identic în toate tipurile de hiperparatiroidism primar, secundar, 
terţiar cu menţiunea că: 

■ resorbţia endostală şi subperiostală, observată de-a lungul marginii radiale a falangelor 
mijlocii a degetelor II şi III bilateral, este un semn radiologie precoce şi important de 
diagnostic. 

■ tumorile brune şi condrocalcinoza apar mai frecvent în formele primare. 

■ osteoscleroza şi calcifierile ţesuturilor moi sunt mai frecvente în forma secundară. 

în formele medii de boală se constată: 

■ apariţia unei osteoporoze cronice importante. La nivelul oaselor late are aspect de 
"sare şi piper" destul de caracteristic. Resorbţia laminei dura de la nivelul alveolelor 
dentare este specifică dar rar întâlnită. 

■ eroziuni osoase la nivelul articulaţiilor sunt întâlnite mai frecvent la nivelul mâinii, 
cotului. Spaţiul articular este păstrat, uneori apare acroosteoliză. 

■ tumorile brune (osteita fibroasă chistică) sunt o acumulare intraosoasă de ţesut fibros 
şi celule gigante. Ele sunt destul de caracteristice, dar inconstante. Radiologie apar 
ca lacune osoase difuz delimitate, cu aspect geografic. 

■ osteoscleroza apare uneori în hiperparatiroidismul primar şi are formă focală fiind 
întâlnită mai ales la scheletul axial (coloană, bazin). Se constată benzi opace paralele 
cu platoul vertebral. 

■ frecvent apare litiază renală. 

Postoperator la 4-6 săptămâni după paratiroidectomie se constată: 

■ remineralizare osoasă şi dispariţia tumorilor brune, care uneori devin 
osteosclerotice. 

Hipoparatiroidismul 

Nivelul scăzut al parathormonului duce la hipocalcemie şi hiperfosfatemie care după 
tratament substitutiv, se ameliorează. 

In copilărie nu se constată modificări osoase. 

Pseudohipoparatiroidismul 

Este o afecţiune metabolică în care hipocalcemia şi hiperfosfatemia nu dispar după 
tratament. 

Clinic se constată obezitate, nanism şi retard mental. 
Radiologie se constată: 

■ epifize cu formă conică; 

■ metacarpienele I, IV şi V şi metatarsienele I şi IV sunt scurte, datorită unei fuziuni 
premature a epifizelor. 

■ uneori se constată osteoporoză şi încurbări ale oaselor lungi; 

■ frecvent apar exostoze la nivelul acestor oase; 

■ uneori se constată îngroşarea oaselor bolţii, calcifieri heterotope în părţile moi; 

■ calcifieri în ganglionii bazali. 



Osteopatii metabolice şi endocrine 

7.2.3. Modificări osoase în afecţiunile glandei suprarenale 
Sindromul Cushing 



Se datorează creşterii nivelului de cortizol, fie postterapeutic, 
fie din cauza hiperplaziei sau unor tumori de glandă 
suprarenală. 

Radiologie întâlnim: 

■ osteoporoză cronică, care este mai evidentă la nivelul 
coloanei vertebrale şi oaselor bazinului. Determinările 
densitometrice precizează gradul osteoporozei. Se 
constată frecvent fracturi pe fond de osteoporoză, care 
se vindecă prin calus exuberant; 

■ la nivelul coloanei, vertebrele suntbiconcave cu platouri 
osteosclerotice, probabil datorită microfracturilor; 

■ uneori apar necroze aseptice. 



Fig. nr. 7. 11. Sindrom Cushing la un copil de 7 ani. Radiografie 
mână. Osteoporoză cronică difuză. Vârstă osoasă întârziată, 
corespunzătoare pentru 3 ani. Linii de creştere Harris. 




7.2.4. Modificări osoase în afecţiunile hipofizei 
Hiperpituitarismul-Gigantismul 

Excesul de hormoni de creştere în copilărie provoacă o accelerare a creşterii şi un gigantism 
scheletal armonic. Semnele tumorale apar tardiv. IRM evidenţiază foarte bine modificările 
glandei hipofize. 

Maturarea scheletală poate fi normală sau întârziată. Se constată întârzierea închiderii 
cartilajelor de creştere. 

Hipopituitarismul 

Deficitul de hormon de creştere duce la întârzierea procesului de maturare osoasă şi la 
nanism armonic. 

7.2.5. Osteodistrofia renală 

Este un termen generic care cuprinde manifestări scheletice datorate insuficienţei renale 
cronice. 

Radiologie se relevă: rahitism, hiperparatiroidism, osteoscleroză şi calcifieri în părţile 
moi. 

Modificările apar precoce la copilul mic, chiar după 1-2 luni de disfuncţie renală, şi după 
câţiva ani la copilul mare. 

a. Rahitismul renal 

Este datorat unei deficienţe de mineralizare a ţesutului osteoid. Radiologie, rahitismul 
renal are aceleaşi modificări ca şi în forma comună. 

b. Hiperparatiroidismul secundar hemodializei apare datorită hipocalcemiei şi 
hiperfosforemiei. 

Modificările radiologice din hiperparatiroidismul secundar sunt asemănătoare cu cele 
întâlnite în forma primară. 

Radiologie 

■ primul semn de hiperparatiroidism secundar este eroziunea osoasă, ce apare mai 
frecvent la nivelul falangelor subperiostal; 

■ resorbţia subperiostală face ca pe conturul osos să apară neregularităţi; 

■ resorbţia subperiostală la copilul mic cuprinde mai frecvent colul femural şi marginea 
internă a metafizei proximale tibiale; 

■ uneori se constată zone de osteoliză în bandă la nivelul falangelor, luând aspect de 
acroosteoliză. Afectarea falangei distale a degetului III este destul de caracteristică, 
dar inconstantă şi apare tardiv; 

■ resorbţia osoasă subcondrală apare mai frecvent acromioclavicular, prinzând 
extremitatea externă a claviculei, dar şi articulaţiile sternoclaviculare şi simfiza 
pubiană; 

■ oasele craniului sunt afectate tardiv şi se constată osteoporoză cu aspect granular; 

■ la nivelul coloanei se vizualizează zone de osteoscleroză, la nivelul platourilor 
vertebrale şi osteoporoză în centru; 

■ frecvent se constată enteziopatii, care constau în eroziuni la inserţiile tendinoase pe 
os; 

■ osteoporoza poate fi uneori accentuată; 

■ foarte rar apar şi tumori brune. 

■ calcifieri în părţile moi localizate fie subcutanat fie la nivelul oaselor 

în perioada de vindecare a hiperparatiroidismului apare osteoscleroză datorită secreţiei 
crescute de tirocalcitonină a glandei tiroide. 

Osteoscleroză poate fi difuză sau localizată mai ales la platourile vertebrale sau la compacta 
oaselor lungi. 

8. BOLI HEMATOLOGICE CU MANIFESTĂRI OSOASE 



8.1. Aspecte IRM ale măduvei osoase în funcţie de vârstă 

IRM-ul este metoda de elecţie în imagistica măduvei osoase. 

Există două tipuri de măduvă osoasă care prezintă semnale diferite în funcţie de compoziţie 
şi de secvenţa IRM folosită. 

- măduva hematopoetică prezintă hiposemnal Tl şi semnal intermediar T2. 

- măduva galbenă prezintă un semnal identic cu cel al grăsimii subcutanate - hipersemnal 
Tl, iar în ponderaţia T2 un semnal de intensitate mai scăzută. 

în ponderaţia Tl, după injectare de gadoliniu, cele două tipuri de măduvă vor prezenta 
un semnal asemănător. 

La naştere măduva roşie ocupă întregul volum medular al osului. 

IRM la naştere corpul vertebral prezintă hiposemnal cu o arie hiperintensă în centru. Plăcile 
cartilaginoase apar hiperintense, iar discul intervertebral izointens ca şi musculatura. 

Transformarea în măduvă galbenă se face progresiv; acest proces fiind influenţat atât de 
nevoile organismului cât şi de alţi factori. 

Reconversia măduvei galbene în măduvă roşie este posibilă în anemii hemolitice ca: anemia 
cu celule falciforme, talasemie, sferocitoză etc. 

în mod obişnuit conversia se face de la periferie spre scheletul axial şi de la diafize spre 
metafize. 

La nivelul coloanei vertebrale conversia este parţială şi se realizează în mod sincron la 
toate vertebrele, pornind din centrul vertebrei (în apropierea canalului nutritiv) şi progresând 
centrifug. 

Conversia nu se face în mod uniform, ci prin apariţia unor insule, apoi benzi sau zone 
care prezintă un semnal diferit. Aspectul heterogen al măduvei osoase trebuie să fie evaluat 
în funcţie de fragmentul osos studiat cât şi de vârstă. 

8.2. Anemia cu celule falciforme 

Anemia falciformă sau drepanocitoza este o boală datorată unor anomalii de structură 
a hemoglobinei, care, sub forma S, cristalizează în condiţii de hipoxie în hematii şi duce 
la rigidizarea acestora. Eritrocitele alterate produc blocarea capilarelor şi implicit infarct. 
Frecvent apar infecţii cu Salmonela. 

Hiperplazia măduvei osoase duce la dilatarea cavităţilor în care este conţinută şi este mai 
evidentă la nivelul diploei osoase. 

în primii doi ani de viaţă apare uneori sindromul „mână - picior" caracterizat prin: 
tumefierea părţilor moi la nivelul degetelor de la mâni şi de la picioare. 

Radiografie, dactilita produsă de infarct se manifestă prin reacţie periostală la nivelul 
oaselor mâinii sau picioarelor. Falangele au corticală îngustată cu multiple transparenţe liniare 
care îi dau un aspect fasciculat, canalul medular larg, trabecule subţiri. Modificările sunt 
simetrice. 

La nivelul oaselor lungi se constată zone de infarct, care radiologie apar ca zone transparente sau 
în perioada de vindecare ca arii sclerotice sau calcifieri serpiginoase în zona metadiafizară. 
Vârsta osoasă este întârziată. 

După vârsta de 8-10 ani este mai afectată coloana. La nivelul 1/3 medie a platourilor 
vertebrale se constată o depresiune în treaptă datorată mai probabil unui flux vascular 

insuficient urmat de aparizia unei zone de infarct care dau vertebrei aspectul de literă H. 
Depresiunea specifică anemiei cuprinde doar porţiunea centrală şi nu întreg platoul vertebral, 
aşa cum se întâmplă în osteoporoza idiopatică. 

Uneori rezistenţa osoasă scăzută duce la tasări vertebrale. 

După vârsta de 8-10 ani se constată şi necroze aseptice la nivelul capului umeral şi 
femural. Frecvent ecografic se constată litiază biliară. în fazele de debut ale bolii se constată 
splenomegalie, apoi splina are structură heterogenă cu calcifieri. (1) 

IRM infarctul osos acut sau subacut apare ca un hiposemnal în Tl şi ca un hipersemnal 
în T2. Infarctul vechi apare ca un hiposemnal atât în Tl cât şi în T2. Datorită transfuziilor 
de sânge repetate apare hemocromatoza, care IRM se manifestă ca hiposemnal atât în Tl cât 
şi în T2. 

8.3. Talasemia 

Talasemia sau anemia Cooley se datorează lipsei de înlocuire a hemoglobinei fetale cu 
hemoglobina de tip adult. 

Anemia cronică duce la o hipertrofie compensatorie a măduvei hematoformatoare şi la 
încărcarea ferică a diferitelor organe. 

Radiologie: hiperplazia medulară se manifestă prin canal medular larg, corticală îngustată. 
Marginea endostală a compactei apare festonată, cu aspect timbrat datorat expansiunii 
cavităţilor medulare. Modificările osoase sunt mai evidente la nivelul mâinilor şi picioarelor. 
Falangele au aspect dreptunghiular. 

Remodelarea osoasă este împiedicată, osul luând aspect de balon Erlenmayer. Fuziunea 
prematură a epifizelor, întâlnită mai ales la copilul mare, poate afecta creşterea. 

Coastele apar osteoporotice, lărgite, cu aspect de bulb în partea posterioară, cu eroziuni 
corticale. Uneori apar linii transparente subcorticale ce dau aspectul de "coastă în coastă". 

Hematopoeza extramedulară duce la apariţia unor mase mai ales la nivelul şanţurilor 
paravertebrale, evidenţiate pe CT sau IRM. 



La nivelul craniului se constată 
lărgirea diploei, ce duce la o îngroşare 
a tăbliei osoase, în special în regiunea 
parietală. Trabeculele osoase se 
orientează perpendicular pe suprafaţa 
osoasă. Sinusurile paranazale au o 
pneumatizare redusă. 

Cardiomegalia, splenomegalia, 
creşterea dimensiunilor renale, litiaza 
biliară sunt identificate ecografic. 

IRM precizează, în funcţie de 
intensitatea semnalului, distribuţia 
măduvei roşii sau galbene. IRM 



Fig. nr. 8. 1. Talasemie, 1 an şi 6 
luni. Radiografie a) antebraţ, b) 
articulaţie cot. 




Boli hematologice cu manifestări osoase 

Fig. nr. 8. 2. Talasemie, 12 ani. a) Radiografie comparativă de genunchi, b) Radiografie comparativă 
de mâini. 



evidenţiază hiposemnal în Tl datorită măduvei roşii care înlocuieşte măduva galbenă. Infarctul 
medular apare izointens sau uşor hiperintens. In T2, în talasemie se constată un semnal cu 
intensitate scăzută al măduvei. Infarctul măduvei osoase apare ca o arie focală cu hipersemnal 
intens. Ariile de infarct nu captează contrast. In cursul vindecării, în jurul zonei de infarct, 
apare o captare importantă a contrastului. 

Datorită încărcării cu fier organele parenchimatoase au un semnal redus la examinarea 
IRM. 

8.4. Hemofilia 

Hemofilia este o anomalie de coagulare a sângelui, datorată defectului de factor 8, caracterizată 
prin sângerări multiple la traumatisme minore. Hemoragiile la nivelul articulaţiilor produc 
depunere de hemosiderină urmată de hipertrofia sinovialei, şi afectează creşterea osoasă. 

La nivelul osului hemoragiile repetate dau chiste osoase situate mai ales la nivelul oaselor 
iliace, femurului, calcaneului. Uneori aceste chiste au aspect pseudotumoral necesitând 
investigare CT, pentru precizarea diagnosticului. Sângerările subperiostale duc la apariţia 
unei reacţii periostale uneori cu aspect de triunghi Coodman care, dacă apare lângă un chist 
osos, ridică problema unei tumori maligne. 

Hemoragiile situate la nivelul fizei duc la fuziuni premature şi la încetinirea sau oprirea 
creşterii. 

Uneori hematoamele produc compresiuni şi întreruperea fluxului sanguin către epifize 
ducând la necroze aseptice. 

La nivelul articulaţiei hemoragiile din plexurile vasculare subsinoviale produc hemartroză 
care, ecografic, apare ca o imagine transsonică. Hemoragiile repetate produc depozitare de 
hemosideroză în sinovială care duce la hipertrofie şi fibroză, eroziuni ale cartilajului articular. 
Are loc formarea panusului, care duce la artropatie cronică hemofilică. Primele modificări 
sunt date de depozitarea hemosiderinei în sinovială evidenţiată prin IRM. Sinovială apare ca 
hiposemnal sau ca un semnal intermediar în funcţie de cantitatea de hemosiderină acumulată. 
IRM evidenţiază hipertrofia sinovialei şi distrucţia cartilajului articular. 

Tardiv se constată spaţiul articular radioopac; părţile moi tumefiate; osteoporoză 

regională; eroziunile platourilor 
articulare date de hipertrofia 
sinovialei şi panus pot fi uneori 
importante. Excavările profunde 
intercondilare ale femurului duc 
la mărirea şanţului intercondilar 
şi a fosei olecraniene. 

Hemoragiile la nivelul 
muşchiului psoas pot da dureri 
care să mimeze apendicita şi 
pot fi vizualizate ecografic, CT 
sau IRM. Hemoragiile pot crea 
pseudotumori care dau IRM cu 
semnal caracteristic în funcţie 
de vechimea sângerării. 




Fig. nr. 8. 3. Hemofilie. Radiografie genunchi a) AP, b) LL 

8.5. Leucemia 

Leucemia provoacă şi modificări osoase. Uneori leucemia este congenitală şi este însoţită 
de absenţa bilaterală a radiusului. 

La copil manifestările osoase apar la nivelul oaselor lungi, iar la adult mai ales la nivelul 
coloanei. (2) 

Radiologie la nivelul metafizelor sub linia de calcifiere provizorie apar benzi transparente 
transversale datorate infiltrării leucemice. Aceste benzi sunt simetrice şi cuprind aproape 
toate metafizele oaselor lungi. 

Frecvent se constată: 

- reacţii periostale diafizare lamelare sau în raze de soare; 

- leziuni osteolitice metafizare, lângă cartilajul de creştere, multiple, bine delimitate sau 
infiltrative cu aspect "mâncat de molii". Ambele apar mai frecvent la copilul mic. 

Osteoporoza generalizată poate fi un semn de debut al bolii dar ea apare tardiv şi se 
însoţeşte de tasări vertebrale sau fracturi diverse. Uneori întâlnim necroze aseptice. La nivelul 
craniului osteoporoza difuză duce la lărgirea suturilor. 

Leziunile osteosclerotice apar mai ales în leucemia mieloidă sau tardiv după tratament în 
orice formă, când se constată linii osteosclerotice, care înlocuiesc benzile transparente, sau 
arii de scleroză situate metafizar alternând cu zone osteolitice. 

Modificările osoase nu au valoare prognostică. 

IRM în Tl evidenţiază înlocuirea hipersemnalului măduvei roşii cu hiposemnalul 
infiltratului leucemie cu aspect heterogen. în T2 se constată hipersemnal. în secvenţa STIR 
infiltratul leucemie apare ca un semnal hiperintens. 

9. TUMORI OSOASE 



Tumorile osoase maligne sunt mai rar întâlnite la copil, dar cele benigne au o frecvenţă 
mai ridicată.De cele mai multe ori examenul radiologie standard depistează leziunea, biopsia 
o confirmă, iar CT, IRM precizează prognosticul. Tumorile osoase sunt benigne sau maligne, 
primare sau secundare. 

9.1. Diagnosticul imagistic 

9.1.1. Examenul radiologie are rolul de a depista leziunea şi a preciza localizarea, extinderea, 
natura sa benignă sau malignă. De asemenea, examenul radiologie permite urmărirea evoluţiei 
şi răspunsul la tratament. 

în diagnosticul radiologie un rol important îl au unele elemente de semiologie radiologică 
ce ţin de detectarea şi de caracterizarea leziunii. 

In diagnosticul radiologie un rol foarte important îl au: 

■ Vârsta 

Tumorile maligne apar mai rar înaintea vârstei de 5 ani. Această perioadă este dominată de 
metastaze şi neuroblastoame. Sarcomul Ewing, una dintre cele mai frecvente tumori osoase la 
copil, apare în prima decadă de viaţă, iar osteosarcomul în a doua decadă. Tumorile benigne 
sunt depistate la copilul mic după începutul mersului, de cele mai multe ori incidental, după 
o durere post-traumatică. 



Tabel nr. 1. Decada de vârstă a apariţiei tumorilor 



Tumora 


Decad 


la de vârstă 


1 


2 


3 

Condrosarcom 
Myelom 




















Metastaze 
carcinomatoase 



































■ Topografia 

Cartilajul de creştere este considerat un obstacol în calea tumorilor, dar există cazuri când 
este străbătut atât de tumori cât şi de infecţii, cum este abcesul Brodie. Majoritatea leziunilor 
tumorale au localizare metafizară, regiune cu activitate metabolică mai intensă. Localizarea 
este centrală, leziunile excentrice fiind mai rare şi de regulă benigne (fibrom neosifiant etc). 
Leziunile sunt localizate aproape de genunchi şi departe de cot. 

Tumorile primitive epifizare sunt rare şi cel mai adesea sunt tumori cu celule gigante sau 
condroblastoame, dar apariţia tumorii după închiderea epifizei poate îngreuna precizarea 
punctului de plecare. 

Tumorile cartilaginoase provin din proliferarea ţesutului cartilaginos diafizo-epifizar, 
periostul, articular sau din insule ectopice detaşate în cursul dezvoltării. După sediul lor 
faţa de canalul medular pot fi encondroame, eccondroame. 

în regiunea diafizară, leziunile tumorale au de regulă originea în ţesutul reticuloendotelial 
şi pot fi tumori Ewing. 

■ Dimensiunile 

Dimensiunile tumorii în momentul depistării depind de agresivitatea leziunii şi de 
rezistenţa osului gazdă. Leziunile extinse denotă o agresivitate ridicată a procesului tumoral. 
Osteomul osteoid este diferenţiat de osteoblastom şi prin dimensiunile sale, osteoblastomul 
fiind considerat un osteom osteoid gigant. 

■ Numărul 

Tumorile pot fi unice sau multiple. La copil există câteva tumori benigne multif ocale: 
encondromatoză multiplă, histiocitoză, exostozele, displazia fibroasă. Metastazele sunt uzual 
multiple, iar la copil sunt secundare unui neuroblastom. Scintigrafia este metoda cu cea 
mai mare sensibilitate în precizarea unicităţii sau multiplicităţii unei leziuni, iar examenul 
radiografie sau CT clarifică natura leziunii, specificitatea scintigrafiei fiind mai redusă. 

■ Caracterizarea leziunii 

o Delimitarea este determinată de gradul de agresivitate. Leziunile maligne sunt difuz 
delimitate, în timp ce leziunile benigne sunt, de regulă, înconjurate de un lizereu de 
scleroză marginal. 

o Zona de tranziţie între osul sănătos şi patologic este largă în leziunile maligne, 
o Rata de creştere este o caracteristică importantă a agresivităţii. Cu cât agresivitatea 
este mai mare cu atât rata de creştere este mai mare. 

■ Aspectul matricei tumorale 

Ludwick descrie, din acest punct de vedere, 3 tipuri de leziuni: 

o tipul geografic se caracterizează printr-o distrucţie largă, bine delimitată, cu scleroză 
marginală, uneori septată. Aspectul implică o rată de creştere lentă şi este caracteristică 
tumorii cu celule gigante. 

o tipul "mâncat de molii" este caracterizat prin multiple imagini lacunare cu tendinţă 
la confluare, atât în spongioasă cât şi în compacta osoasă. Leziunile sunt imprecis 
delimitate, având o agresivitate moderată. O astfel de tumoră este fibrosarcomul. 

o tipul infiltrativ se caracterizează prin imagini lacunare multiple, interesând ambele 
componente osoase şi a căror mărime descreşte de la centru spre periferie. Leziunile 
pot interesa întreg segmentul osos, delimitarea este ştearsă spre osul sănătos, dar 
vizualizarea radiografică a leziunilor corticalei este adesea dificilă. Acest tip de 
leziune se întâlneşte mai frecvent în tumora Ewing, osteosarcom şi limfom. 

Tipurile descrise pot fi întâlnite separat sau în asociaţie, diferenţierea ultimelor două 
tipuri între ele fiind adesea dificilă, dar a ambelor faţă de primul tip relativ uşoară şi extrem 
de importantă. 

Aspectul matricei tumorale poate orienta în multe cazuri diagnosticul. Astfel, în tumorile 
fibroase, aspectul este radiotransparent; în cele cartilaginoase, mineralizarea este mai densă 
decât în ţesutul osos de vecinătate, aspectul depunerilor calcare fiind variabil (inelar, punctiform 
etc). în tumorile osteoide, aspectul este variabil, în funcţie de rata de creştere: cele cu evoluţie 
rapidă produc ţesut osteoid rău definit, nestructurat, cu aspect noros; cele cu evoluţie lentă 
produc ţesut osteoid care are timp să se mineralizeze şi apare bine conturat periferic. 



Tumori osoase 

■ Reacţia periostală 

Reacţia periostală este consecinţa osificării periostului desprins de corticală şi îmbracă 
diverse forme (lamelar, spiculiform, triunghi Codman sau complexă). 

Nu există un anumit tip de reacţie periostală specific unui anumit tip tumoral. In general, o 
reacţie periostală uniformă, cu structură omogenă, contur net este benignă, pe când un aspect 
neuniform, întrerupt, neregulat este mai frecvent întâlnit în tumorile maligne. 

Lamelaţia stratificată "în foi de ceapă" este asociată cu tumora Ewing, fără a fi însă specifică 
acestei tumori. Multiplicitatea lamelaţiei reflectă, probabil, alternanţa dintre fazele evolutive 
lente şi cele rapide. în formele cu evoluţie ultrarapidă, tumora distruge periostul, invadând 
părţile moi, iar reacţia periostală ia aspectul triunghiului Codman. Triunghiul Codman 
reprezintă imaginea tangenţială a periostului osificat şi desprins de corticală la locul activităţii 
maxime a tumorii, fără a fi însă specific proceselor tumorale maligne, el putând fi întâlnit şi 
în hematoame. (1) 

■ Modificările părţilor moi 

Modificările părţilor moi sunt secundare ruperii corticalei şi sunt asociate cu un grad ridicat 
de agresivitate. Invazia tumorală deformează de regulă structurile tisulare adiacente. Calcifierile 
în părţile moi pot avea aspecte variate şi sunt mai frecvente în tumorile condromatoase. 

9.1.2. Examenul CT 

Faţă de explorarea radiografică clasică, CT permite vizualizarea mai exactă a modificărilor 
compactei, a texturii spongioasei, a canalului medular precum şi a microcalcifierilor, îndeosebi 
în leziunile localizate în regiuni anatomice complexe precum pelvisul, toracele sau baza 
craniului. Explorarea CT permite, de asemenea, vizualizarea părţilor moi adiacente osului. 

Din punct de vedere tehnic, examinarea poate să difere de la o regiune la alta, dar va începe 
întotdeauna cu o radiografie digitală pe care se determină: 

■ existenţa leziunii şi extinderea ei; 

■ localizarea secţiunii iniţiale şi finale; 

■ grosimea secţiunilor şi distanţa dintre ele; 

■ unghiul de secţiune; 

■ definirea planurilor pentru eventualele reconstrucţii. 

După achiziţie, imaginile vor fi studiate cu ferestre multiple care să permită evaluarea atât 
a osului cât şi a părţilor moi adiacente, precum şi a canalului medular. 

Utilizarea contrastului poate fi utilă pentru precizarea gradului de vascularizaţie a 
formaţiunii şi a raporturilor masei tumorale cu trunchiurile vasculare. 

Diagnostic 

Explorarea CT trebuie să precizeze: 

■ localizarea şi extinderea formaţiunii tumorale; 

■ gradul de mineralizare al matricei tumorale; 

■ prezenţa calcifierilor şi extinderea lor; 

■ aspectul corticalei (eventual discontinuitatea ei), deosebit de util în evaluarea gradului 
de agresivitate; 

■ interesarea medulară - în mod normal, datorită componenţei grăsoase, densitatea 
medulară este negativă (-5; -100 UH). Creşterea la valori pozitive ( + 15; +25 UH) 
poate avea semnificaţia unei interesări tumorale. In mod similar, atunci când există 
posibilitatea unei măsurători comparative, o diferenţă de densitate mai mare de 20 
UH este considerată semnificativă; 

■ selectarea locului biopsiei şi prelevarea de fragmente bioptice poate fi făcută mai 
exact prin ghidaj CT. 

Din nefericire, modificările CT sunt nespecifice sau au specificitate limitată, pentru un 
anumit tip tumoral. (2) 

Stadializare 

Aprecierea exactă a extinderii tumorale este esenţială pentru stabilirea planului terapeutic. 
Pentru o corectă stadializare trebuie precizat dacă tumora este intra sau extracapsulară, intra 
sau extracompartimentală. Compartimentele constituie bariere naturale în calea extinderii 
tumorii şi sunt reprezentate de: corticala osoasă, cartilajul de creştere sau articular, capsula 
articulară, fascii, septuri etc. Explorarea CT este superioară radiografiei în evaluarea acestor 
compartimente, dar inferioară explorării IRM. 

Corecta stadializare presupune, de asemenea, evaluarea plămânului, cunoscută fiind 
localizarea preferenţială a metastazelor osoase în plămân. 

9.1.3. Examenul IRM 

IRM aduce informaţii privind, în special, natura şi extinderea proceselor neoplazice, 
permiţând evitarea unor proceduri terapeutice excesive, mutilante, adeseori inutile. 
Avantajele IRM sunt: 

■ contrastul tisular superior care permite evaluarea cu mare acurateţe a structurilor 
extraosoase (muşchi, tendoane, ligamente, structuri neurovasculare); 

■ sensibilitatea deosebită în evaluarea măduvei; 

■ capacitatea de a oferi imagini în multiple planuri. 

Dezavantajele explorării IRM sunt determinate de: 

■ nespecificitatea multora dintre constatările întâlnite; 

■ costul ridicat al examinării; 

■ dificultăţile în evaluarea structurii osoase şi microcalcifierilor; 

■ imposibilitatea examinării bolnavilor cu implante feromagnetice sau a celor suferind 
de claustrofobie. 

Indicaţiile examenului IRM sunt: 

■ detecţia tumorilor primare şi a metastazelor 

■ caracterizarea leziunii 

■ precizarea extinderii (stadializarea) 

■ evaluarea postterapeutică. 

Detecţia necesită rareori examen IRM, explorările radiologice şi scintigrafia putând detecta 
majoritatea leziunilor. IRM este folosită în detecţia tumorilor osoase, de obicei atunci când 
suspiciunea clinică există, iar leziunea nu poate fi evidenţiată radiografie (în principal pentru 
localizările la nivelul scheletului axial). Practic, orice leziune poate avea o astfel de localizare, 
dar tumora Ewing, limfomul, mielomul şi metastazele sunt mai frecvente. 

Recunoaşterea neoplaziilor medulare necesită cunoaşterea aspectului IRM normal al 
măduvei. Semnalul IRM medular este dependent de cantitatea de măduvă roşie, măduvă 
galbenă şi os trabecular. 

Semnalul măduvei galbene este similar grăsimii subcutanate. Pe secvenţele T 1 apare ca 
hipersemnal. 

Măduva roşie conţine, de asemenea, considerabil grăsime, dar semnalul ei este atenuat 
de prezenţa ţesutului hematopoietic. Astfel, măduva roşie va avea un semnal mai slab decât 
măduva galbenă pe secvenţele T a , dar intensitatea semnalului este mai ridicată decât a maselor 

musculare. Osul trabecular produce semnal foarte mic pe imaginea IRM datorită absenţei 
protonilor mobili. 

Pe secvenţele T 2 , semnalul medular rămâne mai ridicat decât al maselor musculare, dar 
diferenţa de semnal dintre măduva roşie şi galbenă descreşte şi devine neglijabilă. 

Ţesutul tumoral are un T a lung, iar diferenţa dintre măduva normală şi zona interesată 
tumoral este maximă în această secvenţă, secvenţele T 2 fiind mai puţin utilizate, diferenţa 
fiind mai puţin evidentă. 

Caracterizarea leziunii 

Odată detectată tumora, este necesară caracterizarea ei, care vizează: tipul de os distrus, 
localizarea, delimitarea, matricea, reacţia periostală, extensia extraosoasă şi modificările 
părţilor moi. In majoritatea cazurilor, caracterizarea leziunii poate fi făcută pe radiografie şi 
nu sunt necesare alte investigaţii imagistice complementare. 

Invazia medulară şi a părţilor moi poate fi cel mai bine apreciată prin examenul IRM. 
De asemenea, morfologia intralezională (necroză, hemoragii, septare) poate fi apreciată prin 
IRM. 

Unele leziuni benigne beneficiază de explorarea IRM, aspectele fiind aproape caracteristice, 
în acest grup se încadrează hemangiomul (cu hipersemnal în T a şi T 2 ) şi chistul anevrismal. 
In diagnosticul tumorilor osoase: 

■ explorările nu se exclud, ci se completează; 

■ ierarhizarea examinărilor este obligatorie şi presupune cunoaşterea posibilităţilor 
fiecărei metode. 

■ radiografia standard este prima şi cea mai importantă investigaţie imagistică şi, acolo 
unde datele oferite au caractere certe de benignitate, nu sunt necesare alte investigaţii, 
urmărirea bolnavului fiind suficientă; 

■ în cazurile în care datele oferite de radiografie nu sunt suficient de clare sau există 
suspiciunea unei leziuni maligne sunt necesare alte investigaţii (CT sau IRM). 

Tabelul următor prezintă comparativ aportul fiecărei metode. 

Tabel nr. 9.1. Aportul metodelor de diagnostic în caracterizarea leziunii tumorale 



LEZIUNEA 


RGR 


CT 


IRM 


matricea tumorală 


+ + 


+ + + 


+ 


aspectul corticalei 


+ + 


+ + + 


+/- 


reacţia periostală 


+ + + 


+ + 


+/- 


calcifierile 


+ + 


+ + + 


+/- 


extinderea diafizarea 


+/- 


+ + 


+ + + 


(în canal medular) 








extinderea epifizară 


+ 


+ 


+ + + 


invadarea părţilor moi 


+ 


+ + 


+ + + 


interesarea structurilor 




+ 


+ + + 


neurovasculare 








diferenţierea edem şi tumoră 




+/- 


+/- 


diagnostic recidivă 




+/- 


+/- 

9.2. Clasificarea şi stadializarea tumorilor 

Clasificarea tumorilor osoase a suscitat numeroase discuţii, majoritatea clasificărilor având 
la bază componenta histologică de origine a tumorii. 

Din nefericire, diferenţierea între benign şi malign este adesea imposibilă şi nu rareori există 
dificultăţi în aprecierea tipului histologic, iar clasificarea menţionată nu reflectă suficient de 
clar gradul de agresivitate al leziunii. (3) 

Din acest motiv, s-a propus un sistem de clasificare, adoptat de către Societatea de tumori 
musculo-scheletale, progresiv, de la cele mai benigne la cele mai maligne, înglobând datele 
clinice, histologice şi radiologice. Conform acestei clasificări, avem: 

I. tumori benigne: 

■ inactive (localizate) 

■ active (localizate) 

■ agresive (invazive, dar încă benigne) 

II. tumori maligne: 

■ sarcoame de grad inferior (indolore, invazive, maligne, dar cu risc redus de 
metastazare) 

■ sarcoame de grad ridicat (rapid distructive, cu risc mare de metastazare) 

I. Tumorile benigne sunt: 

o inactive, asimptomatice, descoperite incidental, uneori creând disfuncţii 
mecanice sau fracturi; rareori ating dimensiuni mari sau deformează osul şi rămân 
intracompartimentale. Radiologie, leziunile sunt bine delimitate de un lizereu 
osteosclerotic. Fibromul neosifiant, chistul simplu şi granulomul eozinofil se încadrează 
în această categorie. Tratamentul constă în excizie simplă intracompartimentală 
(chiuretare cu plombarea cavităţii); 

o active, localizate, cu simptomatologie discretă ori fracturi; cresc lent, deformează 
osul, dar rămân cantonate în interiorul compartimentului de origine. Exciziile 
intracapsulare conduc la recidive frecvente datorită faptului că zona reactivă este 
situată extracapsular, recomandându-se deci exciziile marginale. Condroamele şi 
unele tipuri de tumori cu mieloplaxe se încadrează în această categorie; 

o agresive, invazive, dar încă benigne; leziunile sunt simptomatice, cu disconfort, masă 
palpabilă şi eventual fractură. Extirpările sunt urmate de recidive frecvente. In această 
categorie sunt incluse chistul anevrismal şi unele tipuri de tumori cu mieloplaxe. 

II. Tumorile maligne cuprind: 

o sarcoamele de grad inferior care au toate caracterele de malignitate, dar au un grad 
redus de metastazare şi evoluţie lentă; prezintă însă un risc ridicat de recidivă şi 
posibilitatea transformării în sarcoame de grad ridicat. Simptomatologia este săracă, 
iar depăşirea barierelor naturale survine mai degrabă prin eroziuni graduale decât 
prin distrucţie. Interesarea structurilor neurovasculare se produce prin înglobare 
şi nu prin invadare. Terapia este excizia ori amputaţia cu sacrificarea structurilor 
neurovasculare. In această categorie se încadrează condrosarcoamele şi unele tipuri 
de osteosarcoame; 

o sarcoamele de grad ridicat apar ca mase tumorale intens distructive şi cu simptomatologie 
importantă. Extensia extracompartimentală este rapidă. Tipul radiologie de leziune 
este cel infiltrativ, difuz, cu extensie largă medulară şi în părţile moi. Osteosarcomul 
clasic şi limfomul sunt tumorile cele mai frecvente din această categorie. 

STADIALIZARE 

Scopul oricărei stadializări este: 

- încorporarea factorilor de prognostic într-un sistem care să descrie progresiv gradele 
de risc la recidiva locală şi metastazare; 

- ghid terapeutic; 

- reproductibilitatea şi compararea datelor. 

Sistemul TNM este, practic, inoperant pentru tumorile osoase. Uzual este folosit sistemul 
GTM. 

Gradul G este un indicator al agresivităţii tumorii şi presupune o corelare a datelor clinice, 
radiologice şi histologice. Leziunile Gq sunt benigne, iar cele G^ şi G2 sunt maligne. 

Gradul G^ include: osteosarcomul parostal, condrosarcoamele primare, histiocitomul fibros 
malign etc; Gradul G 2 cuprinde sarcoamele de grad ridicat: osteosarcomul clasic, limfomul, 
tumora Ewing, histiocitomul fibros malign nediferenţiat, angiosarcomul. 

Localizarea T are o relaţie directă cu alegerea procedurii chirurgicale şi cu prognosticul. 
Determinarea se face clinic şi imagistic şi în funcţie de agresivitatea leziunii sunt stabilite 3 
grade de localizare: 

■ T Q în care leziunile rămân cantonate în interiorul capsulei şi nu se extind în afara 
compartimentului de origine; 

■ T a în care leziunile au extensie extracapsulară, fie prin continuitate, fie satelit în zona 
reactivă. Tumora şi zona reactivă sunt situate în interiorul unui compartiment delimitat 
de barierele naturale (corticala osoasă, cartilaj articular, capsula articulară, ligamente, 

tendoane, septe fasciale). Dacă zona reactivă este situată în afara compartimentului, 
leziunea este situată extracompartimental; 
■ T 2 în care leziunile sunt extracompartimentale sau invadează structurile neurovasculare, 
direct sau prin intermediul zonei reactive. 

Factorul M presupune detecţia metastazelor locale, la distanţă sau ganglionare. 

9.3. Tumori benigne 

9.3.1. Tumori de origine osoasă 
9.3.1.1. Osteomul 

Osteomul este o tumoră benignă de origine osoasă, constituită din ţesut osos compact şi 
apare mai frecvent în oasele care se formează prin osificare de membrană. 

Localizarea comună este pe tăblia externă a calotei, sinusuri paranazale, mandibulă, oase 
nazale. 

La copii osteomul se poate însoţi cu o polipoză intestinală şi fibromatoză diseminată, 
asociere cunoscută sub numele de sindrom Garden. 

Clinic: simptomatologie dată de compresiunea pe structurile din vecinătate. 

Radiologie: se constată o opacitate rotundă, bine delimitată, cu structură omogenă, cu bază 
largă de implantare. Intensitatea mare a opacităţii nu permite evidenţierea structurii osoase. 
Osteomul creşte în dimensiuni producând compresiuni asupra structurilor adiacente. 

9.3.1.2. Osteomul osteoid 

Osteomul osteoid este o tumoră osteoblastică benignă, cu etiologie necunoscută, 
constituită dintr-o componentă centrală de ţesut osteoid vascular, nidus şi o zonă periferică 
de scleroză. 

Este situat în corticala osului mai frecvent intramedular şi mai rar subperiostal în metafiza 
sau diafiza oaselor lungi, coloană vertebrală, mai ales la nivelul arcului posterior, coaste, 
craniu. Osteomul osteoid are predilecţie pentru membrul inferior,mai mult de 50% din cazuri 
afectând femurul şi tibia. Apare mai frecvent la băieţi, raport 3:1 în intervalul 5-25 ani. 

Clinic: durere locală accentuată noaptea, care dispare la administrare de salicilaţi. 

Radiologie aspectul caracteristic 
este de zona transparentă ovalară 
centrală, reprezentând nidusul şi o 
zonă periferică de scleroză intensă 
fuziformă, localizată în corticala 
oaselor lungi. Dimensiunile sale rareori 
depăşesc 1,5-2 cm. Uneori se constată 
o mică reacţie periostală. 

In cazurile în care evoluează de mult 
timp, osteoscleroza este importantă şi 
împiedică vizualizarea pe radiografia 
standard a nidusului. în aceste cazuri 
CT este utilă evidenţiind localizarea 
nidusului şi extensia zonei de 
scleroză. 

în cazul localizării la nivelul 
coloanei, colului femural, când pe 
radiografia standard diagnosticul nu 




Fig. nr. 9. 3. Osteom 
osteoid. a) Radiografie 
femur, b) detaliu. 



Fig. nr. 9. 4. Osteom osteoid 
tibie stângă, a) Radiografie 
gambă LL, b) Secţiune 
axială CT. Nidus situat în 
corticală înconjurat de o 
zonă densă sclerotică. 

este cert, scintigrafia precizează sediul leziunii care apare ca un mic focar de activitate crescută 
centrală, nidusul, înconjurat de o arie largă cu activitate redusă dată de zona de scleroză. 

CT evidenţiază nidusul, care apare ca o zonă hipodensă ovalară, bine delimitată, înconjurată 
de o zonă de scleroză. Nidusul captează moderat substanţa de contrast, ceea ce permite 
diferenţierea osteomului osteoid de abcesul Brodie care are un aspect similar, dar, fiind 
avascular, nu se încarcă post contrast. 

IRM în Tl nidusul este izointens ca şi muşchiul, iar în T2 apare cu semnal intermediar 
sau hipersemnal. 

Postcontrast se constată o încărcare al cărui peak este în faza arterială care se spală repede. 
Măduva adiacentă are o încărcare mai tardivă progresivă. (4) 

Când nidusul este mineralizat apare ca hiposemnal în toate secvenţele. Uneori edemul 
măduvei poate masca nidusul. 

Ecografia Doppler evidenţiază creşterea vascularizaţiei la nivelul nidusului. 

S-au descris cazuri în care există mai multe nidusuri. Diagnosticul diferenţial trebuie făcut 
cu osteoblastomul care este un osteom osteoid gigant. (5) 

9.3.1.3. Osteoblastomul 

Osteoblastomul este considerat ca un osteom osteoid gigant. Unii autori consideră posibilă 
filiaţia osteom osteoid - osteoblastom şi osteoblastom - osteosarcom. (1, 5) 

Tumora este compusă din ţesut osteoid activ, ţesut osos şi ţesut de susţinere vascularizat. 
în osteoblastom predomină reacţia fibrotică şi periostală. 

Localizarea comună este pe coloana vertebrală, diafiza şi metafiza oaselor lungi, oasele 
mici ale mâinii şi picioarelor. 

Clinic: simptome similare osteomului osteoid. 

Radiologie aspectul este variabil. Poate apărea ca o zonă transparentă centrală (nidus) cu 
dimensiuni peste 2 cm, bine delimitată de osteoscleroză marginală. 

Uneori are o matrice de osificare. Poate avea caracter expansiv. In aceste cazuri diagnosticul 
diferenţial cu osteosarcomul osteolitic este dificil. 

9.3.1.4. Fibromul osifiant este o tumoră strâns legată cu displazia fibroasă; afectează 
mai frecvent oasele feţei (mandibula şi maxilarul) şi mai puţin frecvent oasele lungi. Dacă 
predomină formarea de os, leziunea este cunoscută ca şi fibrom osifiant, iar dacă predomină 
calcifierile ca şi fibrom cementoosifiant. 

Leziunea este mai frecventă la tineri, localizarea predilectă fiind la nivelul oaselor faciale 
şi a tibiei, iar radiografie sunt prezente arii de scleroză şi arii radiotransparente. 
Tumorile la oasele feţei sunt expansile, bine circumscrise, cu creştere lentă. 
Uneori, copiii pot dezvolta fibroame osifiante juvenile agresive. 

9.3.2. Tumori de origine cartilaginoasă 
9.3.2.1. Condromul 

Este o tumoră benignă cartilaginoasă care conţine calcifieri. Se dezvoltă din insule ectopice 
de cartilaj, întâlnite de regulă în oasele membrelor şi poate fi unic sau multiplu, iar după 
localizare central sau periferic (juxtacortical). 

Când este solitară se dezvoltă în oasele mici tubulare ale mâinii, pornind din regiunea 
medulară. Se dezvoltă lent, erodează compacta care apare bombată, subţiată, dar continuă. 

Radiologie se constată o zonă transparentă polilobată medulară bine delimitată de compacta 
osoasă care este împinsă, subţiată, dar continuă. 

Uneori în interiorul tumorii apar calcifieri fine punctiforme. 

Fig. nr. 9. 7. Sindrom Maffucci. a) Radiografie toracică PA. Multiple condroame diseminate la nivelul 
arcurilor costale anterioare, humerusului şi scapulei bilateral, b) Detaliu. 

Fig. nr. 9. 8. Exostoză unică Fig. nr. 9. 9. Exostoză femur drept. Radiografie genunchi 

humerus drept. Radiografie a) AP, b) LL. 

humerus. LL 



Atunci când leziunea este situată pe un os lung poate favoriza apariţia unei fracturi pe 
fond patologic. 

în sindromul Maffucci endocondromatoza se asociază cu angioame în părţile moi. 
9.3.2.2. Osteocondromul 

Este o tumoare benignă care se dezvoltă preferenţial pe suprafaţa osului pe oasele bazinului 
sau pe metafizele oaselor lungi, în jurul genunchiului extremitatea proximală a femurului şi 
humerusului. 

Leziunea este pedunculată şi se numeşte exostoză sau este sesilă. 

Exostoza poate fi unică sau multiplă (boala exostozantă), porneşte din apropierea cartilajului 
de creştere şi se orientează în diafiză. Exostozele, de obicei, îşi întrerup dezvoltarea odată cu 
dispariţia fizei şi încetarea creşterii osoase. 

Un puseu de creştere după încetarea procesului fiziologic de creştere ridică suspiciunea 
unei degenerescenţe condrosarcomatoase 

Osteocondromul sesil are o bază largă de implantare. Corticala sa continuă corticala 
osoasă, dar este mai subţire. Uneori osteocondromul are dimensiuni mari şi înconjoară o 
bună parte a circumferinţei osoase. Atunci când este situat pe faţa posterioară a femurului 
trebuie diferenţiat de osteosarcom prin examinare CT, care evidenţiază comunicarea tumorii 
cu cavitatea medulară. 

Atunci când produce compresiuni pe vase sau nervi, necesită rezecţie chirurgicală. 
Degenerescenţa malignă la adult este rară, 2% dacă este unică, dar creşte la 10% în boala 
exostozantă. Foarte rar o formă de condrosarcom este descrisă la nivelul sincondrozei sfenoidale 
care, în dezvoltare, comprimă şaua turcică, sinusul cavernos, sfenoidul. 

Radiologie. Se constată o opacitate cu intensitate calcară ataşată corticalei în regiunea 
metafizară cu bază largă de implantare, formă triunghilară, fără întreruperea corticalei. 

9.3.2.3. Condroblastomul 

Este o tumoare benignă cu localizare epifizară, care trece în metafiză după închiderea 
cartilajului de creştere. Este întâlnită mai frecvent în a doua decadă de viaţă. Afectează băieţii 
în raport de 2:1 faţă de fete. 

Radiologie se constată: 

■ zonă radiotransparentă epifizară, excentrică, bine delimitată de o margine 
osteosclerotică 

■ microcalcifieri punctiforme sau neregulate cu diametrul de 1-2 mm. 




Fig. nr. 9. 11. Condroblastom. a) Radiografie genunchi AP. Zonă transparentă, 
situată în condilul femural extern, mărginită de o margine osteosclerotică. 
b) Detaliu. 

Diagnosticul diferenţial cu tumora cu celule gigante (tumora cu mieloplaxe), în cazurile în 
care aceasta afectează epifiza înainte de închiderea cartilajului de creştere, este dificil. 
Leziunile sunt mai bine individualizate CT. 

9.3.3. Tumori de natură fibroblastică 
9.3.3.1. Fibroxantomul 

Termenul fibroxantom cuprinde defectul fibros cortical (DFC) şi fibromul neosifiant 
(FNO). 

Sunt printre cele mai frecvente tumori benigne ale osului şi apar, în mai mult de 40% din 
cazuri, peste vârsta de 2 ani. Sunt întâlnite la 20-30% din populaţia normală în prima şi a 
doua decadă de viaţă. 

Ambele sunt leziuni osteolitice, cavitatea fiind umplută cu ţesut fibros, iar evoluţia este 
favorabilă, defectele se resorb şi dispar în perioada adolescenţei. Fibroxantomul este o tumoare 
benignă care nu se malignizează. (6) 

Radiologie apar ca leziuni osteolitice ovalare cu axul lung paralel cu osul, cu margini 
sclerotice, localizate excentric, subcortical (DFC) sau central (FNO). în 90% din cazuri 
localizarea este în metafiză în apropierea cartilajului de creştere, dar odată cu înaintarea în 
vârstă distanţa faţă de acesta creşte. Localizarea mai frecventă este la nivelul oaselor tubulare, 
tibie, dar orice os poate fi interesat. 

Diferenţa dintre cele două tipuri de leziuni este de dimensiune, fibromul neosifiant fiind 
un defect fibros cortical mai mare, de peste 2 cm. 

Leziunile mari necesită controlul în timp pentru a urmări evoluţia şi a evalua riscul de 
fractură. El nu trebuie efectuat la un interval mai mic de 6 luni. 

Aspectul radiologie este destul de caracteristic şi nu necesită alte examinări. 

CT evidenţiază o leziune hipodensă înconjurată de o linie sclerotică. Atenuarea leziunii 
este mai mare decât a măduvei. Nu se constată modificări în părţile moi în dreptul leziunii. 

IRM evidenţiază hiposemnal în Tl cu un inel hipodens periferic, datorat sclerozei reactive. 
In T2 se constată de asemeni hiposemnal, septări şi un inel hipointens periferic. Nu se constată 
masă de ţesut moale adiacentă osului. 

Fig. nr. 9. 13. Fibrom neosifiant tibial. Radiografie gambe a) AP comparativ, b) LL. Zonă 
transparentă, de 2,7 cm lungime, bine delimitată, situată în corticala juxtametafizară a 
tibiei stângi. Secţiuni axiale CT: c) fereastră os, d) fereastră părţi moi. Zonă hipodensă, 
situată în corticală, care nu invadează părţile moi. 




9.3.3.2. Displazia fibroasă 

Este o formă localizată monostică a displaziei fibroase polichistice ce poate fi confundată 
cu o tumoră. Matricea osoasă este anormală, ţesutul osificat fiind înlocuit cu ţesut fibros. 

Radiologie se constată o transparenţă osoasă cu aspect de sticlă mată şi osteoscleroză 
marginală. Corticala este neregulată în dreptul leziunii, iar uneori diametrul osului creşte. 

9.3.3.3. Fibromul desmoplastic 

Fibromul desmoplastic este o leziune rară, diferenţierea de alte leziuni fibroase benigne, de 
chiste sau tumora cu mieloplaxe fiind adesea imposibilă. Afectează mai adesea oasele lungi 
şi se localizează în regiunea metafizară. 

Radiologie se constată osteoliză cu aspect geografic, fără mineralizarea matricei, fără 
scleroză marginală. Absenţa osteosclerozei este întâlnită în 94% din cazuri. (7) 

9.3.4. Tumori vasculare 
9.3.4.1. Hemangiomul 

Este o tumoră benignă de origine vasculară, localizată în special la piele, dar poate fi 
prezentă în orice ţesut, deci şi în os. 

Tumora este, de regulă, asimptomatică şi poate fi găsită frecvent în asociaţie cu alte leziuni 
constituind sindroame diverse. 

Hemangioamele pot fi capilare, cavernoase şi mixte. Localizarea mai frecventă este la 
coloană în peste 50% din cazuri, urmată de oasele maxilare, craniu, coaste. 

Hemangiomul poate fi solitar sau multiplu. La copil apare mai frecvent forma multiplă. 
Radiologie. Aspectul radiologie depinde de localizare. 

în corpul vertebral se constată benzi transparente verticale delimitate de linii opace, 
rezultate prin îngroşarea trabeculelor osoase verticale restante. 

în oasele late se constată linii transparente fine care pornesc de la un nodul central cu 
aspect în „raze de soare". 

în oasele lungi hemangiomul are aspect chistic. 

CT se constată trabecule osoase rare, îngroşate, cu aspect punctiform. Corpul vertebral nu 
suferă modificări de dimensiuni. Hemangiomul poate cuprinde o zonă bine delimitată sau 
întreaga vertebră. Involuţia grăsoasă a vertebrei afectate permite diferenţierea de osteoporoză. 
(8) 



9.3.5. Tumori cu origine în ţesutul grăsos 
9.3.5.1. Lipomul 

Lipoamele sunt tumori rezultate din 
acumularea anormală de grăsime. Localizarea 
intraosoasă este neobişnuită, mai frecvent fiind 
întâlnite în părţile moi subcutanate, dorsal sau 
la nivelul pielii păroase a capului. 

Localizarea cea mai frecventă este la 
nivelul metafizei femurului, tibiei, fibulei, 
humerusului, dar şi la nivelul craniului, 
coastelor 

Clinic, sunt asimptomatice. 

Radiologie aspectul este al unei zone 
radiotransparente delimitate de un lizereu 
de scleroză marginală, deseori cu un nidus 
central radiodens cu corticala subţiată. 

CT şi IRM contribuie la o mai bună definire 
a leziunii ca şi la identificarea caracteristicilor 
componentei tisulare. Valorile de densitate CT 
sunt negative. 




Fig. nr. 9. 15. Lipom aripă iliacă dreaptă. Zonă 
hipodensă (densitate -700 UH), bine delimitată, 
omogenă. 



9.3.6. Tumori cu origine incertă 
9.3.6.1. Tumora cu celule gigante 

Tumora cu celule gigante este o tumoră benignă, dar agresivă local şi cu mare tendinţă la 
recidivă. 

Histologic este constituită din celule fuziforme sau ovalare mononucleare şi celule gigante 
multinucleate, similare osteoclastelor. Aceste celule pot fi întâlnite în multe alte tumori 
precum condroblastomul, chistul osos anevrismal, tumora brună din hiperparatiroidism etc, 
similaritatea dintre celulele gigante şi cele stromale fiind însă caracteristică tumorii cu celule 
gigante. 

Leziunile survin cu precădere la adultul tânăr, după închiderea cartilajului de creştere, 
de regulă în regiunea epifizară. 

în cazurile în care apare la copil se localizează pe scapulă sau pe oasele lungi. Are un 
prognostic imprevizibil. Mai mult de jumătate din cazuri se pot maligniza şi dau metastaze 
pulmonare. 

Radiologie se constată: 

■ localizare în oasele lungi (85%) sau în oasele late (15%), cel mai frecvent în jurul 
articulaţiei genunchiului şi humerusul proximal; 

■ leziunea se prezintă ca o zonă transparentă (osteolitică), localizată metafizar, cu 
aspect de "baloane de săpun", care nu conţin calcifieri, fără scleroză marginală şi 
fără reacţie periostală. Uneori este septată; 

■ tumora poate fi difuz delimitată sau mai bine delimitată, în funcţie de gradul de 
agresivitate şi perioada de evoluţie. 

CT este superioară radiografiei convenţionale, în special în evaluarea cortexului, dar şi a 
matricei tumorale. 

IRM este modalitatea cea mai bună de evaluare datorită rezoluţiei tisulare superioare şi 
posibilităţii de a obţine imagini în planuri multiple. IRM permite diferenţierea masei tumorale 
extinse extraosos de masa musculară. 




Fig. nr. 9. 16. Tumori cu celule gigante, a) Radiografie articulaţie coxofemurală stângă, 
b) Radiografie bazin AP detaliu. 



9.3.6.2. Chistul osos solitar 

Este o afecţiune benignă cavitară, relativ frecventă, de etiologie incertă. 

Chistul osos simplu se dezvoltă probabil ca urmare a tulburării fluxului venos, care conduce 
la o creştere a presiunii intraosoase, resorbţie şi remodelarea osului. Leziunile survin cu 
precădere la copii, în metafiza oaselor tubulare, lângă cartilajul epifizar. Chistul se dezvoltă 
spre diafiză respectând cartilajul. 

Clinic 

- majoritatea leziunilor sunt descoperite în copilărie. 

- uneori se constată durere şi tumefierea regiunii; 

- majoritatea cazurilor sunt descoperite întâmplător după traumatisme. Localizările 
la nivelul humerusului sau tibiei se prezintă frecvent la consultaţie cu fractură. 

Radiologie apar zone radiotransparente 
multiloculare cu septe incomplete pornind de 
pe un perete, localizate central, cu subţierea şi 
expansiunea corticalei, limitate de cartilajul de 
creştere. Chistul se dezvoltă spre diafiză respectând 
cartilajul de creştere. 

Uneori apar fracturi pe fond patologic. CT în 
aceste cazuri evidenţiază un nivel lichid/lichid 
caracteristic. După fractură, chistul dispare odată 
cu formarea căluşului. 

Unele chiste sunt mari şi necesită chiuretarea 
cavităţii şi plombaj osos. 

Fig. nr.9. 17. Chist osos humeral. Radiografii 
humerus. a) Aspect preoperator. b) Aspect 
postoperator. 

9.3.6.3. Chistul osos anevrismal 

Chistul osos anevrismal este o afecţiune expansivă, multicamerală, cu conţinut sanghinolent 
şi pereţi fini, bine conturată. 

Patogeneza sa nu este cunoscută, dar se presupune a fi rezultatul unei ocluzii vasculare. 
Nu este exclusă nici originea posttraumatică. 

Leziunea este localizată mai frecvent metafizar, dar poate apare şi în diafiză. Este întâlnită 
mai frecvent la copilul mare. 

Uneori se asociează cu fibromul neosifiant, tumora cu celule gigante, condroblastom, 
displazia fibroasă. 

Chistul anevrismal afectează cu precădere oasele lungi şi coloana. 

Radiologie 

■ leziunea este radiotransparentă, bine conturată, cu septe în interior, situată 
excentric; 

■ uneori corticala este bombată, comprimă ţesuturile moi care sunt sensibile; 

■ rareori apar calcifieri. 

Uneori rata de creştere este mare, producând reacţie periostală necesitând examen CT sau 
IRM pentru excluderea unei tumori maligne. CT evidenţiază nivel lichid/lichid. 

Localizarea la nivelul coloanei vertebrale este mai greu de investigat pe radiografia simplă 
necesitând examinare CT. 

9.3.7. Histiocitoze benigne 

Histiocitozele sunt un grup de afecţiuni idiopatice cu manifestare focală sau sistemică. 
9.3.7.1. Granulomul eozinofil 

Granulomul eozinofil este cea mai benignă varietate de histiocitoză X localizată la nivelul 
osului. 

Apare mai frecvent la copil în intervalul 5-10 ani, afectând cu predilecţie craniul, mandibula 
şi oasele lungi. 

Este întâlnită mai frecvent la băieţi în raport de 2:1. 

Includerea în grupul afecţiunilor tumorale este discutabilă, boala asemănându-se mai mult 
cu un proces inflamator decât cu o afecţiune tumorală; datorită însă similarităţilor histologice 

Fig. nr. 9. 18. Granulom eozinofil. Leziune 
monostică. Radiografie craniu a) Oblic, b) LL. 
Zonă transparentă, situată în parietalul stâng, bine 
delimitată de un fin lizereu sclerotic. 




Fig. nr. 9. 19. Granulom eozinofil. Leziune 
poliostică. Radiografie craniu a) AP, b) LL. Multiple 
zone transparente bine delimitate. 



cu alte două afecţiuni (sindromul Hand-Schuller-Christian şi boala Letterer-Siwe) au fost 
încadrate, împreună, în grupul histiocitozelor, cu toate că se contestă faptul că aceste afecţiuni 
ar fi manifestarea aceluiaşi proces. (9) 

Radiologie leziunea caracteristică este zona transparentă unică sau multiplă, ovalară ce 
porneşte din cavitatea medulară bine delimitată, dar fără scleroză marginală. In perioada 
de vindecare apare un fin lizereu sclerotic. Leziunea este monostică în 50-70% din cazuri, 

localizată mai frecvent la nivelul calotei, mandibulei şi oaselor lungi, în regiunea metafizo- 
diafizară. Atunci când erodează corticala produce reacţie periostală. Localizarea la nivelul 
calotei este mai frecventă la nivelul tăbliei interne. In cazurile în care leziunea este localizată 
în oasele lungi, respectă cartilajul de creştere şi spaţiul articular. Paraosos în dreptul leziunii 
se află o mică formaţiune de părţi moi. Modificările osoase sunt discrete. 

Pot apărea fracturi pe fond patologic. Uneori are loc o tasare importantă vertebrală, ducând 
la aspectul de vertebră plană. 

Vindecarea se produce prin regresie spontană în 3 luni până la 2 ani, rămânând o zonă 
de scleroză. Vertebra plană revine la înălţimea iniţială. După un puseu evolutiv sever are loc 
regresia spontană a leziunilor. 

Apariţia granuloamelor eozinofile la bolnavii neoplazici, la scurt timp după administrarea 
chimioterapiei, este un semn de posibilă evoluţie spre o histiocitoză generalizată. 

CT evidenţiază extinderea leziunii şi afectarea părţilor moi periosoase. La nivelul craniului 
CT permite evidenţierea leziunilor osteolitice la nivelul osului temporal şi al calotei, iar la 
nivelul oaselor lungi confirmă reacţia periostală (uneori lamelară), lărgirea canalului medular, 
îngroşarea corticalei, ondularea endostului. 

IRM evidenţiază hiposemnal în Tl care înlocuieşte măduva osoasă. în T2 se constată 
hipersemnal, leziuni focale înconjurate de o măduvă osoasă imprecis definită, edem al părţilor 
moi. In secvenţa STIR se constată hipersemnal. (10) 

Examinarea întregului organism este utilă în cazurile cu localizări multifocale. Postcontrast 
se constată captare importantă a gadoliniului. 

9.4. Tumori maligne 

9.4.1. Tumori de origine osoasă 
9.4.1.1. Osteosarcomul 

Osteosarcomul este o tumoare malignă osoasă cu o incidenţă maximă la copil şi adultul 
tânăr (10-25 ani). 

Se dezvoltă prin degenerare, din ţesutul conjunctiv nediferenţiat al osului sau din matricea 
osoasă eliberată de conţinutul mineral şi are abilitatea de a produce ţesut osteoid din celulele 
tumorale. 

Osteosarcomul se încadrează între tumorile cu agresivitate ridicată. Deşi toate 
osteosarcoamele produc ţesut osteoid, se pot întâlni şi cantităţi variabile de ţesut fibroid 
sau condroid; procentul acestor componente structurale determină în mare parte aspectul 
radiologie. în 90% din cazuri osteosarcomul are o matrice osteoidă. 

Se localizează cu predilecţie în oasele lungi, 55-80% în jurul genunchiului, excentric în 
metafiză. Aproximativ 10-20% din cazuri prezintă metastaze, mai ales pulmonare, în momentul 
diagnosticului, iar în 20% se constată metastaze osoase intramedulare separate de tumora 
primară. 

Osteosarcomul este o tumoare uzual solitară, dar uneori poate fi multicentrică. In 
aceste cazuri, debutul poate fi sincron, când se vorbeşte de osteosarcomatoză sau metacron. 
Osteosarcomul multicentric se întâlneşte exclusiv la copil între 5 şi 10 ani având un prognostic 
rezervat. 

Spectrul radiologie reflectă sub tipurile anatomopatologice: osteolitic, osteosclerotic sau 
mixt. 

Radiologie se constată o zonă de osteoliză cu structură inomogenă, difuz delimitată, cu 
zonă de tranziţie largă, localizată metafizar sau diafizar. Gradul de mineralizare al matricei 

Fig. nr. 9. 21. Osteosarcom osteogenic, humerus stâng, a) Radiografie AP, b) Secţiune 
axială CT. 



tumorale este variabil. Osteoscleroza este frecvent asociată cu osteoliza. De cele mai multe ori 
aspectul radiologie este de intricare osteoscleroză - osteoliză cu predominanţa unuia dintre 
procesele patologice. Excepţie face osteosarcomul telangiectatic (3% din cazuri) în care se 
constată doar osteoliză fără osteoscleroză. 

Osteoliza corticalei şi invadarea părţilor moi depinde de gradul de agresivitate, dar uzual 
este precoce. Reacţia periostală este neregulată, cu spiculi perpendiculari pe axul lung al 
osului. Aceşti spiculi radiază dintr-un punct central care reprezintă centrul tumorii. Alteori 
poate fi lamelară, întreruptă, cu triunghi Coodman. 

Pentru tratament este importantă delimitarea tumorii. Zona de tranziţie dintre leziune şi 
osul sănătos este largă. 

Fig. nr. 9. 22. Osteosarcom metafiză femur. IRM secţiuni a) coronal STIR, b) axial, T2 c) coronal Tl 
postgadoliniu, d) sagital. Se constată semnal heterogen al masei tumorale spargerea compactei şi 
infiltrarea ţesuturilor moi adiacente. 



Uneori se constată doar osteoscleroză fără reacţie periostală, datorită invadării corticalei 
şi distrugerii periostului. (11) 

IRM osteosarcomul apare ca hiposemnal în Tl şi ca hipersemnal în T2 şi în secvenţele cu 
supresia grăsimii. 

IRM evidenţiază în Tl în formele de tumori mineralizate un semnal cu intensitate redusă, 
iar în cele nemineralizate, un semnal intermediar. în T2 tumorile nemineralizate apar ca 
hipersemnal, iar cele mineralizate ca hiposemnal. în secvenţa STIR în T2 se evidenţiază mai 
bine afectarea medulară. 

IRM este utilă în aprecierea extensiei tumorale în părţile moi, a relaţiei cu vasele şi 
nervii. 

Fig. nr. 9. 23. Osteosarcom osteogenic, femur stâng, a) Radiografie comparativă de genunchi 
AP, b) Radiografie LL stâng. 



Scintigrafia osoasă evidenţiază captare intensă şi extinsă la nivelul segmentului osos 
afectat cu apariţia uneori a unei zone fotopenice centrale (probabil datorită leziunilor litice). 
Scintigrafia permite depistarea metastazelor la distanţă. 

CT este utilă pentru a aprecia extinderea leziunii, extensia locală, dar mai ales pentru 
detectarea metastazelor pulmonare. Metastazele pulmonare din osteosarcom se pot osifica, 
excava, pot produce pneumotorace creând probleme de diagnostic pe radiografia simplă. 
Metastazele osoase au acelaşi aspect ca şi leziunea primară. 

Există mai multe tipuri de osteosarcom: 
1. Osteosar cornul clasic: 

■ central (intramedular) este forma cea mai frecventă; are dezvoltare centrală şi 
apare radiologie ca o zonă de osteoliză difuz delimitată, care penetrează cortexul 
şi invadează părţile moi; 

■ teleangiectazic este rar întâlnit, în aproximativ 5% din cazuri fiind forma cea mai 
severă şi se caracterizează prin prezenţa 

unor cavităţi pline cu sânge şi delimitate 
de septe şi zone de necroză. Radiologie 
este forma osteolitică de osteosarcom cu 
aspect geografic sau de baloane de săpun. 
CT şi IRM se constată nodul periferici care 
captează contrast, iar uneori nivele lichid 
-lichid. 



Fig. nr. 9. 24. Scintigrafie osoasă. 
Zonă de hipercaptare intensă la 
nivelul femurului stâng. 

2. osteosarcomul de suprafaţă 
(juxtacortical) 

■ periostal 

Forma periostală este rară şi se dezvoltă 
diafizar, între periost şi corticala osoasă 
respectând mult timp cavitatea medulară. 
Radiologie se constată îngroşarea corticalei 
cu contur ondulat festonat. 

■ parostal 

Forma parostală este mai frecvent 
întâlnită după 20 de ani; are dezvoltare 
extraosoasă în ţesuturile moi, corticala 
fiind adesea intactă. Dezvoltă cantităţi 
importante de ţesut osteoid. 

Este legat de compactă printr-o punte 
osoasă. Trebuie diferenţiat de miozita 
osifiantă care se dezvoltă centripet. 
Osteosarcomul se dezvoltă centrifug. Este 
o formă de osteosarcom mai puţin agresivă 
şi poate fi tratată prin rezecţie locală. 

■ intracortical (high-grade 
surface) este o formă rară 
de osteosarcom care are 
predilecţie pentru diafiza 
femurului şi tibiei. Radiologie 
leziunea apare intracortical, 
ca o zonă cu structură mixtă 
osteolitică şi osteosclerotică, 
asociată cu o largă masă în 
părţile moi şi osteoscleroză 
medulară. 



Fig. nr. 9. 25. Metastaze pulmonare şi mediastinale 
cu calcifieri având ca punct de plecare un 
osteosarcom. 




Fig. nr. 9. 26. Metastaze pulmonare calcifiate având ca 
punct de plecare un osteosarcom. Zonă de condensare 
cu bronhogramă pozitivă, lob superior stâng. 




Fig. nr. 9. 27. Osteosarcom de suprafaţă, a) 
Parostal. Radiografie humerus. b) Periostal. 
Secţiune axială CT, 

3. osteosarcoame secundare se dezvoltă mai frecvent la vârsta adultă pe leziuni 
preexistente precum displazie fibroasă, osteocondroame, osteogeneză imperfectă, 
chiste osoase, Paget, infarcte osoase, postradioterapie etc. 

4. osteosarcom multicentric survine extrem de rar şi se caracterizează prin apariţia 
concomitentă a leziunilor, relativ simetrice; Nu trebuie confundat cu osteosarcomul 
metas tătic. 

9.4.2. Tumorile cu celule rotunde 

Tumorile cu celule rotunde înglobează un grup de tumori a căror caracteristică histologică 
este prezenţa a numeroase celule mici, nediferenţiate, cu puţină stromă. O altă caracteristică 
este radiosensibilitatea ridicată. Sunt incluse în acest grup tumora Ewing, limfomul, mielomul, 
neuroblastomul metastatic şi tumora primitivă neuroectodermală. 

9.4.2.1. Tumora Ewing 

Tumora Ewing este una dintre cele mai frecvente tumori osoase maligne la copil. 

Aspectul clasic cu afectarea porţiunii diafizare a oaselor tubulare, cu osteoliză centrală şi 
reacţie periostală lamelară, considerat patognomonic, astăzi mai rar întâlnit, constatându-se 
o afectare frecventă a oaselor late şi aspecte radiologice variate. 

Tumora apare mai frecvent în a doua decadă a vieţii, fiind rar întâlnită înainte de 5 ani. 

La copil afectează mai ales oasele lungi, iar la adult mai frecvent oasele late. 

Clinic: durerea, tumefierea regiunii afectate, febră şi impotenţa funcţională sunt simptomele 
cele mai frecvente. Confuzia cu osteomielita este frecventă, dar progresia simptomelor după 
debutul clinic în tumora Ewing este mai lentă. 

Radiologie tumora Ewing afectează oasele lungi, 70-75% din cazuri în porţiunea diafizară 
şi oasele late (40% din cazuri), dar poate afecta orice segment scheletic, uneori chiar metafiza. 
Localizarea metadiafizară este de asemeni întâlnită. 

Aspectul radiologie este de tumoare cu agresivitate mare. 

Leziunea osteolitică poate fi diafizară centrală, cu aspect infiltrativ sau mâncat de molii, 
cu prinderea ambelor componente osoase, compacta şi spongioasa, extinsă la întreg segmentul 
diafizar sau metafizară. Localizările diafizare sunt centrale, iar cele metafizare excentrice. 
Corticala este îngroşată. Matricea tumorală poate fi sclerotică în localizarea la nivelul oaselor 
late. 

Tumora Ewing apare ca o leziune osteosclerotică în 15% din cazuri, iar uneori se contată 
osteoscleroză reactivă în jurul leziunii osteolitice. 

Reacţia periostală este importantă, intensă, plurilamelară, cu aspect de "bulb de ceapă". Poate 
avea şi aspect spiculiform sau mixt în centrul leziunii cu triunghi Coodman la periferie. 

Invadează părţile moi înconjurătoare care sunt disproporţionat de tumefiate în comparaţie 
cu distrucţia osoasă. 

Localizarea la nivelul oaselor bazinului are un grad de agresivitate crescut, necesitând 
examinare CT pentru a evidenţia extensia leziunii şi invadarea organelor abdominale. (12) 

Metastazele apar mai frecvent în plămâni sau în alte oase, ganglionii limfatici, sistemul 
nervos. Metastazele pulmonare sunt prezente în aproximativ un sfert din cazuri în momentul 
depistării. 

Scintigrafia osoasă evidenţiază captare intensă şi extinsă la nivelul segmentului osos 
afectat şi metastazelor. 

CT este utilă mai ales în localizările cu anatomie complexă ca pelvis, gât, cap pentru 
evidenţierea distrucţiei osoase. CT pulmonar este metoda de elecţie pentru determinarea 
metastazelor pulmonare. 

Fig. nr. 9. 28. Tumoare Ewing, humerus 
stâng, 10 ani. a) Radiografie humerus stâng. 
Secţiuni axiale CT: b) fereastră os, c) fereastră 
părţi moi. 

CT permite o mai bună caracterizare a distrucţiilor osoase decât IRM. 

IRM evidenţiază hiposemnal în Tl în comparaţie cu măduva galbenă osoasă şi hipersemnal 
în T2 în comparaţie cu muşchii scheletici. în secvenţa STIR se constată hipersemnal atât al 
tumorii cât şi al edemului peritumoral. Postinjectare de gadoliniu se constată o încărcare 
heterogenă. 

IRM este utilă în urmărirea efectelor chimioterapiei şi aprecierea extensiei locale. Aspectul 
caracterisitic IRM al tumorii Ewing este de zonă distructivă osoasă, cu masă de ţesuturi moi 
adiacentă importantă. 

Diagnosticul diferenţial. 

Osteomielita apare mai frecvent înainte de vârsta de 5 ani, iar tumora Ewing mai ales între 
5 şi 25 de ani. 

Osteomielita are radiografie un grad mai mare de agresivitate, aspectul radiologie 
modificându-se rapid în două săptămâni de la debut. Tumora Ewing are un parcurs ceva 
mai lent, modificările distructive fiind evidente la 6-12 săptămâni de la debut. 

9.4.3. Histiocitoze maligne 

9.4.3.1. Boala Hand-Schuller-Christian 

Este o formă cronică de histiocitoză diseminată care interesează copilul mic. Leziunile 
osoase survin în asociaţie cu exoftalmia şi diabetul insipid, dar nu toţi pacienţii au manifeste 
toate cele trei leziuni organice. 

Radiologie 

■ zone de osteoliză la nivelul calotei, similare celor întâlnite în granulomul eozinofil, 
diseminate, care confluează, izolând insule osoase şi determinând un aspect 
geografic. 

■ leziunile distructive cuprind uneori mastoida, stânca temporalului şi şaua turcică, 
coloana. 

■ afectarea corpului vertebral poate fi uneori importantă ducând la distrugeri masive 
până la «vertebra plană». Discul supra şi subjacent sunt normale. 

■ în unele cazuri, leziunile regresează spontan, în timp ce în altele progresează, 
determinând leziuni sistemice multiple. 

9.4.3.2. Boala Letterer-Siwe 

Apare mai frecvent la copiii sub 2 ani şi se caracterizează prin diseminare rapidă şi evoluţie 
nefavorabilă. 

Radiologie se constată: 

■ leziuni osteolitice la nivelul calotei, mandibulei, bazei craniului. Rareori evoluţia 
este favorabilă, însoţită de depuneri calcare şi o delimitare bună a procesului. 

■ în majoritatea cazurilor leziunile cresc în dimensiuni, având un prognostic 
nefavorabil. 

IRM evidenţiază focare multiple cu hiposemnal în şi hipersemnal în 

9.4.4. Metastazele 

Metastazele reprezintă dispersia în organism a celulelor tumorale şi determinarea unui alt 
focar tumoral, în alt loc decât leziunea primară. 

Mecanismul transferului celulelor tumorale poate fi direct, prin peretele cavităţilor, prin 
extensie pe calea vaselor sangvine, limfatice ori prin LCR. 

în cazul în care localizarea primară este cunoscută, este necesar să se precizeze prezenţa 
sau absenţa metastazelor, iar dacă sunt prezente, extinderea lor, iar în cele în care nu este 
cunoscută, metastazele osoase trebuie recunoscute şi căutat punctul de plecare. 

în primul caz, explorarea iniţiala este scintigrafia, datorită sensibilităţii ridicate, dacă este 
negativă, trebuie urmată de radiografii pe segmentele simptomatice, iar dacă este pozitivă, 
este de asemenea urmată de investigaţii complementare, dată fiind lipsa de specificitate a 
metodei. 

Explorarea radiografică are o sensibilitate redusă în identificarea modificărilor densităţii 
osoase. Metastazele sunt radiografie aparente când 30-50% din structura osoasă este dispărută, 
în timp ce studiile scintigrafice sunt pozitive dacă 5-10% din structura osoasă este modificată, 
dar examinarea are un grad redus de specificitate. 

în fazele precoce, atât scintigrafia cât şi radiografia sunt negative. O dată cu creşterea 
activităţii metabolice, scintigrafia devine pozitivă, în timp ce radiografia rămâne negativă. Când 
leziunea atinge anumite dimensiuni, ambele investigaţii devin pozitive. în cursul vindecării, 
scintigrafia poate deveni negativă, în timp ce radiografia rămâne pozitivă. 

Interesarea corticalei poate să nu fie decelată scintigrafic, dar leziunea poate fi aparentă 
radiografie; leziunile metastatice difuze pot conduce la o acumulare uniformă a izotopului, 
simulând un aspect normal scintigrafic, fenomenul fiind cunoscut sub denumirea de 
superscan. 

Răspunsul osului la invazia metastatică poate fi resorbtiv sau osteoformator, aspectul 
radiografie al metastazelor putând fi prin urmare: osteolitic, osteosclerotic sau mixt. 

La copii, metastazele osoase sunt mai frecvent asociate cu neuroblastomul, limfomul, 
tumora Ewing, retinoblas tomul. 

La copil, metastazele osoase provin cel mai frecvent de la neuroblastoame şi se localizează 
la nivelul craniului, oaselor lungi, coloană, coaste, pelvis. 

Atunci când sunt localizate în oasele lungi pot favoriza apariţia fracturilor. 

La nivelul oaselor craniului duc la lărgirea suturilor. Alte tumori care metastazează în oase 
sunt: rabdomiosarcoamele, retinoblastoamele, meduloblastoamele şi limfoamele Hodgkin. 

Meduloblastoamele dau metastaze osteosclerotice. 

Imagistic, scintigrafia este de regulă prima investigaţie care va demonstra zonele de 
acumulare a izotopului (punctele calde), urmată în mod obligator de alte investigaţii. 

Radiografie metastazele pot fi osteolitice dacă activitatea celulară predominantă este 
osteoclastică, osteosclerotice dacă activitatea dominantă este osteoblastică sau mixte. 

Leziunile mai frecvente sunt cele osteolitice, aspectul distrucţiei osoase având o delimitare 
imprecisă, cu întreruperi ale corticalei şi invazia părţilor moi. 

Explorarea CT este utilă îndeosebi în regiunile cu anatomie complexă precum pelvisul sau 
baza craniului şi permit o mai corectă definire a limitelor leziunii. 

Explorarea IRM este rar folosită, cu predilecţie în leziunile vertebrale, permiţând şi evaluarea 
concomitentă a gradului de compresiune medulară ori radiculară. Pe secvenţele T^, leziunile 
metastatice sunt hipointense, semnalul fiind variabil pe secvenţele 

La copii, metastazele spinale ori extraspinale difuze pot da hiposemnal pe secvenţele T^, 
putând simula aspect normal al măduvei hematopoetice. Pe secvenţele T 2 , hiperintensitatea 
măduvei anormale este evidentă. 

10. DISPLAZIILE SCHELETICE 



Displazia este rezultatul dishistiogenezei în care există o organizare anormală a celulelor 
în ţesuturi, care va avea consecinţe morfologice. 
Congenital înseamnă existent înainte de naştere. 

10.1. Anomalii scheletice congenitale 

Au fost descrise o multitudine de anomalii scheletice care apar fie izolat, fie în cadrul unor 
displazii complexe alături de alte anomalii osoase sau ale altor sisteme. 
Mai frecvent întâlnite sunt: 

1.1.1. La nivelul membrelor 

• adactilia - absenţa degetelor 

• polidactilia - număr crescut de degete 

• amelia - absenţa unui membru 

• brahidactilia - falange scurte 

• hemimelia - absenţa unei părţi a mâinii 

• defect longitudinal - absenţa unei porţiuni a membrului de-a lungul axului 
longitudinal 

• focomelia - absenţa porţiunii proximale a unui membru 

• simfalangia - fuziunea falangelor unui deget 

• sindactilia - fuziunea degetelor adiacente. 

La nivelul membrelor superioare 

o Umărul Sprengel (scapulă sus situată) - deformarea se datorează lipsei de coborâre a 

centurii scapulare din poziţia fetală. Radiologie, scapula apare elevată prin scurtarea 

marginii vertebrale, având aspect de triunghi echilateral, 
o Deformarea Madelung - constă în dezvoltarea anomală al/3 interne a epifizei distale 

a radiusului, cu încurbarea diafizei radiale, creşterea spaţiului interosos radio-ulnar şi 

subluxaţia epifizei distale ulnare. Din profil (incidenţă LL) aspectul este de "baionetă" 

datorită proiecţiei anterioare a carpului, 
o Sindrom Lange - metacarp I scurt şi gros. 

o Fuziunea oaselor carpului - poate apare izolat când se produce transversal (semilunar- 
trapezoid şi os mare-os cu cârlig) sau în cadrul unor sindroame. 

1.1.2 La nivelul coloanei vertebrale 

o Vertebra "în fluture" - se datorează unui defect de fuziune pe linia mediană a corpului 
vertebral. Platourile superior şi inferior ale vertebrei apar concave, în formă de V, cu 
reducerea înălţimii corpilor vertebrali pe linia mediană. Vertebrele supra şi subiacente 
pătrund în aceste spaţii, aspectul radiologie fiind de "vertebră în fluture". 

o Hemivertebra - se datorează lipsei de dezvoltare a unei jumătăţi vertebrale. Poate 
fi cauza unei scolioze sau în caz de afectare multiplă a unei scurtări importante a 
coloanei. 

o Os odontoideum - defineşte separarea completă a odontoidei de corpul axisului şi 
plasarea ei în zona găurii occipitale cu apariţia unui sindrom de fosă posterioară. 

Fig. nr. 10. 1. Displazii simple: a) Polidactilie, b) Apalzia metacarpului I şi falangelor degetului I. 




Fig. nr. 10. 2. Displazii simple: a) Aplazia degetelor 1-4 mână dreaptă, b) Aplazia mâinii, c) Hipoplazie 
radius. 



o Coasta cervicală - anomalie frecventă ce constă în prezenţa unei coaste suplimentare la 

nivel Cy, rar Cg sau C 5 . 
o Sacralizarea vertebrei L5 - constă în prezenţa unor procese transverse de dimensiuni mari 

la nivelul vertebrei L5, care fuzionează cu sacrul. Frecvent apare o artroză ilio-transversă 

cu scleroză importantă care poate fi cauza unor dureri lombare. Anomalia poate fi asociată 

cu hipoplazia sau absenţa coastelor la nivelul vertebrei T 12 - 

Fig. nr. 10. 3. Fuziunea oaselor carpului. Fig. nr. 10. 4. Deformarea Madelung. 




Fig. nr. 10. 6. Displazii simple la nivelul coloanei vertebrale: a) Spina bifida deschisă; b) Hemivertebre, 
c) Vertebra în fluture, d) Bloc vertebral congenital. 

Fig. nr. 10. 7. Bloc vertebral 
congenital, L2-L3, spina 
bifida oculta L4. Radiografie 
coloană lombară a) AP şi b) 
LL. 




o Lombalizarea vertebrei - constă în prezenţa unor procese transverse libere, nefuzionate 
la nivel cu posibila prezenţă a unui disc intervertebral rudimentar S^-S2, care suferă 
precoce un proces de degenerare discală. Anomalia este asociată cu prezenţa coastelor la 
nivel L^. 

o Bloc vertebral - lipsa spaţiului intervertebral şi fuziunea într-un bloc a vertebrelor adiacente. 

De obicei cuprinde două vertebre, dar uneori se poate extinde şi la trei sau patru, 
o Spina bifida - constă în fuziunea incompletă a arcurilor neurale, care apare radiologie ca 

un defect radiotransparent pe linia mediosagitală. Apare la nivel lombar şi poate fi asociată 

cu meningocel. 

Termenul de spina bifida ocultă defineşte prezenţa unei zone radiotransparente pe 
linia mediosagitală, care nu este un defect real de fuziune, ci doar lipsa de osificare a 
cartilajului. 

10.1.3. La nivelul membrelor inferioare 

o Femur scurt congenital 

- apare datorită opririi 
în dezvoltare a porţiunii 
proximale a femurului, cu 
întârzierea osificării la acest 
nivel. Porţiunea distală este 
prezentă. Femurul apare 
scurtat, situat lateral şi 
dislocat proximal, asociat cu 
coxa-vara. 



Fig. nr. 10. 8. Pseudartroza congenitală 
a tibiei şi fibulei. Radiografie gambă 
stângă a) AP, b) LL. 




Displaziile scheletice 



643 




o Coxa-vara idiopatică - are o formă congenitală prezentă la naştere şi o formă infantilă care 
se manifestă în jurul vârstei de 4 ani. Este de obicei bilaterală, capul femural este jos situat 
în acetabul. Se constată un triunghi opac la baza colului datorat modificării traiectului 
liniilor de forţă. 

o Patela bi/multi partita - interesează porţiunea supero-externă a patelei, iar fragmentele 
prezintă corticală continuă (în fractura patelei corticala nu este continuă). 




Fig. nr. 10. 11. Hipoplazie peroneu. a) Radiogarafie comparativă Fl §- nr - 10 - 12 - Rotula bipartita, 
gambe AP, b) Radiografie gambă stângă LL. 12 anL Radiografie genunchi 

stâng PA. 

o Pseudartroza congenitală a tibiei şi fibulei - apare de obicei la unirea 1/3 mijlocii cu 
cea inferioară a diafizelor tibiale şi ulnare. Radiologie apar ca zone de transparenţă 
şi de scleroză. Cauza cea mai frecventă este neurofibromatoza. 

■ Deformări ale piciorului la nou născut 

Examinarea radiologică a piciorului necesită radiografii tibio-tars de faţă şi profil, radiografii 
de picior faţă şi oblică. 

Radiografiile trebuie realizate în condiţiile de încărcare mecanică articulară, fiind necesară 
fixarea plantei pe un plan rigid (la copii înainte de învăţarea mersului). 

Radiografia din AP se efectuează 
poziţionând piciorul în contact cu masa 
de examinat, axul gambei fiind aproape 
paralel cu axul porţiunii posterioare a 
piciorului. 

Unghiul talo-calcanean (astragalo- 
calcanean) măsoară în medie 40° (25°- 
55°) la nou născut, ajungând la 9 ani la 
aproximativ 25° (15°-35°). 

La copil axul talusului trece prin axul 
primului metatarsian, iar axul calcaneului 
prin axul celui de al IV-lea metatarsian. 

Fig. nr. 10. 13. Unghiul talo-calcanean. 



La nou născut axul talusului trece înapoia bazei primului metatarsian, iar unghiul format 
de talus şi primul metatarsian are o valoare între 10-15°. Unghiul format de calcaneu cu 
metatarsianul V la nou născut este în mod normal 0°. 

Radiografia de profil 

Piciorul se află poziţionat cu axul gambei perpendicular pe planul piciorului. Talusul este 
înclinat, ajungând în axul metatarsienelor, iar calcaneul este înclinat în sus şi în faţă, unghiul 
talo-calcanean fiind între 30-50°. 

Aceste unghiuri au valoare informativă, deoarece nu pot fi calculate foarte precis, valoarea 
lor depinzând de calitatea poziţionării. Cu toate acestea calcularea unghiului pe radiografiile 
de faţă şi profil ne permit orientarea diagnosticului spre anumite anomalii. 

Ecografia permite aprecierea raporturilor, a geometriei machetelor cartilaginoase ale 
tarsului în formare. 

Are un rol important pentru evaluarea în dinamică. 

Majoritatea deformărilor congenitale ale piciorului au o expresie evidentă clinică. La nou 
născut examinarea ecografică este utilă, în timp ce examinările radiologice intervin puţin 
în diagnosticul iniţial, dar se dovedesc a fi utile în supravegherea evoluţiei sub tratament. 
Radiografiile trebuie efectuate în condiţii de încărcare mecanică şi în poziţiile ortopedice de 
corecţie. (1) 

Fig. nr. 10. 14. Piciorul "varus equin" congenital, a) Radiografie 
tibiotars AP, b) Radiografie plante comparativ 



Tulburările de statică cel mai frecvent întâlnite sunt: 

o Piciorul "varus equin" congenital - reuneşte 3 anomalii: adducţia, inversarea şi 
flexia plantară a piciorului. 
Piciorul formează cu gamba un unghi deschis anterior (obtuz), flexia dorsală este limitată, 
iar planta priveşte înapoi. 

Pe radiografia de faţă se constată: 

■ deplasarea medială a navicularului şi cuboidului faţă de capul talusului; 

■ suprapunerea talo-calcaneană; 

■ adducţia (deplasarea medială) piciorului; 

■ unghiul format de axele calcaneului şi metatarsianului V este crescut. 

Pe radiografia de profil: axul talusului este paralel cu axul calcaneului 
IRM reconstrucţia multiplanară permite o bună vizualizare a articulaţiilor intertarsiene, a 
cartilajelor, a spaţiului articular, a părţilor moi. 

o Piciorul „talus congenital" - forma piciorului este pătrată; se remarcă o flexie dorsală 
a piciorului pe gambă. Radiografiile aduc un aport diagnostic mic (unghiul talo-tibial 
fiind mai mic de 70°. 

o Metatarsus adductus este anomalia cea mai frecventă dintre malformaţiile 
piciorului şi este caracterizată 
prin adducţia piciorului anterior, 
dată de deplasarea mediană 
a metatarsienelor faţă de tars. 
Radiografiile sunt inutile, ele 
scot în evidenţă doar o creştere a 

unghiului dintre axul calcaneului " ' 

şi metatarsianul V (unghiul talo- 
calcanean rămâne normal) (2) 



Fig. nr. 10. 15. Picior convex 
congenital. Radiografie plantă LL. 

o Piciorul convex congenital - aspectul plantei este convex, coexistând o mobilitate 
anormală între porţiunea anterioară şi cea posterioară a piciorului. 

Pe radiografia de profil talusul apare vertical. 

Pe incidenţa de faţă a radiografiei tibio-tarsiene, unghiul talo-calcanean este uşor 
modificat. 

o Oase accesorii ale piciorului se datorează prezenţei unor centrii de osificare 
supranumerari; cel mai frecvent se întâlnesc osul tibial extern, osul trigonum şi 
osul peronier. 

o Fuziunea oaselor tarsului este vizibilă numai la adult după încheierea creşterii. 
Radiologie se constată aplatizarea bolţii longitudinale, cu apariţia piciorului plat 
dureros. Semnul literei C este o linie neîntreruptă, formată de domul talusului şi 
sustentaculum tali pe radiografia laterală întâlnită în mai mult de 50% din cazuri. 
(3) 

IRM este deosebit de utilă deoarece permite recostrucţia multiplanară a imaginilor şi o 
bună evidenţiere a spaţiilor articulare, cartilajului. 

10.1.4. Displazia de şold 

Este o afecţiune frecventă, invalidantă cu consecinţe asupra inserţiei socioprofesionale a 
copilului. Este o afecţiune multifactorială în care sunt intricaţi atât factori genetici (forma 
acetabulului, laxitatea ţesutului conjunctiv, sexul) cât şi factori externi, oligohidroamnios, 
prezentare pelvină, primiparitate etc.) Boala apare mai frecvent la fete şi afectează mai ales 
articulaţia coxofemurală stângă. Este în cele mai multe cazuri unilaterală. 

Anatomopatologic 

La naştere, acetabulul nu este complet dezvoltat. La nivelul sprâncenei cotiloide se află 
cartilajul triunghiular al acoperişului (labrum). Nucleul de creştere al sprâncenei cotiloide 
apare la 8-9 ani şi fuzionează la 18 ani. (Poreseti) 

Acoperirea capului femural la adult în mod normal depăşeşte cu puţin 50%. 




Fig. nr. 10. 16. a) Subluxaţie, b) Luxaţie. 

Se vorbeşte de şoldul: 

■ luxabil 

■ subluxat 

■ luxaţia propriu-zisă 

în şoldul luxabil: cavitatea cotiloidă este puţin adâncă, acoperişul are oblicitate mare, 
sprânceana cotiloidă este hipoplazică. Colul femural este situat în valg sau în anteroversie 
exagerată. Capsula articulară este laxă. 

în şoldul subluxat capul femural se îndepărtează de fundul cotilului ajungând la nivelul 
sprâncenei cotiloide, care fiind hipoplazică permite deplasarea superoexternă. 

în şoldul luxat (luxaţie propriu-zisă) capul femural părăseşte cavitatea cotiloidă luxându- 
se în groapa iliacă externă. Luxaţia poate fi sprijinită, când se formează un neocotil sau 
nesprijinită. Cotilul nelocuit se umple cu ţesut grăsos. Limbusul cotiloidian (marginea 
periferică cartilaginoasă a cotilului) este hipertrofiat împiedicând reducerea. 

Diagnosticul imagistic la copilul mic care nu merge 

Diagnosticul imagistic evidenţiază modificările anatomopatologice. 

In stadiul de şold luxabil examinarea de primă intenţie este ecografia, iar dacă există 
indicaţii majore se poate folosi şi examen radiologie. 

în stadiul de şold subluxat examinarea de primă intenţie este radiografia standard, iar 
pentru aprecierea gradului de antetorsiune sau a porţiunilor cartilaginoase ale cotilului se 
utilizează IRM şi/sau CT. 

In stadiul de şold luxat se efectuează radiografia standard, iar pentru aprecierea cavităţii 
restante se apelează la IRM şi/sau CT. 

Indicaţiile majore ale examenului radiologie sunt: 

■ instabilitatea şoldului; 

■ scurtarea membrului inferior; 

■ limitarea abducţiei; 

■ existenţa bolii în antecedentele familiale. 

în afara acestora, examenul radiologie mai este indicat: când examenul clinic suspicionează 
luxaţie la un copil născut prin operaţie cezariană; la prima naştere; în prezentaţie pelvină sau 
când prezintă alte malformaţii. 

Pentru diagnosticul luxaţiei congenitale de şold pe o radiografie AP efectuată cu membrul 
în poziţie neutră (indiferentă) se trasează următoarele repere: 

- linia Hilgenreiner este orizontala ce trece prin cartilajele în Y; 

- linia Perkin este verticala care trece prin marginea laterală a acetabulului; 

- linia Shenton (arcul cervico- 



obturator) trece prin marginea 
superioară a găurii obturatorii şi se 
continuă pe marginea inferioară a 
colului femural; 
- unghiul acetabular este format de 
orizontala ce trece prin cartilajul în 



Fig, nr. 10. 17. Repere în aprecierea 
luxaţiei congenitale coxofemurale. 

Y (linia Hilgenreiner) şi o linie oblică ce uneşte porţiunea externă a cartilajului în Y 
cu marginea externă a sprâncenei cotiloide; valoarea normală este 25°-35° (la adult); 
Valorile normale ale acestui unghi depind de vârstă şi de sex. La fete este mai mic 
decât la băieţi cu 2°-3°. La naştere, valoarea acestui unghi este de aproximativ 28° la 
fete şi 26° la băieţi. La 6 luni în mod normal nu depăşeşte 24° la fete şi 21° la băieţi, în 
timp ce la 1 an el trebuie să fie mai mic de 21° la fete şi 20° la băieţi. în mod fiziologic, 
la 7 ani, valorile acestui unghi sunt mai mici de 19° la fete şi 18° la băieţi. (4) 

- unghiul de acoperire a capului femural este format de o verticală ridicată din centrul 
capului femural şi o linie ce uneşte acest punct cu marginea externă a sprâncenei 
cotiloide. în mod normal are 20°-35°. 

Semnele radiologice înainte de apariţia 
nucleului capului femural, arată că şoldul este 
luxabil: 

- marginea superioară a metafizei 
femurului trebuie să fie la o distanţă 
mai mare de 5 mm faţă de linia 
Hilgenreiner; 

- marginea externă a metafizei trebuie 
să fie situată medial faţă de linia 
ce trece prin marginea externă a 
sprâncenei cotiloide; 

- arcul cervico-obturator este întrerupt 
datorită ascensionării femurului; 

- unghiul acetabular mai mare de 30° 
indică o verticalizare a plafonului 
cotiloidian ceea ce sugerează 
displazie; 

- unghiul acoperişului evidenţiază 
gradul acoperirii capului femural de 
către cotii. Un unghi cu valoarea sub 
25° pledează pentru displazie. 




Fig. nr. 10. 19. Aspect normal. Nucleu de creştere Fig. nr. 10. 20. Luxaţie congenitală coxofemurală 
asimetric. Radiografie bazin AP. în dreapta, 7 luni. Radiografie bazin AP. 




Fig. nr. 10. 18. Luxaţie congenitală coxofemurală 
în stânga, 3 luni. Radiografie bazin AP. 

Fig. nr. 10. 21. Radiografie bazin cu membrele în 
abducţie. 



Semnele radiologice după apariţia 
nucleului capului femural arată existenţa 
subluxaţiei sau luxaţiei. 

■ nucleul capului femural este situat 
excentric în cavitatea cotiloidă; 

■ deplasarea cea mai frecventă este 
superoexternă; 

■ întârzierea osificării nucleului 
care este mai mic şi decalcifiat; 

■ arcul cervicoobturator (linia 
Shenton) este întrerupt; 

■ o radiografie cu membrele în 
abducţie ("poziţia de broască") 
este indicată doar atunci când 
trebuie măsurat unghiul de 
anteversie al colului înaintea 
osteotomiei de rotaţie. Acest 

unghi are valoare de 30°-50° la nou născut, de 20° la copilul de 6-12 ani şi de 10° -15° 
la adult. 

Atunci când pe radiografia din AP deplasarea laterală a femurului este importantă se 
impune o examinare CT sau IRM pentru a vizualiza eventuala inversare a orientării labrumului 
acetabular (limbusul), care pătrunde în cavitate, sau prezenţa altor ţesuturi moi situate în 
fundul cavităţii cotiloide care împiedică reducerea. 

CT evidenţiază poziţia capului femural în raport cu acetabulul, conţinutul cavităţii cotiloide 
şi amprenta dată de tendonul muşchiului iliopsoas asupra capsulei articulare. CT evidenţiază 
cel mai bine unghiul de anteversie. 

Iradierea destul de mare dată de CT poate fi redusă prin scăderea KV şi miliamperajului. 

Diagnosticul ecografic 

Stabilitatea şoldului şi dezvoltarea acetabulului sunt bine apreciate ecografic înainte de 
apariţia radiografică a nucleului capului femural. 
Ecografia permite: 

■ evaluarea morfologică a capului 
femural şi a gradului de dezvoltare 
acetabulară; 

■ evaluarea dinamică a gradului de 
instabilitate a şoldului. (5) 



Fig. nr. 10. 22. Schema articulaţiei 
coxofemurale. 1. Osul iliac; 2. Acoperişul 
acetabulului; 3. Peretele medial al 
acetabulului; 4. Marginea inferioară 
a osului iliac la nivelul cartilajului în 
Y; 5. Cartilajul în Y; 6. Ischionul; 7. 
Capul femural cartilaginos; 8. Nucleul 
de osificare; 9. Acoperişul cartilaginos 
al acetabulului; 10. Labrum; 11. Fosa 
intertrohanterică; 12. Cartilajul de creştere; 
13. Metafiza femurului. 

Prin metoda Graf în secţiune coronală cu un traductor liniar se poate aprecia: 

■ adâncimea cotilului; 

■ gradul deplasării capului femural; 

■ orizontalizarea cartilajului triunghiular al acoperişului (labrumului) prin determinarea 
unghiului alfa şi beta. 

Unghiul alfa este măsurat între linia de bază ce trece prin marginea laterală a osului iliac şi linia 
ce uneşte cartilajul în Y cu marginea laterală a acetabulului. Valoarea sa normală este de 60°. 

Unghiul beta se măsoară între linia de bază şi linia care trece prin unghiul acetabulului şi 
labrum. Valoarea sa normală este sub 55°. 

Clasificarea Graf 

Clasificare iniţială de R. Graf a fost îmbunătăţită, ulterior, de diverşi autori. Modificarea 
cea mai importantă adusă se referă la examinarea dinamică. (6) 

în stadiul II. c s-a adăugat aprecierea stabilităţii articulaţiei capului femural care este 
concentric dar instabil în timpul manevrei Barlow. Ecografic se poate evidenţia în dinamică 
îndepărtarea capului femural de cavitatea cotiloidă. Distanţa cap femural - cavitate cotiloidă 
este în mod normal 3 mm. 

De asemenea, se poate urmări în dinamică reducerea luxaţiei prin manevra Barlow în 
cazurile care prezintă cap femural excentric. 

După conferinţa de consens asupra utilizării ecografiei în diagnosticul displaziei de şold 
din 1993, de la Wilmington U.S.A., este în general acceptată atât examinarea morfologică 
bazată pe secţiunea coronară cât şi aprecierea stabilităţii şoldului. (7) 

O alternativă la metoda Graff a fost propusă de Zieger, care a calculat un unghi delta între 
linia de bază şi o linie ce trece prin cartilajul în Y şi marginea acetabulară. Pentru a aprecia 
gradul de dislocare laterală al femurului, Zieger a propus trasarea unei linii (vector line) care 
trece prin mijlocul capului femural ipotetic. 

Examenul ecografic mai evidenţiază gradul acoperirii capului femural de către cotii. Există 
mai multe metode de determinare a gradului de acoperire al capului femural. 

Capul femural este situat medial faţă de linia de bază cu aproximativ 50% din suprafaţa sa. 
Atunci când doar 33% este situat medial există suspiciunea de subluxaţie, iar când mai puţin 
din 33% din capul femural este acoperit de cotii se poate afirma diagnosticul de luxaţie. 

Clasificarea Graf 


alfa 


beta 


1 . Normal 


>60° 


<55° 


II. a. Fiziologică, 1 maturitate 


51° la naştere 
60° la 3 luni 




II. b. Sold displazic (luxabil) 


50° - 60° la 3 luni 


55- 75° 


II. c. Sold de tranziţie de la 
displazie severa la subluxatie 


43 - 51° 


>70° 


Tini il 1 1 1 7\ ^ i ihli lYPitip 
1 l[JUI III. a jUUIUAclUt: 






Tipul 1 1 1 . b. C resterea ecourilor 
în partea cartilaginoasa a 
acetabulului 


<43° 


>77° 


Tipul IV Luxatie cu labrum 
interpus între capul femural si 
acetabul 


<43° 


>77° 



Ecografia poate măsura dimensiunea capului femural, întârzierea în osificare a acetabulului şi, 
de asemenea, poate aprecia cavitatea cotiloidă şi inversarea orientării labrului în cazul de luxaţie în 
care capul femural părăseşte complet cavitatea cotiloidă. In plus, în secţiune transversală ecografia 
evidenţiază descentrarea capului femural faţă de cartilajul în Y dintre ischion şi pube. 

Prognostic: un unghi mai mic de 50° la naştere sau de 50°-59° după 3 luni indică un risc 
semnificativ pentru apariţia luxaţiei dacă nu se face tratament. Copilul trebuie examinat 
ecografic lunar. 

Diagnosticul imagistic la copilul care merge 

Odată cu începerea mersului semnele de subluxaţie sunt evidente. In cazul luxaţiei, capul 
femural părăseşte cavitatea cotiloidă şi ajunge în groapa iliacă externă, unde se poate localiza 
fie anterior sub spina iliacă antero-inferioară, fie posterior când muşchii pelvitrohanterieni 
rotesc femurul înăuntru. 

Uneori femurul rămâne într-o poziţie intermediară deasupra cotilului. Bazinul se 
sprijină pe femur doar parţial, membrul inferior fiind scurtat. In luxaţia anterioară bazinul 
basculează posterior şi constatăm aplatizarea lordozei lombare, iar în cea posterioară avem 
hiperlordoză. 

Bazinul este asimetric basculat lateral ceea ce duce la apariţia unei scolioze cu convexitatea 
de partea sănătoasă. 

Cavitatea cotiloidă este puţin adâncă; oblicitatea plafonului cotiloidian este mare; 
sprânceana cotiloidiană este hipolazică. 
Frecvent se constată coxa valga, colul femural 
este în antetorsiune. Capul femural apare 
cu întârziere, iar când îşi termină creşterea 
este turtit deformat. Se constată hipotrofia 
întregului membru inferior. 

IRM şi CT sunt foarte utile în aprecierea: 

Fig. nr. 10. 25. Luxaţie congeniatală 
coxofemurală stângă, cu neocotil iliac, 
situat anterior sub spina anterosuperioară. 
Radiografie bazin AP. 




652 



Aparatul osteoarticular 



■ conţinutului cavităţii cotiloide, care de obicei se umple cu ţesut grăsos; 

■ a limbusului cotiloidian, care este hipertrofiat, iar uneori pătrunde în cavitate; 

■ a ligamentului rotund care poate fi hipertrofiat sau rupt; 

■ a capsulei articulare, care este întinsă cu multiple aderenţe, a hipotrofiei musculare. 
Luxaţia congenitală la adolescent 

Luxaţia congenitală anterioară sprijinită de neocotil este forma cea mai frecvent întâlnită, 
urmată de luxaţia posterioară simetrică. Luxaţia posterioară asimetrică este forma cea mai 
evidentă clinic datorită scurtării membrului inferior şi hiperlordozei lombare. Luxaţia este o 
boală invalidantă care duce la apariţia precoce a artrozei. (8) 

10.2. Displazii complexe 

Termenii displazie osoasă, displazie scheletică sau osteocondrodisplazie se referă la un 
grup (heterogen din punct de vedere genetic şi clinic) de tulburări ale dezvoltării şi creşterii 
scheletului. Frecvenţa displaziilor este destul de mare în comparaţie cu alte afecţiuni (244- 
322 la un milion de locuitori, faţă de 5,3 cât au tumorile). 

Grupul Internaţional de Studiu al displaziilor osoase a denumit şi clasificat aceste boli 
pe baza anomaliilor genetice (când acestea sunt decelabile) sau pe baza manifestărilor 
clinice şi radiografice comune (când anomaliile genetice nu sunt precizate). Majoritatea sunt 
condrodisplazii, singura osteodisplazie veritabilă descrisă fiind osteogeneza imperfectă. 

Din punct de vedere al prognosticului vital displaziile pot fi letale sau compatibile cu 
viaţa. în ce priveşte mecanismului etiopatogenetic în prezent, displaziile se clasifică în: 

1. Displazii care apar în tulburări de sinteză a proteinelor matricei cartilaginoase 

a) Displaziile spondiloepifizare 

b) Osteoartrooftalmopatia ereditară (Displazia Stickler) 

c) Displazia metafizară Schmid 

d) Pseudoacondroplazia 

e) Displazia epifizară multiplă. 

2. Displazii care apar în tulburări ale receptorilor transmembranari: 

a) acondroplazii 

b) displazia metafizară Jansen 

3. Displazii care apar în tulburări ale transportorilor de ioni 

a) displazia diastrofică 

b) acondrogeneza tip 1 B 

4. Displazii care apar în tulburări ale factorilor celulari de transcripţie a informaţiilor 
genetice. 

a) displazia campomielică 

b) displazia cleidocranială 

c) osteooncodisostoza 

5. Displazii care apar în tulburări ale resorbţiei osoase. 

a) osteopetroza 

b) picnodisostoza 

6. Displazii de cauză necunoscută: 

a) sindromul ELLIS-van CREVELD (displazia condroectodermală), displazia toracică 
asfixiantă, 

b) sindromul polidactilie-coaste scurte, displaziametatrofică, displazia spondilometafizară 
(tip Kozlowski), osteocondrozele juvenile (vezi necroze aseptice) şi altele. 

Clasificarea internaţională a osteocondrodisplaziilor (1992) 
A. Displazii ale oaselor tubulare şi late şi scheletului axial 



1. Grupul acondroplaziilor 

Displazia tanatoforică 

Acondroplazia 

Hipocondroplazia 

2. Acondrogenezia 

Tip IA 
Tip T B 

3. Grupul spondilodisplaziilor 

Tip San Diego 
Tip Torrance 
Tip Luton 

4. Grupul displaziilor metatropice 

Fibrocondrogenezia 
Displazia Schneckenbecken 
Displazia metatropică 

5. Grupul displaziilor "cu coastă scurtă" 

(cu sau fără polidactilie) 
Tip I Saldino Noonan 
Tip II Majewski 
Tip III Verma-Naumoff 
Tip IV Beemer-Langer 
Displazia toracică asfixiantă 
Displazia Ellis-van Creveld 

6. Grupul displaziilor diastrofice 
(atelosteogeneza ) 

Displazia Boomerang 
Atelosteogeneza tip I 
Atelosteogeneza tip II (de la Chapelle) 
Omodisplazia tip I (Maroteaux) 
Omodisplazia tip II (Borochowitz) 
Sindromul otopalatodigital Tip II 
Displazia diastrofică 
Displazia pseudodiastrofică 

7. Grupul displaziilor Kniest-Stickler 

Displazia segmentară tip Silverman- 

Handmaker 
Displazia segmentală tip Rolland- 

Desbuquois 
Displazia Kniest 

Displazia otospondilomegaepifizară 
Displazia Stickler 

8. Grupul displaziilor spondiloepifizare 

Displazia Langer-Saldino 
(acondrogenezia tip II) 



Hipocondrogenezia 
Displazia spondiloepifizară 

9. Alte displazii spondilo-epi(meta)fizare 

Displazia spondiloepifizară X lincată 
tardivă 

Alte displazii spondilo-epi(meta)fizare 

cu debut 
tardiv (d. Namaqualand, D. Irapa) 
Displazia progresivă 

pseudoreumatoidă 
Displazia Dyggve-Melchior-Clausen 
Displazia Wolcott-Rallison 
Displazia imunoosoasă 
Pseudoacondroplazia 
Opsismodisplazia 

10. Grupul disostozelor multiple 

Mucopolizaharidoza tip I-H 
Mucopolizaharidoza tip I-S 
Mucopolizaharidoza tip II 
Mucopolizaharidoza tip III A 
Mucopolizaharidoza tip III B 
Mucopolizaharidoza tip III C 
Mucopolizaharidoza tip III D 
Mucopolizaharidoza tip IV A 
Mucopolizaharidoza tip IV B 
Mucopolizaharidoza tip V 

(reclasificată ca I-S) 
Mucopolizaharidoza tip VI 
Mucopolizaharidoza tip VII 
Fucozidoza 
a-Manozidoza 
-Manozidoza 
Aspartilglucozaminuria 
Gangliozidoze gMl 
Sialidoze 

Boala depozitelor sialice 
Galactisialidoze 
Mulcosulfatidoze 
Mucolipidoza II 
Mucolipidoza III 
Mucolipidoza IV 

11. Displazii spondilometafizare 

Displazia spondilometafizară tip 

Kozlowski 
Displazia spondilometafizară tip 

Sutcliffe 

Spondiloencondrodisplazia 

12. Displazii epifizare 

Displazia epifizară multiplă 
Fairbanks-Ribbing 

13. Grupul condrodisplaziilor punctate 

Tip rizomelic 
Tip Conradi-Hunermann 
Tip X lincat recesiv 
Tip MT 

Altele care includ sindromul CHILD: 

• Sindromul Zellweger 

- embriopatia indusă de warfarină 

- anomalii cromozomiale 

• Embriopatii induse de alcool 

14. Displazii metafizare 

Tip Jansen 

Tip Schmid 

Tip Spahr 

Tip McKusik 

Anadisplazia metafizară 

Tip Shwachman 

Deficit de adenozin-dezaminază 

15. Brahirahie 

Brahiolmia 

16. Displazii mezomelice 

Discondroosteoza 
Tip Langer 
Tip Nievergelt 
Tip Robinow 

17. Displazii acro-acro-mezomelice 

Displazia acromicrică 
Displazia geleofizică 
Acrodisostoza 

Displazia tricho-rino-falangiană tip I 
Displazia tricho-rino-falangiană tip II 
Displazia Saldino-Mainzer 
Pseudohipoparatiroidism 
Displazia cranioectodermală 
Displazia acromezomelică 
Displazia Grebe 

18. Displazii cu interesare importantă dar 
nu exclusivă a oaselor membranoase 

Displazia cleidocranială 

Tip osteodisplastic Melnik-Needless 

19. Grupul displaziilor cu încurbarea 
oaselor 

Displazia campomelică 



Displazia kifomelică 
Displazia Stuve-Wiedermann 

20. Displazii cu luxaţii multiple 

Sindromul Larsen 
Sindromul Desbuquois 
Displazia spondiloepimetafizară cu 
laxitate articulară 

21. Grupul dwarfismului primar 
osteodisplastic 

TipI 
Tip II 

22. Displazii cu scăderea densităţii osoase 

Osteogeneza imperfectă 
Osteoporoza cu pseudogliom 
Osteoporoza idiopatică juvenilă 
Sindromul Bruck 
Homocistinuria 
Sindromul Singleton-Merten 
Geroderma osteodisplastică 
Sindromul Menkes 

23. Displazii cu mineraliazare defectuoasă 

Hipofosfatazia 
Rahitism hipofosfatemic 
Rahitism pseudodeficitar 
Hiperparatiroidism neonatal 

24. Displazii cu creşterea densităţii osoase 

Osteopetroza 

a) tip precoce 

b) tip tardiv 

c) tip intermediar 

d) cu acidoză tubulară renală 
Disosteoscleroza 
Picnodisostoza 
Osteoscleroza tip Stănescu 
Osteoscleroza axială 

a) Osteomezopicnoza 

b) Sindromul Netherton 

c) Trico-tiodistrofia 
Osteopoichiloza 
Meloreostoza 
Osteopatia striată 

Osteopatia striată cu scleroză cranială 
Displazia diafizară Camurati- 

Engelmann 
Displazia cranio-diafizară 
Displazia Lenz-Majewski 
Displazia craniometadiafizară 
Hiperostoza endostală 

a) Boala van Buchem 

b) Sclerosteoza Boala Pyle 

c) Boala Worth Osteoectazia cu hiperfosfatază 

d) Forma cu hipoplazie cerebeloasă Displazia oculo-dentoosoasă 
Pahidermoperiostoza a) tip sever 

Displazia fronto-metafizară b) tip moderat 

Displazia cranio-metafizară Hiperostoza corticală infantilă 

a) tip sever familială-Caffey 

b) tip moderat 

B. Dezvoltare defectuasă a componentelor scheletice cartilaginoase şi fibroase 

Displazia epifizară hemimelică Displazia fibroasă cu modificări de 
Exostoza cartilaginoasă multiplă pigmentare 

Encondromatoza (Boala Ollier) şi pubertate precoce (Boala McCune- 
Encondromatoza cu hemangioame Albright) 

(Boala Maffucci) Cherubism 

Metacondromatoza Miofibromatoza (fibromatoza 
Displaziaosteoglofononică generalizată) 
Displazia fibroasă (Boala Jaffe- 

Lichtenstein) 

C. Osteolize idiopatice 

1. Predominant falangiană 3. Multicentrică 

Acroosteoliza ereditară Sindrom Winchester 

Tip Hajdu-Cheney Tip Torg 

2. Predominant carpiană/tarsiană Displazia mandibulo-acrală 

Osteoliza carpo-tarsiană cu nefropatie 4. Altele 

Sindromul Francois (distrofia dermo- Osteoliza expansivă familială 

condro-corneeană) 

Examenul radiologie 

Are o importanţă deosebită în diagnosticul displaziilor osoase deoarece de multe ori nu 
există alte modificări biochimice specifice pentru diagnostic. Chiar şi atunci când există, ca în 
cazul mucopolizaharidozelor, examenul radiologie trebuie să confirme diagnosticul. Examenul 
radiologie corect este necesar pentru prognostic şi pentru sfatul genetic. (9) 

Diagnosticul ecografic prenatal este deosebit de util, dar din păcate el nu are încă sensibilitatea 
şi specificitatea necesară pentru a preciza diagnosticul. Dificultatea constă în faptul că nu toate 
segmentele pot fi examinate cu acurateţe maximă şi pot fi detectate doar anomaliile de lungime 
şi de formă importante ale oaselor, care apar destul de rar în perioada intrauterină. 

Examenul radiologie 

■ trebuie să includă întreg scheletul 

■ este necesară cunoaşterea semnelor cardinale de boală la fiecare afecţiune 

■ trebuie examinat fiecare segment osos (epifiză, metafiză, diafiză) 

■ lungimea osului este importantă pentru diagnostic. Scurtarea poate fi: rizomielică 
(humerus, femur), mezomielică (tibia, radius), acromielică (mână, picior) 

■ dintre semnele descrise doar o parte se întâlnesc la fiecare caz 

■ examenul radiologie trebuie efectuat în evoluţie, deoarece unele semne evoluează cu 
vârsta. Examinarea înainte de pubertate este importantă, deoarece oferă informaţii 
şi despre cartilajul de creştere. 

Sunt descrise succint semnele cele mai cunoscute din displaziile mai frecvent întâlnite. 

10. 2.1. Grupul acondroplaziilor 
10.2.1.1 Acondroplazia 

Acondroplazia este o boală heterozigotă, autosomal dominantă, prezentă la naştere. Defectul 
genetic este situat pe locusul 2.5 Mb al cromozomului 4pl6.3. 

Acondroplazia este compatibilă cu viaţa şi se datorează unei rate scăzute de formare a 
cartilajului normal. 

Fig. nr. 10. 27. Acondroplazie a) Radiografie bazin; 
b) Radiografie genunchi. 



Radiologie 

Oasele lungi apar scurtate, în special humerusul şi femurul (scurtare rizomielică).Umerusul 
este mai scurt decât ulna iar femurul mai scurt decât tibia. 

Epifizele sunt voluminoase şi deformate, metafizele sunt lărgite. Diafizele sunt normale dar 
par largi deoarece oasele sunt scurte. Metafiza superioară a tibiei este concavă şi apare genum 
varum. Epifiza distală a femurului are formă conică. Fibula este mai lungă decât tibia. (10) 

Craniu cu calvaria foarte dezvoltată cu bosele frontale proeminente dar oasele faciale şi ale 
bazei craniului hipoplazice. Foramen magna este mică putând cauza hidrocefalie. Mastoida are 
pneumatizare redusă. Uneori apare impresiune bazilară. Piramidele pietroase sunt apropiate 
de linia mediană. Unghiul bazilar este redus având 85°-120°. Valorile normale ale acestui 
unghi sunt cuprinse între 137° şi 152°. 

Coloană: corpii vertebrali sunt aplatizaţi au diametrul anteroposterior mic, conturul posterior 
concav. Scăderea în înălţime a corpilor vertebrali face ca spaţiul intervertebral să apară relativ 
larg. Apofizele transverse sunt scurte. încă din copilărie apare cifoză şi hiperlordoză. 

Canalul vertebral este îngust în regiunea lombară, deoarece distanţa interpedunculară scade 
de la la L5 Această anomalie duce la apariţia de stenoze de canal spinal şi constituie un 
factor favorizant pentru degenerarea discală şi artroza interapofizară. 

Oasele bazinului: aripile iliace sunt scurte, largi şi rotunde cu aspect de "urechi de elefant". 
Acoperişul acetabulului este orizontalizat. Bazinul este mic, iar strîmtoarea superioară are 
aspect de "cupă de şampanie". Hiperlordoză face ca promontoriul să fie proeminent, iar sacrul 
orizontalizat. 

Toracele prezintă stern şi coaste scurte. Capătul anterior al coastelor are formă de cupă. 
Claviculele sunt lungi. 

Oasele mâinii şi piciorului sunt scurte şi largi. Degetele au aceeaşi lungime şi sunt 
divergente: "mână în trident". Vârsta osoasă este întârziată. 

CT evidenţiază o lărgire a ventriculilor cerebrali. 

IRM evidenţiază hernierea nucleilor pulpoşi. 

10.2.2. Grupul displaziilor diastrofice 
1.1.1.1. Displazia diastrofică 

Displazia diastrofică este o boală autosomal recesivă caracterizată prin nanism, modificări 
de statică vertebrală (scolioză, rotaţii în ax), deformări ale oaselor cu subluxaţii. 
Radiologie se constată: 

■ nanism şi deformări scheletice difuze; 

■ oasele tubulare sunt scurte având metafizele lărgite; 

■ primul metacarpian poate avea o formă ovalară, iar oasele carpului pot prezenta 
nuclei de osificare accesorii, osificare prematură şi deformări; 

■ întârzierea apariţiei nucleilor de osificare. Uneori aceştia sunt modificaţi cu aspect 
asemănător cu cel întâlnit în osteonecroza aseptică; 

■ cifoză cervicală severă, rar subluxaţie atlanto-axială; scolioză (mai frecvent la sexul 
feminin). 

10.2.3. Grupul displaziilor spondiloepifizare 
10.2.3.1. Displazia spondiloepifizară 

Displazia spondiloepifizară este o condrodisplazie autosomal dominantă caracterizată prin 
platispondilie generalizată şi displazie epifizară. Defectul genetic este localizat pe locusul 
COL 2 AI care codifică sinteza de colagen tip II. 

Aspectul radiologie este dominat de modificările coloanei vertebrale. 

Radiologie se constată: 
La nivelul coloanei vertebrale: 

■ modificările predomină la 
nivel lombar, dar pot afecta 
orice segment; 

■ corpii vertebrali sunt puţin 
înalţi, iar platourile prezintă 
neregularităţi, aspect 
asemănător celui din boala 
Scheuermann severă; apare 
o "bombare" a platourilor 
superioare în partea lor 
posterioară, mai ales la nivel 
toracic şi lombar; 

■ modificări degenerative 
discale asimetrice, situate la 
nivelul porţiunii posterioare 
a discului ce duce la falsa 
impresie de lărgire a 
spaţiului anterior; 

La nivelul articulaţiilor mari: 

■ epifizele uşor turtite, mai ales la nivelul capului femural; 

■ colul femural poate fi hipoplazic; 

■ modificările epifizare sunt mai puţin evidente, iar cele ale coloanei mult mai 
pronunţate decât în displazia epifizară multiplă ; 

■ artroză precoce scapulo-humerală şi mai ales coxo-femurală. 

S-a descris şi o formă tardivă: displazia spondiloepifizară Maroteaux, cu platispondilie 
generalizată dar fără proeminenţele de pe faţa anterioară a corpilor vertebrali. 




Fig. nr. 10. 29. Displazie spondiloepifizară. a) Radiografie 
mână. b) Radiografie genunchi 



10.2.4. Alte displazii spondilo epi(meta)fizare 
10.2.4.1. Pseudoacondroplazia 

Pseudoacondroplazia are două forme: recesivă (moderată) şi dominantă (severă) 
Radiologie: 

Craniul are aspect normal spre deosebire de acondroplazie. 
Coloana: 

■ corpii vertebrali pot fi turtiţi şi neregulaţi; 

■ la vârsta adultă aspectul poate fi normal sau de platispondilie şi scolioză. 
Oasele lungi: 

■ nucleii epifizari apar cu întârziere şi sunt neregulaţi spre deosebire de 
acondroplazie; 

■ după formarea lor epifizele prezintă grade variate de displazie; 

■ metafizele sunt lărgite. 

Oasele bazinului: 

■ acetabul neregulat, ilion mare, ischion şi oase pubiene scurte; 

■ frecvent coxartroză precoce. 

Mâinile: 

■ întârziere în osificarea oaselor tubulare scurte şi a celor carpiene; 

■ scurtarea radiusului şi ulnei prin hipoplazie parţială, dând aspect de V la nivelul 
articulaţiei radiocarpiene. 

10.2.5. Grupul disostozelor multiple 

10.2.5.1. Disostoza multiplă (mucopolizaharidoze şi mucolipidoze) 

Mucopolizaharidozele reprezintă un grup heterogen de boli genetice care se datorează 
deficienţei de sinteză a unei sulfataze care degradează glicosaminoglicanii numiţi şi 
mucopolizaharide. Aceştia după degradare parţială se acumulează în lizozomi sau sunt 
excretaţi în cantităţi mari în urină sub formă de dermatan, heparan şi keratan sulfat. 
Principalele tipuri de mucopolizaharidoze sunt: 

Tip I-H (sindromul Hurler) 

Tip II (sindromul Hunter) 

Tip III (sindromul Sanfilippo) 

Tip IV (sindromul Morquio-Brailsford) 

Tip V, reclasificată ca tip I-S (sindromul Scheie) 

Tip VI (sindromul Maroteaux-Lamy) 

Toate sunt anomalii autosomal recesive, cu excepţia tipului II care este X-lincată. 

Mucopolizaharidozele şi o parte din mucolipidoze prezintă caracteristici clinice şi 
radiologice identice. Modificările scheletale comune regăsite în ambele grupuri au fost 
denumite "disostoză multiplă". (11) 

Clinic se constată: macroglosie, dentiţie anormală, hiperplazie adenoidiană, hernii inghinale 
şi ombilicale congenitale, deformări articulare, uneori malformaţii cardiace. 

Radiologie 

Craniu 

■ macrocefalie şi dolicocefalie prin închiderea prematură a suturii sagitale şi 
lambdoide; 




Fig. nr. 10. 30. Displazie spondiloepifizară tip IV. a) Radiografii coloană cervicală, b) Radiografie coloană 
dorsolombară LL, c) Radiografii toracice LL. 

Fig. nr. 10. 31. Displazie spondiloepifizară tip IV. a) Radiografie comparativă de mâini, b) Radiografie 
craniu LL, c) Radiografie bazin, d) Radiografie comparativă de genunchi. 




■ lărgirea diploei şi pneumatizarea insuficientă a sinusurilor. Mastoide cu pneumatizare 
redusă; 

■ şa turcică largă sub forma literei "J". 

Sistemul nervos central. 

■ IRM evidenţiază substanţa albă cu atenuare redusă, întârzierea mielinizării; 

■ în T2 substanţa albă prezintă hiper semnal; 

■ şanţurile cerebrale apar lărgite; ventriculii măriţi în volum; dura mater este 
îngroşată. 

Coloană 

■ în incidenţă LL: platispondilie, corpii vertebrali prezentând o proeminenţa în formă 
de cioc pe marginea anterioară, rezultatul anomaliilor de dezvoltare, hipotoniei şi 
hernierii anterioare a nucleului pulpos. Localizarea proeminenţei poate fi centrală, 
ca în sindromul Morquio sau anteroinferioară, ca în sindroamele Hurler; 

■ hipoplazia corpului cu cifoză dorsolombară (aspect caracteristic ); 

■ hipoplazia odontoidei cu subluxaţie C1-C2. Subluxaţia atlanto-odontoidiană este 
caracteristica principală în tipul I-H. 

Torace: Coaste îngustate în porţiunea posterioară şi lărgite în cea anterioară. Clavicule 
scurte şi groase. Scapula este ridicată. Traheea este îngustă. Frecvent se constată cardiopatii 
congenitale. 

Pelvisul este îngustat prin hipoplazia oaselor iliac; unghiul acetabular crescut; osificare 
întârziată şi subluxaţie coxofemurală; coxa valga. 
Oase tubulare lungi şi scurte prezintă: 

■ osificare epifizară întârziată, corticală subţiată, osteopenie; 

■ osteoporoză localizată la nivelul epifizelor distale ale oaselor metacarpiene;oasele 
carpului sunt mici şi neregulate; metacarpienele sunt lărgite; 

■ hipoplazia falangelor distale; lărgirea şi scurtarea celorlalte falange. 

10.2.6. Displazii epifizare 
10.2.6.1. Displazia epifizară multiplă 

Displazia epifizară multiplă este o boală autosomal dominantă, caracterizată prin nanism, 
brahidactilie, dezvoltare defectuoasă a centrilor epifizari, cu apariţie precoce a artrozei. 
Manifestările clinice apar între 5 şi 14 ani. 

Radiologie, spre deosebire de displazia spondiloepifizară coloana are aspect normal. 
Pe baza gradului afectării articulaţiei coxofemurale se descriu două tipuri (cu importanţă 
în prognostic şi recuperare): 

Tipul I: cu modificări severe: fragmentarea şi turtirea nucleului de osificare, displazie 

acetabulară şi luxaţie de şold. 
Tipul II: cu modificări moderate şi subluxaţie. 

10.2.7. Grupul condrodisplaziilor punctate 
10.2.7.1. Condroplazia punctată 

Condroplazia punctată este o afecţiune rară, cu caracter familial, caracterizată prin calcificări 
punctiforme la nivelul epifizelor în dezvoltare. 

Aspectul punctat al epifizelor este un semn radiologie şi nu o entitate nosologică, fiind 
rezultatul unei anomalii în dezvoltarea şi dispunerea condrocitelor la nivelul nucleilor de 
creştere osoasă. Acest aspect este întâlnit şi în embriopatiile induse de warfarină şi alcool. 

Există două forme: autosomal dominată şi autosomal recesivă. 

Clinic se constată scurtare rizomielică a membrelor, microcefalie, dezvoltare staturală 
întârziată, cataractă congenitală. 
Radiologie 

Caracteristica formei dominante este scurtarea asimetrică a membrelor. 

■ calcificări punctiforme dense la nivelul oaselor tarsului şi carpului, epifizele oaselor 
lungi, proceselor transverse spinoase şi a oaselor pelvisului. 

■ scolioză prin displazia corpilor vertebrali. 

în forma recesivă sunt prezente: 

■ calcifieri punctiforme; 

■ oasele lungi sunt scurte asimetric, iar metafizele sunt neregulate; 

■ apar calcificări traheale, iar din profil corpii vertebrali prezintă o transparenţă verticală 
care nu apare în forma dominantă. 

10.2.8. Displazii metafizare 
10.2.8.1. Displazia metafizară Schmidt 

Displazia metafizară Schmidt este o boală autosomal dominantă, fiind o formă moderată, 
relativ comună, de condrodisplazie metafizară. Nu prezintă modificări biochimice. 
Radiologie 

■ scurtarea oaselor lungi, mai ales la nivelul membrelor inferioare; 

■ metafizele oaselor lungi sunt lărgite, aspect asemănător cu rahitismul vitamina D 
rezistent; 

■ frecvent apare coxa-vara 

10.2.9. Displazii cu interesare importantă, dar nu exclusivă a oaselor membranoase 
10.2.9.1. Displazia cleido-cranială 

Displazia cleidocranială este o boală autosomal dominantă datorată unei anomalii localizată 
pe braţul scurt al cromozomului 6 p. 

Deşi denumirea sugerează doar afectarea claviculei şi a craniului, displazia este generalizată 
şi cuprinde defecte de dezvoltare a coloanei pe linia mediană, maturizare scheletică întârziată, 
anomalii dentare. Cele mai evidente sunt modificările localizate la nivelul craniului şi 
claviculei. 

Radiologie 
Craniu: 

■ reducerea mineralizării oaselor; 

■ dimensiuni normale sau craniu lărgit la nivelul calvariei şi îngustat la bază, cu aspect 
de "pară întoarsă"; 

■ persistenţa fontanelei anterioare; 

■ deplasarea cranială a clivusului şi şeii turceşti, frecvent asociată cu impresiune 
bazilară; 

■ absenţa sau hipoplazia sinusurilor paranazale a oaselor nazale şi a arcurilor 
zigomatice. 

Clavicule: 

■ hipoplazie şi displazie, iar uneori agenezie totală. 
Mâini: 

■ hipoplazia oaselor carpului şi a falangelor distale cu hiperplazia relativă a epifizelor 
falangelor distale; 

■ tipic apare alungirea metacarpienelor II şi V şi scurtarea falangelor mijlocii a degetelor 
II şi V 

Alte modificări: 

■ scapulă hipoplazică; 

■ întârzierea osificării oaselor pubiene; 

■ la nivelul coloanei, mai ales în regiunea cervico-toracică poate apare spina bifida 
oculta. 

10.2.10. Displazii cu scăderea densităţii osoase 
10.2.10.1. Osteogeneza imperfectă 

Osteogeneza imperfectă cuprinde un grup heterogen de anomalii genetice datorate unor 
defecte cantitative şi calitative de sinteză a colagenului de tip I (componentă primară a 
matricei osoase extracelulare). Este produsă de o anomalie genetică autosomal dominantă 
(boala Lobstein) sau recesivă (boala Vrolik). Există cel puţin 4 tipuri distincte de osteogeneză 
imperfectă cu manifestări clinice variabile, de la osteopenie moderată normostaturală până 
la nanism cu fracturi multiple. (12) 

Radiologie se constată: 

■ osteopenie-osteoporoză; 

■ fracturi unice sau multiple; 

■ nanism; 

■ cifoscolioză; 

■ hipoplazie dentară; 

■ oase lungi cu corticală subţiată, uneori încurbate; 

■ craniu de dimensiuni crescute cu întârziere de osificare; multiple oase wormiene. 
Tipul I (forma medie) 

Clinic: sclerele albastre, pierdere parţială a auzului. 
Este forma comună întâlnită în peste 70% din cazuri. 
Radiologie se constată: 

■ osteoporoză moderată; 

■ fracturi multiple după traume minore; 




Fig. nr. 10. 32. Osteogeneză imperfectă: Tip I. Fractură pe fond patologic, a) 
Radiografie femur preoperator, b) Aspect postoparator. Osteosinteză metalică 
cu tijă centro-medulară. 

■ oase wormiene multiple, 
suturi largi; 

■ dentinogeneză imperfectă; 

■ peste 10% din cazuri prezintă 
fracturi la naştere. După 
pubertate fracturile apar mai 
rar; 

■ în 10% din cazuri se 
întâlneşte doar deformarea 
osoasă fără fracturi pe un 
fond de osteoporoză cronică 
moderată. 

Tipul II (forma letală perinatală) 

duce la decesul copilului în primul 
an. 

■ întâlnită în 10% din cazuri; 

■ de cele mai multe ori 
duce la decesul copilului 
intrauterin; 

■ sclerele sunt albastru închis; 

■ osteoporoză severă; 

■ multiple fracturi prezente 
intrauterin sau la naştere. 




Fig.nr. 10. 33. Osteogeneză imperfectă: Tip II a) Radiografie 
torace, b) Radiografie membre inferioare. 





Fig. nr. 10. 34. Osteogeneză imperfectă: Tip III. a 
Radiografie antebraţ, b) şi c) Radiografii coloană dorsală 
AP şi LL. 

Tipul III (forma deformantă progresivă) este o formă nonletală. 

■ întâlnită în aproximativ 15% din cazuri; 

■ boala este severă şi progresivă; 

■ sclerele sunt albastre sau gri la naştere dar devin normale. 

Radiologie se constată: 

■ osteoporoză moderată; 

■ multiple deformări osoase; 

■ macrocefalie cu facies triunghiular; 

■ multiple fracturi care se vindecă cu deformarea osului. Fracturile sunt prezente de 
la naştere 

■ metafizele apar deformate; 

■ frecvent cifoscolioze şi statură redusă; 

■ diafiza oaselor lungi este subţire; 

■ calvaria este largă cu multiple oase wormiene, fontanelele persistente; 

■ dentinogeneză imperfectă. 




Tipul IV (forma moderat severă) întâlnită în 5% din cazuri. 
Clinic: sclerele pot fi albastre sau albe, dentinogeneză imperfectă. 
Radiologie se constată: 

■ fracturi; 

■ tasări vertebrale (statură mică); 

■ osteoporoză severă cu deformări osoase; 

■ metafizele în formă de pâlnie. 

Tratamentul cu bifosfonat duce la creşterea masei osoase corticale şi la apariţia unor linii 
osteosclerotice paralele cu fiza (linii Parker-Haris). (13) 

Fig. nr. 10. 36. Osteopetroza. a) Radiografie craniu LL, b) si c) Radiografie dorsolombară 
AP, LL, d) Radiografie bazin. 



10.2.11. Displazii cu creşterea 
densităţii osoase 

10.2.11.1. Osteopetroza 

Osteopetroza se datorează scăderii 
activităţii osteoclastice cu absenţa 
resorbţiei osoase normale. 

Există două forme de boală: una 
severă, autosomal recesivă, şi o 
formă medie autosomal dominantă 
(boala Alberts-Schonberg). Ambele 
sunt date de afectarea locusurilor 
cromozomiale llq 12 - ql3 şi 
respectiv lp21. 

Forma autosomal recesivă 
apare în copilărie cu microcefalie, 
hepatosplenomegalie şi anemie 
severă. Rareori copiii supravieţuiesc 
peste 10 ani. 

Forma autosomal dominantă, 
osteopetroza tardivă sau "boala 
oaselor de marmură" se manifestă 
clinic din copilărie sau adolescenţă 
prin fracturi sau anemie. 

Modificările radiologice sunt asemănătoare în ambele forme 
forma recesivă asociată cu acidoză tubulară. (14) 





dar sunt mai importante în 

Radiologie se constată: 

■ osteoscleroză intensă şi întinsă, dând aspect de "oase de marmură"; 

■ benzile de osteoscleroză alternează cu zone normale dând osului aspect striat, mai 
evident la nivelul coloanei; 

■ la craniu oasele bazei au densitate crescută; îngustarea canalului carotidian şi găurii 
jugulare; sinusurile paranazale sunt hipodezvoltate sau absente; sinusurile paranazale 
sunt hipoplazice; 

■ coloana prezintă platouri vertebrale osteosclerotice, lărgirea articulaţiei condrocostale 
şi a coastelor. Corpii vertebrali au aspect aspect de os în os. Coloana lombară prezintă 
frecvent spondiloliză şi spondilolisteză; 

■ anomaliile dentare constau în dinţi supranumerari, persistenţa dentiţiei de tip infantil 
şi încastrarea dinţilor permanenţi; 

■ Oasele lungi au metafizele lărgite, datorită unui defect de modelare; oasele apar 
încurbate; frecvent se constată fracturi după traumatisme minore; 

■ uneori apare rahitism datorită nivelului redus de calciu seric care este sechestrat în 
os. Modificările rahitice: metafiză cu aspect de cupă, linia de calcifiere provizorie 
neregulată etc. se suprapun peste cele de osteopetroză. (15) 

CT este utilă pentru aprecierea îngustării găurilor de la baza craniului. 
IRM evidenţiază absenţa măduvei osoase, ventriculomegalie. 

10.2.11.2. Picnodisostoza 

Picnodisostoza este o boală autosomal recesivă rară caracterizată prin: deficienţă staturală, 
modificări craniene, mâini scurte, hipolazia mandibulei, acroosteoliză, dentiţie anormală. 
Radiologie se constată: 
Craniu: 

■ este cel mai frecvent afectat cu accentuarea boselor frontale şi occipitale; viscerocraniu 
cu dimensiuni reduse, micrognaţie, întârzierea închiderii suturilor (fontanela 
anterioară persistentă până la 

vârsta de adult), mandibulă 
hipoplazică cu unghi mandibular 
crescut. Oasele bazei craniului 
sunt osteosclerotice. 

■ la nivelul calvariei unele porţiuni 
pot fi subţiri şi osteopenice, cu 
lipsa demarcării normale ale 
diploii. 

Scheletul periferic: 

■ hipoplazia oaselor tubulare scurte 
de la mâini şi picioare. 

■ hipoplazia şi resorbţia osoasă a capetelor distale ale falangelor. 

Coloană: 

■ anomalii de segmentare în special la nivel cervical superior. 

■ spondiloliză la nivel cervical şi lombar 

■ modificările progresează în timp. 

10.2.11.3. Osteopoichilia (Osteopatia condensantă diseminată) 

Osteopoichilia este o boală cu caracter familial care afectează în mod egal ambele sexe. 
Afectarea osoasă poate fi asociată cu prezenţa nodulilor tegumentari. 




Fig. nr. 10. 37. Osteopoichilie. Radiografie bazin, detaliu. 

Radiologie se constată: 

■ multiple zone dense, radioopace, cu dimensiuni mici de 
la câţiva mm la 1-2 cm, rotunde sau ovalare, cu localizare 
predilectă în metafizele şi epifizele oaselor lungi; 

■ afectarea este generalizată, dar respectă coloana; 

■ este posibilă afectarea pelvisului; 

■ de obicei insulele radioopace au densitate uniformă şi 
distribuţie periarticulară. 

10.2.11.4. Meloreostoza (Sindromul Leri-Joanny) 

Meloreostoza se caracterizează prin hiperostoză densă, de cele 
mai multe ori liniară, care afectează în principal suprafaţa periostală, 
dar şi cea endostală a oaselor lungi. 

Etiologia este necunoscută, dar se presupune că este consecinţa 
tardivă a lezării unui nerv senzitiv segmentar, a unei insuficienţe 
vasculare sau unei afectări a ţesutului conjunctiv (inflamaţie sau 
degenerare). 

Asocierea cu osteopoichilie şi osteopatia striată este denumită 
distrofie osoasă sclerozantă multiplă. 

Clinic este asimptomatică sau asociată cu dureri distribuite în 
aria dermatomului corespunzător. 

Uneori mai pot apare contracturi articulare, tulburări de creştere, 
alterări biomecanice şi posturale, sclerodermie liniară, tegumente 
lucioase, eritematoase, decolorate şi indurate. 

Radiologie meloreostoza: 

■ afectează oasele tubulare lungi şi scurte; 

■ este mono sau poliotică; 

■ respectă scheletul axial (coloană, craniu, pelvis); 

■ în general este segmentară şi 
unilaterală, dar pot fi afectate şi 
membrele de aceeaşi parte. Uneori 
este bilaterală, dar asimetrică; 

■ caracteristică este hiperostoză 
densă, neregulată, care apare în 
principal pe suprafaţa periostală, 
dar şi pe cea endostală a oaselor 
tubulare. Oasele prezintă margini 
neregulate, ondulate cu aspect de 
"ceară prelinsă pe lumânare"; 

■ dimensiunile oaselor sunt crescute 
de obicei dar uneori pot fi şi scăzute 
datorită închiderii premature a 
nucleilor de creştere epifizari. 




Fig. nr. 10. 38. 
Meloreostoza. Radiografie 
femur stâng detaliu. 



Fig. nr. 10. 

Radiografie 

antebraţ. 



39. Boală 
humerus, 



Pyle, 14 ani. a) 
b) Radiografie 

Fig. nr. 10. 40. Boală Pyle, 17 ani. a) Radiografie gambă dreaptă AP, b) Radiografie comparativă 
de mâini. 



IRM permite decelarea modificărilor de părţi moi, cum sunt 
osificările heterotope din jurul articulaţiilor. 

10.2.11.5. Displazia (boala) Pyle 

Boala Pyle în prezent este clasificată în grupul displaziilor cu 
densitate osoasă crescută şi este o boală cu transmitere autosomal 
recesivă caracterizată printr-o lipsă de modelare a oaselor tubulare 
care cuprinde metafiza şi o parte din diafiză. 

Radiologie se constată: 

■ mineralizare grosieră neregulată la nivelul metafizelor 
oaselor tubulare, care iau aspect de "balon Erlenmeyer", în 
special la nivelul femurului şi tibiei sau devin cilindrice, 
în special la nivelul oaselor antebraţului; 

■ interval mare între epifize şi metafizele displazice; 

■ coastele apar îngroşate şi lărgite, cu aspect de "paletă"; 

■ există o hiperostoză moderată la nivelul calvariei; 

■ unghiul mandibulei se lărgeşte. 

10.2.11.6. Hiperostoză corticală infantilă (Boala Caffey) 

Hiperostoză corticală infantilă afectează copiii în primele luni de 
viaţă. Etiologia bolii este necunoscută. 
Radiologie se constată: 

■ reacţie periostală neregulată care îngroaşă corticală 

■ localizare de elecţie la mandibulă, scapulă, clavicule, coaste, 
oase lungi. 




Fig. nr. 10. 41. 
Boală Caffey, 4 luni. 
Radiografie antebraţ. 

Fig. nr. 10. 42. Displazie fibroasă. Fig.nr. 10.43. Displazie fibroasă 
Radiografie femur drept, 1/3 tibie dreaptă. Radiografie 
proximal. gambă AP, detaliu. 



10.2.12. Grupul displaziilor cu dezvoltare defectuoasă 

a componentelor scheletice cartilaginoase şi fibroase 

10.2.12.1. Displazia fibroasă 

Displazia fibroasă este o boală cu etiologie necunoscută în care resorbţia osoasă normală 
este urmată de înlocuirea cu ţesut fibros cu formarea de trabecule osoase subţiri şi dispuse 
anarhic. 

Poate fi monostică sau poliostică, în ultimul caz distribuţia este asimetrică şi 
unilaterală. 
Clinic 

■ debutul în general între 10 şi 30 de ani. 

■ forma poliostică apare în prima decadă, iar forma monostică în perioada de adult. 

■ fracturi patologice în forma poliostică 

■ durere, deformare osoasă. 

Radiologie se constată localizare predilectă la: femur, tibie, coaste, pelvis, craniu. 
Femur şi tibie 

■ zone de osteoliză bine delimitate de un lizereu de scleroză, care se întind până la 
corticala care rămâne indemnă. Rareori oedostoză. 

■ încurbarea laterală a femurului şi coxa vara datorită remodelării secundare 
microfracturilor ce apar în urma scăderii rezistenţei osoase. 

■ interesarea epifizară nu este constantă, leziunile fiind metadiafizare. 

Craniu 

■ leziunile sunt osteosclerotice 

■ pot fi interesate sinusurile feţei, pe radiografia PA craniul are aspect de "mască". 

10.2.13. Grupul displaziilor "cu coastă scurtă" 

10.2.13.1. Displazia toracică asfixiantă (Boala Jeune) 

Este o boală autosomal recesivă, cu prognostic letal prin insuficienţă respiratorie. 
Radiologie se constată: 

■ coaste scurte orizontalizate, torace îngust; 

■ aspect normal al coloanei vertebrale; 

■ oasele lungi apar puţin scurtate; 

■ polidactilie în marea majoritate a cazurilor; 

■ modificările osoase pot regresa în timp. 

10.2.13.2. Displazia condroectodermală (Sindromul Ellis van Creveld) 

Boală autosomal recesivă, caracterizată prin: nanism, polidactilie, anomalii congenitale 
cardiace, este clasificată ca sindrom "polidactilie - coastă scurtă" 
Modificările se aseamănă cu cele din displazia toracică asfixiantă. 
Radiologie se constată: 

■ coaste scurte şi lărgite anterior, cu diametrul toracic antero-posterior crescut, care 
produc constricţie toracică; 

■ polidactilie (de obicei hexadactilie) cu sau fără sindactilie; 

■ oase carpiene supranumerare; 

■ subluxaţia congenitală a capului radial; 

■ lărgirea metafizelor radială distală şi ulnară proximală, cu aspect de "băţ de toboşar"; 

■ hipoplazie a platoului tibial medial cu genu-varum ce poate mima boala Blount; 

■ scheletul axial nu este afectat. 

